
CUVlNT ÎNAINTE 


Reconstituirea unei mitologii pre- şi proto-române ridică 
unele dificultăţi greu de depăşit, printre care lipsa izvoarelor 
scrise autohtone şi pierderea unor cărţi — cu referiri sigure 
sau probabile la mitologia geto-dacă şi daco-romană — scrise 
de autori greci sau romani (Poseidonios, Criton, Dio Chrysos- 
iomus, Appian, Arian ş.a.). Pe de altă parte, informaţiile refe¬ 
ritoare la geto-daci provenite de la autori antici sint relativ 
sărace, cîteodată ambigue sau contradictorii, fiind culese 
la a doua sau la a treia mină. Chiar şi informaţiile despre geţi 
(atit de importante şi de controversate), consemnate de Ifero- 
dot, au fost culese de acesta „de la elenii care locuiesc în Ilel- 
lespont şi în Pont", dar, se pare, <nu de la cetăţenii greci rezi¬ 
denţi în Tomis, Histria sau Calatis (zonă getică), ci de la cei 
din Olbia (zonă scitică) şi din Apollonia Pontică (zonă sud-tra- 
cică) — două dintre probabilele escale ale părintelui istoriei 
in periplul său pontic (1). 

Situaţia devine şi mai acidă atunci cînd e vorba de a re¬ 
constitui credinţele mitice şi practicile magico-rituale ale geto- 
dacilor pentru că, pe de o parte, acestea — fiind tainice — a- 
jungeau cu greu şi fragmentar la cunoştinţa străinilor şi, pe 
de altă parte, aceştia din urmă — neputînd recepta adevăra¬ 
tele semnificaţii ale unor credinţe şi rituri specifice, străine 
de mentalitatea lor mito-religioasă — fie că omiteau să le re¬ 
lateze, fie că le „înghesuiau", mai mult sau mai puţin forţat , 
intre coordonatele mentalităţii lor proprii. 

Nu sînt acestea singurele dificultăţi, dar ar fi totuşi ab¬ 
surd şi ineficient să rămînem la stadiul deplîngerii situaţiei; 
abordarea inter- şi pluri-disciplinară a problemelor este în mă¬ 
sură să ne scoată din impas. Informaţiile (atîtea cîte sînt), cu- 

prinse în izvoarele antice (corect traduse şi interpretate), pot 
fi coroborate cu datele oferite de arheologi, antropologi, isto¬ 
rici, lingvişti, paleoetnologi ptc. De asemenea, ni se pare a fi 
profitabilă abordarea mitologiei române în context universal, 
dar nu cu uneltele comparativismului mecanic — boala copi¬ 
lăriei etnologiei —, ci prin raportarea orientativă la alte mito¬ 
logii şi prin folosirea prudentă şi nuanţată a structurilor şi 
scenariilor mitice (să'le numim) „invariante 

Un rezervor practic nesecat de informaţii privind mitolo¬ 
gia română îl contituie manifestările şi textele folclorice, chiar 
dacă acestea au fost, în mod sistematic , 1 culese şi consemnate 
abia de la jumătatea secolului al XlX-lea. Relaţia dintre mi¬ 
tologia populară românească, pe de o parte, şi mitologia pre- şi 
proto-română, pe de altă parte, pare a fi problema cea mai de¬ 
licaţii cu care se confruntă cercetătorul care îşi propune o tra¬ 
tare diacronică a fenomenelor culturii şi mentalităţii populare 
autohtone. Este vorba despre o lucidă şi corectă „măsurare“ a 
aportului — cantitativ şi calitativ — al structurilor şi motive¬ 
lor mitice arhaice în cadrul fenomenului cultural complex al 
mitologiei române. Poziţia maximalistă, adoptată de unii cer¬ 
cetători, este spectaculoasă şi seducătoare, dar nu mai puţin 
exagerată (cîteodată nocivă), decit cea minimalistă (adesea rău¬ 
voitoare), adoptată clc alţii. în ambele cazuri este vorba, de 
cele mai multe ori, de o implicare subiectivă a cercetătorului 
(în fond, nu ne putem aştepta la un nivel zero al subiectivită¬ 
ţii), care nu cred că este, prin ea însăşi, negativă, ci doar prin 
unele forme de manifestare (rea-credinţă, tezism etc.). Cultu¬ 
ra populară — născută şi perpetuată de milenii pe teritoriul 
dintre Carpaţi şi Dunăre — beneficiază de suficiente merite 
autentice, pentru a nu avea nevoie de false „proteze", fie ele 
şi de aur. In fond, imul dintre principalii indicatori care a- 
testă vigoarea, lipsa de complexe şi maturitatea unei civiliza¬ 
ţii (în speţă, cea contemporană românească) este curajul de 
a-şi contempla cu obiectivitate propria devenire istorică şi cul¬ 
turală, fără menajamente şi fără înfrumuseţări decorativiste. 

Este evident faptul că pricipalele surse de reconstituire a 
mite,logici româneşti sînt textele şi manifestările folclorice, fe- 
nomente • culturale caracterizate prin anonimat şi oralitate. Din 
punctul de vedere ial cercetătorului, dezavantajul pe care îl 
prezintă o cultură tradiţională, eminamente orală (sărăcia iz¬ 
voarelor scrise), este din plin recompensat de un avantaj esen¬ 
ţial : perpetuarea în forme vii a unmr străvechi motive mitice 
şi practici rituale. Aceste date culturale s-au transmis — în 

forme abia schimbate — „din gură in gură“, de la o generaţie 
la alta, în-stare vie, ca elemente operante încă pentru o men¬ 
talitate aproape contemporană şi nu ca relicve fosilizate sau 
ca exponate defuncte de muzeu. Este unul dintre motivele ca- 
re-l făceau pe Mircea Eliade să afirme (doar aparent retoric) 
că de multe ori „credinţe şi obiceiuri încă vii în anumite re¬ 
giuni eminamente conservatoare (printre care trebuie întot¬ 
deauna numite Balcanii şi România), revelează straturi de cul¬ 
tură mai arhaice clecit cele reprezentate, de exemplu, de mi¬ 
tologiile «clasice» greacă şi romană“ (2, p. 191), sau într-o altă 
formulare : „Se ştie că anumite scenarii mitico-rituale, exis¬ 
tente încă la ţăranii din Europa centrală şi sud-orientală la 
începutul secolului XX, păstrau fragmente 1 mitologice şi ritu¬ 
aluri dispărute, în Grecia antică, înainte de Homer“ (2, p. 17). 

Faţă de unele evidenţe şi faţă de mulţimea de argumente 
aduse < de cercetătorii din domeniul (paleo)etnologiei româneşti, 
(la care se adaugă cele aduse de istorici, arheologi, lingvişti, 
antropologi, sociologi), punerea sub semnul întrebării a con¬ 
tinuităţii populaţiei carpato-dunărene poate fi generată fie de 
ignoranţă, fie de rea-credinţă. Pentru o cultură populară care 
s-a transmis pe cale orală, din generaţie în generaţie, benefi¬ 
ciind exclusiv de memoria colectivă, ar fi fost necesar şi su¬ 
ficient un hiatus pe perioada ''unei singure generaţii, pentru ca 
toate coordonatele culturale şi liniile de forţă — care defineau 
şi structurau această cultură — să se aneantizeze. Pe dc altă 
parte, similaritatea/identitatea structurilor, scenariilor şi moti¬ 
velor mitico-rituale şi, în ultimă instanţă, a mentalităţii mi¬ 
tice pe întreg arealul românesc, nu lasă nici o urmă de îndo¬ 
ială asupra apartenenţei locuitorilor la aceeaşi comunitate et¬ 
nică. Trăsăturile care determină, în spaţiu şi timp, o unitate 
etnică, nu sînt atît de natură antropo-biologică, cit mai ales de 
natură antropo-culturală : aspecte de civilizaţie şi de cultură 
dintre care, alături de limbă, trebuie în primul rînd conside¬ 
rate mentalitatea mitică, tradiţiile, obiceiurile etc. generate, 
adoptate — într-un cuvînt, perpetuate — de respectiva co¬ 
lectivitate etnică. 

Sigur că nu vom cădea în capcana susţinerii „îngheţării“ 
sau a „purităţii“ mitologiei române, Dimpotrivă, aceasta se pre¬ 
zintă cercetătorului contemporan ca o „fiinţă compozită“ (ca 
să rămînem în sfera mitologicului). Structurilor şi scenariilor 
mitice autohtone li s-au suprapus elemente de mitologie ro¬ 
mană, iudeo-creştină (prin filieră bizantină), slavă, elemente 
mitice ale unor popoare asiate migratoare ş.a. A rezultat o 

mitologie populară vie, evolutivă, un specific produs cultural 
sincretic, ale cărui straturi suprapuse de-a lungul timpului sînt, 
astăzi, greu de decantat. Problema este extrem de complexă, 
dar simplificînd-o şi reducînd-o la un model matematic, putem 
recepta — în perspectivă diacronică — mentalitatea mitică au¬ 
tohtonă ca fiind o funcţie de cel puţin dou\ă variabile. Pe de 
o parte, ea a fost supusă unei evoluţii lente (aproape insesiza¬ 
bile), dar continue (datorate evoluţiei naturale, in timp, a men¬ 
talităţii populare) — s-o numim convenţional „evoluţie lini¬ 
ară" şi, pe de altă parte, a fost supusă unei evoluţii accelerate, 
dar (in genere) discontinue (datorate suprapunerilor şi presiu¬ 
nilor culturale exercitate de diverse tradiţii exogene) — s-o 
numim „evoluţie în trepte“. 

Specificul mitologiei române nu rezidă numai în faptul că 
structuri mitice arhaice, autohtone, au supravieţuit în forme 
folclorizate in mitologia populară, dar şi in modul in care au 
fost asimilate scenarii şi motive mitice exogene. Curba 
„evoluţiei în trepte“ a fost astfel mult aplatizată („lini- 
arizată a ), în primul rînd, pentru că au fost asimilate 
numai anumite motive mitice, care nu intrau în con¬ 
tradicţie flagrantă cu coordonatele esenţiale şi principiile 
mentalităţi mitice proprii şi, în al doilea rînd, pentru că mo¬ 
tivele mitice preluate nu au fost calchiate, ci adaptate (prin 
eliminări, adăugări, schimbări de semnificaţii sau numai de 
centre de greutate) conform aceleiaşi mentalităţi mitice autoh¬ 
tone. Putem vorbi despre fenomenul de adoptare prin optare şi 
adaptare. Este cauza pentru care un motiv sau un scenariu 
mitic evident „importat* rămîne, totuşi, de cele mai multe 
ori, definitoriu şi pentru mentalitatea mitică românească, nu 
numai pentru cea care l-a generat şi „exportat". „Originalita¬ 
tea unui popor — scria Lucian Blaga — nu se manifestă nu¬ 
mai în creaţiile ce-i aparţin exclusiv, ci şi in modul cum asi¬ 
milează motivele de largă circulaţie. Fenomenul asimilării de¬ 
vine din cale afară de interesant şi concludent mai ales cînd 
temele sau motivele asimilate s-au prezentat spiritului etnic cu 
prestigiul intangibilităţii, cu aureola magică a lucrului tabu, 
supus în prealabil unui regim special de protecţie." (3). In ast¬ 
fel de cazuri, cercetătorul nu este obligat doar să recunoască 
şi să pună in evidenţă preluarea, dar şi să răspundă la între¬ 
bări de tipul de ce a fost adoptat şi în ce fel a fost adaptat 
respectivul motiv sau.scenariu mitic (4). 

Nu numai rămînerea la stadiul deplîngerii penuriei de iz¬ 
voare scrise vizînd paleomitologia autohtonă este, aşa cum am 

spus, absurdă şi ineficientă, ci şi răminerea la stadiul de a ne 
jelicita pentru bogăţia de informaţii mitice pe care le conţin 
creaţiile folclorice. Această imensă materie culturală (culeasă, 
tezaurizată, tipologizată şi pusă in circulaţie de folclorişti) este 
abia o materie primă pentru cercetătorul mitologiei populare. 
Acesta din urmă o supune unui demers de arheologie culturală 
— nu numai util, dar absolut obligatoriu —, demers care im¬ 
plică următoarele faze : intuirea locului unde trebuie „săpat", 
„ dezgroparea“ unor relicve acoperite de aluviuni, interpretarea 
lor prin decodarea corectă a simbolurilor şi semnificaţilor, în¬ 
depărtarea elementelor suprapuse (cînd?, cum?, de ce?) şi 
adăugarea celor dispărute (cînd?, cum?, de ce?), reconstitui¬ 
rea prin extrapolare, pe baza cîtorva fragmente, a unui întreg 
fenomen mitic arhaic, argumentarea originii şi evoluţiei feno- 
menului socio-cultural respectiv, raportarea lui la fenomene 
mitice universale şi aşa mxii departe. 

în cazul mitologiilor unor etnii europene — care au fost 
redactate de mitografi în antichitate (greacă şi romană), în E- 
rul Mediu (scandinavă şi germanică) sau in epoca modernă (fin¬ 
landeză) — se impune, de regulă, un efort de „deliteraturizare“, 
in vederea depistării motivelor şi structurilor mitice originare, 
în principiu, cercetătorul care se încumetă să reconstituie mi¬ 
tologia română este confruntat cu o dificultate, intr-un fel, 
antagonistă : adunarea tuturor motivelor mitice şi îmbinarea 
lor astfel înât să rezulte un „scenariu“ unitar şi coerent. O pro¬ 
blemă fwulamentală şi controversată astăzi este aceea dacă pu¬ 
tem. vorbi despre o mitologie româneascăr'propriu-zisă sau, mai 
degrabă, despre un număr (e drept, foarte mare) de teme şi 
motive mitice. A doua soluţie este infinit mai comodă şi, la 
prima vedere, pare chiar evidentă. Este cauza pentru care, de-* 
lungul timpului, mulţi cărturari au optat fie pentru o abor¬ 
dare totală, dar mitografică, descriptivă, a mitologiei române , 
fie pentru o abordare etno-mitologică, în profunzime, dar par¬ 
ţială (la nivelul unui motiv sau al unei teme mitice). Or, în 
aceste cazuri, s-au supralicitat, de regulă, problemele de ,,lexic 
mit.ic a , in dauna celor de „gramatică miticăDesigur, cunoaşte¬ 
rea. cuvintelor)'semnelor care compun o limbă/limbaj şi a sem¬ 
nificaţiilor acestora este absolut necesară, dar nu şi suficientă 
pentru cunoaşterea limbii/limbajului respectiv. Se pune între¬ 
barea după ce legi iau naştere anumite mitologeme, în anumite 
forme specifice şi care sînt regulile conform cărora ele se ar¬ 
ticulează pentru a genera un limbaj mitic coerent. Cu alte ce¬ 
rinţe, ce generează şi uneşte manifestări mitico-rituale atît de 

(aparent) diverse şi atît de (aparent) distincte, cum sînt legen¬ 
dele cosmogonice, credinţele şi riturile de întemeiere a unui 
spaţiu locuit, practicile magice de alungare a molimelor, fur¬ 
tunilor, eclipselor etc., valorizarea mito-simbolică a plantelor 
şi animalelor, credinţele în atîtea fiinţe fabuloase, (u)topogra- 
fia lumii de dincolo, credinţele şi practicile rituale legate de 
naştere, căsătorie, moarte, de zilele şi de perioadele anului (ca¬ 
lendarul popular) etc., etc. ? Toate acestea compun, într-ade- 
văr, o mitologie populară, dar — ceea ce este mai important 
— ele sînt generate şi guvernate de o (una şi aceeaşi) menta¬ 
litate mitică. Mentalitatea mitică este compusă dintr-un număr 
finit de principii mitice (modele de gîndire arhetipală), care, a- 
plicate la o infinitate de situaţii diferite, generează o infinitate 
de ,,răspunsuri* mitice aparent diferite, dar, în fond, conver¬ 
gente. Acestea din urmă şi-ar găsi locul într-o structură mi¬ 
tică organică — în acel „scenariu“ unitar şi coerent, de care 
aminteam — dacă con putea stabili principiile mitice care le 
generează şi le guvernează (5). 

în urma unui demers centripet — pornind de la un nu¬ 
măr mare de motive mitice diferite — am încercat să delimi¬ 
tăm coordonatele unui model de gîndire arhetipală, pe care l-am 
numit convenţional „Cosmos şi Haos*. Pentru mentalitatea 
mitică, Haosul nu dispare o dată cu actul cosmogenezei. Tot 
aşa cum toate elementele Cosmosului preexistă — în stare 
virtuală şi latentă — în materia Haosului precosmogonic, a- 
cesta din urmă supravieţuieşte în chiar structura Cosmosului. 
Boala, moartea, furtuna, seceta, eclipsa, cutremurul, invazia 
inamicilor etc. sînt receptate ca fiind ipostazieri ale Haosului, 
care disturbă rînduiala Cosmosului. Principiul Haosului îşi re¬ 
vendică drepturile şi primatul; el înceardă să readucă lumea 
în starea haotică, precosmogonică. Universul (sau orice micro- 
univers: corpul, casa, satul etc.) este văzut ca fiind într-un 
echilibru labil, oscilînd mereu între starea de Haos şi cea de 
Cosmos (=> univers ordonat, în sensul pitagoreic al conceptu¬ 
lui). în societăţile arhaice şi tradiţionale, omul nu se comportă 
ca un spectator pasiv la acest „spectacol cosmic*,■ ci participă 
activ, cu mijloace mitico-rituale, la regenerarea Cosmosului u- 
zat şi la restabilirea ordinii cosmice care este temporar (une¬ 
ori, ciclic) clisturbată. 

O dată restaurat (nu instaurat) acest principiu al menta¬ 
lităţii mitice, l-am aplicat — de data aceasta, printr-un demers 
centrifug — diferitelor creaţii mito-folclorice româneşti. Am 
observat că bună parte dintre legende, colinde; balade, deseîn- 

tece (prin recitarea lor) şi ceremonii, ritualuri, gesturi magice 
(prin practicarea lor) au ca ultim scop menţinerea sau resta¬ 
bilirea „rinduielii lumii“ (cu multiplele sensuri care se atribuie 
acestei sintagme). „Citite“ fiind cu ajutorul acestei „grile*, mo¬ 
tivele mitice şi practicile rituale s-au dovedit a fi mai uşor cle- 
codificabile, au căpătat sens aspecte considerate gratuite de că¬ 
tre comentatori sau au apărut sensuri noi, în locul celor dej • 
atribuite. Mai mult decît atît, am sesizat că texte şi manifes¬ 
tări mitico-rituale tratate fiind ca distincte erau, de fapt, doar 
ipostazieri formal diferite ale aceleiaşi ecuaţii mitice arhetipale. 

Se pune întrebarea dacă principiul „Cosmos şi Haos“ este 
specific mentalităţii mitice autohtone şi — dacă da — în ce 
măsură. Nu credem că-l putem considera ca fiind specific, în 
sensul strict al termenului. Este vorba de un model arhaic şi 
universal de gîndire mitică. El este specific mentalităţii mitice 
autohtone în măsura în care s-a manifestat în forme specifice, 
nu de puţine ori inedite. îl mai putem considera ca fiind spe¬ 
cific în măsura în care acţiunea sa nu se verifică doar sincro¬ 
nic, pe întreaga orizontală a spaţiului carpato-dunărean, ci şi 
diacronic, pe verticala timpului, mergîncl de la mărturii isto¬ 
rice şi ar etiologice vechi de cîteva milenii, pînă la manifestări 
folclorice, mitico-rituale, aproape contemporane. Pe de altă par¬ 
te, principiul „Cosmos şi Haos“ nu acţionează întotdeauna sin¬ 
gur, ci corelat cu alte principii mitice care, împreună,alcătu¬ 
iesc o specifică şi destul de precis conturată mentalitate mitică 
autohtonă. 

Abia reconstituind această mentalitate, vom fi în măsură 
să cartografiem un continent atît de întins, atît de divers şi cu 
atît de multe „pete albe“ cum ni se prezintă astăzi mitologia 
română. 


NOTE 


1 Vezi, printre altele, Călătoria lui Herodot la Marea Neagră, în 
.Magazin istoric", nr. 1, 1978, p. 6—10. 

2 Mircea Eliade, De la Zalmoxis la Genghis-Han, Bucureşti, Ed. 
ştiinţifică şi enciclopedică, 1980. 

3 Lucian Blaga, Trilogia culturii, în Opere, voi. 9, Bucureşti, Ed 
Minerva, 1985, p. 254. Această idee a fost formulată (uneori, demon¬ 
strată) şi de alţi cărturari români : „Le fait, par exemple, qu’un peuple 

n'acccepte ct n’ussimile que tellos legendcs et tels livrcs popuiaircs. 
en re j etani et cn oubliant tels autres, n’esl-il pas as.sez signii'icat:! 
potir qu’on en tienne cotnpte dans l’etude de la slructure spirituelK 
de ce peupic- ?" (cf. M. Eliade, Les Livrea Popuiaircs dans Im Lkteru- 
fure Roumaine, in „Zalmoxis", II, Paris, 1939, p. 67), sau „Un subiect 
împrumutat trebuie să fie integrat în spiritul culturii proprii şi aceasta 
sc petrece prin îmbrăcarea sa în haine noi, prin acordarea unui ac; 
local foarte pronunţat. Numai în măsura în care o asemenea transfor¬ 
mare poate avea loc, subiectul este sau nu împrumutat... Treeînd de 
la uri popor la altul, subiectul se îmbogăţeşte deci cu numeroase tră¬ 
sături particulare, care ţin de diversitatea psihologici etnice..." (cf. A- 
drian Fochi, Femeia lui Pulifar, Bucureşti, Ed. Univers, 1982, p. 9). 

4 Felul în care a fost, de exemplu, adoptată/adaptată mitologia 
(iudeo-)creştină de către români este simptomatic. De regulă, în alte 
ţinuturi, fie noua mitologie/religie a înlocuit total (sau cvasitotal) pi 
cea veche şi autohtonă, fie a coexistat un timp cu aceasta din urmă, 
în planuri paralele, într-o relaţie de confruntare antagonică (cu exce¬ 
sele de intoleranţă cunoscute). In ţinutul carpato-dunărean, cu toate 
cîi pătrunderea creştinismului este atestată încă din sec. al IV-lea. 
mitologia populară autohtonă s-a păstrat, pînă în pragul sec. al XX-lea, 
atît de vie .şi de profund înrădăcinată, îneît nu a fost niciodată total 
înlocuită cu cea creştină şi nici nu s-au dus între ele lupte doctrinare 
(dccît foarte tîrziu şi în forme foarte blînde). Credinţele şi practicile 
mito-folclorice autohtone şi cele mito-religioase creştine s-au între¬ 
ţesut cu compromisuri şi adaptări reciproce (fie prin „creştinizarea" 
celor păgîne, fie prin „păgînizarea" celor creştine), generînd o speci¬ 
fică mitologie sincretică, păgîno-creştină (în proporţie fluctuantă, de 
la caz la caz), un „creştinism cosmic", cum l-a denumit Mircea Eliade. 

5 Nu încercăm să forţăm uşi deja deschise. Fără să fie noi, astfel 
de teorii sînt achiziţii ale secolului al XX-lea, datorate unor savanţi 
do talia lui C. G. Jung, G. Dumâzil, CI. Levy-Strauss, M. Eliade. în¬ 
cercăm doar să delimităm metodele şi uneltele care ni se par a fi 
cele mai eficiente pentru atingerea scopului propus. 



î. MOTIVE ŞI SEMNIFICAŢII MITICE ÎN COLINDA TIP 
„FURAREA ASTRELOR* 


]. COSMOS şi HAOS 

Teomahia este o temă mitică universal răspindită. O în- 
tîlnim atît în unele mituri cosmogonice, cit şi în miturile re¬ 
feritoare Ia luptele dintre zei pentru obţinerea suveranităţii, 
sau în cele referitoare la intruziunea Haosului în Cosmos. în 
acest ultim caz, teomahia este declanşată de răpirea (ascun¬ 
derea, înghiţirea), de către un demon, a unor „însemne" di¬ 
vine, act care produce regresiunea temporară a Cosmosului 
în Haos. Costnocratorul, sau un zeu din anturajul său, este 
obligat să intervină pentru a răpune de'monul uzurpator şi 
pentru a reinstaura ordinea cosmică. într-un notoriu mit vedic, 
demonul Vritra zăgăzuie apele cereşti, închizîndu-le „în pîn- 
tecul munţilor". Lumea este ameninţată să dispară şi numai 
înfrîngerea dragonului Vritra de către zeul Indra (numit în 
texte Vritrahan = „distrugătorul lui Vritra"), este în măsură 
să restabilească ordinea în Cosmos. într-un mit sumero-acca- 
dian, un zeu avimorf al lumii de jos — Zu (sau Anzu) — fură 
zeului suprem Enlil atributele puterii şi, mai ales, „divinele 
tăbliţe ale destinului", pe care le ascunde „în muntele său", 
suspendînd astfel normele Cosmosului (1, p. 62). în textul frag¬ 
mentar al mitului nu apare numele zeului care, învingîndu-1 
pe Zu, reinstaurează ordinea, dar se pare că, în perioada acca- 
riiană, această victorie a fost atribuită zeului Bel-Marduk pen¬ 
tru că, într-o Invocare către Marduk, acesta este slăvit ca fiind 
„cel care sparge ţeasta capului lui Zu" (1, p. 245). într-un mit 
hitit, balaurul Illuyanka îi răpeşte zeului furtunii Teshub 
ochii (şi inima, într-o altă versiune), provocînd astfel seceta. 
Printr-un şiretlic, Teshub îşi recapătă vederea şi îl Snvinge 
pe monstrul ofidian (2, p. 245). în folclorul mitic românesc, 
tema în discuţie este atestată din abundenţă. Să amintim doar 

basmele în care balaurii sau zmeii fură soarele şi luna de pe 
cer (tip Greuceanu), sau merele de aur dintr-un copac cu va¬ 
lenţe cosmice (tip Prîslea cel voinic şi merele de aur) şi co¬ 
lindele în care Iuda fură din rai astrele şi un sfînt (de regulă 
Ilie) îl răpune cu fulgerul, îl leagă în lanţuri şi readuce „odoa- 
rele“ la locul lor. 

In ceea ce priveşte colindele de tip Furarea astrelor, o 
primă apropiere se poate face cu legenda ebraică apocrifă a 
căderii şi înlănţuirii îngerilor, referitor la care au supravie¬ 
ţuit cîteva aluzii chiar în textele canonice ale Bibliei : Geneza 
(VI, 4), Profetul Isaia (XIV, 12—15), Epistola sobornicească a 
Sf. Apostol Iuda (6), Epistola a Il-a sobornicească a Sj. Apostol 
Petru (II, 4), Evanghelia după Matei (XXV, 41) ş.a. Vehiculată 
în Evul Mediu bizantin de Cronografe, întrebări şi răspunsuri, 
Erminii şi alte texte religioase, legenda a pătruns în folclorul 
românesc, dînd naştere unui bogat ciclu de legende, care au 
fost în mare parte strînse şi publicate în 1913 de T. Pamfile 
(3, p. 63—77). Scenariul acestor legende populare diferă însă, 
în cîteva puncte esenţiale, faţă de scenariul colindelor româ¬ 
neşti în discuţie. în anul 1920, Al. Rosetti (4, p. 57) intuia că 
la originea acestor colinde, grupate de el sub titlul generic 
Prada din raiu, trebuie să fie o legendă apocrifă, necunoscută 
la acea dată. Abia în anul 1938, N. Cartojan (5, II, p. 49), pre¬ 
zintă o legendă „cu trăsături bogomilice 11 , aflată intr-un ma¬ 
nuscris (B.A.R. nr. 1282) de la începutul secolului al XlX-lea, 
ca fiind „prototipul apocrif al ciclylui de colinde «prada în 
raiu»“ (5, II, p. 51). Este vorba de lengenda cu titlul : Poves¬ 
tea lui Satanailu cumu s-au Vrufitu împotriva ziditoriului 
D(u)mnezeu cu gîndul şi cumu au căzutu dinu ceriu de s-au 
făcutu din înger luminatu, de s-au făcutu dracu. Să adăugăm 
faptul că, în diferite variante, tema este atestată şi în folclo¬ 
rul altor popoare din estul Europei : sîrbi, macedoneni, bul¬ 
gari, ruteni, ucraineni, letoni etc. (5, II, p. 73). „Prototipul 
apocrif" propus de N. Cartojan conţine intr-adevăr [majori¬ 
tatea motivelor cuprinse în colinda românească. Dar din sce¬ 
nariul colindei — care prezintă anumite diferenţe de fond, 
de formă şi de structură faţă de scenariul legendei — lipsesc 
unele motive parazitare existente în legendă, apărînd în schimb 
altele noi. 

Este extrem de semnificativ faptul că această temă a fost 
preluată în colinde — poezii rituale ce se incantează în preaj¬ 
ma schimbării anului, atunci cînd omul, natura, Cosmosul 
întreg se reînnoiesc. O reînnoire care presupune două mo- 

mente esenţiale : 1) regresiunea în Haos a vechiului Cosmos 
„uzat“, „îmbătrînit 11 , „lipsit de vigoare 11 şi 2) regenerarea unui 
nou Cosmos, capabil să perpetueze existenţa. Colinda nu este 
pentru mentalitatea populară doar „o frumoasă datină din 
străbuni 14 , ci un act ritual obligatoriu prin care Cosmosul este 
menţinut pe spirala ontologică, aci injinitum. Din acest punct 
de vedere, obiceiul statornicit în rîndul multor exegeţi ai ge¬ 
nului de a împărţi colindele în „laicei 1 şi „religioase 41 , ni se 
pare impropriu. Aşa cum vom vedea, colinda reactualizează 
o dramă de proporţii cosmice. Dar nu este vorba pur şi simplu 
de relatarea unui eveniment petrecut într-un timp indefinit 
(de tip „odată, ca niciodată 41 ), şi nici măcar într-un timp pri- 
tnordial („in illo tempore 11 ). Drama se produce aici şi acum, 
chiar în locul şi în momentul relatării ei. întreaga comunitate 
a satului participă — fie în postură de „colindători 41 , fie în 
cea de „colindaţi 11 — la această dramă, dar nu prin re-memo- 
rarea, ci prin re-trăirea ei. Nu întîmplător, în unele regiuni 
ale ţării, eroul din colindă care intervine pentru restabilirea 
ordinii cosmice nu este Arhanghelul Mihail sau Sf. Ilie, ci 
chiar flăcăul căruia i se colindă în acel moment (6, p. 113 ; 
7, p. 70). Mai mult decît atît, actul colindării însuşi este 
apotropaic : „...cînd nu se va mai colinda atunci şi el (dracul) 
va ieşi 11 — sună o credinţă bucovineană de la începutul se¬ 
colului. „Dracii numai spre crăciun şi spre anul nou nu umblă 
şi nici o altă neicurăţenie, căci se tem de băieţi, că umblă 
atunci cu colinda 41 (44, p. 56—57). Credinţele olteneşti, culese 
la sfîrşitul secolului al XlX-lea, sînt formal diferite, dar esen¬ 
ţial analoage — actul ritual al colindatului m în tu ie Cosmosul 
într-un moment de criză : „Pămîntul este aşezat pe un stîlp 
şi... Iuda roade continuu la acel stîlp ca să doboare pămîntul, 
însă nu poate, deoarece în fiecare an iese să vadă colindătorii 
şi pînă la înapoierea sa, stîlpul se face la loc 11 (8, p. 73), sau 
într-o altă formulare, mai semnificativă : „Pămîntul e aşezat 
pe doi stîlpi, [...] diavolul roade veşnic la ei şi cînd vede Co¬ 
linda (băţul frumos) de la Crăciun, pînă să-l privească, 
Dumnezeu aruncă fier în rosătura stîlpului şi diavolul roade 
pînă la Paşti, cînd vede ouă roşii şi pînă să le privească, 
Dumnezeu iar aruncă fier acolo unde el a ros şi astfel îl a- 
mînă, că niciodată nu mai isprăveşte de ros. De aceea nu se 
scufundă pămîntul 11 (8, p. 73). 

Credinţele citate mai sus sînt relevante; ele definesc 
unele dintre coordonatele mentalităţii populare româneşti, 
referitoare la actul ritual al colindatului : 


cd. 201 coala 2 

3. colinda relatează o dramă cosmică în momentul însuşi 
al producerii ei ; 

2. colindătorii şi cei cărora li se colindă sînt implicaţi di¬ 
rect în acţiunea de scoatere a Cosmosului din criză (Haos) ; 

3. între om şi Cosmocrat există o colaborare sincronă. Fie¬ 
care are menirea lui şi neparticiparea unuia poate periclita 
însăşi existenţa Cosmosului ; 

4. „muncile 41 lui Iuda sînt veşnice. Momentul critic, cînd 
balanţa s-ar putea înclina în favoarea lui, este sfîrşitul anului 
vechi şi începutul celui nou. 

In paranteză, vom consemna faptul că astfel de credinţe 
nu sînt singulare în sud-estul Europei. în Grecia, de exemplu, 
se credea că demoni chtonieni (Callicanţari) bîntuie aşezările 
Omeneşti timp de 12 zile, între Crăciun şi Bobotează. „Este 
vremea cînd ei ies la suprafaţa pămîntului, încetînd să mai 
roadă arborele lumii, care tocmai acum este pe punctul să 
se prăbuşească şi care se poate reface graţie acestui fapt 44 (11). 
Aceste 12 „zile cosmogonice 44 (71, p. 121), corespund simbolic 
celor 12 luni ale anului, dar această perioadă nu face parte, 
efectiv, nici din anul vechi, nici din cel nou. Este o perioadă 
în care timpul este regenerat şi tocmai de aceea ea este în 
afara lui. Anume în acest interval de timp, Cosmosul „moare 44 
(regresiune în Haos), pentru a renaşte 44 revigorat (cosmogene- 
ză), reluîndu-se astfel ciclul ontologic. De acest proces de regene¬ 
rare a timpului, a naturii şi a Cosmosului întreg sînt, într-un 
fel sau altul, legate majoritatea ceremoniilor şi actelor rituale 
produse în această perioadă : excesele de toate felurile, petre¬ 
cerile şi ospeţele, jocurile cu măşti, actele magice augurale, 
„moşii de Crăciun 44 , sorcova, pluguşorul, bradul de Crăciun, 
urările, colindatul ş.a.m.d. Excepţie fac cîntecele „de stea 44 , 
teatrul religios („Viîleim 44 ) şi alte cîteva manifestări cu tema¬ 
tică şi de provenienţă creştină. Suprapunerea, arbitrară şi tîr- 
zie, a celebrării naşterii lui Isus peste acest arhaic complex 
mito-ritual de structură cosmogonică, a generat un amalgam 
de tradiţii şi obiceiuri, dînd naştere unui fenomen sincretic 
specific, ale cărui circumstanţe şi consecinţe nu au fost încă 
pe deplin lămurite. Iată, de exemplu, cum suprapunerea de 
care vorbeam a dat naştere, la nivelul colindei, unei imagini 
paradoxale — pruncul Isus, chiar la naşterea sa, creează Cos¬ 
mosul : „De-asta-i seara lui de-Ajun / Tocma-n noaptea lui 
Crăciun, / Cînd Fiul Sfînt s-a născut, i Şi pămîntul l-a făcut. / 
Şi cerul l-a ridicat, / Tocma-n patru stîlpi de-argint. / Mai 
frumos 1-a-mpodobit : / Tot cu stele mărunţele, / Printre ele-s 

mai marele : / D-una-i luna cu lumina, / De aita-i soarele ci; 
razele. 14 (9, p. 14 ; 10, p. 96). Pentru a face o analiză herme¬ 
neutică a colindei tip „Furarea astrelor 44 , să încercăm să tre¬ 
cem în revistă şi să ccVnentăm, pe rînd, principalele motive 
mitice pe care le conţine sau doar le sugerează textul colindei. 


2. DESFRlUI, SACRU 

„Sub poalele ceriului / Floz'ile dalbe ! / La umbra nourului 
[mărului ? — n.n.] / Mîndră masă e gătită / Pe iarba cea în¬ 
verzită. / Dar la masă cine şede / Dumnezeu ce toate vede ; / 
Şi Crăciun, cel bătrîn, / Si Ioan, Sfînt Ioan, / Si Ilie, Sfînt 
11 ic- 44 (13, p. 26). 

Colinda debutează clasic din punct de vedere literar ; sînt 
fixate locul de desfăşurare a acţiunii şi o parte dintre perso¬ 
naje. Imaginea unei agape la o „mîndră masă“, aşezată într-un 
spaţiu sacru (de regulă la umbra mărului cosmic), este un 
loc comun în poezia rituală solstiţială. Această imagine apare 
fie ca motiv principal în unele colinde, fie ca un prim tablou 
în altele cu scenariu mai amplu. Ospăţul zeilor sau al eroilor 
(Antofiţă, Vioară etc.), reprezintă un model pentru ospăţul 
oamenilor : „Unde cu toţii beau, mînca / Şi cu toţii s^ cin¬ 
stea / Chieju dăplin şi-l făcea / Tot ca şi noi acuma“ (47, p 
70). 

Dar motivul nu conţine numai ideea imitării zeilor (imi- 
tatio dei), ci şi pe aceea a comuniunii cu ei. Să nu uităm că. 
pentru mentalitatea populară, anume în această perioadă a 
anului „se deschid cerurile 44 . Conform majorităţii credinţelor, 
culese la sfîrşitul secolului al XlX-lea, referitoare la calen¬ 
darul popular, acest fenomen miraculos s-ar produce în pe¬ 
rioada de sfîrşit/început de an, şi anume de Crăciun, de Anul 
Nou şi de Bobotează (8, p. 64-67 ; 29, p. 334, 339, 345). Or, 
în aceste momente, pare să se restabilească o pierdută stare 
paradisiacă : omul înţelege graiul animalelor, i se împlineşte 
orice dorinţă şi, mai ales, se reface comuniunea primordială 
cu divinitatea. Cînd „cerurile se deschid 44 , pe de o parte, oa¬ 
menii pot să vadă „mese întinse, luminări aprinse 44 (8, p. 65) 
şi pe „Dumnezeu umblînd pe cer 44 (29, p. 345) şi, pe de altă 
parte, Dumnezeu, cu toată suita sa de îngeri şi sfinţi, „se uită 
pe pămînt 44 (8, p. 64) şi „asupra făpturii lui de pe pămînt 4 ' 
(29, p. 345), sau chiar coboară pe pămînt pe o „scară de cea¬ 
ră 44 (72). Distanţe de nemăsurat („cît din cer pînă-n pămînt 44 ) 

şi graniţe de netrecut, se spulberă acum, făcînd posibilă o 
comunicare directă, nemediată. Sferele devin tangente, se în¬ 
trepătrund chiar, se contopesc pînă la confuzie. în colinde, 
curtea, casa şi masa omului sînt plasate în „Centrul Lumii“ 
şi descrise în „culori 11 sacre : „Nişte case-s mari de piatră, / 
Nalte-s, nalte-s, minunate, / Sus cu roşu-s coperite, / Jos cu 
var sînt văruite / Dinăuntru poleite, / Dinafară zugrăvite. / 
Dinaintea caselor / La mijlocul curţilor, / Născutu-mi-au, cres- 
cutu-mi-au / De-ş doi meri şi de-ş doi peri ; / De trupini în- 
trupinaţi, / De mijloace-s depărtaţi, / De vîrfori îs sus la nori, / 
De smicele-s sus la stele. / Sub dumbriţa l-aş’ doi meri, / 
L-aş’ doi meri şi l-aş’ doi peri, / Frumoase mese-s întinse, / 
Mese-ntinse, jeturi scrise, / Si Luai sînt făclii de-aprinse“ (9, 
p. 30, 37, 44). 

O dată restabilite fiind timpul sacru şi spaţiul sacru, co¬ 
municarea primordială între om şi divinitate este în măsură 
să se producă. „Dar la mese cine-mi sade ?“, întreabă retoric 
colindătorii, pentru a sublinia răspunsul, pe care tot ei îl dau • 
la masă „beau şi se-nveselesc“ „bunul Dumnezeu 11 , „bătrînul 
Crăciun", „Sfîntul de Sîngeorz“ şi, laolaltă cu zeii, „domnu 
{sau gazda) acestor case“ (9, p. 37, 30, 44), sau, în altă va¬ 
riantă, comenseni sînt : Dumnezeu, Sf. Petru, Sf. Ion şi gazda 
(43, p. 46). în alte versiuni, gazda este descrisă stînd la masă, 
aşteptînd să pogoare Dumnezeu („Facă-mi Domnu-atîta bine, / 
Ca să vie pîn’ la 7nine“), pentru a ospăta împreună şi pentru 
a lăsa „în casă sănătate, / Şi prin curte bogătate [...] Rodu-n 
codru" etc. (9, p. 38 ; 48, p. 46—47). într-o splendidă variantă 
de colindă, care se ^încadrează în acest tip, colindătorul în¬ 
treabă gazda pentru cine împodobeşte casa şi masa. Gazda 
(de fapt tot colindătorul) răspunde : „Ci mi-aştept pe Dumne¬ 
zeu / Ca să-mi cine el cu mine, / El cu mine, eu cu el, / Cum 
e legea lui Crăciun / Lui Crăciun celui bătrîn, / C-aşa mult 
nu va şedea, / Mîine-n prînz s-o ridica, / Pleacă-n codru să 
rodească," ş.a.m.d. (9, p. 24). 

Arhaice şi profunde semnificaţii par a ieşi la lumină. De 
Crăciun, în mod ritual, era restabilită starea întreruptă in illo 
tempore din cauza păcatelor omeneşti ; o stare paradisiacă în 
care „cerul era aproape de tot de pămînt“, astfel că omul 
putea uşor să acceadă la cer („dacă te suiai pe gard, dai cu 
mina de cer“), iar Dutnnezeu şi sfinţii umblau pe pămînt prin¬ 
tre oameni (36, p. 4—6). Colindatul este principalul act ritual 
prin care această stare primordială benefică este temporar, 
dar ciclic, reactualizată. Dumnezeu intră în casa gospodarului 

o dată cu colindătorii : „Sculaţi boieri, că vă vin colindători, 
...că v-aduc pe Dumnezeu 11 (29, p. 327), sau imediat după ple¬ 
carea lor : „Noi (colindătorii) ieşim de aici, / Dumnezeu să intre 
aici“ (29, p. 314). Să consemnăm şi faptul că motivul, „Dum¬ 
nezeu — oaspete la masa gospodarului", nu este specific nu¬ 
mai colindelor româneşti. în forme aproape identice, el se 
bucură de o foarte mare răspîndire şi în colindele „pentru 
gospodar" ale ucrainenilor, bieloruşilor si bulgarilor (48, p. 
45—47). 

Să revenim, pentru a observa faptul că motivul agapei 
divine, cu care se deschide colinda tip „Furarea astrelor“, 
prezintă totuşi unele elemente specifice faţă de felul oum 
apare în alte tipuri de colinde. Prezenţa unei mese „mîndre" 
(„masă rotilată / De bucate ’ndestulată / De băuturi încărca¬ 
tă"— 21, p. 12), nu trebuie să ne mire. Reprezentarea raiu¬ 

lui („unde-s mese-ntinse / şi făclii aprinse"), ca un spaţiu al 
belşugului alimentar, este un loc comun în literatura populară 
română (8, p. 245). De regulă însă, mesele raiului stau în aş¬ 
teptarea „sufletelor bune". De data aceasta, beneficiarii sînt 
chiar „gazdele" (zeii) : „Şade Bunul Dumnezeu, / Cu toţi sfin¬ 
ţii dimpreună, / Ospătînd cu voie bună" (6, p. 115). 

Mai mult decît atît, aşa cum vom vedea, colindele pre¬ 
zintă, direct sau doar aluziv, producerea unor excese de com¬ 
portament : „Şi toţi sfinţii dimpreună / Se aflau în voie 

bună ; / Beau de-a rîndul şi cinsteau / Şi frumos se-nvese- 
leau" (13, p. 26). 

în alte variante, excesele sînt şi mai evidente. Sf. Ion se 
„liboveşte" intr-un „pat mîndru frumos" (14, p. 45), sau/şi 
bea vin pînă se îmbată („Of Ioane, Sfînt Ioane, / Tu de vin 
te-ai imbătat"), Sfîntul Petru — paznicul raiului — adoarme 
„in post", în timp ce Dumnezeu „trage" un „danţ" cu. în¬ 
gerii : „Joacă-o horă de îngeri, / Dar danţul cine mi-1 trage ? / 
’l trage bunul Dumnezeu" (14, p. 59). 

Omul pare să-şi „construiască" un model divin pentru 
propriul său comportament ritual şi ceremonial (73). Nu pare, 
deci, să fie vorba de o tratare profană a temei — cum crede 
Lucia Cireş (14, p. LIV) —, ci de transpunerea la nivel divin 
a unui obligatoriu desfrîu ritual, pe care-1 practică oamenii 
în timpul sărbătorilor legate de înnoirea anului ; un com¬ 
portament anarhic şi orgiastic, dar nu ,mai puţin ritual ca, de 
exemplu, comportamentul cumpătat-ascetic din timpul pos¬ 
tului care precede sărbătorile. „Sacrilegiile (din timpul • săr¬ 
bătorii — n.n.) — scrie Roger Caillois — sînt considerate drept 

la fel de rituale şi de sfinte ca însăşi interdicţiile pe care k> 
violează. Ele relevă sacrul, ca şi interdicţiile" (15, p. 227). 

Una dintre menirile postului este tocmai aceea de a am¬ 
plifica desfrîul din timpul sărbătorii. Să nu uităm că esu 
vorba de lungul „post al Crăciunului", care durează 40 d< 
zile. Este o perioadă în care prohibiţiile sînt mai multe şs 
mai severe decît cele obişnuite şi care, odată încheiată, în¬ 
deamnă în mod firesc la excese. „Mîncarea, cam pe sponci, 
te face să te saturi ca de pădureţe acre", „în Postul Crăciu¬ 
nului hori şi nunţi nu se fac prin sate, mai nicăiri" etc. (46, 
p. 1). In aceste condiţii, desfîrul din timpul sărbătorilor de 
iarnă este general şi total. întregul sistem de interdicţii ş; 
constrîngeri este abolit, fiind înlocuit cu un comportament 
anarhic şi orgiastic, care nu este doar îngăduit, ci chiar obli¬ 
gatoriu. Este instaurată la toate nivelurile (individual, coleo 
tiv şi, aşa cum am văzut, chiar divin), o stare de dez-ordine 
şi des-frîu (o „Lume pe dos"), care reclamă, pe cale magico- 
rituală, disoluţia ordinii cosmice şi, în final, regresiunea to¬ 
tală a Cosmosului în Haosul primordial (67). 

Desigur, excesele şi libertăţile de toată mîna din timpul 
sărbătorilor de înnoire a anului au supravieţuit pînă astăzi 
în mediul rural şi chiar, parţial, în cel urban, dar amplitudinea 
lor s-a diminuat simţitor în ultimul secol (74). Pentru a în¬ 
ţelege la adevărata valoare fenomenul „desfrîului sacru", ar 
trebui să ne imaginăm atmosfera sărbătorii cu secole, sau 
chiar milenii, în urmă. „Datele comparative — constată Ovi- 
diu Bîrlea — arată cu elocvenţă că, cu cît mergem mai în¬ 
dărăt pe scara istorică sau evolutivă, la popoarele din anti¬ 
chitate şi la cele primitive, cu atît Anul Nou este sărbătorit 
mai zgomotos, cu mai mult fast şi participare masivă, consti¬ 
tuind cea mai mare sărbătoare" (17, p. 252). 

Excesele (beţii, obscenităţi, vacarm etc.), şi chiar infrac¬ 
ţiunile (bătăi, omoruri) erau, în satele româneşti, atît de înră¬ 
dăcinate şi de generalizate încît, doar cu unu-două secole în 
urmă, autorităţile civile se vedeau obligate să ia măsuri poli¬ 
ţieneşti şi administrative pentru a interzice sărbătoarea, sau 
pentru a limita amploarea ei. Astfel, într-un ordin al viceco- 
mitelui din Deva, trimis în 1783 protopretorului din Silva- 
şul de Sus (Hunedoara), se menţiona obiceiul colindătorilor 
cu turca de a se îmbăta, provocînd bătăi şi omoruri. Ordinul 
stipula interzicerea datinei, colindatul fiind permis numai dacă 
primarul, împreună cu şapte bătrîni ai comunităţii, garantau 
că nu se vor produce scandaluri (17, p. 254). Mărturii similare 

ne parvin şi din secolul al XlX-lea şi chiar de la începutul 
secolului al XX-lea. In 1859, de exemplu, At. M. Marienescu, 
în deschiderea primei colecţii de colinde, se plîngea că datina 
colindatului „e ameninţată cu şteregere, deoarece din punct 
policial [=i poliţienesc — n.n.] — ca cu ocaziunea colindării 
să nu se facă excese şi abuzuri — e mai în toate părţile opri- 
tă“ (18, p. 516). Similar, Ion G. Sbiera, în „Precuvîntare" la 
colecţia sa de colinde bucovinene (publicată în 1888), remar¬ 
ca şi el un regres al datinei la care au contribuit „măsurile 
poliţieneşti, mînuite de străini" (19). în sfîrşit, în 1912, fol¬ 
cloristul Alexiu Viciu scria că unul din motivele principale 
care l-au determinat să întocmească şi să publice (în 1914) 
colecţia de colinde ardeleneşti „a fost faptul că în unele părţi 
ale ţerii administraţiunea le opreşte în parte (turca) sau de 
tot, ori le mărgineşte în ti'mp" (12, p. 2). 

Intr-adevăr, excesele şi manifestările agresive din ca¬ 
drul sărbătorilor de iarnă sînt atestate în România la sfîrşitul 
secolului al XlX-lea : „înarmaţi cu pietre, bastoane etc. (co¬ 
lindătorii) se împart în două cete şi se bat pînă îşi sparg ca¬ 
petele sau îşi frîng mîinile, apoi pleacă la colindat" (29, p. 
310); la începutul secolului al XX-lea : „Unde sînt două tur¬ 
ce, fiecare începe de la un cap de sat şi cînd se întîlnesc, se 
întrec (se bat ? — n.n.) jucătorii" (58) ; şi chiar în zilele noas¬ 
tre, la „colindatul cu măşti", de exemplu : „Cu masca... se 
ameninţă, se atinge, se loveşte, se bate cel colindat, în sco¬ 
puri rituale sau ceremoniale, a căror semnificaţii magico-mi- 
tologice astăzi s-au pierdut" (59, p. 234). Credem că semnifi¬ 
caţiile magico-mitologice ale acestui comportament (despre 
'care scria Romulus Vulcănescu în 1970), nu s-au pierdut în 
totalitate. Am încercat, în paginile de mai sus (şi vom con¬ 
tinua în cele care urmează), să descifrăm articulaţiile menta¬ 
lităţii mitice care generează un astfel de comportament ritual. 
Concluziile noastre par să coincidă cu cele dintr-o carte ulte¬ 
rioară (1985) a aceluiaşi etnolog : „în retrospectiva istoriei re¬ 
ligiilor, carnavalul e o sărbătoare ancestrală totală, anterioa¬ 
ră creştinismului în Europa, care simbolizează «sacrul de trans¬ 
gresiune»,... în care sînt concentrate toate formele de drama¬ 
tizare a timpului mitic... în ansOmblul lui carnavalul repre¬ 
zintă un complex ritual şi ceremonial care are loc anual..., 
urmărind răsturnarea completă a ordinei şi ierarhiei... şi, ceea 
ce este mai semnificativ, însăşi renaşterea spirituală din haosul 
astfel produs şi retrăirea timpului sacru în care a început 
creaţia lumii" (60, p. 431). 

In bună măsură, în cadrul sărbătorii colective de sfîrşit 
de an, supravieţuiesc datini şi mentalităţi specifice unor săr¬ 
bători precreştine, de tipul Saturnaliilor romane, „cînd restric¬ 
ţiile obişnuite ale legii şi moralităţii erau date la o parte, cînd 
întreaga populaţie se deda unei veselii şi voioşii ieşite din co¬ 
mun şi cînd pasiunile cele mai tainice găseau o ieşire care 
nu le-ar fi fost niciodată îngăduită în cursul vieţii obişnuite, 
mai cumpătate şi mai sobre. Asemenea izbucniri ale forţelor 
îngrădite ale naturii umane, care degenerau prea adesea in 
orgii sălbatice de desfrîu şi crimă, au loc în mod obişnuit la 
sfîrşitul anului..(49, voi. IV, p. 237). în cadrul acestor săr¬ 
bători (inclusiv Saturnalia romană), în timpul .cărora lipsa tu¬ 
turor legilor era singura lege acceptată, era instaurată şi a- 
narhia socială. O datină tipică era aceea a libertăţilor loiale, 
dar provizorii (pe perioada sărbătorii), acordate sclavilor si 
chiar aceea a inversării ierarhiilor sociale. în Europa orien¬ 
tală, acest obicei a supravieţuit pînă în secolul al XX-lea, 
mai ales în folclorul slavilor nordici (polonezi, bieloruşi, cehi), 
fiind legat de ziua Sf. Ştefan — a doua zi de Crăciun : „La 
Sfîntul Ştefan / Orice slugă e domn ! / Gospodarul cu sluga / 
Merg amîndoi pe acelaşi drum ; / Sluga şi cu stăpînul / Beau 
bere împeună“ (48, p. 342 ; vezi şi 50, p. 58). 

Revenind la colinda comentată de noi, vom consemna 
faptul că această „Lume pe dos“, sugerată în primele versuri 
(Dumnezeu chefuieşte şi dansează cu îngerii, Sf. Ion se îm¬ 
bată şi se „liboveşte“, Sf. Petru adoarme etc.), nu este decît 
un preludiu al Haosului ; un preludiu care prevesteşte şi pre¬ 
găteşte regresiunea tatală a Cosmosului în Haos. Mai mult 
decît atît, pare a fi vorba de o dezordine voită, conştientă, ca 
şi cum Dumnezeu şi sfinţii îi înlesnesc lui Iuda pătrunderea, in 
rai şi producerea unei catastrofe de proporţii cosmice. 


3. SOMNUL MALEFIC 

„Şi de lume ei (Dumnezeu şi sfinţii) vorbiau / De Sîn- 
Petru pomeniau. / Nici cuvîntul nu-1 gătară / Sîn-Petru se 
arătară. / Cu paharul i-a întins / însă Petru n-a primit / 
Că el a fost necăjit. / Dumnezeu din graiu grăi : / — Ce eşti, 
Petre, necăjit ? / Şi Sîn-Petru răspundea / — Doamne, Dum¬ 
nezeul mieu, / Am scăpat de-am adurmit / Iuda cheia 'mi-a 
furat / Şi în rai că s-a băgat“ (12, p. 87). 

Cu toate că este vorba de un motiv auxiliar, să ne oprim, 
in treacăt, asupra primelor patru versuri din fragmentul. citat. 
Poetul popular uzează aici de un artificiu epic pentru a face 
legătură şi a „înmuia“ trecerea bruscă de la o imagine (cea 
a „desfrîului divin“), la cea care urmează (anunţul Sf. Petru). 
Dar este aici implicată şi credinţa populară în virtuţile ma¬ 
gice ale cuvîntului ; credinţă atît de fertilă în sfera folcloru¬ 
lui românesc şi care a generat multe superstiţii şi tabu- uri 
lingvistice şi onomastice (24). Ea este bine „definită 44 de 
proverbul : „Vorbeşti de lup şi lupul la uşă“. Şi poate nu este 
o coineindenţă faptul că Sf. Petru este considerat „patronul 
lupilor 11 , „mai mare peste lupi“ etc. (8, p. 306). Probabil că, 
datorită acestei funcţii (primordială, în mentalitatea populară, 
faţă de cea de „paznic 41 al raiului, cf. Matei, XVI, 19), Sf. Pe¬ 
tru s-a contaminat cu unele atribute lupeşti : el apare, ca şi 
lupul, atunci cînd este pomenit. 

Dar să revenim la motivul principal al fragmentului citat 
mai sus : adormirea Sf. Petru. In acest moment crucial, cînd 
este în joc însăşi soarta Cosmosului, somnul zeului este o 
greşeală fatală pe care o speculează Iuda. In unele variante 
aie colindei, cel care adoarme este Sf. Ion (21, p. 11), sau chiar 
Dumnezeu („Sus la dalbul răsărit / Tare Domnul a durmit 44 — 
20, p. 65), dar cel mai adesea somnul îl cuprinde pe Sf. Petru, 
ceea ce îi per'mitc intrusului să-i fure cheile şi să năvălească 
in rai. în multe variante Sf. Petru (sau cel care anunţă de¬ 
zastrul), îşi face intrarea, reproşînd sfinţilor şi chiar lui Dum¬ 
nezeu faptul că şi-au părăsit posturile pentru a chefui şi l-au 
lăsat singur : „Staţi, Doamne, şi ospătaţi [...] Sfinţii din Rai 
au plecat, / Singur pe min’ m-au lăsat 44 (6, p. 115), sau „Of, 
Ioane, Sfînt Ioane, / Tu de vin te-ai îmbătat / Şi din rai tot 
a prădat 44 (14, p. 62), sau „Măi Ioane, Sfînt Ioane / Dar tu 
stai. si veseleşti, / Dar de rai nu te gîndeşti 44 (14, p. 48), sau 
„Tu .şezi, Doamne, şi prînzeşti / Şi raiul nu ţi-1 grijeşti 44 (12, 
p. 90) ş.a.m.d. (vezi şi 13, p. 26 ; 21, p. 13 ; 41, p. 42). 

Apare aici o aparentă contradicţie. De ce mentalitatea 
populară i-a acordat Sfîntului Petru dreptul moral de a amen¬ 
da greşelile celorlalţi, în condiţiile în care şi el (sau mai ales 
el) se face răspunzător de dezastru ? Textul colindei nu ne 
ajută să dăm vreun răspuns, dar putem bănui substratul care 
a generat această contradicţie. Este posibil ca vina Sfîntului 
Petru să fi fost receptată ca fiind calitativ diferită faţă de cea 
a Lui Dumnezeu şi a celorlalţi sfinţi. Pe cînd aceştia din urmă 
greşe4ii cumva conştient, în schimb se pare că Sf. Petru nu 

adoarme nici de bunăvoie, nici „din greşeală”. După cum r.us 
ţin legendele populare, pentru greşeli similare (pierderea 
cheilor, părăsirea raiului), Sf. Petru nu are nici o scuză şi i 
se aplică un tratament sever : Dumnezeu îl bate, sau pune 
să fie bătut (29, p. 381). De data aceasta însă, nu numai că 
Sf. Petru nu este pedepsit, dar tot el este cel care reproşează. 
Nu pare să fie vorba de o greşeală a Sf. Petru, greşeală pe 
care Iuda o speculează, ci pe care acesta din urmă o pro¬ 
voacă. Pare să fie vorba de un „somn malefic” produs de 
Iuda, sau ca urmare a apropierii acestuia. Iuda este princi¬ 
piul Haosului; el instaurează tenebrele, inerţia, letargia, non- 
manifestarea. El însuşi, ca şi alte fiinţe demonice similare, 
zace de regulă în această stare de „somn nepomenit”. M 
Coman a refăcut corect sfera seman'ică a expesiei : „semnul 
nepomenit” este unul de „netrezit”, fără de capăt, adică imul 
mortuar (22, p. 37). In această stare letargică — stare pro 
prie principiului Haosului precosmogonic — e cufundat de¬ 
monul/monstrul la întîlnirea cu zeul/eroul. Vritra, de exem¬ 
plu, după ce confiscă apele cosmice, este găsit de Jndra în 
adîncul munţilor (Rig-Veda IV, 19, 3) zăcînd întins (âgayânam), 
dormind (abudhyamânam), cufundat în somnul cel mai pro¬ 
fund (sushupânam), de netrezit (abudhyam) (20, p. 32). Iner¬ 
ţia, somnul, letargia, non-manifestarea sînt stări proprii fiin¬ 
ţelor mitice care intruchipează Haosul. In mitul asiro-babi- 
lonian al creaţiei (Enuma Eliş I, 37—40), Apsu — principiul 
masculin al Haosului — porneşte război împotriva zeilor pen¬ 
tru că aceştia, prin comportamentul lor vivace şi zgomotos, 
îi tulbură somnul : „Vreau să-i distrug, să termin cu purtările 
lor, ca liniştea să fie refăcută, să putem dormi “ (1, p. 16). 

De regulă, cînd iese din starea letargică (de non-manifes- 
tare), monstrul produce un cataclism, ca în această colindă 
românească : „Sus, în vîrful muntelui, / Sub cetina bradului, / 
Unde-şi doarme boul negru, / Boul negru se sculară, / De rouă 
se scuturară, / Munţi înalţi se clătinară, / Văi adînci se tulbu¬ 
rară / Şi de vale c-apucară, / Rupse malul, rupse dealul, / 
Rupse brazi si păltinaşi.” (61, p. 86 ; vezi şi 9, p. 55, 100 ; 55. 
p. 175—176). 

De această stare letargică este contaminat şi eroul, atunci 
cînd accede în „lumea de dincolo”. „încercarea somnului”, pe 
care o depăşeşte (sau nu) eroul, este un motiv frecvent în 
balade, badme şi mituri (vezi St. Thompson, Motif-Index of 
Folk-Literature, motivele C735 — somnul tabu şi Dl975 — 
somnul luptătorului cu dragonul). Chiar Ghilgameş este su 

pus unei astfel de probe, după ce traversează „apele morţii 44 , 
ih căutarea nemuririi, la „Utnapiştim cel de departe 44 : „Vino, 
să nu te culci şi să (nu) dormi şase zile şi şapte nopţi 44 (Epo¬ 
peea lui Ghilgameş XI, 199). Dar pentru că „somnul îl năpădi 
ca un vîrtej de vînt“, eroul trebuie trezit „ca să se înapoieze 
teafăr pe calea pe care a venit 44 (XI, 200—208). Evident, som¬ 
nul lui Ghilgameş nu este unul firesc, biologic, ci un somn 
analogat cu moartea şi datorat unui detnon : „ce am de făcut, 
Utnapiştim, încotro s-o iau, acum cînd nemilosul a pus stă- 
pînire pe (membrele) mele ? în camera de culcare, moartea 
s-a furişat şi oriunde pun (piciorul meu) moartea e de faţă!“ 
(XI, 230—234, conform 1, p. 173—174). 

■Intr-un mit nord-american, de tip „Orfeu şi Euridice“, 
eroul reuşeşte să ajungă în Infern, unde-şi întîlneşte soţia 
moartă. Stăpînul Infernului îl supune „probei somnului 14 : 
dacă eroul va reuşi să vegheze toată noaptea, va putea să-şi 
readucă soţia pe pămînt. Eroul încearcă, dar eşuează. I se mai 
acordă o şansă în noaptea următoare. Pentru a putea veghea 
noaptea, eroul doarme ziua, dar şi de data aceasta eşuează : 
o dată cu înserarea, un somn irezistibil îl cuprinde (90, p. 311). 

într-un basm bucovinean (Mintă-Creaţă, Busuioc şi Sucnă- 
Murgă), publicat de Ion Sbiera în 1886 (25), eroii pleacă în 
căutarea zmeilor pentru a recupera (la fel ca în colinda noas¬ 
tră) „cheia raiului şi lumina soarelui 44 . Dar între „moşia oa¬ 
menilor 44 şi „moşia zmeilor 44 ei trebuie să traverseze „cîmpul 
cu somnul 44 , căruia Busuioc nu-i poate rezista, decît cu aju¬ 
torul lui Sucnă-Murgă (adevăratul erou), care îl trezeşte (68). 

V. I. Propp face legătura între motivul epic al căderii 
într-un somn letargic (de regulă a falşilor eroi), şi „interdic¬ 
ţia somnului 44 , atestată în cadrul unor ritualuri de iniţiere (23, 
p. 86—89, 274). Ipoteza este plauzibilă, o dată cu ce ritualul ini¬ 
ţierii era imaginat ca o „călătorie 44 a neofitului în „Lumea de 
dincolo 44 . Mircea Eliade consideră şi el că proba somnului la 
care e supus Ghilgameş este „cea mai dură probă iniţiatică 44 
pentru că „a învinge somnul, a răLnîne «treaz» echivalează 
cu o transmutare a condiţiei umane 44 . Eliade consideră aceas¬ 
tă probă ca fiind una „de ordin «spiritual», căci numai o for¬ 
ţă excepţională de concentrare poate să-l facă pe un om ca¬ 
pabil să rămînă «treaz» şase zile şi şapte nopţi 44 (31, p. 82) 
N T u credem că este vorba aici doar de ideea depăşirii unor li¬ 
mite antropo-biologice, ci de faptul că eroul trebuie să se 
sustragă somnului într-un tărîm unde letargia este lege. Anu- 

me această lege trebuie să o „încalce" eroul şi nu pe cea care 
fixează limitele biologice ale naturii umane. 

Dar dacă „tărîmul de dincolo" este un „tărîm al letar- 
giei", este firesc ca fiinţele care-1 populează să poarte cu ele 
acest „morb al somnului", chiar atunci cînd ies din lăcaşul 
lor. De exemplu, în textele zoroastrice, unul din demonii care-1 
însoţesc pe Arhidemonul Ahriman, în încercarea de a distru¬ 
ge creaţia lui Ormazd, este cel numit Busyasta, al cărui nume 
înseamnă „letargie, somn letargic" (regăsim aceeaşi rădă¬ 
cină indo-europeană ca în sanscr. (a)budhycnn, rus. buditi 
etc.). 

Să vedem cum apare şi în folclorul românesc motivul de¬ 
monilor care poartă şi contaminează eroul cu „morbul som¬ 
nului". In balada „Milea“, eroul „greşeşte" şi adoarme („Am 
greşit, şi-am adormit"), în timp ce (sau, pentru că) îi intră 
în sîn „Şarpele bălăurel / Tot cu solzii de oţel, / Şarpele ba¬ 
laur / Cu solzii de aur" (22, p. 183). Motivul apare mai preg¬ 
nant în basmul Prîslea cel voinic şi merele de aur (Aarne — 
Thompson, tip 301), cules de P. Ispirescu — un basm care con¬ 
ţine aproape toate motivele din colinda Furarea astrelor . 
apariţia zmeului (analogabil cu Iuda din colindă), somnul fal¬ 
şilor eroi, furarea de către zmeu a merelor de aur (analogabiie 
cu soarele, luna etc., furate din rai de Iuda), lupta cu zmeul 
şi victoria eroului. Fiii cei mari ai împăratului (falşii eroi), 
reuşesc să păzească trezi mărul „o săptămînă întreagă", dur 
sînt cuprinşi de un somn irezistibil în noaptea cînd apare 
zmeul : „...îl apucase o piroteală de nu se mai putea ţine pe 
picioare [...], mai tîrziu, somnul îl copleşi şi căzu ca un mort, 
fără să se poată deştepta decît tocmai cînd soarele era ridicat 
de două suliţe şi atuncea văzu că merele lipsesc". Chiar 
Prîslea (eroul autentic), este nevoit să-şi meşterească o adevă¬ 
rată „instalaţie de trezire" pentru a scăpa, la venirea zmeului, 
de vraja somnului malefic. 

In basme, chiar şi Sf. Sisoe — un campion al luptei cu 
duhurile rele — adoarme la apariţia demonului, penmiţîndu-i 
acestuia să fure copilul Melintiei. Este semnificativ faptul că 
anume acest episod nu apare în legendele apocrife relative la 
Sf. Sisoe, ci doar în forma lor pregnant folclorizată (70). Mo¬ 
tivul „somnul eroului" apare şi în alt tip de basme, cel în care 
voinicul răpune „balaurul de la fîntănă", salvînd astfel fata 
de împărat, oferită monstrului ca jertfă (75, a, b, c, d). „Eroul 
adoarme aproape întotdeauna înaintea luptei — constată V. I. 
Propp, comentînd basme ruseşti similare —, situaţie deosebit 

de frecventă în basmele în care fata de împărat este dată 
zmeului spre a fi mîncată. Eroul se cufundă într-un somn voi¬ 
nicesc, punîndu-şi capul pe genunchii fetei de împărat şi a-1 
trezi nu este întotdeauna treabă uşoară. Constatăm, aşadar, 
că, în basm, natura somnului este bivalentă. Pe de o parte, 
înainte de luptă sau în timpul ei dorm falşii voinici ; pe de 
altă parte, eroul însuşi doarme înaintea luptei.“ (23, p. 277). 
V. I. Propp are meritul de a fi prezentat „somnul eroului 1 * 
ca fiind un motiv bine conturat al basmului fantastic (23, p 
86—89, 274—277, 381—382) şi, chiar dacă el nu a decelat 
semnificaţiile mito-simbolice ale acestui motiv („Basmul în 
sine nu ne poate explica limpede natura acestui somn' 1 ), sa¬ 
vantul rus nu l-a considerat a fi doar un topos literar, ci un 
subiect a cărui cercetare „impune un studiu independent** 
(23, p. 277). 

In toate cazurile comentate mai sus, eroii de basm se află 
în aceeaşi postură ca Sf. Petru în colinda comentată : cu toţii 
adorm în timp ce păzesc ceva extrem de preţios (merele de 
aur, copilul Melintiei, fata împăratului, soarele şi luna) pen¬ 
tru a nu încăpea pe mina unui monstru din „lumea cealaltă** 
(balaur, zmeu, drac. Iuda). Paradoxal, ei se dovedesc vulnera¬ 
bili chiar în momentul în care ar fi trebuit să dea măsura 
vigorii şi acuităţii cu care sînt înzestraţi. Excludem, bineîn¬ 
ţeles, ideea gratuităţii motivului. Jntr-unul din basmele amin¬ 
tite (75, c), eroul se înfruntă cu trei balauri, în trei momente 
distincte ale scenariului ; el adoarme de tot atîtea ori. A pa¬ 
tra oară, se înfruntă cu mama balaurilor şi aceasta îl preface 
în „stană de piatră** — o altă formă alegorică a stării letar¬ 
gice. Somnul care-1 cotropeşte pe erou o unul irezistibil : „şi 
îndată adormi, ca şi cînd l-ar fi lovit cineva cu muchea se- 
curei în cap“ (75, a), sau „Abia au intrat în el (în codrul 
Babei-Iaga — n.n.) şi un somn fără leac a început să-i toro- 
pească** (23, p. 274). Ceea ce e important de observat este 
faptul că adormirea eroului este, practic, simultană cu apariţia 
balaurului/ldemonului : „Abia aţipise flăcăul, cînd iată, se 
ivi balaurul** (75, c). Nu este vorba de o coincidenţă, ci de 
o cauzalitate : eroul adoarme pentru că apare balaurul de¬ 
monul, sau pentru că pătraunde în tărîmul acestuia. 

Aşa cum am văzut fdeja, nu numai eroii sînt conta'minaţi 
de morbul somnului letargic al „tărîmului de dincolo** ; sfinţii, 
zeii şi chiar zeul demiurg nu sînt nici ei imuni. Nefiind de 
acord cu teoriile cosmogonice formulate de Anaxagora şi de 
Platon, Plutarh scria : „Dacă Dumnezeu ar fi dormit din eter- 



nitate, el ar fi fost mort, pentru că un somn etern nu este 
diferit de .moarte. Mai mult, Dumnezeu este incapabil să 
doarmă : ^mortalitatea divină şi o stare foarte apropiată de 
moarte sînt două lucruri incompatibile 44 (Plutarh, Opiniile 
filosofilor, I, 7; cf. 77, p. 280). în acest caz, viziunea lui 
Plutarh asupra divinităţii .este, mai degrabă, una teologică 
(Dumnezeu este perfect, etern, imuabil etc.) şi nu una mito¬ 
logică. Din perspectiva mentalităţii mitice, starea potenţai 
divine nu este liniară, ci oscilantă (sinusoidală), iar „crizele 44 
divinităţii sînt, de cele ,mai multe ori, identificate sau analo- 
gate cu somnul (vezi în lirica populară românească : „Dum¬ 
nezeu pare că doarme 44 , cf. 76). Ca şi eroii, zeii nu suferă de 
insomnie. Puterea somnului „subjugă toţi zeii ,şi toţi muri¬ 
torii 44 (Orfeu, Imnuri, LXXXV; cf. 78, p. 226). 

în sfera de semnificaţii delimitată putem include şi som¬ 
nul care-1 cuprinde pe zeul .demiurg înainte, în timpul sau 
imediat după cosmogeneză, somn datorat contactului aces¬ 
tuia cu materia letargică a Haosului primordial. într-un text 
mitic sumerian (Mitul tărimului Dilmun), este descris Cos¬ 
mosul abia creat, dar (lipsit de viaţă, „dormind 44 . Somnul litnii 
se datoreşte somnului zeului Enki şi cil soţiei sale Nin-Sikil 
(= fecioara), virgină încă, aşa cum virgin era însuşi Pămîn- 
tul : „Cuplul unic, la Dilmun, este cufundat în somn. / Pă¬ 
mântul pe care Enki doarme alături de (zeiţa) Virgină, / A- 
cest pămînt este virgin... 44 (51, p. 106). Zeiţa îl trezeşte pe 
Enki, pentru ,a da viaţă Lumii. Similar, într-un alt text 
mitic sumerian, Enki — care stătea întins în mare, dormind 
adînc — este trezit din s*mn de Nanmu, „mama tuturor 
zeilor 44 , pentru a săvîrşi antropogeneza : „O fiule, scoală-te 
de pe patul tău,... crează pe slujitorii zeului... 44 (52, p. 169). 
In texte mitice indiene, zeul Vishnu, înainte de creaţia lumii, 
doarme culcat pe şarpele cu o mie de capete, Ananta („fără 
sfîrşit 44 , în sanscr.) — simbol al Haosului — care pluteşte pe 
Oceanul primordial. în alte texte, Prajapati, după săvârşirea 
operei cosmogonice, este cuprins de o epuizare letală : „După 
ce Prajapati dase la iveală vieţuitoarele, i ,s-au desfăcut în¬ 
cheieturile [...] El jiu putea sta în picioare cu încheieturile 
desfăcute : de aceea zeii l-au vindecat prin (ritualul) agniho- 
tra, întărindu-i încheieturile mădularelor 44 (Satapatha Brah¬ 
mana ,1, 6, 3, conform 31, p. 239—240). De o epuizare ana- 
îoagă este cuprins Zeus în urma contactului cu balaurul 
Typhon care îi taie şi îi ascunde tendoanele de la mîini şi 
picioare. Ca şi în mitul indian, este nevoie să jntervină alţi 

zei pentru ca Zeus să-şi redobîndească vlaga şi să-l învingă 
pe gigant (Apollodorus — Bibliotheke I, 6, 3). 

Motivul epuizării Demiurgului în timpul cosmogenezei, 
apare limpede exprimat în unele legende cosmogonice ro¬ 
mâneşti : „Astfel Dumnezeu şi cu Dracul se primblară încolo 
şi-ncoace pe valurile apei aceleia, şapte ani de-a rîndul. După 
al şaptelea .an, fiind Dumnezeu foarte ostenit, pentru că nu 
se culcase nici nu dormise defel în restimpul acesta, zise către 
Dracu : ...Repezi-te degrabă în adîncimea apei şi adă o mînă 
de lut, ca să ne facem pe întinderea acestor valuri nemăr¬ 
ginite un pătişor, ca să avem unde ne odihni, căci eu unul 
nu mă mai pot mişca acuma de ostenit ce sînt“ (38, p. 49). 
Această „oboseală fizică" (69) este dublată de „oboseala min¬ 
tală" : Dumnezeu este „incapabil să desăvîrşească creaţia nu 
mai cu propriile lui mijloace" (39, p. 98). Mircea Eliade con¬ 
sideră „oboseala" lui Dumnezeu ca fiind ne justificată şi o 
include în rîndul altor „caractere negative" ale acestuia, ca¬ 
ractere care ar fi „susceptibile de a fi interpretate ,ca expresia 
populară şi, în fond recentă, a unui deus otiosus“ (39, p. 98). 
Istoricul religiilor notează, de asemenea, faptul că Dumnezeu 
din legendele cosmogonice româneşti „n-are nimic comun 
cu Dumnezeul creator şi cosmocrat al iudeo-creştinismului" 
(39, p. 97). într-adevăr, oboseala fizică şi rriintală de care 
dă dovadă primul nu poate fi analogată cu omnipotenţa şi 
omniscienţa de care dă dovadă cel de-al doilea. Trebuie să 
remarcăm, totuşi, faptul că nici dumnezeul veterotestamentar 
nu este scutit de o stranie epuizare, chiar dacă aceasta nu 
se manifestă* ca în legendele româneşti, în timpul creaţiei, 
ci imediat după săvîrşirea el După şase zile de oosmogeneză, 
omnipotentul Iahve trebuie să se odihnească în cea de a şap¬ 
tea, ca un umil proletar : „Şi a sfîrşit Dumnezeu în fiua a 
şaptea lucrarea sa pe care o făcuse şi s-a odihnit în ziua a 
şaptea de toată lucrarea sa..." (Geneza, II, 2). 

Această epuizare totală, acest somn profund căruia nui i se 
pot sustrage zeii cosmogoni (şi nu numai dei oţioşi), nu pot 
fi justificate ca fiind expresia unei simple oboseli biologice, 
chiar dacă unii dintre zei sînt puternic antropomorfizaţi. Sînt 
evident vulgarizate şi tîrzii motivaţiile „biologice", de tipul 
celor din legenda cosmogonică românească citată mai sus 
(„fiind Dumnezeu foarte ostenit, pentru că nu se culcase, nici 
nu dormise defel în restimpul acesta"). Pierzîndu-şi semnifi¬ 
caţia iniţială, „epuizarea Demiurgului" a devenit un element 
incoerent in economia legendei. în astfel de situaţii, fie mo- 

tivul a dispărut complet (vezi alte variante ale aceleiaşi le¬ 
gende), fie i s-a anexat o altă semnificaţie, de regulă vulgari¬ 
zată. „Epuizarea 14 zeilor în timpul cosmogenezei este o alegorie 
a contaminării lor cu „morbul letargiei 44 în urma contactului 
direct .şi prelungit cu Haosul. 

iin colinda românească, ,apropierea de rai a lui Iuda — 
purtătorul acestui morb — şi iminenţa regresiunii Cosmosului 
în Haos sînt, probabil, cauzele care au generat motivul epic 
al adormirii Sf. Petru (o ipostază a lui Dumnezeu) sau, ca 
in unele variante ale colindei, chiar a lui .Dumnezeu. Somnul 
zeului demiurg este unul malefic ; el este provocat dar şi pro¬ 
vocator de Haos. Unul din rosturile rituale ale colindei este 
acela de a-1 trezi pe Cosmocrat, care „pare că doarme / Cu ca¬ 
pul pe-o mănăstire / Şi de nimeni n-are ştire 44 (76). Somnul 
şi „autismul 44 lui Dumnezeu, „absenteismul divin 44 (76), sînt 
sinonime cu regresiunea Cosmosului în Haos, sinonime cu 
sfîrşitul lumii (abrogarea legilor societăţii şi ale naturii) : 
„Mîndru-i Dornnu d-adormit, / Sub un măr mîndru ’nflorit. 1 
Scoală, Doamne, nu dormi, / Că de cînd ai adormit, / Iarba 
verde te-a-ngrădit, / Florile te-or cotropit / Şi lumea s-o pă- 
gînit. / Suduie fecior pe tată / Şi mamele-şi fac păcate. / 
D-atunci nu-i rod în bucate, / Nici nu-i grîu, nici nu-i secară, / 
Numai neghinioară goală. 44 (46, p. 7.6, vezi şi nota 80). Me¬ 
rită să deschidem aici o paranteză. Pornind de ia imagini 
mito-poetice similare, frecvente în „colindele vînătodeştii 4 * 
(„Găsi-mi leul d-adormit / Sub un spin mîndru înflorit / 
Florile l-au năpădit / De s-a scăpat d-adormit“), ,M. Coman 
notează următoarele : „S-a observat că în spaţiile necălcate 
de om, aşa cum au fost ele imaginate, de gîndirea arhaică, 
toate fiinţele vii se află ,într-o acută stare de inerţie (dorm, 
se mişcă greu, n-au forţă), în timp ce regnul vegetal cunoaşte 
o dezvoltare frenetică şi exuberantă 44 (22, p. 38). Să obser¬ 
văm totuşi faptul că nu este vorba de vegetaţie în totalitatea 
ei, ci de cea cumva neutilă din punct de vedere social. Fie 
că este vorba de vegetaţie inutilă (sterilă) : bălării, neghină 
(ca în colinda citată), mărăcini (ca în basmul tip Frumoasa 
adormită), fie că este vorba de o vegetaţie inutilizabilă, aflată 
intr-un tărîm „unde om pămîntean nu este 44 (54, p. 126), un 
tărîm nesocializat şi, ca atare, haotic, necosmizat : iarbă „ne¬ 
călcată 44 („Unde iarba creşte, / în patru se-mpleteşte / Nime 
n-o-ncîlceşte,...“ — 55, p. 116), sau pădure „neumblată 44 („Unde 
om nu locuieşte, / Nici nu-i urmă de secure 44 — 56, p. 474). 
Dimpotrivă, somnul lui Dumnezeu, de exemplu, e invers pro- 

porţional cu creşterea vegetaţiei utile : „Că de cînd ai ador¬ 
mit, [...] D-atunci nu-i rod în bucate, / Nici nu-i grîu, nici 
nu-i secară, / Numai neghinioară goală. 44 (91). Mai mult decît 
atît, o ambiguitate fertilă planează asupra imaginii : somnul 
personajului este cauza creşterii excesive a vegetaţiei „inuti¬ 
le 44 („Că de cînd ai adormit / Iarba verde te-a-ngrădit, / Flo¬ 
rile te-or cotropit.../ 4 ) şi reciproc : creşterea vegetaţiei pare 
să producă somnul personajului („Florile l-au năpădit / De 
s-a scăpat d-adormit“). Aşa cum observam mai înainte, som¬ 
nul letargic este provocat, dar şi provocator de Haos. Intr-a¬ 
devăr, în colinde, această vegetaţie luxuriantă cotropeşte tot : 
„Scoală, Ano, nu durmi, / Că doar’ de-asară ţi-a fi ! / Că de 
cînd ai adurmit, / Florile fe-au năpădit / Şi pe gură şi pe 
nas, / Şi pe dalbu-ţi de obraz, / Şi prin sîn ţi s-au băgat, / 
Scoală, fată de ’mpărat !“ (12, p. 132). 

Pentru mentalitatea mito-poetică, somnul (mai ales cel 
letargic), este frate bun, uneori geamăn, cu moartea, amîndouă 
fiind — în mit şi poezie — similar valorizate, de regulă nega¬ 
tiv. In mitologia greacă, de exemplu, zeul morţii /Thanatos) 
şi cel al somnului (Hypnos) sînt fraţi, fiind procreaţi de a- 
celaşi cuplu de divinităţi primordiale : Nyx (noaptea) şi Ere- 
bos (bezna primordială), născuţi, aceştia din urmă, din Haos. 
La o primă vedere, somnul este o moarte vremelnică, iar 
moartea — un somn veşnic („somnul de veci 44 ). Cele două 
stări nu par să difere, ci numai perioadele de timp în care 
ele acţionează. Să cităm dintr-un bocet bucovinean (La o 
mamă J, cules la sfîrşitul secolului al XlX-lea : „Scoală, scoală, 
mamă, scoală, / Ca ţi-a fi destul de-aseară ! / Că de-asear’ ai 
adormit / Şi mai mult nu te-ai trezit..., / Dragele 'mele pi¬ 
cioruţe, / Cum s-or face flori albuţe... / Din mînuţe / Viorele, / 
Din cosiţe / Micşunele / Din guriţă / Tămîiţă, / Pomişori / 
Din ochişori, / Lutişor din trupuşor. 44 (38, p. 513, 515). 

Imaginea personajului adormit din colinde şi cea a defunc¬ 
tului din bocete sînt asemănătoare, dar nu identice. Probabil 
că unele influenţe s-au produs între cele două specii folclo- 
rico-iirice, dar nu credem că este vorba pur şi simplu de o 
migrare a motivului din repetoriul funerar „în lirică (...) ori 
în colindele de fată 44 (22, p. 38). In repertoriul funerar, ima¬ 
ginea este clasic tratată, profan chiar; defunctul se reinte¬ 
grează (se „dizolvă 44 ) în natură : trupul său devine regn ve¬ 
getal („pomişori din ochişori 44 ) şi mineral („lutişor din trupu¬ 
şor 44 (79). Dimpotrivă, în colinde, imaginea este simbolică : 
trupul personajului adormit nu devine vegetaţie, ci este co¬ 

tropit şi îngrădit de ea. In acest caz, vegetaţia are ceva ma¬ 
lefic şi agresiv; ea „sufocă 11 orice urmă de energie vitală, 
pare că „leagă“ magic fiinţele, le izolează de spaţiul cosmizat,. 
imprimîndu-le şi menţinîndu-le starea letargică. In balade, 
eroul e „presurat 11 de flori (92). în colinde, florile „năpădesc 14 
fata de împărat, dar şi leul („în jurul leului se crează un u- 
devărat zid de flori“ — 22, p. 38), florile îl „cotropesc 14 pe 
Dumnezeu, iar iarba îl „îngrădeşte 44 . într-o doină „derivând 
probabil tot dintr-o colindă 44 (22, p. 81), fata zace adormită în 
centrul unei zone impenetrabile, structurată în straturi ve¬ 
getale concentrice (pădure, poiană, flori) : „Din mijloc de pă~ 
duriţă / Este-o mică poeniţă. / în cea mică poieniţă... / Este-o 
pruncă adormită / Si de flori e ocolită (împrejmuită — n.n.) 44 

(22, p. 81). 

în basmele tip Frumoasa (din pădursa) adormită (Grimm, 
Perrault etc., cf. Aarne — Thompson, tip 410), cu unele pa¬ 
ralele în literatura populară română (57, p. 123), somnul le¬ 
targic al prinţesei induce letargie în tot mediul înconjurător : 
oameni, animale dar şi stihii (focul, vîntul etc.). Doar vegeta¬ 
ţia (cea sterilă, bineînţeles) creşte nemăsurat, cotropind şi 
izolînd toată cetatea (imago mundi) : „De jur împrejurul pa¬ 
latului începu să crească un tufăriş de mărăcini, ca un gard 
viu î... mărăcinişul se înălţă tot mai mult şi, in cele din urmă. 
cuprinse toţi pereţii... de nu mai puteai vedea palatul defel 4 ' 
Este aceeaşi imagine alegorică, cu aceeaşi semnificaţia : re¬ 
gresiunea (micro)Cosmosului' în Haos. Haosul îşi revendică 
drepturile şi primatul ; ei readuce (toată, sau numai o parte 
clin) materia ccsmizată ia starea iniţială, precosmogonică — 
materia inertă, letargică, amorfă şi nesupusă vreunei legi 
(massa conftisa). Vegetaţia care creşte concentric izolează 


zona smulsă spaţiului cosmizat, întrerupând orice contact cu 
acosta : „De răzbit, n-a răzbit nici unul [din fiii de crai — 
n.n.], din pricină că mărăcinii se prindeau laolaltă, ca şi cînd 
ar fi avut nişte mîini ghimpoase, şi nu-i lăsau să înainteze 
măcar un pas 44 . Toţi psetido-eroii termină prin a muri, după 
ce rătăcesc în van prin acest labirint de vegetaţie agresivă. 
Doar eroul autentic este în măsură să penetreze în „zonă 44 : 
„mărăcinii se prefăcuseră pe dată în puzderie de flori mari 
şi frumoase, ce se dădeau la o parte din faţa lui, lăsîndu-1 să 
treacă nevătămat 44 (Grimm — Frumoasa adormită). Sărutul 
eroului trezeşte (readuce la viaţă) prinţesa şi, o dată cu ea, 
întreaga cetate. „Zona 44 în care se instaurase Haosul este ast¬ 
fel recosmizată şi ordinea restabilită. 

Rolul eroului din basm îi revine, în cadrul ceremonialu¬ 
lui de sfîrşit de an, fie celui căruia i se colindă (care devine 
aci hoc eroul care trezeşte leul, fata etc., fiind inclus în chiar 
scenariul colindei), fie colindătorului, a cărui incantaţie are 
menirea de a trezi gazda, sau chiar pe Dumnezeu şi, o dată 
cu el, întreaga natură : „Scoală, Doamne, nu dormi !“. în a- 
ceastă formulă imperativă pare să supravieţuiască relictual 
unul din arhaicele rosturi rituale ale colindei. în utilul Index 
tipologic şi bibliografic al colindelor româneşti (42, p. 165— 
168), sînt decelate tipurile de colinde care tratează exclusiv 
acest subiect : colindătorii „trezesc 11 din somn pe oameni, pe 
Isus, pe Crăciun, pe sfinţi, pe Dumnezeu. Dar chiar multe ti¬ 
puri de colinde care tratează alte subiecte încep cu formele 
specifice de tipul „Dormiţi, domni buni, dormiţi, / Sculaţi, 
nu dormiţi 11 . Similar se întîmplă lucrurile în colindele slav. ■ 
lor. Unul din motivele caracteristice colindelor cîntate „la 
fereastră 11 sau „la poartă 11 ale ucrainenilor („Sculaţi gospo¬ 
dari / Şi treziţi slugile toate 11 ) şi ale bulgarilor („Scoală, scoa¬ 
lă, gospodine 11 ), este cel al deşteptării gazdelor din somn (Uî, 
p. 28—33). 

în unele zone ale României s-au păstrat obiceiuri care 
probabil erau generalizate în vechime, fapt care ar putea jus¬ 
tifica supravieţuirea şi larga răspîndire a motivelor şi formu¬ 
lelor incipiente pe care le-am amintit deja. Astfel, în Ţara 
Lovi stei, este atestat, pînă în ziua de astăzi, obiceiul ca oa¬ 
menii să aştepte dormind, pe întuneric, colindătorii. -«Primul 
colind care se cîntă „la fereastră", „la uşă 11 , „afară 11 , are rostul 
de a trezi gazdele... De aceea, pe uliţă, de la o casă la alt;:., 
colindătorii sînt preocupaţi de a nu face zgomot, de a merge 
in cea mai mare linişte, pentru a surprinde gazdele in somn 
(„gazdele surprinse în somn de ceata colindătorilor 11 consti¬ 
tuind şi tema celor mai multe colinde de la fereastră)» (9, 
p. 577). Un informator din această zonă declară : „Pe uliţă 
[noi colindătorii — n.n.j mergem hoţeşte, să nu ne audă ni¬ 
meni 11 , iar altul : „Trebuie să luăm omul din somn, nici cîinii 
să nu simtă nimic 11 . Obiceiul este atît de înărdăcinat şi regula 
atît de strictă incit „s-au întîmplat cazuri cînd colindătorii 
l'ăcînd zgomot înainte de a începe colindul de la fereastră 
n-au mai fost primiţi 11 (9, p. 577). De obicei, un aistfel de 
gest din partea gazdei este extrem de grav, fiind drastic a- 
mendat de colindători (81), dar de data aceasta el este provo¬ 
cat şi justificat de o greşeală rituală produsă chiar de aceştia. 
Din cele relatate, par să se întrevadă coordonatele unui com- 

portăment ritual arhaic, în mare parte dispărut şi ale cărui 
bogate şi subtile semnificaţii nu au fost încă elucidate. Este 
vorba de somnul ritual şi de trezirea rituală de către colin¬ 
dători — comportament probabil legat (imitatio dei) de tema 
mitică punctată în paginile anterioare : „adormirea 11 şi „tre¬ 
zirea 44 zeului. 

O datină arhaică ar putea aduce unele lămuriri. Astfel, 
la romani, ultima noapte din an, noaptea dinspre Calendae 
Januariae, era serbată obligatoriu în stare de veghe, fiind nu¬ 
mită Vigilia (lat. vigilo = a sta treaz noaptea, a veghea). Unul 
din părinţii Bisericii, Ioan Chrysostom (sec. al IV-lea), într-o 
cuvîntare menită să oprească sărbătorirea păgînă a Anului 
Nou, prezenta obiceiul ospeţelor, al petrecerilor exuberante şi 
al vegherii de calende, ca fiind „diabolice 14 (50, p. 46, 51). 
Obiceiul s-a păstrat pînă în ziua de azi, cînd în ultima/prima 
noapte a anului nu se doarme (revelion, de la fr. reveiller <= 
a trezi), ci se petrece în ospeţe şi veselie (vezi şi expresia 
„Veille de Noel“ pentru „Ajunul Crăciunului 44 ). Dacă iniţial 
părinţii Bisericii fixaseră sărbătorirea Crăciunului (naşterii lui 
îsus) la 6 ianuarie, ulterior, în sec. al IV-lea, Crăciunul este 
definitiv fixat la 25 decembrie, pentru a se suprapune sărbă¬ 
torii mitraice : Dies Natalis Solis Invicli. Cam din acea pe¬ 
rioadă (sec. V), Biserica face din data de 25 decembrie, data 
oficială de începere a anului bisericesc (annus ecclesiasticus), 
care se deschide cu Vigilia Nalivitatis. Circa un mileniu în 
Europa, Anul Nou a fost serbat şi considerat că începe la 
25 decembrie, şi nu la 1 ianuarie ; situaţie întreruptă la Roma 
în sec. al XlII-lea, în Franţa în sec. al XVI-lea (în 1564, sub 
Charles IX), în Rusia la începutul secolului XVIII (sub Petru 
cel Mare) etc. Astfel, după cum a arătat P. Caraman, bună 
parte din „trăsăturile specifice ale Calendelor lui Iarmar au 
fost moştenite de sărbătoarea Crăciunului, datorită faptului 
că aceasta timp de mai mult de un mileniu — iar în popor 
în multe părţi chiar pînă astăzi — a fost considerată ca un 
an nou 44 (50, p. 73). 

Veghea omului, în momentul cheie al anului, o reclamă şi o 
susţine pe cea a zeului, căruia i se insuflă astfel, pe cale ri¬ 
tuală, un plus de vigoare într-un moment în care Cosmosul 
trebuie scos din criză şi refăcut. Nesomnul omului „dublează" 
pe cel al zeului, iar „nesomnul 44 (vigoarea) zeului este echi¬ 
valent cu „somnul 44 (inerţia) demonului. Aşa cum am mai ară¬ 
tat, echilibrul dintre principiul Ordinii şi cel al Dezordinii este 
instabil, iar cele două principii cosmice sînt invers propor- 

ţionale : cînd unul din ele „creşte 1 *, celălalt „scade 11 propor¬ 
ţional. După cum am văzut, principiul Ordinii şi cel al Dez¬ 
ordinii nu sînt „în act“ în acelaşi timp, pentru că veghea şi 
vigoarea unuia sînt echivalente şi concomitente cu letargia şi 
lipsa de vlagă a celuilalt. Vorbind despre existenţa perechilor 
de contrarii, „în potenţă“ sau „în act“, Aristotel conchidea : 
„e peste putinţă ca aceste două contrarii înseşi să existe în act 
în acelaşi timp şi în acelaşi lucru. Prin urmare e exclus ca 
două acte contrarii să existe simultan* 1 (Metafizica, IX, 9, 
1051 a; cf. 82). Somnul lui Dumnezeu (sau a Sf. Petru — 
o ipostază a vigilenţei cosmice a lui Dumnezeu) determină 
veghea şi vigoarea demonului (şi reciproc) şi, ca atare, deter¬ 
mină regresiunea Cosmosului in Haos. Dumnezeu (sau o altă 
ipostază a sa — Sf. llie) trebuie să se mobilizeze — susţinut 
de aportul ritual al omului — pentru a răsturna această situa¬ 
ţie. Intr-adevăr, demonul va fi în final învins, legat, „amor¬ 
ţit" — de fapt (re)cufundat în somn — pentru o perioadă 
de încă un an. Dar să nu anticipăm. 


4. REGRESIUNEA lN HAOS 

„Iuda cheia mi-a furat / Şi în rai că s-a bagat / Multe 
lucruri şi-a luat : / Luă luna cu lumina, / Soarele cu razele, / 
Scaunul de-mpărăţie ! Şi băţul de vitejie !“ (12, p. 87). 

Sigur că Iuda speculează „dezordinea divină 11 , dar în felul 
cum este prezentată, această dezordine pare a avea, la limită, 
un caracter intenţional; ca şi cum Dumnezeu şi sfinţii i-ar 
înlesni lui Iuda pătrunderea în rai şi prădarea acestuia. Acum, 
la schimbarea anului, Cosmosul trebuie re-generat, dar pen¬ 
tru aceasta el trebuie, în prealabil, să fie distrus. 

Intr-un comentariu medieval (Dâtastân-i Denik — re¬ 
dactat în secolul al IX-lea e.n.), comentariu la mitul iranian 
al înfruntării dintre Ormazd şi Ahriman, găsim unele remarci 
teologice şi chiar filosofice extrem de interesante din punctul 
de vedere din care am abordat problema. Scenariul mitului 
este asemănător celui al colindei în discuţie. Din gelozie şi 
ură, Ahriman — esenţa răului cosmic şi principiul distrugerii 
şi al dezordinii — se ridică din tenebre, ajungînd la graniţa 
cu luinea creată de Ormazd, cu gîndul de a o distruge. Dar 
Ormazd este omniscient : „el cunoaşte — menţionează co¬ 
mentariul — spiritul plin de răutate al Demonului şi gindu- 
rile sale înşelătoare ; el ştia, de la el însuşi, că Demonul nu 

se va supune ordinelor sfinte şi nici nu va deveni drept [...], 
că el nu se va retrage de la graniţa lumii luminii înainte de 
a fi atacat creaţia şi de a fi încercat să lupte împotriva ei, 
înainte de a fi fost circumscris în interiorul cerului, înainte 
de a fi suferit o înfrîngere în bătălie..Omniscienţa lui 
Ormazd este dublată de omnipotenţă. Victoria sa împotriva 
lui Ahriman nu este pusă la îndoială, dar mijlocul prin care 
ea va fi repurtată trebuie minuţios analizat. Comentatorul 
(este vorba de Manousht Echihr, mare preot zoroastrian din 
secolul al IX-lea e.n.), trece în revistă toate posibilităţile lui 
Ormazd, ca şi cum ar relata chiar analiza pe care acesta a 
făcut-o în preajma înfruntării. O primă soluţie ar fi aceea 
de „a-1 ataca pe Demon înainte ca el să atace lumina, de a-1 
iovi înainte ca el să lovească, de a-1 pedepsi înainte ca el să 
comită păcatul, de a se răzbuna înainte ca motivul să existe...". 
Această soluţie este considerată de la bun început ca fiind 
inacceptabilă, pentru că „toate acestea ar fi direct contrare 
justiţiei şi echităţii, care sînt inseparabile de creaţia lui Or¬ 
mazd, ...carităţii şi bunăvoinţei, care sînt esenţa sa însăşi. 
Ca urmare, creatorul nu a ordonat armatei sale să repurtez;: 
victoria şi să protejeze legitim lumea luminii împotriva ra¬ 
vagiilor Demonului,..“. O altă soluţie luată în consideraţie 
de Ormazd este aceea ile a nu permite Demonului să pătrun¬ 
dă în interiorul creaţiei pentru a o distruge. Nota bene ! 
Ormazd are posibilitatea de a salva propria sa creaţie de la 
distrugere şi de a evita înfruntarea cu Ahriman şi totuşi res¬ 
pinge şi această soluţie ca fiind inoportună, pentru că „De¬ 
monul ar fi rămas..etern în faţa frontierelor (lumii luminii) ; 
împiedicat să intre, el s-ar fi găsit, etern, în faţa creaturilor 
care ar fi fost tot timpul tulburate". Sau, într-o altă forrmh 
lare : ameninţarea Demonului ,,ar fi apăsat constant asupra 
creaţiei divine şi ar fi inspirat etern teamă fiinţelor luminii". 
In afara motivului Frica zeilor de acţiune « demonilor — asu¬ 
pra căruia vom reveni peste cîteva pagini — să reţinem a- 
ceastă idee : Creatorul refuză şi soluţia de a salva creaţia cu 
preţul unei stări coaimice incerte şi etern-conflictuale. „Cu în¬ 
ţelepciunea sa ormazdiană" — continuă textul — Creatorul 
acceptă o a treia soluţie : decît o ameninţare constantă (tot 
timpul şi peste tot), mai bine o luptă decisivă „intr-un timp 
limitat şi într-un spaţiu restrîns". Această idee, a determi¬ 
nării coordonatelor spaţio-temporale ale înfruntării, este pre¬ 
zentată şi într-o altă lucrare medievală de exegeză privind 
teologia şi cosmologia iraniană — Bundahishn: „Dacă eu 

(Ormazd) nu fixez un termen pentru luptă, el (Ahriman) va 
fi capabil să facă, creaţiei mele, ceea ce a ameninţat că-i va 
face“, adică să o atragă de partea sa. Convenţia dintre zeu 
şi demon este asemănată în text cu cea dintre doi oameni 
care „fixează un termea pentru duel“ (Bundahishn 1, con¬ 
form 53, p. 317). Revenind la pasajul din Dâtastăn-i Denik, 
să consemnăm faptul că Ormazd optează pentru confruntarea, 
cu Ahriman, ştiind că în final îl va învinge pe .acesta „întem- 
niţîndu-l“, lăsîndu-1 „neputincios 44 şi „paralizat 14 (şi asupra 
acestui motiv al legării şi paralizării demonului vom reveni 
în curînd). Ormazd acceptă soluţia invaziei în „lumea lumi- 
nii“, a lui Ahriman şi a armatei sale de devi şi monştri, cu 
toate consecinţele unei astfel de invazii (distrugerea creaţiei), 
pentru că doar astfel „creaţia bună va fi creată din nou, ima¬ 
culată şi eternă şi, i'mortală, va fi restabilită într-o fericire 
fără pată. [...] Deci, pentru a repurta victoria finală şi nu 
pentru a împiedica invazia, şi-a făurit (Ormazd) armele saie“. 
(Dâtastăn-i Denik, conform 53, p. 308—314). 

Toate ideile vehiculata în acest text teologi co-f iloso î ic 
medieval sînt interesante şi pline de semnificaţii. Să remar¬ 
căm în mod special una din ele : pentru ca Lumea (uzată.) 
să poată fi revigorată, ea trebuie să fie distrusă şi recreată. 
Acest scenariu mitic era, în mod ritual, reiterat în cadrul 
ceremoniilor de An Nou la populaţiile semite şi indo-ouro- 
pene. La pers. .ni, sărbătoarea de An Nou — Nawroz — era 
considerată sărbătoarea lui Ormazd (celebrata în „ziua lui 
G:*mazri“, în prima lună a anului) şi ziua cînd a avut loc crea¬ 
ţia lumii. Era ziua în care se producea „renovarea Creaţie: 14 
(Al-Biruni) şi ziua în care regele proclama : „Iată o nouă zi, 
a unei lumi n«i, a unui an nou ; trebuie renovat ceea ce tim¬ 
pul a uzat 44 (Dimasqî) (vezi 20, p. 80 ş.u. şi 31, p. 336—337). 
Nu este locui aici să trecem în revistă ceremoniile de An Ncu 
în care era reactualizată eesmogeneza pe baza unor scenarii 
mitico-rituale tipice, scenarii atestate atît Ia populaţiile de 
cultivatori primitivi cit şi la cele indo-europene şi semite ; a 
făcut-o, în mod strălucit, Mircea Eliade în unele din lucrările 
sale (20 ; 31 ; 33 ş.a.). Vom consemna doar, o dată cu istori¬ 
cul religiilor, faptul că din felul în care aveau loc aceste ce¬ 
remonii, rezultă că, pentru mentalitatea tradiţională, «înce¬ 
putul era în mod organic legat ele un sfîrşit care-1 preceda, 
că acest „sfîrşit 44 era de aceeaşi natură ca „haosul 44 dinaintea 
creaţiei, şi că, pentru acest miotiv, sfîrşitul era indispensabil 
oricărui nou început» (33, p. 47). 

Nu altfel se întîmplă lucrurile cu prilejul ceremoniilor 
din cadrul sărbătorilor de iarnă la români şi nu întîmplător 
un text ca cel al colindei Furarea astrelor este in mod cere¬ 
monial recitat la graniţa dintre un an vechi şi unul nou. Pen¬ 
tru ca o nouă ordine cosmică să fie stabilită, trebuie, în prea¬ 
labil, instaurată dezordinea ; pentru ca Demiurgul să creeze 
o lume nouă, cea veche trebuie, în prealabil, distrusă, cufun¬ 
dată în Haos. De o „distrugere 14 e vorba în textul colindei ? 
Bineînţeles. 

in diverse variante ale colindei, „obiectele 44 prădate de 
Iuda sînt : soarele, luna, „scaunul de-mpărăţie 44 , „băţul de vi¬ 
tejie 44 (12, p. 87), stelele, „cununa Raiului 44 , „scaunul de ju¬ 
decată / und’ s-adună lumea toată 44 (6, p. 116), „toiagul de 
judecată 44 , „ciubărul botezului, / păhărelul mirelui, / scaunu 
judeţului 44 (14, p. 46) şi chiar „spicul cel mai bun, / c-aşa-i 
data de Crăciun“ (26, p. 36). In legenda apocrifă de care am 
vorbit (ms. B.A.R. nr. 1282), sînt furate veşmîntul (probabil 
cel împodobit cu astre), stema şi steagurile Domnului. în toa¬ 
te cazurile, este vorba de răpirea unor atribute divine care 
reglementează ordinea cosmică, răpire care răstoarnă supre¬ 
maţia lui Dumnezeu în favoarea Demonului şi implicit, răs¬ 
toarnă supremaţia Ordinii în favoarea Dezordinii (70). Soa¬ 
rele, luna, stelele etc. sînt răpite sau devorate de demoni, 
fiind înlocuite cu tenebrele precosmogonice. „Opoziţia întu¬ 
neric/lumină se suprapune peste polaritatea fundamentală 
haos/fcosmos 44 (10, p. 99). Astrele sînt fie ascunse în Infern, 
>sau reprezentări simbolice ale acestuia (peşteră, beci etc.), 
fie în pîntecele întunecos al demonului (fie el lup, leu, vîr- 
colac, sau balaur). Astrofagia este un motiv mitic mult prea 
răspîndit şi cunoscut pentru a insista mai mult asupra lui (87). 
Cert este că abia regurgitarea astrelor din pîntecul monstru¬ 
lui astrofag produce re-generarea lor, redîndu-le prospeţimea 
şi vigoarea pe care au avut-o în momentul cosmogenezei. Dar 
pentru aceasta, zeul/eroul demiurg trebuie să repete actul 
cosmogonic, înfruntînd şi răpunînd demonul/monstrul. 

Înainte însă de a ajunge la acest motiv final al colindei 
în discuţie, o întrebare se impune : cine se ascunde sub nu¬ 
mele de Iuda ? Are el vreo legătură cu Iuda, cel născut în 
oraşul Iscarioth, Iuda Iscarioteanul (Iskariotski — conform 
textelor slavone), apostolul care l-a trădat pe Isus ? Şi da şi 
nu. Poporul a fost atît de impresionat de această trădare, în- 
cît numele trădătorului a generat nu doar una, ci două denu¬ 
miri pentru Diavol, ambele uzuale : Scaraoţchi (corupere din 


40 



Iskanotski) şi lucia. Dar Diavolul este o adevărată „instituţie 
universală 11 , cum sugestiv l-a definit A. H. Krappe. Sfera sa 
semantică şi simbolică este mult prea mare pentru a se lăsa 
definit doar prin nume. Eliminînd semnificaţiile în surplus 
şi completîndu-le pe cele în deficit, M. Coman (10, p. 84— 
117) a încercat să refacă principalele coordonate şi linii de 
forţă ale personajului mitologic căruia i s-a suprapus, ocul- 
tîndu-1, personajul biblic Iuda Iscărioteanul. Iuda eţste un 
arhaic demon malefic, al cărui unic rost este distrugerea lu¬ 
mii. în folclorul 'mitic românesc, el este făcut răspunzător 
pentru cutremurele de pămînt, pentru boli, pentru furtunile 
şi grindinile care distrug recoltele (94). El este cel care roade 
furcile (arborele) pe care se sprijină pămîntul, el este cel care 
ciclic fură (devoră) astrele şi însemnele divine ale ordinii cos¬ 
mice şi tot el este cel care, „la vremea de apoi“, va distruge 
complet lumea prin potop de apă sau de foc. El este, ca în 
naiada Antofiţă a lui Vioară, stăpînul apelor (Vidros) fără 
de fund (în gr. „fără fund“ ==■ abyssos-+abis), stăpînul deci al 
abisului acvatic precosmogonic : „Eu în Vidros m-am năs¬ 
cut / Şi în Vidros am crescut, / Nici eu nu i-am dat de fund, / 
Că Vidros este adine / Cit din cer pînă-n pămînt“. Din punct 
de vedere funcţional, Iuda este perfect analogabil cu balau¬ 
rul din mito-folclorul românesc ; în dcscîntece, şarpele este 
numit „idiţă“, „iediţă 44 sau „iudiţă 44 (88). Ca şi balaurul, 
Iuda se mişcă la fel de bine în pămînt, în apă, în aer, sau 
în foc. El este pe rînd, sau simultan, demon chtonian, acvatic, 
aerian şi igneu pentru că, fiind o întruchipare a Haosului pre¬ 
cosmogonic, el conţine, în stare virtuală şi nediferenţiată, 
toate cele patru „stihii primordiale 44 , cele patru „începături 
ale lucrului de materie 44 — cum le numea Dimitrie Cantemir 
(28, p. 22). 

Cam acesta ar fi „portretul robot 44 al lui Iuda şi este 
firesc ca nu numai oamenii, dar şi zeii să se teamă de dez¬ 
lănţuirea acestei uriaşe forţe malefice. 

5. DEMONOFOBIA 

„Dumnezeu din grai grăia : / — Cari din sfinţi se va afla / 
Lucrurile-a le-nturna ? / Atunci sfinţii ,au tăcut, / Că de Iuda 
s-au temut. 44 (12, p. 87). 

La prima vedere, şi acest motiv al sfinţilor înfricoşaţi pare 
a fi un simplu artificiu epic, artificiu menit să pună mai: bine 

în lumină pe sfîntul care va avea curajul să-l înfrunte pe 
adversar. La o privire atentă şi comparativă însă, vom ve¬ 
dea că este vorba de un motiv mitic foarte vechi şi larg răs- 
pîndit. 

In epopeea asiro-babiloniană a creaţiei lumii, dragonul 
Tiamat declară război zeilor şi creează, în acest scop, nenu¬ 
măraţi monştri pe care îi înarmează astfel ca „cel care i-ar 
privi să moară de frică" (Enuma Eliş II, 25 ; conform 1, p. 
22). Intr-adevăr, Anşar (tatăl zeilor) — el însuşi „înfiorat" — 
îşi trfmite pe rînd fiii — Anu (zeul cerului) şi Ea (zeul ape¬ 
lor) — dar aceştia se întorc fără să fi luptat, înspăimîntaţi : 
„El s-a întors înfricoşat ia tatăl său Anşar" (Enuma Eliş II, 
83 ; cf. 1, p. 24). Anşar cheamă toţi zeii la sfat şi cere ca 
cel mai puternic dintre ei să o înfrunte pe Tiamat. Dar, ca 
şi în colinda românească, zeii înfricoşaţi răspund prin tăcere : 
„Toţi Anunnaki s-au adunat acolo. / Cu buzele lor strîns în¬ 
chise (ei stau) în tăcere. / Nici un zeu, (gîndeau ei), nu poate 
merge (la luptă şi) / înfruntând pe Tiamat să scape (cu via¬ 
ţă)" (Enuma Eliş II, 88—91 ; cf. 1, p. 24). Singurul care în¬ 
drăzneşte să o înfrunte şi reuşeşte să o învingă este Bal- 
Marduk. 

O imagine similară apare într-un mit fenician, cel al în¬ 
fruntării dintre zeul furtunii, Baal-Hadad şi personificarea 
stihiei acvatice, Yam-Nabar : „...zeii erau / Aşezaţi la masă, 
!cei .sfinţi prînzeau şi Ba.al sta lîngă El. / Iată că zeii îi văd, 
văd pe trimişii lui Yam, ai judelui (Nahar). / Zeii îşi lasă ochii 
pe genunchi şi pe tronurile lor domneşti". Singurul în stare 
să înfrunte pe Yam este zeul Baal, care le reproşează zeilor 
spaima : „Eu văd, o, zeilor că v-aţi înfricoşat de obrăznicia 
trimişilor lui Yam..." (Baal şi Yam II, 18—24; cf. 30, p. 187). 

în Mitul lui Zu (versiunea asiriană) — despre care am 
mai avut prilejul să vorbim — ,zeii intră în panică şi amuţesc, 
după ce demonul Zu fură din cer „tăbliţele destinului" : 
„(Cînd) Zu a dispărut (cu tăbliţele destinului) şi s-a ascuns 
în muntele său, / Tatăl Enlil, sfetnicul zeilor, a rămas fără 
grai ; / Tăcerea s-a instaurat, muţenia a luat loc". Anu — 
zeul suprem al cerului — cheamă zeii în sobor : „Cine va 
omorî pe Zu / Şi-şi va face numele mai înalt (în) cenaclu ?“ 
(Mitul lui Zu II, 22—30 ; cf. 1, p. 63). 

Imaginile par a fi calchiate, într-atît sînt de asemănă¬ 
toare. Dar, dacă teorra împrumutului ar putea fi invocată în 
ceea ce priveşte cele trei mituri din Orientul Apropiat, ea nu 
mai poate fi operantă cînd aducem în discuţie colinde şi ba- 

Iade din folclorul românesc. Şi totuşi, atît motivul epic, cit 
şi submotivele care-1 compun, se regăsesc aidoma, chiar dacă 
în locul zeului suprem apare împăratul sau „vătaful ăl bă- 
trîn 44 , în locul zeilor apar eroii etc. Iată cum apar submoti¬ 
vele în discuţie într-o variantă a baladei Gruia lui Novac şi 
şarpele : a) Apariţia jiinţei demonice : „Şerpe mare s-a ivit / 
Şi-n drum stă încolăcit 11 ; b) Apelul împăratului (el însuşi 
în panică) : „Strigă, Doamne, cine-mi strigă ? / Şi-mi strigă 
cu mare frică. / Împărat / Din Ţarigrad / Peste ţară, peste lume / 
Cătră toţi vitejii-anume : / — Cari din voi se va găsi / Drumul 
a mi-1 slobozi“ ; e) Tăcerea şi teama, vitejilor: „Nime-n lume 
se afla, / Toţi se tem ca şi de drac 44 ; d) Apariţia adevăratului 
erou: „Numai Gruia lui Novac / La-mpâratul se ducea.., u 
etc. (18, p. 489 şi p. 223). 

în baladele şi colindele „de pescari 14 , la un sobor de nă¬ 
vodari, în jurul unei „mese mîndre şi-ncărcate 44 , vătaful pes¬ 
carilor — „Vioară ăl bătrîn“ — îi interzice (din precauţie ?, 
dc frica ?) fiului său Antofiţă să pescuiască în Vidros şi, im¬ 
plicit, să se înfrunte cu „duhul“ acelor ape. Mai mult decît 
atît, celor „cinzăj’ de năvodari, / Tot feciori de boieri tnari 44 , 
le e frică să-l însoţească pe Antofiţă în această expediţie e- 
roică : „Nevodarii mi-auza, / Unu la altu să uita, / Lacrimi- 
le-i podidea, / Toz’ din gură că-i zicea : / Cin’ la Vidros ne-o 
mîna, / La toţi capu ne-o mînca !“ (47, p. 73). în unele va¬ 
riante, Antofiţă e obligat să-l narcotizeze pe vătaful Vioară 
cu vin_ dres cu opiu („Paharul cu vin umplea, / Cu afion 
1-împlinia, / Şi da lui tat-so de bea“ — 63, p. 298), sau să-şi 
îmbete ortacii (43, p. 264) pentru a le învinge frica. 

în vechiul mit germanic al înfruntării dintre Beowulf şi 
balaur, însoţitorii eroului, „cuprinşi de o groază sălbatică" şi 
„temîndu-se pentru propria lor viaţă 14 , o rup la fugă în timpul 
luptei. 

Acelaşi topos apare în unele versiuni ale mitului grecesc 
al gigantomahici. Cînd balaurul Typhon asaltează cerul, toţi 
zeii se sperie şi fug în Egipt, metamorfozîndu-se, ca să sca¬ 
pe, în diverse animale. Cel care are curajul să-l înfrunte 
este Zeus (Apollodor — Bibliotheke I, 5, 3). 

în mitul indian al luptei cosmice dintre zeul Indra şi 
balaurul Vritra — cel care furase şi închisese apele cosmica 
în „adîncul muntelui 44 — zeul Indra, într-o primă fază a în¬ 
fruntării, fuge de Vritra (Satapatha Brahmana I, 6, 3—77), 
fiind „bolnav de spaimă 44 şi dorind pace (Mărkandeya Purana). 


43 



Chiar şi în legenda apocrifă Povestea lui Satanailu cumu 
s-au trujitu împotriva ziditoriului D(u)mnezeu... — pe care 
N. Cartojan a considerat-o ca fiind prototipul colindei în dis¬ 
cuţie — arhanghelul Gavril, fiind înspăimîntat de puterea 
lui Satanail care furase din cer însemnele puterii divine, re¬ 
fuză să se lupte cu acesta (5, II, p. 49). 

Comentînd înfruntările mitice dintre un zeu şi un mon¬ 
stru (de regulă) ofidian sau acvatic — înfruntări a căror miză 
este geneza Cosmosului, sau inaugurarea unei ere noi, sau 
stabilirea unei noi suveranităţi — Mircea Eliade conchide că 
„o trăsătură caracteristică şi comună tuturor acestor mituri 
este teama, sau o primă înfrîngere a luptătorului 14 (31, p. 216). 

Din exemplele citate mai sus a rezultat icu pregnanţă 
faptul că demonofobia nu este un simplu artificiu epic, ci 
o reeditate mitică. Ceea ce nu a rezultat încă este semnifica¬ 
ţia acestei fobii, stare aparent paradoxală, pentru că una din¬ 
tre calităţile incontestabile ale zeului/eroului este curajul a- 
cestuia şi nu frica. Dar curajul nu este, pentru mentalitatea 
mitică, echivalent, cu lipsa fricii şi, ca urmare, a înfrunta o 
(fiinţă de care nu îţi este frică nu reprezintă un act de cu¬ 
raj (83). Diferenţa dintre eroul autentic şi pseudoerou nu 
este aceea că primului nu-i este frică, ci aceea că adevăratul 
erou, spre deosebire de cel fals, este în măsură să-şi învingă 
frica de monstru. Nu numai cu morbul spaimei se .întîmplă 
lucrurile astfel ci, aşa cum atn văzut, şi cu cel al letargiei ; 
morbul somnului contaminează, fără discernămînt, şi pe e- 
roul autentic, doar că acesta este totuşi în stare (cîtfeodată, 
sau pînă la urmă) să îl învingă. 

Haosul, dezordinea instaurată de Demon, infestează în¬ 
treg Cosmosul, inclusiv structura psihică a eroului/zeului. 
Panica, teroarea, anxietatea paralizantă, de care suferă eroul 
Bau zeul, sînt semne evidente ale unui dezechilibru psihic, 
ale unei dezordini la nivel microcosmic. Pentru a fi în stare 
să refacă ordinea şi echilibrul cosmic, eroul/zeu'l trebuie 
mai întîi să fie in stare să-şi refacă propria ordine interioară 
şi echilibrul psihic pierdut. Numai răpunînd „demonul 14 spai- 
mlei care i s-a încuibat în suflet, eroul va fi în măsură să 
răpună demonul (cel „în carne şi oase 44 ), care i-a provocat 
spaifna. 

Demonul teriomorf provoacă groaza dar, în fond, el este 
un produs, o personificare a spaimei care bîntuie dintotdea- 
una inconştientul individual şi colectiv. Monstruosul (difor¬ 
mul, bio-ilogicul), agresivitatea bestială, demonismul sînt 

imagini arhetipale esenţiale care produc şi sint, la rîndul lor, 
produse de o spaimă ancestrală, decelabilă atît în structura 
psihică a omului primitiv, cît şi în cea a copilului, atît în 
ficţiunile mitice ale omului arhaic, cît şi în cele literare ale 
omului modern, atît în fantasmele onirice ale omului sănă¬ 
tos, cit şi în fobiile psihopatului. 

Am văzut faptul că unicul criteriu după care dragonul 
Tiamat concepe şi înarinează pe cei 11 demoni care urmeaza 
să înfrunte zeii este criteriul producerii spaimei („aşa ca cel 
care i-ar privi să moară de frică"). în Epopee o lui Ghilgameş, 
monstrul Huwawa este înzestrat cu „şapte spaime" şi „nu¬ 
mit să fie groază pentru muritori" (1, p. 125). Dragonul bi¬ 
blic Leviatan posedă atribute similare : „înaintea lui dănţuiesc 
spaimele" ( Curtea lui Iov, XLI, 14). Intr-adevăr, măsura mon¬ 
struozităţii unui demon este dată de cantitatea şi calitatea 
spaimei pe care o inoculează. Legile după care sint, în gene¬ 
ral, imaginaţi şi „construiţi" monştrii şi demonii precum şi 
toate aspectele care îi definesc (înfăţişare, armele folosite, 
ravagiile produse, sălaşurile pe care le populează), răspund 
aceleiaşi necesităţi arhetipale : provocarea spaimei. 

■'Este evident faptul că există o trainică legătură seman¬ 
tică între a (se) inspăimiiita şi monstru (monstrum horren- 
clum => „monstru înspăimîntător" — cum îl prezintă Virgi- 
liu pe ciclopul Polifem, în Eneida, III). Plecînd de la aceas¬ 
tă realitate semantică, unii filologi au încercat să găsească 
posibile relaţii fonetice între cei doi termeni. Astfel, Adriana 
lonescu, în pofida unor soluţii etimologice „clasice", a pro¬ 
pus recent o soluţie inedită şi foarte interesantă privind con¬ 
troversata origine a cuvintelor româneşti bală (monstru) şi 
balaur (64, p. 37—41). Încercînd să reconstruiască un proto¬ 
tip indo-european care să poată explica atît fonetic, cît şi 
semantic rom. bală (din care derivă balaur) şi alb. băile (şar¬ 
pe mare), cercetătoarea a propus radicalul indo-european 
*bhăi- (a se teme) ; radical care a dat reflexe în mai multe 
limbi indo-europene, printre care lit. băime (frică), bailus 
(fricos), let. băile (frică), bail’s (fricos) şi, mai putem adăuga, 
rus. b oiazni (frică), boinzlivîi (fricos), v. isl. ballr (înfricoşă¬ 
tor) etc. Rădăcina indo-europeană *bhăi- a devenit în daeo-ro- 
mână *ba- (i.e. ai > d. rom. u, conform 65, p. 316) şi a pri¬ 
mit un probabil sufix i. e. -la, care crează substantive sau 
adjective, de tipul ba-la (înfricoşător, care provoacă frică), de 
unde apoi bală (fiară înfricoşătoare) şi, ca derivat, balaur(e), 

cu sufixul autohton -ure {-ide), frecvent în numele de plante 
şi animale (66). 

Revenind la colinda tip Furarea astrelor , vom consemna 
un fapt semnificativ ; nu numai sfinţilor le o frică de Iuda, 
dar chiar şi lui Dumnezeu : „Dumnezeu s-a spăimîntat, / 
Peste lume s-a uitat 11 (6, p. 113). Motivul spaima, lui Dumne¬ 
zeu nu apare numai în colinda pe care o comentăm, ci şi în 
unele oraţii de nuntă cu subiect similar ; Dumnezeu se înspăimîn- 
tă de iadul întemeiat de diavoli şi îl trimite pe Sf. Ilie cu ful¬ 
gerul să-i „prăpădească 44 : „Dedesubt pe sub pămînt, / Un 
iad mare şi rotat, / De diavoli întemeiat, / De care singur 
(Dumnezeu) m-am înspăimîntat. 44 (32, p. 190). 

Analizînd diversele variante ale tipului de colindă Fu¬ 
rarea astrelor, ne-a surprins un alt element din aceeaşi sfe¬ 
ră de semnificaţii cu cel comentat anterior. Cu foarte puţine 
excepţii (12, p. 88 şi „Şezătoarea 44 , X, 10), nu Dumnezeu este 
cel care îl înfruntă pe Iuda pentru a restabili ordinea cos¬ 
mică, ci unul sau mai mulţi sfinţi. Este un fapt în măsură 
să ne contrarieze. In definitiv, Dumnezeu este — pentru 
mentalitatea populară — cel care a creat lumea şi ar fi fost 
normal — pentru aceeaşi mentalitate — ca tot el să se pre¬ 
ocupe în continuare de destinele ei şi nu un împuternicit (în¬ 
locuitor) al său. Teama lui Dumnezeu de Iuda şi impotenţa 
lui de a restabili ordinea lumii sînt două simptome ale unui 
zeu „retras 44 , „obosit 44 , „dezinteresat 44 , simptome care se a- 
daugă altora, decelabile în legendele cosmogonice româneşti : 
Dumnezeu suferă de singurătate, este obosit, nu poate crea 
lumea fără ajutor etc. 

Mircea Eliade a teoretizat .acest fenomen religios (Deus 
otiosus) specific religiilor „primitive 44 (ale triburilor de vînă- 
tori şi culegători), dar verificabil şi în religiile mai complexe 
ale Orientului antic şi ale lumii indo-mediteraneene (33, p. 
88 şi 34, p. 46). Istoricul religiilor a schiţat coordonatele ca¬ 
racteristice ale acestui fenoLnen religios : „1 — Dumnezeu a 
creat lumea şi omul, apoi s-a retras în cer : 2 — Această în¬ 
depărtare a fost uneori însoţită de o întrerupere a comuni¬ 
caţiilor între cer şi pămînt sau de o foarte mare îndepărtare 
a cerului ; în anumite mituri, proximitatea iniţială a cerului 
şi prezenţa lui Dumnezeu pe pămînt constituie un sindrom 
paradiziac [...] ; 3 — locul acestui deus otiosus mai mult sau 
mai puţin uitat a fost luat de diferite divinităţi care au în 
comun faptul că sînt mai aproape de om şi-l ajută sau îl 

persecută într-un chip mai direct şi mai continuu” (33, p. 
92—93). 

i Multe legende cosmogonice româneşti prezintă astfel de 
elemente specifice (35). într-o legendă din părţile Muscelu¬ 
lui, se spune că „după ce a făcut (Dumnezeu) şi pe oameni, 
cerul era aproape de pămînt. Dai cu mina de el“ (36, p. 4), 
„Insă omul, nesinchisit din fire — după cum spun legende cu¬ 
lese în Dolj şi Olt — nu şi-a dat seama de această bunătate 
dumnezeiască, că nu era puţin lucru pentru om să aibă pe 
Dumnezeu în preajma lui, ca să-i poată cere sfatul ca unui 
bun părinte, oricînd avea vreo nevoie 11 (36, p. 4). Din cauza 
unei greşeli umane sau a păcatelor omeneşti „...Dumnezeu 
s-a mîniat foc şi-a depărtat cerul atît de mult, că nu degea¬ 
ba zicem noi : departe cit cerul de pămînt 11 (36, p. 4). Intr-o 
legendă, culeasă la celălalt capăt al spaţiului românesc (Bu¬ 
covina), fenomenul este prezentat şi mai concludent : Dum¬ 
nezeu, supărat pe oameni, nu ridică doar cerul, ci „fuge“ şi 
el de oameni, ba mai mult, se întoarce cu spatele, nemai- 
vroind să-i vadă şi să ştie de ei. „De mult, era mai jos ce¬ 
rul, aproape de noi, şi Dumnezeu se uita la oameni (ca să 
vadă) ce fac, şi venia pe jos, umbla printre oameni, dar de 
cînd s-a înmulţit lumea şi pămîntul s-a spurcat, Dumnezeu 
a fugit cu cer cu tot în sus ; şi amu stă întors cu spatele la 
la noi nu vrea să ne vadă : şi-a întors faţa de la păcatele 
noastre” (36, p. 6). Această îndepărtare a lui Dumnezeu şi 
întoarcerea cu spatele la nevoile lumii nu s-a produs doar 
in illo tempore, din cauza unui conflict iscat între om şi di¬ 
vinitate. Calamităţile, fie ele naturale sau sociale, sînt mo¬ 
tivate, în credinţele populare româneşti, prin acelaşi dezinte¬ 
res din partea zeului. Iată, de exemplu, cauza unei secete 
prelungite, aşa cum o vedea un ţăran român în 1930 : „de 
amu oamenii s-o stricat [...] şi Dumnezeu s-o întors cu dosu 
şi nu mai ,dă ploaie...” (37, p. 201). 

Aşa cum apare în aceste legende şi credinţe populare, 
cauza depărtării (la propriu şi la figurat) a lui Dumnezeu 
de om este desolidarizarea primului de păcatele ultimului, 
dar, în fond, este o justificare răsturnată a desolidarizării o- 
mului de un Dumnezeu care şi-a pierdut din actualitate şi 
care, în consecinţă, „nu se mai află chiar în centrul cultu¬ 
lui” (39, p. 98). 

6. ZEUL FULGERULUI ŞI LEGAREA DEMONULUI 


Să revenim la tipul de colindă pe care îl comentăm şi 
la un motiv deja amintit. In foarte rare cazuri, cel care are 
curajul să-l înfrunte pe Iuda este Dumnezeu însuşi. Mai mult 
decit atît, în multe variante ale colindei, Dumnezeu nu am 
nici un rol, lipsind complet din scenariu. In diverse variante 
ale colindei, cel care se luptă cu Iuda este, de la caz la caz, Sf. 
llie, Sf. Ion, Sf. Petru, Sf. Maria, sau chiar Isus, însă, in majo¬ 
ritatea cazurilor, acest rol îi revine Sf. llie (85), fie singur, fie 
însoţit de alţii (Sf. Ion, Sf. Mihail, Sf. Petru). Dar, chiar şi în 
acest ultim caz, Sf. llie este principalul erou al înfruntării ; 
„Şi-mi pleca(u) / De se ducea(u) / Mai întîi Sfîntul llie, / Că. 
e sfînt mai cu tărie“ (41, p. 42). Această preponderenţă a Sf. 
llie nu trebuie să ne mire, avînd în vedere felul înfruntării 
şi cel cu care aceasta se poartă. Sf. llie a devenit nu numai 
un patron meteorologic, dar şi campionul luptei cu Diavolul. 
Orice fulgerare este privită în popor ca o lovitură dată Dia¬ 
volului de Sf. llie (32, p. 200). Tot Sf. llie este cel care, po¬ 
trivit mentalităţii populare, se va lupta cu Anticrist la sfîr- 
şitul lumii (32, p. 197), el ajunge chiar să fie invocat în des- 
cîntece pentru a nimici cu fulgerul său pe demonul bolii (13, 
p. 79) şi tot el, iată, este desemnat să-l înfrunte pe Iuda şi 
să restabilească, la schimbarea anilor, ordinea cosmică : „A- 
poi Ilie-a venit, / Către Dotnnul a grăit : / — Doamne, Dum¬ 
nezeul mieu, / Dă-mi mie, ce-oiu cere eu ! / Dumnezeu din 
graiu grăia : / — Mergi, alege-ţi tot p-ales ! / Şi llie şi-a 
ales / Trăsnet, fulger tot p-ales.“ (12, p. 87). 

llie se înfăţişează la Dumnezeu cerîndu-i armele, la fel 
cum, în basmele româneşti, eroul-prinţ cere tatălui-împărat 
armele şi calul pe care acesta le-a folosit în tinereţe. Dum¬ 
nezeu îi dăruieşte Sf. llie fulgerul, trăznetul şi (colinda nu 
menţionează, dar o confirmă toate legendele şi credinţele 
populare), carul cu patru cai de foc. Tot astfel, în vederea 
înfruntării cu Tiamat, Bel-Marduk primeşte de la zei fulge¬ 
rul — „o armă fără egal să lovească pe vrăjmaş 11 (Euuma 
Eliş IV, 30 ; cf. 1, p. 32) şi carul-furtună la care sînt înhă¬ 
maţi cei patru cai-vîn,turi : „Distrugătorul 14 , „Necruţătorul 44 , 
„înecătorul 44 şi „Zburătorul 44 (Enuma Elis IV, 50—52 ; cf. 1, 
p. 33). 

Aşa cum vom vedea, scenariul colindei în discuţie com¬ 
portă elemente cosmogonice ; lumea nu este creată propriu-zis, 
dar este re-creată printr-un act similar cosmogenezei. Infrun- 

tarea cu monstrul (reiterare a înfruntării primordiale), nu 
şi-o mai asumă însă zeul suprem, Demiurgul, ci Sf. iîie — 
o ipostază „creştinată 11 a zeului furtunii. Similar se întîmplă 
lucrurile în diverse mituri luate de noi în discuţie ca termen 
de comparaţie ; cei care au curajul să înfrunte demonul nu 
sînt zeii supremi ai cerului, ci cei ai fulgerului şi furtunii 
(Baal-Hadad, Zeus, Teshub, lndra etc). Acest fenomen de 
„specializare 11 a zeilor cerului, sau de suplinire a acestora cu 
zeii fertilizatori ai furtunii şi ploii a fost explicat de M. Eli- 
ade prin „natura pasivă a divinităţilor cerului şi tendinţa lor 
de a face loc altor hierofanii care sînt mai concrete, mai per¬ 
sonale, mai direct implicate în viaţa de zi cu zi a omului 11 
(34, p. 82). Dei oţioşi sînt schimbaţi cu clei pluviosi. Aceştia 
din urmă preiau de la cei dintîi — o dată cu arma fulgeru¬ 
lui — şi o bună parte din prerogative. 

„Şi apoi (Sf. Ilie) că a plecat / După Iuda pîn’ la iad, / 
Tot trăsnind şi fulgerînd / Şi în sbici de foc pocnind, / Iuda, 
cînd îl auzia, / Sta în loc şi amorţia. / Dar Ilie l-a luat / Şi cu 
lanţu l-a legat 11 . (12, p. 87). 

înfruntarea dintre zeul furtunii şi demon este, ca şi ce¬ 
lelalte motive mitice ale colindei, concis prezentată. Concis, 
dar precis. Nici un element important nu lipseşte din acest 
scenariu mitic arhicunoscut : coborîrea zeului (eroului) în in¬ 
fern, lupta cu demonul (monstrul), folosirea unor arme re¬ 
dutabile, „legarea 11 demonului, recuperarea „însemnelor di- 
vine“, restabilirea situaţiei cosmice dinaintea catastrofei. 

Sîntem din nou confruntaţi cu o imagine paradoxală, al 
cărei subtext am încercat să-l relevăm şi cu alte prilejuri. 
Deşi Sf. Ilie foloseşte în luptă o armă aparent strict război¬ 
nică — fulgerul (care „păleşte 11 <=> arde şi loveşte), efectul 
este totuşi neaşteptat: Iuda nu este distrus, ci doar „amorţit' 1 . 
Această „amorţire 11 este o alegorie mito-poetică menită să 
sugereze readucerea lui Iuda în starea de non-manifestare, 
în starea de „somn nepomenit 14 care, aşa cum am văzut, îi 
este proprie. 

într-o versiune asiriană a Mitului lui Zu (demonul care 
fură din cer „tăbliţele destinului 44 ), se spune că Lugalbanda 
— zeul protector al cetăţii Uruk — l-ar fi învins pe demon, 
administrîndu-i somnifere (1, p. 65). Similar, zeul Ea îl p- 
doarme pe Apsu (principiul masculin-acvatic al Haosului), 
prin pronunţarea unui descîntec magic : „El a turnat un somn 
peste el (Apsu) aşa că el a adormit adine 44 ( Enum « FAiş I, 
64 ; cf. 1, p. 17). în aceeaşi epopee asiro-babiloniană a crea- 

viei, zeul Marduk „amorţeşte 14 trupul lui Tiamat (principiul 
feminin-acvatic al Haosului) : „Trupul i se înţepeni, gura 
rămase încleştată, deschisă 44 , iar apoi leagă pe toţi demonii 
aliaţi iui Tiamat : „Aruncaţi în plasă, devin înlănţuiţi [...]. 
Puse în legături braţele lor, iar pe Kingu, care fusese făcut 
şef peste ei, l-a legat... 14 (Enuma Eliş IV, 100—120; cf. 1, p. 
34—35). în textele sacre iraniene (Avesta), ca şi în comenta¬ 
riile tîrzii ale acestora (Dâtastân-i Denîk şi Bundahishn), este 
relatat felul în care Ormazd îl învinge pe Ahriman prin re¬ 
citarea Ahuvar, „prin care a fost revelată creaţia şi sfîrşitul 
creaţiei 41 . In urma acestui tratament, Ahriman (ca şi întrea¬ 
ga sa armată de demoni) devine „neputincios 44 , „năuc 44 , „fără 
cunoştinţă 44 , fiind lăsat „paralizat pe o perioadă de trei mii 
de ani 44 ( Bundahishn, I ; cf. 53, p. 318). 

Motivul nu este specific doar zonei Orientului Apropiat, 
în basmul românesc „Harap Alb 44 , eroul reuşeşte să se întoar¬ 
că cu salăţile miraculoase din „grădina de -dincolo 44 (62, p. 
24), numai după ce Sfînta Vineri adoarme ursul cu o fier¬ 
tură din planta narcotică somnoroasă. Să ne amintim, de a- 
semenea, de gestul lui Eneea care, pentru a pătrunde în In¬ 
fern şi pentru a-1 „îmblînzi 44 pe Cerber, îi oferă acestuia din 
urmă un aliment narcotic, pe bază de mac (89). în mitul 
argonauţilor, Iason răpune balaurul care păzea lina de aur 
cu ajutorul unor cuvinte magice şi ierburi somnifere primite 
«Ic la vrăjitoarea Medeea : „După ce-1 stropeşte cu iarbă cu 
soc adormitor şi-i spune de trei ori vorbe aducătoare de somn 
toropitor, care opresc marea tulburată şi fluviile repezi, un 
somn ciudat închide ochii balaurului 44 (Ovidius — Metamor¬ 
foze, VII). 

Motivul adorLmirii/amorţirii demonului de către zeu (c- 
rou), este sinonim cu cel al „legării 44 acestuia. Aceste forme 
de „îmblînzire 44 a monstrului definesc zeul (eroul) magician, 
în antiteză cu zeul (eroul) războinic care decapitează mon¬ 
strul cu sabia, sau îl străpunge cu suliţa. Totuşi, cele două 
tipuri de zei (magicieni, respectiv războinici), sînt rar strict 
delimitate. Marduk, de exemplu, în vederea confruntării cu 
demonul Tiamat, se înarmează pînă în dinţi cu arme „război¬ 
nice 44 (arc cu săgeţi, măciucă, fulger etc), dar nu le neglijea¬ 
ză nici pe cele „magice 44 : „El făcu o plasă să prindă pe Tiamat 
[...] Drept manta purta o platoşă îngrozitoare, de al său nimb 
înfricoşător îi era înconjurat capul [...] între buzele sale el 
ţinea un descîntec, o iarbă să distrugă otrava el ţinea în mina 
sa... 44 ( Enuma Eliş, IV, 41—62 ; cf. 1, p. 32—33). Şi, aşa cum 

am văzut, înainte de a sfîrteea demonii inamici — ca un zeu 
războinic, el ii „amorţeşte 14 şi îi „leagă 44 — ca un zeu magi¬ 
cian. Chiar şi Sf. Gbeorghe, sfînt militar prin excelenţă, u- 
pelează la serviciile fecioarei care îl leagă pe balaur. 

Astfel de exemple de concomitenţă, mai mult sau mai 
puţin evidentă, a atributelor „războinice 44 şi respectiv „ma¬ 
gice 44 ale unui zeu (erou) sînt nenumărate ; simpla lor tre¬ 
cere în revistă ne-ar cere cîteva pagini. Vom consemna totuşi 
faptul că împărţirea armelor de care se folosesc zeii (eroii) 
în arme „războinice 44 şi respectiv „magice 44 este întrucâtva 
convenţională, avînd în vedere că „din perspectiva gîndirii 
arhaice, o armă este întotdeauna un mijloc magic' 1 (4i, p. 
132). Astfel se explică de ce, în foarte multe scenarii mitice, 
arma războinică este dublată de una magică şi de ce gestul 
războinic al zeului (eroului) precede, dublează sau urmează 
unui gest magic. O situaţie insolită, dar care devine logică 
în urma consideraţiilor de mai sus, este aceea în care zeul 
sau eroul, cu toate că, în cadrul înfruntării cu monstrul, u~ 
zează de o armă războinică — efectul acţiunii sale este strict 
magic. Este cazul eroului de colindă care leagă zeul „cu cor- 
diţa arcului 44 , a Sf. Ilie care, în colinda pe care o comentăm, 
amorţeşte şi leagă pe Iuda folosind fulgerul ş.a.m.d. 

In legenda apocrifă, pe care N. Cartojan o considera «. a 
fiind prototipul ciclului de colinde Furarea astrelor, nu apare 
motivul amorţirii şi legării lui Satanail. Arhanghelul Mihail 
poartă cu acesta un război cosmic în toată regula şi învîn- 
gindu-1 (cu ajutorul lui Dumnezeu, pe care de fapt îl supli¬ 
neşte, ca şi Sf. Ilie în colindă), îl prăbuşeşte în fundul mu¬ 
rilor. Sigur că paralele şi chiar eventuale modele pentru ră¬ 
punerea şi legarea lui Iuda de către Sf. Ilie putem găsi în 
religiile şi mitologiile Europei şi Asiei. Este suficient, să-l 
amintim pe Zeus care fulgeră şi leagă în Tartar pe Titani : 
„Titanii 1 Aprig izbiţi se-ncovoaie, sub largul pămînt îi a- 
fundă / Zeus, ferecaţi cu zăvoare şi lanţuri ce nu se dezlea¬ 
gă 44 (Hesiod, Theogonia), sau pe îngerul apocaliptic „pogo- 
rîndu-se din cer, avînd cheia genunei şi un lanţ mare în mi¬ 
na lui. Şi a prins pe balaur, pe şarpele cel vechi, care este 
diavolul şi Satana, şi l-a legat pe o mie de ani. Şi l-a arun¬ 
cat în adînc şi l-a închis şi a pecetluit deasupra lui... 44 ( Apo¬ 
calips, 20, 1 —3). în acest sens, vezi şi motivul nr. G 303. 8. 
4. 1 — „Diavol legat cu un lanţ uriaş 44 în Stith Thompson, 
Motif-Index of Folk-Literature. 

Dar nu trebuie să căutăm prea departe ; în folclorul mi¬ 
tic românesc acest motiv îl găsim atestat din abundenţă : 
demonul este legat, sau cel mai adesea, ca şi în colinda noas¬ 
tră, el este lovit (bătut) şi legat (vezi şi colinda tip 185, Pe¬ 
depsirea lui Iuda, în care Isus îl bate şi îl leagă în lanţuri 
pe Iuda — 42, p. 305). Aceasta se întîmplă mai ales cînd de¬ 
monului i se pretinde ceva : obiecte răpite sau cunoştinţe 
deţinute de acesta. Să trecem în revistă cîteva exemple, pen¬ 
tru că ele conţin motive similare cu cele din scenariul co¬ 
lindei în discuţie : într-un descîntec de Samcă (Avestiţă) — 
cules în Bucovina şi publicat prima dată în 1869 — arhan¬ 
ghelul Mihail prinde demonul feminin „De părul capului / 
Şi o leagă / Cu lanţuri de fier / .../ Şi începu / A o bate foar¬ 
te tare / Ca să spuie / Toate meşteşugurile [şi numele — 
n.n.] sale“ (41, p. 459). în colindele şi baladele „de pescari 11 , 
eroul (de regulă Antofiţă), prinde puiul de Iudă (Vidră) şi 
apoi îl leagă („Cu trei ştreanguri de mătase / Dă mi-1 tăiase 
la oase“) şi-l bate („Tot cu fieru plugului / Pe faţa obrazu¬ 
lui / Cu sfîrcu zgîrbaciului 44 ), pentru a afla de la el unde şi 
cum să pesciască în Vidros — secret pe care îl deţine doar 
demonul acvatic Iuda („îl bătea şi-l chinuia / Şi dă peşte-1 
suduia 41 — 43, p. 165 şi 41, p. 105). De asemenea, în popor 
se crede că un om „tare de înger 44 , dacă se întîlneşte cu dra¬ 
cul, poate să-l lege „cu brăcinarul 44 şi să-l „bată mereu 44 , 
pînă ce acesta îi dă banii (comorile) peste care e stăpîn (29, 
p. 173). Cînd se rătăceşte un obiect, se crede că acesta a fost 
furat de dracul. Pentru a-1 recupera, copiii recurg la un fel 
de conjuraţie în care ameninţă diavolul că va fi legat şi bă¬ 
tut : „Scoate, drace, ce-ai furat, / Că te-oi bate spînzurat / 
Cu fiarele plugului / Pe părţile dosului 44 (44, p. 472 şi 45, p. 
59, 114), sau „Scoate, drace, ce-ai furat, / Că te leg de-un păr 
uscat, / Şi-ţi dau cu securea-n cap 44 (86). 

Observăm analogia scenariilor mito-rituale, în toate e- 
xemplele citate mai sus : sfîntul (eroul, omul) îl leagă (spîn- 
zură) şi-l bate (loveşte) pe demon, pentru a recupera obiecte 
furate sau pentru a-i smulge secrete deţinute de acesta. A- 
celaşi motiv epico-mitic apare în colinda „Furarea astrelor“ 
Gestul Sf. Ilie este unul magico-războinic : el loveşte (cu ful¬ 
gerul) şi leagă (cu lanţul) demonul, pentru a recupera însem¬ 
nele divine prădate de acesta din rai. Efectul este cel scontat. 

7. REINSTAURAREA ORDINII COSMICE 


„Şi-a luat (Sf. Ilie) luna cu lumina, / Soarele cu razele, / 
Stelele cu florile / Şi scaun de judecată. / Şi la Rai că mi-şi 
pleca, / Şi în Rai le aşeza. / Iar Raiul s-a luminat / Şi iadul 
s-a-ntunecat. / C-aşa-i data Raiului / Şi datina iadului / De 
acum pînă-n vecie, /Slava Domnului să fie.* (6, p. 117—118). 

Chiar dacă textul colindei nu descrie un act propriu-zis 
de creaţie a Cosmosului, semnificaţia cosmogonică a colindei 
este evidentă. Sf. Ilie (re)stabileşte ordinea Lumii, permiţîn- 
du-i să dureze încă un an. Intr-un Cosmos cufundat în Haos, 
el reinstaurează legile („data Raiului şi datina iadului*), a- 
brogate temporar, dar ciclic, de luda. Lumea este re-făcută 
(„împrennoită* — cum spun colindele), dar această înnoire 
este văzută ca o cosmogeneză propriu-zisă, care se produce 
„tocma-n noaptea lui Crăciun* : „De-astă seară-i seară mare, / 
Seară Luare-a lui de-Ajun, / Tocma-n noaptea lui Crăciun. / 
Pămîntul s-a-mprennoit / Prennoit, s-a ridicat / Patru col¬ 
ţuri de pămînt, / Pe patru stîlpi de argint. / Frumos cer s-a- 
mpodobit, / Tot cu stele mărunţele, / Printre ele mai măre- 
le. / Luce luna cu lumina / Şi soarele cu căldura.* (9, p. 13). 

în continuarea colindei, fiecare rază a „soarelui cu şase 
raze* luminează, încălzeşte, fertilizează, dă viaţă, de fapt, 
cîte unui colţ al întregii naturi : „tîrlele mieilor*, „strungile 
oilor*, „podgorii cu vii*, „grîne aurii*, „livezi Verzi* şi, în 
final, întreaga gospodărie a „gazdelor* cărora li se colindă 
(9, p. 13—14). 

Scenariul vedic al înfruntării dintre Indra şi Vritra este 
iSimilar cu cel al înfruntării dintre Sf. Ilie ,şi Iuda şi, de a- 
ceea, comentariul pe care îl face M. Eliade primului scena¬ 
riu. este, în bună măsură, valabil şi în cazul celui de-al doi¬ 
lea : „A-l fulgera şi a-1 decapita (pe Vritra — n.n.) echiva¬ 
lează cu actul creaţiei... . Vritra confiscase Apele şi le păzea 
în adîncul munţilor. Aceasta înseamnă : 1. fie că Vritra era 
stăpînul absolut — cum era TiaLnat sau orice ,altă divinitate 
ofidiană — al întregului haos anterior Creaţiei ; 2. ,fie că 
Imarele Şarpe, păzind Apele numai pentru el, a lăsat lumea 
întreagă devastată de secetă. Că această confiscare a avut loc 
înaintea actului Creaţiei, sau că a avut loc după fundarea 
lumii, sensul rămîne acelaşi : Vritra «împiedică» lumea să se 
facă sau să dureze. Simbol al non-manifestării, al latenţei 
sau al amorfului, Vritra reprezintă Haosul dinaintea Crea¬ 
ţiei* (20, p. 32). Se pare chiar, că acest scenariu a fost la 

origine un mit cosmogonic propriu-zis, avînd în vedere li¬ 
nele comentarii cuprinse în Rig Vecia: prin victoria sa, hi¬ 
dra a creat soarele, cerul şi dimineaţa (R. V. I, 33, 4) ; Indra, 
de la naştere, a despărţit Cerul de Pămînt, a întărit boita 
cerească şi, aruncînd vajra (fulgerul), l-a despicat pe Vritra 
care ţinea închise apele cosmice în întuneric (R. V. X, 113, 
4—6) ; „Prin puterea sa, el a desfăşurat cele două lumi, Ce¬ 
rul şi Pămîntul, şi a făcut ca Soarele să strălucească 14 (R. V. 
VIII, 3, C ; cf. 31, p. 216). 

Am optat pentru comentarea colindei tip Furarea astre- 
lor din mai multe considerente. în primul rînd, colinda — 
în general — face parte dintre speciile folclorice rituale (ca 
şi descîntecul, bocetul etc.). Or, este de presupus că anume 
aceste creaţii au rămas neschimbate în fondul lor, chiar dacă 
„unele teme de obîrşie străveche au primit coloratură creş¬ 
tină 44 (93, p. 362). Pentru mentalitatea arhaică şi tradiţională, 
alterarea unui text ritual este de neînchipuit; consecinţele 
ar fi grave : textul şi-ar pierde efectul sau ar căpăta un e- 
fect contrar. De aceea, textele rituale s-au păstrat, de regulă, 
neschimbate de-a lungul secolelor şi de aceea studierea lor 
este atît de profitabilă. 

Pentru a evita consideraţii care ar fi putut deveni prea 
generale sau strict teoretice, am ales — ca obiect al analizei 
— colinda tip Furarea astrelor (sau Prădarea raiului), nu nu¬ 
mai pentru că este „una dintre cele mai răspîndite colinde 
în toate provinciile româneşti 44 (93, p. 362), dar şi pentru de¬ 
osebitele valenţe mitice şi semnificaţii simbolice care zac „as¬ 
cunse 44 în urzeala scenariului ei. Valenţe şi semnificaţii care 
apar în adevărata lor lumină doar dacă sînt receptate în con¬ 
textul ritual în care colinda este încântată (regenerarea Tim¬ 
pului / Cosmosului uzat). Dar şi reciproc : aşa cum am văzut, 
abia anumite motive mitice din scenariul colindei sînt în mă¬ 
sură să redea coerenţă textului şi contextului mitico-ritual 
şi să reveleze sensuri uitate ale unor credinţe şi practici ri¬ 
tuale specifice sărbătorilor de iarnă. Dat fiind că aceeaşi men¬ 
talitate mitică operează la nivelul ambelor paliere, această 
relaţie simbiotică apare ca evidentă, chiar dacă, uneori, a ră¬ 
mas nesesizată de exegeţi ai fenomenului. 

NOTE LA „MOTIVE ŞI SEMNIFICAŢII MITICE ÎN COLINDA TIP 
«FURAREA ASTRELOR»" 


1 *** — Gîndirea asiro-babiloniană în texte: Studiu introductiv 
Constantin Daniel ; Traducere, notiţe introductive şi note : Athanase 
Ncgoiţă, Editura Ştiinţifică, Bucureşti, 1975. 

2 »** — Tăbliţele de argilă. Scrieri din orientul antic; Traduce¬ 
re, prefaţă, cuvinte înainte şi note de Constantin Daniel şi Ion Acsan, 
Editura Minerva, Bucureşti, 1981. 

3 Tudor Pamfile — Povestea lumii de demult, după credinţele 
poporului român, Bucureşti, 1913. 

4 Al. Rosetti — Colindele religioase la români, Bucureşti, 1920. 

5 N. Cartojan — Cărţile populare în literatura românească, voi. 
I şi II, Editura Enciclopedică Română, Bucureşti, 1974. 

6 G. Breazul — Colinde, culegere întocmită^ de..., Bucureşti, 1938. 

7 Const. A. Ionescu — Colinde cu text şi melodie culese şi no¬ 
tate ăe..., Sibiu, 1944. 

8 Adrian Foehi — Datini şi eresuri populare de la sfîrşitul se¬ 
colului al XlX-lea: răspunsurile la chestionarele lui Nicolae Densu- 
şianu, Editura Minerva, Bucureşti, 1976. 

9 C. Mohanu — Fîntina dorului, poezii populara din Ţara Ln- 
viştei, Editura Minerva, Bucureşti, 1975. 

10 Mihai Coman — Sora soarelui, Schiţe pentru o frescă mito¬ 
logică, Editura Albatros, Bucureşti, 1933. 

11 Gheorghc Muşu — Zei, eroi, personaje, Editura Ştiinţifică, 
Bucureşti, 1971, p. 16; vezi şi I. Georgieva, Bulgarian Mythology, So¬ 
fia, 1985, p. 90—91. 

12 Alexiu Viciu — Colinde din Ardeal. Datini de Crăciun şi cre¬ 
dinţe poporane. Culegere cu a(d)notaţiuni şi glosar de ..., Bucureşti, 
1914. 

13 Teodor T. Burada — O călătorie in Dobrogea, Iaşi, 1880 ; cf. 
Teodor T. Burada — Opere voi. IV, Editura Muzicală, Bucureşti, 
1980, p. 15—18. 

14 Lucia Cireş — Colinde din Moldova. Cercetare monografică, 
Caietele Arhivei de Folclor V, Iaşi, 1984. 

15 Roger Caillois — Eseuri despre imaginaţie, Editura Univers, 
Bucureşti, 1975. 

16 Oskar Dăhnhardt — Natursagen I, Leipzig und Berlin, 1907. 

17 Ovidiu Bîrlea — Colindatul în Transilvania, în „Anuarul Mu¬ 
zeului Etnografic al Transilvaniei pe anii 1965—1967"; p. 247—304 
Cluj. 1969. 

18 At. M. Marienescu — Poezii populare din Transilvania, Edi¬ 
tura Minerva, Bucureşti, 1971. 

39 Ion G. Sbiera — Colinde, cîntice de stea şi urări la nunti,, 
din popor luate şi poporului date de .... Cernăuţi, 1888. 

20 Mircea Eliade — Le mythe. de Veternei retour. Archetyper tf 
repâlition, Editions Gallimard, Paris, 1969. 

21 Sim. FI. Marian — Sărbătorile la români, studiu etnografie. 
voi. I, Cîrnilegile, Bucureşti, 1898. 

22 Mihai Coman — Izvoare mitice, Editura Cartea Româneai ! ă. 
Bucureşti, 1980. 

23 V. I. Propp — Rădăcinile istorice ale basmului fantastic, B 
ditura Univers, 3ucureşti, 1973. 

24 1. -A. Candrea — „Tabu" în limbă. Nume interzise în Oma¬ 
giu lui 1. Bianu, Bucureşti, 1927, p. 71—78. 

25 Ion G. Sbiera — Poveşti poporale româneşti, din popor luate 
şi poporului date, Cernăuţi, 1886. 

26 V. Bologa — Colinde poporale din Ardeal, Sibiu, 1937. 

27 Sim. Fi. Marian — Sărbătorile la români. Studiu etnografic 
voi. II Păresimile, Bucureşti, 1899. 

28 D. Cantemir — Istoria ieroglifică, voi. I, Editura pentru li¬ 
teratură, Bucureşti, 1965. 

29 Ion Muşlea, Ovidiu Bîrlea — Tipologia folclorului, din răs¬ 
punsurile la chestionarele lui B. P. Hasdeu, Editura Minerva, Bucu¬ 
reşti, 1970. 

30 *** — Gîndirea feniciană în texte, Studiu introductiv : Con¬ 
stantin Daniel ; Traducere, notiţe introductive şi note : Athanase Ne¬ 
goi ţă, Editura Ştiinţifică şi Enciclopedică, Bucureşti, 1979. 

31 Mircea Eliade — Istoria credinţelor şi ideilor religioase, voi. 
I, Editura Ştiinţifică şi Enciclopedică, Bucureşti, 1981. 

32 Tudor Pamfile — Sărbătorile de vară la români. Studiu et¬ 
nografic. Bucureşti, 1911. 

33 Mircea Eliade — Aspecte ale mitului, Editura Univers, Bucu¬ 
reşti, 1978. 

34 Mircea Eliade — Patterns in Comparative Religion, New 
York, 1974. 

35 Vezi Adrian Şuştea — Legende cosmogonice româneşti, în 
„Vatra", nr. 9/1984 şi Idem, La facerea lumii..., în „R.I.T.L.", nr. 3—4, 
1988, p. 161—169, unde sînt prezentate — chiar dacă în alt context — 
astfel de legende. 

36 Tudor Pamfile — Cerul şi podoabele lui, după credinţele 
poporului român, Bucureşti, 1915. 

37 Ernest 3ernea — Contribuţii la problema calendarului în satul 
Cornova, în „Arhiva pentru ştiinţă şi reformă socială", an X, nr. 

1—4, p. 191—205, Bucureşti, 1932, şi Ide in, Cadre ale gîndirii populare 
româneşti, Ed. Cartea Românească, Bucureşti, 1985, p. 197. 

38 Sim. FI. Marian — Inmormintarea la români. Studiu etnogra¬ 
fic. Bucureşti, 1892. 

39 Mircea Eiiade — De la Zalmoxis la Genghis-han, Editura Şti¬ 
inţifică şi Enciclopedică, Bucureşti, 1980. 

40 Mircea Eiiade — Images et symboles. Essais sur le symbolisme 
magico-religieux. Gallimard, Paris, 1979. 

41 G. Dem. Teodorescu — Poezii populare române, Editura Mi- 
nerva, Bucureşti, 1982. 

42 Colinda românească, Editura Minerva, Bucureşti, 1981. 

43 Al. I. Amzulescu — Cintecul epic eroic. Tipologie şi corpus 
de texte poetice, Ed. Academiei R.S.R., Bucureşti, 1981. 

44 Elena Niculiţă-Voronca — Datinele şi credinţele poporului 
român, Cernăuţi, 1903. 

45 I.-A. Candrea — Folhlorul medical român comparat, Bucu¬ 
reşti, 1944. 

46 Tudor Pamfile — Sărbătorile la români. Crăciunul. Studiu 
etnografic, Bucureşti, 1914. 

47 Al. T. Amzulescu — Cînlece bătrîneşti, Editura Minerva, 
Bucureşti, 1974. 

48 Petru Cnraman — Colindatul la români, slavi şi la alte po¬ 
poare. Studiul de folclor comparat. Editura Minerva, Bucureşti, 1983.. 

49 James George Frazer — Creanga de aur, voi. I—V, Editura 
Minerva, Bucureşti, 1980. 

50 Petru Caraman — Substratul mitologic al sărbătorilor de iar¬ 
nă la români şi slavi. Contribuţie la studiul mitologiei creştine din 
orientul Europei. Iaşi, 1931. 

5! Maurice Lambert — „La naissance du monde â Sumei" în 
„Sources orienta Ies" voi. 1 — La naissance du monde, p. 93—113, E- 
«iitions du Seuil, Paris, 1959. 

52 S. N. Kramer — Istoria începe la Sumer, Editura Ştiinţifică, 
Bucureşti, 1962. 

53 Marian Mole — La naissance de monde dans Viran nreislu- 
mique, în „Sources orientales" voi: I — La naissance du monde, p. 
299—328, fiditions du Seuil, Paris, 1959. 

54 Artur Gorovei — Literatura populară II (Desclntecele romă• 
nilor), Editura Minerva, Bucureşti, 1985. 

55 *** — La luncile soarelui. Antologie a colindelor laice. Edi¬ 
tura pentru literatură. Bucureşti, 1964. 

56 Vasile Bogrea — Pagini istorico-jilologice, Editura Dacia, 
Cluj, 1971. 

57 Lazăr Şăineanu — Basmele române, Editura Minerva, Bucu¬ 
reşti, 1973. 

58 Teodor T. Burada — Privelişti şi datini strămoşeşti, în „Ar¬ 
hiva", Iaşi, nr. 7 şi 8/1909 ; cf. Teodor T. Burada — Opere, voi. III, 
p. 210—224, Editura Muzicală, Bucureşti, 1978. 

59 Romulus Vulcănescu — Măştile populare. Editura Ştiinţifică, 
Bucureşti, 1970. 

60 Romulus Vulcănescu — Mitologic română, Editura Academiei 
R. S. România, Bucureşti, 1985. 

61 — Folclor din Oltenia şi Muntenia, voi. V, Editura Miner¬ 

va, Bucureşti, 1970. 

62 Andrei Cişteanu — Grădina de dincolo. Comentarii mitolo¬ 
gice, Editura Dacia, Cluj-Napoca, 1980. 

63 Tudor Pamfile — Mitologie românească I, Duşmani .şi prie¬ 
teni ai omului, Bucureşti, 1916. 

84 Adriana Ionescu — Lexicul românesc de provenienţă autoh¬ 
tonă în textele din sec. al XVI-lca — al XVIII-lca, Universitatea din 
Bucureşti, 1985. 

65 I. Coteanu şi colectiv — Istoria limbii române, voi. II, E- 
dilura Academiei R. S. România, Bucureşti, 1969. 

G3 Adriana Ionescu — Some remarks on ihe Romanian subsira- 
ium suffix -v.re în Ades iu 11c congres internaţional de thracologie . 
voi. III, p. 67—71, Ed. Acad. R.S.R., Bucureşti, 1980. 

C7 Vezi eseurile de antropologie a sărbătorii, în volumul Prac¬ 
tica fericirii. Fragmente despre sărbătoresc (Ed. Eminescu, Buc., 1935), 
semnat de Paul P. Drcgeanu, în care autorul reconstituie „portretul 
robot" al lui Homo festus, desfăcînd şi analizînd complicatele meca¬ 
nisme ale comportamentului festiv. 

63 Extrem de interesant este faptul că în unele basme culte, 
moderne — mai ales cele care preiau şi roasambleană motive epice 
tradiţionale — regăsim acest topos mitic. Eroii clin „basmul" lui Frank 
Baum cad şi ei înlr-un somn letargic pe un „cîmp cu maci ucigători", 
aflat în vecinătatea ţinutului vrăjitorului Oz. 

Dintre basmele tradiţionale româneşti vom mai da un singur 
exemplu : Povestea lui Grigoraş şi Vasilică. Cum au adus Soarele de 
la cei trei zmei de pe cea lume. Plecaţi după soarele furat de zmei, 
eroii trebuie să depăşească „proba somnului", atît la intrarea în, cit 
şi la ieşirea din „cea lume". La ducere, adorm amîndoi şi doar ade¬ 
văratul erou (Vasilică) reuşeşte să se trezească. La întoarcere, amîn¬ 
doi trec cu bine peste „cîmpul cu somnul", dar tot datorită lui Va- 
silieă (S. FI. Marian, Basme populare româneşti, Ed. Minerva, 1984, 

p. 293 ş.u.). Comentînd basme ruseşti similare, V. I. Propp ajunge la 
o concluzie care se verifică doar uneori, ea neputînd fi instaurată ca 
regulă : „Pretinsul erou adoarme, nu însă şi adevăratul erou* (23, p 
274). Chiar şi un „sfînt militar", ca Teodor Tiron, adoarme în pădurea 
balaurului, înainte de a-1 înfrunta şi răpune (Varlaam, Cazania, 164:}, 
F.R.L.A., Bucureşti, 1943, p. 425). 

69 Oboseala lui Dumnezeu şi somnul acestuia pe „patul" ue 
nămol adus din fundul apelor primordiale, apar şi în legendele cos¬ 
mogonice bogomile, culese la sud şi la nord de Dunăre (cf. Jordarj 
Ivanov, Livres & Legendes Bogomiles, Paris, 1976, p. 292—297), în 
legende mongole (M. Eliadc, Istoria credinţelor şi ideilor religioase. 
Buc., 1988, voi. III, p. 15) şi uralo-altaice (Uno Harva, Lcs Represcn- 
tations Religieuses des Psuples Alta’jques, Gallimard, Paris, 1952, p. 
72). „Ceea cc surprinde pe drept cuvînt în aceste povestiri mitologice 
— notează M. Eliadc — este oboseala lui Dumnezeu după ce a creat 
lumea. Dumnezeu vrea să se odihnească sau simte nevoia să doar¬ 
mă : ca ţăranul după o zi de muncă, adoarme profund, în aşa fel 
îneît nu mai simte nici măcar că-1 împinge Diavolul. E adevărat că 
în asemenea povestiri populare Dumnezeu suportă de multe ori o 
puternică antropomorfizare. Totuşi, în mitul nostru, oboseala şi som¬ 
nul lui Dumnezeu par ne justificate, căci, în fond, Dumnezeu n-a fă¬ 
cut nimic: Diavolul este cel care s-a scufundat de trei ori (şi nu s-a 
culcat numai pentru atîta), şi de fapt Pămîntul s-a dilatat conside¬ 
rabil doar prin «magie»" (39, p. 96—97). 

70 Mihail Robea, — Basme, snoave, legende şi povestiri populare. 
Folclor din Valea Vîlsaniilv.i — Argeş, Soc. Lit. „Relief românesc", 
Bucureşti, 1979, p. 155—157. 

71 Ion Ghinoiu, — Vîrstcla timpului, Ed. Meridiane, Bucureşti, 

1988. 

72. L. Blaga a denumit aceasta viziune „Transcendentul care 
coboară", exemplifieînd-o, printre altele, cu acest început de colindă : 
„Ian ieşiţi voi mari boieri, / Florile-s dalbe de măr, / De vedeţi pe 
Dumnezeu / Cum coboară de frumos, / De frumos, de cuvios, / Tot 
pe scări de luminări / Cu-n veşmînt pîn’ la pămînt..." ; cf. L. Blaga, 
Despre gîndirea magică, F.R.L.A., Bucureşti, 1941, p. 110. 

73. Nu este întîmplător faptul că Sf. Vasile — a cărui zi (1 ianua¬ 
rie) cade în mijlocul sărbătorilor de iarnă — apare, în legendele 
populare româneşti, în posturi altfel improprii unui sfînt : „un tînăr 
chefliu care stă călare pe butoi, bea şi mănîncă, petrece şi iubeşte" 
(71, p. 120). 

74. „Excesele din noaptea de revelion — observă I. Ghinoiu — 
sînt, oricît de curios s-ar părea, supravieţuiri ale unor străvechi ospeţe 
rituale" (71, p. 134). 

75. a) Petre Ispirescu, Legende sau basmele românilor, Ed. Facla, 
Timişoara, 1984, p. 255 ş.u.; b) Artur Gorovei, Literatură populară 
Culegeri şi studii, Ediţie îngrijită de Iordan Datcu, Ed. Minerva, 1976, 
p. 69 ş.u. c) Cele trei rodii aurite. O istorie a basmelor româneşti în 
texte, Ed. Minerva, Bucureşti, 1979, p. 156 ş.u. ; d) P. Ispirescu, op. 
cit., p. 151 ş.u. 

76. L. Blaga, Opere, voi. 9 (Trilogia culturii), Ed. Minerva, 1985, 
p. 244. 

77. Plutarque, Oeuvres morales, tom IV, Paris, 1844. 

78. Orfeu, Imnuri, Ed. Univers, Bucureşti, 1972. 

79. Pentru consideraţii pe marginea aceluiaşi subiect, vezi Ov. 
Bîrlea, Folclorul românesc, Ed. Minerva, Bucureşti, 1981, voi. I, p. 
483—484 şi Ion H. Ciubotaru, Folclorul obiceiurilor familiale din 
Moldova (Marea trecere), Caietele Arhivei de Folclor, voi. VII, Iaşi, 
1986, p. XXX. 

80. Iată şi alte variante, cu imagini înrudite : „De cînd Domnu-a 
d-adormit, / Florile l-au năpădit, / Rugăciuni nu s-au făcut / Nici 
în cer, nici pe pămînt" (Sabin Drăgoi, 303 colinde, Craiova, 1930, nr. 
25), sau „Sub roşu din răsărit, / Domnului Doamne, / Este-un măr 
mîndru-nflorit, / La tulpina mărului / Greu-i Domnul d-adormit / 
Nu să pucea discepta / Nu ştiu b(e)at îi ori beteag, / Că-i cu moartea 
lingă cap / Şi cu cucu la picioare" (cf. Achim Stoian, Motivul somn- 
Irezie în colinde, în „Echinox", Cluj-Napoca, nr. 1—2/1986, p. 12—13). 

81. Vezi Petru Caraman, Descolindatul în sud-estul Europei, I, 
în „Anuarul de folclor", Cluj-Napoca, voi. II, 1981, p. 57—94. 

82. Aristotel, Metafizica, Ed. Acad. R.P. România, Bucureşti, 1905, 
p. 300. 

83. „Toţi oamenii suferă de frică. Toţi. Cel care nu suferă de 
frică nu-i normal şi asta n-are nimic comun cu curajul" (J. -P. Sartre, 
Le sursis, Paris, 1945, p. 56). 

34. Este inutil să psihanalizăm în detaliu fenomenul ; este su¬ 
ficient să precizăm faptul că demonofobia de care suferă eroii, sfinţii 
şi zeii este o proiecţie la nivel mitic a demonofobiei de care suferă 
oamenii înşişi. Pentru acest fenomen (satanofobia) — chiar dacă limi¬ 
tat în timp (Evul Mediu) şi în spaţiu (Europa occidentală) — vezi 
Jean Delumeau, Frica în Occident (sec. XIV — XVIII). O cetate ase¬ 
diată, Ed. Meridiane, Bucureşti, voi. II, p. 67 ş.u. Pentru iconografia 
demonică în Evul Mediu european şi pentru împrumuturile din Orient, 
vezi J. Baltruăaitis, Evul Mediu fantastic, Ed. Meridiane, Bucureşti, 
1975, p. 126 ş.u. 

85. în unele variante, cel căruia i se colindă este inclus în sce¬ 
nariu pentru a-1 ajuta pe Sf. Ilie în vederea recuperării astrelor fu¬ 
rate. în alte variante, flăcăul căruia i se colindă ia complet locul Sf. 

Ilie, preluîndu-i şi armele clasice : „tunurli şi fulgerile" (93, p. 363). 
Reapare aici un motiv la care am mai avut prilejul să ne referim : 
omul şi divinitatea „colaborează" ; acţiunile lor sînt văzute ca fiind 
solidare, convergente, concomitente şi cu aceeaşi motivaţie : restabili¬ 
rea ordinii cosmice, temporar periclitate. 

86. Nelu Ionescu, Luci, Soare, luci. Din folclorul copiilor, Ed. 
Muzicală, Bucureşti, 1981, p. 188—189. 

87. Stith Thompson, Motif-Index of Folk-Literaturc, Helsinki, 
1932, voi. 1, motiv nr. A720. 

88. Vezi 27, p. 199 ; 41, p. 461—462 ; Al. Rosetti, Limba descân¬ 
tecelor româneşti, Ed. Minerva, 1975, p. 86 ; N. Leon, Istoria naturală 
medicală a poporului român, Bucureşti, 1903, p. 103 şi, mai ales, 
Moses Gaster, Chrestomaţie română, Lepzig/Bucureşti, 1391, voi. II, 
p. 138, unde este reprodus un astfel de descîntec, dintr-un manuscris 
din 1784 (pentru comentarii, vezi nota 39). 

89. Andrei Oişteanu, Mătrăguna şi alte plante psihotrope, in 
„Revista de istorie şi teorie literară", nr. 3—4/1988, p. 134—146. 

90. M. Eliade, Shamanism. Archaic Techniques of Ecstasy, Prin- 
ceton University Press, 1974. 

91. Nu numai somnul lui Dumnezeu determină compromiterea 
recoltei, ci şi cel al omului, în momentele critice ale anului. La slavii 
subcarpatici se credea că, dacă omul va dormi în noaptea de Crăciun 
sau în cea de Paşti, recolta de cereale, de in etc. va fi compromisă 
în anul respectiv (cf. Pierre Bogatyrev, Actes Magiques, Ritcs el 
Croyances en Russie Subcarpathique, Paris, 1929, p. 74). Pentru inter¬ 
dicţia de a dormi în ziua de Paşti, vezi şi S. FI. Marin, Sărbătorile 
la români, voi. III, Bucureşti, 1901, p. 102. 

92. In balada Milea — „una din cele mai răspîndite creaţii ba- 
ladice româneşti", cum o considera A. Foc-hi — intrarea şarpelui în 
sîn, adormirea eroului şi împresurarca lui de flori sînt, practic, trei 
acţiuni concomitente : „Da eu, taică, am greşit, / Am greşit c'te-am 
adormit / Sub un pom mare-nflorit. / Un vînt mare mi-a bătu: / 
Şi pomul s-a clătinat, /Florile m-au presurat, / Şarpe-n sîn că mi-a 
intrat". Pe cînd submotivul „împresurarea eroului de flori" se re¬ 
găseşte în marea majoritate a variantelor româneşti (în 105, din 133 
de variante), în schimb el lipseşte din toate celelalte versiuni sud-est 
europene ale baladei (bulgare, macedonene, sîrbo-croate, maghiare), 
cf. Adrian Fochi, Valori ale culturii populare româneşti, Ed. Minerva, 
Bucureşti, 1988, p. 82. 

93. Ov. Bîrlea, Folclorul românesc, voi. I, Ed. Minerva, Bucureşti, 

1981. 

94. Pentru aspectele malefice ale demonului Iuda în folclorul 
mitic sud-slav, vezi Anca Irina Ionescu, Lingvistică şi mitologic, Ed. 
Litera, Bucureşti, 1973, p. 114—115 şi lvanichka Georgieva, Flulgariar. 
hiyihologij, Svyat Publishers, Sofia, 1985, p. 29 şi p. 75. 



II. LEGENDA ROMÂNEASCĂ A POTOPULUI 


De fenomenul mito-religios care a luat naştere în spa¬ 
ţiul carpato-dunărean o dată cu pătrunderea creştinismului, 
s-au ocupat o serie de cercetători. Majoritatea au consemnat 
.şi demonstrat originalitatea şi complexitatea fenomenului. 
Sincretismul păgîno-creştin este rezultatul unui îndelungat şi 
complicat proces de întrepătrundere, care a început prin se¬ 
colul al IV-lea e.n. şi care, teoretic, nu s-a încheiat nici până 
în ziua de azi. „...Biserica a trebuit să lupte împotriva aflu¬ 
xului continuu de elemente «păgîne» (adică, aparţinînd reli¬ 
giei cosmice) în practicile şi legendele creştine — notează 
Mircea Eliade. Rezultatul acestei lupte înverşunate a fost mai 
curînd modest, mai ales în sudul şi sud-estul Europei, unde 
folclorul şi practicile religioase ale populaţiilor rurale mai 
înfăţişau încă, la sfîrşitul celui de al XîX-lea veac, figuri, 
mituri şi ritualuri din cea mai îndepărtată antichitate, ba 
chiar din protoistorie 14 (1, p. 160). Despre o atitudine intole¬ 
rantă a Bisericii, fa.ţă de o înrădăcinată şi vio religie populară 
autohtonă, nu putea fi vorba ; o astfel de poziţie rigidă ar fi 
compromis însăşi pătrunderea creştinismului în rîndul popu¬ 
laţiei. O tactică mai abilă, conciliatoare, s-a impus de la sine : 
preluarea unor zei, credinţe şi practici păgîne şi adaptarea lor 
după calapodul noii religii. Zeul sau eroul ucigător de ba¬ 
laur a devenit Sf. Gheorghe ; zeul furtunii a fost înlocuit cu 
Sf. Ilie („sfînt mare, cu roşu la calendar 44 — indiciu al im¬ 
portanţei zeului furtunii în panteonul arhaic autohton) ; zeiţa 
fertilităţii a fost asimilată cu Sf. Maria ; duhurile rele au de¬ 
venit ipostaze ale lui Iuda sau Scaraoţchi (conform pronunţiei 
slave a supranumelui lui Iuda Iscarioteanul — Iskarioţki) ; 
vechii preoţi-magi au primit (sau şi-au luat) ca „patron 14 pe 

legendarul rege biblic Solomon (de unde apelativul „solo¬ 
monari 44 ) şi aşa mai departe. Dar dacă pentru Sf. Gheorghe, 
Sf. Maria, prorocul Eliah, apostolul Iuda, regele Solomon etc. 
s-au găsit, într-un fel sau altul, zei sau eroi cu care (uneori 
forţat, alteori nu) au putut fi asimilaţi sau chiar identificaţi, 
este interesant în schimb de ur'mărit felul în care au fost pre¬ 
luate alte figuri biblice, care nu aveau corespondent în mito¬ 
logia daco-română. 

Mitul potopului este un mit universal, cu arie imensă 
de răspîndire (China, India, Orientul Apropiat, civilizaţia 
maya, America de Nord, Oceania etc.), dar relativ rar atestat 
în tradiţiile arhaice europene : la greci (posibilă influenţă 
orientală) şi la nordici, undo potopul este descris în două for¬ 
me diferite — inundaţie cu sîngele uriaşului Ymir şi aco¬ 
perirea cu zăpezi (probabil o reminiscenţă din mitologia aria¬ 
nă, pentru că în Avesta este descris un fenomen mitic simi¬ 
lar). Şi la români sînt atestate legende privind distrugerea 
prin inundaţii a unor spiţe „ratate 14 de oameni primordiali 
(3, p. 136—139 ; 23, p. 31 ; 25, p. 72) — Urieşi, Jidovi, Căp¬ 
căun; — „răzvrătiţi împotriva ordinei divine instaurate la 
antropogenie pe pămînt, pentru că se mîncau între ei şi de¬ 
vastau din răutate pădurile, cimpiile şi animalele 44 (69, p. 
426). Ei ar fi fost înecaţi pentru ca „în locul lor să facă 
[Dumnezeu — n.n.] alţi oameni mai mici şi mai ascultători 44 
(3, p. 137). Etnologul Romulus Vulcănescu (69, p. 427) a con¬ 
siderat că aceste legende sînt dc sorginte locală, fiind gene¬ 
rate do un „substrat mai vechi european sau indo-european al 
mitului care anticipează legenda iudeo-creştină a potopului 
lui Noe 44 (78). 


1. MASA DE FIER 

De regulă, legendele şi credinţele populare româneşti re¬ 
feritoare la potop au urmat modelul biblic al mitului ; totuşi, 
modificări şi inserţii, aparent gratuite şi ilogice, se dovedesc 
a fi — aşa cum vom vedea — semnificative, fiind justificate 
de o anume mentalitate arhaică autohtonă. Astfel, vrîncl 
Dumnezeu să „potopească 44 omenirea, îl cheamă la el pe „un 
pui de rumân [sic], pre numele său Noe 44 (2, p. 153) şi-l în¬ 
vaţă cum să-şi construiască o corabie în care el, toţi ai săi 
şi cîte o pereche din toate animalele vor fi singurii care vor 
scăpa de urgia potopului. 

„— Dar cu ce mă fac, Doamne, ca să nu mă ia apa ? 

— la să te sui şi tu în corabie. 

— Cînd ? 

— Cînd îi mînca pe masă de fier !“ 

După ce construieşte arca, lui Noe i se face foame, dar 
pentru că începuse să plouă şi pe jos era ud, nu ştie unde să 
mănînce. „De aceea înfige o sapă cu coada-n pămînt şi cu 
leafa (=» tăişul) în sus şi se puse să manînce pe ea. Atunci îşi 
aduse aminte că manîncă pe masă de fier şi deci o să fie un 
potop mare. De grabă îşi strânse din toate lucrurile de pe 
pămînt şi din seminţe cîte una şi intră în corabie 44 (3, p. 132). 
Şi a fost un potop mare, cum n-o să mai fie „cît o fi lumea 
şi Ardealul 44 . în căutările noastre, nu am găsit acest motiv 
(sau vreunul similar) atestat în legende din afara arealului 
românesc ; pînă la proba contrarie putem să considerăm că 
acest episod — inserat în legenda biblică — este de prove¬ 
nienţă românească. O primă întrebare este legitimă. Are acest 
episod vreo semnificaţie ? Răspunsul nostru este afirmativa 
în primul rînd pentru că, în general, în creaţiile folclorice 
arhaice nu sînt vehiculate, decît accidental, motive gratuite. 
Despre o justificare de ordin estetic nu poate fi vorba. Dim¬ 
potrivă, episodul este forţat construit din punct de vedere 
epic şi interpolarea lui în economia legendei este evident 
artificială. Putem spune chiar că se face un rabat de ordin 
stilistic, în favoarea a altceva. Ceva absolut obligatoriu o dată 
ce au fost acceptate riscurile acestui rabat şi o dată ce acest 
fragment, nereuşit stilistic, în loc să sucombe (aşa cum se 
întîmplă, de regulă, cu astfel de producţii în creaţia populară), 
a supravieţuit din generaţie în generaţie, din cine ştie ce 
vechime pînă în secolul nostru. Motivul nu apare accidental 
în vreo poveste minoră, ci este atestat în mai multe legen¬ 
de, culese la sfîrşitul secolului al XÎX-lea şi începutul seco¬ 
lului al XX-lea, din diferite regiuni ale ţării (2, p. 153—157 ; 
3, p. 124—133). Aceasta ne dă dreptul să credem nu numai 
în existenţa unei semnificaţii precise a episodului, dar şi că 
mentalitatea care a generat motivul şi apoi a justificat supra¬ 
vieţuirea lui a fost vie şi operantă pînă nu de mult, căci aîtfel 
nici o raţiune nu l-ar fi salvat de la „aruncarea peste bord 44 
— ca să rămînem în domeniul potopului. 

Dacă prima întrebare a fost doar legitimă, în schimb a 
doua este obligatorie. Care este semnificaţia acestui episod ? 
în primul rînd, vom menţiona prestigiul de care se bucură 
fierul în mentalitatea magică. El are valenţe apotropaice ■ 

duhurile rele, stihiile, demonii „fug“ de fier (4). Bogata ates¬ 
tare, atît pe verticala timpului cit şi pe orizontala spaţiului, 
a practicilor şi credinţelor generate de această mentalitate 
ne scuteşte să insistăm prea mult asupra acestui aspect. în 
al doilea rînd, vom remarca prestigiul magico-simbolic de care 
se bucură unealta/arma. Cei doi termeni au fost, pînă nu de 
mult, aproape sinonimi pentru ţăranul român, pentru care 
primele şi de multe ori singurele arme au fost uneltele (coa¬ 
sa, sapa, toporul, securea). Această armă-unealtă este dubletul 
simbolic al „armei“ Demiurgului şi, ca atare, este investită 
cu aceleaşi valenţe magice ca şi modelul său uranian. în fine, 
la prestigiul fierului şi cel al armei, se adaugă prestigiul 
gestului întoarcerii cu tăişul în sus a unei arme/unelte de 
fier. Gestul „românului 11 Noe nu este unul practic şi paşnic 
(acela de a hainea fără să se ude — semnificaţie acordată 
ulterior, cînd cea iniţială s-a atrofiat), ci unul magic şi ame¬ 
ninţător, un gest de reiterare a actului primordial cosmogo¬ 
nic, din momentul zero al istoriei mitice a Universului, cînd 
Demiurgul a învins/ordonat Haosul cu arma sa (reprezentată 
de regulă prin fulger). Orice dezechilibru provocat ie o nouă 
manifestare a Haosului (potop, grindină, furtună, eclipsă, cu¬ 
tremur, molimă etc.), trebuie amendată pe loc pentru resta¬ 
bilirea ordinii cosmice. Or, pentru populaţiile arhaice cu anu¬ 
me mentalitate magică, omul nu este un simplu spectator 
pasiv la înfruntarea zeului cu stihia, ci un participant activ, 
solidar cu zeul demiurg — ambii fiind răspunzători de men¬ 
ţinerea echilibrului şi ordinii cosmice. Gestul „românului 41 
Noe trebuie înţeles, probabil, din această perspectivă. Dacă 
vrem să refacem istoria unei astfel de mentalităţi la pre- şi 
proto-români, trebuie să ne referim, în primul rînd, la prac¬ 
tici atestate în antichitate la geto-daci şi la romani. Menţi¬ 
unea lui Herodot (Istorii IV, 94) privind săgetarea norilor 
(daimonilor) furtunii de către geţi, în timp ce zeul lor făcea 
acelaşi lucru, mînuind fulgerul, este o primă atestare docu¬ 
mentară (sec. V î.e.n.) a acestei 'mentalităţi şi practici magice. 
Mult citata informaţie a lui Herodot pare a fi întărită de 
date arheologice. Este vorba de o cnemidă (datată sec. IV 
î.e.n.), descoperită în mormîntul princiar getic de la Agighiol 
(jud. Tulcea), pe care este reprezentat un călăreţ arcaş, să- 
getînd un balaur uranian (7, p. 45). în sec. I e.n., autorul latin 
Columella (De re rustica) vorbeşte despre „gonitori de nori“ 
(nubifugus), iar în sec. IV e.n., Palladius (De agricultura I, 
35) descrie felul în care erau alungaţi, pe cale magică, norii 

de furtună cu grindină : „cruentae secures contra caelum mi- 
naciter levantur“ („se ridică, contra cerului, în mod amenin¬ 
ţător, securi însîngerate 44 -, cf. 5, p. 274). 

Că astfel de rituri au supravieţuit pînă în secolul nostru, 
nu este nici un dubiu. Folclorul — sursă inepuizabilă de 
„documente 14 etnologice — abundă de astfel de credinţe şi 
practici magice. Stihiile meteorologice sînt alungate astfel . 
se înfige toporul „cu muchia în sus în pragul uşii“ (8, p. 477), 
sau se îngroapă „în pămint muchia săcurii cu tăişul spre 
cer“, sau se iau „patru furcuţe şi se împlîntă în patru părţi 
ale lumii 11 , sau se ia „în mînă un fier, cu care se face crucea 

asupra norilor 44 şi aşa mai departe (93). Credinţa populară care 

justifică astfel de practici este următoarea : „Aceştia [balaurii 
aducători de furtună, grindina etc. — n.n.], cînd văd săcurea, 
ori cuţitul, ori sapa, ori coasa şi orice obiect de fier ascuţit, 

se abat în alte părţi de teamă ca să nu fie străpunşi 44 (9, p. 

126). Gestul magic înfăptuit de Noe — conform variantelor 
româneşti ale legendei potopului — este în perfect acord cu 
riturile magice antifurtună practicate de ţăranii români din 
vechime pînă în urmă cu doar cîteva decenii : „Cînd ploile 
nu mai încetează — spune un informator din Oltenia — sau 
cînd se pornesc cu furie, ameninţînd a îneca pămîntul, ...se 
înfig sape şi securi în pămint... ca să se facă soare şi să stea 
ploile 44 (9, p. 66). Noe înfăptuieşte acelaşi gest ritual, cu aceeaşi 
unealtă şi în acelaşi scop magic. 

După ce am trecut în revistă cîteva credinţe şi practici, 
atestate de-a lungul a două milenii şi jumătate pe teritoriul 
earpato-danubian, vom înţelege mai bine că inserţia în dis¬ 
cuţie, produsă în mitul biblic al potopului, nu este gratuită, 
ci simptomatică şi definitorie. Legămîntul prin care Dumne¬ 
zeul vetero-testamentar îi promitea lui Noe că va scăpa de 
urgia potopului, nu era suficient pentru daco-români, care sc 
simţeau solidari cu întreaga natură şi participanţi activi la 
toate evenimentele cosmice. Ei nu-şi puteau imagină că cineva 
ar fi putut scăpa (împreună cu familia, casa/arca şi animalele 
sale) cîe o stihie meteorologică, fără să fi practicat în prea¬ 
labil anume acte magice, cu anume obiecte consacrate. A- 
ceastă inserţie (ca şi altele, pe care le vom comenta în con¬ 
tinuare) a fost necesară ; fără ea mitul ar fi rămas un „corp 
străin 44 , fără sens şi ca atare fără uz, pentru o mentalitate 
arhaică integratoare, structurată pe coordonate şi linii de 
forţă «liferite' de cele ale mentalităţii care a generat mitul 
originar. 

2. ARCA — VALENŢE SEMANTICE ŞI SIMBOLICE 


Arca este în primul rînd o casă, atît ca înfăţişare — 
este paralelipipedică, are pereţi, acoperiş, uşă, fereastră, este 
compartimentată şi Lnultietajată —, cît şi ca destinaţie — este 
o construcţie pentru locuit, e drept plutitoare, dar fără să 
aibă (paradoxal) sisteme caracteristice navigaţiei (de propul¬ 
sie, de ghidare, de orientare etc.), sau elemente de arhitec¬ 
tură navală (provă, punte, catarg etc.). Pentru Gilbert Durând, 
ambarcaţiunea întruchipează „arhetipul liniştitor al găoacei 
protectoare, al vasului închis, al habitacolului“ (10, p. 311). 
Pentru Roland Barthes, nava este simbolul profund al „în¬ 
grădirii" : „Predilecţia pentru navă constă întotdeauna din 
bucuria de-a te închide perfect [...], a îndrăgi navele înseamnă 
în primul rînd a îndrăgi o casă superlativă , întrucît e ireme 
diabil închisă [...] nava, înainte de a fi un mijloc de transport, 
e un fapt care ţine de habitat“ (11). 

De altfel, lăcaşul mîntuirii este plutitor doar atunci cînd 
şi doar pentru că potopul este de natură acvatică. Atunci 
cînd stihia distrugătoare este de altă natură (foc, zăpadă, etc.), 
fiinţele supravieţuiesc sinistrului în „case" primitive (peşte¬ 
ră, scorbură ; vezi 34 motivele A. 1021—1025), sau în case 
zidite, ca într-un mit iranian unde Yima (omul primordial), 
pentru a supravieţui potopului de zăpadă, îşi construieşte o 
casă -cetate, numită Vara =< „loc înzidit" (12 ; 200). Să mai a- 
mintim doar faptul că, în ambele variante ale legendei babilo- 
niene a potopului, corabia mîntuitoare este făcută după dărî- 
marea şi probabil din materialele casei : „Dărîmă-ţi (această) 
casă, construieşte-ţi o corabie !“ (21, p. 95 şi p. 166). 

Arca este mai mult decît o casă; este „casa lui Dumne¬ 
zeu" (făcută la dorinţa şi după planurile sale), deci un „tem¬ 
plu". Faptul că, în mitul babilonian al potopului, este indicat 
un templu (Apsu, durat de zeul Ea) ca model arhitectonic 
al arcei, faptul că, în diverse legende ale potopului (sume¬ 
riană, babiloniană, biblică, greacă), pe locul unde acostează 
arca se ridică un altar sau un templu, analogia etimologică 
Naus (navă) — Naos (templu), precum şi analogia metafo¬ 
rică Arcă — Biserică (Arca lui Noe — Nava lui Cristos), 
amîndouă fiind lăcaşuri ale mîntuirii, sînt doar cîteva argu¬ 
mente în sprijinul acestei echivalări simbolice. în iconografia 
creştină, de-a lungul secolelor, arca lui Noe a fost figurată fie 
ca o simplă ladă (în creştinismul timpuriu : frescele cimitiru¬ 
lui de la Priscille — sec. II, sau cele din catacombele de la 

Do'mitille — sec. IV), fie ca o casă plutitoare (pe un capitel 
al catedralei din Bourges — sec. XIII, sau într-o gravură din 
Biblia Sacra Germanica — sec. XV), fie sub forma unei ba¬ 
zilici cu trei nave (14). Filosoful latin Aurelius Augustinus 
(354—430 e.n.) — canonizat de biserica romano-catolică — 
a fost primul teolog creştin care a făcut comentarii pe mar¬ 
ginea acestei simbolistici (De civitate Dei XV, 26) ; el a con¬ 
siderat arca lui Noe ca fiind o prefigurare simbolică a templu¬ 
lui creştin (15). Ulterior, ideea va fi vehiculată de diverse 
interpretări mistico-alegorice medievale (22) şi de texte bise¬ 
riceşti, inclusiv de un „Molitvelnic, izvodit din slovenie pre 
limba rumâniască...", tipărit în 1689 : „Doamne dumnezeu, 
atoateţiitoriule ! tu arătaşi corabia în chipul besearecii, între 
(=. către) direptul si ugodnicul (•== supusul) tău Noe...“ (16. 
p. 286). 

în Biblie, arca lui Noe este desemnată prin cuvîntul ebraic 
tebah •=• ladă, cutie. în limba latină el a fost tradus prin arca 
(ladă, sicriu, casetă etc.), cuvînt înrudit, se pare, cu turc. 
ardja (ladă, cutie), cu numele grecesc al „corăbiei primor¬ 
diale" (Argo) din legenda argonauţilor şi cu cuvîntul româ¬ 
nesc argea — o relicvă lingvistică al cărei polisemantism ne 
sugerează polisimbolismul arcei. Argea, printre altele, înseam¬ 
nă : 1. (Arhitectură navală) părţile laterale ale unei ambar¬ 
caţiuni ; „Plutaşii, cînd fac plute de dulapi, lătunoi sau scîn- 
duri, pe de lături, adică la stînga şi la dreapta plutei, leagă 
strîns cîte o grindă, numită argea. Aceste argele apără pluta 
de a nu se desface cînd va fi izbită de valuri, de vrun pod 
sau ţărm etc.“ (17); 2. (Arhitectură civilă) bordei, odaie, lo¬ 
cuinţă subpămînteană (unde ţes femeile), casă, scheletul unei 
case etc. (202); 3. (Arhitectură ecleziastică) templu, bolta mare 
a bisericii : „Argea este bolta cea mare a bisericei de sub turlă, 
obicinuit la mijlocul bisericei [...], locul din altar, destinat 
pentru stareţ, şi care este o scobitură boltită în zidul despre 
miază-zi al altarului, se numeşte : Argeaoa stareţului" (17). 

Cuvîntul argea este de origine traco-cimeriană şi „este unul 
din puţinele cuvinte cu prototip anteroman atestat în 
antichitate" (18, p. 252) de Ephoros (cf. Strabon, Geogr. V, 
4, 5), Suidas, Ştefan Bizantinul etc. Filologii au stabilit că 
rom. argea are la bază rădăcina indo-europeană *ar(e)k-/’areg-, 
cu sensul „a închide, a păstra, a apăra", din care mai derivă 
gr. arkeo, lat. arceo, sanscr. raks (toate trei cu sensul „a apă¬ 
ra, a conserva"), lat. arca (ladă, casetă), arcanum (secret) şi 
arx (cetate), arm. argael (a stabili), goticul alhs, celticul argel 

(loc acoperit) şi argeot (pădure, în sens de fortificaţie natura¬ 
lă), v. ind. argala (zăvor, încuietoare), v. sax; rakud (casă), 
ags. reced (clădire, casă, palat, templu), alb, ragăl (colibă). (17, 
18, 19, 20).. înrudirea dintre cuvîntul latin arcă şi euvîntul ro¬ 
mânesc argea este „necontestabilă —cum observa B. P. Ilas- 
deu — nu însă prin vro transmisiune directă de la unii la; alţii, 
ci printr-o afinitate primordială ariană 44 .-{19, p. .579). . . 

Revenind la valenţele simbolice ale arcei lui Noe, dar 
mărind gradul de abstractizare a simbolului, vom observa că 
arca este o reprezentare a Lumii (imago mundi) : în mitul 
babilonian (95), arca este edificată în şapte zile, iar zeul Ea 
sugerează ca model telmplul Apsu (21, p. 167), acelaşi care a 
servit ca model cosmogonic zeului Rel-Marduk, (21, p. 36). 
Pe de altă parte, în majoritatea miturilor diluviene, planurile 
de construcţie ale arcei sînt dictate pînă la cel mai mic deta¬ 
liu de zeul cosmocrat : dimensiuni, proporţii, materiale, teh¬ 
nici de execuţie etc. ; ba chiar, într-o versiune babiloniană, 
zeul Ea desenează pe pămînt planul corăbiei mîntuitoare (21, 
p. 96), iar într-o variantă românească, Dumnezeu îi indică 
lui Noe scheletul păsărilor, ca model (3). 

Arca este un miero-eosmos, care are menirea de a rege¬ 
nera Lnacro-cosmosul : pe Oceanul primordial (Haosul acva¬ 
tic) pluteşte arca, purtînd în pîntece singurele perechi de 
fiinţe rămase în viaţă (germenii noii creaţii), ca un ou cos¬ 
mogonic (sau, mai exact, ou biogonic). Din punct de vedere 
mito-simbolic, arca efete departe de a fi o simplă ambarcaţiu¬ 
ne de transport ; ea este un depozit de date genetice, o • bio- 
te că (gr. bio = viaţă, theke = ladă, depozit), un receptacul 
ermetic care conţine (conservă) germenii lumii şi care trebuie 
să supravieţuiască sfîrşitului acesteia, pentru a face posibil 
un nou început (în mitul babilonian al potopului, arca este 
numită „Păstrătoarea vieţii 44 — 21, p. 95—96). Menirea arcei 
nu este aceea de a transporta în spaţiu, ci de a transporta 
în timp, de a conserva deci, de a feri de distrugere, de a 
păstra închisă tainica sămînţă, pentru a permite noua ger- 
jninaţie cosmică. ARCA ARCANUM ARCET (96). 

Potopul — apa stihială care distruge vechea lume, dar 
şi apa primordială din care se naşte una nouă — este un „ră¬ 
gaz 44 necesar între o formă şi alta de manifestare a Creat¬ 
ului (în ebr. Noah =^odihnă, refacere). în miturile potopului, 
arca **- insulă plutitoare pe Oceanul primordial — acostează 
pe cel mâi înalt munte (Axa şi Centrul Lumii), de unde Cos¬ 
mosul va fi repopulat. Desigur, repopularea este doar o for- 

mă (diminuată) a recreării Cosmosului, dar din perspectivă 
miţO-simbolică, cele două forme de regenerare sînt perfect 
analogabile. Această analogie explică şi justifică un fenomen 
de identificare şi de suprapunere a celor două teme mitice, 
într-o legendă românească a potopului : după ce corbul — 
trimis în căutarea pămîntului — se întoarce fără rezultat 
(motiv biblic, cu rădăcini în mitologia sumero-akkadiană), Noe 
trimite broasca, în acelaşi scop. Parcursul acesteia nu mai 
este, însă, orizontal, în căutarea „vechiului pămînt" (ca în cazul 
corbului), ci vertical, în căutarea unuia „nou“ : „Broasca... s-a 
lăsat în josul apei trei zile, pînă a dat de uscat“. Motivul 
„plonjonul cosmogonic" continuă cu toate celelalte motive cla¬ 
sice din legendele cosmogonice româneşti : broasca aduce de 
pe fundul apelor, „în unghiile de la picioare", puţin pămînt, 
care e pus de Noe pe o frunză şi binecuvîntat de Dumnezeu. 
Dracul încearcă să răstoarne „palma de pămînt", dar aceasta 
creşte şi se fac munţii, pămîntul etc. „Palma de pămînt pe ur¬ 
mă a crescut şi s-a făcut mare şi Noe, cu nevasta şi cu dra¬ 
cul, s-au aşezat pe el. Noe pe urmă a sămănat seminţe şi 
s-au făcut tot felul de bucate" (3, p. 149—150 ; vezi legende 
similare, propriu-zis cosmogonice, cu acelaşi „scufundător", 
broasca, la 3, p. 24; 23, p. 971—972; 24, p. 143—144; 25, 
p. 79.) Interpolarea motivului „a doua zidire a lumii" (3, p. 
149) în arhitectura epică a legendei româneşti a potopului 
este doar aparent insolită ; semnificaţia cosmogonică a le¬ 
gendei diluviului justifică din plin acest fenomen. 

★ 

Nu putem încheia trecerea în revistă a coordonatelor sim¬ 
bolice ale arcei diluviene, fără să observăm că la aceeaşi 
sferă de semnificaţii mito-simbolice se raportează un alt mo¬ 
tiv mitic universal — abandonarea pruncului pe apă (28) : 
Moise pe Nil, într-un coş de papură etanşat cu răşină şi 
smoală (Moshe — ebr. mosheh = scos din apă) (Exodul II, 
3) ; Sargon pe Eufrat, într-un coş de trestie ceruit (Sargon 
este întemeietorul legendar al marelui imperiu âkkadian de 
la sf. mii. III î.e.n.) ; Romulus şi Remus, într-o albie de lemn, 
pe apele revărsate ale Tibrului (imagine a potopului) ; Perseu 
pe valurile mării, într-o lada de lemn ; fondatorul legendar 
al dinastiei tibetane, pe Gange, într-o ladă de aramă (26) , 
Horus în delta Nilului, într-un „cuib de papirus" (27) ; Ami- 
rani — omologul caucazian al lui Prometeu — într-un leagăn, 
pe malul rîului (97) etc. 

Acest motiv mitic a penetrat şi în textele folclorice : vezi 
ampla bibliografie a motivului S. 141 (Exposure in bont) în 
catalogul lui Stith Thompson (34). îl regăsim şi în baladele 
româneşti : „Pi băiţăl l-o luuat, / în ladiţî l-o turnat / Şi-m 
mariia cî l-o dat.“ (29, p. 427). în uncie basme româneşti, este 
expus pe apă pruncul nenăscut, aflat încă în pîntecele mamei 
sale. Astfel se întîmplă lucrurile în basmul Fata de împărat 
şi jiul văduvei (cules de P. Ispirescu), în care prinţesa — ră¬ 
masă grea „dintr-un vîntişor 44 — este lăsată pe Dunăre în- 
tr-un „boloboc“, sau în basmul Finul lui Dumnezeu (cules de 
D. Stăneescu), în care fata de împărat — fecundată de „o 
aşchie 14 , aruncată de un băiat — este lăsată în voia valurilor 
într-o „corabie de sticlă 44 , care se va transforma într-un palat 
(vezi analogia arcă-palat/templu) (98). Toţi aceşti eroi de mit, 
legendă sau basm — a căror biografie începe printr-o zămis¬ 
lire miraculoasă sau doar insolită şi continuă cu expunerea 
lor pe apă, ca prunci, într-o arcă (ladă, coş, butoi) — ajung 
să fie (ca şi Noe sau omologii săi) întemeietori de seminţii, 
imperii, cetăţi etc., clasică alegoric a creaţiei pornind dintr-un 
ou cosmogonic plutind pe apele primordiale. Cele două mi- 
teme (salvarea într-o arcă şi abandonarea pruncului pe ape) 
nu sînt numai analoage, dar par a fi două ipostaze epice ale 
aceluiaşi arhetip. Un argument în această privinţă este faptul 
că arca lui Noe (Geneză VI, 14) şi coşul lui Moise (Exodul II, 
3) sînt desemnate în Vechiul Testament prin unul şi acelaşi 
cuvînt ebraic : tebah. 


3. CE ZIUA CLADEA, NOAPTEA SE SUIÎPA 

Atît în mitul biblic, cît şi în celelalte mituri ale potopu¬ 
lui luate în discuţie, după episodul legămîntului dintre zeu şi 
„omul ales 44 (Noe, Deucalion, Mânu, Utnapistim, Ziusudra) şi 
după cel al construirii arcei, se trece la episodul „lansării la 
apă 44 şi al începerii potopului. în timpul edificării arcei nu 
survine nici o contradicţie, nici un element epic neprevăzut. 
Totul se desfăşoară conform planului dinainte stabilit şi de 
sus orînduit. în toate cazurile, Cosmocratorul este omnipo¬ 
tent şi omniscient, iar omul (chiar dacă este „cel ales“) nu 
are de făcut decît să urmeze întocmai indicaţiile primite. Si¬ 
tuaţia este esenţial diferită în cazul variantelor româneşti ale 
legendei potopului. Pentru mentalitatea arhaică şi tradiţio¬ 
nală, o construcţie nu poate fi durată oricum şi oriunde, mai 


72 



ales una cu conotaţii simbolice atît de complexe cum este 
arca. Principiul Haosului se opune oricărei creaţii, fie a Cos¬ 
mosului, fie a unui microcosmos (casă, templu, arcă), iar zeul 
sau eroul demiurg trebuie să-l răpună prin acte „magice 11 
sau „războinice 14 . Un astfel de motiv a fost interpolat în va¬ 
riantele populare româneşti ale legendei biblice, variante cu¬ 
lese în jurul anului 1900 în diverse regiuni ale ţării, din 
Bucovina, pînă în Oltenia (3, p. 126 ş.u. ; 2, p. 153 ; 23, p. 19). 
Iată episodul în rezumat : In pădure, Noe construieşte arca 
în secret (impus de Dumnezeu). In timp ce lucrează, se taie la 
o mină ; din sîngele scurs pe pămînt creşte călinul. Diavolul 
(personaj inedit în economia mitului), simte că se pregăteşte 
ceva şi o convinge pe nevasta lui Noe să-l îmbete şi să-l tragă, 
de li'mbă pe acesta. Nevrînd ca cineva să mai scape în urma 
potopului (regresiunea totală în Haos fiind o dorinţă firească 
a unei întrupări a acestuia), Diavolul — după ce află unde 
şi ce face Noe — dezmembrează arca atunci cînd e gata : „...co¬ 
rabia se desface şi lemnele sar în picioare pe la locurile lor. 
«le unde au fost tăiate 44 (3, p. 128). In timp ce-şi deplînge 
soarta. Noe aude o voce (Dumnezeu sau un înger), care îl 
învaţă ce trebuie să facă. Noe se duce la primul copac pe 
care l-a folosit la construcţie- (de regulă un paltin), face din 
el o seîndură şi două ciocănele şi începe a toca la rădăcina 
lui : „...a luat Noe toaca corăbiei şi a început a toca ; şi au 
început a se aduna lemnele, imc» cîte una, şi a se aşeza fiecare, 
la locul lor, pînă ce s-a făcut corabia întreagă, întocmai cum 
fusese şi mai înainte 44 (3, p. 129). De atunci ar fi pe lume 
toaca, de atunci se face ea din paltin şi tot de atunci fuge 
dracul de ea (vezi apelativul „ucigă-l-toaca“) (3, p. 130). 

Este evident faptul că, faţă de varianta biblică, acest epi¬ 
sod este inedit (99). Sursa lui este o legendă apocrifă care 
apare, de exemplu, într-o redactare tîrzie în limba rusă a 
Revelaţiilor lui Pseudo-Methodius din Patara (42) : „înainte 
ca Domnul să t.rimeată potopul, i-a poruncit lui Noe să con¬ 
struiască pe ascuns o arcă şi să nu spună nici nevestei lui 
despre ceea ce face. în timp ce Noe lucra în munţi, în pă¬ 
dure, a venit diavolul şi l-a întrebat ce face, dar Noe nu a 
vrut să-i spună. Atunci diavolul s-a dus la nevasta lui Noe 
şi i-a spus să-i pregătească o băutură vrăjită ca să afle se¬ 
cretul. După ce Noe a băut, nevasta a început să-l desena să şi 
el i-a spus totul. Cînd Noe s-a dus a doua zi la lucru a găsit 
arca făcută bucăţi. Diavolul o distrusese. Noe a plîns zi şi 
noapte şi i-a părut rău de păcatul făcut. Atunci un înger i-a 



adus iertarea şi i-a spus să construiască arca din nou. Gînd a 
fost gata, Noe a luat cîte o pereche din fiecare vieţuitoare 
(ş.a.m.d.)“ (30, p. 258). 

Această legendă apocrifă a circulat în estul Europei, 
generînd o serie de legende populare atestate la slavi (ruşi, 
polonezi, ucraineni) şi la uralo-altaici (unguri, estoni, voguli, 
votiaci, ostiaci, buriaţi) (30, p. 258 ; 41, p. 278 ; 100, p. 93—94). 
Folcloristul german Oskar Dăhnhardt — care a adunat la un 
loc mare parte dintre aceste legende (mai. puţin pe cele ro¬ 
mâneşti, pe care nu le-a cunoscut) — a observat, pe bună 
dreptate, că fiecare popor a dat poveştii o tentă proprie, ex- 
cluzînd sau, dimpotrivă, adăugind episoade noi în textul le¬ 
gendei apocrife (30, p. 269—271). Este exact ceea ce s-a întîm- 
plat şi pe teren românesc şi este util de văzut de ce au optat 
românii pentru această legendă (în locul celei canonice) şi 
cum (eventual, cînd) au adaptat-o conform propriei lor men¬ 
talităţi mitice. 

Faţă de variantele culese la sfîrşitul secolului al XlX-lea 
şi începutul secolului al XX-lea (rezumate de noi mai sus), 
găsim o atestare mai veche (începutul secolului al XlX-lea) 
într-o reprezentare iconografică — singura de această natură 
pe care am găsit-o în căutările noastre. Este vorba de o pic¬ 
tură de pe peretele vestic al naosului bisericii de lemn din 
satul Bîrsana (Maramureş), pictură realizată în anul 1806 de 
„zmeritul zugrav Hodor Toader din Vişeul de Mijloc 11 (31). 
Din păcate, imaginea în discuţie şi inscripţia care o dublează 
sînt astăzi complet deteriorate, fiind indescifrabile, dar Nicolae 
Ţaţu şi Victor Brătulescu au realizat unele fotografii cu ju¬ 
mătate de secol în urmă (1938), cînd pictura era doar parţial 
distrusă. Din fotoreproducerile publicate de V. Brătulescu şi 
din cele inedite, rămase în arhiva sa (32), se pot vedea ur¬ 
mătoarele elemente : arca este reprezentată în forma „clasică 11 
de casă plutitoare ; în faţa ei, stînd în picioare, Noe loveşte 
cu două ciocănele într-o toacă agăţată de peretele arcei. Aşa 
cum am arătat, inscripţia care însoţea imaginea este astăzi 
ilizibilă, dar, din fotografiile realizate în 1938, se poate des¬ 
cifra următorul text : „CÎND AU BĂTUT NOE TOACA Şl 
S-AU FĂCUT... KORABIA 11 (32). Nu ARCA, ci KORABIA — 
cum este, de regulă, numită ambarcaţiunea diluviană în in¬ 
scripţiile picturilor murale ale altor ctitorii de lemn din Ma¬ 
ramureş (vezi biserica din Rozavlea — naos). 


74 



Noe bătînd toaca (fragment de frescă, 
biserica din Bîrsana, naos, 1806 ; cf, 32) 

Dar cea mai veche atestare documentară a unei astfel de 
legende este cuprinsă în lucrarea numită Codex Bandinus, 
Kcrisă între 19 octombrie 1646 şi 2 martie 1648 (vom consi¬ 
dera, ca dată convenţională a atestării, anul 1647). Autorul 
acestui manuscris este un arhiepiscop romano-catolic, Marcus 
Bandinus : „Arhiepiscop al bisericii mitropolitane de la Mar- 
cianopole în Misia inferioară, în domnia Bulgariei şi admi¬ 
nistratorul umil şi nedemn al Durostorului... şi al (oraşului) 
Tomis în Scitia la Marea Neagră şi al Moldovei 11 . în anul 
1646, papa Inocenţiu al X-lea îi cerea supusului său să în¬ 
treprindă o vizită în Moldova şi să-i înainteze un „raport 
general“ privind situaţia tuturor bisericilor de rit romano-ca¬ 
tolic din această provincie, pentru a studia, se pare, posibi¬ 
litatea convertirii populaţiei Moldovei la catolicism. Bandi¬ 
nus — un intelectual de rasă — în afară de tratarea temei 
coLnandate, a făcut (aşa cum singur notează în titlu : „cu 
multe adnotaţiuni de lucruri care la scriitori abia sau rar se 
pot afla“) o descriere detaliată şi riguroasă a localităţilor, oa¬ 
menilor, obiceiurilor precum şi a condiţiilor sociale, economi¬ 
ce, culturale şi istorice din Moldova acelor timpuri, lăsînd 
posterităţii un material documentar extrem de preţios. Ceea 
ce ne interesează pe noi este faptul că M. Bandinus prezintă 
toate garanţiile unui informator serios, obiectiv şi compe¬ 
tent, mai ales pentru acele vremuri, cînd informaţiile vehicu¬ 
late de diverşi călători erau marginale, fragmentare, confuze 
şi împănate din belşug cu elemente fantastice. Probabil ştiind 
aceste lucruri, Bandinus însuşi notează faptul că lucrarea sa 


75 




a fost „cu cea mai mare fidelitate şi acurateţe scrisă şi ter¬ 
minată la Bacău, în Moldova, în arhiepiscopala noastră reşe- 
dinţă“. Şansa a făcut ca manuscrisul lui Bandinus să nu se fi 
rătăcit în cine ştie ce tainic ungher al arhivei Vaticanului, ci 
Kă fi fost descoperit şi achiziţionat de Constantin Esarcu, la 
sfîrşitul secolului trecut, într-un anticariat din Italia. Ulterior, 
textul a fost tradus din latină de V. A. Urechia, pentru a 
face obiectul unei comunicări în cadrul Academiei Române, în 
anul 1895 (33). Dar iată pasajul care ne interesează din Co¬ 
dex Bandinus, în traducerea, destul de stîngace, a lui V. A. 
Urechia : „înainte de tragerea clopotelor, românii precum şi 
cei mai mulţi din greci au deprinderea de a bate într-o scîn- 
dură, care obişnuit se numeşte «crepitaculum», adică toacă. 
Un oarecare prea învăţat al lor, întrebat fiind de ce fac a- 
ceasta, a înşirat o poveste de babe despre arca lui Noe, îm- 
brăcînd-o în colorile sacrei scripturi. Dumnezeu de două ori 
a scăpat neamul otnenese. Întîi prin Noe, ca să nu piară înecat 
sub apele diluviului, şi a doua oară prin fiul său. Se bate 
deci seîndura ca să se reamintească timpul acelui cataclism, 
adică timpul în care Noe din ordinul lui Dumnezeu a con¬ 
struit arca, ca să se mîntuiască dînsul şi sămînţa animalelor. 
Cît lucra la arcă Noe, ajutat de 100 oameni, pe zi, diavolul 
dărîma într-o noapte, deci perduse Noe speranţa să mai ter¬ 
mine arca, pînă ce spiritul sfînt n-a insuflat lui Noe să bată 
o scândură răsunătoare. Făcînd aceasta şi lemnele construcţiunii 
desfăcute de diavol, la baterea uneia numai din seînduri, prin 
un divin impuls s-au împreunat unele cu altele, tocmai cum 
Noe cu ajutorii săi le împreunase. Aşadar, în memoria aces¬ 
tei bătăi de seîndură a lui Noe şi a binefacerii divine, au luat 
obiceiul de a bate seîndura înainte de tragerea clopotelor. Se 
consideră aceasta ca un oracol divin. u (33, p. CLIX ; vezi şi 
nota 116). 


4 . LEGENDE ALE CONSTRUCŢIILOR 

Este evidentă asemănarea esenţială dintre legenda con¬ 
semnată de Bandinus în 1647 şi legendele populare, referi¬ 
toare la potop, culese la distanţă de două secole şi jumătate 
(circa 1900). In toate aceste variante (dar mai ales în cea con¬ 
semnată de Bandinus), recunoaştem unele motive ale legendei 
tip Meşterul Manole şi acest fapt nu trebuie să ne surprindă ; 
legenda potopului a fost adaptată conform credinţelor şi prac- 

ticilor specifice mentalităţii arhaice româneşti. Recunoaştem 
funcţionarea aceluiaşi mecanism cultural — comentat în ca¬ 
pitolul anterior (cel cu „masa de fier“) — doar că, de data 
aceasta, cu toate că motivele interpolate sînt mult mai com¬ 
plexe, inserţia nu se mai produce forţat şi nici cu evidenţa 
artificiului epic. Una dintre explicaţii este aceea a asimilărilor 
lesnicioase : 


— meşterul arhitect (Manole) 

— Vodă, care comandă con¬ 
struirea mînăstirii 

•— mînăstirea (sau casa, ce¬ 
tatea, podul — construcţii 
în jurul cărora se vehicu¬ 
lau astfel de legende) 

— stihia distructivă 

— surparea mînăstirii 

— gestul magic al sacrificiu¬ 
lui 


—• meşterul tîmplar (Noe) 

— Dumnezeu, care coman¬ 
dă construirea arcei 

— arca (cu polisimbolismul 
ei : casă, cetate, templu, 
„pod peste ape u ) 

— diavolul 

— dezmembrarea arcei 

— gestul magic al baterii 
toacei. 


Dacă ipoteza noastră este corectă, putem redeschide do¬ 
sarul problemei celei mai vechi atestări documentare a unei 
legende avînd ca motiv epic central năruirea construcţiei. Lu- 
înd ca punct de pornire celebra baladă Negru vodă şi Manoli 
sau Monastirea Argeşului, publicată în 1853 de Vasile Alecsan- 
dri, să încercăm o retrospecţiune, o trecere în revistă a ates¬ 
tărilor anterioare. Cu cîţiva ani mai înainte (1847), Cezar Bol- 
liac publicase deja poezia Meşterul Manole — o prelucrare 
cultă a unei balade populare. 1842 este anul primei publi¬ 
cări a unei legende tip Meşterul Manole, în care apar toate 
principalele motive cunoscute. Legenda a fost publicată fără 
semnătură în „Almanah de învăţătură şi petrecere 41 , la Iaşi, 
dar conform unor argumente convingătoare aduse de cerce¬ 
tători (36, p. 42), se pare că ea a fost consemnată de Mihail 
Kogălniceanu (o vom numi convenţional „varianta Kogălni- 
ceanu"). 

în anul 1793, un călător rus de origine germană, Johann 
Cristian Struve, trecînd prin Iaşi, a notat neglijent în jurna¬ 
lul său (publicat la Gotha, în 1801), o legendă privind con¬ 
struirea mînăstirii Trei Ierarhi: un arhitect şi 80 de meşteri 
au lucrat timp de 50 de ani (!) la ridicarea lăcaşului coman¬ 
dat de domnitorul Vasile Lupu, dar dînd asigurări că poate 
dura o construcţie asemănătoare şi în altă parte, arhitectul, 
„după cum spune legenda, [...] fu aspru pedepsit 11 (36, p. 41). 

Tema surpării construcţiei nu apare aici în mod explicit, dar 
se bănuieşte că legenda conţinea şi acest motiv epic (necon- 
se'mnat de tînărul călător, grăbit şi neinteresat), care ar jus¬ 
tifica perioada exagerat de mare a construirii (80). 

Cam în aceeaşi perioadă (cca. 1790), învăţatul german F. 
Sulzer a consemnat — în manuscrisul său Geschichte des 
transalpinischen Daciens — tradiţia conform căreia domni¬ 
torul Ţării Româneşti, Nicolae Mavrogheni (1786—1790), ar 
fi permis turcilor să ridice o moschee pe dealul Mihai Vodă 
din Bucureşti, dar că zidurile s-ar fi dărîmat într-o noapte 
din cauza nemulţumirii „duhurilor pămîntului**. 

După unii cercetători (36, p. 40—41 ; 37, p. 222), aceste 
informaţii ar fi cele mai vechi atestări documentare, pe teri¬ 
toriul românesc, a unor motive din legenda tip Meşterul Ma- 
nole: surparea construcţiei (Sulzer, 1790), pedepsirea meşte¬ 
rului (Struve, 1793), zidirea femeii etc. (Kogălniceanu, 1842). 
Faţă de aceste constatări se pot aduce unele îmbunătăţiri. Să 
consemnăm, în primul rînd, o legendă privind întemeierea 
cetăţii Poenari, pe rîul Argeş (la nord de Curtea de Argeş, 
sat Bucşăneşti, corn. Corbeni, jud. Argeş), legendă consem¬ 
nată în 1747 de Mitropolitul Neofit I Cretanul, în jurnalul 
călătoriilor sale. Manuscrisul în limba greacă, intitulat Con¬ 
dica de casă a prea Sfîntului Neofit Mitropolitul JJngrovla- 
hiei, se păstrează în original la B.A.R.S.R., la nr. 2106. în 
timpul unei călătorii — făcute de mitropolit „în eparhia noas¬ 
tră, în zilele prea înălţatului do'mn Constantin Mavrocordat“ 
—, vizitînd cetatea Poenari, Neofit I consemnează următoarele 
în jurnalul său, pe data de 11 iulie 1747 : „Zic oamenii, că 
aciastă cetate s-au făcut cu tărgoveştenii şi zic, că la zidirea 
cetăţii au fost un Manole văt(af) şi, surpîndu-se zidul, şi-ar fi 
zidit muerea lui în zid, ca să stea în zid“ (40, p. 308). Această 
informaţie — chiar dacă lapidară — conţine elemente impor¬ 
tante pentru istoricul problemei : 

— motivul epic „surparea zidurilor 1 * ; 

— cea mai veche atestare documentară a motivului „zidirea 
soţiei meşterului în vederea terminării construcţiei**; 

— atestarea, pentru prima dată, a mhnelui „vătafului** Ma¬ 
nole, într-un astfel de context ; 

— probează circulaţia unei astfel de legende, la jumătatea 
sec. al XVIII-lea, în imediata vecinătate a Mînăstirii Argeş ; 

— este o atestare documentară mai veche şi mai completă de- 
cît cele de la sfîrşitul secolului al XVIII-lea, considerate ca 
fiind „cele mai vechi**. 

Faţă de relatarea mitropolitului Neofit (1747), relatarea 
arhiepiscopului Bandinus (1647), este cu un veac mai timpu¬ 
rie. Cu toate că Marcus Bandinus a consemnat o altă legendă 
(cea a edificării arcei de către Noe), pare foarte probabil ca 
aceasta să fi „împrumutat 11 unele motive aparţinînd legen¬ 
dei tip Msiterul Manole, fapt care ne-ar permite „coborîrea“ 
datei primei atestări documentare a acesteia la jumătatea sec. 
al XVII-lea. Însuşi Bandinus a remarcat (ceea ce, evident, 
nu era greu) faptul că este vorba de o arhaică legendă păgî- 
nă (anilis fabula) (35), contaminată cu elemente biblice (sa- 
crae scripturae coloribus vestitmm). Această contaminare însă 
nu ne împiedică să recunoaştem majoritatea motivelor prin¬ 
cipale din legenda tip Meşterul Manole : 

1) Dumnezeu cere unui meşter (tîmplar, în variantele 
populare ulterioare), să ridice o construcţie (arca), menită (ca 
şi mînăstirea) să mîntuiască fiinţele ; 

2) Meşterul se apucă de lucru, împreună cu 100 de aju¬ 
toare. Acest motiv epic este evident interpolat, fiind rezul¬ 
tatul unei contaminări, pentru că nici în textul biblic, nici 
în textul apocrif (şi nici măcar în legendele populare ale 
potopului, culese în jurul anului 1900), nu se pomeneşte de 
meşteri care să îl ajute pe Noe. Mai mult decît atît, un ast¬ 
fel de topos nu ar fi putut apărea în sînul legendei populare 
a potopului, ca o dezvoltare firească a acesteia, pentru că ar 
fi intrat în contradicţie flagrantă cu un alt motiv cheie al 
legendei — edificarea arcei în secret (41, p. 278) : „(Dumne¬ 
zeu) i-a poruncit lui Noe să construiască pe ascuns o arcă şi 
să nu spună nici nevestei lui despre ceea ce face“ (30, p. 
258 ; vezi şi 3, p. 125 ş.u.). în forma consemnată de Bandi¬ 
nus, motivul meşterii care ajută pare a fi preluat din legen¬ 
dele tip Meşterul Manole, unde acest topos este întotdeauna 
prezent, inclusiv în cele mai vechi atestări : în „varianta Ne¬ 
ofit" (1747), cetatea Poenari este întemeiată de vătaful Ma¬ 
nole, ajutat de meşteri tîrgovişteni (40, p. 308) iar în „vari¬ 
anta Struve" (1793), biserica Trei Ierarhi este ridicată de un 
arhitect cu concursul a 80 de meşteri (36, p. 41). 

3) „Cît lucra la arcă Noe [...] pe zi, diavolul dărîma în- 
tr-o noapte". Acest topos este analog cu cel din legenda tip 
Meşterul Manole, spre deosebire de textul apocrif şi chiar de 
legendele populare tîrzii, unde arca nu se surpă periodic, ci 
o singură dată, atunci cînd este gata. 

4) Cauza surpării construcţiei este diavolul — principiu 
al Haosului (care se opune Creaţiei) şi tipic înlocuitor creştin 

al stihiei haotice/duhului rău (care surpă mînăstirea ridicată 
de Manole). Este, acesta, un motiv dualist (Cosmos-Iiaos, Cre- 
aţie-Distrugere, Dumnezeu-Diavol etc.), care se află şi în cen¬ 
trul de greutate al legendelor cosmogonice româneşti. De alt¬ 
fel, acest motiv (diavolul — cauză a surpării podului, bisericii 
etc.) apare şi în alte legende ale construcţiilor, la fran¬ 
cezi, ucraineni etc. (43, p. 10—11). 

5) Noe îşi pierde speranţa, dar i se dezvăluie necesitatea 
efectuării unui anume act ritual, care va anihila manifesta¬ 
rea malefică a stihiei. 

fi) Meşterul efectuează gestul ritual şi construcţie, este 
terminată, fără să se mai dărîme. 

S-ar putea reproşa acestei analogii faptul că lipseşte tema 
jertfei umane. Acest topos ni se pare important, dar nu e- 
senţial. Pentru mentalitatea arhaică, esenţiale erau urmă¬ 
toarele motive : principiul Haosului se opune oricărei crea¬ 
ţii, iar demiurgul produce un act magic (care a îmbrăcat 
diverse forme, în spaţiu şi timp) de răpunere, alungare sau îm- 
bunare a stihiei haotice, reuşind să ducă la bun sfîrşit crea¬ 
ţia — adică motivele notate de noi cu numerele 3, 4, 5. fi 
din „varianta Bandinus“. 

Să punem în paranteză faptul că un pseudosacrificiu ar 
putea fi depistat într-o variantă populară a legendei potopu¬ 
lui. în Bucovina, se spune că Noe nu şi-a luat nevasta în 
arcă, lăsînd-o pradă potopului „pentru că l-a fost înşelat 11 
(23, p. 19) şi, în schimb, a luat cu el o altă pereche do oa¬ 
meni (repopularea trebuia totuşi să se producă !). Cu toate 
acestea, nu putem (deocamdată) considera episodul respectiv 
ca pe o posibilă reminiscenţă alterată a unui ritual de sacrificiu 
Uman, din următoarele motive : a) unicitatea atestării ; b) 
motivaţia justiţiar-morală enunţată, destul de plauzibilă pen¬ 
tru a nu crede că ascunde în spatele ei vreo altă justificare 
şi c) „sacrificiul 41 se produce post factum şi nu ca o necesi¬ 
tate rituală impusă de terminarea construcţiei. 

Un argument sprijinul ipotezei noastre (şi anume că 
legenda românească a potopului a fost contaminată cu mo¬ 
tive proprii legendelor tip Meşterul Manole), este asemănarea 
dintre variantele româneşti ale legendei potopului şi o va¬ 
riantă ucraineană a legendei edificării unei biserici (43, p. 
10). Dumnezeu (împreună cu Sf. Petru şi Sf. Pavel) umbla 
pe pămînt, printre oameni. In vederea creştinării acestora, el 
hotărăşte să ridice o biserică .şi, în acest scop, a început să 
care lemne din pădure ; dar diavolul împrăştia noaptea gră- 

mada de lemne adunată în timpul zilei. Atunci, Dumnezeu 
k se duce la un călugăr pustnic (omologul lui Noe) şi îi cerc 
lui să ridice biserica. Ajutat de Dumnezeu, călugărul „îl des- 
cîntă“ pe diavol şi-l pune pe acesta să care lemnele înapoi 
din pădure', pentru ridicarea bisericii. Diavolul, printr-un şi¬ 
retlic, reuşi să-l facă pe călugăr să-i promită „zece suflete 44 . 
Călugărul îl bagă pe drac într-o scorbură a unui stejar din 
faţa bisericii, iar Dumnezeu închise scorbura şi pe diavol în 
ea. Din trupul diavolului curse pe pămînt sînge, din care ră¬ 
sări tutunul („iarba dracului 41 ) (101). 

Principalele motive comune care apar în cele două le¬ 
gende ar fi următoarele : 

a) Răspindirea în timpul nopţii a lemnelor adunate în 
timpul zilei ; este o ipostază epică a năruirii periodice a con¬ 
strucţiei. Aceeaşi imagine apare în unele variante româneşti 
ale legendei potopului : „Dracului atît i-a trebuit; iute s-a 
dus în pădure şi cum a dat cu ochii la grămada de lemne, 
le-a răspîndit Nichipercea, de nu s-a ştiut lemn cu lemn“ 
(3, P- 130). 

b) Imaginea dracului obligat printr-un act magic, .să 
aducă înapoi lemnele ; o regăsim şi în legendele româneşti 
ale potopului : „Să te duci (i-a spus Dumnezeu lui Noe — 
n.n.) la copacul din care ai tăiat cel dinţii lemn, să cazi în 
genunchi acolo, să te închini şi să ceteşti rugăciuni pînă la 
sfîrşit. Noe merse la copacul ştiut şi într-atît se .rugă incit 
[...] Dracul se înspăimîntă de atîtea rugăciuni, că făcu corabia 
la loc, întocmai cum fusese la început 44 (3, p. 126). 

c) Un alt motiv comun celor două legende este „înfrun¬ 
tarea dintre Dumnezeu şi diavol 44 (44, p. 38), în fond înfrun¬ 
tarea dintre cele două principii, al Cosmosului şi al Haosului, 
pe care le întrupează. Motivul este universal răspîndit în mi¬ 
turile cosmogonice dualiste (inclusiv în cele ale ucrainenilor 
şi ale românilor) (102), şi nu trebuie să ne surprindă prezen¬ 
ţa lui în legende referitoare la întemeierea unei biserici, respec¬ 
tiv a unei arce (ambele fiind micro-ipostaze ale Cosmosului). 

Viciile/greşelile omului (ale lui Noe. respectiv ale călu¬ 
gărului) sînt speculate de diavol, care reuşeşte să-l înşele, dur 
virtuţile acestuia îl fac pe Dumnezeu să-l ajute. în fond, prin 
„firea 44 lui, omul oscilează între cele ,două „supraputeri 44 cos¬ 
mice antagoniste, dar solidaritatea lui Noe (respectiv a călu¬ 
gărului) cu Du'mnezeu, îi fac pe aceştia să-l învingă, în final, 
pe diavol şi să reuşească să întemeieze arca (respectiv bi¬ 
serica). 

d) Un motiv comun este şi cel al copacului care creşte în 
faţa bisericii şi în scorbura căruia călugărul îl închide pa 
diavol, în legenda ucraineană şi, respectiv, copacul din care 
se face arca şi din care Noe alungă pe diavol pe cale magică, 
în legenda românească. Cele două imagini sînt doar formai 
diferite, dar esenţial analoage. Fie că diavolul este închis în 
scorbura (rădăcina) copacului, fie că este alungat din lem¬ 
nul acestuia — în ambele cazuri duhul rău este „redus la 
tăcere 11 , la starea de non-manifestare şi, ca atare, „opera* 
poate dura. Vom găsi cele două metode de purificare magică 
în descîntecele româneşti încântate la edificarea unei coloane 
a cerului. Iată un descîntec moldovenesc, menit să „închidă* 
demonul „în rădăcină, la nelumină 44 : „Cu grijă cum te tai, / 
grijă să ai, / să nu sai / din coajă, / din lemn, / din rădăci¬ 
nă ; /să stai chircit, / înghesuit, / turtit, / în rădăcină, / la 
nelumină... 44 (47, p. 173), sau un exorcism oltenesc, menit sa 
alunge dracul din lemnul copacului : „Bradule, / frumosule, / 
voinicule, / cin’ te-a tăiat, / te-a despicat, / te-a desciotit, / 
cin’ te-a bătut / par în pămînt / ca să scoată pe dracu ; / cin’ 
te-a bătut / cu nuiele de alun / să-l scoţi pe nebun / să se ducă / 
nălucă.“““(47, p. 175). Ridicarea unei coloane a cerului, bătutul 
cu nuiaua de alun („naşul şarpelui 14 ) sau de paltin, bătutul în 
toaca din lemn de paltin etc. sînt toate gesturi rituale apo- 
tropaice; demonii sînt exilaţi sub pămînt sau în „pustie 44 , 
în zona ne-cosmizată, „unde popa nu toacă, / unde fata nu 
joacă, / unde-n răscruce / nu e stîlp să urce 44 (47, p. 178). 

e) în ambele legende (cea românească a edificării arcei 
şi cea ucraineană a edificării bisericii), lipseşte „jertfa zidi¬ 
rii 44 , chiar dacă legenda ucraineană ar putea conţine „sămîn- 
ţa“ motivului. Nu sîntem de acord cu Mircea Eliade, care 
credea că, în acest caz, diavolul este cel jertfit şi că astfel 
„clădirea poate dura 44 (44, p. 38). Jertfa zidirii ar putea, e- 
ventual, consta în cele „zece suflete 44 , cerute călugărului de 
către drac dar, în acest caz, ar fi vorba de o „jertfă ratată 44 . 
„Jertfa de sînge a fost înlăturată de cei care au recepţionat 
motivul în Ucraina — glosează V. Ciobanu pe marginea unui 
fenomen similar, dintr-o altă variantă ucraineană — dato¬ 
rită faptului că acei care au adaptat acest motiv cu o atît de 
vastă circulaţie [...] s-au gîndit că ar fi o impietate să vor¬ 
beşti de sînge uman sau chiar animal la zidirea unui lăcaş 
sfînt 44 (43, p. 9 ; vezi şi 36, p. 100—101). 

Lipsa temei jertfei umane este justificabilă din mai mul¬ 
te puncte de vedere. In practică acest ritual sîngeros a dis¬ 
părut sau a fost „îndulcit 11 din vremuri imemoriale, fiind în¬ 
locuit cu simulacre de jertfiri sau cu jertfiri de simulacre 
(diverse animale, fantoşa, umbra, „măsura 11 sau, mai nou, 
fotografia unui om, produse agricole, bani etc.). Sub influen¬ 
ţa creştinismului s-a apelat la prestigiul obiectelor de cult : 
icoană, crucifix, agheasmă, candelă etc. — elemente care, in¬ 
tr-un fel sau altul, erau folosite în practicile magico-rituale 
referitoare la întemeierea unor construcţii noi. Sacrificiul u- 
man s-a păstrat doar la nivel epic, dar chiar şi în acest caz 
el apare adesea mascat : moartea este accidentală şi nu pro¬ 
vocată, sau este provocată, dar din alt motiv decît cel real. 
în legenda întemeierii mînăstirii Putna, de exemplu, relatată 
de cronicarul Ion Neculce în O samă de cuvince ce suntu 
audzite din om în om, de oameni vechi şi bătrîni..., se spu¬ 
ne că Ştefan cel Mare şi trei copii de casă au tras cu arcul ; 
unde au căzut săgeţile domnitorului şi a doi dintre copii, s-a 
construit altarul, respectiv clopotniţa şi poarta mînăstirii. 
Celui de al treilea copil i s-a tăiat capul pentru că a aruncat 
săgeata mai departe decît vodă (39, p. 11). Mai mult decît atît, 
în unele legende a apărut o inversare totală de situaţie, da¬ 
torită schimbării radicale a mentalităţii. Vechiul scenariu mi- 
tico-ritual nu inai putea fi nici înţeles, nici acceptat ; dim¬ 
potrivă, fiind blamat, a fost înlocuit cu opusul său. Vechile 
credinţe şi practici au devenit incompatibile cu noua menta¬ 
litate şi, ca urmare, cel considerat înainte ca fiind un erou 
care aplică întocmai legea pămîntului (sacrificiul ritual), a 
devenit — pentru noua mentalitate şi deci în noua forma a 
eposului — un ne-legiuit şi a fost tratat ca atare. Putem re¬ 
cunoaşte funcţionarea unui astfel de mecanism psiho-social 
în legenda lui Lycaon, cel transformat în lup de către Zeus 
pentru că i-a sacrificat acestuia un copil. Zeus, mîniat de 
gestul lui Lycaon (fiul lui Pelasgos — strămoşul mitic al pe- 
lasgilor), trimite potopul, de care scapă într-o ladă doar Deu- 
calion şi Pyrrha, al căror fiu Hellenus este socotit strămoşul 
grecilor (helenilor). Subtextul mitului pare evident : înlocui¬ 
rea unei mentalităţi arhaice şi a unor rituri barbare (practi¬ 
cate de pelasgi — populaţie balcanică prehelenică), în favoa¬ 
rea unor credinţe şi practici diferite, instaurate de noii veniţi. 

O inversiune similară poate fi stabilită chiar în „varian¬ 
ta Kogălniceanu 11 (1842), a legendei bisericii Trei Ierarhi din 

Iaşi : arhitectul îşi zideşte soţia şi copilul, reuşind astfel să 
dureze biserica, dar Vasile Vodă Lupu, aflînd de nelegiuirea 
săvîrşită, hotărăşte ca numele arhitectului să fie şters de pe 
inscripţia bisericii, iar acesta să fie părăsit pe acoperiş, de 
unde, incercînd să zboare, va cădea găsindu-şi moartea (36, 
p. 41 şi p. 254). Probabil, nu este întîmplător faptul că aceas¬ 
tă inversiune apare într-o legendă din Moldova — regiune 
unde s-a constatat, pe de o parte, frecvenţa redusă a temei 
„femeia înzidită u (38, p. 49 ; 36 vezi harta) şi, pe de altă 
parte, o bogată atestare a unei alte teme, cea a întemeierii 
construcţiei pe locul şi din lemnul unui copac din care au 
fost alungate, pe cale magică, duhurile malefice (103). 

5. TOACA LUI NOE ŞI TOACA LUI DUMNEZEU 

Obiceiul de a bate toaca este, probabil, precreştin şi 
a fost preluat şi încorporat ceremonialul creştin-ortodox în 
exclusivitate, fiind complet necunoscut la catolici. In lim¬ 
bile vest-europene nici nu există termeni care să desemneze 
acest instrument. La jumătatea secolului al XVII-lea, arhi¬ 
episcopul catolic Marcus Bandinus era contrariat de această 
„deprindere" pe care o au „românii, precum şi cei mai mulţi 
dintre greci" (e vorba, probabil, de greco-ortodocşi) (33, p. 
CLIX). 

Semnificaţia „bătutului în lemn“ era aceea de a alun¬ 
ga/răpune duhurile rele, în cazul nostru, cele care se opun 
creaţiei, cele care aduc în stare de ruină (Haos) o construcţie 
ordonată (Cosmos). Am văzut că, în legendele româneşti ale 
potopului, Noe face toaca din primul copac (folosit) sau, mai 
simplu, loveşte cu toporul în primul copac : „Noe, mergînd 
la acel copac (primul — n.n.) a bătut cu toporul intr-insul şi... 
mergînd la corabie a văzut-o întreagă" (3, p. 126). Conotaţiile 
magico-simbolice ale primului copac Ie aflăm din practici ar¬ 
haice de construcţie. In satul Scăeni, din munţii Buzăului, 
de exemplu, una dintre cele mai vechi localităţi din zonă, 
primele case au fost durate după un canon de construcţie ar¬ 
haic : în marginea pădurii, primului copac, ales pentru a ser¬ 
vi ca „talpă" casei, i se dădea prin tăiere direcţia de cădere 
dorită. Acolo unde cădea, fără a mai fi mişcat din loc, trun¬ 
chiul era fasonat, se aşezau pietre sub el şi temelia casei era 
gata (45). Observăm, în afara prestigiului primului copac, 
ideea construirii chiar pe locul şi din materialul copacului 

consacrat, căruia i se aduc cît mai puţine modificări posi¬ 
bile faţă de starea lui naturală. De fapt, motivul „primului 
copac" este o reminiscenţă a motivului „singurului copac" 
(monodendron, monoxilă). Vom regăsi aceste motive dendro- 
latrice in riturile arhaice privind construirea de succedanee 
şi de simulacre ale coloanei cerului (104), în practica de a 
ridica lăcaşuri, folosindu-se materialul unui singur copac con¬ 
sacrat (vezi „Mînăstirea-dintr-un-leimn“ din Oltenia, sau „Schi- 
tul-dintr-un-brad" din Moldova) şi chiar în unele legende 
româneşti privind edificarea arcei : „Noe s-a apucat de lu¬ 
cru într-o pădure, departe, unde a găsit un copac din care 
şi-a închipurluit (înjghebat — n.n.) tot lemnul (pentru arcă)" 
(3, p. 128). In acest ultim caz pare a fi vorba de o luntre mo¬ 
noxilă, iar toaca şi arca —■ unul şi acelaşi trunchi scobit de 
copac (46). 

Imposibilitatea de a realiza practic toată construcţia din 
lemnul unui singur copac consacrat, a dus la o rezolvare sim¬ 
bolică : „lemnul sfînt" (hagia xila — este chiar numele gre¬ 
cesc al toacei) era încorporat în „centrul de greutate" al con¬ 
strucţiei : vatra satului, talpa casei, altarul bisericii, carena 
corăbiei etc. «Coloana cerului, fixată în vatra satului — no¬ 
tează Romulus Vulcănescu — hotărnicea în perioada feuda¬ 
lă, ca altădată în comuna primitivă, prin aşa-zişii „stîlpi sfinţi", 
inima aşezării, axele de contact divin-profan dintre lumi- 
(47, p. 177). Invariabil, în legendele moldoveneşti, prestolul 
sau altarul bisericii sînt făcute pe locul şi din lemnul copa¬ 
cului în care s-a înfipt săgeata eroului întemeietor. Mai mult 
decît atît, la începutul secolului, D. Dan nota că „în altarul 
mînăstirii Putna se păstrează într-mi postament de marmu¬ 
ră vînată o bucată de trunchi de ulm, în care săgeata lui Şte¬ 
fan cel Mare s-ar fi înfipt" (48, p. 13). Tot în legende mol¬ 
doveneşti se spune că, după ce Noe a reclădit arca, bătînd în 
toaca de paltin, mai lipsea un singur lemn, în locul căruia a 
pus chiar toaca (3). 

a) Legende greceşti. Un gest similar cu cele comentate 
îl regăsim în legenda edificării unei alte corăbii primordiale : 
zeiţa Atena — protectoarea corăbierilor — a împlîntat „la 
jumătatea carenei" navei Argo (117), în „centrul" construcţiei, 
deci, o bucată din stejarul sacru din dumbrava oracolului lui 
Zeus, de la Dodona (Apollonios din Rhodos, Argonauticele I 
şi Orfeu, Argonauticele; cf. 105). Este un gest mitic de „sa¬ 
cralizare" a unei creaţii, care, probabil, avea corespondente 
în arhaice gesturi rituale de construcţie. în Odiseea, de e- 

xemplu, Ulise îşi construieşte iatacul nupţial în jurul unui 
măslin •— copac sfînt, consacrat zeiţelor Atena şi Demetra. 
Din lemnul şi pe locul copacului din centrul iatacului, Ulise 
meştereşte patul conjugal — o mobilă imobilă, confecţionată 
din trunchiul măslinului care a fost lăsat cu rădăcinile în pâ 
mint, mareînd pentru totdeauna „centrul locului 11 , cum ob¬ 
serva Jean Starobinski (64, p. 106). Un ritual de construcţie 
tainic, ştiut doar de cei doi soţi (cu excepţia unei slujnica 
credincioase), dovadă că Ulise — la întoarcerea din lunga-i 
peregrinare — este recunoscut de Penelopa doar după ce 
trece proba cunoaşterii acestui secret (106). Ulise săvîrşcşte 
o acţiune de ordonare rituală a spaţiului, realizînd un micro*-, 
cosmos mcmdalic, organizat în cercuri concentrice — măslinul, 
patul, iatacul, palatul etc. — avînd, în „centrul de greuta- 
te“, rădăcinile şi trunchiul copacului sacru ( Odiseea , XXIII,. 
214—288). 

în alte episoade ale textului homeric, eroul va utiliza 
două instrumente, confecţionate tot plin lemn de măslin şi 
tot în vederea răpunerii/organizării Haosului : o armă de ră¬ 
punere a monstrului şi o unealtă de edificare a corăbiei. „O 
boată verde de măslin 11 îi va sluji eroului pentru a răpune 
monstrul Polifem (Odiseea IX, 414 ş.u.) şi, ceea ce ne inte¬ 
resează în Inod deosebit, zeiţa Calipso îl va înzestra cu o 
unealtă consacrată, un topor „c-o mîndreţe de coadă de măs- 
lin“, cu care Ulise îşi va meşteri corabia care-1 va duce spre 
casă, din legendara insulă Ogygia (idem V, 311 ş.u.). 

b) O legendă apocrifă. Motivul care ne interesează a fost 
vehiculat în Europa (inclusiv în spaţiul românesc) şi prin in¬ 
termediul unei legende apocrife, cunoscute sub titlul „Cu- 
vînt pentru lemnul crucii 11 . „Cînd vru Solomon să facă casă 
lui Dumnezău Svîntul Sion (87), slobozi Dumnezău lui Solo¬ 
mon un inel din ceri şi cu dînsul sorociia dracii şi toţi ascul¬ 
ta de dînsul. Şi zidi besearecă lui Dumnezău 14 , dar numai pînă 
la acoperiş, căci pentru bolta templului nu reuşea să găseas¬ 
că un „lemn (care) să acoapere beseareca 44 . Solomon trimite 
dracii să-i aducă, pe rînd, copacul (un măslin) care crescuse 
deasupra capului lui Adam (din cununa acestuia, adusă de Sit 
din rai) şi alţi doi copaci crescuţi în rai, de unde au fost dez¬ 
rădăcinaţi şi scoşi de apele fluviului Tigru şi, respectiv, de 
apele potopului. Semnalăm aici cel puţin două topos-uri so¬ 
lidare temei noastre : Solomon — cu ajutorul (inelului) lui 
Dumnezeu — trimite dracii să aducă lemnele pentru termi¬ 
narea templului (ca în legenda românească a potopului şi ce& 

ucraineană a edificării bisericii, comentate de noi mai sus) 
şi, respectiv, neputinţa lui Solomon de a termina construcţia 
fără să încastreze în ea un „lemn sfînt“, „un lemn ce era 
însămnat 11 , un lemn care „foarte făcea ciudesă (= minuni) 
mari şi slăvite 11 (ms. BAR nr. 469, jum. sec. XVII, cf. 49). în 
fond, acest ultim motiv este analog cu cel al năruirii perio¬ 
dice a edificiului ; în ambele cazuri, creaţia nu poate fi să- 
vîrşită fără efectuarea unor rituri magice de construcţie (118). 

c) Legende sumero-akkadiene. Pentru a demonstra ar- 
haicitatea motivelor în discuţie vom face apel la unul din 
cele mai vechi texte cunoscute : tăbliţa a XlI-a a Epope ei 
lui Ghilgameş. Iată-1 rezumat după versiunea akkadiană, care 
(cf. S. N. Kramer — 50, p. 258) „nu este altceva decît o tra¬ 
ducere textuală în limba akkadiană [...] a unui poem sume¬ 
rian" : Un copac — Huluppu — care creştea pe malul Eufra¬ 
tului, a fost smuls de „Vîntul de sud“ şi acoperit de ape. Ze¬ 
iţa Inanna l-a luat şi l-a răsădit în grădina sacră a templului 
ei din Uruk, cu gîndul să-şi facă din lemnul lui un pat şi un 
tron. Copacul adăpostea la rădăcină şarpele „care un cunoaş¬ 
te vrajă", într-o scorbură a trunchiului — demonul feminin 
Lilith, iar în vîrf — pasărea furtunii, Imdugud (trei animale 
simbolice, trei paliere cosmice). Cu securea, Ghilgameş, răpune 
şarpele, distruge cuibul lui Lilith şi taie de la rădăcină co¬ 
pacul, din lemnul căruia se fac următoarele obiecte sacre : 
1) Din trunchiul copacului — tronul şi patul zeiţei Inanna 
(Iştar, la babilonieni) (77) ; 2) Din rădăcină — un instrument 
de percuţie magic : „Pukku — cu putere de neînvins" ; 3) 
Din coroană — un ciocănel magic „mikku", cu care se bătea 
în „pukku" (21, p. 177 ; 50, ; p. 258 ; 51, p. 159). 

Nu avem prea multe date despre arborele Huluppu (52), 
dar este evident vorba de un arbore cu atribute cosmice. îl 
putem asimila, pe de o parte, cu arborele vieţii Huapa (al 
cărui probabil prototip este), din mitologia iraniană, care 
creşte în mijlocul lacului mitic Vourukasha (marea primor¬ 
dială) şi care (cf. Avesta) conţine germenii vitali ai întregii 
vegetaţii şi, pe de altă parte, cu arborele cosmic Yggdrasil 
(Frasinul lumii) din mitologia nord-europeană, arbore care 
susţine cele trei paliere cosmice şi la rădăcina căruia sălăşlu¬ 
ieşte balaurul Haosului, Nidhoggr, la trunchi — capra Heidrun, 
în coroană — vulturul Wederjolmir. Aceste toposuri le vom 
regăsi pînă la identitate în folclorul mitic românesc, în bas¬ 
me, dar mai ales în bocetele de „petrecere a mortului", în 
care este descrisă peregrinarea sufletului care ajunge la „ma- 

rea cea mare“ în mijlocul căreia, „în groapa mărilor 11 , creşte 
„bradul zînelor" .Sufletul defunctului cere bradului să-l treacă 
în „aialaltă ‘lume“, dar arborele îl refuză pe motiv că în vir- 
ful lui „a puiat roşu şoimuleţ“, în tulpină — „vidră lătrătoa¬ 
re", iar la rădăcină — „galbenă şerpoană". Sufletul ameninţă 
copacul că va fi tăiat „eu un toporel" şi din lemnul lui se va 
face „Punte peste mare / S-aibă trecătoare / Suflete-osteni- 
te / Cătră rai pornite" (53, p. 107). 

In legătură cu acţiunea stibială a Viatului de sud asu¬ 
pra copacului Huluppu şi acoperirea lui de ape, este vorba 
de manifestarea Haosului asupra Cosmosului (arborelui cos¬ 
mic). Nu uităm că tot Viatul de sud este aceia care distruge 
şi scufundă corabia lui Adapa (21, p. 50) şi tot el cel care a- 
duce potopul asupra lumii în miturile sumero-akkadiene 
(21, p. 169). 

Unii comentatori consideră, fără să intre în detalii, că 
pukku este „un fel de tobă." în episoadele anterioare (tăbli¬ 
ţele 1 şi II), Ghilgameş foloseşte o tobă, dar aceasta este altfel 
denumită şi are o altă destinaţie decît pukku — instrument 
de percuţie cu nume şi destinaţie inedite. Pe de altă parte, 
ambele obiecte (pukku şi mikku) sint făcute în exsclusivitate 
din lemnul copacului Huluppu, fără să se vorbească despre 
utilizarea vreunei membrane de piele. Ar fi deci vorba de o 
placă de lemn, care este lovită cu un ciocănel — deci o „tobă 
de lemn" sau o „toacă" (54). Scenariul episodului în discuţie 
conţine clişee care nu ne sînt străine : răpunerea demonilor 
din copac cu ajutorul securii, tăierea copacului sacru, confec¬ 
ţionarea din trunchi a mobilierului destinat templului unei 
divinităţi, confecţionarea din lemnul rădăcinii (unde se aciu¬ 
ase demonul-şarpe) a unui instrument magic care va fi per¬ 
cutat cu un ciocănel făcut din lemnul coroanei (unde se cui¬ 
bărise pasărea furtunii). Confecţionarea din lemnul copacului 
consacrat a molibi Ierului sacru, care marcbează „centrul" u- 
nui templu (vezi şi prestolul creştin), este echivalentă, din 
punct de vedere simbolic, cu construirea templului însuşi, cu 
toate implicaţiile simbolice care decurg din această echiva¬ 
lenţă, ştiind că templul marchează „centrul" Lumii şi este o 
„imagine" a ei. 

Am văzut că menirea iniţială a copacului Huluppu era 
aceea de a servi drept material pentru confecţionarea au mai 
a tronului şi patului zeiţei. Este probabil, deci, că Instrumen¬ 

tul de percuţie făcut din lemnul aceluiaşi copac este implicat 
în această „creaţie 11 , slujind (ca şi toaca lui Noe), la îndepli¬ 
nirea unui ritual magico-muzical care să facă opera să du¬ 
reze. Altfel, mobilierul sacru, implicit templul şi implicit lu¬ 
mea s-ar surpa. Intr-adevăr, textul continuă cu descrierea u- 
nui ceremonial magic de folosire, de către Ghilgameş, a a- 
cestui instrument magic de percuţie, dar textul este aproape 
ilizibil. 

Epopeea continuă însă cu un alt episod extrem de intere¬ 
sant : din cauza unei greşeli rituale( ruperea tăcerii), instru¬ 
mentul cade în lumea de sub pămînt. Enkidu pleacă în cău¬ 
tarea lui, dar în timpul peregrinării în „lumea de jos“ nu se 
mai aminteşte nimic de pukku şi mikku, iar la reîntoarcerea 
pe pămînt, Ghilgameş nu-1 întreabă (cum ar fi fost logic) 
despre soarta instrumentului magic după care plecase, ci des¬ 
pre soarta sufletelor morţilor în lumea de dincolo. Ni se pare 
evident faptul că plecarea în lumea subpământeană după „toa- 
ca“ magică este o alegorie a călătoriei, întreprinse cu aju¬ 
torul (ritmului) ei, în această lume. Motivul pare a fi de 
structură şamanică. 

d) Credinţe şi practici şamanice. Toba şamanului joacă 
aceleaşi roluri (călăuză şi vehicul) ; ritmul ei îi produce aces¬ 
tuia o stare extatică de „călător 11 prin cele trei zone cosmice. 
O serie de alte topos-uri caracteristice scenariilor mitico-ri- 
tuale şamanice ne vor părea cunoscute, fiind analoage în une¬ 
le privinţe cu cele comentate din epopeea sumeriană şi chiar 
cu cele din legendele româneşti în discuţie. Astfel, în timpul 
iniţierii extatice prin care trece viitorul şaman, una din vizi¬ 
uni este aceea a călătoriei pînă la Centrul lumii, din vîrful 
Muntelui cosmic, unde Marele Zeu îi oferă, din Copacul cos¬ 
mic, lemnul din care şamanul îşi va face toba. Această temă 
apare frecvent în miturile şamanilor despre originea sacră 
a tobei, dar şi în credinţele şi practicile ce însoţesc construi¬ 
rea propriu-zisă a acestui instrumentcopacul ales în pădu¬ 
re nu este unul profan, el este indicat fie de spirite, fie chiar 
de zeu prin fulgerare. Mai mult decît atît, în practicile, cre¬ 
dinţele şi visele iniţiatice ale şamanilor vom recunoaşte une¬ 
le elemente din scenariul mitic al potopului : călătoria pe mare 
pînă la un munte (ca în majoritatea legendelor despre potop), 
sau pînă la un copac (ca în legenda indiană a potopului — 
Shatapatha Brahmana I, 8, 1—6), din lemnul căruia şamanul 
îşi va face toba ; folosirea tobei ca „luntre" cu care traver¬ 
sează marea ; figurarea pe corpul de lemn al tobei a simbo- 

lurilor ţărmului (terra firma), al bărcii etc. (55, p. 39 şi 
p. 172). 

Mircea Eliade a considerat că şamanismul din Asia cen¬ 
trală şi nordică — inclusiv rolul magico-simbolic al tobei şa¬ 
manului — a fost puternic influenţat de diferite sisteme re¬ 
ligioase sud-asiatice, în special de cele ale Indiei, Tibetului, 
Iranului, Mesopotamiei (55, p. 495 ş,u.). Credem că textul 
sumeriano-akkadian comentat de noi poate să aducă noi date 
privind problema influenţelor de care a beneficiat şamanis¬ 
mul asiatic, în speţă problema originii tobei de lemn a şa¬ 
manului (56). Aceasta cu atît mai mult cu cit motivul Arbo¬ 
relui cosmic, din care şamanul îşi face toba (motiv central 
în şamanism) şi, în general, sistemul cosmologic al şamani¬ 
lor, sînt probabil tot de origine mesopotamiană (108). 

Nu putem afirma cu certitudine faptul că toba şamani¬ 
lor asiatici îşi are sorgintea în „toaca“ (pukku) sumero-akka- 
di.ană. Ceea ce ştim cu siguranţă însă este faptul că instru¬ 
mentul de tip tobă (membranofon) îşi are sorgintea în instru¬ 
mentul de tip toacă (idiofon). Iniţial, cu două beţe, era lovit 
un trunchi de copac căzut, trunchi care ulterior a fost scobit, 
fasonat şi, mult mai tîrziu, completat cu o membrană de piele 
cu scopul de a amplifica intensitatea sunetului. Primatul a- 
oestui protoinstrument muzical nu este justificat doar de ex¬ 
trema lui simplitate, dar şi de conotaţiile cosmo-dendrolatrico 
pe care le implică. Am încercat să evidenţiem o parte dintre 
aceste conotaţii în mituri, credinţe şi practici care au apărut 
şi s-au dezvoltat în epoci şi spaţii diferite şi, mai ales, la ci¬ 
vilizaţii aflate pe trepte diferite ale evoluţiei : Epopeea iui 
Ghilgameş, legendele româneşti referitoare la potop şi cre¬ 
dinţele şi practicile şamanilor. Aceştia din urmă foloseau, 
probabil, iniţial, tot un instrument idiofon de lemn, o dată ce 
sacralitatea tobei şamanului este dată de sacralitatea lemnu¬ 
lui din care este făcută. 

Toaca lui Noe, pukku lui Ghilgameş şi toba şamanului 
— de la actul confecţionării, pînă la cel al utilizării — au e- 
vidente conotaţii dendrolatrice, cosmologice şi chiar cosmogo¬ 
nice. Vom regăsi atribute cosmogonice acordate instrumente¬ 
lor de percuţie şi la alte civilizaţii (î 09). In mitologia indiană, 
de exemplu, zeul Shiva (re)creează Cosmosul cu ritmul tobei 
sale, Damaru. Pentru dogoni (Sudan), Cosmosul a fost creat 
(mitic) şi este re-creat (ritual) prin lovirea celor opt tipuri 
de tobe (fiecare fiind asociată unei alte faze a creaţiei), al 
căror prototip este Kounyou — toba făcută dintr-un fruct 

lemnos de baobab, „ou al lumii dintîi“ (10, p, 417). Gestul lui 
Noe din legendele româneşti poate fi circumscris acestui tip de 
credinţe şi practici : el bate în toacă şi arca („ou cosmogo- 
nic“ şi „imago mundi“), se clădeşte de la sine. Aceste cîteva 
exemple nu sînt decît fragmente dintr-o temă mult mai amplă, 
aceea a facerii lumii prin sunete produse sau prin cuvinte 
emise de demiurg. 

e) O legendă finlandeză. Această temă, ca şi cea a edifi¬ 
cării unei corăbii (imago mundi), din lemnul unui arbore con¬ 
sacrat, se regăsesc într-o legendă finlandeză din cuprinsul Ka- 
lavmlei (ciuturile XVI şi XVII, cf. 61, p. 229-—266). Pe un os¬ 
trov, Văinâmoinen vrea să-şi construiască o luntre care să-l 
ducă pînă în ţinutul mitic Pohjola, pentru a peţi o fecioară. 
Dar lemnele se dovedesc insuficiente şi eroul nu are cu ce 
să-şi meşterească „talpa luntrii 11 . în căutarea unui copac a- 
decvat pleacă zeul arborilor şi al vegetaţiei, Pellervoinen, în¬ 
armat cu un „topor de aur 44 (unealtă consacrată). Plopul îl 
refuză, pentru că viermele i-ar fi ros rădăcina, iar pinul, pen¬ 
tru că în vîrful lui ar fi croncănit corbul. în fine, după lungi 
căutări, este ales un stejar, în jurul coroanei căruia s-au ro¬ 
tit soarele şi luna (arbore cosmic) şi în crengile căruia şi-a 
făcut sălaş şi a cîntat cucul (58). Din lemnul acestui copac 
consacrat eroul face „talpa 11 şi apoi barca propriu-zisă, folo- 
sindu-se de descîntece : „Şi-a-njghebat maestru barca, / Doar 
prin vrăji făcut-a luntrea 11 (61, p. 232). Ambarcaţiunea era 
aproape isprăvită, mai trebuiau îmbinate doar cîteva seîn- 
duri, dar Văinâmoinen nu-şi mai aminti trei rune, pentru ca 
luntrea să fie pe deplin săvârşită. (Să punem în paranteză 
faptul că neputinţa eroului de a finaliza construcţia — cum 
am văzut că se întîmplă şi în legenda apocrifă a zidirii tem¬ 
plului din Ierusalim — este un motiv analog cu cel al sur¬ 
pării periodice a edificiului ; în ambele cazuri eroul este o- 
bligat să îndeplinesacă un act magic, în vederea săvîrşirii 
creaţiei). Văinâmoinen pleacă în Manala (tărîmul subpămîn- 
tenn, infernul), în căutarea „cuvintelor vrăjite 14 (vezi şi ple¬ 
carea în infern a lui Enkidu, după instrumentele magice de 
percuţie cu ajutorul cărora Ghilgameş a construit mobilierul 
sacru al templului). Echipat cu opinci de fier (tipice încălţări 
pentru călătorul în lumea de dincolo), Văinâmoinen — după 
(r serie de întîmplări semnificative, pe care riu le mai trecem 
în revistă — ajunge în pîntecul uriaşului g eoan tropotii orf An¬ 
tero Vipunen, pe care îl constrînge, în final, să-i destăinuie 

se dovedesc a fi povestea facerii 


tainicele nrne (59). Acestea 
lumii : 

Cîntece preaminunate, 

Despre-a’ lumii-adînci obîrşii. 
Vrăji ce fost-au la-ncepuluri, 

Ce nu-s spuse de oricine. 

Nu le ştiu nici toţi vitejii. 


Povesti-n vrăjite vorbe. 

In descântece, întocmai. 

Cum la-a Domnului poruncă. 
Prin a Celui Tare milă 


S-a născut din sine însuşi 
Aerul, cum apa, iată, 

Despărţitu-s-a de aer. 

S-a nălţat din mări pământul, 
Plantele-au ţîşnit din humă. 

Spuse cum făcuse luna, 

Cum au pus în nalturi soare, 

Cum se înălţară stîlpii 
Aerului, cum, pe vremuri, 

Semăna în ceruri stele. 

(61, p. 262—263). 


La auzul acestei tainice poveşti stihiile încremenesc (60) : 
Nu s-au mai zbătut talazuri, A uitat să curgă fluviul. 

S-alinară ape-n golfuri ; Să vuiască mari cascade... 

(61, p. 264). 

întors la schelăria bărcii neterminate, Văinâmoinen in- 
cantează mitul cosmogonic şi luntrea este complet săvîrşită 
fără ajutorul uneltelor : „Se născu această luntre / Fără-a fi 
deloc cioplită, / Fără-o aşchie să sară“ (61, p. 266). Imaginea 
este perfect analoagă cu cea din legenda românească a potopu¬ 
lui, în care Noe, în faţa arcei surpate de diavol, bate toaca 
de paltin pînă ce „lemnele, unul cîte unul, s-au aşezat fie¬ 
care la locul lor, pînă ce s-a făcut corabia întreagă" (3, p. 
119), sau cu imaginea lui Amfion, care clădeşte cetatea Tebei 
cîntînd din lira sa magică, (vezi şi legenda întemeierii oraşu¬ 
lui Messena, în sunetul muzicii, de către Epaminonda ; cf. 
Pausanias, Geogr. IV, 27, 7) sau cu cea a Meşterului Manole 
care — conform credinţelor şi proverbelor greceşti şi aromâ¬ 
ne — „construieşte cu vorbele şi dedesubt şi deasupra pă- 
mîntului" (62), sau cu imaginea lui Isus — din apocriful slav 
„Evanghelia copilăriei", capitolul XIV — care, printr-un bles¬ 
tem, năruie un templu şi, tot prin puterea cuvînfului său, 
ridică în locul lui „un edificiu bun şi nu un lăcaş al diavo¬ 
lilor" (81, p. 57). Avem de a face, în aceste cazuri, cu un to- 
pos mitic universal răspîndit : edificarea (micro)Cosmosului 
„fără ajutorul uneltelor", printr-un act magic, în speţă prin 
sunete emise/produse de zeul sau eroul demiurg. Analogiile 
făcute sînt în măsură să confirme şi să completeze semnifi- 

caţiile simbolice din subtextul legendei româneşti a potopu¬ 
lui : arca este o imago mundi, iar toaca de paltin — un instru¬ 
ment magico-muzical cu valenţe cosmogonice. Ea face parte 
din aceeaşi familie cu toba cosmogonică Damaru a zeului 
Shiva, cu toba din miturile şi riturile cosmogonice ale dogo- 
nilor, cu toaca (pukku) sumero-akkadienilor, cu toba şamani¬ 
lor, cu lira lui Orfeu şi cu cea a lui Amfion, cu flautul ferme¬ 
cat al vrăjitorului din Hameln, cu buciumul din riturile ro¬ 
mâneşti (al cărui sunet ţine departe duhurile rele), cu toate 
instrumentele magice şi cuvintele fermecate cu care eroul de 
basm „vrăjeşte 11 stihiile sau „leagă“ fiinţele malefice, cu toate 
ipostazele iopos-ului cosmogonic din credinţele mitice şi re¬ 
ligioase ale lumii. 

Legenda finlandeză comentată de noi este extrem de ex¬ 
plicită. Ea nu mai reclamă din partea cititorului un efort spe¬ 
cial de decodare a simbolurilor şi alegoriilor : „Facerea lumii 
fiind creaţia prin excelenţă, cosmogonia devine modelul e- 
xemplar pentru toate soiurile de creaţii* 1 (1, p. 21). Lopos-ul 
(sau cîntul, sunetul etc.) intonat de zeul sau eroul demiurg 
este bivalent : poruncă (Să fie !) şi model (Astfel să fie !), în¬ 
corporând simultan voinţa şi gîndirea creatorului (63). El nu 
este deci numai declanşatorul creaţiei (micro)Cosmosului, dai 
şi modelul (matricea) după care creaţia se produce. Celor două 
corăbii mitice ( arca lui Noe şi luntrea lui Văinămoinen) nu 
li se insuflă doar impulsul creaţiei, dar şi modelul acesteia 

— acelaşi model după care, la origine, a fost creat Cosmosul 
prin ordonarea Haosului (85). Ele vor avea deci prestigiu] 
unor „imagini ale Lumii**, iar cei doi meşteri mitici — presti¬ 
giul şi funcţia Demiurgului. Povestea facerii lumii spusă de 
Văinămoinen sau sunetele toacei lui Noe ordonează Haosul 

— în cazul nostru, grămada dezordonată de lemne fmassa 
confusa) a celor două corăbii arhetipale. De aici funcţia apo- 
tropaică a celor două manifestări demiurgice : povestea lui 
Văinămoinen „domoleşte stihiile**, iar toaca de paltin a lui 
Noe alungă sau răpune diavolul (,,Ucigă-l-toaca“). 

f) Alte legende româneşti. Am văzut că în Moldova spe¬ 
cialiştii au constatat, pe de o parte, frecvenţa redusă a moti¬ 
vului „întemeierea unui edificiu pe locul unde s-a produs c 
jertfă de sînge“ (38, p. 49 şi 36, vezi harta) şi, pe de altă 
parte, o bogată atestare a motivului „întemeierea unei con¬ 
strucţii pe locul şi din letmnul unui copac consacrat**. De mul¬ 
te ori -— atunci cînd totuşi jertfa se produce -— motivul apa¬ 
re mascat sau atenuat : moartea este accidentală şi nu pro- 



vocată din considerente rituale, sau este provocată, dar din altă 
cauză decît cea rituală, sau este ritual provocată de meşter, 
dar acesta este pedepsit tocmai pentru fapta sa, considerată 
ca „nelegiuită 14 . Cîteodată, cele două 'moduri rituale de sta¬ 
bilire a locului propice întemeierii unei biserici (pe locul un¬ 
de a murit un om şi, respectiv, pe locul unui arbore consa¬ 
crat), s-au suprapus în economia aceleiaşi legende. Un astfel 
de fenomen pare să se fi păstrat în tradiţia legată de „Ste¬ 
jarul din Borzeşti 44 . Conform legendei, Ştefan cel Mare ar fi 
ctitorit o biserică în Borzeşti, pe locul unui falnic stejar, în 
crengile căruia a murit (accidental) un copil — tovarăş de joa¬ 
că, din copilărie, al domnitorului (65, p. 452—453). 

In unele variante moldoveneşti ale legendei potopului. 
Dumnezeu îi indică lui Noe — pentru a putea săvîrşi arca 
— efectuarea unui gest magic : să lovească în „primul copac 41 
cu toporul, sau să-şi facă o toacă dintr-un paltin şi să toace 
la rădăcina lui. Astfel în topos-uri supravieţuiesc — în for¬ 
me şi cu semnificaţii similare — în ciclul de legende moldo¬ 
veneşti, cunoscute sub titlul generic „Ştefan cei Mare, ctitor 
de biserici 44 . Să spunem, de la bun început, că ne interesează 
substratul mitic al acestor legende şi nu cel (eventual) isto¬ 
ric. Zecile de variante ale legendei, puse pe seama diferiţilor 
ctitori (Ştefan cel Mare, Alexandru Lăpuşneanu etc.) şi lo¬ 
calizate la diverse mînăstiri (Voroneţ, Putna, Slatina etc.), sînt 
un semn că tradiţia populară a „memorat 44 un arhaic substrat 
mitic şi un complex de gesturi magico-rituale practicate, cu 
secole în urmă, în vederea edificării unor construcţii sacre 
Iată un rezumat sintetic al acestor legende : un schimnic (de 
regulă Daniil Sihastrul), pentru a stabili locul viitoarei mînăs¬ 
tiri ctitorite de un domnitor (de regulă Ştefan cel Mare), tra¬ 
ge cu arcul şi pe locul şi din lemnul copacului (de regulă un 
paltin) în care se înfige săgeata trebuie durat pristolul sau 
altarul („centrul 44 mînăstirii). Dintr-o confuzie, Ştefan începe 
construcţia pe locul şi din lemnul unui alt copac. în timp ce 
lucrează, Ştefan (la fel ca Noe) se taie la un deget. Ctitorul 
îi arată sihastrului rana şi acesta îşi dă seama de greşeala 
comisă de primul. Daniil caută paltinul consacrat, pune ure¬ 
chea la rădăcina lui şi aude „toaca din cer 44 (sau „cîntări în¬ 
gereşti 44 ). Ştefan face acelaşi lucru, auzind şi el sunetele di¬ 
vine. Sihastrul îl pune pe domnitor să dărîme construhţiâbin¬ 
corect plasată şi să o refacă pe locul magic stabilit şi rftual 
consacrat : „«Vezi, i-a zis schivnicul, că nu eşti bun la Dum¬ 
nezeu ! Iea şi fă altă mînăstire !». Ştefan a stricat-o pe aceea 

ş-a făcut (alta) unde era paltinul 11 (23, p. 710—711). Aici a- 
pare o simplificare a motivului epic, lesne de sesizat : nefi- 
ind îndeplinit canonul ritual, mînăstirea nu se dărîmă totuşi 
de la sine (ca în legenda tip „Meşterul Manole“), ci o dărîmă 
chiar constructorul, la îndemnul magicianului. Efectul este e- 
vident acelaşi : edificiul nu poate dura atîta timp cît pre¬ 
scripţiile magice nu au fost riguros respectate. Aşa cum s-a 
observat, ne interesează mai puţin, aici şi acum, problema 
diferitelor forme în care s-au cristalizat prescripţiile magico- 
rituale în discuţie. In spaţiu şi timp, prescripţiile au variat ; 
invariantă a rămas obligativitatea respectării lor. „în legen¬ 
dele Putnei — notează Ov. Papadima — căutarea [locului 
noii mînăstiri — n.n.j se împlineşte cu ajutorul miracolului 
şi de aceea nu mai necesită «jertfa zidirii», care i s-a impus 
atît de sîngeros meşterului Manole“ (65, p. 468). 

Ca şi în legenda românească a potopului, în legendele tip 
„Ştefan cel Mare ctitorind biserici“, transpare rolul paltinului 
(vom încerca să reconstituim valenţele mito-simbolice ale a- 
cestui arbore, într-un capitol separat) şi rolul toacei, chiar 
dacă, de data aceasta, este vorba de prototipul ei divin : „toa¬ 
ca din eer“ sau „toaca lui Dumnezeu" este „tot ca cea de pe 
pămînt' 4 , „asemenea celei de la biserică 14 şi cu aceeaşi menire 
(„piere tot ce-i rău“ şi „diavolul nu se mai poate arăta 44 ), 
doar că, bineînţeles, este „o toacă mare 44 pe care „nu o aud 
decît oamenii buni la Dumnezeu, fără păcate 44 sau „oamenii 
năzdrăvani 44 (8, p. 138—142). Gestul magic al omului şi cel 
al zeului sînt complementare şi se produc în acelaşi timp 
şi în acelaşi loc. Paltinul — pe locul şi din lemnul căruia 
se va ridica lăcaşul — este un simbol al arborelui cosmic care 
marchează Axa şi Centrul Lumii. Săgeata sau toaca omului, 
pe de o parte, şi fulgerul sau toaca zeului, pe de altă parte, 
converg şi se întîlnesc în acest punct, singurul loc unde 
ponte începe creaţia, construcţia mînăstirii (imago muncii). 
Orice alt loc, ne-stabilit şi ne-consacrat astfel, se dovedeşte 
a fi un loc ne-fast, unde nici o creaţie (construcţie) nu poate 
dăinui. 


6. RĂNIREA demiurgului 

Aşa cum am văzut deja, în unele variante populare ale 
legendei potopului, Noe -— în timp ce lucrează la arcă — 
se taie la un deget. Să fie vorba de un banal (chiar dacă 



„primul 11 ) accident de muncă şi deci de o tratare realistă a 
temei (pe baza principiului „Cine munceşte, se răneşte 11 ) ? La 
o primă vedere, pare a fi vorba de o simplă poveste etiolo¬ 
gică : „El (Noe) s-a tăiat la deget pe cînd lucra corabia, şi 
curgînd jos sînge s-a făcut călinul 11 (23, p. 19). O legendă 
deci, menită să fixeze într-un timp mitic apariţia şi să jus¬ 
tifice existenţa unui umil arbust de pădure (Viburnum opulus) 
şi, în acelaşi timp, să 'motiveze culoarea (roşie) şi forma (glo- 
buloasă) a fructelor sale, care seamănă cu nişte picături de 
sînge. N-ar fi aceasta o legendă singulară. Dimpotrivă, o mul¬ 
ţime de plante şi-ar datora existenţa sîngelui scurs pe pămînt 
din trupurile diverşilor zei, demoni sau eroi mitici : din sîn- 
gele dracului — tutunul, din sîngele zeului Atis — violetele, 
din cel al lui Prometeu — ierburile magice, din sîngele cori- 
banţilor — cimbrul, din sîngele lui Hiacint şi Ajax — irisul 
ş.a.m.d. (vezi mai ales 66, p. 353—358). De altfel, toate aceste 
legende îşi află motivaţia în valenţele fertilizatoare, de „ger¬ 
mene al vieţii 11 , acordate sîngelui — vezi riturile de stropire 
cu sînge în vederea fertilizării ogoarelor sau chiar „jertfa 
de sînge“ menită să „dea viaţă" edificiilor. Pentru mentali¬ 
tatea mitică, sîngele nu-şi pierde caracterul său vital, nici 
atunci cînd se scurge din organism ; el dă naştere unor alte 
forme de viaţă : plante (cum am văzut deja), animale (aspida, 
basiliscul şi alţi şerpi veninoşi, din sîngele scurs pe pămînt 
din capul tăiat al Gorgonei — 68, p. 156), sau chiar oameni 
(din sîngele demonului Kingu, în epopeea asim-babiloniană 
a facerii lumii — 21, p. 39). Mircea Eliade (66) a demonstrat 
paralelismul dintre acest tip de legende şi mituri cosmogo¬ 
nice în care întregul cosmos ia naştere din trupul sacrificai 
al unei fiinţe primordiale. 

Totuşi, la o privire atentă, se pare că partea a doua (etio¬ 
logică), a motivului din legenda românească, pare a fi subsi¬ 
diară şi tîrzie. Motivul iniţial şi principal era probabil cel al 
rănirii lui Noe, dar pierzîndu-i-se semnificaţia autentică, i-a 
fost ulterior anexat motivul creşterii călinului din sîngele 
picurat pe pămînt. Dar dacă nu avea iniţial un rost etiologic, 
ce altă semnificaţie mitică putea să aibă motivul epic al ră¬ 
nirii meşterului ? Să fie vorba de o reminiscenţă atrofiată 
a „jertfei de sînge" pe care o cere construcţia, sau de o pe¬ 
deapsă pe care o ispăşeşte meşterul pentru că a încălcat une¬ 
le canoane rituale de construcţie ? Textul legendei româneşti 
este mult prea lapidar pentru a putea da un răspuns în acest 

sens, dar o privire comparativă asupra altor legende din spa¬ 
ţiul european s-ar putea dovedi fructuoasă. 

Un basm german, Gisca de aur (cules de fraţii Grimm). 
conţine multe motive comune sau similare celor din legenda 
românească a potopului, inclusiv cel al rănirii eroului. Dintre 
cei trei fraţi, cel mai mare se răneşte cu securea la mină în 
timp ce încerca să doboare un copac în pădure ; la fel pă¬ 
ţeşte şi fratele mijlociu, rănindu-se la picior. Cauza rănirii 
este, de data aceasta, explicită — amîndoi au refuzat să 
ofere de mîncare (ofrandă alimentară) „moşneagului din pă¬ 
dure 44 (daimon silvestru): „Şi lăsîndu-1 în plata domnului pe 
omuleţ (=i moşneagul din pădure), nici că se mai sinchisi de 
el şi-şi văzu de drum mai departe. Dar pedeapasa nu întîr- 
zie să vină, după ce izbi de cîteva ori cu securea în trunchiul 
unui copac, se vătăma aşa de rău la un picior, că trebui să 
fie dus acasă 11 . Dimpotrivă, Prîslea îndeplineşte ofranda şi 
moşneagul îi indică arborele care trebuie tăiat şi la rădăcina 
căruia se află gîsca de aur (arbore consacrat). Ulterior, Prîs¬ 
lea a amplificat ofranda („un munte de pîine 44 şi „tot vinul 
dintr-o pivniţă 44 ), iar moşneagul din pădure — „taman pe 
locul unde doborîse copacul 44 — i-a meşterit o arcă mirifică 
— „o corabie năzdrăvană, care plutea şi pe apă şi pe uscat 44 
(67). Confecţionarea unei astfel de corăbii era o condiţie im¬ 
pusă pentru a lua prinţesa de soţie. Trecînd proba peţirii, 
eroul se căsătoreşte, ajunge rege etc. 

Tot ca o probă a peţirii şi tot o corabie năzdrăvană tre¬ 
buie să construiască Vdinămoinen. Am văzut mai sus că eroul 
mitic finlandez construieşte o corabie îndeplinind toate ri¬ 
turile si gesturile magice cuvenite : folosirea arborelui con¬ 
sacrat ca talpă a corăbiei, incantarea poveştii facerii 
lumii etc. (Kalevala, cînturile XVI şi XVII). Înainte de a- 
ceasfa, însă, eroul Kalevalei nu ţine cont de canoanele ma- 
gico-rituale de construcţie : el îşi „înfiripă o luntre cu mîn- 
drie 4 *, face „tălpoaia 44 ambarcaţiei „cu-ngîmfare 44 , uitînd că 
„Domnul rînduieşte mersul, / Ziditorul tot sfîrşitul 44 . în tim¬ 
pul lucrului — profitînd de această „breşă 44 , de aceste gre¬ 
şeli magico-rituale — duhurile rele (Hiisi şi Le'rnpo) îi sucesc 
eroului securea, care-i intră cu tăişul în genunchi, rănindu-1. 
Nu este o rană obişnuită ; nici descîntecele rostite, nici bu¬ 
ruienile de leac nu sînt de vreun folos. După multe peripeţii, 
eroul ajunge la un mag bătrîn care îi spune „povestea origi¬ 
nii fierului 44 ' — singura care, incantată, este în măsură să-l 
vindece (Kalevala VIII—IV ; cf. 61, p. 99—128). 

Tot un tabu violat — o greşeală rituală de construcţie — 
este cauza rănirii lui Ştefan cel Mare în legendele moldo¬ 
veneşti care-i atribuie acestuia rolul de ctitor ; legende care, 
aşa cum am văzut, au multe şi esenţiale puncte comune cu 
cele populare referitoare la potop. In timp ce lucrează, dom¬ 
nitorul se taie la un deget pentru că, din greşeală, ridicase 
mînăstirea pe locul şi din lemnul altui copac şi ‘liu pe locul 
şi din lemnul paltinului în care se înfipsese săgeata ccnsa- 
cratoare. Cînd îi arătă rana magului-sihastru, acesta îi spuse : 
„(Te-ai rănit) pentru că n-ai făcut pristolul cum ţi-am zis 
eu... că nu-i acela paltin 11 (23, p. 710). 

în toate cazurile comentate de noi, motivul se structu¬ 
rează după aceleaşi linii de forţă : în timp ce lucrează la ri¬ 
dicarea unei construcţii „speciale 11 (mînăstire, corabie „năzdră¬ 
vană"), eroul demiurg se răneşte (la mină sau picior), ca 
urmare a comiterii unei (unor) greşeli rituale de construcţie 
(82). în urma acestui excurs comparativ, motivul epic „răni¬ 
rea lui Noe", din legenda românească a potopului, capătă sem¬ 
nificaţii mito-simbolice inedite care, chiar dacă nu sînt expli¬ 
cite în textul propriu-zis, sînt totuşi confirmate de acesta : 
Noe se răneşte la mînă înainte de a fi îndeplinit canoanele 
rituale (alegerea copacului, baterea în toacă etc.). 

De altfel, concluziile noastre par să fie adeverite de une¬ 
le datini şi credinţe care au supravieţuit, pînă în zilele noas¬ 
tre, în mentalitatea constructorilor rurali din unele zone ale 
Transilvaniei. Astfel, „dacă vreun meşter se taie în tilmpui 
cioplitului unui lemn, lemnul acela nu mai e folosit la con¬ 
strucţie, deoarece e considerat ca nenorocos" (37, p. 227). Pe 
de altă parte, rănirea meşterului în timpul ridicării unei case 
noi este considerată ca fiind de rău augur ; oamenii care voi 
locui în acea casă se vor îmbolnăvi şi vor muri. Informatorii 
populari relatează astfel de situaţii „reale", în care toţi mem¬ 
brii unei familii, de exemplu, s-au îmbolnăvit pe rînd şi au 
murit pentru că au locuit într-o casă la construcţia căreia 
meşterul cel bătrîn — în timp ce cioplea un leLnn — s-a rănit 
cu toporul său ; într-o altă povestire „reală", drama s-a pro¬ 
dus pentru că — la ridicarea casei — meşterului „i-a căzut 
un lemn pe picior şi i l-a zdrobit" (37, p. 227). 

Chiar dacă sînt culese din spaţii, epoci şi civilizaţii di¬ 
ferite, legendele, basmele şi credinţele comentate sînt simi¬ 
lare, atît în fondul, cît şi în forma lor. Meşterul (eroul) nu 
moare în urma accidentului, ci este numai rănit (aproape în¬ 
totdeauna la mînă sau picior) ; el nu mai poate continua lu- 

crul. Pare a fi vorba doar de un „semn“, de o „atenţionare 14 
asupra greşelii sale. Obiectul rănirii este, cel mai adesea, 
unealta eroului (mai rar, lemnul prelucrat). Cauza acciden¬ 
tării am presupus-o mai sus, dar nu am stabilit cine o pro¬ 
voacă. în Kalevala, două duhuri (rele) sucesc securea erou¬ 
lui pentru a-i intra tăişul în picior. în basmul german Gîsco 
de aur, cel care provoacă rănirea fraţilor mai mari (la mînă 
şi la picior) este „Moşneagul din pădure 44 ; faţă de Prîslea, 
însă, acesta este binevoitor. 

Dacă ne permitem să generalizăm, provocatorul rănirii 
meşterilor (fie ei legendari sau reali), care încalcă anumite 
practici magico-rituale, trebuie să fie un dendro-daimon, un 
daimon silvestru, un fel de „vîlvă a pădurii 44 . 

Ipoteza noastră e confirmată de unele credinţe bănă¬ 
ţene, referitoare la „Mama pădurii 44 , culese în jurul anului 
1900 : „...în pădure există o fiinţă supranaturală, care supra¬ 
veghează pădurile, le îngrijeşte, le creşte, (le) apără de rău¬ 
făcători 44 . Ea este benefică faţă de tăietorii de lemne care 
respectă legile pădurii, dar „pe cei ce cu cugetul rău intră în 
pădure şi cearcă acolo să facă numai stricăciuni, îi ologeşte, 
le aruncă asupra lor lemne de le frînge minele, le îndreaptă 
securile să-şi taie picioarele... 44 (111). 

Anume în acest din urmă caz, credinţa populară pare să 
fi căpătat o coloratură „ecologică 44 , în dauna celei originare, 
magico-ritologice. 


7. ÎNTEMEIETORII 

înainte vreme, stabilirea pe cale magico-rituală a unui loc 
consacrat precum şi efectuarea riturilor adiacente întemeierii 
unei noi construcţii (sacrificii, ofrande, libaţii), intrau în atri¬ 
buţiile unor preoţi-magi. Este de presupus că aceştia formau 
un corp de preoţi specializaţi, iniţiaţi, care cunoşteau şi pu¬ 
neau în practică prescripţii magico-rituale tainice, ştiute nu¬ 
mai de ei. O dată cu dispariţia acestora, nu au dispărut şi 
practicile rituale în discuţie, ci au fost preluate fie (în mod 
diluat) de preoţii creştini, fie (mai ales) de chiar meşterii 
constructori. 

Este greu de demonstrat existenţa în vechime, în spaţiul 
carpato-dunărean şi, eventual, de refăcut statutul unor astfel 
de sacerdoţi specializaţi. Este, totuşi, interesant de trecut în 

revistă unele date folclorice, etnologice şi istorice care pai 
să se refere la această problemă. 

In unele variante ale legendei tip „Meşterul Manole'h 
cea care dezvăluie constructorilor sacrificiul care trebuie în¬ 
făptuit în vederea întemeierii mînăstirii este o „vrăjitoare 11 . 
O astfel de situaţie întîlnim, de exemplu, în „varianta Kogăl- 
niceanu“ a legendei, publicată în 1842 (36, p. 254) şi într-o 
baladă bănăţeană, în care „baba Limbuta 14 le cere zidarilor 
să jure că vor păstra secretul destăinuit de ea (36, p. 210—211) 
Condiţia păstrării cu stricteţe a secretului riturilor îndepli¬ 
nite este simptomatică ; am întîlnit-o şi în alte legende co¬ 
mentate în acest capitol : cea a „românului 44 Noe, edificînc 
arca, legenda lui Ulise, întemeind iatacul nupţial etc. în fol¬ 
clorul european sînt cunoscute multe legende în care ccd care 
cunoaşte cauza surpării construcţiei şi dezvăluie meşterilor 
necesitatea efectuării unui act ritual este un preot sau un 
călugăr, un mag sau un vrăjitor (vezi bibliografia la 36, p. 271), 

Mai mult decît atît, în unele variante româneşti ale ba¬ 
ladei Meşterul Manole, constructorii sînt însoţiţi sau chiar 
ajutaţi de preoţi şi călugări. Dacă această situaţie ar putea fi 
considerată ca firească atunci cînd este vorba de ridicarea unei 
mînăstiri creştine (36, p. 209), în schimb, ea ar putea avea 
semnificaţii deosebite atunci cînd este vorba, de exemplu, de 
edificarea unui pod : „Pi la pod, pi la fruntari, / Nouă popi, 
nouă zidari, / Douăzăşi de meşteri mari 44 (36, p. 192). Să nu 
uităm că în antichitate, la romani, un corp de preoţi specia¬ 
lizaţi avea atribuţiile de a stabili şi de a efectua riturile ma¬ 
gice adiacente edificării şi menţinerii podurilor. Contribuţia 
acestora era, probabil, considerată ca fiind majoră, o dată ce 
ei erau numiţi „făcători de poduri 44 , în dauna celor care le 
construiau propriu-zis şi o dată ce numele lor (pontif ex) a 
ajuns, prin extensie semantică, să desemneze sacerdotul în 
general şi pe marele preot (pontifex maximus) (112). 

Comentînd ansafmblul arhitectonic de biserici rupestre 
(secolele VII—IX e.n.), descoperit la Basarabi-Murfatlar — 
„un monument de tranziţie de la incintele sacre de tipul ce¬ 
lor promovate de mitologia daco-romană la cele promovate de 
religia creştină de rit bizantin 44 — etnologul Romulus Vul- 
cănescu a formulat ipoteza existenţei unor confrerii paleo¬ 
creştine de „eălugări-pietrari 44 („călugări-zidari 44 ), care parti¬ 
cipau la construirea unor astfel de complexe mînăstireşti şi 
care, probabil, aveau drept „însemn ritual sau emblemă he¬ 
raldică labirintul (69, p. 411). 

Felul cum este prezentat Daniil Sihastrul în diverse le¬ 
gende româneşti, în speţă cele de tip „Ştefan cel Mare ctitor 
de biserici 44 (duce o viaţă ascetică, trăieşte izolat într-o peş¬ 
teră, întîlneşte în taină şi sfătuieşte pe suveran, are puteri 
magice asupra stihiilor etc.), ni-1 înfăţişează pe acesta ca fiind 
un posibil „urmaş spiritual 44 al preoţilor geto-daci. După cum 
scrie Strabon, regele geţilor îl consulta pe marele preot, Zal- 
moxis (şi ulterior Deceneu) — retras într-o peşteră — pentru 
că acesta era în stare să „vestească vrerile zeilor 44 . „AceSt 
obicei — continuă Strabon — a dăinuit pînă în vremea noas¬ 
tră ; după datină, mereu se găsea un astfel de om care ajun¬ 
gea sfetnicul regelui 44 (Geugrcijia VII, 3, 5). Acest raport, de 
tip special, între suveran („cel care poate 44 ) şi marele preot 
(„cel care ştie 44 ), avea rădăcini adinei în „preistoria indo-eu- 
ropenilor 44 , cum nota Mircea Eliacle (86, p. 69—70). Analog, 
peste secole, Ştefan cel Mare — conform legendelor populare 
— îl căuta pe Daniil Sihastrul, retras în peştera-chilia sa. 
pentru a-1 consulta în privinţa unor probleme critice (duce¬ 
rea unor războaie, întemeierea noilcr mînăstiri etc.) (vezi 65. 
p. 454—475). Daniil era adeptul unei practiei-doctrine, cu¬ 
noscută sub numele grecesc tlesychasma (de unde derivă rom. 
sihastru), cu puternice filoane precreştine, „o doctrină şi o 
practică de tip pythagorician 44 (91, p. 313). El trăia solitar, 
„în linişte 44 (gr. hesychia), la fel cum (chiar cu acelaşi ter¬ 
men, hesychia) era prezentat modul de viaţă al preoţilor geto- 
misieni (Strabon, Georgr. VII, 3, 3, cf. Fonte. s... voi. I, p. 226— 
227 ; vezi în acest sens 91, p. 307—313). Pare a fi vorba de 
una dintre acele „supravieţuiri 44 în spaţiul carpato-dunărean. 
despre care scria Mircea Eliade : „ca peste tot dealtfel în pro¬ 
vinciile imperiului roman, realităţile religioase autohtone 
au supravieţuit, mai mult sau mai puţin transformate, nu 
numai procesului romanizării, dar şi al creştinării. Avem 
destule probe ale supravieţuirii moştenirii -păgîne», adică 
geto-dace şi daco-romane, la români... 44 (86, p. 79). 

Am văzut, în legendele populare de tip „Ştefan cel Mare 
ctitor de biserici 44 , rolul-cheie atribuit rnagului-ascet Daniil : 
pe cale magico-rituală, acesta consacră locul pe care şi stabi¬ 
leşte felul în care va fi întemeiată viitoarea biserică. Ar pu¬ 
tea fi, acesta, un preţios indiciu că atribuţii similare aveau 
şi arhaicii preoţi-magi din spaţiul carpato-dunărean. Ipoteza 
noastră şi-ar putea găsi o confirmare în felul în care îi nu¬ 
mea Poseidonios (cf. Strabon, Geogr., Vfl, 3, 3), pe preoţii- 
asceţi geto-misieni : ktistai şi, respectiv, Flavius Josephus (An- 

tichităţi iudaice, XVIII, 1, 5) pe cei daci : pleistoi (cu lecţiu- 
nea probabilă polistai), denumiri traduse de Vasile Pârvan 
şi de alţi specialişti prin „întemeietori 14 şi, respectiv, „întemeie¬ 
tori de oraşe 11 (70, p. 95). 

Putem să ne imaginăm că preoţii geto-daci nu-şi trime¬ 
teau săgeţile numai în nori, pentru a răpune/alunga pe cale 
magică daimonul uranian (cf. Herodot), ci şi în pămînt sau 
în copac, pentru a răpune/alunga daimonul chtonian sau den- 
dronian, în vederea unei întemeieri. 

în spaţiul indic, înainte ca o singură piatră a unei case 
noi să fie aşezată, magul-astrolog arăta ce punct din temelie 
se afla exact deasupra capului şarpelui care susţine lumea. 
Meşterul zidar îşi făcea — din lemnul arborelui Khadira — 
un ţăruş pe care-1 batea în pămînt cu o nucă de cocos (71), 
în locul indicat, cu credinţa că ţăruşul se va înfige în capul 
şarpelui, fixîndu-1. Piatra de tetnelie (padma-sila) era aşeza¬ 
tă deasupra ţăruşului, în acest loc („centrul lumii“) astfel con¬ 
sacrat şi purificat. Neîndeplinirea acestor gesturi magico-ri- 
tuale — care reiterau, în fond, actul cosmogonic — sau inco¬ 
recta lor îndeplinire, făcea ca edificiul să se surpe din cauza 
cutremurului sau a unei alte manifestări a Haosului (44, p. 72). 

Bogatele tradiţii atestate în Asia, Europa şi aiurea, re¬ 
feritoare la întemeierea unor case, temple, cetăţi, teritorii 
etc., în locul unde s-a înfipt săgeata, lancea, buzduganul, 
toiagul (mai tîrziu, crucea), sînt solidare cu străvechea men¬ 
talitate a creaţiei în centrul lumii. Astfel de credinţe au su¬ 
pravieţuit în cultura populară română în cutumele juridice 
(72) şi în legendele eponimice. Cunoscuta temă mitică a 
vînătorii rituale în vederea unei întemeieri pare a fi înrudită 
cu tema în discuţie. în unele zone (jud. Bihor, de exemplu), 
se practica „vînătoarea simulată prin tragerea cu arcul sau 
aruncarea ciomagului sau bîtei. Locul unde cădea ciomagul, 
băţul, săgeata, semnifica atingerea ţintei, deci omorîrea sim¬ 
bolică a animalului oracol şi aflarea centrului viitorului sat“ 
(73, p. 304). 

în acest sens, sînt interesante unele legende greceşti şi 
romane, care ne furnizează date privind arhaice rituri de în¬ 
temeiere. Conform tradiţiei, în incinta templului Erehteion. 
pe Acropole, se afla „un trunchi de măslin socotit a fi ieşit 
din sol cînd Minerva victorioasă l-a izbit cu lancea. Pe acest 
prim trofeu cunoscut de mitologia greacă a fost gravată mai 
apoi imaginea Minervei şi atîrnată masca fioroasă a Gorgo- 
nei“ (47, p. 17). De asemenea, lancea aruncată de Romulus 

s-a înfipt în Colina Palatină, colină pe care a fost întemeiată 
cetatea Romei. Lancea ar fi prins rădăcini şi a înfrunzit, de¬ 
venind un „copac cu crengi mlădioase“ (Ovidiu, Metam. XV 
şi Plutarh, Romulus, XX). Colina, lancea şi arborele sînt re¬ 
prezentări simbolice similare şi, de multe ori, interşanjabile ; 
ele definesc acelaşi concept cosmologic — Axis mundi. Con¬ 
form unei alte legende, din acelaşi ciclu (Titus Livius, De lo 
fundarea Romei I, 10), primul templu „care a fost sfinţit la 
Roma“ în cinstea zeului Jupiter, a fost ridicat pe colina Ca- 
pitoliu, pe locul „unui stejar socotit sfînt de păstori“, la ră¬ 
dăcina căruia a depus Romulus armele inamicului învins 
(tropaeum). 

Agăţarea în crengile, depunerea la rădăcina sau înfigerea 
în trunchiul copacului a unor arLne/unelte, baterea cu un 
topor (ciocan) în lemnul (toaca) unui copac, înfigerea în pă- 
mînt a unor arme/unelte etc. au toate acelaşi scop şi efect 
magico-ritual : consacrarea unui loc în vederea unei înteme¬ 
ieri sau, altfel spus, stabilirea unui centru de unde poate ira¬ 
dia creaţia. 

Analog cu ritul indian comentat mai sus, la aşezarea pri¬ 
mei pietre din temelia unei case noi (ceremonie consemnată 
în judeţul Cluj), meşterii oferă proprietarului un ciocan cu 
ajutorul căruia acesta trebuie să bată piatra „pînă se aşea- 
ză“ (37, p. 228 ; 113), iar în alte zone ale ţării, se bate urs 
ţăruş (par, stîlp) în locul unde va fi talpa casei sau vatra 
satului (37, p. 237 ; 36, p. 76 şi p. 102 ; 73, p. 301—306 ; 74). 
„Cînd se întemeia un sat, cel dintîi om bătea un par în pă- 
mînt, pe care îl considera ca fundament sau temelie. In jurul 
parului se construiau casele şi gospodăriile şi aşa lua fiinţă 
un nou sat“ (vezi alte practici şi credinţe similare la 73, p. 
305—306 şi 114, p. 199—200). 

Pentru mentalitatea populară, astfel de practici rituale, 
privind întemeierea unui microcosmos nu sînt decît imitaţii 
ale gestului primordial, prin care Demiurgul a întemeiat ma- 
crocosmosul : „Dumnezeu umblînd pe ape, a înfipt toiagul şi 
s-a făcut pămînt M (23, p. 15 ; pentru imagini analoage, vezi 
100, p. 65 ş.u.), sau alt fragment dintr-o legendă cosmogonică . 
„(Dumnezeu) şi-a aruncat băltagul în apa cea mare. Şi ce să 
vezi, din băltag crescu un arbore mare, iar sub arbore şedea 
dracul.în jurul acestui copac „Dumnezeu făcu lumea“, iar 
„din frunzele arborelui s-au făcut oaimeni“ (92, p. 90—91 şi 
69, p. 240—243 ; pentru imagini similare în folclorul bulgar, 
vezi 110, p. 297). 

Prin această sumară trecere în revistă a unor rituri şi 
credinţe arhaice — simple elemente disparate ale unui am¬ 
plu şi închegat sistem mito-ritual — am vrut să sugerăm, 
printre altele, faptul că legenda românească a edificării arcei 
de către Noe face parte din aceeaşi mitosferă cu legenda tip 
Meşterul Mcmolc şi faptul că jertfa umană nu a fost înlocuita 
cu un banal gest creştin — bătutul în toacă —, ci că acesta 
din urmă este ecoul unei mentalităţi arhaice şi complexe pri¬ 
vind creaţia în general şi în special cea prin construcţie. 

Analiza celor cîtorva episoade ale variantelor româneşti 
ale legendei potopului ne-au permis depistarea şi evidenţie¬ 
rea unor străvechi motive mito-rituale, inserate în structura 
epică a mitului biblic. Ceea ce am vrut să demonstrăm este 
faptul că aceste inserţii au fost obligatorii : ele au modificai 
în mod esenţial statutul personajelor şi relaţiile dintre ele, 
permiţind astfel adoptarea (prin adaptare) a unui mit străin 
(cel biblic), de către mentalitatea autohtonă, diferită de cea 
care a generat mitul originar. In mitul biblic, Iahve este 
omnipotent şi omniscient (lucru firesc pentru o religie mono¬ 
teistă, de tipul celei mozaice), iar omul (Noe) este un execu¬ 
tant corect şi docil al indicaţiilor primului. Este suficient ca 
Iahve să-i promită lui Noe că va fi mîntuit de urgia poto¬ 
pului, pentru ca acesta să-l creadă şi chiar aşa să se întîmple. 
Un astfel de scenariu era incompatibil însă cu mentalitatea 
arhaică românească. Nu Dumnezeu poate lua astfel de decizii 
sau, mai corect spus, nu sînt suficiente numai decizia şi ac¬ 
ţiunea lui. Omul poate şi trebuie să repete (ca într-o oglindă 
micşoratoare) gestul Demiurgului, care este — ca şi Manole 
sau „românul 11 Noe — tot un meşter constructor, doar că 
mai „mare 11 care, cu „un topor mare 11 , taie „un lemn (paltin) 
mare 11 , întemeind Lumea — „o mînăstire mare 11 . Iată-1 descris 
într-o Poveste a Ini Dumnezeu, culeasă în nordul Moldovei, 
în jurul anului 1900 : 


A fost un om mare 
si-a luat un topor marc* 
şi s-a dus la pădurea mare 
şi a tăiat un lemn mare 


(sau „un paltin mare", 115) 
şi a făcut o mînăstire mare 
cu nouă uşi, cu nouă altare 
(20, p. 333). 


Şi, la fel ca şi Noe din legendele româneşti prezentate, 
Dumnezeu are şi ol o toacă („Toaca din cer 11 ) — „tot ca cea 
de pe pămînt 11 doar că, bineînţeles, „este o toacă mare 11 (8, 

p. 138). Armele omului şi forţele lor magice sînt mai miei 
dccît cele ale Demiurgului. Mai mici, clar indispensabile. Fără 
ajutorul lor armele Demiurgului devin inoperante. Acesta 
este motivul pentru care Noe din legenda românească (spre 
deosebire de Noe din legenda biblică), pentru a nu fi atins 
(el, casa/arca, familia şi vietăţile sale) de stihia Haosului, tre¬ 
buie să o răpună, la rîndul său, printr-un act magic : ridica¬ 
rea sapei cu tăişul în sus. 

Aceeaşi ciocnire de mentalităţi diferite transpare şi în 
episodul edificării arcei. Iahve îi indică lui Noe planul coră¬ 
biei şi acesta o construieşte : „Şi Noe a făcut toate întocmai 
aşa cum i-a poruncit Dumnezeu 11 (Geneza VI, 22). Nu este 
menţionată intervenţia malefică a stihiilor haotice, fie pen¬ 
tru că acestea nu acţionează, fie pentru că de sarcina anihi¬ 
lării acţiunii lor este răspunzător Iahve, în exclusivitate. în 
varianta românească a legendei, scenariul este evident dife¬ 
rit : stihia se opune făţiş şi sistematic creaţiei şi numai gestul 
magic al eroului (care bate în toaca de paltin), gest solitlai 
cu cel al Demiurgului (care bate în „toaca din cer“), este în 
măsură să (re)stabilească supremaţia Ordinii asupra Haosului. 

Echilibrarea relaţiei Om-Demiurg, realizată, pe de o par¬ 
te, prin conştiinţa deţinerii de către primul a unor potenţe de- 
miurgice şi, pe de altă parte, prin „umanizarea 11 lui Dumne¬ 
zeu (văzut ca un „om mare“, care oboseşte, greşeşte, cere a- 
jutor), precum şi permanenta concordanţă a acţiunilor celor 
doi, sînt coordonate Caracteristice unei mentalităţi care s-a 
perpetuat de-a lunguî mileniilor la populaţia din spaţiul car- 
pato-dunărean. 


NOTE LA .LEGENDA ROMÂNEASCA A POTOPULUI" 


1 Mircea Eliade — Aspecte ale mitului, Ed. Univers, Bucureşti, 

1978. 

2 Marcel Olinescu — Mitologie românească, 1944. 

3 Tudor Pamfile — Povestea lumii de demult, după credinţele 
poporului român, Bucureşti, 1913. 

4 „Metalul — mai cu seamă sub formă tăioasă, cum ar fi cuţi¬ 
tul... — e si azi considerat ca un bun apărător contra spiritelor rele, 
chiar în Europa" (5, p. 195). 


105 



5 Tache Papahagi — Mic dicţionar folkloric. Spicuiri folklorice 
şi etnografice comparate, Ed. Minerva, Bucureşti, 1979. 

6 Mircea Eliade — Istoria credinţelor şi ideilor religioase, voi. L 
Ed. Ştiinţifică şi Enciclopedică, Bucureşti, 1981. 

7 Dumitru Berciu — Arta traco-getică, Ed. Academiei R.S. Româ¬ 
nia, Bucureşti, 1969. 

8 I. Muşlea, Ov. Bîrlea — Tipologia folclorului. Din răspunsurile 
la chestionarele lui B. P. Ilasdeu, Ed. Minerva, Bucureşti, 1970. 

9 Traian G(h)erman — Meteorologie populară, Blaj, 1928. 

10 Gilbert Durând — Structurile antropologice ale imaginarului. 
Ed. Univers, Bucureşti, 1977. 

11 Roland Barthes — Mytholngies, Ed. du Seuil, Paris, 1957, p. 92 

12 Vara în persană, înseamnă „loc înzidit, casă", cu posibilă ră¬ 
dăcină var (sanscr. vrnotij = a acoperi, a închide în (13, p. 70), ve:a 
şi rus. i'rîti (a băga), rom. a virî. A se vedea şi numele reşedinţei re¬ 
gale de iarnă a mezilor — Vera (Strabon, Geografia, XI, 13, 3) şi 
ung. varos = oraş, cetate. 

13 Mircea Eliade — Patterns in Comparative Reliaion, New 
York, 1974. 

14 t.uis Răau — Inconographie de l’art chretien. Tome II (icono- 
graphie de la Bible), voi. 1 (Ancien Testament), Paris, 1956, p. 109. 

15 Tot Sf. Augustin a susţinut că dimensiunile arcei lui Noe 
(300/50/30 coţi, cf. Geneza VI, 15), respectă aceleaşi proporţii ca cele 
ale corpului uman : lungimea este de şase ori lăţimea şi de zece ori 
grosimea. 

16 Moses Gaster — Chrestomaţie română. Texte tipărite şi ma¬ 
nuscrise (sec. XVI — XIX), dialectale şi populare, voi. I, Beipzig şi 
Bucureşti, 1891. 

17 B. P. Hasdeu — Etymologicum Magnum Romanice, voi. II, 
Bucureşti, Ed. Minerva, 1974, p. 69. 

18 I. I. Russu — Etnogeneza românilor, Ed. Ştiinţifică şi Enciclo¬ 
pedică, Bucureşti, 1981, p. 118 şi p. 251—252. 

19 B. P. Hasdeu — Istoria critică a românilor, Ed. Minerva, 
Bucureşti, 1984, p. 577—580. 

20 Ovid Densusianu — Opere, voi. I (Lingvistică), Ed. pentru 
Literatură, Bucureşti, 1968, p. 633—634. 

21 x x x — Gîndirea asiro-babilontană in texte, Ed. Ştiinţifică. 
Bucureşti, 1975. 

22 Eugenio Battisti — Antirenaşterea, voi. II, Ed. Meridiane, 
Bucureşti, 1982, p. 190. 

23 Elena Niculiţă-Voronca — Datinele şi credinţele poporului 
român, Cernăuţi, 1903. 

24 I. -A. Candrea — Iarba fiarelor. Studii de folklor. Bucureşti, 

1928. 

25 Adrian Fochi — Datini şi eresuri populare de la sfirşitul se¬ 
colului al XlX-lea:Răspunsurile la chestionarele lui Nicolae Densu- 
sianu, Ed. Minerva, Bucureşti, 1976. 

26 Ariane MacDonald — La naissance du monde au Tibet, în voi. 
La naissance du monde, Collection „Sources Orientales*, voi. I, Seuil, 
Paris, 1959, p. 422. 

27 M. E. Mat ie — Miturile Egiptului antic, Ed. Ştiinţifică, Bucu¬ 
reşti, 1958, p. 108—110, planşa XXVIII. 

28 In legătură cu motivul în discuţie, vezi comentariile mito- 
simbolice făcute de C. Kerenyi — The primordial child in primordial 
times şi cele psiho-simbolice făcute de C. G. Jung — The psychology 
of the child archetype, ambele în volumul C. G. Jung and C. Kerenyi 
— Essays on a sc-ience of mythology. The myth of the divine child and 
the mysterics of Elcusis, Princeton University Press, 1973, p. 25—69 
şi respectiv p. 70—100. 

29 Al. I. Amzulescu — Cintecul epic eroic. Tipologie şi corpus 
de texte poetice, Ed. Academiei R.S. România, Bucureşti, 1981. 

30 Oskar Dăhnhardt — Natursagen. Rine Sammlung Naturdeutan- 
der Sagcn, Mărchen, Fabeln und Legenden, Bând I (Sagen zum Alton 
Testament), Leipzig & Berlin, 1907. 

31 Anca Pop-Bratu — Pictura murală maramureşeană. Meşteri 
zugravi şi interferenţe stilistice, Ed. Meridiane, Bucureşti, 1982, p. 58. 
p. 69, figura XXII. 

32 Victor Brătulescu — Biserici din lemn din Maramureş, în 
„Buletinul Comisiunii monumentelor istorice" an 34, 1941, p. 71, fig 
116—117. Mulţumim Olgâi Trestioreanu-Brătulescu pentru permisiunea 
de a cerceta foto-nrhiva prof. V. Brătulescu. 

33 V. A. Urerhia — Codex Bandinus, Bucureşti, 1895. 

34 St.ith Thompson — Motif-Index of Folk-Literature, 6 volume, 
Indiana University Press, Bloomington. 1955. 

35 Sintagma folosită de Bandinus — anilis fabula („poveste de 
babă") — nu trebuie înţeleasă îr, sens peiorativ ; este vorba de o ex¬ 
presie consacrată, atît in limba latină (în această formă, anilis fabula, 
apare la Apuleius, de exemplu), cît şi în limba greacă (graodes my- 
thos). 

36 Meşterul Manole. Contribuţie la studiul unei teme de folclor 
european, Ed. Minerva, Bucureşti, 1973. 

37 Riturile construcţiilor la români, în „Folclor literar", voi. II, 
Timişoara, 1968, p. 221—262. 

38 Legendele construcţiilor de pe teritoriul României, în „Folclor 
literar", voi. III, Timişoara, 1972, p. 45—60. 

39 Ion Nccnlce — Letopiseţul Tării Moldovei, Ed. Minerva, Bucu¬ 
reşti, 1980. 

40 x x x — Jurnalul călătoriilor canonica ale mitropolitului Un- 
grovlahiei Neofit I Crctanul, traducere şi prezentare de M. Carataşu, 
P. Cernovodeanu şi N. Stoicescu, în „Biserica Ortodoxă Română", nr. 
1—2/ianuarie-februaric 1980, p. 243—315. 

41 Anti Aarne & Stith Thompson — The Types of tlie Folktale 
(FFC 184) Helsinki 1951 (vezi tipul G25 : „Diavolul în arca lui Noe") 

42 Este vorba de un text atribuit lui Methodius, episcop de 
Patara (sec. III—IV), text care a fost colportat de bogomili (vezi 
110, p. 80). Să remarcăm fapul că specialiştii nu au subliniat rolul pro¬ 
babil pe care l-a jucat, în folclorul mito-religio.s român, textul slavon 
apocrif, Revelaţiile lui Pseudo-Mcthodius. In afară de legenda în 
discuţie şi alte legende cuprinse în text se regăsesc în folclorul româ¬ 
nesc ; este vorba, do exemplu, de legenda luptei, la sfîrşitul lumii, 
dintre Anticrist şi Sf. Ilie ale cărui picături de sînge, căzute pe pă- 
mînt, incendiază lumea. 

43 Valeriu St. Ciobanu — Jertfa zidirii la ucrainieni şi la ruşi, 
Chişinâu, 1938. 

44 Mircea Eliade — Comentarii la Legenda Meşterului Manole, Ed. 
Publicom, Bucureşti, 1943. 

45 IIic Mîndriccl — Tradiţia locală despre relicvele rupestre de 
la Nucu, în Vestigiile rupestre din munţii Buzăului, Buzău, 1980, p. 39 

46 In afară de elementele prezentate, altele vin să confirme ana¬ 
logia simbolică dintre toacă, tobă şi nred. Vezi în limba română dobă 
= tobă şi dubă = luntre monoxilă (vezi şi sanscr. dabba = corabie, 
corabie primitivă) (88, p. 148—149). Pentru şaman, toba este, din punct 
de vedere simbolic, o barcă în care el traversează marea (vezi 55, p. 
172). Eroii anumitor mituri diluviene (din China, de exemplu), se sal¬ 
vează de apele potopului nu într-o barcă, ci într-o tobă de lemn (34 
I, p. 187 ; 83, p. 458 ; 84, p. 60). 

47 Romulus Vulcănescu — Coloana cerului, Ed. Academiei R. S. 
România, Bucureşti, 1972. 

48 D. Dan — Minăslirea şi comuna Putna, Bucureşti, 1905. 

49 *** — Crestomaţie de literatură română veche, voi. I, Ed. 
Dacia, Cluj-Napoca, 1984, p. 202—206 ; Moses Gaster — Literatură 
populară română, Ed. Minerva, Bucureşti, 19*3, p. 192—196 ; N. Car- 
tojan — Cărţile populare in literatura românească, voi. I, Bucureşti, 
1974, p. 155—162 ; P. Saintvves — Lssais de folklore biblique, Paris, 
1922, p. 119. De remarcat este faptul că nici unul din cei trei copaci 
nu se potriveşte la templul lui Solomon şi nu se înţelege cum a reu¬ 
şit regele biblic să termice sfintiil edificiu. Menirea textului era doar 

aceea de a explica cum au ajuns la Ierusalim cei trei copaci, din 
caro, ulterior, au fost confecţionate crucile pe care au fost răstigniţi 
T.sus si cei doi tîlhari (vezi şi nota 119). 

50 S. N. Kramer — Istoria începe la Sumer, Ed. Ştiinţifică, Bucu¬ 
reşti, 1962. 

51 *** — Epopeea lui Ghilgameş, Editura pentru Literatură Uni¬ 
versală, Bucureşti, 1966. 

32 Din păcate, nu am avut acces la studiul iui S. N. Kramer, 
Gilgamcşh and the Huluppu-Tree, în „Assyrioiogical Studies", nr. 10, 
Oriental Institute of Chicago, 1938. Huluppu este o salcie, cf. 201, p. 68 
si 284. 

53 Sim. Fi. Marian — inmormîntarea la români , Bucureşti, 1892. 

54 Chinezii foloseau, de asemenea, în ser puri magice, astfel de 
plăci de lemn sau de metal, care erau lovite cu un ciocănel de lemn. 
Vechii greci foloseau şi ei toaca de lemn (hagia xila), sau de metal 
(hagici sideron). Toba de lemn (un bloc de lemn scobit, fără mem¬ 
brană) s-a păstrat pînă în zilele noastre în orchestrele simfonice : 
germ. Holztrommel sau Knnllbiichse, engl. wood-block, it. (tamburo di) 
legno, rom. lemn, fr. bois, rus. bruski (vezi W. Demian — Teoria 
instrumentelor, Ed. Didactică şi Pedagogică, Bucureşti, .1968, p. 34). 

55 Mircea EI iade — Shamanism. Archaic Techniques oj Ecstasy, 
‘Princeton University Press, 1974. 

56 Analogii între unele episoade ale epopeii lui Ghilgameş, pc 
de o parte, şi practici şi credinţe şamanice, pe de altă parte, au fost 
remarcate şi de E. A. S. Butterworth (1970) şi dc Kurt Jaritz (1971), 
conform 6, p. 413. 

57 G. G. Tocilcscu, Chr. Ţapii — Matcrialuri folcloristice, Ed. Mi- 
nrrva, Bucureşti, 1981, voi. III, p. 348. 

58 Şi în credinţele populare româneşti, copacul şi ramura pe 
care a cîntat cucul au valenţe magico-benefice; vezi Sim. FI. Ma¬ 
rian. — Păsările poporului român. Bucureşti, 1938, p. 14 şi nota 8. 
p. 299 : vezi şi relaţia cuc-paltin în Sim. Fi. Marian — Ornitologia 
poporană romănă, 1883, voi. I, p. 8 şi voi. II, p. 159. 

59 Mircea Eliade considera că, în acest episod al Kalevalei, 
este vorba „dc o aventură iniţiatică întreprinsă pentru a dobîndi cu¬ 
noaşterea secretă. Se coboară în pîntecul unui gigant sau al unui 
monstru cu scopul de a obţine ştiinţa sau înţelepciunea", cf. M. Eli¬ 
ade — Myths, Dreams and Mysteries. The Encounter between Contem- 
porary Faiths and Archaic Realities, Harper & Row, New York, 
1967, p. 225. 

60 Similar, Orfeu — pe puntea corăbiei primordiale Argo — 
domolea furtunile, incantînd povestea facerii lumii (Apollonios din 
Rhodos — Argonauticele I, 495). 

61 Elias Lonnrot — Kalevala. Epopee populară finlandeză, tra¬ 
ducere de Iulian Vesper, Ed. de Stat pentru Literatură şi Artă, Bucu¬ 
reşti, 1959. 

62 P. Caraman — Consideraţii critice asupra genezei şi răspin- 
dirii baladei Meşterului Manole, în Meşterul A'Ianole. Studiu, antolo¬ 
gie şi note de Maria Cordoneanu, Ed. Eminescu, Bucureşti, 1980' 
p. 137. 

63 Vezi şi P. P. Negulescu — Problema cosmologică, în Scriere 
inedite, voi. IV, Ed. Academiei R. S. România, Bucuroşi, 1977, p. 393. 

64 Jean Starobinski — Textul şi interpretul, Ed. Univers, Bucu¬ 
reşti, 1985. 

65 Ov. Papadima — Literatura populară română. Din istoria şi 
poetica ei, Ed. pentru Literatură, Bucureşti, 1968. 

66 Mircea Eliade — Ierburile de sub cruce, în „Revista Funda¬ 
ţiilor Regale", noiembrie 1939, an VI, nr. 11, p. 353—369. 

67 Fraţii Grimm — Poveşti alese, voi. I, Ed. Tineretului, Bucu¬ 

reşti, 1960, p. 72—78. In unele privinţe, scenariul basmului german 
Gisca de aur, este analog cu cel al basmului românesc Pasărea mă¬ 
iastră (Petre Ispirescu — Legende sau basmele românilor, Ed. Facla, 
Timişoara, 1984, p. 226—234). Ca şi în basmul german, în cel românesc, 
cei doi fraţi mai mari refuză, pe rînd, să dea de mlncare unei fiinţe 
silvestre (o vulpe-om), care îi transformă în stane de piatră. Prîslea 
îşi împarte mîncarea cu ea şi aceasta îl ajută să dobîndească nu 
„gîsca de aur", ci „pasărea măiastră" care, ca şi prima, avea pene ce 
„străluceau ca oglinda la Boare". In basmul german, pe locul (şi 
poate din lemnul) copacului la rădăcina căruia a fost găsită „gîsca 
de aur" s-a meşterit o corabie năzdrăvană. In basmul românesc, „pa¬ 
sărea măiastră" este adusă „de pe tărîmul celălalt" şi pusă pc turla 
bisericii care se năruia întruna. Conform unei revelaţii onirice pe 

care a avut-o împăratul (tatăl celor trei fraţi), aceasta era condiţia 

ca turla să nu se mai surpe şi ca mînăstirea să fie terminată. 

68 Andrei Oişteanu — Grădina de dincolo. Zoosophia, Ed. Da¬ 
cia, Cluj-Napoca, 1980. 

69 Romulus Vulcănescu — Mitologie română, Ed. Academiei 
R. S. România, Bucureşti, 1985. 

70 Vasile Pârvan — Getica. O protoistorie a Daciei, Ed. Meri¬ 

diane, Bucureşti, 1982. 

71 Nu ştim dacă sunetul produs de nuca de cocos, lovită de 

ţăruş, avea vreun rol magic în cadrul acestui ceremonial, dar ştim 
că acest fruct (găurit, golit şi lovit cu un băţ) era un străvechi in¬ 
strument magic de percuţie şi că toba făcută din fructul lemnos al 
baobabului era încărcată de virtuţi cosmogonice în miturile şi ritu¬ 
rile dogonilor (10, p. 417—418). 

72 Romulus Vulcănescu — Etnologie juridică, Ed Academiei 
R. S. România, Bucureşti, 1970, p. 75. 

73 Vladimii- Trebici şi Ion Ghinoiu — Demografie şi etnografie, 
Ed. Ştiinţifica şi Enciclopedică, Bucureşti, 1986. 

74 Paui-Henri StahI — L'Oryanisation magiquc du territoire vil- 
lageois Roumain, în „L’Hommc" XIII, 3, Paris, 1973, p. 150—162. 

75 Victor Kernbach — Miturile esenţiale. Antologie de texte , Ed. 
Ştiinţifică şi Enciclopedica, Bucureşti, 1978. 

76 Lazăr Şăineanu — O pagină din istoria medievală. Excursi- 
une istorico-lingvistică II. Jidovii sau Tătarii sau Uriaşii, în „Con¬ 
vorbiri literare", XXI, 1887, p. 521—528. 

77 Spre deasebire de 1 tron, patul nu pare a fi un simbol clasic 
pentru definirea unei divinităţi dar, în cazul legendei sumero-akkn 
dicne, el este un semn distinctiv normal pentru o zeiţă a dragostei 
şi a maternităţii, cum este Inanna (Iştar). De altfel, aşa cum am vă¬ 
zut. Ulise îndeplineşte şi el tainice canoane pentru a întemeia patul 
conjugal şi iatacul nupţial, pe- locul şi din lemnul măslinului — co¬ 
pac consacrat zeiţelor Atena şi Demetra. Nu credem că, în acest u) 
tim caz, actul ritual a fost patronat de Atena (zeiţa pururi castă) ci. 
mai degrabă, de Demetra — zeiţă a fertilităţii (pămîntului, dar şi s 
oamenilor), protectoare a locuinţei (stabile) şi a căsătoriei. Şi în tex¬ 
tele folclorice româneşti, Sf. Maria — care a preluat o parte din func¬ 
ţiile unei arhaice divinităţi a fertilităţii (70, p. 250) — apare adesea 
culcată într-un pat, la poalele unui copac cosmic : „La mijloc de cale / 
La un paltin mare / Cu vîrfuri pe ceri / Cu poale pre mări (...) Sub 
el îmi era / Un pat încheiat / Din seînduri de brad / In pat îmi 
■şedea / Tot Maica Mărie" (89). 

78 Ipoteza formulată de Romulus Vulcănescu este, în principiu 
posibilă sub rezerva că această legendă ar putea fi tot de sorginte 
ebraică şi doar remodelată în spaţiul românesc. Un prim indiciu în 
favoarea acestei rontraipoteze este numele de Jidovi sau Uriaşi pc 
care îl poartă antropoizii giganţi din legendele româneşti („Uriaşii sînt 
sinonimi cu Jidovii în limba poporului" — 76, p. 524). O astfel de 
legendă ar fi putut să fi fost vehiculată de vreun text apocrif, even¬ 
tual de „Cartea tainelor lui Enoh". Astfel în „Cartea lui Enoh", se 
spune că „fiii cerului" (îngerii căzuţi) s-au împreunat cu „fiicele oa¬ 
menilor" care „au zămislit şi au adus pe lume uriaşi puternici a că¬ 
ror înălţime era de trei mii de coţi". Aceştia au mîncat „toate roade¬ 
le trudei oamenilor" şi au început să distrugă păsările, animalele, 
peştii şi chiar pe oameni ; „apoi şi-au mîncat unii altora carnea şi 
şi-au băut unii altora sîngele". Dumnezeu a hotărît să distrugă pe 
uriaşi şi pe oameni (înrăiţi de primii), printr-un potop din care să 
scape doar Noe şi „urmaşii săi" (75, p. 257—258). Am citat din aprocri- 

ful etiopian „Cartea lui Enoh", neavînd acces la cel slavon .,C'ar!c« 
tainelor lui Enoh“, despre care însă ştim faptul că, pe de o parlr, 
conţine şi el legenda rezumată de noi mai sus (vezi 81, p. 30 şi p. 
42) şi, pe de altă parte, versiunea slavă a apocrifului a circulat şi a 
fost copiată, din sec. XVI—XVII, şi pe teritoriul românesc (rf. 81, 
p. 37 şi p. 434). Ca şi în textele apocrife, în unele legende populare 
româneşti, cele două diluvii sînt văzute ca unul şi acelaşi eveniment : 
„Aceasta [potopul Uriaşilor — n.n.] a fost pe vremea potopulm lui 
Noe" (25, p. 72). De altfel, chiar şi în textul canonic al Biblici — do 
unde, în general, a fost cenzurată legenda privitoare la „îngerii că¬ 
zuţi" — potopul este motivat de „răutatea oamenilor" .şi de existenţa 
pe pămînt a Uriaşilor : „Iar în vremea aceea (a potopului — n.n.) 
erau pe pămînt Uriaşii, mai ales după ce fiii lui Dumnezeu mirară 
la fiicele oamenilor şi le născură fii" ( Geneza , VI, 4). 

79 Să punem în paranteză faptul că, în urmă cu peste un secol, 
G. Dem. Teodorescu vedea cu naivitate în aceste practici „rudimen¬ 
tara origine a paratrăsnetului" (G. Dem. Teodorescu — Credinţe, da- 
line şi moravuri ale poporului român, Bucureşti, 1874, p. 85). Este 
într-adevăr vorba de „parn-trăsnet" (mai exact de „para-stihie"), dar 
care funcţionează conform legilor magiei şi nu conform celor ;ilc 
fizicii. 

80 Şi în unele legende populare ale potopului, timpul destinat 
construirii arcei este exagerat de mare : 9 ani (23, p. 20) sau 99 de 
ani (3, p. 125). 

81 Emile Turdeanu — Apocryphes slaves et roumains dc TAn- 
cien Testament, Ed. E. J. Brill, Leiden, 1981. 

82 Să mai amintim două legende care par a fi înrudite cu cele 
comentate de noi. Eroul grec Erysichthon, printr-un act nelegiuit, a 
tăiat (nu ni se spune în ce scop) un stejar sfint, consacrat zeiţei Ceres 
(Demetra). Aceasta l-a pedepsit — prin înfometare — să-şi sfîşie pro¬ 
priul trup, autodevorîndu-se (Ovidiu — Metam. VIII, 739—878). In 
privinţa tăierii nerituale a arborilor sacri sau consacraţi vezi şi 90 
p. 235—239. A doua legendă, avîndu-1 ca erou pe Isus, este cuprinsă 
în apocriful slavon „Evanghelia copilăriei (lui Isus)" (sec. XIV). Tre- 
cînd pe lîngă un templu „păgîn" în construcţie, Isus a fost rănit dt 
o piatră, căzută din zidurile acestuia. Printrun blestem magic, Isuî 
a dărîmat templul şi, printr-o binecuvîntare, a ridicat un altul „bun" 
şi „nu un lăcaş al diavolilor" (81, p. 57 şi 110, p. 215 şi p. 220). Este 
posibil ca scenariul epic originar (care a contaminat legenda copilă¬ 
riei lui Isus), să fi fost diferit : eroul întemeiază incorect un tem¬ 
plu, o piatră din zidărie îl răneşte, eroul dărîmă construcţia şi — 
prin puterea magică a cuvîntului — alungă demonii şi înemeiază un 
templu „bun". Eventuala cauză a modificării scenariului este lesne 

de bănuit : autorul care a inserat acest episod, sau cei ulteriori cart: 
l-au recopiat, nu şi-au permis să pună pe seama lui Isus o „greşeală 
rituală". In orice caz, faptul că este vorba dc o inserţie pare a ii 
evident ; nici una din celelalte versiuni ale acestei Evanghelii apo¬ 
crife (greacă, latină, siriacă, arabii, armeană) nu conţine acest epi¬ 
sod (81, p. 57). 

83 Max Kaltenmark — La naissance du monde en Chine, în 

voi. Sources Orientales, voi. I (Im Nmissance du Monde), Ed. du Seuil, 

Paris, 1959. 

84 Jacques Lemoine — Mythcs d’origine, mythcs d'Identification 
în .L’Hommc", nr. 101, Paris, 1987, p. 58—85. 

85 Ne aducem aminte că şi în legenda akkadiană a potopului 

arca are ca model templul Apsu (21, p. 167), acelaşi care a servil 

drept model cosmogonic zeului Bel-Marduk (21, p. 36). 

86 Mircea El iade — De la Zulmo.vis la Genghis-Uan, Ed. Ştiinţi¬ 
fică şi Enciclopedică, Bucureşti, 1980. 

87 Este vorba dc celebrul Templu din Ierusalim, clădit de re¬ 
gele Solomon (cf. Cartea a Il-a a Cronicilor II—VII). Intr-o altă 

legendă apocrifă — cea a profetului Ieremia — acest templu este de¬ 
scris ca imago mundi : «svîntul Sion cel scumpii, făcut de prea mîn- 
drii Solomon înpărat, ce-1 făcuse foarte cu meşteşug mare în chipul 

ceriului, cela ce era cu totul tot poleit cu aur, cela ce au pogorît 
singur Dumnedzău de l-au blagoslovit şi au zis : „Eu svinţii casa a- 
ceasta care nu mai era alta ca aceia în toată lumea, nici va mai fi 
păn în svrâşit"» (clintr-un Cronograf românesc, datat 1679—1684 • 
apud 81, p. 343). 

88 Aurel Berinde, Simion Lugojan — Contribuţii la cunoaşterea 
limbii dacilor, prefaţă de Ariton Vraciu, Ed. Fcla, Timişoara, 1984. 

89 Aurel Iana — Inmormîntarea la români. Credinţe şi datini 
din părţile Oraviţei, în „Familia", an XXV, Oradia, 1889, p. 434—436 , 
vezi şi Horea Anca — Texte folclorice din Greoni (Banat), în „Studii 
de limbă, literatură şi folclor", IV, Reşiţa, 1978, p. 305—308. 

90 J. G. Frazer — Creanga de aur, voi. I, Ed. Minerva, Bucu¬ 
reşti 1980, p. 235—239. 

91 Anton Dumitriu — Cartea inlilnirilor admirabile, Ed. Emi- 
nescu. Bucureşti, 1981. 

92 *** — Legende populare româneşti, voi. I, Ediţia critică şi 
studiu introductiv de Tony Brill, Ed. Minerva, Bucureşti, 1981. 

93 Gesturi magice similaţe (inclusiv’ acela de a ameninţa norii 
cu securea şi cu secera cu tăişul în sus), gesturi menite să apere casa 

de furtună, sint atestate ţi în localităţile rurale din vestul Europei 
(cf. 94, p. 306). 

94 Hervă Fillipetti, Janine Trotereau, Symboles et pratiques ri- 
tuellcs dans la maison paysanne traditionnelle, Paris, 1978. 

93 Poate nu întîinplător, în aceeaşi tradiţie babiloniană, pamîn- 
tul ţi celelalte planete erau considerate a fi de forma unor bărci mo¬ 
noxile ; imagine „destul de ciudată" pentru un istoric grec de acum 
două milenii : „Iar în privinţa pămîntului, spun lucruri destul de ciu¬ 
date : pămîntul are — zic ei (caldeenii — n.n.) — forma unei luntn 
scobite. Şi aduc convingătoare dovezi despre aceasta, cum şi în ct 
priveşte celelalte corpuri cereşti" (Diodor Sic., Bibi. ist., 2, XXXI) 

96 Analogia simbolică pe care am avut-o în vedere (aceea din¬ 
tre arcă, locuinţă, templu, micro-cosmos), a fost sesizată şi de alţi co¬ 
mentatori, chiar dacă aceştia au avut ca punct de plecare nu coor¬ 
donatele mito-simbolice ale arcei, ci acelea ale locuinţei tradiţiona¬ 
le : „La maison paysanne n’est pas seulement un outil de production, 
un centre d’exploitation, un abri, cile est aussi un microcosme de 
la societâ rurale traditionelle, un lieu de culte, une arche" (94, p. 3(15), 
sau: „O casă ţărănească devine, privită astfel, o arcă poetică, pur- 
tînd în ea sîmburele unei lumi, şi care in sens regenerator pluteşte 
peste livezi (...] De fapt, nu e decît o biată corabie de şindrilă. Dar 
o corabie cosmică." (Sebastian Moraru, Aceste case ţărăneşti, Ed. 
Scrisul Românesc, Craiova, 1986, p. 45). 

97 Georges Charachidzâ, — Promcteu sau Caucazul. încercare dt 
mitologie contrastivă, Ed. Meridiane, Bucureşti. 1988, p. 69. 

98 Vezi alte exemple identice sau similare la P. Ispirescu, bas¬ 
mul Copiii văduvului („Apoi luînctu-i trupul, îl băgă Intr-un butoi 
(...1 şi-l dete pe gîrlă"), Tudor Pamfile, Sărbătorile de vară la români., 
1911, p. 120 („se hotărî să-şi aşeze feciorul intr-un sicrieş frumos şi 
să-i dea drumul la vale, pe apa Iordanului"), Byelorussian Folk Ta 
Ies, Minsk, 1983, p. 93 („regina şi copilul cel mic să fie puşi intr-un 
butoi gudronat şi aruncaţi in mare"). Petru Caraman, Xylogenese ci 
lithogcnbse de l’homme. Essai sur l’origine et evolution des croyances 
cn Europe Orientale, în „Zalmoxis", Paris,'"Bucureşti. 1938, voi. I, 
p. 184—186. 

99. Caracterul apocrif şi structura dualistă a legendei sint uşoi 
de sesizat. „Legendele (româneşti — n.n.) despre potop sînt nişte dez¬ 
voltări apocrife ale temei biblice, [...] brăzdate de elemente tipice 
mazdeismului. Noe, eroul principal, ajutat de Dumnezeu, dar mereu 
inpiedicat de Diavolul, izbuteşte după multe peripeţii să scape de la 
pieire seminţia omenească şi toate speciile de animale" (Petru Cara¬ 
man, Folclor românesc în englezeşte. Contribuţie critică asupra folclo¬ 
rului român în străinătate, în „Arhiva", Iaşi, 1935, nr. 3— 4, p. 181— 

197 ; mulţumim folcloristului Iordan Datcu pentru semnalarea aces¬ 
tui pasaj). 

100 Uno Harva — Les Representations Religieuses des Peuples 
Altajques, Gallimard, Paris, 1959. Autorul e de părere că popoarele 
uralo-altaice au preluat această formă a legendei potopului de la co¬ 
loniştii şi emigranţii ruşi în Asia Centrală, care, la rîndul lor, au 
cunoscut-o prin ediţia rusă a Revelaţiilor lui Pseudo-Methodius. 

101 Motive epice similare apar şi în scenariul unui basm bielorus. 
(Paleşuc ţi Diavolul), chiar dacă, dc data aceasta, nu e vorba de edi¬ 
ficarea unei arce sau a unei biserici, ci a unei case. Eroul caută în: 
pădure să-şi ridice o colibă, dar diavolul încearcă să-l rătăcească. 
Printr-un şiretlic, eroul îl convinge pe diavol să-l ajute şi acesta 
defrişează iocul şi cară lemne pentru edificarea colibei. In final, e- 
roul îl leagă pe diavol de un stejar uriaş (Byelorussian Folk Tales, 
Minsk, 1983, p. 130—136). 

102 Relaţia dintre erou (Dumnezeu) şi drac este similară cu cea' 
dintre Fîrtatul şj Nefîrtatul din legendele cosmogonice româneşti. 
Nefîrtatul „îl lucrează* pe Fîrtat, dar şi „conlucrează* cu acesta (vezi 
Lucian Blaga, Fîrtate şi Năfîrtate, în voi. Isvoade, Ed. Minerva, 1972. 
p. 209). 

103 Lipsa jertfei umane, în cazul edificării arcei, ar putea fi jus¬ 
tificată privind problema şi dintr-o altă perspectivă. Să nu uităm 
că arca este asemănătoare, din punct de vedere arhitectonic, cu o 
casă, dar diferă de aceasta într-un punct esenţial: este o construcţie 
mobilă, fără temelie şi fără săi fie legată de un „loc" (şi deci de un 
genius Joci care să trebuie să fie îmbunat). Or. construcţiile (chiar 
cele imobile) fără temelie sau cu „temelie mică* (casele de lemn, de 
exemplu) se pare că nu benefici.au, do regulă, do sacrificii rituale, 
într-o monografie inedită (şi nc-finalizată) despre satul românesc, a 
lui S. FI. Marian, la capitolul „Casa nouă", sînt notate următoarele : 
„în vechime, după cum rezultă din (balada) Meşterul Manole, era 
datina de a zidi în temelia unei mînăstiri n persoană. Mai pe urmă 
vietăţi. în urmă, umbra unui om şi apoi a unei vietăţi. La casele o- 
meneşti nu se prea făcea aceasta, pentru că casele se făceau de re¬ 
gulă numai din lemn şi aveau temelie mică" (S. FI. Marian, Satul 
Studii etnografice, ms. B.A.R. nr. 4076, p. 21). Iată şi părerea unui 
etnolog contemporan : vorbind despre „sacrificiile umane destinate 
să consolideze marile edificii de cărămidă şi de piatră", Paul H. Stahl 
consideră că „pentru casele de lemn, cum erau în trecut marea ma¬ 
joritate a caselor ţărăneşti din România, problema consolidării con¬ 
strucţiei nu se pune. Do altfel, chiar şi ritualul efectuat ele Biserică 
la punerea fundaţiei este diferit atunci cînd e vorba de o construcţie 
de cărămidă, faţă de una de lemn" (Paul H. Stahl, Les crânes d’ani- 


115 



maux dans Ies croyances et l'art populaire roumain, în „Buletinul 
Bibliotecii Române", voi. XIII (serie nouă), Freiburg, 1986, p. 23—38) 
vezi şi „Şezătoarea", voi. XXIV, nr. 5—7, 1928, p. 31. 

104 De multe ori, la confecţionarea „coloanelor cerului", pentru 
păstrarea întregii energii magice conţinute de arborii sacri, aceştia 
„nu erau dezrădăcinaţi, prelucrarea lor se făcea pe viu ; li se tăia 
numai coroana, li se ciopleau trunchiurile în patru muchii şi li se 
punea un scurt acoperămînt din propria lor coajă..." (47, p. 171). Cînd 
copacul sacru trebuia totuşi să fie doborît, erau invocaţi daimonii 
pădurii, pentru ca arborele şi energiile sale magice să nu fie siluite : 
„Voi zînelor, / voi măestrelor, / irodeselor, / ajutaţi-mă / să-l do¬ 
bor, / fără să-l omor, / să-l cioplesc, / fără să-l ciuntesc, / să-l vră¬ 
jesc, / fără să-l silesc..." (47, p. 173). 

105 Apollonios din Rlrodos, Argonauticele, Ed. Univers, Bucu¬ 
reşti, 1976, p. 31 şi Hesiod şi Orfcu, Poeme, Ed. Minerva, Bucureşti, 
1987, p. 139 şi p. 171. 

106 Sensul acestui pasaj este controversat de peste două mile¬ 
nii. Filologul grec Aristarh din Samotrache (sec. al II-lea î.e.n.), a e- 
liminat 7 versuri (XXIII, 218—224) din acest episod, considerînd că 
au un conţinut inacceptabil. Mulţi cărturari l-au imitat pînă în zi¬ 
lele noastre (W. T. H. Rouse, de exemplu, într-o recentă traducere în 
engleză a poemului homeric). Alţi exegeţi au dat episodului în dis¬ 
cuţie o interpretare alegorică. Pentru un Georgcs Devereux, încercînd 
să afle dacă eroul cunoaşte „secretele patului", Penelopa testează, de 
fapt, dacă acesta îi cunoaşte „secretele de alcov" şi „obiceiurile sale 
sexuale" (Georges Devereux, Femme et Mythe, Flammarion, Paris, 
1982, p. 259—260). Vezi şi exegeza iui J. Starobinski (64, p. 103—107). 
După părerea noastră .episodul comentat are la bază un arhaic ri¬ 
tual de întemeiere şi de organizare dendrolatrică a spaţiului locuit 
(vezi practici dendrolatrice similare, în spaţiul românesc, la nota 104). 

107 Bibliografia românească referitoare anume la toacă este să¬ 
racă ; iată cîteva titluri : I. Ganea, Toaca în cultul Bisericii Ortodoxe 
Române ; semnificaţia şi importanţa ei, în „Biserica Ortodoxă Ro¬ 
mână", Bucureşti, nr. 1—2/1979 ; Constanţa Cristescu, Toaca, utiliza¬ 
rea ei, consideraţii generale asupra repertoriului cules, în voi. Lucrări 
de muzicologie, nr. 19—20, Conservatorul „G. Dima", Cluj-Napoca, 
1986, p. 91—98; idem, Unele particularităţi zonale ale utilizării toacei , 
investită cu funcţie competiţională, în Acta Musei Porolissensis, voi 
XI, Zalău, 1987, p. 667—671. In acest din urmă articol, autoarea pro¬ 
pune o clasificare a funcţiilor toacei : 1. Funcţie utilitară (semnali¬ 
zare, în cadrul Bisericii ortodoxe) ; 2. Funcţie magică (alungă duhu¬ 
rile rele) ; 3. Funcţie estetică (prilej de manifestare artistică pentru 
tocaş) ; 4. Funcţie competiţională (zonal — sat Şiria, jud. Arad şi tem- 

porar — săptămîna dinaintea Paştelui). Dacă am încerca să ierarhizăm, 
ar trebui să spunem că funcţia „magică (şi rituală)" era cea iniţială 
şi esenţială şi că, ulterior, a prevalat funcţia „utilitară" ; celelalte 
două funcţii („estetică" şi „competiţională") sînt, după părerea noas¬ 
tră, subsidiare'. 

108 Pentru valenţele magico-simbolice atribuite tobei în cadrul 
şamanismului siberian vezi 55, p. 518—569, dar şi L. P. Potatov, The 
Shaman drum as a Source of Ethnographical hystory şi B. O. Doi- 
gikh, Nganasan Shaman Drums and Costumes ; ambele studii în vo¬ 
lumul Shamanism in Siberia, edited by V. Dioszegi & M. Hoppâl, Bu- 
dapest, 1978, p. 169—179 şi, respectiv, p. 341—351. 

109 Pentru filozoful grec Leucip (sec. al V-lea î.e.n.) „pămînlul 
arc forma unei tobe" ; cf. Diogenes Laertios, Despre vieţile şi doctri¬ 
nele filozofilor, IX, 30 şi Plutarh, Opiniile filozofilor, III, 10. 

110 .Iordan Ivanov, Livres & Legendes Bogomiles, Paris, 1976. 

111 Emilian Novacoviciu şi Ecătărina Novacoviciu, Din comoara 
Banatului. Folclor, 11, Oraviţa, 1926, p. 59—60. 

112 Această soluţie etimologică (pontifcx = „făcător de poduri"), 
beneficiază de o largă acceptare în rîndul cercetătorilor civilizaţiei 
romane ; vezi Theodor Momsen, Istoria romană, voi. I, Bucureşti 
1987, p. 110 ; Iloffman Levis, .The Official Priests under Julio-Clau- 
diens, Roma, 1955 ; Dumitru Tudor şi colectiv, Enciclopedia civiliza¬ 
ţiei romane, Bucureşti, 1982, p. 603. Unul dintre puţinii comentatori 
care neagă această soluţie este Pierre Grimal, dar contrasoluţia pro¬ 
pusă de acesta si argumentele aduse în favoarea ei sînt neconvingă¬ 
toare ( Civilizaţia romană, voi. I, Ed. Minerva, Bucureşti, 1973, p. 23) 

113 Pentru rituri şi gesturi magice similare, atestate la comuni¬ 
tăţile rurale clin Europa Occidentală, vezi 94, p. 60 ş.u. 

114 Icn Ghinoiu, Consideraţii etnografice asupra fenomenului de 
„întemeiere" a aşezărilor, în „R.E.F.", nr. 2, 1979, p. 197—204. „Bate¬ 
rea stâlpului (in centrul noii aşezări — n.n.) echivala cu situarea şi 
determinarea aşezării în cosmos, pornind de la un punct fix de ira- 
diaţiune" (Idem, p. 199). 

115 Cristea Sandu Timoc, Cîntece bătrîneşti şi doine, Bucureşti, 
Ed. pt. Literatură, 1967, p. 47. 

116 în acelaşi secol al XVII-lea, găsim o formă similară a legen¬ 
dei (conţinînd motivul apocrif : diavolul încearcă să-l împiedice pe 
Noe să edifice arca), într-un manuscris românesc din Bihor, copiat în 
1679 ; cf. Florian Dudaş, Manuscrisele româneşti din Bisericile Biho¬ 
rului, [>artca a IT-a, Oradea, 1986, p. 58. 

117 Constelaţia „Argo Navis" (aflată în emisfera sudică, la est 
de „Caniş Major"), era numită „Arca lui Noe" de către astrologii e- 
vrei şi „Al Sufinah" ( — Corabia) de către cei arabi. 

] 1 U Să cuuhcmnâm aici şi o legendă apocrifă a potopului, clin 
tradiţia islamică (diferită de forma canonică a legendei aşa cum apa¬ 
re în Coran, XI, 27—51). Fiecare scîndură a arcei lui Noe conţinea' 
numele cile unui profet, iar trei seînduri care lipseau au fost aduse 
de gigantul Og din Egipt (cf. Standard Dictionary of Folklore, Mytho- 
Lotjy and Legend, Ed. Maria Leach, New York, 1972, p. 73). 

119 Din secolul al Xll-lea, adusă probabil de cruciaţi, legenda 
despre „lemnul crucii" a circulat şi în Europa Occidentală (ef. N. 
Cartojan, Cărţile populare..., op. cit., voi. I, p. 156). Pr*babil că tot 
ea a stat la baza unei stranii şi confuze povestiri, ale cărei fragmen¬ 
te se regăsesc în ciclurile romaneşti medievale Vrăjitorul ’Merlin, Că¬ 
utarea Sj. Graal, etc. Solomon construieşte, de data aceasta, nu un 
templu, ci, la fel ca Noe, o corabie, care nu va putrezi pînă la veni¬ 
rea lui Cristos şi care va deveni „Sfînta Biserică" („Nava care nu 
putrezeşte — Nava lui Solomon — înseamnă Sfînta Biserică"). Cora¬ 
bia imputrescibilă a lui Solomon c»nţine, ca elemente principale, un 
pat (din nou patul, ca în legenda lui Ulise şi cea a lui Ghilgameş) 
şi trei fuse (cele trei cruci ?), toate meşterite din lemnul copacului, 
paradisiac al cunoaşterii (cf. Romanele mesei rotunde, Ed. Univers, 
Bucureşti, 1976, p. 88—90 şi p. 376—379). Observăm, ca şi în „Cuvînt 
pentru lemnul crucii", aceeaşi intenţie de a corela evenimente şi per¬ 
sonaje veterotestamentare cu cele neotestamentare, dar — mai impor¬ 
tant pentru noi — regăsim unele motive mito-simboliee deja comen¬ 
tate : a) corabia (arca) indestructibilă care — ca şi arca lui Noe — 
are menirea de a „călători" în timp, nu în spaţiu ; b) prezenţa „lem¬ 
nelor sacre" ; c) analogia dintre arcă şi templu. 

200 In comentarii ebraice medievale se spune că regele Nimrod 
a construit Turnul Babei pentru a se salva de un eventual nou potop 

(201, p. 126). 

201. Robert Graves, Raphael Patai, lîebrew Myt.lis. The Book.of 
Genesis, New York, 1989. 

202. St. Dumistrăcel, O problemă de etnoarheologie : Argeaua de 
ţesut în locuinţe din sec. I — XI de pe teritoriul României, în „R.E.F.", 
nr. 4, 1989, p. 329—359. Cuvîntul argea (cu sensul de „colibă, casă") c 
atestat prima dată într-un lexicon slavo-român, din 1673 (idem, p. 330). 



III. DENDROMITOLOGIE ROMANEASCA — PALTINUL 


1. REPERE ISTORirO-FII.OI/XîICE 

Cu cîţiva uni în urmă, am încercat sa schiţăm o „zooso- 
•phie", prin cîteva eseuri de zoomitologie românească privită 
în context universal (1, p. 137—206). Nu ne propunem aici 
■şi.acum să abordăm, în toată complexitatea ei, problema „den- 
drosophiei" româneşti. Din perspective şi cu mijloace diver¬ 
se, probleLna a fost abordata de alţi cercetători ai culturii 
populare, de la folcloristul S. FI. Marian (2), la etnologul Ro- 
mulus Vulcănescu (3). Demersul nostru este totuşi justificat 
de faptul că folcloriştii şi etnologii (cu o singură excepţie), 
care s-au ocupat, mai mult sau mai puţin tangenţial, de pro¬ 
blema dendrolatriei în spaţiul rclnânesc, nu au acordat aten¬ 
ţie valenţelor mitice şi simbolice atribuite paltinului (arţaru¬ 
lui). de mentalitatea populară. Aceasta In condiţiile în care, 
după opinia noastră, paltinul a fost considerat ca fiind un 
arbore sacru , cu ipostazele şi derivatele acestuia. Nu contes¬ 
tăm faptul că mărul, stejarul şi bradul deţin prioritatea în 
cadrul dendromitologiei româneşti, dar vc«m încerca să ară¬ 
tăm că, în bună măsură, în această „sacră familie" dendro- 
logică a intrat şi paltinul, şi nu ca o „rudă săracă". Excepţia 
pe care o aminteam se referă la S. FI. Marian care, la sfîr- 
şitul secolului al XlX-lea şi începutul secolului al XX-lea, 
a consemnat o serie de date folclorice privitoare la paltin, în 
monumentala sa lucrare în 12 volume : Botanica poporană 
română (4), rămasă, din păcate, în manuscris. 

Să consemnăm, pentru început, cîteva coordonate istori- 
eo-filologice. Denumirile româneşti (arţar, paltin), care de¬ 
semnează această specie dendrologieă din familia Ac.eraceae, 
provin, se pare (52), prin metateză, din denumirea sa în lim¬ 
ba latină : Acer Platanoides. De asemenea, denumirea jugas- 

tru (Acer Campestre, arţar do cîmp), provine din lat. pop. 
jugurn, -astru, pentru că din lemnul sau uşor, tare şi neted 
se confecţionau mai ales juguri, printre alte obiecte de uz. 
domestic. 

Ca mărturie a marii vechimi şi răspîndiri a acestei spe¬ 
cii arboricole în regiunile carpato-dunărene stă mulţimea do 
antroponime (Arţăreanu, Paltin, Păltînea, Puitineanu, PiiUi- 
nescu etc) şi de toponime (Arţar, Arţaru, Arţari, Arţăreni» 
Paltin, Paltenul, Păltineni, Păltinoasa, Păltiniş, Păltmaşul, 
Păltiniţa, Păltineşti, Păltinet, Jugăstreni etc.), care au ca ră¬ 
dăcină termenii în discuţie. Se pare că cea mai veche ates¬ 
tare documentară cunoscută a unui astfel de toponim nu co¬ 
boară mai jos de jumătatea secolului al XVI-lea : „Păltinet"- 

— an 1563 (5, voi. III B, p. 179), „malul Păltinetului“ — an 
1574 (5, voi. IV B, p. 134), „Păltiniş" — an 1576 (ibide.n, p. 
223), „Jugăstreni" — an 1582 (5, voi. V B, p. 77), „Păltinişul" 

— an 1632 (5, voi. XXI A, p. 245) ş.a.m.d. (43). La fel de vechi 
sînt atestările documentare privind denumirile acestor arbori, 
aşa cum le-am găsit în actele de stabilire a hotarelor unor 
proprietăţi funciare, acte în care paltinul şi jugastrul apar 
ca „semne de hotar" (cîteodată înfieraţi cu pecetea demneas- 
că „bour") : „jugastru" — an 1563 (5, voi. III B, p. 185), „la 
doi paltini [...] la moviliţă, la piatră şi la bour" — an 1605 
(5, voi. V A, p. 236), „...şi acolo s-au făcut boor într-un 
giugastru" — an 1644 (20, p. 210) ş.a.m.d. . Este de remarcat 
că, în pofida faptului că hrisoavele respective sînt scrise în 
slavonă, cuvintele paltin şi jugastru sînt notate ca atare, în 
limba română. 

în secolul al XVII-lea, cuvîntul paltin mai este folosit 
şi în alt tip de texte : în Biblia de la Bucureşti, tipărită în 
1688 („Şi luo Iacov toiag [...] de nuc şi de paltin", Facerea 
XXX, 37) şi în Istorie ce veche şi de multe jeluri a marelui 
învăţătoru IRODOT de la cetatea Alicamasiei... — manuscris 
(din 1816), găsit de N. Iorga la Mînăstirea Coşula, copie a u- 
nei traduceri în româneşte, datată 1645 (de N. Iorga), 
sau 1668—1670 (de Liviu Onu). Autorul acestei prime versi¬ 
uni româneşti a celebrelor „Istorii" (Eustratie Logofătul ?, Ni- 
colae Milescu ?) a tradus de două ori gr. platanistos prin rom. 
paltin: „un paltin de aur" primit în dar de regele Darius 
(Istorii, VII, 27) şi „Xerxis află un paltin frumos şi, pentru 
frumusăţile lui, îl dărui cu podoabi de aur şi pusă socotitori 

pe un (zeu — n.n.) pers dintre cei ce le zicea «fără de moar¬ 
te-^ ( Istorii, VII, 31 ; cf. 6, p. 345—346). Consemnăm, deocam¬ 
dată, faptul că în ambele cazuri este vorba de arbori sacri 
sau consacraţi. 


2. PALTINUL COSMIC 

Atu văzut deja, în capitolul dedicat legendei potopului, 
care sînt semnificaţiile mitico-simbolice şi magico-rituale cu 
care este încărcat primul copac (de regulă un paltin), din lem¬ 
nul căruia Noe îşi [meştereşte toaca — instrument magic cu 
ajutorul căruia reuşeşte să dureze arca, periodic năruită de 
diavol : „Atunci Noe [...] a făcut o toacă de paltin (...) şi a 
început a toca ; şi de ce toca, de aceea se strîngeau lemnele 
de pe unde le risipise Sarsailă...** (8, p. 130). Printre altele, 
legenda românească a potopului are, referitor la toacă, un 
caracter etiologic. Acesta apare în mod explicit, atît în cea 
mai veche atestare documentară a legendei (1647), datorată 
arhiepiscopului Marcus Bandinus : „în memoria acestei bă¬ 
tăi de scîndură a lui Noe, au luat |românii — n.n.j obiceiul 
de a bate scîndură [toaca — n.n.] înainte dc tragerea clopo- 
te!or“ (9, p. CLIX), cît şi în credinţele populare de la si’îrşi- 
tul secolului al XlX-lea : „toacele de pe la biserici sunt mai 
toate de paltin şi bătrînii pretind că de la Noe a rămas zvonu 
ca să facă toacele de paltin** (8, p. 130). 

Legendele populare referitoare la Noe construind arca 
sînt, în esenţă, înrudite cu cele referitoare la Ştefan cel Mare 
ctitor. In general, legendele populare care tratează acest din 
urmă subiect se reduc la următorul scenariu : sfătuit de ur. 
sihastru (de regulă Dan iii), Ştefan Vodă .ridică o mînăstire 
(«le regulă Putna), pe locul unui copac (de regulă paltin) în 
care i s-a înfipt săgeata, sau în care se aude „toaca din cer“, 
«au în care se văd arzînd lumini mirifice (vezi 10, p. 469— 
473). Soiul copacului, din lemnul şi pe locul căruia urmează 
să se ridice lăcaşul, nu este unul întîmplător. Astfel, într-c 
legendă moldovenească, cel care trage cu arcul este chiar 
„schivnicul**, care îi spune voievodului : „Acolo unde am ni¬ 
merit eu să mergi mine şi să vezi că-i găsi săgeata într-un 
paltin şi în locul acela să faci mănăstire, iar unde va fi pal¬ 
tinul să faci pristolul** (11, p. 711). 

La începutul secolului, comentînd legende populare cu 
scenarii analoage, G. Coşbuc conchidea : „Aceasta e o tradiţie 

rămasă în popor. Ori o fi încercat Ştefan lucru acesţa, ori nu,, 
mănăstirea Putna este edificată şi ea, potrivit obiceiului pă- 
gîno-creştin, pe locul unui alt templu mai vechi, al unui.pal¬ 
tin sfînt" (87, p. 207). 

Ion Neculce redă o altă legendă (pseudo)istorică, des¬ 
pre un alt domnitor moldovean, care ridică un alt lăcaş de 
cult, dar tot pe locul unui „paltin sfînt“ : „Alecsandru-vodă 
Lăpuşneanul, fiind domnu, au făcut mănăstirea Slatina [Mol¬ 
dova — n.n.]. Şi ase dzicu oamenii că, trăind un săhastru a- 
colo şi fiind un paltin, copaciu 'mare, unde este acum pr.es- 
tolul în oltariu, vide acel săhastru spre duminici şi spre alte 
dzile mari multe lumini întru acel paltin la vremea slujbii 
bisericii. Şi i s-au arătat Maica Precistă în vis şi i-au dzis să. 
meargă la Alecsandru-vodă, să-i dzică să ifacă mănăstirea 
Şi mergînd săhastrul la Alecsandru-vodă, s-au îndemnat Alec 7 
sandru-vodă de săhastru de au făcut mănăstirea Slatina în 
tru acel loc, unde au fost paltinul 11 (O samă de cuvinte, XV). 

Este posibil că, în aceste cazuri, nu avem de a face cu un 
eveniment istoric folclorizat, ci cu un motiv mitic istorici- 
zat. Cu alte cuvinte, substratul legendei este unul mitic şi 
nu istoric ; substrat care a supravieţuit chiar şi în numele pe 
care le poartă unele lăcaşuri de cult : „Biserica de brazi" (97, 
p. 31—32), „Mănăstirea-dintr-un-lemn (stejar)" (ambele din 
nordul Olteniei), sau „Schitul-dintr-un-brad“ (Moldova). în 
principiu, legenda poate fi (şi este) atribuită oricărui ctitor 
şi localizată la orice ctitorie : „Tema cea mai favorită a le¬ 
gendelor mănăstirilor noastre — scria G. Coşbuc — este co¬ 
pacul arătat în vis. Cu puţine excepţii, toate mănăstirile noas¬ 
tre au fost clădite pe locul unui copac bătrîn pe care i l-a 
arătat clăditorului o viziune oarecare..." (87, p. 204). (Esenţa 
acestor legende este elementul arhetipal, invariant : ridica 
rea unui lăcaş de cult pe locul (sau din lemnul) unui arbore 
sacru sau consacrat (Axis et Imago Mundi) — în cazul nostru, 
un paltin. Nu întîmplător, tocmai acest element „păgîn" a 
fost exclus (păstrîndu-se toate celelalte), dintr-o „versiune 
pur clericală" a legendei întemeierii Putnei, aşa cum a fost 
consemnată în 1761 de arhimandritul Vartolomei, în manu¬ 
scrisul său „Istorie pentru sfînta mănăstire Putna" (10, p. 473). 

Spuneăm că astfel de legende suportă orice ctitor şi, la 
limită, chiar „supremul ctitor", văzut ca un „om mare" (ma- 
crantropos), care întemeiază Lumea (o „mănăstire mare“l 
dintr-un „copac mare", ca într-o „poveste a lui Dumnezeu" 
culeasă în Bucovina (11, p. 333), sau ca într-un descîntec bă- 

năţean, în care prima materia este lemnul unui „paltin ma¬ 
re" : „A plecat un om mare, / Cu o săcure mare, / La un pal¬ 
tin mare, / Să scoată o aşchie marc, / Să facă o biserică ma¬ 
re, / Cu nouă uşi, / [...] Cu nouă altare 11 (60, p. 47). 

Paralela noastră cu cosmogeneza nu este gratuită. Cu¬ 
plul de ctitori legendari întruchipează, la scară umană, cele 
două atribute esenţiale ale cosmocratorului : omniscienţa (si¬ 
hastrul) şi omnipotenţa (voievodul). Ctitoria lor (mănăstirea) 
•este o imago muncii tipică, un microcosmos care trebuie du¬ 
rat în acelaşi mod în care a fost durat macrocoSmosul. într- 
adevâr, în forme relictuale, vom regăsi în legendele cosmo¬ 
gonice româneşti principalele motive ale scenariului în dis¬ 
cuţie, de la motivul aruncării armei, în vederea alegerii „cen¬ 
trului 44 , pînă la motivul „copacului mare“, în jurul şi din ma¬ 
teria căruia se întemeiază Lumea. Iată o astfel de legendă 
populară, culeasă în Transilvania cu un secol în urmă : „Pî¬ 
nă nu a fost lumea şi era numai o apă mare, s-a gîndit Dum¬ 
nezeu să facă lumea cît mai degrabă. ... (Dumnezeu) şi-a a- 
runcat baltagul în iapa cea mare, şi ce să vezi, din balta,;.; 
crescu un arbore mare...“ Anume în acest loc se produce „scu¬ 
fundarea cosmogonică 44 , în vederea aducerii din apele hao¬ 
tice a materiei prime care (va fi organizată (cosmicizata) 
în jurul copacului, iar „din frunzele arborelui s-au făcut oa- 
'menii“ (13, p. 90—91, vezi şi p. 249—246). 

în legenda românească nu se specifică soiul arborelui an- 
tropo-cosmogonic, dar în unele variante ucrainene. Cosmosul 
se întemeiază la poalele unui paltin, din vîrful căruia Dum¬ 
nezeu plonjează în apele primordiale, pentru a aduce „nisipul 44 
necesar creaţiei (14 1, p. 59). Dar nu trebuie să căutăm prea 
departe ; în forme mascate sau atrofiate, valenţele cosmogo¬ 
nice ale paltinului se regăsesc şi în textele folclorice bulgă¬ 
reşti (69) şi româneşti. Forma creştină (tîrzie) a unor colinde 
româneşti nu este* în măsură să „dizolve 44 arhaica structură 
cosmogonică a acestora : „Dimineaţa de Crăciun / Născutu-mi-a 
un doLrm tinăr, / Domn tinăr ca Dumnezeu, / Tinerel şi fră 
geţel / Şi mi-şi face-un scuticel, / Scuticel de bumbăcel, / 
Faşe dalbă de mătuşă, / Legănior de păltior, ! Vîntul tragănă, / 
De mi-1 leagănă... (120) / Domnul tare să creştea, / Lucru 
mare că-mi făcea : / Făcu ceriul şi pămîntul. /Făcu ceriu-r, 
două zile. / Şi pămîntu-n nouă zile. 44 (15, p. 26). 

Tema arhaică a colindei (regenerarea cosmosului uzat) şi 
cea ulterioară, creştină (naşterea lui Isus), is-au suprapus, 
gerierînd un insolit motiv hibrid : Isus (re)creează lumea. Pal- 

ţinui (axa şi centrul lumii, lăcaş al zeului demiurg) a deve¬ 
nit (pentru uzul pruncului Isus) un leagăn agăţat în paltin 
şi, ulterior (prin pierderea semnificaţiei arborelui ca atare), 
doar un leagăn din lemn de paltin (90). De altfel, şi în alte 
tipuri de colinde (cu temă nupţială, de exetnplu), regăsim 
motivul „leagăn de paltin 11 ca unic loc ferm în mijlocul hao¬ 
sului acvatic : „Vine marea cît de mare, / Da de mare, ţăr¬ 
muri n-are, / Dar în undă ce ni-aduce ? / Aduce pini / Şi cu 
tulpini ; / Pintră pini si pintră brazi, / Legănel / De păltinel." 
(16, p. 179). 

în leagăn „sade fiica cea frumoasă", care urmează să se 
mărite. Tot în colindele pentru fată sau fecior în preajma că¬ 
sătoriei, regăsim fopos-ul originar-cosmogonic : un arbore u- 
riaş, crescut în mijlocul mării (mai rar pe ţărm) — o ima¬ 
gine arhaică, a cărei origine/evoluţie a intuit-o corect Octa- 
vian Buhociu : „Tabloul mitic din aceste texte, al mării cu 
insula-arbore, [...] aparţine mitului creării lumii din apă, mit 
adaptat aici colindatului de naştere a anului, prin întemeie¬ 
rea unei noi familii" (17, p. 91). Arborele cosmic, crescut din 
mijlocul apelor primordiale — aşa cum apare în unele le¬ 
gende cosmogonice — a devenit, în colinde, arborele cres¬ 
cut pe o insulă din mijlocul mării şi, ulterior, arborele de pe 
ţărmul („prundul", „schela") mării. Imaginea mitică iniţială 
şi-a pierdut din consistenţă şi semnificaţie, în favoarea unei 
imagini mai realiste. 

De regulă, speciile acestor arbori cosmici sînt tipice : bra¬ 
dul sau mărul. Foarte adesea însă apare un soi de copac.in¬ 
solit, numit arvun (18, p. 94), sau iarvant (18, p. 95), avron 
(18, p. 59), avrun, arhim (35, p. 24, p. 35), arvînt (19, p. 31, 
p. 35), arvant, arvon (20, p. 448), arpun, arpus (22, p. 437), 
alvron, afrun (109, p. 7—9) etc. Iată cum debutează o colin¬ 
dă, culeasă în 1877 : „’n schela mării, / ’n vadul sării, / Năs- 
cut-a. / Crescut-a / D-un verde d-arvun, / Verde şi frumos : / 
Sus frunza-i măruntă / Jos umbra-i rotundă" (18, p. 94). 

Că este vorba de un copac cu atribute cosmice, nu în¬ 
cape îndoială ; vezi şi în basme : „Deteră de un arvune mare, 
al căruia vîrf se părea că ajunge la cer", de acolo începe o 
altă împărăţie (20, p. 448). Ceea ce e mai puţin sigur este 
soiul de copac pe care îl desemnează. în Dicţionarul limbii 
române se pune : „ Arvune — rar, învechit, îl întîlnim nu¬ 
mai în poveşti şi în colinde, însemnînd o specie de arbori 
care nu se poate preciza cu siguranţă [...] Etimologie necu¬ 
noscută" (21, p. 280). Trecînd peste unele ipoteze etimologice 

(laur, arbuz, alun), considerate ulterior ca improbabile, să 
consemnăm soluţia dată de G. Dem. Teodorescu, la sfîrşiuil 
secolului al XlX-lea (18, p. 59). Folcloristul muntean susţi¬ 
nea că este vorba de o varietate de arţar (stufos), „zis bulgă¬ 
reşte" (şi în alte limbi slave) iavor (= arţar) (110). în 1921. 
fără să cunoască (sau, cel puţin, fără să citeze) soluţia etimo¬ 
logică dată de folclorist, filologul V. Bogrea a ajuns la ace¬ 
eaşi concluzie ( cirvun = paltin), considerînd că forma româ¬ 
nească s-a născut prin metateză (iavor —> iavro —> iarvo), co¬ 
roborată cu un fenomen de etimologie populară (prin conta¬ 
minare cu arvună ) (22, p. 436—438). Cîteva noi argumente 
confirmă ipoteza susţinută de folcloristul muntean şi de fi¬ 
lologul clujean : multitudinea formelor corupte pe caro le 
cunoaşte termenul (indiciu că este vorba de preluarea unui 
cuvînt străin) ; zonele sudice, de regulă dunărene (Ialomiţa, 
Dîmboviţa, Ilfov, Teleorman, Dobrogea), unde sînt atestate 
colindele şi basmul în discuţie ; alte „bulgărisme" existente 
în aceste colinde („în schela mării") ; şi, mai ales, faptul că 
în unele colinde, identice sau similare, copacul cosmic este 
un arţar de cîmp (jugastru) : „Din prundul Mării-şi Negre, / 
Paşte (= creşte) un galben jugastru“ (89, p. 53), sau chiar 
„trei păltiori" (104) ; „D-în prundurile mării, / La marginile 
ţării, /Născători, crescători, / Sînt trei păltiori / ’nalţi şi găl- 
biori..." (18, p. 58 ; 17, p. 96 ; 16, p. 275). 


3. PALTINUL CONSACRAT 

Dar în acest tip de colindă („de tînăr", „de fecior", „de 
Cocon"), importantă nu este doar prima imagine — de „în¬ 
ceput de lume" — dar şi cele care îi urmează. La poalele co¬ 
pacului cosmic (jugastru, arvun, paltin), crescut în mijlocul 
mării, se află două-trei oşti (număr care a contaminat pro¬ 
babil şi unicitatea arborelui — devenit cloi-trei păltiori). Os¬ 
tile „moldoveneşti şi craioveneşti, multe-s munteneşti" (sau 
numai una dintre ele), nu au conducător („domn") şi oştenii 
pleacă să-şi aleagă unul, „din vad în vad şi din sat în sat şi 
din casă-n casă". Ajunşi la „casa cea aleasă" (unde se colin¬ 
dă), care „are d-un cocon / Bun d-a-1 pune domn", oştenii îl 
cer părinţilor, dar mama se opune : „Noi nicicum l-om da, J 
Că e mititel, / Că e tinerel / Şi caLn prosticel". Oştenii promit 
însă că „cei bătrîni" îl vor iniţia : „Dă-ni-1, taică, dă-ni-1, I 
Dă-ni-1, maică, dă-ni-1, / Că în oastea noastră / Sînt ostaşi 

bătrîni ; / Pe el 1-o-nvăţa / Cal de-a-ncălica, / Cizme d-a-n- 
tălţa, / Săbioar-a-ncinge, / Cel în frîu d-a strînge, / Grele 
oşti d-a-nfrînge.“ 

Părinţii se lasă înduplecaţi şi oştenii îl învestesc pe noul 
domnitor, croindu-i un veşmînt cu însemne de consacrare 
(„ca şi cum i-ar fi fost tatuate" — 17, p. 98) : „Şi toţi îi cro¬ 
iau / D-un vestmînt prelung / Lung pînă-n pămînt; / Iar 
în pieptul lui / Scris îmi este scris, / Soarele şi luna... / In 
ambii umerei / doi luceferei ; / Jur-prejur de poale / Cerul plin 
de stele, / Toate văzdurele. / Şi el că-mi trecea / Tot cu oştile / 
Tinăr făt-frumos, / Fie-mi sănătos." (18, p. 58—59). 

Nu întîmplător oştenii care-şi caută „domn" sînt plasaţi, 
la începutul textului ceremonial, „sub umbriţa" celor „trei 
păltiori / 'nalţi şi gălbiori", sau la umbra altor copaci înru¬ 
diţi (arvun, jugastru). Se pune întrebarea dacă paltinul (în 
general arborele sacru sau consacrat) a jucat aievea rolul de 
copac la rădăcina căruia avea loc ceremonia de iniţiere fecio¬ 
rească şi cea de învestire a unui conducător. Sursele istorice 
şi etnologice ne oferă unele informaţii în privinţa unor atri¬ 
bute similare acordate monumentelor dendromorfe : arbori 
sau stîlpi „de judecată" (divină, obştească sau profesională), 
„de sacrificii", „suplicatorii", „de legare sau dezlegare a fră¬ 
ţiilor" (de cruce, de sînge), „de spovedanie" etc. (3, p. 67. 
112 ; 7, p. 486—487 ; 91, p. 192—196 ; 94, p. 184—185). -La 
hotarele moşiei săteşti — scrie R. Vulcănescu — sub un pom 
considerat „sfînt" (brad, stejar, fag, plop), conform tradiţiei, 
periodic sau ocazional, se adună roată bătrînii satului, în ziua 
sorocită judecăţii» (91, p. 192). Dar anume în privinţa paltinu¬ 
lui şi anume în privinţa rolurilor pe care bănuim că le juca 
în vechime („de iniţiere", „de învestire"), trebuie să facem 
din nou apel la textele folclorice. 

într-un vechi cîntec bătrînesc (Trei crai) — cu şase va¬ 
riante cunoscute, culese în jurul anului 1900 din Banat, Ol¬ 

tenia şi Muntenia (36, p. 125—165) — este descris un adevă¬ 
rat „turnir cavaleresc", o înfruntare în probe voiniceşti în¬ 
tre mai mulţi pretendenţi la rangul de „domn". înfruntarea 

protagoniştilor şi investirea noului domn are loc şi aici la 
umbra unui paltin „sfînt", dar acesta nu mai este arborele 
primordial, de la „început de lume", ci un substitut al aces¬ 
tuia, un arbore, consacrat, căutat îndelung, cu o grijă rituală 
parcă : „El a pribegit / Şi el scobora / Pe munte de criş / De 
Criş, de Măcriş, / Prin verde brădiŞ, / Mărunt aluniş / Şi ei 

poposea / La paltin galben, / La fîntînă lină, / Mulţi voinici 
s-adună". (34, p. 426). 

Arhaicul obicei de a face „dreaptă judecată“ la poalele 
unui arbore sacru este atestat de decumente istorice, etno¬ 
grafice sau folclorice, atît în spaţiul românesc (3, p. 67 şi p. 
112 ; 91, p. 192—196), cît şi aiurea (119). în balada comen¬ 

tată, se pare că rolul de „arbore de judecată" îl joacă palti¬ 
nul. Caracterul justiţiar atribuit acestuia a fost intuit deja 
de S. FI. Marian : „Paltinul, (...] fiind un arbore bineeuvîn- 
tat de Dumnezeu, un arbore sfînt, nu suferă nicicînd o nele¬ 
giuire în faţa şi sub umbra sa" (4). Ca argument pentru afir¬ 
maţia sa, Marian consemnează o doină bănăţeană, în care pal- 
ţinul nu permite producerea unei nelegiuiri (erotice) la um¬ 
bra sa, iar dacă aceasta s-ar produce totuşi, paltinul s-ar usca 

De fapt, din chiar textul baladei Trei crai, se vede că 
alegerea acestui copac, ca loc de judecată şi de alegere (în¬ 
vestire) a unui nou domn, nu este întîmplătoare. Versul „la 
paltin galben" nu este cerut de nici o rimă ; dimpotrivă, este 
chiar disonant în context şi ar fi putut să dispară, dacă men¬ 
ţinerea lui nu ar fi fost reclamată de alte cauze. Pe de altă 
parte, eroii traversează zone de „brădiş" şi de „aluniş", dar 
copacul ales este totuşi un paltin. De altfel, regăsim imagini 
similare şi în alte variante ale cîntecului eroic în discuţie : 
„Este-un palten galben, / Galben dără’mat, / De coajă cură¬ 
ţat, / Sus mi-este c-o cracă, / Jos masă de piatră / în pă- 
mînt vindecată, / Cu argint săpată, / Cu aur suflată. / La 
masă că-mi sade : / Trei domni ungureşti, / Trei moldove¬ 
neşti..." (35, p'. 115 ; 99, p. 298). 

Imaginea „locului" este aici mai realistă ; este vorba fie 
de un monument dendromorf, un „stîlp de judecată", fie de 
un copac „îsemnat", poate trăznit (e dărîmat, descojit, cu c 
singură creangă). Anume arborii trăzniţi (arbor ţulaurita) e- 
rau consideraţi sacri, pentru că aceştia au fost „aleşi" de în¬ 
suşi (Dumne)zeu, care i-a indicat (şi purificat), înfigîndu-şi 
„săgeata" în ei (98). Tot la „paltin trăznit" este locul de a- 
dunare ( şi probabil de iniţiere a noilor veniţi, de înfrăţire, 
de jurămînt, de judecată, de pedeapsă, de învestire a condu¬ 
cătorului) al haiducilor : „Apoi, măre, să te duci, / Drumu-n 
codri să apuci / Pîn’ la paltinii trăsniţi, / Unde-s fraţii po¬ 
posiţi... / (La) frăţior de vitejie, / Tovarăş de haiducie..." (18, 
p. 638). Să nu uităm că haiducia este o confrerie de arme ar¬ 
haică pe teritoriul românesc, cu un cod etic şi comportamen¬ 
tal bine stabilit. 

iîn cîntecul eroic în discuţie (tip Trei crai), principala 
probă pe care trebuie să o depăşească protagoniştii este să 
aducă la „locul de judecată 11 , „o mină de frînc, / Un cap de 
haiduc / Şi sînge de paş, / Cap de arambaş “ — posibil indi¬ 
ciu al arhaicităţii baladei, amintind de perioada cînd astfel 
de celalo-trofee dădeau măsura vitejiei unui luptător (112). 
Dintre pretendenţii la titlu, doar unul reuşeşte să treacă pro¬ 
bele de voinicie şi acesta este răsplătit cum se cuvine : „Dom¬ 
nia să-i dau, / Sila (= puterea) şi măria / Şi dalba domnia" 
(34), sau „Pe el că-1 dăruia, / Cu tîrgul laşului, / Cu al Mol¬ 
dovei / Şi cu al Craiovei, / Cu grija domnească, / Boier să se 
pomenească" (35, p. 117). 

în variantă publicată de Gr. G. Tocilescu, cel care organi¬ 
zează „turnirul" şi cel care judecă rezultatele pe care le ob¬ 
ţin concurenţii este „Sila de Mihai, cinstitul de crai" — dom¬ 
nitorul „de drept", care urmăreşte disputa de la poalele pal¬ 
tinului. Făcînd o analiză minuţioasă a tuturor aluziilor istorice 
din cele şase variante ale textului, Al. I. Amzulescu a ajuns 
la concluzia că este vorba de o creaţie folclorică românească 
din a două jumătate a secolului al XV-lea (36, p. 162). Cu 
numai un secol mai tîrziu, un călător francez în Moldova, a 
văzut pe principele Petru Şchiopul, aşezat sub un arbore şi în¬ 
conjurat de ofiţerii săi, judecîndu-şi supuşii (91, p. 196). La 
rîndul său, Ludovic al IX-lea (1226—1270) este descris de un 
cronicar contemporan, judecîndu-şi supuşii la poalele unui 
stejar (vezi 119). 

Dar varianta cântecului eroic în discuţie are un final spec¬ 
taculos. La venirea voinicului cu probele materiale ale reu¬ 
şitei sale, Sila de Mihai „încremeneşte" de supărare, îl în¬ 
coronează totuşi pe noul domn, anunţă oştenii că i-a sosit 
ceasul morţii, îşi leapădă armele (semn de renunţare la pre¬ 
rogative, dar şi că nu va opune rezistenţă) şi se lasă omorît 
ele voinici, la poalele aceluiaşi „paltin galben" : „El că-ncre- 
rnenea / Şi rău îi părea / Şi el se 'scula, / Nici mult nu tre¬ 
cea / Şi-l încorona, / Crai că mi-1 făcea / Mozica punea / 
Şi el că grăia : / — Voi, voinicilor, / Voi, livinţilor, [...] / Să 

mă pomeniţi / Că eu nu am mult / Şi-acum să vedeţi / Că 

intru-n pămînt ! / [...] Şi el că-mi vedea / 'O puţină oaste, / 

Da’ el ce făcea ? / Artne lepăda, / Nainte le ieşea / Şi mi-i 

saluta. / Craii ce făcea ? / Binişor că mi-1 prindea, / îndărăt 
că mi-1 întorcea, / La masă şedea, / Bea şi-mi ospăta, / De 
nimeni nu gîndea. / La paltin galben, / Acolo-1 belea {= ju- 
puia)" (34, p. 426—427). 

Motivele scenariului epic sînt limpezi : la poalele unui 
arbore consacrat, este ales prin probe de vitejie şi învestit 
noul „domn“, simultan cu uciderea celui precedent. Nu avem 
date istorice şi paleoetnologice care să confirme dacă acest 
scenariu literar are la bază vreun scenariu ritual arhaic de 
regicid şi succesiune. Ne lipsesc astfel de informaţii la ro¬ 
mâni, dar ştim că ritualuri identice au fost practicate, din 
vechime, de alte ,populaţii europene şi de aiurea ; vezi acest 
subiect pe larg tratat de James George Frazer, în celebra sa 
carte Creanga, ele aur. Dacă, în această privinţă, ne lipsesc 
informaţii istorice în spaţiul carpato-dunărean, în schimb 
cele folclorice au supravieţuit. Intr-un basm bucovinean, un 
meşter „sărac lipit pământului 41 vrea să taie „un paltin frumos, 
înalt şi drept ca lumina 44 , dar copacul (daimon-u\ care-1 lo¬ 
cuia) îi cere să-l cruţe. Meşterul nu-1 taie şi, datorită palti¬ 
nului, e ales pe rînd jude, judecător, sfetnic al împăratului, 
împărat (67, II, p. 159). Intr-o altă variantă, copacul (soi ne- 
numif.) face ca eroul să fie |ales vornic, apoi judecător şi apoi 
împărat (67, I, p. 8). Şi din aceste texte transpar unele su¬ 
gestii privind un probabil rol arhaic al copacului (paltinului) 
în cadrul ceremoniilor de învestire. 

* 

Dar în basmele rezumate mai sus transpare şi un alt 
topns : paltinul e lăcaşul 'unui dendro-daimon. Nu credem că 
este cazul să glosăm aici pe marginea originii, evoluţiei şi 
semnificaţiilor acestui topos mito-religios, ci doar să vedem 
formele în care a supravieţuit el în unele texte folclorice ro¬ 
mâneşti. Ca arbore sacru, paltinul este — aşa cum am văzut 
deja — reşedinţa zeului, fie a Demiurgului, fie a pruncului 
Isus şi a Sf. Maria. în colinde, Maica Domunului (sau „jupî- 
neasa 44 ) cu prunc în braţe stă la umbra a „doi paltini galbeni 44 . 
Un şoim îi fură „faşa fiului, / Brîul Domnului 44 şi-şi face 
cuibul în paltini. :Şoimul e blestemat sau este omorît, cuibul 
e stricat, paltinii sînt tăiaţi (72, p. 249 ; 16, p. 260—262 ; pen¬ 
tru paltin cu vultur în vîrf, ca prototip al „copacului lumii 44 , 
vezi 126, p. 31, p. 40). In colinde „vînătoreşti 44 , leul (100) sau 
cerbul dorm sau îşi au sălaşul „Sub un paltin nalt, / Nalt şi 
minunat 44 (18, p. 76). In balade, şarpele, fugărit de Iorgovan, 
se ascunde „Sub un paltin mare, / La cap de cărare 44 (19, p. 
52). într-o altă variantă, anume „la trei păltinei 44 se ascunde 

„fata sălbatică 44 (18, p. 487 ; 105, p. 310). Intr-un basm bu¬ 
covinean (cules prin 1855), puterea şi inima zmeului „s-află 
intr-un paltin mare şi înalt 44 , crescut pe un ostrov, şi numai, 
„şoimii Gerului 44 le pot aduce eroului (38, p. 64). 


4. PALTINUL MAGICO-APOTROPAIC 

Am văzut deja cîteva dintre atributele simbolice acorda¬ 
te paltinului : arbore sacru, lăcaş al zeului/daimonului, ar¬ 
bore cosmic (Axis et Imago Muncii), arbore consacrat, arbore 
de judecată şi de învestire etc. Este în logica mentalităţii tra¬ 
diţionale ca un copac cu astfel de valenţe să fie încărcat şi cu 
atribute magico-apotropaice. Intr-adevăr, aşa cum vom vedea, 
simpla prezenţă a paltinului, sau a unor componente ale aces¬ 
tuia (le'mn, crengi, flori, frunze) este în măsură să alunge du¬ 
hurile rele. Am făcut deja unele referiri la funcţia magico-a- 
potropaică a paltinului, aşa cum apare aceasta in legendele 
româneşti ale potopului, la care se adaugă cele referitoare la 
Sf. Sisoe. Bătînd în toaca de paltin, „românul 44 Noe a» 
lungă diavolul care-i năruia arca. „De atunci e toaca pe 
faţa pămîntului — susţin credinţele populare — şi dracul 
fuge de ea, că n-are putere ; de aceea îl mai numesc pe Dia¬ 
vol Ucigă-l toaca“ (8, p. 130). în alte legende româneşti, pal¬ 
tinul este blagoslovit de Sf. Sisoe să stea „înaintea bisericii 44 
şi, prin sunetul toacei făcute din lemnul său, să adune „no¬ 
rodul la biserică 44 (ms. BAR nr. 473, din 1766). De atunci — 
spune o legendă populară — „paltinul este un copac binccu- 
vîntat, sfînt şi cinstit 44 , fără de care „nu se poate face în bi¬ 
serică nici o liturghie 44 (4). 

Dar nu numai toaca de paltin are această dublă calitate 
magică (de a aduna oamenii şi, respectiv, de a anihila/alunga 
duhurile rele), ci, în principiu, orice instrument jfăcut din 
lemn de paltin (69). într-0 doină bihoreana, cu un fluier de 
paltin este adunată „toată lumea 41 (Şezătoarea, VII, p. 163) 
într-un basm bucovinean (două variante, culese prin 1855), 
cele „trei zîne rele 44 sînt vrăjite şi devin neputincioase la au¬ 
zul fluierului eroului, fluier făcut din „inima celui mai mare 
şi mai gros jugastru 44 (38, p. |36—39). In unele părţi din Ol¬ 
tenia, este atestată o credinţă şi o practică rituală simetrică : 
„Miercuri seara şi joi dimineaţa din săptămîna patimilor, 
se fac focuri prin curţi cu lemne de jugastru...*, ca să vină 
„Cele trei fecioare sfinte 41 să se încălzească ; se crede că pre- 

zenţa lor este benefică (113, p. 80). Lemnul de jugastru, deci, 
alungă pe :cele trei zîne rele, dar le convoacă pe cele trei 
zîne bune. 

In ajun de SI. Gheorghe — zi „în care se fac toate vră- 
jile u — ţăranii din unele zone ale ţării culeg ramuri de ju¬ 
gastru şi le pun „la casă“, „la straşini 11 , „în bătătură 11 , „la 
oboarele vitelor 11 , „la pătule şi coşare 11 , pentru „a nu lua 
alţii sporul vitelor 11 , „ca să înlăture orice farmece 11 (85, p 
360—361), pentru ca „să aibă vitele lapte 11 , ca „să se prindă 
bucatele 11 (92, p. 286—287), să nu strice strigoii vacile (62. 
p. 30). 

De asemenea, se crede că nuiaua de < irţar are putere a- 
supra demonilor. Iată un fragment de „descîntec de judecată 11 , 
cules de la o „vrăjitoare 11 : „Eu îl bat parul în lac, / Ca să-mi 
scoată pe drac, / II bat cu nuiele de alun / Să se cîucă ca un 
nebun... / II bat cu nuia de arţar, / Să (fugă ca un armăsar 11 
(24, p. 348). Numirea nuielei de arţar, alături de nuiaua de 
alun, este elocventei, cunoscîndu-se valenţele magico-apotro- 
paiee de excepţie acordate acesteia din urmă. Dar nuiaua de 
arţar nu este doar amintită în dcscîntece, în vederea alun¬ 
gării/chemării duhurilor, ci chiar folosită ca atare, ca agent 
material operant, de către deseîntătoare. în lungul inventar, 
întocmit de A. Gorovei, cuprinzînd „diferite lucruri şi obiec¬ 
te uzuale (la descîntece) 11 , figurează alături de „nuia de alun w 
şi „nuia de arţar, tăiată joi dimineaţă în revărsatul zorilor 11 
(26, p. 88). Intr-adevăr, „bit(ă) de arţar 11 şi „bît(ă) de alun“ 
sînt efectiv folosite şi sînt. invocate in cadrul vrăjilor „de 
dragoste 11 , de chemare a „celui scris (ursit) 11 : „Tu ‘bit de-alun, / 
Să vină ca om bun ! / Tu bit de arţar, / Să vină ca un armă¬ 
sar !“ (Hosrîntec din Oltenia, cf. 86, p. 330 ; din Vîlcea, cf. 
20, p. 428 ; din Moldova, cf. 26, p. 229). Şi tot arţarul este 
cel care oferă remedii magico-medicalc, în cazul în care ur¬ 
situl/ursita întîrzie pa vină şi fata/băiatul se îmbolnăveşte de 
„dor la inimă 11 , sau „cînd le mănîncă Striga inima 11 (4), ca în 
această recomandare, scrisă în 1788, într-o Carte de dojtorii: 
„Pentru dor de inimă, flori de arţar să fiarbă cu apă ne-n- 
cepută şi să-l dea să bea seara şi dimineaţa 11 (20, p. 428). De 
asemenea, cu decoct de scoarţă de „giugastru 11 , „:se scaldă 
copiii, ori de ce ar fi bolnavi 11 (114). 

Iată şi alte obiceiuri şi credinţe populare care ne inte¬ 
resează în mod special : „în dziua de Ispas, românii din Tran¬ 
silvania cit şi cei din Banat, (şi din Moldova, cf. 102 — n.n.), 
îndătinează de a împăna şi a înfrumuseţa mormintele, bise- 

ricile şi casele cu diferite verdeţuri şi flori, cu deosebire insa 
a pune prin case crăngi şi frunze de paltin 11 (27, p. 336), care, 
„dacă se păstrează peste an“, se folosesc „în contra trăznetu- 
lui“ : „Cînd e vreme grea, fă-ţi în casă fum din frunză de 
paltin, adus în ziua de Ispas, pentru ca să fii ferit de trăsnet“ 
(23 ; 23). Comentînd astfel de eresuri, I.-A. Candrea credea 
că este vorba de punerea în practică a unor cunoştinţe empi¬ 
rice valabile : „Ştiinţa recunoaşte astăzi că fumul şi gazele de 
combustiune măresc conductibilitatea aerului. Cînd se aprinde 
un foc, fumul care trece prin coş contribuie la descărcarea 
tensiunii electrice şi constituie un fel de paratrăsnet... Po¬ 
porul, fără a-şi da seama de cauza reală a acestui fenomen, 
atribuie... lemnului de paltin puterea de a îndepărta trăsne¬ 
tul, dar constatarea sa rămîne în picioare.“ (29, p. 96). (O e- 
roare similară a făcut G. Dem. Teodorescu. considerînd că 
practicile magico-rituale de înfigere în pămînt a uneltelor 
tranşante pe timp de furtună, sînt „rudimentara origine a 
paratrăsnetului 41 — 77, p. 85.) Atestate şi în alte zone ale 
Europei (111, p. 215—216), astfel de gesturi au un caracter 
exclusiv magico-apotropaic. Cînd tună şi fulgeră, poporul cre¬ 
de că Sf. llie îi trăzneşte pe draci, oriunde s-ar afla ei as¬ 
cunşi. Deţinerea sau arderea crengilor şi frunzelor de paltin 
are menirea de a alunga diavolul din casă şi, implicit, de a o 
apăra de fulgerele mînuite de Sf. Ilie. 

Un al doilea aspect al acestui obicei merită să-l punc¬ 
tăm. In „ziua de Ispas 44 , la patruzeci de zile după Înviere, se 
comemorează înălţarea Domnului. Nu întîmplător, tot în a- 
ceastă zi (sau în ajunul ei), în mai toate regiunile ţării, se ţin 
Moşii de Ispas, cînd femeile împart pomeni pentru sufletele 
morţilor (103), „crezînd că în această zi sufletele morţilor se 
înalţă la cer şi ceea ce dăruiesc ele le va servi ca merinde 
pe drum 44 (27, p. 334). Eaptul că frunzele şi crengile de pal¬ 
tin se consideră a fi încărcate de valenţe magice dacă sînt 
culese numai (sau anume) în această zi, nu pare a fi nici el 
întîmplător. Această credinţă este probabil legată de ipostaza 
junerară a paltinului, de menirea sa de a fi „scară 44 pentru 
sufletele care se înalţă la cer. Paltinul are, prin însăşi „sta 
tutui 44 său („legiferat 44 de legenda potopului şi ide cea a Sf. 
Sisinie), valenţe apotropaice, dar amploarea acestora devine 
mai mare dacă ramura de paltin a fost culeasă în ziua in care- 
copacul a servit, drept „scară 44 spre cer, sufletelor morţilor. 

5. PALTINUL FUNERAR 


Arborele cosmic, ale cărui rădăcină, tulpină şi coroană 
Busţin (despart, dar şi unesc) cele trei paliere cosmice, se i- 
dentifică cu arborele junerar, pentru că arborele cosmic este, 
pentru mentalitatea populară, singura „cale de trecere 14 în 
lumea de dincolo a sufletului defunctului. Cunoaştem ipos¬ 
tazele funerare ale arborilor cosmici „ţipi ci“ la români : bra¬ 
dul şi mărul. Dar în cazul paltinului ? Face el excepţie de la 
această noimă a mentalităţii mitice ? Se pare că nu. Paltinul 
— cu viguroase caractere cosmice — îl ,regăsim şi în ipos¬ 
taza de arbore junerar, bine reprezentat în folclorul mitic 
românesc. Cea mai spectaculoasă imagine a paltinului junerar 
o conţin cântecele rituale de „petrecere a mortului 44 şi anu¬ 
me acelea atestate în zona Banatului. Iată redate în paralel 
episoadele finale din două astfel de cântece, culese la aproape 
un secol unul de altul, din aceeaşi zonă bănăţeană (jud. Ca- 
raş-Severin) : 


„Pas (Ioane), pas 

„Paş (Ioane), paş, 

Pe mina dreaptă 

Cînd mi-o d-ajungea 

Să nu dai pre-a stingă 

La mijloc de calc 

Unde jocul joacă 

La un paltin mare 

Şi alâutiţe zic, ... 

Cu var juri pe ceri 

Că-s negri tâlhari 

Cu poale pre mări 

Şi te-or jă(ijui, 

Cu umbra-i rotundă 

Ci deloc să pleci 

Cu jrunza măruntă, 

Şi sama să iai : 

Sub iei imi era 

La mijloc dc calc 

Ur, pat încheiat 

Este-un paltin mura 

Cu seînduri de brad. 

Cu. jrunza manunţă, 

In pat îmi şedea 

Cu umbra rotundă, 

Tot Maica Marje ; 

Că-i lină tontînă. 

Scria pe hîrtie ; 

Scăunicel d-odihnă 

Carte îmi făcea 

Şi pat încheiat 

La (ion) îmi da 

Cu scindări de brad 

Şi mi-1 trimitea 

Cu stuipezi dc fag. 

Sus )a Cristos, 

Iar Sînta-Mărie 

La Domnul Cristos. 

Şede-n pat şi scrie 

(Ion) se ruga 

Cu condei în mină... 

Cristos se-ndura 

Scriam-o scriea 

Scară slobozea 

Zluzi de foc pocnia 

Scară de argint 

Ingeru zăletia 

Pin’ jos la pămint 

Scări îmi c oboria. 

(Ion) se urca 

Pe (Ion) îi suia 
Sus Ja Cristos, 

La cel Domn frumos 
După ee-1 suia 
Scaun ii da 
De s-odihnia. 

Pin’ vin i-o sosia, 

Cu vin îl uda, 

Lumea alb’ uita". (30) 


La Cristos carte-i da 
Cristos o loşea 
Şi cartea-i citea 
Şi pe scămnel îl punea 
La lină fîntînă, 

La-al scămnel de-odihnă. 
Vreme ţi-o venit, 

A dc despărţit 

De-ai tăi pruncişori." (31) 


B. P. Hasdeu a înregistrat şi o altă variantă de cîntec fu¬ 
nerar „de petrecut", din acelaşi judeţ (Caraş-Severin) şi cu- 
prinzînd aceleaşi motive bine cunoscute : „mortul să nu ia 
calea stingă unde joacă tîlhari, ci dreapta, să poposească la 
fintina de sub paltin, unde Sf. Maria (în pat, sau la o „masă 
de piatră" — n.n.) scrie morţii. Doi îngeri scoboară scara şi 
mortul e suit la Cristos unde e udat cit vin alb şi uită lumea 
albă" (32, p. 520). 

Evident, in cîntecele funerare supuse atenţiei, centrul de 
greutate al imaginii este acel „paltin mare / Cu vîrfuri pe 
ceri / Cu poale pe mări, / Cu umbra-i rotundă, / Cu frunza 
măruntă". In jurul lui, atît pe orizontală, cit şi pe verticală, 
se organizează întreaga lume. Aici se încheie statutul de 
„pribeag" al călătorului, de fapt lipsa lui de statut (nici viu, 
nici mort), intr-un „ţinut al nimănui" (nici în „lumea albă", 
nici în „lumea neagră"), în care, ca intr-un labirint, trebuie 
să găsească (şi să merite) singurul drum corect care duce 
dintr-o lume într-alta. Aici, la poalele paltinului cu coroana 
în cer, Sf. Maria (106) îndeplineşte ultimele formalităţi, „bi¬ 
rocratice" : „pribeagul" este radiat din catastiful celor vii şi 
înscris în catastiful „celor duşi" (într-una din variante, Sf. 
Maria îi întocmeşte chiar o „carte" — un laissez-passer pen¬ 
tru rai). Tot aici. la paltin, îngerii sau Cristos coboară scara 
pe care sufletul se urcă la cer (in unele variante, elementele 
sînt inversate : copacul este în prelungirea „scării dc ceara" 
si nu invers — 7, p. 574). 

Este inutil să detaliem aici valorile simbolice universale 
— prin excelenţă ascensionale — ale scării, dar trebuie 1 să 
menţionăm faptul că motivul „scară către zei" (Scala Dei) 
nu este, în cazul nostru, neapărat de provenienţă creştină. In 
spaţiul tracic, motivul este atestat din perioada precreştină : 
Polyaenus (sec. II e.n.), consemnează o informaţie privitoa¬ 
re la un preot şi rege trac (Kosingas), care îşi ameninţa su- 

puşii că se va plînge zeiţei Hera, al cărei mare preot era, 
urcîndu-se la ea în cer, „pe o mulţime de scări mari de lemn... 
puse cap la cap u (Stratagemuta VII, 22). Revenind la episo¬ 
dul din cîntecul funerar în discuţie, să remarcăm faptul că 
scara cerească joacă acelaşi rol cu arborele ceresc, fiind două 
motive mito-simboiice omoloage şi interşanj abile. Ca atare, 
prezenţa ei în preajma unui „paltin mare, cu vîrfuri pe cer“ 
este, în bună măsură, superfluă, dar astfel de tautologii sini 
frecvente în textele folclorice. In basmele şi legendele lumii, 
eroul ajunge în cer (în paradis etc.), urcîndu-s*e pe un copac 
miraculos (sau plantă), care creşte pînă la „toartele cerului 11 . 
Foarte răspîndit în Europa (37, p. 302), acest tip de basm 
este bine reprezentat în România, prin basme ca Piciul cio¬ 
bănaşul şi pomul cel jar* căpitîi (P. Ispirescu), în care eroul, 
în vederea ascensiunii, cere să i se dea „nouă colţuri de pres¬ 
cură, nouă pahare de vin şi nouă barde“ — tipică dotare pen¬ 
tru o călătorie în „lumea de dineolo u . Pe măsură ce urcă pe 
trunchiul copacului, eroul înfige cele nouă barde, realizînd 
astfel un fel de scară cu nouă trepte (nivele) — vezi arborele 
cosmic care susţine cu crengile sale cele şapte sau nouă ceruri. 
In alte variante, arborele (planta) creşte la cer „ca o scară u ; 
vezi celebrul basm popular englez Jack şi vrejul de fasole ■ 
„...erau atît de dese şi de încolăcite, îneît vrejurile formau 
o înlănţuire care, la prima vedere, semăna cu o scară. Uitîn- 
du-se în sus, Jack nu putu zări capătul vrejului, care pierea 
pierdut în nori. încercă scara ; descoperi că era solida şi 
numai bună de urcat 11 . 

De ce a apărut şi a supravieţuit motivul scării, alături 
de cel al paltinului cosmico-funerar în textele româneşti '? 
Un prim răspuns, cel mai la îndemînă, pare a fi următorul : 
paltinul ca o scară a devenit paltinul cu o scară. Un alt doi¬ 
lea răspuns ne este sugerat de riturile funerare practicate de 
români şi, mai ales, de simbolistica atribuită pomului funerar 
şi dc pomană. Iată cîteva practici şi credinţe, culese de Sim. 
FI. Marian, care ne scutesc de prea multe comentarii : „...po¬ 
mul, care se pune la mort, serveşte sufletului ca o scară pc-, 
care se suie de pe pămînt pînă la Dumnezeu în cer“ (39, p 
173); „In unele locuri în Transilvania, pomenele [care se pun 
în pomul de pomană — n.n.] se mai fac în formă de scară şi 
înseamnă că pe acea scară are să se urce mortul în cer“ (39. 
p. 170) ; „în unele sate din Moldova... pomul se aşează într-o 
cofă sau oală, care o totdeauna plină cu apă curată... De pom 
[...] se razimă totdeauna o scară făcută de [= coaptă din — 



n.n.] făină de grîu, şi într-unul din rămurele se anină şi o 
sticlă de băut apă. Scara însemnează ca să aibă sufletul pe 
ce se sui, dacă va avea parte, în pomii raiului, apa ca să 
aibă pe ceealaltă lume ce bea...* (39, p. 168—169). Avem în 
acest din urmă asamblaj de obiecte rituale de simbolistică 
funerară aproape toate motivele epice conţinute în cântecele 
funerare „de petrecere a mortului* : copacul cosmic din mij¬ 
locul apelor, scara, fîntîna cu apă lină. De regulă, substitutele 
dendromorfe funerare ale arborelui cosmic nu numai că nu 
sînt (fireşte) „cu vîrful în cer“, dar sînt chiar miniaturale 
(mai ales arborele de pomană —- de regulă o creangă desfrun¬ 
zită). Pentru a simboliza totuşi ascensiunea infinită, pomii 
funerari erau însoţiţi de simboluri ascensionale : scara sau 
pasărea-suflet (şi ea frecvent reprezentată pe pomul de po¬ 
mană sau pe stîlpul funerar). 

Dacă am întâlnit motivul paltin cosmic + scară către cer 
în cînteccle funerare ale bănăţenilor, în schimb, în diagonala 
spaţiului carpatic, la huţuli („vecinii carpatini imediaţi ai ro¬ 
mânilor — 40, p. 512), în „colindele pentru morţi* ale aces¬ 
tora, întîlnim motivul paltin cosmic + pasărea-suflet. In¬ 
tr-un colind de flăcău mort, de exemplu, şoimul-suflet, în 
peregrinarea-i postumă, se aşează pe un arţar : „Dar acestui 
arţar nu-i este drag (şoimul-suflet) / Nu-i este drag şi el 
nu creşte... / Bisericuţa l-a îndrăgit, / Cum l-a îndrăgit s-a şi 
deschis* (41, p. 140). (Să remarcăm faptul că relaţia flăcău 
mort: — şoim — arţar pare să fi supravieţuit şi în unele colinde 
româneşti cu accente funerare; cf. 12, p. 533; vezi si 109 
p. 7—10, p. 293—296). 

Este posibil să ne aflăm, în cazul colindei huţule, în faţa 
unei alterări de natură creştină a motivului epico-mitic. Pro¬ 
babil că, în forma iniţială, pasărea-suflet îşi făcea cuib în 
vîrful arţarului, care creştea apoi pînă la cer. (Am văzut mai 
înainte că paltinul era considerat, ca fiind arbore cosmic la 
ucraineni, jucând un rol primordial în unele mituri cosmo¬ 
gonice ale acestora.) Sub presiunea doctrinei creştine, palti¬ 
nul nu-şi mai îndeplineşte menirea, „el nu (mai) creste*. Pal¬ 
tinul e înlocuit cu biserica, iar menirea mitico-funerară a 
primului este preluată de aceasta. Biserica poate juca acest 
rol : şi ca este o Axis Mundi (o Seal*. Dei chiar) şi, să nu ui¬ 
tăm, ea este durată — ca în legendele moldave — pe locul 
şi din lemnul unui paltin sacru (substituire similară cu cea 
prezentată mai sus). Un fenomen identic semnalează R. Vul- 
cânescu, într-o comună din judeţul Mehedinţi, unde pasărea- 

suflet nu mai este figurată sculptural in vîrful stilpului fu¬ 
nerar (simulacru arhaic al coloanei cerului la mormint) ci, 
o dată cu înlocuirea acestuia, în vîrful crucii; fenomen care-1 
face pe etnolog să vorbească despre „adaptarea obiceiului fu¬ 
nerar străvechi la condiţiile noi de figurare promovate de 
confesiunea de stat în perioada feudală* (3, p. 118, vezi foto¬ 
grafie la p. 121). 

Revenind la motivul paltin care creşte, purtînd sufletul 
la cer, din „colindele pentru morţi* atestate la huţuli, să re¬ 
marcăm faptul că el este sinonim (chiar dacă nu atît de expli¬ 
cit) cu motivul paltin (copac) care creşte ( v într-o zi ca intr-un 
an“) din trupul defunctului — motiv din belşug atestat în 
textele populare româneşti şi de aiurea. In unele variante ar¬ 
deleneşti ale baladei Meşterul Manole, din trupul (coastele, 
ochii) femeii zidite, cresc „două păltinele* sau „doi păltişori*, 
iar pruncul continuă să trăiască, legănat de vînt, intr-un „lan- 
găn“ de paltin, sau intr-un leagăn pus „în vîrf de păltinaş* 
(42, p. 176, 196, 284). Intr-o variantă ardeleană a basmului 
„Doi feţi cu stea în frunte*, din trupurile celor doi copii, în¬ 
gropaţi de vii, au răsărit doi paltini mirifici (57), care „cres¬ 
cură cum alţi paltini nu cresc : în fiecare zi un an, în fiecare 
noapte alt an, iară în crepetul zorilor, cînd se sting stelele pe 
cer, trei ani într-o clipită. Cînd se împliniră trei zile şi trei 
nopţi, cei doi paltini erau mîndri şi înalţi...* (56, p. 70). In- 
tr-un basm maghiar, motivul apare uşor alterat : prinţesa 
este îngropată sub un arţar, din care însă creşte o ramură 
nouă; ulterior prinţesa reînvie (88, I, p. 130). Să consemnăm 
deocamdată faptul că, în toate cazurile comentate, copacii 
(paltinii) cresc din trupurile unor eroi îngropaţi (de vii) care 
continuă (chiar dacă uneori aparent) să trăiască (soţia meşte¬ 
rului Manole), sau chiar revin la viaţă (feţii cu stea în frun¬ 
te). Acelaşi motiv folcloric complex apare intr-un basm ar¬ 
delenesc. Mama cca rea : „(Pe fată) o aflară moartă şi mult 
timp o plînseră şi o jeliră, ca pe o soră a lor, în urmă-i făcură 
un coşciug de nur ş-o aşezară intr-un vîrf de paltin, ca să o 
legene vîntul şi să o vază pămîntenii...*, dar ulterior fata în¬ 
vie (44. p. 147). In esenţa lor, datele epice ale scenariului par 
a se repeta, dar ele nu sînt încă în măsură să jaloneze şi să 
definească substratul mitic şi complexul ceremonial care le-ar 
fi putut genera. 

Informaţii cantitativ şi calitativ superioare ni le oferă o 
excepţională colindă (Toader Diaconul), culeasă în 1884 de 
la celebrul Petrea Creţul Şolcan, lăutarul Brăilei. Dacă a 

doua parte a colindei (referitoare la Toader Diaconul) are 
un caracter explicit cosmogonic, în schimb prima parte (avînd 
ca protagonistă pe soţia acestuia) are un caracter funerar. 
„Diaconeasa 44 practică un tip arhaic de călugărie pustnică, de 
sihăstrie („neagră schimnicie“) : „Ea mi se ducea / La călu¬ 
gărie / Prin neagră pustie, / Prin înalţii de munţi, / Prin 
verzii de brazi / Prin dealuri cu stinci, / Prin văile-adînci, / 
In Domnul să crează, / Nimic să nu vază, / Nici voinic tre¬ 
când, / Nici păsări zburînd ; / Să nu mai audă / De frate, de 
rudă, / Nici popă tocind, / Nici cocoş cîntînd... 44 (18, p. 43). 

Cînd „ceasu-i venea I Sfirşitul să-şi dea 44 , Dumnezeu ii 
cheamă pe toţi sfinţii (Petre, llie, Ion, Mihail, Gavril) şi le 
dă două porunci distincte. Prima, în privinţa sufletului călu¬ 
găriţei : „Ia, voi să-mi plecaţi, / Sufletul să-i luaţi / Şi să-l 
aşezaţi / Unde i-o plăcea, / Unde s-o cădea, / Cu sfinţi, / 
Cu părinţi, / De mine iubiţi 14 . 

Sfinţii îndeplinesc porunca si înalţă sufletul la cer : 
„Suflet că-i lua, / In braţe-1 primea, / Aripi că-i dădea / Şi 
mi-i trimitea / Unde se cădea / Şi unde-i plăcea, / C-aşa Dom¬ 
nul va.“ (18, p. 44). 

A doua poruncă a cosmocratorului se referă la trupul 
neînsufleţit al pustnicei : „Trupul să-i luaţi / Şi să-l aşezaţi / 
Tot intr-un mormînt, / Mai sus de pămint, / într-un legănel / 
Verde, mititel, / Leagăn de mătase / Tot cu vîţa-n şase, / 
Să se odihnească, / Să se pomenească !“ 

Sfinţii îndeplinesc şi această a doua poruncă : „Apoi o 
plîngea, / In făşi c-o-nfăşea, / Cu har mi-o stropea / Şi se 
pregătea / Să-i facă mormînt / Mai sus de pămînt.“ 

Pentru aceasta, urmează să fie găsit copacul în crengile 
căruia va fi agăţat (fixat) „leagănul 41 mortuar ; copacul este 
cu grijă ales : „Prin păduri umbla, / Paltin c-alegea, / Mă¬ 
tase scotea,... / Leagăn se-ntindea / Leagăn de mătase / Tot 
cu viţa-n şase, / Legat cu alamă / De nu-i bagi de seamă... / 
’n leagăn c-o punea, / (Sfinţii) Acasă-mi pleca, / La cer se 
suia, / Domnului spunea. 44 (18, p. 44). 

Dumnezeu coboară pe pămînt şi : „Leagăn de privea... / 
Mina că punea, / Deget atingea, / Peste ea sufla / Şi mi-o 
învia." (18, p. 45). 

Ca şi în exemplele precedente, ni se dezvăluie două moti¬ 
ve : pe de o parte, relaţia defunct-paltin (fie că paltinul creşte 
din trup, fio că trupul e pus într-un paltin sau leagăn de pal¬ 
tin) şi, pe lîe altă parte, învierea postumă a defunctului. Mai 
mult «iecît atît, al doilea motiv pare a fi condiţionat de pri- 

mul : pe cît e Dumnezeu de „atotputernic 11 , el nu poate să o 
învie pe călugăriţă, decît după ce aceasta a fost aşezată in 
„leagănul 11 din paltin. Arhaice şi nebănuite semnificaţii esca¬ 
tologice şi ritual-funerare ale acestui copac par a se între¬ 
vedea. Cu toate că întreg ritualul este „regizat 11 pînă în cele 
mai mici detalii de un Dumnezeu cu aparenţă creştină şi în¬ 
deplinit întocmai de sfinţi, ritul este departe de a fi de factură 
creştină. Dimpotrivă, colinda pare că descrie (destul de a- 
mănunţit) etapele unui ritual de înmormintaro sui-gentris : 
„înfăşarea 11 trupului, stropirea „cu bar“, expunerea „mai sus 
de pămînt* 1 , într-un „leagăn 11 în paltin (probabil pe o platfor¬ 
mă de scînduri, agăţată sau fixată in crengile copacului) (1 IC). 

O imagine sumbră ne întâmpină într-o baladă populară 
— Constantin Brdncoveanul — culeasă de Vasile Alecsandri - 
corpul împăiat al eroului este atîrnat. într-un paltin : „Tru- 
pu-i de pele jupea, / Pelea cu paie-o implea, / Prin noroi o 
tăvălea, / Şi de-un paltin o lega“ (93, p. 219). 

S-ar putea crede că, anume în acest caz, este vorba de 
o imagine strict poetică, dar e posibil ca episodul respectiv 
să aibă alte explicaţii : fie că turcii ii aplică domnitorului 
creştin o ultimă pedeapsă — o înmormântare „păgînă 11 , în 
răspăr cu „legea creştinească 11 de care Brâncovennu a refuzat 
să se dezică, fie că avem aici de-a face cu încă o supravieţuire 
a ritualului de omorîre (jupuire), a domnitorului „la paltin* 1 , 
aşa cum am văzut că se întîmplă lucrurile in cântecul bătrînesr 
tip Trei crai (34, p. 427). In orice caz, nu pare să fie vorba 
de o „intervenţie 11 din partea lui Alecsandri. Acesta, intr-o 
notă de subsol, aminteşte că — potrivit Cronicii românilor , 
a lui Gh. Şincai — Brâncoveanu a fost decapitat, iar trupul 
i-a fost aruncat în mart*. Dacă Alecsandri ar fi intervenit în 
textul baladei populare, este de presupus că el ar fi urmat 
versiunea cronicii pe care o menţionează (128). 

Nu ani insista atît de mult asupra acestui insolit şi, în¬ 
tr-un fel, rebarbativ ritual funerar (expunerea la înălţime), 
dacă nu l-am întîlni şi în variantele transilvănene ale Miori¬ 
ţei, colinde despre care folcloriştii ău convenit că reprezintă 
formele cele mai arhaice ale temei. Cererea testamentară a 
ciobanului, adresată propriilor săi ucigaşi, sună astfel : „Pe 
mine pămînt nu puneţi / Numa dalbă (sfîntă) giuga mea, / 
Fluieru după curea 11 (45, p. 565). 

A,u fost inventariate 230 de versiuni ale Mioriţei (deci 
circa 20% din cele aproape 1200 de variante publicate) — 
în marea lor majoritate transilvănene — în care expunerea 

cadavrului la suprafaţă este în mod explicit, sau doar aluziv, 
reclamată de ciobanul-victimă (4G, p. 26). In multe variante 
— cu predilecţie moldoveneşti — ciobanul cere ca, la înmor- 
mîntarea sa, fluierul (buciumul) sau gluga (sarica) să fie 
atîrnate intr-un paltin (45, 46), sau crucea să-i fie „de pălti- 
naş“ (45, p. 706). Să mai amintim faptul că unica motivaţie a 
acestor deziderate — în fond mesajul mito-poetic al „testa- 
mentului" — este în mod explicit formulată : ciobanul vrea 
să rămînă „viu“, în mijlocul naturii înconjurătoare. Dorin¬ 
ţele ciobanului, lăsate cu limbă de moarte, de a-şi vedea şi 
auzi în continuare animalele („oi ca să-mi privesc / dor să-mi 
potolesc“, „în dosul stînii / să-mi auz cîinii“ — 45, p. 796), 
precum şi de a fi privit şi auzit de acestea („Cin din fluier 
oi sufla / Toate uăile-or cînta“ — 47, p. 117), nu trebuie în¬ 
ţelese cu mentalitatea omului modern, ca fiind simple ima¬ 
gini poetice. Pentru mentalitatea omului arhaic, testamentul 
ciobanului exprimă dorinţa şi relevă credinţa acestuia Intr-o 
post-exLStenţd efectivă. 

Revenind, să trei em în revistă aspectele care decurg din 
felul in care ciobanul cere să fie înmormîntat : învelirea tru¬ 
pului cu gluga (bondiţa, şuba, guba, suman), expunerea de¬ 
asupra pămîntului, relaţia defunet-paltin, supravieţuirea posl- 
mnrtem — aspecte pe care le-am întîlnit, în totalitate, în 
colinda Toader Diaconul şi, parţial, în celelalte texte folclo¬ 
rice comentate. Unul dintre aspectele comune este învelirea 
cadavrului (cu scop evident de prezervare magieo-mitică a 
acestuia), înaintea expunerii la înălţime. Pe cînd la călugări¬ 
ţa din colindă este vorba de o „înfăşare“ totală, la ciobanul 
din Mioriţa pare a fi vorba de o învelire (parţială ?) a trupu¬ 
lui, cu predilecţie a capului. Spunem aceasta, în primul rînd, 
pentru că gluga ciobanului este un fel de sac care acoperă 
capul, umerii şi (eventual) o parte din corp şi, în al doilea 
rînd, pentru că în unele variante moldoveneşti, dar şi tran¬ 
silvănene, eroul cere : „Gluguliţa mea / Pînză pe ochi să mi-o 
pui“ (45, p. 708, 819, 835, 851), iar alteori : „Să mă-mpînzuias- 
că / Tot cu gluga mea“ (45, p. 1048). în riturile funerare ale 
românilor, astfel de practici au supravieţuit pînă-n secolul 
nostru, nu atît prin folosirea giulgiului, cît mai ales prin une¬ 
le măşti funerare de tipul „pînză de faţă“, „pînză de ochi u , 
„mască-cămaşă de înmormîntare“, a căror utilizare în trecut 
„era un obicei relativ generalizat la înmormîntare“ (78, p. 154). 

Comentîndu-se aspectele funerare, rezumate de noi mai 
sus, s-a ajuns la concluzia că este vorba «le un străvechi rit 

funerar, practicat probabil de populaţiile earpato-dunărcne 
şi că „datorăm faptul că el a străbătut veacurile pînă la noi 
fenomenalei memorii a... Mioriţei ,r (46, p. 19) dar şi, adăugăm 
noi, a colindei Toacler Diaconul — în care trupul protagonis¬ 
tei este expus „mai sus de pămînt“ într-un „leagăn" în paltin 
(18, p. 44), a basmului Mama cea rea în care sicriul fetei este ex¬ 
pus „intr-un vîrf de paltin" (44, p. 147) ş.a.m.d. Ar fi vorba 
de un rit funerar arhaic, numit de antropologi şi paleo-etno- 
logi Erhohte Bestattung (48), adică înmormîntarea la înălţime, 
pe platforme de lemn, în copaci ş.a. Aşezarea la înălţime a 
cadavrului se făcea în textile (pănură etc.) sau în piei de ani¬ 
mal, uneori în cutii (sicrie) (48, apud 46, p. 31 ; vezi si 49). 
Este greu de imaginat şi deocamdată de demonstrat că astfel 
de rituri funerare (practicate din paleolitic) ar fi putut să su¬ 
pravieţuiască atît do tîrziu în spaţiul carpato-dunărean (51), 
îneît să rămînă înmagazinate în „memoria" unor texte fol¬ 
clorice ; totuşi, acestea din urmă conţin uncie evidenţe greu 
de eludat (118). Karl Meuli a arătat că vechea practică a ex¬ 
punerii cadavrului la înălţime a fost izgonită treptat de ci¬ 
vilizaţii şi religii superioare, aria ei de răspîndire restrîngîndu-se 
mereu. La grupe mai conservatoare, în special la preoţi sau 
la cei care au murit de moarte violentă, ea a continuat să se 
menţină totuşi mai îndelungat (50, p. 1097—1099, apud 46, 
p. 33). Să remarcăm faptul că, atît călugăriţa din colinda 
Toader Diaconul, cît şi păstorul din colinda Mioriţa, îndepli¬ 
nesc „condiţiile" enunţate de savantul elveţian. Pare să se 
confirme, încă o dată, veridicitatea unor afirmaţii (doar apa¬ 
rent retorice), făcute de M. Eliade : «...de multe ori, credinţe 
şi obiceiuri încă vii în anumite regiuni conservatoare din Eu¬ 
ropa (printre care trebuie întotdeauna numite Balcanii şi 
România) revelează straturi de cultură mai arhaice decît cele 
reprezentate, de exemplu, de mitologiile „clasice" greacă şi 
romană. Lucrul acesta este cu deosebire evident pentru toi 
ceea ce priveşte obiceiurile şi comportamentul magico-reli- 
gios al vînătorilor şi păstorilor. ...Cercetări sistematice în do¬ 
meniul paleoetnologiei * româneşti sau balcanice sînt încă de 
făcut; a fost totuşi dovedit că un anumit număr de elemente 
culturale pre-indo-europene şi paleo-indo-europene s-au con¬ 
servat aici mai bine decît oriunde în Europa..» (79, p. 191). 

Dat fiind că practicile ritual-funerare în discuţie nu au 
putut fi atestate arheologic (din motive .lesne de înţeles), an- 

• Dintr-o eroare, în ediţia românească, apare „paleontologiei". 

tropologii au căutat şi au găsit mărturii in izvoarele arhaice 
literare şi iconografice, în încercarea de a stabili vechimea, 
persistenţa, semnificaţia şi răspîndirea geografică (inclusiv 
în Europa) a obiceiului (51, p. 1084—1097, apud 46, p. 82—33). 
Iată un singur exemplu, oferit de Apollonios din Rhodos (se¬ 
colul al Ill-lea î.e.n.), referitor la rituri funerare practicate 
de populaţiile caucaziene, de pe ţărmul estic ai Mării Negre : 
...Creşteau acolo în şiraguri / Mulţi pomi cu mlădioase ramuri 
şi deopotrivă sălcii mari / In care atîrnau toţi morţii legaţi 
de crengile din vîrf / Cu funii. Şi azi in Coichida e o nele¬ 
giuire mare / Să arzi joe ruguri răposaţii ; nici în pămînt nu 
se cuvine / Să-ngropi bărbaţii şi de-asupra să-nalţi o piatră 
funerară. / In schimb în crude piei de taur sînt leşurile-nfâ- 
şurate, / Departe de oraş legate ,apoi de pomi ;... / ...Aşa e da¬ 
tina pe-acolo“ (Argonauticele, III). 

A. De Gubernatis era, pe bună dreptate, convins că astfel 
de rituri funerare erau practicate de colchidieni „cu speran¬ 
ţa că, prin virtuţile arborelui, ci vor reînvia într-o viaţă nouă“ 
(88, II, p. 340). Karl Meu li a pus şi el în evidenţă semnifi¬ 
caţia escatologică a practicilor funerare în discuţie : „înmor¬ 
mântarea oamenilor in copaci putea reprezenta speranţa că 
cei decedaţi vor reveni la viaţă, întocmai cum reînvie copacii 
în fiecare an“ (50, p. 1084, apud 46, p. 32). 

Consubstanţialitatea dintre om şi arbore este o ideea cen¬ 
trală în cadrul dcndrolatriei în general şi a celei româneşti, 
în particular. Ea este materializată .prin monumente dendro- 
morfe care însoţesc omul în toate momentele existenţei şi 
chiar post-existenţei sale : arbore de naştere, arbore de nuntă, 
arbore junerar, arbore de pomană etc. De data aceasta, con¬ 
substanţialitatea o.n-pom oferă primului termen şansa supra¬ 
vieţuirii. Este probabil că no aflăm aici în faţa unor aspecte 
care ar putea resemnifica atît de controversata problemă a 
seninătăţii eroului mioritic în faţa morţii. Iată, de exemplu, 
un extraordinar text funerar, incantat „de priveghi 11 de către 
„unchie.şi“ mascaţi (strămoşii ?) ; un bocet, cules în zona Vran- 
cei, acum doar cîteva decenii, care redă într-un mod cît se 
poate de plastic şi de explicit ideea post-existenţei defunc¬ 
tului, datorată consubstanţiali zării acestuia cu copacul : 
„Omule — pomule, / nu te milui, / nu te jelui ; / bucură-te 
bucură / că rădăcina ta / murind în pămînt / a prins în cer / 
şi lutul tău / s-a încurat / de unde-a venit / în vis liniştit. / 
Bucuraţi-vă, bucuraţi / şi voi ceilalţi / oamenilor — pomilor / 
femei şi bărbaţi, / beţi şi mîncaţi, / cîntaţi şi jucaţi / că (Ion) 

nu a răpus / e numai dus, / o numai întors / in lume ce-o 
fos’...“ (78, p. 155—156). 

Felul în care apare, în diferite variante ale Mioriţei, re¬ 
laţia pom-om, în momentul de trecere a acestuia din urmă ăi 
„lumea fără dor“, este în măsură să ne intereseze in cel mai 
înalt grad. Variantele în care păstorul cere ca gluga (sarica) 
şi/sau fluierul (buciumul) să-i fie atîrnate într-un copac sin*, 
în total, 38 — culese în Moldova (28 variante). Muntenia (7 
variante), Transilvania (2 variante) şi Oltenia (o variantă). Din¬ 
tre acestea, paltinul figurează în nu mai puţin de 112 de va¬ 
riante (deci 84'V'oî din totalul de 38), faţă de fag şi gorun 
(cîte două variante), brad şi plop (eîte una) (45, p. 274 ; 46, 
p. 26—27; 117, p. 61; 109, p. 347). Să remarcăm faptul că, 
pe cînd în unele dintre exemplele date în acest capitol, pai 
ţinui apare mai rar decît alţi arbori consideraţi sacri de către 
români (brad, măr, stejar), în schimb, în cazul acesta, statisti¬ 
ca este net în favoarea paltinului ; nu am considerat şi va¬ 
riantele în care ciobanul cere să i se pună la cap „cruce de 
pâltinn.ş" (m, p. 706), „fluieraş di paltin" (45, p. 816), „buciu- 
maş din păltinaş" (45. p. 893) etc., cu toate că motivele sînt 
intim înrudite. Am văzut că în seria de variante (majoritatea 
transilvănene) în care eroul reclamă să nu fie înhumat (ci, 
probabil, expus în copac), el cere ca gluga şi fluierul să fie 
puse peste/Iîngă el. în schimb, în seria de variante pe care 
le comentăm acum (majoritatea moldoveneşti), oierul cere să 
fie îngropat, iar gluga/fluierul să fie atîrnate în copac (paltin). 
Este posibil ca, sub presiunea dogmei şi mentalităţii creşti¬ 
ne, versul de tipul „Pe mine pământ, nu puneţi" — care a 
supravieţuit în mod miraculos în colindele transilvănene — 
să fi dispărut cu timpul din variantele moldoveneşti, ca fiind 
de neînţeles sau chiar inacceptabil. Astfel, probabil că locul 
de înmormântare reclamat iniţial de către cioban (deasupra 
pământului, probabil în copac) s-a schimbat ; el cere să fie 
îngropat (poate chiar la poalele copacului, devenit „cruce de 
păltinaş"). Imaginea atîrnării în copac (paltin) a glugii/fluie¬ 
rului (obiecte care iniţial acopereau/însoţeau cadavrul expus 
al ciobanului), nu intra în contradicţie atît de flagrantă cu 
noua mentalitate, fapt care i-a permis să supravieţuiască mai 
mult. O variantă moldovenească pare să prezerve ceea ce S. 
Freud numea un act ratat — o confuzie de termeni incon¬ 
ştientă, dar cu atît mai relevantă ; expunerea în paltin a tru¬ 
pului ciobanului, nemaifiind .posibilă, a fost transferată pe 
seama fluierului acestuia : „Fluieraşu neu / Sî-1 îngroapi (sie !) / 

In sel păltior 11 (45, p. 810). In altă variantă, fluierul este în¬ 
humat, păstrînd însă esenţa copacului : „La cap sî-ni în- 
grok’i / Fluieraş di paltin 41 (45, p. 816, p. 893). 

De fapt, practica de a atîrna în arborele funerar unele 
obiecte personale ale fiefrmdmlui (haine, obiecte de podoabă 
etc.), a supravieţuit pînă în pragul secolului al XX-lea, In 
riturile de înmormîntare ale românilor (55). în unele zone 
din Transilvania, de exemplu, în vîrful copacului funerar „se 
leagă chişcheneu (batic) roşu cusut frumos cu fir, in care 
se anină un clopoţel micuţ şi inelele mortului 11 , iar dacă de¬ 
functul a fost cioban, se leagă de copac şi „lină de la oi“ 
sau „o floacă de lînă“ (39, p. 99—100). In Bucovina, „copacul 
este îmbrăcat uneori (în cazul cînd tînărul a murit departe, 
în locuri neaflate) cu veşminte şi pus în sicriu, în locul do 
functului“ (53, p. 378). In astfel de cazuri, «bradul (funerar 
— n.n.) trebuia să aibă înălţimea aproximativă şi „făloşenia 
celui mort“. In vîrful bradului se punea o căciulă cu prim 
(cu manşetă de blană). Două ramuri se băgau pe mînecile unei 
cămăşi ţesute cu flori. Trunchiul bradului era petrecut pe 
cracul unui iţar. Era încins cu un brîu roşu. Astfel înveşmîn- 
tat, era aşezat în sicriu...»- (3, p. 73). Obiceiuri funerare simi¬ 
lare sînt atestate şi în Transilvania (39, p. 355). 


* 


Revenind la prezenţa (frecvenţa) paltinului în episodul 
funerar al Mioriţei, să amintim şi o altă imagine, aproape 
invariantă : „Brazi şi păltinaşi / f-am avut nuntaşi 11 — o ima¬ 
gine cu semnificaţii nupţial-funerare cunoscute şi, doar în 
subsidiar, cu valenţe poetice. Or, ştiind că arborele cane 
deţine, în principal, astfel de semnificaţii este bradul (bradul 
de nuntă, bradul funerar), nu poate fi decît simptomatic fap¬ 
tul că acesta este dublat (pe picior de egalitate) de paltin. 
Mai mult decît atît, atunci cînd formula „invariantă 11 suportă 
totuşi o modificare, cel schimbat este, de multe ori, bradul 
şi nu paltinul : „Fagii, păltinaşii / Ei vor fi nuntaşii 11 (45, p. 
706). Acelaşi topos apare la moartea altui erou (Toma Alimoş), 
chiar dacă, de data aceasta, metafora nunţii este absentă : 
„Fagi şi paltini / Se pleca, / Fruntea / De i-o răcorea, / Mina / 
De i-o săruta / Şi cu freamăt îl plîngea“ (18, p. 638). 

Dubletul brad-paltin nu apare doar la moartea eroilor, 
dar şi la „moartea 41 cosmosului — la regresiunea acestuia în 
haos. Bradul şi paltinul — ca arbori cosmici, coloane ale ce- 

rului şi stîlpi ai pămîntului — sînt primii afectaţi de mani¬ 
festarea stihiei haotice, fie ea furtună, ca în balada Meşterul 
Manole : „Suflă, Doamne, un vînt / Suflă-1 pe pămînt, /' Brazii 
să-i despoaie, / Paltini să îndoaie, / Munţii să răstoarne, / 
Mîndra să-mi întoarne“ (93, p. 199), fie ea potop, declanşat 
de „bourul negru“, ca în colnde : „Munţii înalţi se clătinară, / 
Văi adînci se tulburară, / Şi devale c-apucară, / Rupse maluri, 
rupse dealuri / Rupse brazi şi păltinaşi“ (54, p. 86). 


6. PALTINUL PSIHOPOMP 

Rîndurile care urmează se referă la felul în care a fost 
valorizat paltinul în cadrul legendei Sf. Sisinie (Sisoe) — 
sfînt care, în mentalitatea populară, apără li‘buzele şi pruncii 
de un demon feminin (Samca, Avestiţa, Aripa Satanei), per¬ 
sonificare a frigurilor palustre. 

Cea mai veche atestare documentară, privind cultul Sf. 
Sisinie pe teritoriul românesc (secolul XIII—XIV), este o for¬ 
mulă de conjuraţie, scrisă pe foi de plumb, găsite în pămînt 
la începutul secolului (58). 

Un al doilea palier cronologic este secolul al XVI-lea, 
de cînd datează redactarea slavonă şi traducerea românească 
a Rugăciunii Sf. Sisin contra afuristului Drac — ambele cu¬ 
prinse în Codex Sturdzanus. Le vom numi convenţional re- 
dacţiuni vechi. 

In fine, în secolele XVIII—XIX, legenda Sf. Sisoe este 
copios atestată în diferite regiuni ale ţării, fie sub formă de 
manuscrise : ms. BAR nr. 473 (an 1766), nr. 3820 (an 1775), 
nr. 2226 (an 1805) ctc., fie sul) formă de tipărituri : Iaşi (1860— 
1870), Bucureşti (1870—1878) (40, p. 204—227 ; 59 I, p. 196 
-j- II, p. 212), fie sub formă de legende populare. Le vom numi 
redacţiuni moderne. 

Nu ne interesează, deocamdată, polehiica peste timp din¬ 
tre B. P. Ilasdeu (care considera ca prototip al textului o le¬ 
gendă bogomilică) şi N. Cartojan (care descoperă rădăcini mult 
mai vechi — 59, I, p. 191), ci ne interesează eventualele mo¬ 
dificări şi interpolări efectuate o dată cu prelucrarea şi răs- 
pîndirea legendei hagiografice în discuţie. Iată, pe scurt, su¬ 
biectul redacţiunii vechi, slave şi române : Dracul fură cei 
şase copii ai Melintiei, sora lui „Sveti Sisin“ ; acesta din urmă 
„încălecă pe calul lui şi alergă pe urma aceluia drac 11 .. Pe 
drum întîlneşte pe rînd trei copaci (salcia, rugul şi măslinul), 

pe care îi întreabă în ce loc s-a ascuns diavolul. Primii doi 
copaci îl mint şi Sf. Sisinie îi blestemă : salcia să înflorească, 
dar poame să nu rodească, iar rugul să aibă vîrfurile unde-şi 
are rădăcinile. Măslinul — care creştea lingă mare (loc con¬ 
sacrat) — ii spune adevărul („vădzuiu-1 în Mare afunădîn- 
du-se“) şi sfîntul îl blagosloveşte : „Să fii la toate besericile de 
lumină şi oamenilor de spăsenie 41 . Sisinie îl scoate pe drac din 
fundul marii, îl bate şi-l obliga să-i dea copiii Meiintiei 
înapoi. Şi acolo unde „ruga aceasta grăi-se-va şi numele tău 
(Sisinie — n.n.) pomeni-se-va, acolo dracul să nu-1 acopere 
(să nu ajungă —- n.n.)“ (40, p. 221). Acest text-amuletă (scris 
sau recitat), se credea că avea valenţe apotropaice, ţinlnd de¬ 
parte de lehuze şi de copiii mici duhurile rele, boala şi moar¬ 
tea (123). 

Rerieoţiun- a modernă, fiind aproape identică nu cea ve¬ 
che, are totuşi faţă de aceasta din urmă cîteva „diferinţe se¬ 
cundare 44 (40, p. 212), dintre care numai una ne interesează 
acum : Io cei trei copaci întîlniti şi întrebaţi de Sisinie, se 
mai adaugă unul — paltinul — care, întîlnit pe drum, spune 
adevărul (ca şi măslinul), fiind şi el blagoslovit, fată pasajul 
respectiv, extras dintr-un manuscris inedit (RAR nr. 473) 
din 170(1 -- cea mai veche variantă cunoscută a redacţiunii 
moderne : „...iară paltinul dreptu spuse : nu-1 văzuiu (pe drac 
— n.n), ci-1 auziiu pre cale cîntînd şi pe copil plîngînd. Şi 
zise Sf, Sisoe : să fii blagoslovit de Dumnezeu, paltinp. Ai 
stai înaintea bisericii să strigi norodul la biserică... 44 . Cîteva 
consideraţii, chiar dacă nu finale, se impun la acest nivel a) 
discuţiei : 

1. Ţinînd seama de asemănările morfo-sintactice evidente 
dintre cele două tipuri de redacţiuni, este posibil ca prototipul 
redacţiunii româneşti moderne (secolele XVIII—XIX), să fie 
redacţiunea veche, slavă şi română (secolul al XVI-loa), cu¬ 
prinsă în Codex Sturdzanus — faţă de care, singura diferenţă 
importantă este prezenţa paltinului. 

2. în acest caz, întîlnirea lui Sisinie cu paltinul este un 
motiv interpolat ulterior ; să presupunem în secolul al 
XVIT-lea. Faţă de redacţiunea veche, triada tipică pentru men¬ 
talitatea populară (trei copaci, trei fraţi, trei probe etc.). pre¬ 
cum şi scenariul tipic 2+1 (primii doi copaci mint, al trei¬ 
lea spune adevărul ; primii doi fraţi eşuează, al treilea reu¬ 
şeşte etc.) sînt înlocuite, în redacţiunea modernă, cu un număr 
afpic — 4 şi un scenariu atipic 2+2 (doi copaci mint, doi 
spun adevărul). Un al doilea copac (paltinul) care să spună 



adevărul pare superfluu — o altă cauză care ne face să cre¬ 
dem că paltinul a fost inserat ulterior în scenariul legen¬ 
dei (107). 

3. In variantele redacţiunii modeme, paltinul este bla¬ 
goslovit să stea „înaintea bisericii 11 şi să „strige (cheme) no¬ 
rodul la biserică 11 — cu evidentă trimitere la funcţia creştin- 
ortodoxă a toacei de paltin. Să remarcăm cît de importantă 
este această funcţie a paltinului, o dată ce întîlnim a doua le¬ 
gendă care o stabileşte. Atît legenda Sf. Sisinie, cît şi cea a 
potopului au, referitor la paltin, un caracter etiologic : ambele 
„explică 11 , „motivează 11 şi „ştabilosc 11 funcţiile piagico-rUli- 
gioase ale paltinului, legîndu-le (în moduri diferite) originile 
de evenimente, personaje şi timpuri mitice. Acest aspect a 
fost sesizat încă de S. FI. Marian, în corpusul său inedit de 
Botanică poporană română : „Datina de-a face luci din lemn 
de paltin datează, după credinţa şi spusa românilor din Bu¬ 
covina, precum şi a celora din Ţara Românească. încă de pe 
timpul lui Noe. După o legendă din Moldova însă datina de 
a face toci de paltin, şi anume pentru biserici, datează abia 
de pe timpul Sf. Sisoe“ (cf. 4). 

N. Cartojan credea că versiunile româneşti moderne „deri¬ 
vă dintr-un original grecesc 11 (59, I, p. 186). El a considerat 
că, dintre versiunile greceşti consultate, cea mai apropiată de 
un presupus prototip al variantelor româneşti moderne ar fi 
versiunea publicată de K. N. Sathas (63). Dar, pe cît de ase¬ 
mănătoare este versiunea slavo-română veche cu cea româ¬ 
nească modernă, pe atît de deosebită este versiunea greacă de 
cele româneşti. Dat fiind faptul că N. Cartojan a indicat ver¬ 
siunea greacă, dar nu a publicat-o şi nici n-a rezumat-o, cre¬ 
dem util să dăm cîteva exemple în paralel : 


versiunea greacă (cf. 63 şi 61) 

a — Sisinios este însoţit de 
fratele său, Sinodoros ; 

b — Ghillu (diavoliţa) fură 
şapte copii ; 

c — Ghillu intră în lăcaşul 
Meletinei, sub formă de 
muscă ; 

d — Ghillu poartă 12 nume, 
în unele variante 12 şi 
jumătate (61, p. 19) ; 


versiunea română (cf. 40) 

a — Sisinie este singur ; 

b — Avestiţa fură şase copii ; 

e — Avestiţa intră în lăcaşul 
Melintiei, sub formă de 
grăunte de mei ; 
d — Avestiţa poartă 19 nume, 
în toate variantele. 

Exemplele ar putea continua ; ne oprim la încă două. 
Nici numele Ghillu, nici celelalte nume purtate de demon în 
versiunea greacă, nu apar ca atare, sau măcar în forme corup¬ 
te, printre numele pe care le poartă Avestiţa în legendele sau 
rugăciunile româneşti. Cea mai flagrantă deosebire este cea 
care ne interesează acum în mod special : în redacţiunea grea¬ 
că a legendei, nu numai că nu apare paltinul, dar lipseşte cu 
desăvârşire episodul cu interogarea copacilor, respectiv cu 
blcstemarea unora şi binecuvîntarea altora. 

B. P. Hasdeu (40, p. 205, 213) a considerat că legenda/ 
rugăciunea în discuţie este un produs bogomilic. M. Gaster 
(64, p. 262), V. Bologa (65), M. Eliade (66) şi mai ales N. 
Cartojan (59 I, p. 187), au demonstrat prebogomilismul legen¬ 
dei, refăcîndu-i istoria pînă la credinţele demonologice şi ritu¬ 
rile magice ale asiro-babilonienilor (vezi şi 61). Faptul pare 
a fi evident şi este acceptat azi de majoritatea cercetătorilor, 
dar aceasta nu exclude, în principiu, posibilitatea ca legenda 
să fi fost preluată, prelucrată şi vehiculată (inclusiv la nord 
de Dunăre) de către bogomili (68). în 1925, Jordan Ivanov scria 
următoarele : „In ceea ce priveşte Rugăciunile lui Sisiniu.s. 
atribuite si ele popii Ieremia, ele nu sînt bogomilice, deşi 
conţin elemente mesaliene ; totuşi, datorită acestor elemente, 
ele ar fi putut fi împrumutate şi difuzate de către bogomili 
sau de către bogomilizanţi“ (124, p. 76). Ulterior, şi Emil 
Turdeanu a adoptat acest punct de vedere (125, p. 14). 

Dar descîntecul rusesc (din secolul al XVTl-lea), conside¬ 
rat bogomilic de către Hasdeu şi reprodus de acesta (40, p. 
205), comportă diferenţe şi mai mari faţă de redacţiunile ro¬ 
mâneşti ale legendei Sf. Sisinie, decît redacţiunea greacă in¬ 
dicată de N. Cartojan. In plus, nici descîntecul rusesc nu 
conţine episodul care ne interesează : interogarea/blestema- 
rea/binecuvîntarea copacilor de către Sf. Sisinie. 

Dacă, din punctul de vedere al istoriei literaturii române 
vechi, problema s-ar părea că a ajuns, deocamdată, în impas, 
în schimb o abordare etno-mitologică ar putea să facă puţină 
lumină şi, mai ales, ar putea să lumineze semnificaţiile miti- 
co-simbolice ale episodului în discuţie. înainte de a ne intere¬ 
sa originea motivului, ne interesează semnificaţia sa. 

Motivul „blastemarea/binecuvîntarea unor copaci “ este 
vechi şi răspîndit în mito-folclorul european şi asiatic (14, II, 
p. 40) ; el se găseşte, de exemplu, şi în textul Noului Testa¬ 
ment, unde Isus blestemă Smochinul care nu i-a astîmpărat 
foamea (Marcu, XI, 12—21). Osfcar Dăbnhardt a tratat exha- 

•ustiv motivul, relevîndu-1 în zeci do ipostaze în folclorul mi¬ 
tic şi în texele religioase ale Eurasiei, din vestul Europei piuă 
în estul Indiei. In acest cadru, Dâhnhardt a citat şi legenda 
Sf. Sisinie (14, II, p. 54) şi anume redacţiunea romană veche, 
secolul al XVI-lea, pe care a preluat-o din Chrestomaţia lui 
M. Gaster (70, p. 6—7), care o preluase, la rîndul său, din 
Cuvenie den bătrîni a lui B. P. iiasdeu. Faptul nu este lipsit 
de semnificaţie. Dăhnhardt, care a tain neglijat folclorul şi 
literatura populară română, a prezentat în acest caz numai 
redacţiunea românească a legendei, din motive lesne de bănuit : 
în versiunile în alte limbi ale legendei Sf. Sisinie, pe care 
le-a consultat, el nu a găsit probabil motivul „copacii bleste- 
maţi/binecuvîntaţi“. 

în Europa de sud-est, motivul a circulat in cadrul ciclu¬ 
lui de legende (colinde, la români) relative la „Maica Domnu¬ 
lui 11 (fuga în Egipt, drumul „de la Rusaiim la Vitleim 11 . naş¬ 
terea lui Isus etc.) (71 ; 72 ; 120, p. '.Vi), ciclu pe care M. Gas¬ 
ter îl considera ca provenind din evanghelii apocrife care nu 
s-au păstrat în literatura noastră populara (04, p. 233). O oa¬ 
recare influenţă între cele două cicluri de legende (Sf. Sisinie 
— Sf. Maria) este posibilă, dar ea trebuie tratată cu pruden¬ 
ţă. Copacii blestemaţi/binecuvîntaţi de Sf. Marin în colindele 
româneşti (plop, viţă de vie, tisă, arin, tei, măr, păr, brad 
etc.) (75), nu se identifică cu cei blestemaţi/binecuvîntaţi de 
Sf. Sisinie în legende (rug, salcie, paltin, măslin). Excepţie face 
rugul de mure, dar pe cînd acesta apare într-o unică ates¬ 
tare, într-o colindă a Maicii Domnului (76, p. 11), el este o 
constantă în ciclul de legende privindu-1 pe SC. Sisinie, unde 
rugul apare în marea majoritate a rodacţiuniîor, indiferent 
dacă episodul cuprinde patru, trei sau numai doi copaci (73 ; 
74). Pe de altă parte, identitatea dintre felul cum este bles¬ 
temat rugul de Sf. Maria, în atestarea de care vorbeam („Rug 
afurisit, / Să nu creşti în sus. / Cine de tine s-o împiedica / 
Toţi te-o blestema 11 — 76, p. 11) şi felul cum este el bleste¬ 
mat de Sf. Sisinie în redacţiunea veche a legendei („să fii 
blăstemat! unde-ţi e rădăcina ta, acolo să-ţi fie vrăhul tău ! 
cine va trece pre lăngă tine, tu să-i împeadeci, iară ei să te 
blasteme 11 — 40 , p. 219), ar putea fi un semn că este vorba 
de o influenţă inversă, de la legenda Sf. Sisinie la colinda 
Maicii Domnului. 

Dar între cele două cicluri nu diferă numai soiul arbo¬ 
rilor întâlniţi, ci şi cauza şi felul în care aceştia sînt bleste¬ 
maţi/binecuvîntaţi şi, mai ales, tipurile de călătorie pe care 

Ie întreprind cei doi sfinţi. Sf. Sisinie este un erou care plea¬ 
că în Lumea de dincolo, în căutarea lăcaşului demonului, pen¬ 
tru a recupera fiinţele răpite de acesta (127). Motivul este 
clasic (descensus ad in feros), fiind copios reprezentat in mi¬ 
turi şi legende (Orfeu, Tezeu, Beltis etc.), sau în basmele ro¬ 
mâneşti şi de aiurea, în care eroul pleacă cu aceeaşi desti¬ 
naţie pentru a readuce fecioara sau copiii furaţi de zmeu, ba¬ 
laur, drac, sau altă fiinţă infernală (vezi „ciclul descinderi¬ 
lor infernale 11 în 37, p. 281). Variantele româneşti ale legen¬ 
dei sint destul de clare în această privinţă : Sf. Sisinie trebuie 
să meargă pînă la lăcaşul demonului, care este „în fundul 
mării" (unul din tipicele lăcaşuri infernale) sau „în indu(l). 
care există-n upă 11 (121, p. 186). 

O astfel de călătorie, cu o astfel de destinaţie, este dt> re¬ 
gulă interzisă muritorilor şi chiar zeilor (lliada, XX, 60—(»4). 
Cinci totuşi călătoria este efectuată, drumul este obstaeulat 
şi labirintic (1, p. 121—130); ca presupune coboriri şi ascen¬ 
siuni, traversări de ape şi de codri, întâlniri cu animale săl¬ 
batice, bifurcări de drumuri etc. lată descrisă „calea raiului 11 , 
într-un cântec ceremonial funerar, cules in Moldova : „Calea 
raiului e lungă, / cit o viaţă să n-ajungă. / Calea raiului c 
smeadă, / tragi la ea ca la obadă, / urci, cobori şi nu sfîr- 
şeşti, / cauţi şi nu nimereşti, / cînd să zici că ai scăpat, / de 
la cap o ai luat ; / piedici jos şi piedici sus, / cazi şi te ridici 
răpus, / nu ştii care-ţi este scrisa, / ce aştepţi şi datu-ţi-s-a“ 
(7, p. 574). într-un bocet, tot moldovenesc, calea spre „lumea 
de dincolo 11 nu c atît lungă, cit labirintică : „acolo unde te-or 
duce, / N-am nădejde c-oi ajunge, / Ce folos că nu-i depar¬ 
te. / Ducă ou nu pot răzbate, / Că tare-s drumurile-ncurca- 
te !“ (122). 

Pentru mentalitatea tradiţională, efectuarea unei astfel 
de călătorii, fără ajutorul acordat de una sau de mai multe 
călăuze, este de neimaginat (129). In călătoria sa, Sf. Sisi¬ 
nie pune copacilor întîlniţi întrebări (de tipul „Văzuşi dracul 
fugind şi un cocon ducînd ?“), pentru a afla care este drumul 
corect spre lăcaşul infernal. Astfel privită problema, episo¬ 
dul interogării arborilor de către Sisinie devine — din gra¬ 
tuit. sau strict literar — un episod încărcat de bogate sem¬ 
nificaţii arhaice : copacii călăuzesc eroul şi jalonează călă¬ 
toria acestuia în Lumea de dincolo. Avînd în vedere caracte¬ 
rul funerar atribuit paltinului (relevat mai sus), nu ne mai 
apare ca fiind întîmplătoare inserarea anume a acestui soi 
de copac în episodul din legenda hagiografică în discuţie. 

în unele cîntece rituale funerare, călăuzele care însoţesc 
sufletul în peregrinarea lui prin labirintul silvestru dintre 
;cîe două lumi, sini anumite animale sălbatice — lupul, vul¬ 
pea, vidra, mai rar ursul — cu care „dalbul de pribeag** ur¬ 
mează să se înfrăţească şi să se lase călăuzit de ele : „Seoaiă, 
(Ioane), scoală / Că soarele apune, / Calea-n codru-ţi tună, / 
Codrul este mare / Şi lumină n-are ; / Codrul este dos / In¬ 
tri, nu mai ieşi. / Capul să-l apleci, / ’nainte să mergi, / (ar 
seama să-ţi iei, / Că îţi va ieşi / Lupul înainte, / -uă nu te 
spăimînte, / Mina să-ţi întinzi, / Bun frate să-ţi prinzi, / Că 
ei iar că ştie / Sama pădurilor / Şi a potecilor / Şi a colinelor, / 
înainte să mergi, / Iar seama să iei. / Ca Lot ’ţ va ieşi / Vul¬ 
pea înainte ; / Mina să ţi-o-ntinzi, / Buna soră s-o prinzi, / 
•Ca ea iar că ştie / Tot sama pădurilor / Şi a ap.-lor, > înainte 
să mergi..." (ş.a.m.d.) (17, p. ÎS—19). 

în alte cîntece funerare, rolul de călăuză il joacă arborii 
— brad, salcie, măr. paltin — dar scenariul rămîne similar, 
inclusiv motivul „înfrăţirii" : „Iar in rîpa Mărilor, / lande-i 
Bradul Zînelor. / Treeătoorea ;;prior, / Sufletul stătea / Şi 
mi se ruga : / Bradc, brade ! / Să-mi fii frate : / întinde-ţi. 
întinde, / Eu să le pot prinde / Vîrfurile laie, / Să trec preste 
ele / Marea în cea parte, / Ce lumea-mi desparte" (33, vezi şi 31). 

Octavian Buhociu a intuit corect analogia dintre cele 
două imagini mitico-funerare : „Ca animalele şi arborii sini 
psyehopcmpi, căci orientează sufletele spre lumea cealaltă, 
sini locuri de trecere, sau ţin de acel arbor vitae — pom al 
vieţii, adică simbol de renaştere şi viaţă eternă" (17, p. 40). 
Fiind lăcaşuri ale zeilor/daimonilor vegetaţiei, copacii sînt cîte- 
oidată înlocuiţi de aceştia : „Du-te (Ioane), du-te, / tot pe 
drnm-nainte. / Sama bine s-ai / la mîna dreaptă, / Dumne¬ 
zeu ti-aşteaptă, / drumul ţi-1 arată..." (7, p. 574). 

în alte variante, copacul nu e înlocuit, ci doar dublat de 
Maica bătrînă (Sf. Maria, în formă creştină) care, stînd la 
poalele copacului (măr, paltin), îndrumă sufletele pe calea 
cea bună : „Călători eîţi mai trecea [...] Drumurile le-arăta" 
(33). Statutul arhaic, precreştin, de daimon al vegetaţiei al 
acestui personaj, rezultă şi din unele subtile ambiguităţi de 
reprezentare teo/fito-morfă : „Sama să mi-ţ iei, / Testă o bu¬ 
ruiană / Şi nu-i buruiană, / îi Maica Presestâ / Dze iea să tse 
rozi, / Tot să mi tse ie, / Tot dze (« pe) mîna dreaptă / Şi 
să mi tse ducă / în miiloc dze rai, / C-acolo-i dze trai !“ (86, 
p. 274). 

Aşa cum am văzut că se întîmplă lucrurile în cântecele cere¬ 
moniale de „petrecere a mortului" — cîntece cu fond evident 
mitologic, precreştin, pe care C. Brăiloiu le presupunea ca fi¬ 
ind „cele mai arhaice din literatura noastră populară 11 (80) — 
în punctele nodale ale „marelui drum" se află cîte un copac 
care fie indică un ţepos anume al drumului (bifurcare, ioc 
de odihnă, fîntîna cu apa uitării, întâlnirea cu „Mai/ca bă~ 
trînă“), fie participă (ajutînd sau nu) la trecerea „dalbului 
de pribeag" dintr-o „zonă" în alta (traversarea mării, ascen¬ 
siunea la cer etc.). Am văzut rolul major pe care îl joacă pal¬ 
tinul în călăuzirea şi ascensiunea sufletului, aşa cum apare 
în unele bocete bănăţene. Iată şi celebrul pasaj al sălciei, 
care jalonează fatala bifurcare a drumului : „Ţine, dragă su¬ 
flete, / Drumul nainte / Pînâ vei ajunge / Unde se înfringe / 
Drumul jumătate / Ce locuri desparte / Acolo să stai / Şi 
sama să iai ; / Că-i vedea o salcă / Mare şi înaltă... / Seama 
aici iar să iai / Şi spre stînga să nu-mi dai, / Căci în partea 
stingă / E calea cea strîmbă, / Strîmbă ş-astupată, / Cu la¬ 
crimi udată... / Ci să dai în partea dreaptă, / Precum firea, 
îţi arată" (40, p. 497). 

Această topografie mitică a „marelui drum" conţine ima¬ 
gini care sînt în consonanţă cu cele de pe alte meleaguri (1,. 
p. 127) şi, mai ales, cu cele orfice : „Vei afla pe latura stin¬ 
gă a lăcaşurilor lui Hades un izvor, iar în preajma lui stă 
înălţat un chiparos alb. De acest izvor, să nu te aproprii ! 
Vei găsi şi un altul, a cărui apă rece îşi prinde cursul din 
lacul Mnemosynei (= Memoriei) ; iar înaintea lui stau st.răji 
[...] Ei îţi vor «a să bei din izvorul zeiesc, şi-ndată apoi 
vei sta la loc de frunte, dimpreună cu ceilalţi eroi" (Tăbliţele 
de aur din Petelia, găsite în morminte, sec. IV-III î.c.n. ; cf. 
81). La populaţiile „primitive", motivele în discuţie (drumul, 
labirintic, copaeui-câlăuză, refuzul altor fiinţe de a călăuzi 
etc.) sînt foarte bine conservate. La populaţia Dayak, din 
insula Borneo, de exemplu, bccitoarea recită un text ritual 
prin care caută un mesager cure să meargă în Lumea de din¬ 
colo, pentru a anunţa sosirea iminentă a sufletului defunc¬ 
tului. Animalele, păsările şi peştii invocaţi refuză rînd pc 
rînd şi doar Spiritul Viatului acceptă misiunea. Acesta din 
urmă traversează o cîmpie fără sfîrşit şi ajunge la un copac 
de unde pornesc 77 x 7 drumuri. Spiritul Viatului se urcă. 
în copac şi, din vîrful acestuia, reuşeşte să aleagă drumul 
bun către lumea sufletelor morţilor (82, p. 359). 

Ca şi în legenda SI. Sisinie, în credinţele şi cînteccle fu¬ 
nerare, doar unele plante/animale întâlnite de suflet în pere- 
grinarea-i postumă sînt benefice şi adjuvante ; altele în 
schimb refuză să-l ajute. In cînteccle funerare româneşti bradul, 
>de exemplu, refuză să treacă sufletul peste „Marea fără nume / 
L-aialnltă lume". în unele variante, bradul cedează doar când 
•e ameninţat cu tăierea (39, p. 439—141), în altele însă refu¬ 
zul bradului este definitiv (83, p. 337). Am văzut, de aseme¬ 
nea, că în „colindele pentru morţi 11 ale huţulilor, paltinul re¬ 
fuză să crească în vederea ridicării păsării-suflet In cer (41. 
p. 140). 

Ilelaţia dintre episodul arborilor întâlniţi de suflet şi cel 
al arborilor întâlniţi de Sf. Sisinie nu este totuşi perfect de¬ 
monstrabilă, datorită unor neconcordanţe (chiar dacă acestea 
sînt justificabile sau parţiale) : 1. Spre deosebire dc legenda 
Sf. Sisinie, în cîntecele funerare nu apare motivul „bleste- 
marca/binecuvîntarea copacilor" (bradul este ameninţat cu 
tăierea, dar nu blestemat). Această neconcordanţă ar putea 
fi justificată de caracterul pregnant etiologic al legendei Sf. 
Sisinie, caracter care a contaminat probabil şi „poveştile" 
copacilor. In producţiile folclorice neetiologice (cum este bo¬ 
cetul, sau descînteeul) acest motiv nu apare. Mai mult decît 
atît. de regulă, în „clescîntecele de Samcă (Avestiţă)" nu este 
atestat deloc motivul „copacii întîlniţi în cale" (vezi cele pu- 
'blicate de Sim. FI. Marian în 1869, cf. 18, p. 456—459). în 
unei;' descîntecc „de apucate (de strîns)" — derivate din a- 
ceca.şi „temă" (95) — apare motivul „întîlnirea/interogarea 
■copacilor" (salcia nu răspunde, dar rugul da), dar nu şi mo¬ 
tivul „binecuvîntarea/blestemarea lor" (84, p. 102). 

'2. O altă neconcordanţă (parţială) este cea dintre soiurile de 
copaci întîlniţi în cale : brad, măr, salcie, paltin — în cazul 
„dalbului de pribeag" şi rug, măslin, salcie, paltin — în ca¬ 
zul Sf. Sisinie. Este posibil ca episodul din legenda în discu¬ 
ţie să fie rezultatul unui sincretism dintre două sau mai mul¬ 
te cicluri de credinţe (legende), dar desfacerea sau tăierea a- 
■cestui nod comportă încă alte căutări şi cercetări. 


7. IN LOC DE CONCLUZII 

Am încercat în rîndurile de mai sus să scoatem în evi¬ 
denţă bogatele valenţe mitice, magico-rituale şi simbolice n- 
tribuite paltinului în cadrul fenomenului complex al den- 

dromitologiei populare româneşti. în strădania noastră an>. 
fost uneori descurajaţi (alteori mobilizaţi) de faptul cu, plnă 
acum, nu au fost observate/analizate valenţele şi semnifica¬ 
ţiile în discuţie. Am încercat să nu supraestimăm, dar nici să 
subestimăm caracterul mitico-ritual al paltinului. în acest, 
sens, trebuie să atragem atenţia (mai ales lectorilor mai pu¬ 
ţin avizaţi), că alie soiuri de copaci — bradul, mărul — be¬ 
neficiază de reprezentări rnai substanţiale şi (probabil) mai 
arhaice în cadrul ciendromitologiei româneşti. In unde din¬ 
tre exemplele date de noi, pare să fie evident faptul că pal¬ 
tinul a înlocuit alţi copaci „clasici“, el fiind atestat mai rar 
sau chiar accidental, în comparaţie cu bradul sau mărul. Dim¬ 
potrivă, în alte texte folclorice paltinul apare în marea ma¬ 
joritate a variantelor comentate. Dar chiar substituirea de 
care aminteam este simptomatică. Se pune întrebarea du rt 
şi în ce condiţii mentalitatea populară a înlocuit copaci cu 
bogată tradiţie, cu. unul aparent umil şi fără tradiţie, cum e 
paltinul. Să fie vorba de un motiv „importai 11 sau de un 
motiv autohton ? Cînd s-au cristalizat, în jurul paltinului 
valenţele mitico-simbolice trecute în revistă ? 

Să recunoaştem deci, în încheiere, că multe şi esenţiale 
întrebări au rămas, deocamdată, fără răspuns. Consolarea 
noastră este că „petele albe“ din mitologia română trebuie în- 
tîi „descoperite u şi apoi cercetate. „Formularea unei probleme 
— spunea Einstein — este adesea mai importantă decît. so¬ 
luţia ei“. Ne consolăm, de asemenea, cu speranţa că am reu¬ 
şit să dăm puţină culoare acestei „pete albe 11 şi cu convin¬ 
gerea că descifrarea valenţelor speciale cu care a fost încăr¬ 
cat paltinul ar putea să ducă la aprofundarea înţelegerii şi la, 
îmbogăţirea semnificaţiilor unor texte folclorice, legende a 
pocrife, credinţe mitice şi practici rituale. 


NOTE I.A „DENDROM1 TOI.OG!E ROMANEASCA — PALTINUL* 

1 Andrei Oişteanu — Grădina de dincolo. Znasoţjhia, Ed. Dae.a. 
CI u.j-Napoca, 1980. 

2 Vezi' cele aproximativ <0 de articole publicate de Sim. FI. Ma¬ 
rian sub titlul „Botanica populară română", în perioada 1.878.—1007 
in diferite reviste de epocă. 

3 R. Vulcănescu 


Coloana cerului, Ed. Acad. R. S. România, 


1972. 

4 S. FI. Marian —■ Botanica poporană română, voi. II, fascicola 
12 p. 118—127 („Arţariul") ; fasc. 13, p. 129—147 („Paltinul") ; lase. 13, 
p. 154—156 („Jugastrul"). Lucrarea se păstrează in manuscris, inventa¬ 
riată sub nr. 441—450, la Fondul memorial documenur „Sim. FI. Ma¬ 
rian", din Suceava. Mulţumim şi pe această cale muzeografei Brân¬ 
duşa Steiciuc, care, cu competenţă şi bunăvoinţă, ne-a transmis datele 
pe care i le-am solicitat. 

5 *** — Documente privind istoria României, Bucureşti, Ed. 
Acad. R. P. România. 

C> Herodot — Istorii, ediţie Liviu Onu şi L. Şapcaliu, Ed. Mi- 
tnerva, 1984. 

7 R. Vulcănescu — Mitologie română, Ed. Acad. R. S. România, 
Bucureşti, 1985. 

8 Tudor Pamfile — Povestea lumii dc demult, după credinţele 
poporului român. Bucureşti, 1913. 

V. A. Ureehia — Codex Bandinus. Bucureşti, 1895. 

10 Ov. Papadima — Literatura populară română, din ivoriu i 
poetica ci, Ed. pentru Literatură, Bucureşti, 1968. 

11 Elena Niculiţă-Voronca — Daunele şi credinţele poporule: 
român. Cernăuţi, 1903. 

12 At. M. Marienescu, Poezii populare din Transilvania, Bucu¬ 
reşti, Ed. Mincrva, 1971. 

— Legende populare româneşti, ediţie critică dc Tony Brill, 
Ed. Miner va, Bucureşti, 1981. 

H Oslcar Dăhnhardt — Natursagen. Line Sammlung Naturdeu - 
tender Sa/icn, Marcheri, Fabeln una. Legendari, Bând I—IV, Leipzig & 
Berlin. 1907—1912. 

15 Alexiu Viciu — Colinde din Ardeal. Datini de Crăciun şi 
credinţe poporane. Bucureşti, 1911. 

!f> *** — La luncile Soarelui Antologie a colindelor laice, Ed. pl. 
Literatură, Bucureşti, 1964. 

17 Octavian Biihociu — Folclorul de iarnă, siorile şi poezia > â %- 
dorească, Ed. Minerva, Bucureşti, 1979. 

!8 G. Dera. Teoriovescu •— Poezii populare române, ediţie critică 
de G. Antofi, Ed. Minerva, Bucureşti, 1982. 

19 Teodor T. Burada — O călătorie in Dobrogea, Iaşi. 1380 ; in 
Opere voi. IV, Ed. Muzicală, Bucureşti, 1980. 

20 B. P. Ilasdcu — F.lvmologb'um Magnum Rnmcniac, voi. II, 
Ed. Minerva, Bucureşti, 197 1 . 

2! *** — Dicţionarul limbii române, tom I. partea I, A—B, Bucu¬ 
reşti. 1913. 



22 Vasile Bogrea — Pagini istorico-filologice, E.t. Da.:ia, Cluj. 

197). 

23 Paul H. Slabi — La Dendrolatrie dans le Folkiore et VArt 
Ruslique du XIXe Siecle cn Ttoumanie, în „Archivio Internazionale 
di Etnografia e Preistoria", voi. II, Torino, 1859, p. 47. 

2-1 Gr. G. Toeilescu, Cbr. N. Ţapu — Maierialuri folcloristice,. 
voi. III, Ecf. Minerva, Bucureşti, 1931. 

25. V. I. Propp, — Rădăcinile istorica ule basmului fantastic,. 
Ed. Univers, Bucureşti, 1973. 

26 Artur Gcrovei — Literatura populară II (prima ediţie : Des- 
cintecele românilor, Buc., 1531), ediţie îngrijită de- Iordan Datcu, Ecl. 
Minerva, Bucureşti, 1985. 

27 Sim. FI. Marian — Sărbătorile la români. Studiu etnografic. 
voi. III, Bucureşti, 1901. 

28 *** — Credinţe deşerte audzita de la poporul român din Bo- 
ereni, în „Gazeta Transilvaniei", an I.VIII, nr. 102, 1S95, Braşov. 

29 I.-A. Candrea — Folklornl medical român comparat. Casa- 
Şcoalelor, 1944. 

30 Aurel lana — înmormântarea la români. Credinţe şi datini 
din părţile Oraviţei, in „Familia", an. XXV, 1889, p. 434—436, Oradia. 

31 Horea Anca — Texte folclorice din Creoni (Banat) în „Stu¬ 
dii de limbă, literatură şi folclor", IV, Reşiţa, 1978, p. 305—308. 

32 Ion Muşlea, Ovidiu Bîrlea — Tipologia folclorului. Din răs¬ 
punsurile la chestionarele lui B. P. llasdeu. Ed. Minerva, Bucureşti.. 
1970. 

33 Petrecerea mortului — publicat întîi de B. P. Hasdeu în Cu- 
venle den bătrini, II, Bucuresci, 1879, p. 710—716 (vezi ediţia nouă,. 
40, p. 495—500) şi ulterior de S. Mangiuca în „Călindariu iulian, gre¬ 
gorian şi poporal român... pe anul 1882", Oraviţa—Braşov, 188!, p 

121—134. 

31 Gr. G. Toeilescu — Balade poporane auzite în mănăstirea Hu¬ 
rezului (Vîlcea) de ia Oprea Drăgan Lăutarul, în „Rev. pt. ist., arhe¬ 
ologie şi filologie", voi. VII, fasc. II, 184)4, p. 417—427. 

35 Nicolae Densuşianu — Vechi ctnlcce şi tradiţii populare ro¬ 
mâneşti, Ed. Minerva, Bucureşti, 1975. 

36 Al. I. Amzulescu — Cîntecul nostru bătrînesc, Ed. Minerva.. 
Buc., 1986. 

37 L. Şăineanu — Basmele române, Ed. Minerva Bucureşti, 1978 ;. 
vezi tipul „Arborele ceresc", p. 302—308. 

38 Ion G. Sbiera, — l J oveşti poporale româneşti, Cernăuţi, 1886. 

39 Sim. FI. Marian — fnmormintarea la români. Studiu etnografic,. 
Bucuresci, 1892. 

40 B. P. Hasdeu — Cuvenit' den bătrîni, voi. 11, ediţie îngrijită 
şi note de G. Mihăilă, Ed. Didactică şi Pedagogică, Bucureşti, 198-1. 

41 Petru Caraman — Colindatul la români , slavi şi la alte pa 
poare. Studiu de folclor comparat. Ed. Minerva, Bucureşti, 1983. 

42 Meşterul Manole. Contribuţie la studiul unei teme de folcloi 
european, Ed. Minerva, Bucureşti, 1973. 

43. Desigur, în cadrul acestui studiu, nu ne interesează atît lo¬ 
curile caro s-au numit astfel datorită faptului că se aflau într-o zonă 
în care predominau paltinii, cît aşa-numilele „toponime mitice". „Ar 
trebui să surprindă — notează C. Noica — pe cel care vine la Pălti¬ 
niş [jud. Sibiu — n.n.], fapul că nu găseşte acolo nici un fel de pal¬ 
tini. De ce vor fi numit locul aşa ? f.„] Oamenii dau sens şi trup cîte 
unei himere, cîte unei dorinţi, sau cîte unei fabule" (cf. Epistolar, Ed. 
Cartea Românească, 1987, p. 300). !n pofida faptului că, în vechime, 
era înconjurat do o pădure de brazi, satul Paltinul din Vrancea s-a 
numit astfel pentru că — spune legenda — nişte meşteri şindrilari 
şi-au făcut coliba (prima casă) la rădăcina unui paltin voinic. Ul¬ 
terior, pădurea de brazi a fost complet tăiată, dar nimeni nu a în¬ 
drăznit să taie şi paltinul, care a devenit simbolul locului (cf. Simi- 
on Hărnea, Locuri şi legende vrîncene, Ed. Sport-Turism, 1979, p 
98—102). 

44 Ion Pop Reteganul — Poveşti ardeleneşti. Basme, legende,, 
snoave, tradiţii şi povestiri. Ed. Minerva, Bucureşti, 1986. 

45 Adrian Fochi — Mioriţa. Tipologie, circulaţie, geneză, texte 
Ed. Acad. R. P. R., Bucureşti, 1964. 

46 Mioriţa şi vechile rituri funerare la români (I), in „Anuarul, 
de folclor" voi. III—IV, Univ. Cluj-Napoca, 1983, p. 15—35. 

47 Mioriţa în Transilvania, în „Anuarul de folclor", voi. II, Univ. 
Cluj-Napoca, 1981, p. 95—134. 

48 Walter Hirschberg — Wbrterbuch der Vălkerkunde, Stuttgart, 

1965. 

49 Jean-Paul Roux, La Mort chez Ies Peuples Altaîques Anciens 
et Medievaux, Paris, 1963, p. 135—146 ; Uno Harva, Represeniations 
Religieuses des Peuples Altaiques, Gallimard, Paris, 1959. 

50 Karl Meuli — Gesammelte Schriften II, BasoLStuttgart, 1975. 

51 Herodot, vorbind de obiceiurile de înmormîntare ale tracilor 
(e drept sud-dunăreni), spune că aceştia „ţin mortul la vedere timp 
de trei zile" (obicei care s-a păstrat pînă astăzi — 39), iar „apoi îl 
înmormîntează arzîndu-1 sau, în alt chip, îngropîndu-1 în pămînt" 
(Istorii, V, 8). 

52 G. Ivănescu a considerat că termenul arţar este de origine 
traco-dacă ; cf. Cuvinte româneşti de origine traco-dacă, în „Analele 

Universităţii din Timişoara", voi. Ii, „Şiinţe filologica", 1964, p 
258—263. 

53 I. D. Ştefănescu — Cu privire la stema Ţării Româneşti, in 
.Studii şi cercetări numismatice", voi. I, Bucureşti, 1957. 

54 *** — Folclor din Oltenia şi Muntenia, voi. V, Bucureşti, 1970 

55 Astfel de practici par a fi străvechi, fiind atestate la traco- 
frigieni. Pe basorelieful unui altar frigian, dedicat marii zeiţe Kybeie, 
se desluşeşte un pin funerar în ramurile căruia slnt aninate fluiere 
cimbale şi o tamburină. Vezi Franz Cumont — Les religions orien- 
tales dans le paganisme romain. Paris, 1929, p. 53, fig. 3. 

56 loan Slavici — Proză. Poveşti. Alunele. Mara. voi. I, ediţie 
D. Vatamaniuc, Ed. Cartea Românească, Bucureşti, 1979. 

57 Pentru variante similare, vezi 62, p. 31. Jn alte variante, din 
trupurile feţilor îngropaţi cresc doi brazi, doi meri etc. ; vezii 37, p. 
268 ş.u. 

58 L. I. Ciomu — Un vechi monument epigraf ic slav la Turna 
Severin. O rugăciune-descîntec slavo-sirbă din sec. J3 — li, in llcv. 
ist. rom", VII, 1938, p. 210. 

59 N. Cartojan — Cărţile populare în literatura românească, voi. 
I + II, Ed. Enciclopedică Română, Bucureşti, 1974. 

60 Cristea Sandu Timoc — Cîntece bătrîneşti şi doine, Bucu¬ 
reşti, Ed. pt. Literatură, 1967. 

61 Paul Perdrizet — Negotium Perambulans in Tenebris. Etudes 
de Demonologie Greco-Orientale, Strasbourg, 1922. 

62 Vaier Butură, Enciclopedie de etnobotanică românească, voi 
II, Credinţe si obiceiuri despre plante, Ed. Paul H. Stahl, Paris, 1988. 

63 K. A. Sathas — Bibliothec.a graeca medii aevii, voi. V, Ve¬ 
neţia, 1376, p. 573 ş.u, ; vezi şi p. 576 ş.u. 

6-1 Moses Gaster — Literatura populară română, Ediţie, prefaţă 
şi note de M. Angholescu, Ed. Minerva, 1983. 

65 V. Bologa — Von der Babglonischen I.abartu liber arab. Ka- 
rina zum Krankheitsbcgăff Samca in der rumănischcn Volksmedizin, 
în „Janus", 1931. 

66 M. EI iade — Mitul reintegrării.. Bucureşti, 1942, p. 56—59 şi 
Idem, Mclangcs, în „Zaimoxi.s" T, Paris, 1938, p. 197. 

67 Sim. FI. Marian — Ornitologia poporană română, voi. f -j- II, 
Cernăuţi, 1883. 

6fJ N. Cartojan a susţinut că legendele religioase cuprinse în Co¬ 
dex Slurdzanus nu slnt numai prcbociomilicc, dar .şi nebog.imilice (Ist. 
lit. rom. vechi. Bucureşti, 1930, p. 115). Dacă, în cazul legendei Sf. 
Sisinie, prima afirmaţie este perfect demonstrată, în schimb a doua 
cămine sub semnul întrebării, pentru că legenda nu cuprinde „idei 
ce vin în contradicţie flagrantă cu doctrina bogomililor" (ibidem). 

Dimpotrivă, V. Bogrea a depistat un interesant element bogomilic, 
intr-o versiune românească a legendei Avestila, din 1752 (22, p. 42) 
Mai mult decît atit, variante ale legendei Sf. Sisoe, similare eu cele 
româneşti, sint atestate şi în folclorul bulgar ; vezi nota 69. 

69 Şi in folclorul bulgar sint atribuite paltinului valenţe mitico- 
magice ; cf. I. Georgieva, Bulgarian Mythology, Sofia, 1985. Pentru 
valenţele cosmice ale paltinului, vezi p. 30—31 şi p. 40 ; pentru va¬ 
lenţele rnagico-apotropaice (duhurile rele fug de paltin, de aceea cio¬ 
banii îşi fac fluiere din lemnul lui) vezi p. 36, 37, 50, 62, 75 ; pentru 
legenda Sf. Sisoe care, în drumul său spre lăcaşul diavolului, bles- 
teamâ salcia şi rugul de mure şi binecuvinlează măslinul şi paltinul, 
vezi p. 38. 

70 Moses Gastcr — Chrestomaţie română, voi. I, Bucureşti, 1891, 

71 Al. Rosetti — Colindele religioase la români, Bucureşti, 1920, 

p. 33. 

72 Colinda românească, Ed. Minerva, Buc., 19*1, p. 232—283. 

73 Vezi Legenda măslinuliti şi a rugului de mure, în „Şezătoa¬ 
rea", an XXX, voi. 18. p. 29—30, Fălticeni, 1922. 

74 Gr. G. Tocilescu, Chr. N. Ţapu — Materialuri folcloristice. 
Ed. Minerva, Bucureşti, 1981, voi. III, p. 102. 

75 O atestare a blestemului sălciei se află în folclorul bulgar 
(40, p. 227). 

76 N. Păsculescu — Literatura populară românească, Bucureşti, 

1910. 

77 G. Dem. Teodorescu — Credinţe, datine şi moravuri ale po¬ 
porului român, Bucureşti, 1874. 

78 Romulus Vulcănescu — Măştile populare, Ed. Ştiinţifică, Bucu¬ 
reşti, 1970. 

79 Mircea Eliade — De la Zalmoxis la Genghis-llan, Ed. Şti¬ 
inţifică şi Enciclopedică, Bucureşti, 1980. 

80 Constantin Brăiloiu — „Ale mortului“ din Gorj, Bucureşti, 

1936. 

Bl *■* — Fragmentele presocraticilor, voi. I, traducere S. şi C-tin 
Noica, Iaşi, 1974, fragment 17, vezi şi 17a, p. 43—41. 

82 Mircea Eliade — Shamanism. Arehaic Techniques o] Ecstasg, 
Princeton University Press, 1974. 

83 F. Lorinţ — Semnificaţia ceremonialului funerar al bra¬ 
dului in Gorj, în „R.E.F.", nr. 4/1968, p. 331—337, Bucureşti. 

84 Gr. G. Tocilescu, Chr. N. Ţapu — Materialuri flocloristice, voi. 
III, Ed. Minerva, Bucureşti, 1931. 

85 Ion Mu.şlea, Ov. Bîrlea — Tipologia folclorului. Din răspun¬ 
surile la chestionarele lui B. P. Hasdeu, Ed. Minerva, Bucureşti, 1970. 



86 *** — Folclor din Oltenia şi Muntenia. Text <’ alene din co¬ 
lecţii inedite, voi. I, Ed. pt. Literatură, Bucureşti, 1967. 

87 Georgc Coş buc — Legendele mănăstirilor noastre, in „Uni¬ 
versul literar" r.n XX, nr. 47, Bucureşti, 1902. 

88 Angelo De Gubevnnti.s — l.a mythologio des plantcs nu Le .s 
lăgemles du rec/ne vegetale, P.ari.s, voi. I, — 1878, voi. II — 1882. 

39 Nicolae Pâsculcscu — Literatura populară românească, Bucu¬ 
reşti, 1910. 

90 In legende cosmogonice sud-dunărene. Dumnezeu se leagănă 
într-un „leagăn aurit", agăţat în crengile unui copac, crescut în cen¬ 
trul „insulei" primordiale (cf. 121, p. 297). 

91 Romlilus Vulcânescu — Etnologie juridică, Ed. Acad. R. S. Ro¬ 
mânia, Bucureşti, 1970. 

92 Adrian Fochi — Datini şi eresuri populare de la sfirşilul se¬ 
colului al XlX-lea: Răspunsurile la chestionarele lui Nicolae Den- 
suşianu, Ed. Minerva, Bucureşti 1976. 

93 Vasile Alecsandri — Poezii populare ale românilor, Ed. Mi¬ 
nerva, Bucureşti, 1982. 

94 Traian Herseni — Forme străvechi de cultură poporană ro¬ 
mânească. Studiu de paleoctnologie a cetelor de jeciori din Ţara Ol¬ 
tului. Ed. Dacia, Cluj-Napoca, 1977. 

95 în descîntecele „de apucat (strins)" nu apare nici Samca, 
nici Sf. Sisoe, dar sînt semne că e vorba de aceeaşi „temă" : a) „apu¬ 
cătura (strinsoarea)" e tot o boală de copii, b) pentru copiii bolnavi 
de „strînsoare" este „ţinut" tot Sf. Sisoe (85, p. 411), c) demonul bolii 
se strecoară' în casă „pe supt prag" (84, p. 103), unul din tipicele 
moduri de intruziune ale Samcăi, sau ale demonilor similari (96, p. 
106). d) salcia, fiind întrebată unde se ascunde demonul bolii, nu 
răspunde, dar nu e blestemată ; rugul răspunde, dar nu e binecuvân¬ 
tat (81, p. 102). Intr-un „descîntec de deochi", doar salcia e Întrebată 
şi ea răspunde, dar nu e binecuvîntată (115, p. 55). 

96 M. E. Matie — Miturile Egiptului antic, Ed. Ştiinţifică, Bucu¬ 
reşti, 1958. 

97 Nicolae Ciurea-Genuneni, — De la daci la români, Studii de 
folclor mitic românesc, Rîmnicu Vîlcea, 1981. 

98 -«Tot în categoria arborilor sacri intră şi arborii trăsniţi (arbor 
fulgurita), deoarece aceştia erau consideraţi că se „sustrag lumii pro¬ 
fane" prin efectele materiale ale trăsnetului» (3, p. 17). 

99 Al. I. Amzulescu — Cîntecul epic eroic. Tipologie şi corpus 
de texte poetice, Bucureşti, Ed. Acad. R. S. România, 1981. 

100 Motivul Icului in contextul colindelor vînitoreşti, în „K.E.F." 
tom 21, nr. 1, Bucureşti, 1979, p. 63—88. 

101 Gh. Vrabie — Balada populară română, Ed. Acad. R. S. Ro¬ 
mânia, 1966. 

102 Obiceiul nu este practicat numai de „românii din Tranbil- 
vania şi cei din Banat", ci şi de cei din Moldova unde, în ziua de 
Ispas, „se pune glie verde cu crengi de paltin pe masă, în casă, la 
poartă" (92, p. 152). Despre „crengi sfinţite de arţar", folosite în ca¬ 
drul obiceiurilor agrare din Transilvania, se fac referiri în răspunsu¬ 
rile la chestionarul folcloric realizat de Wilhelm Mannhardt, în 1865. 

103 In Ardeal se credea că „cine moare de Ispas, se duce în cer" 
(85, p. 373). 

104 Nu numai pe malul mării cresc „trei păltinei", ci şi pe ma¬ 
lul Cernei învolburate, marcînd singurul vad pe unde Iovan Iorgo¬ 
van poate trece rîul pentru a o găsi pe fata sălbatică (18, p. 487 şi 
105, p. 310). 

105 Nicolae Densuşianu —• Dacia preistorică, Ed. Meridiane, 
Bucureşti, 1986. 

105 Prezenţa Sfintei Maria în acest topos ascensional (determinat 
prin coordonate ca „mijloc de cale", „paltin mare cu vîrfuri pe ceri", 
scară cerească etc.) nu este întîmplătoare, avînd în vedere valenţele 
mistico-.simbolice care i-au fost atribuite. In poema liturgică medie¬ 
vală, Imn Acatist al Maicii Domnului, Sf. Maria este pe rînd numită 
„scara (klimax) cerească pe care s-a coborît Dumnezeu", „punte (<je- 
phyra), ce duci la cer pe pămînteni", „turn (pyrgos), de neclintit al 
Bisericii", „copac (dendron) cu poame strălucite, de unde se hră¬ 
nesc cei credincioşi", „pom cu frunziş umbros, sub care se adăpos¬ 
tesc cei mulţi", „culme (hypsos), unde n-ajung gîndurile oamenilor" 
ş.a. Scara, puntea cerească, turnul, copacul, culmea sînt, toate, ipos¬ 
taze ale Axis Mundi, care sprijină Universul şi fac posibilă comuni¬ 
carea între diversele sale paliere. Vezi text şi comentarii la Andrei 
Cornea — Mentalităţi culturale şi forme mrtislice în epoca romano- 
bizanlină (300 — 800), Ed. Meridiane, Bucureşti, 1984, p. 212—214. 

107 Folcloriştii au observat şi subliniat caracterul de „lege" al 
structurii tripartite şi al principiului triplicării în epica tradiţională. 
Antti Aarne a considerat că multiplicarea personajelor pînă la trei 
este o „lege a gîndirii şi fanteziei" narative, Stith Thompson vorbeş¬ 
te despre „Formulistic number three" (motiv Z. 71. 1) iar V. I. Propp, 
despre „tendinţa basmului de a-şi triplica toate elementele" (25, p. 
362). Folcloristul danez Axei Olrik (într-un studiu din 1908, Epic laws 
of Folk Narative), a stabilit că „legea acţiunii tripartite" este una 
dintre cele treisprezece „reguli de compoziţie" sau „formule de con¬ 
strucţie" epică, avînd în vedere faptul că, în general, „trei este nu¬ 
mărul maxim de personaje şi de obiecte ce îşi au locul în naraţiunea 

tradiţională". Vezi în acest sens şi Adrian Fochi — Cîntecul epic tra¬ 
diţional al românilor. încercare de sinteză, Ed. Ştiinţifică şi Enciclo¬ 
pedică, Bucureşti, 1935, p. 306—307 ; idem — Estetica oralităţii, Ed. 
Minerva, Bucureşti, 1980, p. 191—195 ; Ov. Bîrlea — Mică enciclope¬ 
die a poveştilor româneşti, Ed. Şt. şi Encic., Bucureşti, 1976 p. 223—229. 

De altfel, scenariul tetradic atipic (patru copaci = doi mint -+- 
doi spun adevărul) a fost, se pare, resimţit ca artificial de către po¬ 
vestitorii populari, fiind înlocuit cu scenariul triadic tipic (trei co¬ 
paci = doi mint + unul spune adevărul), aşa cum apare in unele 
legende populare, culese în jurul anului 1900. Semnificativ este fap¬ 
tul că, în astfel de cazuri, copacul eliminat a fost măslinul şi nu 
paltinul. Vezi legenda populară consemnată de Sim. FI. Marian : din¬ 
tre cei trei copaci interogaţi de Sf. Sisoe (rugul, salcia şi paltinul), 
doar ultimul indică locul unde s-a ascuns Aripa-Satanei (cf. 4). 

108 Gr. G. Tocilescu, Chr. N. Ţapu — Matcrialuri folcloristice. 
Ed. Minerva, voi. I, II, III, Bucureşti, 1980—1931. 

109 Petru Caraman, — Literatură populară, Antologie şi intro¬ 
ducere de Ion H. Ciubotaru, în Caietele Arhivei de Folclor, voi. III,. 
Iaşi, 1982. 

110 Echivalenţa slav. iavor cu rom. paltin a fost consemnată 
încă din 1705, într-un Glosar de plante slavono-romăn (cf. 70, p. 356). 

111 Hervă Fillipetti & Janine Trotereau, Symboles et pratiques 
rituelles dans la maison paysanne traditionnelle, Paris, 1978. 

112 Paul H. Stahl — Histoire de la decapitation. Paris, Presses 
Universitaire de France, 1986. 

113 T. Pamfile — Mitologie românească, voi. I, Bucureşti, 1916, 

114 N. I-eon — Istoria naturală medicală a poporului român, Bucu¬ 
reşti, 1903, p. 40. Informaţia consemnată de N. I-eon pare să ateste 
caracterul de remediu universal atribuit arţarului. Proprietăţile sale 
terapeutice erau cunoscute şi folosite din cele mai vechi timpuri (Pli- 
nlu le menţionează), dar pe noi ne interesează mai ales proprietăţile 
magico-(terapeutice) ale acestui copac : în Anglia, de exempFu, era 
obiceiul de a trece copilul prin ramurile arţarului, pentru a-i asigura 
sănătate şi viaţă lungă (cf. Maria Leach, Standard Dicţionary of Fol- 
klore, Mythology and Legend, New York, 1972, p. 675). 

115 Daniil Ionescu, Alex. Daniil — Culegere de descintcce din 
jud. Romanaţi, voi. II, Vălenii de Munte, 1908. 

116 Cuvînt polisemantic, leagan pare a avea aici sensul de sicriu 
(„liagăn = sicriu", cf. 60, p. 497). Cu acest sens, termenul este folo¬ 
sit şi în textele care descriu expunerea cadavrului la înălţime : „Su¬ 
fletul din el ieşea... / Da’ mumă-sa sărmana, / Lua spirtul de-1 spir- 

tuia, / Mindru leagăn ii făcea / Şi-n podu căşii îl punea, / (...) / Tot 
aşa că mi-1 păstra", (60, p. 203, vezi şi p. 184). 

117 Ion Diaconu — Cîntăreţi şi povestitori populari, Ed. Miner- 
va, Bucureşti, 1980. 

118 Argumente etnografice privind existenţa (persistenţa) aces¬ 
tei practici funerare în spaţiul carpato-dunărean a adus şi Petru Ca- 
raman, într-un studiu inedit pe care nu am avut posibilitatea să-l con¬ 
sultăm. Iată cîteva pasaje din acest studiu, extrase de Ion H. Ciubo- 
taru. Acesta din urmă consideră că ipoteza practicării de către ro¬ 
mâni a înmormîntării supraterane este «îndrăzneaţă, dar nu pare să 
fie lipsită de temei, mai ales dacă avem în vedere că existenţa aces¬ 
tui tip de înmormintare (suspendată) la străbunii românilor este sus¬ 
ţinută şi de savantul ieşean Petru Caraman, în studiul inedit Porţile 
monumentale ale României. Consideraţii asupra r/enezei şi semnifica¬ 
ţiei lor. „Aspectul arhitectonic al porţilor monumentale româneşti — 
spune Petru Caraman — reprezintă din punct de vedere genetic, o 
contaminare a schemei porţilor gospodăreşti, ataşate gardului la in¬ 
trarea în curte, cu schema mormîntului pe stâlpi" (p. 12). Faţă de et¬ 
nologul polonez St. Poniatowski, care, ccrcetind relaţia ce există (la 
alte popoare) între mormintele pe stilpi şi arcul de triumf, vedea 1 n 
porţile monumentale „o reducţie a mormîntului pe stîlpi". Petru Ca¬ 
raman atrage atenţia că acest tip de porţi „conservă pînă azi, sub o 
formă surprinzător de clară, vestigiul vechiului sarcofag" (p. 8). Stu¬ 
diul profesorului Caraman c«nţine şi alte argumente în sprijinul ideii 
enunţate mai sus, ceea ce demonstrează încă o dată acuitatea po- 
blicării tuturor manuscriselor rămase de la marele etnolog» ; cf. Ion 
H. Ciubotarii, (recenzie la) „Anuarul de folclor ", III — IV, Cluj-Napoca, 
1983, In „Anuar de lingvistică şi istorie literară", tom XXIX, B, Iaşi, 
1983—1984, p. 321. 

Să mai consemnăm aici cîteva date referitoare la obiceiul (hai¬ 
ducesc ?) al expunerii cadavrului la poalele sau în scorbura unui co¬ 
pac. Cadavrul lui Toma Alimoş este expus la poalele unor ulmi, iar 
col al haiducului Stoian, la rădăcina unui „păr mare rotat" (60, p. 
231). Intr-o altă variantă a baladei, cadavrul lui Stoian Bulibaşa este 
introdus într-un „copac găunos" şi aruncat pe Dunăre (60, p. 184). 
Bun cunoscător al eresurilor populare, Vasile Voiculescu a reluat mo¬ 
tivul într-una dintre nuvelele sale, Taina Gorunului : haiducul Gogo- 
lea (se pare un personaj real) se autoînmormîntează în scorbura unui 
falnic gorun. In fine, iată şi un caz real, întîmplat în Banat, prin 
1932, care atestă folosirea unui sicriu primitiv, confecţionat dintr-o 
salcie scorburoasă de la „hotarul c«munei" : „Ştiind că în hotarul co¬ 
munei crescuse (...) o salcă mare, scorburoasă, au tăiat-o de lungimea 
slaturei omului (...) şi apoi au vîrlt corpul neînsufleţit al defunctului 

în butoara sălciei, iar după ce au astupat în mod primitiv cele două. 
capete ale trunchiului de salcă, au plecat cu toţii la cimitir, însoţiţi 
de preotul local" (A. Moaca, Lipsa de credit, în „Foaia diecezană" 
Caransebeş nr. 9, 1932, p. 1. Mulţumim folcloristului Ion Fiiipciuc 
pentru semnalarea acestui articol.) 

119 „Arborele care se înalţă în piaţa [„centrul" — n.n.] satului 
are şi el o semnificaţie simbolică : sub teiul, ulmul, măslinul sau 
platanul centenar este locul unde se tratau problemele satului, unde 
se reuneau bătrînii satului pentru deliberare. Este arborele de trata- 
ave (l’arbre ă palabres) din ţările africane, stejarul de judecată din 
Evul Mediu francez. Nu atît funcţia pe care o au aceşti arbori este 
cea care conferă sacralitatea locului, cît însuşi caracterul zeului-ar- 
bore care conferă manifestărilor ce se desfăşoară sub frunzi ; ul său 
un sens religios" (111, p. 203). 

120 Aceeaşi imagine „sacralizantă" o regăsim în cîntecele ds lea¬ 
găn, în care pruncul, învelit în „faşă dalbă de mătase", este legănat 
de vînt intr-un „legănel de păltinel" (4) sau într-un „legănuţ de pul- 
tănuţ" (cf. S. FI. Marian, Naşterea la români, Bucureşti, 1892, p. 434) 

121 Vezi legenda Sfintul Susoie şi Mălăţia (sic !), la Mihail Ro¬ 
bea, Basme, snoave, legende şi povestiri populare, Bucureşti, 1979, p 
155—157. 

122 Ion H. Ciubotaru — Folclorul obiceiurilor familiale din Mol¬ 
dova. Marea trecere, Iaşi, Caietele Arhivei de Folclor, voi. VII, 1986. 
p. 69. 

Spirala (labirintul, în general) este, pentru societăţile tradiţio¬ 
nale, forma .predilectă de reprezentare a drumului parcurs de sufle¬ 
tul defunctului. Aşa cum a demonstrat etnologul Paul P. Drogeanu, 
„toiagul" — un obiect ritual din recuzita ceremonialului funerar ro¬ 
mânesc, o luminare spiralată, de lungimea defunctului, arzînd cen¬ 
tripet la căpătîiul (pe pieptul) acestuia — este un „simbol material" 
al itinerarului postum al sufletului (cf. Despre un model poietic al 
marii treceri, în „Anuarul I.C.E.D.", 3, seria B, Bucureşti, 1985, p. 
459—485). 

123 în jurul anului 1900, S. FI. Marian nota faptul că textul 
Minunile Sf. Sisoe „nu lipseşte mai nici într-o casă în care se află 
vreun copil bolnav de Samca, reul sau reutatea copiilor" (cf. 4). Vezi 
şi Ioana Ene, Un document etnografic foarte rar — tabletă apotr \,aică 
din colecţia Muzeului judeţean Vîlcea, în „Buridava", voi. IV, Rm. 
Vîlcea, 1982, p. 247. 

124 Jordan Ivanov, — Livres & Legendes Bogomiles, Paris, 1976. 

125 Emile Turdeanu, Apocryphes Slaves et Roumains de VAn- 
cien Testament, Ed. E. J. Brill, Leiden, 1981. 

126 I. Georgieva — Bulgarian Myihology, Sofia, 1985. 

127 Semnalăm aici încă o excepţie. Spre deosebire de colinde, în 
unele legende populare româneşti Sf. Maria pleacă şi ea în „lumea 
de dincolo", cu „opinci de fer" şi „toiag de oţel", în căutarea lui lsus 
care fusese răstignit. Salcia (ca bradul, în cîntecele funerare) se face 
„punte peste apă" pentru ca să poată să treacă Sf. Maria, care o 
binecuvintează (S. FI. Marian, Sărbătorile la români, voi. II, 18S9, p. 
260; vezi şi 92, p. 130). Credem că este vorba de o preluare din ci¬ 
clul de credinţe româneşti referitoare la parcursul spre „lumea de 
dincolo". 

128 De fapt, sînt atestate şi variante populare ale baladei, în 
care trupul lui Brîncovc-anu este jupuit şi pielea împăiată (99, p. 
687 ; 101, p. 318). Mai mult decît atît, o imagine identică cu cea din 
balada Brîncoveanu, culeasă de /Uecsandri, o regăsim în unele va¬ 
riante ale baladei Stoian Bulibaşa : „De piele mi-1 jupuia /.../ Pielea 
cu paie-o umplea, / Pîn noroi c-o tăvălea, / D-un paltin o atîrna" 
(108, I, p. 169 ; vezi şi 101, p. 326). 

129 Pentru grecii arhaici, în „călătoria pe celălalt tărîm" era ab- 
salută „nevoie de călăuze", căci „calea ce duce la Hades" nu e „nici 
simplă, nici una singură", ci „are nenumărate ră^pîntii .şi răscruci" 
(Platon, Phaidon, 108 a). 



IV. BALAURUL ŞI SOLOMONARUL — 
TERMENII UNEI ECUAŢII MITICE ARHETIPALE 


1. ŞAMAN — SOLOMONAR 

în cadrul mitologiei române, originea solomonarului a 
fost, este şi, probabil, va fi încă mult timp o problemă con¬ 
troversată. Această situaţie nu este motivată, ca în cazul altor 
„pete albe“ din mito-folelorul românesc, doar de sărăcia in¬ 
formaţiilor, ci şi de faptul că datele pe care le deţinem sînt, 
nu de puţine ori, ambigui sau contradictorii. 

Mai mult decît atît, „portretul robot“ al solomonarului 
pare să includă elemente eterogene, anexate şi suprapuse de-a 
lungul timpului, provenind din alte sfere ale folclorului mi¬ 
tic : tradiţia referitoare la preoţii traco-geţi cu presupuse 
atribute meteorologice, legendele populare referitoare la iSf. 
Tlie. textele apocrife privitoare la regele Solomon, etc. Aceste 
cauze şi altele încă, fac din tradiţia referitoare la solomonar 
un complex mito-folcloric greu de elucidat, astfel că cerce¬ 
tătorul este pus în faţa unui puzzle al cărui set (incomplet) 
de „piese“ urmează să fie ordonat pentru a da, în final, o ima¬ 
gine unitară şi coerentă. 

Există sau nu filiaţie între preoţii traci kapnobatai şi 
solomonari ? în ce constă iniţierea solomonarilor ? Este solo¬ 
monarul un şaman ? Cît din tradiţia referitoare la Solomon a 
trecut în sfera tradiţiei referitoare la solomonari ? Cînd şi 
cum s-a produs acest din urmă fenomen ? Cum se explică 
asemănarea (în multe privinţe, identitatea) dintre solomo¬ 
narul român şi omologi ai acestuia din tradiţia folclorică a 
unor populaţii învecinate ? Cum se explică supravieţuirea, în 
paralel, în mentalitatea populară, a tradiţiilor referitoare la 
(solomonar şi a celor referitoare la Sf. Ilie, în condiţiile în 
care ambii guvernează aceleaşi fenomene atmosferice ? ş.a.m.d. 
Iată doar cîteva probleme cu care este confruntat cercetătorul 

fenomenelor culturii populare, probleme cărora trebuie să le 
găsească soluţii, chiar dacă ipotetice. La o parte dintre aceste 
întrebări, cîţiva cercetători au încercat unele răspunsuri, dar 
ele sînt controversate încă, puţine dintre acestea bucurîndu-se 
de un consens general. 

în privinţa relaţiei dintre solomonar şi şaman (în speţă 
şamanul din tradiţia maghiară — tdltos), Mircea Eliade (1, 
p. 225), a preluat ideile formulate de celebrul şamanolog un¬ 
gur Vilmos Dioszegi (2). Acesta din urmă prezintă mai multe 
elemente definitorii pentru un şaman, care ar fi atestate la 
tdltos, dar nu şi la solomonarul din tradiţia românească (şi 
nici la „vrăjitori" omologi din alte tradiţii populare : planetnik 
la polonezi, garabancias la sîrbo-croaţi etc.). Principalele tră¬ 
sături care definesc şamanul — somnul/moartea rituală, „dez¬ 
membrarea" iniţiatică, extazul şamanic etc. — nu se regăsesc 
la solomonar, cu toate că unele interferenţe şi influenţe între 
şaman (tdltos) şi omologul maghiar al solomonarului (gara- 
bonciăs diăk) au fost semnalate de unii cercetători (17 ; 44 : 
54). Printre altele, V. Didszegi afirmă că numai şamanul 
(tdltos), nu şi solomonarul, este supus unei iniţieri şi că nu¬ 
mai acesta posedă costumaţie particulară şi tobă (2, p. 112— 
122). Fără să avem intenţia de a susţine faptul că solomonarul 
din tradiţia românească posedă trăsături definitorii şamanu¬ 
lui, vom încerca totuşi să corectăm afirmaţiile cercetătorului 
ungur, amintind faptul că, pentru mentalitatea populară ro¬ 
mânească, iniţierea solomonarului este un act obligatoriu şi 
că aceasta este din abundenţă atestată in credinţele şi legen¬ 
dele populare. Este chiar, după ştiinţa noastră, singurul „per¬ 
sonaj" din folclorul mitic românesc la care actul iniţierii este 
în mod expres şi limpede menţionat. 

De asemenea, afirmaţia cercetătorului V. Didszegi, pri¬ 
vind faptul că numai şamanul (tâltos) posedă o costumaţie 
particulară, nu este întru totul corectă. în tradiţia populară 
românească solomonarul e descris ca purtînd o anume costu¬ 
maţie — haine zdrenţuite de cerşetor, sau gubă, sau „şapte 
pieptare" de care nu se leapădă niciodată, nici în toiul verii 
— dublată aceasta de unele accesorii strict pârtiei! 1 arc : o 
traistă, o carte magică, un frîu din coajă de mesteacăn, un 
toiag cu care a fost omorît un şarpe, un topor de fier des- 
cîntat. Un accesoriii insolit al solomonarului este „o toacă 
mică de lemn", dar aceasta nu este atestată decît în unele cre¬ 
dinţe şi legende populare. Două ar putea fi motivele acestui 
din urmă fenomen : fie este vorba de un accesoriu magic stră- 



vechi, ale cărui semnificaţii s-au atrofiat de-a lungul timpu¬ 
lui, fie, dimpotrivă, este vorba de un element împrumutat 
relativ recent din alte sfere mito-rituale — împrumut care 
nu a apucat să se generalizeze. Potrivit informaţiilor folclo¬ 
rice pe care le deţinem, privind rolul magic atribuit toacei 
solomonarului, aceasta nu poate fi considerata, decît forţat, 
ca fiind un posibil echivalent al tobei şamanului. Sunetele 
produse de toaca solomonarului pun în (sau opresc din) miş¬ 
care „duhurile", dar exclusiv pe cele cu caracter meteorolo¬ 
gic (137). Toaca poate declanşa sau opri ploile (/furtunile, 
vînturile ete.), aşa cum rezultă din unele legende populare 
solb.nonăreşti (3, p. 45), sau din descîntece folosite de ex-so- 
lomonari : ’,Cu toaca te opresc / Dacă eşti nor necurat, / .Să 
te duci peste munţi, / Dacă eşti curat / Să vii peste sat.“ (85, 
p. 425). 

Ca argument în favoarea ideii că o astfel de practică ri¬ 
tuală cu caracter meteorologic este străveche în aceste ţinu¬ 
turi şi că, iniţial, în locul toacei era folosită toba, putem cita 
un text, scris înainte de secolul al Ul-lea e.n., cuprins în 
Paradnxogrciful lui Iiohcle : „Se spune că geţii întîmpinau cu 
lovituri de tobă tunetele lui Zeus“ (71, p. 635). 

Referitor la vrăjitorii populari români, şi alţi cercetători 
(40, p. 63) au afirmat că nu sînt atestate nici iniţierea, nici 
„semne exterioare" particulare ; afirmaţii în general corecte, 
dar nu şi în privinţa solomonarului, care face excepţie. 


2. KAPNOBATES — SOLOMONAR 

Lu începutul secolului I e.n., comentînd un pasaj dintr-o 
carte (pierdută azi) a lui Poseidonios şi un altul din Iliacla 
(XIII, o—7) lui Ho.ner, Strabon scria următoarele : „Poseido¬ 
nios afirmă că misii se feresc, din cucernicie, de a mînca vie¬ 
tăţi ; şi iata deci motivul pentru care nu se ating de carnea 
turmelor lor. Se hrănesc cu miere, lapte şi brînză, ducînd un 
trai liniştit — pentru care pricină au fost numiţi theosebeis 
[adoratori ai zeilor — n.n.] şi kapuobatai. Unii traci — spune 
acesta [Poseidonios — n.n.] — îşi petrece viaţa fără să aibă 
legături cu femeile, numindu-se ktistai ; ei sînt onoraţi şi 
socotiţi sacri trăind, aşadar, feriţi de orice primejdie. Pe toţi 
aceştia poetul [Homcr — n.n.] i-a numit „străluciţii mulgători 
de iepe", „cei care se hrănesc cu ,lapte“, „cei care duc viaţă 
sărăcăcioasă" şi „oamenii cei mai drepţi"» (Geografia VII, 3, 3). 

Din .nai multe considerente, împărtăşim părerea lui Mir- 
cea Eliade potrivit căreia „aceste informaţii sînt valabile şi 
pentru geţi 44 (41, p. 56). Geţii şi misii vorbeau aceeaşi limbă 
(106, p. 50—55), populau cam aceleaşi teritorii („Aceşti geţi 
locuiau şi pe un mal şi pe celălalt al Istrului, ca şi misii, care 
sînt şi ei traci — acum ei se numesc moesi“ — Strabon, Geo¬ 
grafia VII, 0, 2), astfel vă erau adesea confundaţi („Neamul 
sălbatic al geţilor a existat şi pe vremea strămoşilor ; căci ei 
sînt moesi“ — Salustius, Istorii IV, 18). De altfel, chiar Stra¬ 
bon, după pasajul mai sus citat (VII, 3, 3), atribuie geţilor ceea 
ce iniţial le atribuise misilor : „Socotindu-i theosebeis şi kap- 
nobatai pe cei fără femei, (geţii) s-ar ridica împotriva părerii 
obşteşti 11 (Geografia VII, 3, 4,). Mircea Eliade a susţinut, pe 
bună dreptate, faptul că „termenii theosebeis şi kapnobaiai... 
desemnează de fapt anumite persoane religioase şi nu totali¬ 
tatea poporului 41 (41, p. 57). Pe de altă parte, I. H. Crişan a 
adus argumente privind faptul că aceşti preoţi-asceţi-vegeta¬ 
rieni „sînt adepţi ai doctrinei zalmoxiene 44 , pentru că — aşa 
cum afirmă tot Strabon — „a dăinuit la geţi obiceiul pythago- 
reic, adus lor de Zalmoxis, de a nu se atinge de carnea ani¬ 
malelor 44 (Geografia VII, 3, 5, cf. 106, p. 389). 

Dacă aserţiunile de mai sus sînt corecte, atunci putem 
desprinde, din pasajul lui Strabon, cîteva caracteristici specifi¬ 
ce tagmei de preoţi-anahoreţi geto-misieni adepţi, probabil, ai 
doctrinei zalmoxiene : erau vegetarieni şi căşti, trăiau în ado¬ 
rarea zeilor, departe de colectivitate şi de plăcerile lumeşti, 
erau onoraţi şi socotiţi sfinţi etc. 

După aproape două mii de ani, „portretul 44 solomonarilor 

— aşa cum reiese acesta din credinţele şi legendele populare 

— nu este esenţial diferit. Ei trăiesc în afara colectivităţilor, 
„în apropierea iezerelor 44 (8, p. 146), „în pustie 44 (109, p. 173), 
„în munţi prin peşteri, în păduri în colibe, sau prin ţarine 44 
(8, p. 143), iar, cînd totuşi coboară în sat, ei „nu dorm nicicînd 
în casă, de-ar şi crepa lemnul de frig 44 (8, p. 143 ; 18, p. 165 — 
166). Au înfăţişare de „oameni sălbatici cu păr sburlit 44 (8, 
p. 142), iar apariţia lor este umilă, de cerşetori-rătăcitori ; 
„hainele lor sînt numai petece şi murdare 44 (8, p. 142). Este 
semnificativ faptul că în aşa-numitul „Lexicon de la Buda 44 
(1825), care conţine una dintre cele mai vechi atestări docu¬ 
mentare ale termenului solomonar, acesta este tradus în ger¬ 
mană prin lumpenmann (98). De regulă, solomonarii cerşesc 
(şi primesc) alimente, dar în cantităţi mici şi niciodată carne : 
„un ou, că alte lucruri nu mănîncă 44 (39, p. 29), sau lapte, 

„faguri de miere 11 (109, p. 177), „oloi de floarea soarelui 44 sau 
„o coajă de mălai 44 (138). Vegetarianismul lor este o lege, 
niciodată călcată : „şolomîner — ăla nu mănîncă de dulce 44 
(65, p. 115). De altfel, cerşitul hranei nu pare a avea rostui 
de a potoli foamea solomonarului, ci acela de a testa bună¬ 
voinţa săteanului : „ca să cerce credinţa oamenilor şi mai 
ales dărnicia faţă de săraci. Pentru aceea cutrieră satele ca 
cerşitori 44 (8, p. 144). Unele credinţe menţionează faptul că 
„pita căpătată de pomană nu o mănîncă, ci o aruncă pe ape 44 
(8, p. 143) — gest sacrificial „pentru sufletul morţilor 44 (4, p. 
129) sau, poate, gest magic de „dezlegare a ploilor 44 , cum este 
atestat în practicile vrăjitorilor dn unele zone ale ţării (12, p. 
861). Traiul ascetic al solomonarului este reglementat de „rîn- 
duielile cele vechi 44 : „El duce viaţă sub mare canon, căruia 
i s-au supus toţi solomonarii. Numai aşa pot ei cunoaşte sti¬ 
hiile şi le pot rîndui după voinţa lor 44 (109, p. 173). în ceea ce 
priveşte castitatea solomonarilor, aceasta este evidentă, chiar 
dacă de regulă e subînţeleasă şi doar arareori consemnată în 
mod expres : „Pot stăpîni (stihiile) şi bărbaţii ca mine — 
spune un solomonar, într-un basm bucovinean — da trebuie 
să trăiască într-o pustie, că numai aşa le cresc puterile. Fetele 
şi femeile îi seacă de puteri şi-i schimbă-n oameni ca toţi 
oamenii. Acestea-s rînduielile cele vechi, pe care trebuie să 
le ţinem cu mare străşnicie, c-atuncea ascultă stihiile de noi 44 
(109, p. 178). 

încă la sfîrşitul secolului al XVÎIl-lea, ton Budai-Deleanu 
scria cît de temuţi şi cinstiţi de oameni erau solomonarii (92, 
II, p. 286). Ei sînt consideraţi „călugări 44 , „oameni sfinţi 44 , „oa¬ 
meni foarte pii şi învăţaţi 44 ; se crede că însuşi „Dumnezeu, 
fiindcă în lume au fost ca neşte sfinţi, i-a ridicat în nori, şi 
acum ei conduc norii (balaurii) după cum voiesc 44 (8, p. 144). 
Traian Gherman — un harnic folclorist care, în primele de¬ 
cenii ale secolului al XX-lea, s-a ocupat şi a cunoscut înde¬ 
aproape tradiţia referitoare la solomonari — a descris astfel 
felul cum sînt trataţi şi priviţi aceştia în popor : „Prin satele 
româneşti adeseori vezi cerşind din casă-n casă cîte-un om..., 
căruia i se deschid toate portiţele, iar dărnicia românului, şi 
altfel proverbială, l-ar îngrămădi cu toate bunătăţile mesei 
şi camerii lui. Nu vezi să-l huiduiască de la o singură casă, 
o vorbă aspră n-auzi de la nime, iar privirile ce i le aruncă 
nu sunt de compătimire, ci din contra se uită la acest cerşitor 
cu un fel de sfială, şi umilirea ce ţ-o insuflă convingerea că 
în faţa ta ai un om mai altfel decît tine, un om superior. Dar 

dacă ai şti că cerşitorul acesta la adecă nu e cerşitor simplu 
ii vizat la mila oamenilor, ci e un şolomonar, şi dacă ai şti ce 
convingere nestrămutată are poporul despre şolomonari, pa¬ 
radoxul acesta l-ai afla de o urmare firească, enigma ţ-ar fi 
dezlegată 11 (8, p. 141). 

+ 

Referitor la enigmaticul termen kapnobatai, folosit de 
Strabon, cercetătorii s-au împărţit în mai multe tabere, în 
funcţie de felul cum au tradus termenul şi de înţelesul pe 
care l-au atribuit traducerii respective : 

— „călători prin nori 11 — au tradus V. Pârvan (fără să 
dea sensul sintagmei — 72, p. 95), Traian Herseni şi alţii, 
referindu-so, aceştia din urmă, la atributele meteorologice ale 
preoţilor geto-misieni (3, p. 49 ; 5, p. 19). I. I. Russu (73, p. 
123) consideră traducerea lui Pârvan ca fiind „lipsită de orice 
valoare 11 , susţinînd că este vorba de „un cuvânt tracic neînţeles 
şi desfigurat în gura grecilor 11 (ipoteză susţinută întîi de 
Lamer) ; 

— tot traducerea „călători prin nori u o acceptă şi II. Dai- 
coviciu şi M. Coman. Primul consideră expresia ca fiind „o 
poreclă pe jumătate respectuoasă, pe jumătate ironică, legată, 
eventual, de anumite preocupări astronomice ale preoţilor 
sau de vârfurile de munte unde se găseau sanctuarele şi peş¬ 
terile lor" (74, p. 274), iar cel de al doilea crede că atributul 
respectiv fie are un sens figurat, mistic, fie este o interpre - 
tatio graeca a unui termen autohton (4, p. 126), ipoteză for¬ 
mulată iniţial de Lamer şi acceptată de I. î. Russu ; 

— „cei care se hrănesc cu fum (cu aer)“ — cu lecţiunea 
kapnobotai sau kapnopctai — sau „cei care calcă în picioare 
fumul 11 , adică cei care se abţin de la alimente preparate Ia 
foc (Pape, Kuhn, Gooss, Tomaschek — vezi 70, p. 341 si 71, 
p. 227) ; 

— „umblători prin fum 11 (140), traducere legată fie de 
practicarea unor rituri apotropaice (75, p. 156), fie de practi¬ 
carea fumigaţiilor de plante psihotrope în vederea provocării 
extazei — idee lansată încă din 1873 de Al. Odobescu (143) 
şi C. Bolliac (144) şi susţinută de M. Eliade (1, p. 390 şi 41, 
p. 56—57). Vezi şi nota 136. 

— în ultimul timp, pare să cîştige teren şi o altă ipoteză 
şi anume aceea că numele preoţilor kapnobatai a rezultat din 
faptul că ei îşi asumau funcţia de prezicere a viitorului după 
forma şi felul de răspândire a fumului — act de divinaţie cu- 

noscut sub numele de kapnomanteia. «Termenul kapnobatai, 
deşi are o etimologie populară greacă, nu înseamnă „călători 
prin nouri" sau „călători prin fum“, ci exprimă o denumire 
a preoţilor daci primită pe baza unor funcţii religioase, legate 
de prezicerea viitorului» — scrie A. Bodor (43, p. 17) şi pă¬ 
rerea sa este împărtăşită şi de alţi exegeţi (42, p. 75). 

Să mai amintim, pe de o parte, faptul că, de-a lungul 
timpului, s-au formulat şi alte ipoteze privind această spi¬ 
noasă problemă şi, pe de altă parte, faptul că multitudinea 
ipotezelor (care nu suportă o demonstraţie categorică), este, 
în acest caz, un simptom evident al sărăciei informaţiilor. 
Chiar şi un comentator cum este Gh. Muşu, care de regulă nu 
ocoleşte ecuaţiile cu mai multe necunoscute, refuză să deschi¬ 
dă dosarul termenului kapnobatai, pe motiv că problema „nu 
oferă nici un punct necontroversat (cel puţin pînă acum)" 
(77, p. 206). 

Cercetătorul are deci la îndemînă suficiente (prea multe 
chiar) variante din care poate să aleagă, dar actul aderării la 
una sau la alta dintre soluţii se face, în acest caz, pe baze 
mai mult sau mai puţin intuitive. Doar acceptarea primei ipo¬ 
teze (kapnobates = preot „călător prin nori", prin analogie 
cu aerobates =. călător prin aer, la Aristofan, Norii, 225, 1503) 
este în măsură să justifice o discuţie privind o posibilă relaţie, 
pe verticala timpului, între preoţii traci kapnobatai şi solo¬ 
monarii din tradiţia folclorică românească. Dosarul comen¬ 
tariilor (pro şi contra) este, şi în acest caz, destul de bogat. 

Pentru prima dată, posibilitatea acestei filiaţii a fost 
enunţată (este drept, într-un mod interogativ), într-un stu¬ 
diu extrem de util (3), la care vom mai avea şi alte prilejuri 
să facem trimiteri. Iată pasajul la care ne referim : «Ar fi po¬ 
sibil ca legendele solomoniene orientale să se fi întîlnit pe 
teren românesc cu unele legende locale despre urmaşii acelei 
„tagme de anahoreţi... celibatari" ai dacilor, despre care Strabon 
şi Iosephus Flavius scriu că se abţineau de la plăcerile lu¬ 
meşti şi pe care poporul îi considera „călători prin nori" ?» 
(3, p. 49). 

Ulterior, într-un studiu devenit notoriu, Traian Herseni 
a detaliat problema ajungînd, „după analize atente şi minu¬ 
ţioase. semiotice şi eomparativ-istorice", la concluzia că «...so¬ 
lomonarii continuă, într-o formă populară, ţărănească, vechile 
ordine ale preoţilor-magicieni din aceste ţinuturi, care ne con¬ 
duc din nou la geto-daci. Ktistai sau, se pare mai corect skistai 
(„cei care se abţin de la plăcerile lumii") menţionaţi de Stra- 

bon la geto-daci, care îi numea „călători prin nori“ ...au fost 
fără îndoială precursorii geto-daci ai solomonarilor români», 
(5, p. 19). Traian Herseni promitea să revină mai pe larg asu¬ 
pra acestei probleme, într-o lucrare de ansamblu privind cul¬ 
tura populară română ; trecerea în nefiinţă a cercetătorului 
(1980) a întrerupt însă acest proiect, sau poate că proiectul a 
fost finalizat intr-un manuscris care îşi aşteaptă editorul. 

Desigur, această ipoteză este nu numai spetaculoasă şi is¬ 
pititoare, dar şi plauzibilă. Din păcate însă, lipsa de infor¬ 
maţii privind această problemă, pe o perioadă de circa 1900 
de ani (între mărturia lui Poseidonios, reluată de Strabon şi 
primele atestări despre solomonari), face ca această ipoteză 
să rămînă doar plauzibilă, chiar dacă E. Agrigoroaiei consi¬ 
deră că T. Herseni a demonstrat „originea dacă a solomona- 
rului“ şi, prin urmare, că «preoţii daci „călători prin nori 11 
(kapnobatai) sînt autentici solomonari» (6, p. 244). 

Mai precaut, M. Coman consideră că „speculaţiile lui T. 
Herseni 1 * (preluate ulterior de E. Agrigoroaiei) sînt „exagerate, 
greu de susţinut şi verificat ştiinţific** (4, p. 123). Sîntem de 
acord că este „dificilă şi doar ipotetică asimilarea solomona¬ 
rilor cu acei iniţiaţi dacici** (4, p. 126), dar sîntem înclinaţi să 
acceptăm această ipoteză. Unul dintre argumentele invocate 
de exeget, pentru a combate ipoteza asimilării de care ne ocu¬ 
păm, constă în aceea că, pe cînd tradiţia folclorică îl prezintă 
pe solomonar călătorind prin nori călare pe balaur, autorii 
greci nu descriu vreo imagine similară relativ la preoţii geto- 
misieni „călători prin nori**. Argumentul, în sine, este inte¬ 
resant, dar nu putem şti (din păcate !) dacă Strabon a preluat 
de la Poseidonios toate informaţiile referitoare la iniţiaţii 
geto-misieni, sau dacă, nu cumva, primul a selectat doar 
cîteva dintre cele redactate de al doilea — selecţie pe care o 
operează Strabon, în cadrul aceleiaşi discuţii, şi în informaţiile 
referitoare la traci cuprinse în Iliada. Este posibil ca Stra¬ 
bon să fi preluat de la Poseidonios doar informaţiile care i se 
păreau a fi utile demonstraţiei sale şi anume că misienii pe 
care îi evocă Homer în Iliada (XIII, 5—7) erau localizaţi în 
Tracia, la Dunăre, şi nu în Asia Mică, excluzînd în schimb 
informaţiile care i s-au părut a fi inutile sau fanteziste. Nu 
putem exagera, considerînd că, dacă autorii antici greci sau 
romani nu au consemnat un fapt, înseamnă că acel fapt nu a 
existat (neconvingătorul argumentum ex silentio). In primul 
rînd, o parte din cărţile scrise în epocă s-au pierdut (ca cea 
a lui Poseidonios, de exemplu). în al doilea rînd, ştim că in- 

formaţiile referitoare la geto-daci, parvenite de la autorii an¬ 
tici, sînt destul de sărace şi cîteodată ambigue sau contradic¬ 
torii, fiind culese la a doua sau la a treia mină. Aşa cum am 
mai spus, situaţia este şi mai acută atunci cînd este vorba de 
credinţele şi practicile religioase ale geto-daeilor care, pe de 
o parte, fiind tainice, ajungeau cu greu şi fragmentar la cu¬ 
noştinţa străinilor şi, pe de altă parte, aceştia din urmă nu 
puteau recepta adevăratele semnificaţii ale unor credinţe şi 
rituri specifice, străine de ideile lor religioase ; cazuri în care 
fie că omiteau să le redacteze, fie că le „înghesuiau“ între 
coordonatele mentalităţii lor proprii. „Ar fi zadarnic să de- 
plîngem sărăcia documentelor — scrie Mircea Eliade — dar 
nu trebuie pierdut din vedere că informaţiile privind ideile şi 
practicile religioase ale geto-dacilor sînt jragmenlare şi apro¬ 
ximative. Cele cîteva documente valabile transmise de autorii 
vechi se referă numai la anumite aspecte ale religiei, ignorind 
restul — şi sintem constrînşi să ne imaginăm ce poate consti¬ 
tui acest misterios resi‘' ( (41, p. G7, sublinierile ne aparţin) 
Chiar la Herodot — în pofida seriozităţii şi a bogatelor sale 
informaţii — găsim pasaje imprecise privind credinţele reli¬ 
gioase şi practicile rituale ale geto-dacilor, redactate „cu c 
uimitoare neglijenţi gramaticală şi stilistică 44, — cum se ex¬ 
primă acelaşi istoric al religiilor (41, p. 66). 

Este evident faptul că M. Coman nu face exagerarea pe 
care o aminteam mai sus. El nuanţează problema, părîndu-i-se 
nefiresc ca autorii greci să fi omis să scrie despre un eventual 
vehicul ofidian al preoţilor traci „călători prin nori“ — nefi¬ 
resc pentru că „imaginea unui preot iniţiat, zburînd prin nori 
călare pe un balaur, era prea frapantă, prea exotică, pentru 
a nu fi reţinută şi redată de autorii greci, atît de curioşi şi 
atît. de însetaţi de pitoresc 44 (4, p. 125). Am văzut deja că exis¬ 
tau suficiente motive ca o credinţă/practică religioasă a unei 
populaţii „barbare 14 să fi rămas necunoscută autorilor greci / 
romani, sau sa nu fi supravieţuit de la o preluare la alta 
a informaţiilor. Mai mult decît atît, „imaginea 44 în discuţie 
nu era chiar atît de „frapantă 44 şi de „exotică' 4 , îneît nesem- 
nalarea ei de către autorii greci să constituie un argument 
suficient al inexistenţei salo. Dimpotrivă, astfel de „imagini 41 
abundă în textele mitologice, istorice sau (milo-)literare alt 
antichităţii. Să încercăm să trecem în revistă cîteva astfel de 
relatări, privind iniţiaţi (magi, preoţi, extatici) cărora li se 
(sau care îşi) atribuiam nu numai puteri meteorologice, dar şi 
aceea de a se ridica sau de a călători prin văzduh. 

a) Din bogata mitologie chineză alegem un singur exem¬ 
plu, acela al eroului semilegendar Yui — strănepotul şi, se 
pare, preotul zeiţei Niui-Wa. Figura mitologică a acestei zeiţe 
este complexă (i se atribuie antropogeneza, omorîrea Drago¬ 
nului Negru, restabilirea ordinii postdiluviene etc.), dar în 
vechi texte chineze (Huianan-zi) este prezentată ca o divinitate 
a furtunii şi a tunetului, călărind pe balaurii norilor : „(Niui- 
Wa) şade în carul tunetului, la care e înhămat un dragon 
înaripat în mijloc, iar în lături sînt dragoni fără coarne. Nori 
galbeni împodobesc carul ei, un dragon alb zboară înainte, 
iar un şarpe o urmează. Aşa pluteşte ea în înălţimi, printre 
demoni şi spirite, ridicîndu-se pînă în cerul al nouăleau.. 4 ' 
(62, p. 501). Yui a plecat de pe pămînt urcîndu-se pe mun¬ 
tele Tziui „de unde şi-a luat zborul 44 , dar a revenit pentru a 
salva omenirea de potop. El însuşi cu chip de dragon, Yui a 
chemat din cer doi dragoni şi a poruncit unui acolit să încă 
lece pe ei şi să inspecteze din văzduh pămîntul, măsurînd 
amploarea inundaţiei. Acesta zboară călare pe dragoni, iar 
eînd nişte oameni trag cu săgeţi în el, solul lui Yui declan¬ 
şează vîntul, tunetul şi ploaia peste ei. Yui a omorît dragonul 
Sian-yao, care produsese şi menţinea potopul, a primit de 
la duhul antropoihtiomorf al Fluviului Galben o hartă a pă 
mîntului pe baza căreia, cu ajutorul Dragonului Galben, a să¬ 
pat canale de scurgere şi, în sfîrşit, într-o peşteră labirintică, 
eroul a primit de la un dragon un disc de jad, cu care „a pus 
în orînduială pămîntul şi apele 44 (61, p. 309—314 ; 141. p. 66 
ş.u. ; 142, p. 235 ş.u.). Multe dintre aceste motive mitice au 
supravieţuit în tradiţia chineză, regăsindu-se în texte folclo 
rice (63, p. 145). 

b) Un vechi poem babilonian (secolul al XlV-lea î.e.n.), 
ni-1 prezintă pe Adapa din Eridu — mare preot al zeului Ea. 
Adapa, printr-o incantaţie magică, a rupt o aripă a Vintulm 
de Sud (imaginat ca o fiinţă hibridă înaripată), producînd 
astfel seceta, pentru că „şapte zile Vîntul de Sud n-a suflat 
peste ţară 44 . Apoi, preotul Adapa s-a ridicat la cer, pentru a 
da socoteală de fapta sa în faţa zeului uranian Anu (60, p. 
'54—60 ; 61, p. 152—154). 

c) Legenda ebraică a profetului Eliah Tesbiteanul este 
binecunoscută. în timpul regelui Ahab (secolul IX î.e.n.), Eliah 
instaurează în Israel o cumplită secetă: „nu va fi în anii a- 
■ceştia rouă ori ploaie decît prin cuvîntul gurii mele 44 (I Regi 

17, 1). Riturile pentru aducerea ploii au fost în van îndepli¬ 
nite de preoţii zeului Baal, pe cînd cele săvîrşite de Eliah în 

numele zeului Iahve (construirea jertfelnicului, sacrificiu de 
viţel pentru arderea de tot, vărsare magică a apei, rugă), şi-au 
atins scopul : „cerul s-a întunecat de nouri şi s-a pornii fur¬ 
tună şi ploaie mare“ (I Regi 18, 45). Ulterior, profetul Eliah 
s-a ridicat la cer „într-un vîrtej de vînt“, avînd ca vehicul 
„un car de foc, cu cai de foc“ (II Regi 2, 11). Pe pămînt a 
rămas discipolul său, Eliseu. 

d) Rămînînd în cadrul tradiţiei ebraice, nu putem să nu-1 
amintim pe „vrăjitorul total 11 , regele iudeu Solomon (secolul 
X î.e.n.) — cel care a ajuns să fie considerat, în Orientul 
Apropiat şi în Europa, ca fiind patronul vrăjitorilor (inclusiv 
al solomonarilor din tradiţia rurală românească). Din nenu¬ 
măratele puteri magice care au ajuns să i se atribuie regelui 
iudeu, doar cîteva ne interesează acum în mod special : a) 
Solomon avea putere asupra demonilor, pe care putea să-i 
lege (în lanţuri sau, pur şi simplu, prin formule magice scrise 
sau rostite), şi să-i oblige să-l slujească ; b) prin intermediul 
demonilor, Solomon avea putere asupra vînturilor şi putea 
să zboare prin aer, oriunde vroia. Iată cum a fost, de exem¬ 
plu, preluată această credinţă în Coran, unde Alah declară, 
prin gura lui Mahomed, următoarele : „Lui Solomon i-um 
dat în stăpînire vîntul puternic care-1 ducea, după poruncile 
sale, ...şi i-am dat în stăpînire demonii aceia care se puteau 
scufunda în mare...“ (Sura proorocilor XXI, 81—82 ; cf. 145, 
p. 262). In legende musulmane apocrife, „demonii vînturilor' 1 
devin „îngeri 11 , care-şi oferă regelui biblic serviciile : „Suntem 
îngerii ce stăpînim cele opt vînturi... După cum îţi va fi voia 
şi gîndul, ele vor sufla cu putere sau se vor potoli... Cîncî 
vei porunci, te vor ridica în sus, mult deasupra pămîntului, 
şi te vor duce pe creştetele celor mai înalţi munţi" (28, p 
96—97). Astfel de legende, cu rădăcini în tradiţia ebraică şi 
în vechi texte apocrife, au beneficiat de o carieră prodigioasă 
în folclorul popoarelor : Solomon putea descinde în fundul 
mării cu ajutorul dracilor sau călare pe un peşte mare (ca 
într-o legendă moldovenească), putea să întreprindă ascen¬ 
siuni pînă la Dumnezeu, sau călătorii prin aer pe spatele unei 
„păjuroaice" (12, p. 969), sau cu cai năzdrăvani, sau, pur şi 
simplu, pe un magic covor zburător. 

e) Intr-o legendă antică, Andromeda — fiica regelui etio¬ 
pian Kephaios — este desetnnată să fie jertfită unui balaur 
marin care pustia ţinutul. Fecioara este salvată şi monstrul 
răpus de Perseu care zbura prin văzduh, datorită unor san¬ 
dale înaripate (Ovidiu, Metamorf. IV). 

f) Tot despre un sacrificiu uman ratat vorbeşte legenda 
Ifigeniei, care trebuia să fie decapitată, pe altarul zeiţei Ar- 
temis, pentru a fi oprită o furtună. în ultima clipă, zeiţa c 
înlocuieşte cu o căprioară, care e sacrificată în locul ei. Ifige- 
nia este învăluită de un nor şi purtată prin aer pînă la ţărmul 
Mării Negre (Taurida), unde devine preoteasă la templul zeiţei 
Artemis (Euripide, Ifigenia la Aulis şi Ovidiu, MetamorŞ., XII) 

g) Şi în legenda Linii de aur găsim „zburători prin nori“ 
şi rituri sacrificiale (de data aceasta) pentru declanşarea ploii.. 
Phrixus şi Ilelle — fii ai Nephelei (zeiţa norilor) şi nepoţi ai 
lui Eolus (zeul vîntului) — urmau să fie sacrificaţi pentru o 
pune capăt unei secete cumplite care afecta Beoţia. In ultima 
clipă, Nephele îi salvează, ridicîndu-i în nori pe un berbec cu 
lina de aur, care urma să-i ducă prin văzduh pînă în Colehi- 
da, pe ţărmul Mării Negre. Ulterior, balaurul, pus să păzească 
Lina de aur, a fost legat magic de Iason, cu ajutorul vrăji¬ 
toarei caucaziene Medeea. 

h) Preoteasă a zeiţei Hecate (patroană a vrăjitoarelor), 
Medeea ne interesează în cel mai înalt grad. Unele dintre 
prerogativele sale magice par a fi generate de aceeaşi men¬ 
talitate care a dat naştere tradiţiei referitoare la solomonari, 
în spaţiul carpato-dunărean. Medeea se deplasează prin văz¬ 
duh, purtată de balauri : „Un car lîngă ea scoborîse din ce¬ 
ruri. / Urcă în el şi-ale şerpilor gîturi sub frîie supune / Şi 
cum din mîini uşurelele hăţuri smuceşte, îndată / E-n sus pur¬ 
tată [...] / Nouă zile şi nopţi colindat-a / Toate ogoarele pe 
carul tras de balauri cu aripi" (Ovidiu, Metamorfoze, VII, 
219—235 ; vezi şi Diodor Sic., Biblioteca istorica, 4, LI; Eu¬ 
ripide, Medeea, 1321 ; Apollodorus, Biblioth., I, 9, 25). 

Puterile sale hidro-meteorologice sînt nelimitate : „...cînd 
vreau, eu întorc spre izvorul lor rîuri, uimite / Ale lor maluri 
privind, răzvrătitele mări potolesc şi / Le răscolesc prin des- 
cîntec, cînd sînt liniştite ; împrăştii / Norii şi-i strîng ; eu pe 
vînturi le-alung si le chem...“ (Ovidiu, Metamorfoze, VII. 
199—203). 

Din textul lui Ovidiu — citit cu atenţie — reiese carac¬ 
terul hidro-meteorologic al balaurilor supuşi de Medeea. Vrăji¬ 
toarea îmblînzeşte balaurul care păzea Lina de aur, cu ace¬ 
leaşi descîntece cu „care-a mării mînie şi-umflatele rîuri le 
potolesc 11 (Ovidiu, Metam., VII, 154). Ca şi solomonarul, Me¬ 
deea se ridică în văzduh fie pe spatele unor „balauri înari- 
pati“ (Idem, VII, 350), fie pe „un nor adunat printr-o vrajă 1 ' 
(Idem, VII, 424). 


cd. 201 coala 12 

i) Tot „călătoare prin nori u , în care trase de balauri, sînl 
şi zeiţa Artemis „Hiperboreana" (= Bendis ?) (Diodor Sic., 
Bibi. ist., 4, LI) şi Ceres — zeiţa recoltelor şi patroana agri¬ 
culturii. Intr-o legendă relatată de Ovidiu, Ceres îşi împru¬ 
mută vehiculul aerian unei nimfe, pentru ca aceasta să ajungă 
într-o „ţară vecină cu sciţii 1,4 , la lăcaşul daimonului foamei : 
„...iar ca depărtarea să nu te-nspăimînte, / Ia carul meu, ia 
balaurii mei şi cu frîiele-acestea, / Mînă-i prin aer“ (Meta¬ 
morfoze, VIII, 794—796). Pentru zeiţa Demeter, vezi nota 196. 

j) Să-l amintim şi pe regele Numa Pompilius (sec. VIII— 
VII î.e.n), care, ca mare preot al zeului Jupiter Elicius („cel 
invocat să coboare"), a orînduit şi a consemnat, în 12 cărţi, ri¬ 
turile care trebuiau îndeplinite în scopuri meteorologice. Re¬ 
gele Numa nu a fost propriu-zis un „călător prin văzduh", 
decît în sensul că, după moarte, s-a ridicat la cer ; la dezgro¬ 
pare, sicriul i-a fost găsit complet gol (Plutarh, Numa, XXII). 
Un urmaş al acestuia, regele roman Tullus Hostilius, folosin- 
du-se de cărţile magice ale lui Numa, a încercat şi el să stă- 
pînească fenomenele meteorologice, dar, încâlcind tipicul sluj¬ 
bei rituale, a murit fulgerat (Titus Livius, De la fundarea 
Romei, I, XXXI). 

k) De acelaşi sfîrşit a avut parte Phaeton — inabilul con¬ 
ducător de o zi al carului solar, dar şi Salmoneus — regele 
Elidei. Acesta din urmă a încercat, într-un car de aramă, să 
imite zborul prin nori al lui Zeus Kataibates („cel care co 
boară" — omologul şi omonimul lui Jupiter Elicius/\OS . p. 
393 ş.u./) ; iar prin aruncare de torţe aprinse imita fulgerele 
acestuia (Virgiliu, Eneida, VI, 585 ş.u. ; Diodor Sic., Biblio¬ 
teca istorică, 4. LXVIII şi 6, VI—VTI). 

Simion Florea Marian a crezut că numele acestui erou 
din mitologia greacă, Salmoneus, a generat termenul solomo¬ 
nar din folclorul 'mitic românesc (139, p. 158). A;,;a cum vom 
vedea, soluţia etimologică propusă de folcloristul bucovinean 
este falsă, dar apropierea făcută de el, între Salmoneus şi 
solomonar, este semnificativă. 

l) Să spunem cîteva cuvinte şi despre vrăjitoarea Pam- 
fila (din Măgarul de aur al lui Apuleius — sec. al II-lea e.n.) 
— un personaj probabil fictiv, dar nu mai puţin emblematic 
pentru un anume tip de vrăjitoare din societatea romană, din 
antichitatea tîrzie. Ea putea să „cufunde lumea în haosul 
străvechi", aruncînd astrele în Tartar, sau învăluind soarele 
„într-o negură greu de pătruns, condamnîndu-1 la un veşnic 
întuneric" ; de asemenea, putea, ungîndu-se pe trup cu c 

alifie miraculoasă, să se preschimbe în pasăre (bufniţă), pen¬ 
tru a zbura dintr-un loc în altul (Măgarul de aur, II, III). 
Credinţele şi practicile descrise de Apuleius le întîlnim peste 
un mileniu, în forme aproape identice, la vrăjitoarele Evului 
Mediu european : practici magice şi presupuse puteri meteo¬ 
rologice, folosirea de unguente miraculoase şi deplasarea în 
văzduh călare pe demoni. Mai mult decît atît, astfel de cre¬ 
dinţe (vezi zicala „dracul e calul babelor") şi practici magice 
au supravieţuit, pînă acum cîteva decenii, în unele regiuni 
conservatoare ale României — „în inima Munţilor Apuseni", 
de exemplu, unde „patrimoniul magic a fost mult mai bine 
conservat" (39, p. 74) : „(Vrăjitoarele) au acoperit foeu să nu 
să vadă şi au stins lampa şi s-au desbrăcat în pchielea goală 
şi s-au uns cu nişte unsori pe tot trupu şi cîn au gătit au ieşit 
pe horn afară" (39, p. 75). Vezi elemente similare într-o po¬ 
vestire culeasă în Moldova, la începutul secolului al XX-lea 
(76). Din cele mai vechi timpuri, pentru mentalitatea populară, 
putinţa unui om de a se ridica în văzduh era sinonimă cu 
putinţa acestuia de a guverna fenomenele atmosferice. O ast¬ 
fel de credinţă a supravieţuit pînă tîrziu, în epoca modernă. 
Este motivul pentru care, de exemplu, la Bruxelles, în anul 
1828, populaţia a ameninţat cu moartea şi a alungat o femeie 
nevinovată, care dădea spectacole populare de ascensiune cu 
aerostatul, acuzînd-o că a declanşat şi menţinut ploile exce¬ 
sive care periclitau recoltele (108, p. 385). 

m) Polyaenos (sec. II e.n.) consemnează o informaţie pri¬ 
vitoare la Kosingas — mare preot al zeiţei Hera şi conducă¬ 
tor al triburilor trace Kebrenioi şi Sykaiboai. Acesta îşi atri¬ 
buia privilegiul de a comunica cu zeiţa Hera, urcîndu-se în 
cer pe „o mulţime de scări mari de lemn [...] puse cap la cap" 
(Stratagemata VII, 22). Nu ştim pe care zeu sau zeiţă a tra¬ 
cilor a asimilat autorul roman cu zeiţa Hera, dar ştim că, în 
imnurile orfice, Iiera este numită „mama ploilor mănoase şi 
doica vînturilor iuţi" (146, p. 695). Mircea Eliade era convins 
de faptul că „în episodul foarte raţionalizat de Polyaenus", 
referitor la marele preot Kosingas, „se descifrează un vechi 
rit trac de ascensiune extatică [...] la Cer" (41, p. 57), un ri¬ 
tual de „iniţiere orfică" (147, p. 104). 

n) Tot la sud de Dunăre, într-o zonă locuită în antichi¬ 
tate de triburi tracice (misi, geţi, tribalii) s-a descoperit, re¬ 
lativ recent, un tezaur conţinînd tăbliţe de argint aurit. Pe 
două dintre ele par a fi figurate preotese vărsînd libaţii, ţi- 
nînd de căpăstru un balaur cu cap de cal şi, poate chiar, înăl- 

ţîndu-se în văzduh călare pe acesta. Dar despre acest tezaur 
traco-getic, datat sec. IV î.e.n. şi descoperit la Letniţa (în 
zona nordică a Bulgariei de azi), vom mai avea prilejul să 
vorbim, peste cîteva pagini. 

o) Tot pe tărîm trac s-a născut tradiţia referitoare la 
Orfeu (fiu al regelui trac Oiargos), preot al zeului Apollo şi 
întemeietor al misterelor care-i poartă numele. Prin cîntecelc 
sale, Orfeu îmblînzea stihiile dezlănţuite ale naturii, aşa cum 
a făcut-o, de exemplu, în timpul expediţiei argonauţilor, cînd 
a potolit prin (des)cîntec furtuna. Intr-un epitaf dedicat lui 
Orfeu (Antipater din Sidon — sec. II î.e.n.) stă scris : „Orfeu 
(prin farmece) ... nu vei mai adormi furtuna, nici grindina 
potopitoare, / Nici viscolul stîrnind zăpezi, nici vuietul hai¬ 
nei mări“ (Antologia palatină VII, 8, cf. 69, p. 8). De ase¬ 
menea, imnurile orfice au păstrat invocaţii adresate norilor 
— pentru a trimite „puzderia de stropi fecunzi 11 (Imn XXI), 
mării — pentru a se arăta „binevoitoare 11 şi pentru a trimi¬ 
te „un vînt prielnic 14 (Imn XXII), daimonului Nereus — pen¬ 
tru a cruţa de furtună (Imn XXIII) şi lui Zeus — a cărui 
invocare magică este dublată de libaţii, pentru ca acesta să-şi 
descarce mînia („Potop, vîntoasă vijelie şi tunete asurzitoa- 
re“) pe meleaguri pustii, nelocuite : „Prea fericite zeu, des- 
carcă-ţi mînia-n valuri de noian / Şi-n creştete de munţi ! Cu 
toţii cunoaştem marea ta putere, / Primind libaţiile noastre, 
ne hărăzeşte gînduri bune“ (Imn XIX, cf. 69, p. 40—43). Du¬ 
pă cum consemnează tradiţia, unele dintre incantaţiile magi¬ 
ce şi imnurile orifice ar fi fost „însemnate 11 de Orfeu pe „tă¬ 
bliţe de lemn“ (Euripide, Alcesta 962), altele ar fi fost com¬ 
puse de acesta „sub puterea inspiraţiei divine 11 , iar „Musaios 
le-a aşternut în scris, după ce a făcut unele mici îndreptări 14 
(Aristid. Orationes 41 ; cf. 64, p. 67). Despre Musaios — „dis¬ 
cipol al lui Orfeu, deşi mult mai în vîrstă 44 (cf. Suidas), tot 
trac (cf. Strabon şi mulţi alţii) şi tot poet cîntăreţ şi tauma¬ 
turg — se spune că ar fi fost înzestrat cu darul de a zbura 
de către Boreas (135) — personificare draconomorfă (cu aripi 
şi coadă de şarpe) a vîntului de nord, care-şi avea lăcaşul 
într-o peşteră din muntele tracic Haemus. 

p) Să-l mai amintim pe hiperboreanul Abaris (sec. VII— 
VI î.e.n.), aşa cum apare acesta în tradiţia antică. Abaris, 
preot al zeului Apollo Hiperboreanul, era şi el un „călător 
prin văzduh 44 (aerobates), avînd ca vehicul o săgeată de aur. 
Chiar numele său pare să-i confirme această aptitudine : gr. 
a-baris = fără greutate, uşor (aşa cum apare la Aristotel, Des- 

j pre cer 1, 8, 16 etc.). Iatromant şi taumaturg, autor de incan¬ 
taţii rituale (katharmoi), preotul-mag Abaris era dotat şi cu 
puteri miraculoase asupra stihiilor atmosferice : el putea, de 
exemplu, „să deturneze vînturile“ (Iamblichos, V. Pyth. 91). Să 
punem în paranteză faptul că, după unii autori antici, hiper- 
boreii locuiau la nord de peştera din munţii Haemus, unde-şi 
avea sălaşul Boreas (Hyper-Boreas = mai sus de Boreas), iar 
după alţii (Diodor din Sicilia, Bibi. ist. II, 47) aceştia sînt „un 
fel de preoţi ai lui Apolo“ care „locuiesc dincolo (mai sus — 
n.n.) de locurile unde bate vîntul Boreas“, nu departe de 
Lună (deci în văzduh, în nori). Unii cercetători moderni i-au 
identificat pe misterioşii hiperboreeni cu homines religioşi 
daco-geţi (75 ; 101, p. 286—291). Revenind la magul Abaris, 
să consemnăm faptul că, pentru unii istorici şi filologi (Th. 
.Mommsen, I. I. Russu — 73, p. 122 ; 157, p. 130), Seuthes — 
tatăl lui Abaris (cf. Suidas) — ar fi una şi aceeaşi persoană 
cu marele preot al geţilor („învăţatul Zeuta“), pe care Iorda- 
nes (Getica, 39) îl aşază alături de Zalmoxis şi Dece- 
neu. Seuthes este, oricum, un antroponim trac, fiind cunoscută 
o întreagă dinastie purtînd acest nume la tracii odrisi, în se¬ 
colele V—IV î.e.n. . Seuthes I a domnit (424—410 î.e.n.) pes¬ 
te un întins regat trac, care îngloba mai multe triburi tra¬ 
cice, inclusiv geţi (Tucidide, Istorii, II, 96—97). De aseme¬ 
nea, Platon ( Charmides, 158 b) aminteşte descîntecele rituale 
ale preotului Abaris, ca avînd aceleaşi virtuţi magice ca cele 
iale preoţilor geto-daci ai lui Zalmoxis. 

r) Dar adevăratul taumaturg care, conform tradiţiei, a 
excelat în arta stăpînirii fenomenelor atmosferice, a fost Em- 
pedocle din Agrigen (sec. V î.e.n.) ; cel poreclit „gonitorul 
vînt.urilor“ (gr. alexttnemos — cf. Iamblichos, V. Pythh. 135— 
136) pentru că, odată, sacrificînd mai mulţi măgari (sacrificii 
specifice hiperboreenilor — cf. Pindar, Pythice, X, 33), a fă¬ 
cut din pielea lor burdufuri în care „a închis“ vînturile care 
pustiau recoltele (Diog. Laert., VIII, 6; cf. 58, p. 411). Tot 
Empedocle a fost acela care îşi asigura discipolii că îi poate 
învăţa cum să oprească sau că declanşeze, pe cale magică, 
furtunile şi ploile, în beneficiul oamenilor ; aşa cum rezultă 
din acest fragment de poem, atribuit lui însuşi : „Astfel, tu 
vei opri violenţa neobosită, / A vîntoaselor ce se aruncă pes¬ 
te ogoare / Şi cu suflarea lor distrug cîmpii cultivate, / Da¬ 
că vei voi, din contră, s-aduci bune vînturi / Vei crea pentru 
oameni seceta binevenită / Din sumbra ploaie, iar din sece- 

ta verii isca-vei / Ploi ca torenţi ce curg din ceruri şi pomii, 
adapă (Diog. Laert., VIII, 59 — ci'. 59, p. 513). 

Să mai semnalăm faptul că Ileracleides din Pont consem¬ 
nează informaţia (preluată de Diog. Laert., VIII, 67), privind 
ridicarea la cer într-o „pară de foc 44 a lui Empedocle, şi că 
unii autori moderni (J. Bidez, E. R. Dodds — 67, p. 194), con¬ 
sideră această legendă a „transferului corporal 14 al magului, 
ca fiind mai veche şi mai autentică decît alte versiuni ale le¬ 
gendei referitoare la „dispariţia 44 lui Empedocle. 

s) Ca şi Mircea Eliade (148), loan Petru Culianu (56, p. 
34) consideră, pe drept cuvînt, că deplasarea în văzduh este - 
una dintre facultăţile cele mai importante ale iatromanţilor 
şi taumaturgilor din tradiţia antică, deplasare care se efec¬ 
tuează fie „în carne şi oase 44 (Abaris, Empedotim, Musai os, 
Phormion, Parmenide), fie „cu spiritul 44 (Aristeas, Epimenide, 
Herfnotim, Cleonim). Karl Meuli, E. R. Dodds (67, p. 166 ş.u. 
şi p. 188) şi alţi autori, au susţinut, pe de o parte, că trăsă¬ 
turile acestor extatici ar fi „de tip şamanic 44 şi, pe de altă 
parte, că proliferarea in tradiţia greacă, la sfîrşitul perioadei 
arhaice, a extaticilor cu „comportament şamanic 44 , s-ar datora, 
în bună măsură, contactului grecilor cu civilizaţia tracă şi 
scită. Aceasta, în primul rînd, pentru că „un comportament 
de acest tip începe să fie atestat la greci o dată cu coloniile 
greceşti la malul Mării Negre şi nu înainte 44 (67, p. 188) şi, 
în al doilea rînd, pentru că mare parte dintre aceşti tauma¬ 
turgi sînt, într-un fel sau altul, legaţi de zonele „nordice 44 
(faţă de greci) : mulţi dintre ei sînt preoţi ai unui zeu „nor¬ 
dic 44 pe care grecii l-au asimilat cu Apolo, adăugîndu-i (u)to- 
ponimul „Hiperboreanul 44 ; Orfeu, Musaios şi alţii sînt traci ; 
Abaris vine în zbor din Hiperboreea ; Aristeas (sau doar su¬ 
fletul acestuia), sub formă de corb (Pliniu, Nat. Hist. VII, 174), 
vizitează „posedat de Apolo 44 pe sciţi, hiperborei şi alte popu¬ 
laţii „nordice 44 pe care le descrie în poemul Arimaspcia (IIe~ 
rodot IV, 13—16) ; Leonim din Atena — unui din legendarii 
lrieros iatros — rănit fiind, este trimis de oracol, pentru a 
se tămădui, în insula Leuke (Alba), localizată „la gurile Is- 
trului, în Pontul Euxin 44 (Pausanias, Călătorie în Grecia, III, 
19, 11) ş.a.m.d. Oricum, deja în sec. al V-lea î.e.n. astfel de 
credinţe şi legende despre taumaturgi care călătoresc prin 
văzduh (cu trupul sau cu sufletul) „erau un subiect atît de 
familiar la Atena — notează E. R. Dodds —, încît Sofocle 
se referă la ele în Electr a, fără a simţi nevoia să dea nume 44 
(67, p, 167). 

Paranteza pe care am inserat-o, cuprinzînd o lungă, dar 
deloc exhaustivă enumerare, are rostul de a arăta că „ima¬ 
ginea" unor preoţi traci despre care se credea că stăpînesc 
fenomenele atmosferice călătorind prin nori (pe balauri, sau 
pe alte vehicule fantastice), nu era o „imagine" singulară, do 
excepţie, pentru gîndirea. magico-mitică a antichităţii. Prin 
urmare, nu era obligatoriu să pară „prea frapantă, prea exoti¬ 
că pentru a nu fi reţinută şi redată de autorii greci" (4, p. 
125). Existenţa unor astfel de practici şi credinţe la tracii de 
la Dunăre este, în principiu, posibilă. Dacă un astfel de fe¬ 
nomen magico-religios a existat intr-adevăr, el nu ora ieşit 
din comun ci, dimpotrivă, era determinat şi justificat de men¬ 
talitatea epocii, avînd în vedere faptul că fenomene magico- 
religioase similare sînt din belşug atestate de literatura miti¬ 
că şi istorică a antichităţii europene şi asiate. 


Mihai Coman crede, pe bună dreptate, că solomonarul 
este „una dintre cele mai complexe şi problematice figuri ale 
mitologiei populare, figură ambivalenţă şi controversată tot¬ 
odată", în sfera căreia ar coexista în paralel mai multe stra¬ 
turi : „a) motive legate de ciclul iniţierii şi cetele de iniţiaţi 
(şcoala subterană, alesul, lupta rituală cu demonii) ; b) di¬ 
mensiuni epice asociate ciclului folcloric al regelui Solotmon 
(omniscienţa, obiectele cu atribute magice, graiul animalelor, 
puterea asupra furtunii) ; c) interferenţe (firave, însă) ale te¬ 
maticilor creştine (cartea sacră, diavolul dascăl, vindecarea 
sufletului) ; d) bănuite, dar deloc incerte, conture ivite din po¬ 
sibila descendenţă a solomonarului din zeităţile uraniene (tra¬ 
vestiul umil, cerşitul, răsplata, furtuna)" (4, p. 136). 

In studiul citat se aduc argumente interesante privind 
asocierea solomonarului cu zeul suprem, uranian, stăpînul 
furtunilor. Premiza este corectă, dar nu este obligatoriu ca 
relaţia să fie de tip direct : Zeul Furtunii —► Solomonar. Re¬ 
laţia poate fi şi indirectă, prin intermediu] preoţilor zeului 
furtunii (eventual controversaţii „călători prin nori") ; şi a- 
nume : Zeul Furtunii —► preotul Zeului Furtunii Solomo¬ 
nar. într-adevăr, acesta din urmă pare a fi mai degrabă ima¬ 
ginea degradată, folclorizată, a unui preot arhaie, decît cea 
a unui zeu arhaic : solomonarul este, pentru mentalitatea popu¬ 
lară, o apariţie concretă, pămînteană, o fiinţă reală deci şi 
nu una „divină" şi, cu atît mai puţin, o imagine onirică, ge¬ 
nerată de subconştientul colectw, cum crede P. Ursaehe, care 

a încercat o abordare psihanalitică a problemei în specia] (7,. 
p. 109—110) şi a fenomenelor folclorice româneşti în gene¬ 
ral. In tradiţia populară, nu este vorba de un singur solomonar 
— unic stăpîn al fenomenelor meteorologice, cum este cazul. 
Sf. Ilie, de exemplu — ci de solomonari. Aceştia au (de multe 
ori, în legende) nume şi biografii ; sînt consicderaţi a fi „câ- 
lugări“, „oameni sfinţi 11 , „oameni pioşi şi învăţaţi“ etc., oa¬ 
meni predestinaţi să aibă puteri supranaturale, dar care se 
supun unei prelungite şi obligatorii recluziuni iniţiatice. Pu¬ 
terile solomonarilor nu sînt nelimitate (ca cele ale zeului) şi 
acţiunile lor nu sînt infailibile ; există oameni (contrasolomo- 
narii) şi gesturi rituale (bătutul clopotului, descântecul, ame¬ 
ninţarea cu arme tranşante), care pot diminua, sau chiar anu¬ 
la puterile solomonarilor. Intr-un cuvînt, solomonarul nu parc 
a se defini ca o entitate divină ci, mai degrabă, ca nr. om 
iniţiat, dotat cu puteri supranaturale. Un om (vrăjitor, p.mot), 
dar ale cărui însuşiri şi comportamente sînt reflectări, la sca¬ 
ră umană, ale celor ale zeului furtunii. O astfel de prcmiză 
ne permite să credem că în spaţiul carpato-dunărean exista 
o tagmă arhaică de preoţi cu funcţii meteorologice şi deci şi 
un arhaic zeu al furtunii. Mai mult decît atît, datele folclo¬ 
rice pe care le deţinem în privinţa solomonarilor le putem 
folosi (evident cu prudenţă), pentru a reface şi completa por¬ 
tretul, puţin cunoscut, al zeului furtunii şi respectiv al preo¬ 
ţilor acestuia. 


3. BALAUR — SOLOMONAR 

Unii cercetători au încercat deja, cu rezultate notabile, 
astfel de „refaceri“, dar unele completări s-ar putea dovedi u- 
tile. După opinia noastră, motivul central şi punctul cheie in 
mitologia solomonarului este relaţia acestuia cu balaurul fur¬ 
tunii. Sîntem perfect de acord cu opinia lui Troian Hersenî 
privind faptul că balaurul este, în această parte a lumii, o 
reminiscenţă folclorică a unei fiinţe mitologice primordiale, 
care întruchipa, într-o fază arhaică, haosul aevatic prec^smo- 
gonic (5, p. 16). Tot Traian Herseni susţine „independenţa 
originară a balaurilor 14 în guvernarea fenomenelor meteorolo¬ 
gice şi faptul că posibilitatea „îmblînzirii“ acestora de către 
magicieni (preoţii geto-daci şi, ulterior, solomonarii), a apă¬ 
rut într-o „fază mai avansată 14 . M. Coman este şi el „de acord 
cu ideea... potrivit căreia şolomonarul este un adaos ulterior 

care s-a grefat pe ansamblul mitologic mai vast al balauru¬ 
lui si al relaţiilor acestuia cu mişcarea stihiilor cereşti 44 (4, 
p. 135). 

Nu împărtăşim teoria lui Tr. Herseni privind „indepen¬ 
denţa originară a balaurilor 44 în guvernarea fenomenelor me¬ 
teorologice, chiar dacă este vorba de „o fază arhaică 44 (5, p. 
21). Pentru mentalitatea mitică, balaurul — principiu al Hao¬ 
sului — este doar unul din termenii unui binom cosmologic 
arhetipal, celălalt termen fiind zeul demiurg — principiul Or¬ 
dinii — învingător al balaurului şi creator al Cosmosului. Din 
momentul mitic al cosmogenezei, statutul balaurului nu este 
unul de independenţă, ci de dependenţă faţă de zeul cosmo- 
gon, sau mai exact de interdependenţă. 

Apelativul solomonar a apărut (vom încerca să arătăm 
cum şi cină), relativ recent în lexicul limbii române, pentru 
a desemna vrăjitorul popular cu puteri meteorologice caro 
era, probabil, o imagine folclorizată a unui tip de preot ar¬ 
haic. Acesta din urmă, la rîndul său, era o proiecţie la scară 
umană a zeului uranian suprem care, în „momentul zero 44 al 
Universului, a învins/îmblînzit balaurul şi a organizat Hao¬ 
sul. O legendă cosmogonică românească surprinde această în¬ 
fruntare dintre zeul demiurg (Fărtatul) şi balaurul acvatic 
primordial : „Cum şarpele iscodea şi urzea mereu împotriva 
Fă-tatului, atunci Fărtatul l-a prins de coadă, l-a învîrtit de 
două ori cum învîrţi un bici şi l-a zvîrlit în hău. Şi a zis : 

— Să te încolăceşti în jurul pămîntului de nouă ori şi să-l 
aperi de prăpădul apelor 44 (85, p. 246). Rolul hidro-meteoro- 
logic îi revine şarpelui (balaurului) primordial, dar în urma 
şi datorită gestului şi ordinului cosmogonic al Demiurgului, 
Acest ordin şi acest gest cosmogonice vor fi reluate ulterior, 
de zeu şi de preoţii acestuia, ori de cîte ori împrejurările o 
reclamă şi anume în toate situaţiile (inclusiv cele meteorolo¬ 
gice nefaste), în care Ordinea Cosmosului este periclitată dc 
stihiile haotice. Zeul uranian este (ca şi Indra, Bel-Marduk 
etc.), un învingătorlîmblînzitor al balaurului, iar preotul a- 
cestuia (şi mai tîrziu solomonarul) — pentru care zeul este 
un model comportamental — preia şi el această funcţie. 

Bazîndu-se pe elemente de istorie comparată a religiilor, 
Mircea Eliade a adus argumente convingătoare privind sta¬ 
tutul probabil al zeului Gebeleizis în panteonul geto-dac. Zeu 
primordial al cerului (de tip Dyaus), Gebeleizis a devenit — 
proces binecunoscut în istoria credinţelor şi ideilor religioase 

— zeu al furtunii (fulgerului) şi al fertilităţii (ca Zeus sau 

Baal) (41, p. 67). El era aducătorul ploilor utile şi stăpînito- 
rul (îmblînzitorul şi nu provocatorul) furtunii. El era probabil, 
imaginat ca atacând cu fulgere balaurul furtunii (ca mai tir- 
ziu Sf. Ilie) şi stăpînindu-1 prin punerea frîului şi încăleca¬ 
rea lui (ca mai tîrziu solomonarii). Preoţii zeului efectuau 
un act cultual pozitiv (41, p. 67), imitînd şi ajutînd zeul ful¬ 
gerelor în lupta sa cu demonul norilor de furtună, fie săge- 
tindu-1 pe acesta din urmă, de pe pămînt (Herodot IV, 94), fie 
„legîndu-l“ şi „călărindu-l“ în cer (dacă înţelegem astfel rolul 
jucat de preoţii „călători prin nori“, amintiţi de Strabon. 
Gcogr. Vii, 3, 3). 

Dacă privim superficial relaţia dintre balaur şi solomo¬ 
nar, acesta din urmă nu pare a face parte din galeria atît de 
amplă a învingătorilor de balauri. Adversitatea şi lupta din¬ 
tre ei (elemente comune şi aproape obligatorii în mito-folclo- 
rul românesc şi de aiurea), nu apar în mod explicit, ceea ce 
nu înseamnă că ele nu au supravieţuit şi că nu pot fi dece¬ 
late, chiar dacă în forme mascate sau atrofiate. 

Pentru mentalitatea populară, „balaurii sînt duhuri rele u 
(li, p. 136), care (prin secetă, furtună sau grindină) disturbă. 
ordinea, naturii şi a colectivităţii umane, pentru că balaurii 
„poartă duşmănie oamenilor 0 (8, p. 138). Iată o credinţă popu¬ 
larii din Haţeg, pe care o întîlnim şi în alte regiuni ale ţării ■ 
„...balaurii totdeauna poartă ură oamenilor, şi numai solomo¬ 
narilor e a se mulţumi, că nu bate piatra (grindina) de cita 
ori sunt pe ceriu nori grei. Cînd şolomonarul şi bălaurul sunt 
sus în văzduh, bălaurul întreabă de şolomonar, că îs la ţară, 
ori pe pădure. Şolomonarul, ştiindu-i gîndul, răspunde că îs 
la ţară, cînd îs pe pădure şi astfel bate piatra pe păduri şi 
incuri pustii. Dacă bălaurul cu toate acestea ar slobozi piatr;; 
pe sămănături, atunci şolomonarul smînceşte din friu, şi îl 
abate pe păduri. Dacă nu poate învinge... atunci îl trînteşh 
(pe bălaur) la pămînt“ (8, p. 138). Balaurul nu este răspunză¬ 
tor numai pentru excesul de ploaie, dar şi pentru lipsa ei (ca 
demonul ofidian Vritra, în mitologia vedică). Intr-o legendă 
ardelenească, din colecţia lui Fr. Muller (30, p. 167), se spu¬ 
ne că balaurii au furat norii de pe cer, producînd secetă timp 
de şapte ani. In astfel do cazuri, cel chemat să restabilească 
ordinea este fie Dumnezeu (ca în legenda mai sus menţionată), 
fie solomonarul, ea în acest descîntec din folclorul minerilor 
din Munţii Apusc-ni : „Dacă tăul o săcat / Şteampurilo nu mm 
bat, / Hai ploaie eu şirloaic / Foieşu să se înfoaie / Şi-o tre¬ 
cut şolomonaru / Care umblă cu şercanu (balaurul) / Din zbică: 

o pocnit / Pe iei s-o suit / Şi s-o tăt rotit / Ploaia s-o pornit / 
Şi s-or umplut tăurile / Şi s-or pornit şteampurile...“ (19, p. 84). 

Funcţia malefică a balaurului şi cea benefică a solomo¬ 
narului (şi de aici adversitatea şi înfruntarea dintre cei doi), 
rezultă limpede din exemplele citate şi avem suficiente mo¬ 
tive să credem că acesta era statutul autentic, iniţial, al ce¬ 
lor două fiinţe mitice. Ulterior, în unele credinţe, solomona¬ 
rul a căpătat şi trăsături negative, dar la această alterare a 
statutului său iniţial au concurat cîteva fenomene psiho-so- 
ciale pe care merită să le punctăm : 

1) Sensul iniţial al celor două miteme a devenit ceţos, 
diferenţele specifice s-au atenuat pe parcurs, astfel că balau¬ 
rul şi solomonarul au făcut corp comun, ajungînd să se con¬ 
tamineze, să se întrepătrundă sau chiar să se identifice. îr 
unele zone ale ţării, de exemplu, se crede că solomonarii „în 
prtuncia lor 11 trebuie să stea şapte ani sub pămînt „fără să 
vadă razele soarelui 11 (20), condiţie pe care, de fapt, trebuie 
să o îndeplinească şarpele pentru a deveni balaur. Sînt ates¬ 
tate cazuri în care balaurul este imaginat ca fiind „jumătate 
om. jumătate şarpe 11 (8, p. 134) sau, pur şi simplu, ca fiind 
om : „bălaurii îs oameni 11 (8, p. 135). în unele zone din Tran¬ 
silvania, solomonarul este numit şercan, de la magh. sârkâny 
balaur (3, p. 48). Pierzîndu-i-se semnificaţia iniţială şi, 
deci, devenind cvasiinutil, unul din termenii binomului a pier¬ 
dut din importanţă, sau a dispărut complet. în această si¬ 
tuaţie, solomonarului i s-au atribuit şi o parte din funcţiile 
malefice specifice balaurului şi invers, acestuia din urmă i 
s-au atribuit o parte din funcţiile benefice ale primului. Ră- 
mînînd doar la acest nivel cronologic, relativ recent, un 
folclorist — care a propus o tipologie a fiinţelor mitice 
româneşti — nu a încadrat balaurul în categoria fiinţelor 
Malefice şi nici solomonarul în cea a fiinţelor Benefice, ci 
1-a încadrat pe amindoi în categoria fiinţelor mitice Benefi¬ 
ce -t- Mtleficc (11, p. 124). Din aceleaşi motive, Tr. Hersoni 
a ajuns la o concluzie similară şi anume aceea că, pentru gîn- 
direa populară, balaurul ar fi „o forţă primordială care poa¬ 
te' fi binefăcătoare sau răufăcătoare conform circumstanţe¬ 
lor 11 (5, p. 22). 

2) Un alt fenomen care ar fi putut să contribuie la alte¬ 
rarea statutului iniţial benefic al solomonarului în mentalita¬ 
tea populară a fost observarea faptului că, în pofida prezenţei 
şi intervenţiei acestuia, grindina şi furtuna se abat totuşi şi 
peste recoltele oamenilor, nu numai peste locurile pustii. Pen- 

tru a salva însă prestigiul solomonarului, oamenii i-au acordat 
circumstanţe atenuante în această privinţă ; el distruge numai 
recoltele acelor oameni care nu-1 miluiesc cum se cuvine, sau 
care încalcă alte norme ale colectivităţii : „cei care nu respec¬ 
tă normele etice ale satului sînt apoi pedepsiţi, prin declanşa¬ 
rea furtunii, de către solomonarul justiţiar 11 (4, p. 135). Din 
aceleaşi motive a luat naştere un fenomen similar în ceea ce-1 
priveşte pe Sf. Ilie. Acesta îl fulgeră de regulă numai pe dia¬ 
vol (o adversitate analoagă celei dintre solomonar şi balaur), 
dar cînd fulgerul mai cade şi pe oameni sau pe gospodăriile 
lor, nu este privit în popor ca un semn că Sf. Ilie este răufă¬ 
cător, ci, dimpotrivă, că este un judecător divin ; este un semn 
că oameni fulgeraţi „au pe dracul în ei“ sau „sînt păcătoşi* 1 
sau „vorbesc de rău“ sau „lucrează de sărbători** sau „fac ră- 
utăţi“ (9, p. 393). 

3) Alt aspect (asupra căruia vom reveni peste cîteva pa¬ 
gini), este presiunea la care au fost supuse eresurile populare 
din partea doctrinei creştine oficiale, mai ales în ultimele trei- 
patru secole. In aceste condiţii, solomonarii (nu numai ei, ci 
şi alte tipuri de vrăjitori populari), din „oameni sfinţi şi pioşi“, 
au devenit „oameni blăstămaţi de Dumnezeu, cari se pun în 
legătură cu necuratul şi îşi vînd sufletul, ca să capete putere 
asupra văsduhului şi a balaurilor** (8, p. 143). Astfel, s-au răs- 
cut credinţe conform cărora solomonarii se nasc din „sufletele 
oamenilor cari au o moarte silnică** sau „din jidovi**, că „şcoa¬ 
la solomonarilor** este o „şcoală diavolească**, unde „dascăl e 
diavolul însuşi** ş.a.m.d. Traian Herseni a sesizat corect ade¬ 
vărata faţă a lucrurilor : „Solomonarii, în forma lor ncalte- 
rată de creştinism, nu sînt consideraţi ca fraternizînd cu dia¬ 
volul, nici ca recurgînd la mijloace necurate, nici ca fiind duş¬ 
mani ai speţei umane. Ei nu urmăresc şi nu pedepsesc deeîi 
pe cei răi“ (5, p. 19). Fenomenul este mult prea răspîndit şi 
notoriu în istoria religiilor pentru a-1 detalia : sub presiunea 
unei doctrine teologice, vechea religie devine magie, vechii 
zei (daimoni) devin demoni, vechii preoţi devin vrăjitori vîn- 
duţi diavolului etc. 

Schiţate fiind aceste fenomene psiho-sociale, sîntem în mă¬ 
sură să eliminăm elementele străine şi parazitare care s-au 
suprapus, bruindu-le, semnificaţiilor, dacă nu originare, cel 
puţin arhaice, ale celor două fiinţe mito-folclorice în discuţie. 
Dacă păstrăm criteriul maniheist, utilizat în vederea clasifi¬ 
cării fiinţelor mitologice româneşti (11), va trebui să aducem 
corecţiile care decurg din aserţiunile de mai sus : balaurul este 

o fiinţă malefică, spre deosebire de solomonar care ar trebuii 
inclus în categoria fiinţelor mito-folclorice benefice. 

★ 

Revenind la relaţia dintre cei doi termeni ai binomului, să- 
precizăm că adversitatea dintre balaur şi solomonar decurge 
din chiar antagonismul lor şi că, în pofida aparenţelor, aceas¬ 
tă adversitate este una de tip clasic. Ea se suprapune, în une¬ 
le privinţe pînă la identitate, modelului tipic, aşa cum apare 
acesta în legendele şi miturile româneşti şi de aiurea. Mon¬ 
strul (demonul) ofidian şi/sau acvatic disturbă fie ordinea Cos¬ 
mosului (fură/înghite astrele etc.), fie pe cea a Naturii (pro¬ 
duce secetă, furtună, cutremur), fie pe cea a colectivităţii u- 
mane (distruge recolta, pretinde jertfe umane etc.). în aceste 
condiţii, pentru evitarea instaurării haosului şi a dezordinii, 
apare ca inevitabilă înfruntarea dintre monstru/demon, pe de 
o parte, şi zeu/erou sau preot/vrăjitor, pe de altă parte. Pen¬ 
tru mentalitatea arhaică românească, din această ultimă ca¬ 
tegorie, a celor care au menirea de a rcstabili/menţine ordi¬ 
nea, făcea parte şi solomonarul. Totuşi, acesta nu pare să se 
lupte cu balaurul furtunii în sensul clasic al cuvîntului, poate 
pentru că, de regulă, solomonarul nu intervine pentru a re¬ 
stabili ordinea compromisă, ci pentru a o menţine pe cea exis¬ 
tentă. Menirea lui este să îmblînzească, cumva „din faşă“, ma¬ 
nifestările distructive ale stihiilor meteorologice. Dar chiar aşa 
stînd lucrurile, vom vedea că solomonarul are (chiar dacă 
atrofiat) comportamentul luptătorului cu balaurul. în ceea 
ce-1 priveşte, par să predomine gesturile şi „armele“ luptăto¬ 
rului magician, lucru firesc pentru un preot/vrăjitor. Solomo¬ 
narul supune balaurul cu mijloace magice : el îl farmecă, îl 
deseîntă — citind din „cartea solomonarului 11 , îl „leagă 11 — 
punîndu-i frîul şi, în final, încalecă pe el ca pe un cal îm- 
blînzit,. 

Punerea frîului pe capul balaurului în vederea încălecării 
Lui de către solomonar, este una dintre cele mai spectaculoase 
şi explicite forme ale „legării 11 monstrului, din lungul şir de 
astfel de acţiuni înfăptuite de zeii sau eroii magicieni din mi¬ 
tologia universală. Nu este vorba, în acest caz, ca în alte mi¬ 
turi şi legende, de o banală legare a monstrului (cu lanţul, 
cu centura, cu plasa etc.), ci de o „înfrînare“ — o superbă ale¬ 
gorie a supunerii stihiei, a impunerii unui principiu ordonator 
unei stări haotice, a îmblînzirii unei manifestări stihiale (fur- 

tună, grindină) şi a transformării ei într-una paşnică şi utilă 
•{ploaia) (151). 

Imaginea zborului prin văzduh a solomonarului pe spina¬ 
rea balaurului-norilor este şi ea definitorie. O regăsim subîn- 
ţeleasă în numele preoţilor traci kapnobatai care, probabil, imi¬ 
tau astfel gestul suveran de ordonator cosmic al zeului autoh¬ 
ton al furtunii şi, ulterior, aceeaşi imagine o regăsim în 
„drumul prin nori“ al Sf. Jlie (152). Aşa cum am mai avut 
prilejul să constatăm, această imagine nu este una decorativă ; 
a călări pe nori este un atribut definitoriu al zeilor uranieni 
(Indra, Baal-Hadad, Iahve) (153). Dar dacă, la cei din urmă, 
această imagine este înţeleasă, mai mult sau mai puţin, la fi¬ 
gurat, în cazul solomonarului a călări pe nori este o imagine 
-concretă şi explicită. 

* 

Faptul că balaurul nu opune (aproape) nici o rezistenţă 
solomonarului, nu trebuie să ne surprindă. Este o (lipsă de) 
reacţie tipică în faţa eroilor magicieni. In folclorul european 
creştinizat, abundă legendele hagiografice referitoare la sfinţi 
care leagă cu mantia şi lovesc cu cîrja balaurii care pustiesc 
o regiune sau alta. Numai în folcolorul francez, de exemplu, 
sînt atestate peste 50 de astfel de legende (10). Cea mai noto¬ 
rie dintre ele este legenda Sfintei Martha, care leagă balaurul 
Tarasque cu centura sa virginală. In aceeaşi sferă de semnifi¬ 
caţii intră şi legenda balaurului răpus de Sf. Gheorghe şi le¬ 
gat de fecioară (vezi, la noi, fresca respectivă pe faţada su¬ 
dică a bisericii Voroneţ şi ilustraţia din Cazania lui Varlaam). 
Tot fără luptă supune Iason balaurul care păzea Lina de aur, 
folosindu-se de descîntecc şi ierburi „aducătoare de somn“, 
primite de la Merieea — vrăjitoare care, nu întîmplător, se 
bucură de privilegiul de a călători prin văzduh cu un car tras 
de balauri. (Vezi, în eseul nostru despre Labirint, aportul A- 
riadnei şi rolul simbolic al ghemului în legenda răpunerii Mi¬ 
notaurului de către Tezeu.) 

Motivul apare (este drept, sporadic) şi în ciclul de basme 
şi legende solomonăreşti, ca intr-un basm bucovinean cules în 
1932 : într-o ţară „de la miază-noapte", din cauza unui ba¬ 
laur, ploaia şi furtuna nu mai conteneau, astfel că suveranul 
ţinutului este poreclit Negură împărat. Singurul mijloc de a 
scăpa de urgie este trimiterea în pustie a unei fecioare curate. 
Dintre fetele trimise, cele „necurate" sînt mîneate de „jivi¬ 
nele" (balaurii ?) care ascultau de solomonar, dar nu şi fe- 

cioara „curată" — eroina basmului. în acest punct al epicului,, 
structura scenariului (pînă aici clasică) devine atipică, prin 
contaminarea motivului binecunoscut şi universal răspîndit (pe 
care îl vom numi „legarea magico-erotică a balaurului"), cu 
mo li voii autohton (tangent cu primul) al „legării magice a ba¬ 
laurului de către solomonar". Nu mai apare, ca în scenariul 
tipic, un erou cu aptitudini „războinice" care răpunedmblîn- 
zeşte monstrul cu ajutorul (chiar dacă, uneori, neexplicit) al 
fecioarei, cu atributele sale „(erotico-)magice". Apare, în schimb, 
„solomonarul din pustie", care-şi „duce viaţa sub mare canon" 
(trăieşte izolat, este cast şi vegetarian) şi care o iniţiază pe 
eroină, făcînd-o „solomonăriţă", «lăruindu-i „căpăstrul cel fer¬ 
mecat" şi puterea de a stăpîni „stihiile firii", de a înfrîna şi 
călări balaurii furtunii. Eroina urmează sfaturile şi învăţătu¬ 
rile solomonarului şi reuşeşte, sub privirile uimite şi înspăi¬ 
mântate ale împăratului şi ale suitei sale, să îmblînzească mon¬ 
strul fără luptă: „Bala vine ca mielul şi fata-i pune căpăs¬ 
trul şi deodată-i sare în spinare... Atuncea fata i-a dat pinteni 
balaurului şi sorbul furtunii i-a luat pe sus şi i-a suit pînă în 
n»ri... Ca prin farmec, ploaia a încetat şi nourii cei negri s-au 
îndreptat, buluc, spre miazănoapte" (109, p. 179). 

în exemplele semnalate sau comentate mai sus — numă¬ 
rul lor poate fi uşor multiplicat, dată fiind larga răspîndire a 
motivului — observăm rolul jucat de fete-fecioare în cadrul 
scenariului mitico-epic în discuţie. Prezenţa şi aportul perso¬ 
najelor feminine, în cadrul acţiunii de „legare" a monstrului, 
pare să introducă o semnificaţie erotică. Nu întîmplător ele 
trebuie să fie tinere fecioare şi să fie expuse, goale sau în 
straie de mireasă, pe malul apei sau în faţa peşterii în care 
sălăşluieşte balaurul. Ulterior, cînd a apărut motivul „eroul 
care răpune monstrul şi mîntuie fecioara", aspectul erotic nu 
a dispărut, doar că în relaţia erotică fecioară-balaur, acesta din 
urmă este înlocuit de erou : în mituri şi basme este o regulă, 
care nu suportă excepţie, ca eroul să ia de soţie pe fata sal¬ 
vată din ghearele monstrului. Se pare că motivul „potolirea 
foamei monstrului" a înlocuit motivul, mai arhaic, „potolirea 
foamei sexuale a acestuia". Dar substituirea nu s-a produs în¬ 
totdeauna complet, astfel că, în unele texte mito-folclorice. 
au supravieţuit suprapuse ambele motive, prevalînd însă cel, 
bănuit de noi, mai arhaic. într-o legendă bănăţeană, „... la o 
fîntînă, balaurul mănîncă în fiecare zi un chip de fată mare 
după ce o iubeşte K (81. p. 482), iar într-un basm rusesc, „Zme¬ 
ul a apucat-o pe fata de împărat şi a tîrît-o în bîrlogul lui, dar 



de mîncat n-a mîncat-o ; tare frumoasă era, aşa că a luat-o de 
nevastă“ (82, p. 315). într-o variantă românească a legendei 
Sf. Gheorghe (sec. al XVII-lea), prinţesa-victimă e împodobită 
„ca şi la nuntă 11 şi oferită balaurului de soţie (171, p. 126). 

Motivul a supravieţuit şi în credinţele şi presupusele prac¬ 
tici ale vrăjitoarelor din Europa medievală, doar că cel „le- 
gat“ erotic — pentru a-i cîştiga bunăvoinţa şi colaborarea — 
nu mai este balaurul (Draco), ci înlocuitorul creştin al aces¬ 
tuia (Dracul). Timp de cinci veacuri, între secolul al XlII-lea 
(în anul 1275, la Toulouse, a avut loc prima ardere pe rug a 
unei vrăjitoare condamnate pentru presupuse relaţii carnale 
cu diavolul) şi secolul al XVIII-lea, sînt atestate nenumă¬ 
rate execuţii pentru acest delict, în toată Europa (86 ; 150). 
Unul din cele 15 delicte de care se făceau vinovate vrăjitoarele 
era considerat a fi „împerecherea cu diavolul 14 , cum scria Jean 
Bodin la sfîrşitul secolului al XVI-lea (La demonomanie des 
sorcieres, Paris, 1581), cu toate că, în acea epocă, începeau să 
se audă voci — ca cea a celebrului Jean Wier — care încer¬ 
cau să convingă Inchiziţia că „toate poveştile care vor să de- 
Lnonstreze relaţiile trupeşti cu diavolii sînt mincinoase 11 şi că 
aşa-numitele „vrăjitoare 11 sînt biete femei psihopate, care au 
nevoie de îngrijiri medicale şi nu de procese inchizitoriale 
(Jean Wier, Des prestigiis do.emonum et incantationis ac ve- 
nejiciis, Basel, 1563). 

Tot în sfera „legării erotice 11 intră şi unele manifestări 
de nuditate rituală, atestate pe tărîm românesc şi aiurea încă 
din cele mai vechi timpuri. Sînt cunoscute riturile apotropaice 
în cadrul cărora femeile se dezgolesc (şi cîteodată mimează ac¬ 
tul sexual) în vederea alungării/legării duhurilor rele. La ju¬ 
mătatea secolului al XVIII-lea, arhiepiscopul Moldovei, Mar- 
cus Bandinus, a descris un rit de nuditate rituală, Inenit să 
alunge/lege demonul ciumei : „... într-o noapte obscură 10 
fete bătrîne, despuiate, alergară de mai multe ori împrejurul 
satelor, gesticulînd cu săltaturi şi jocuri cu cîntece, (şi) arun¬ 
cau din mînă beţe aprinse..., făcînd aceasta, românii cred că 
ciuma nu se va atinge de oamenii goi, ei va avea ruşine... 11 (83, 
p. 57). Astfel de practici de nuditate rituală contra molimelor 
Sînt din abundenţă atestate şi la alte populaţii : slavi, fino- 
ugrieni etc. (41, p. 199). Tot în Moldova, dar la peste trei se¬ 
cole de la mărturia lui Bandinus, sînt consemnate scenarii 
rituale aproape identice (nuditatea şi circumambulaţiunea ri¬ 
tuale, descîntecul, ameninţarea cu beţe), avînd însă ca obiect 
al legării magico-erotice stihiile atmosferice : pentru a alunga 


192 



grindina, vrăjitoarea „ieşea afară şi-nconjura livada în pielea 
goală... Mergea îndărăt cu cîrja... Sorocea din gură“ sau „Cu 
nişte beţişoare de alun ; în pielea goală, se ducea cu beţele 
lingă iaz şi aducea sau oprea ploaia 44 (33, p. 126). (Să mai con¬ 
semnăm faptul că analogia dintre cele două practici rituale nu 
se opreşte aici. Apotropeu tipic, în cazul ciumei, cămaşa de 
cînepă expusă la hotar joacă acelaşi rol magic şi în cazul grin- 
dinei / 33, p. 126 /.) Practica nudităţii rituale, avînd drept 
scop „legarea 14 magică a stihiilor naturale şi a demonilor care 
le declanşează, are o vechime milenară. Plutarh (Mulierum vir- 
tutes, IX), consemnează astfel legenda potrivit căreia Belero- 
phon îl roagă pe zeul Poseidon să declanşeze o furtună-potop 
care să pustiască ogoarele lycienilor : „Marea înălţîndu-se ve¬ 
nea după el şi acoperea ogoarele. Cum bărbaţii nu puteau să-l 
înduplece, oricît îl implorau, i-au ieşit înainte femeile, ridi- 
cîndu-şi fustele şi dezgolindu-şi trupurile şi astfel, dîndu-se 
el înapoi de ruşine, s-au retras, după cum se spune, şi valurile 44 
(cf. 84, p. 160). 

Una dintre cele mai interesante legende, privind „legarea 44 
pe cale erotică a monstrului, este cea a Sfintei Martha care 
leagă, cu centura sa virginală, înfricoşătorul balaur Tarasque. 
In acest caz, cele două fopos-uri („legarea 44 şi „legarea erotică 44 ) 
s-au suprapus într-o formă spectaculoasă. Scoaterea centurii 
de castitate şi legarea monstrului Tarasque (la propriu) sînt 
gesturi a căror semnificaţie simbolică nu este decît foarte vag 
mascată : Sf. Martha dăruieşte propria sa virginitate balauru¬ 
lui, în vederea „legării 44 magico-erotice a acestuia. 

* 

Punind în discuţie posibilitatea supravieţuirii, in forme 
folclorice, a tradiţiei arhaice referitoare la preoţii-anahoreţi 
daco-geto-misieni, merită să comentăm unele mărturii istorice 
.şi arheologice, mărturii care, fie au fost neglijate de cercetă¬ 
tori, fie au fost abordate din alte perspective decît cea a stu¬ 
diului de faţă şi, mai ales, a rîndurilor de mai sus. 

Ştim, sau cel puţin bănuim, rolul major pe care l-a jucat 
balaurul în mitologia geto-dacilor. Nu deţinem totuşi informaţii 
documentare precise în această privinţă. Cu atît mai mult, 
nu ne este permis să neglijăm unele texte antice care cuprind 
oarecare informaţii (chiar dacă vagi şi ambigue) referitoare 
la aceasta problemă şi, mai ales, privitoare la relaţia care ne 
interesează acum în mod deosebit — aceea dintre balaur şi 
preot. Textele despre care aminteam se referă la Galerius (a- 

juns împărat al Romei) şi la mama acestuia (o preoteasă dacă).. 
Dar să vedem pe scurt biografiile celor două personaje istori¬ 
ce, biografii pe care a încercat să le contureze, încă de la în¬ 
ceputul secolului al XlX-lea, Gh. Şincai în Hronica românilor. 

In prima jumătate a secolului al III-lea e.n., a trăit în 
Dacia „o preoteasă a zeilor de munte** (Lactantius, De morţi-■ 
bus persecutorum XI), cunoscută sub numele romanizat Ro- 
mula — „originară din regiunile de dincolo de Dunăre** (ibi- 
dem IX, 2). In urma deselor şi puternicelor invazii ale carpilor, 
Romula se vede nevoită să se stabilească la sud de Dunăre, 
se pare în localitatea Serdica (Sofia de azi). Emigrarea s-a 
produs probabil în jurul anului 245 e.n., cînd este atestat cel 
mai puternic atac al carpilor împotriva Daciei. în jurul anu¬ 
lui 250, la Serdica, se naşte Galeriu, care va îmbrăţişa cari¬ 
era militară. In anul 293, împăratul Diocleţian (284—305) îl 
ridică pe Galerius la rangul de Caesar şi îl însărcinează cu 
administrarea Peninsulei Balcanice. In această calitate, el a- 
pără graniţa nordică a imperiului (pe atunci la Dunăre) de 
invaziile succesive ale carpilor, învingîndu-i de fiecare dată, 
motiv pentru care primeşte titlul triumfal de Carpicus Maxi- 
mus (158). Galerius a fost cel mai înverşunat susţinător (după 
unii, chiar iniţiator) al politicii anticreştine duse de Diocleţian. 
La moartea acestuia din urmă (în anul 305), Galerius devine 
împărat (Augustus al Orientului, în cea de a doua tetrarhie). 
sub numele Caius Valerius Maximianus Galerius. Ca împărat 
roman de origine dacă, se pare că el a recucerit temporar o 
parte a Daciei, la nord de Dunăre : „Neamul Carpilor a fost 
atunci biruit şi trecut în teritoriul roman** (Iordanes, Romana. 
217), ba chiar „a declarat că este duşmanul numelui de roman 
şi că vrea să schimbe titulatura imperiului roman cu aceea de 
imperiu dacic** (Lactantius, De mort. persec. XXVII, 9). După 
cum susţine Victor Aurelius, Galerius a fost înmormîntat (anul 
311) în Locus Romulianus (*= Romula) — eastru şi oraş ro¬ 
man la nord de Dunăre (azi Reşca, corn. Dobrosloveni, jude¬ 
ţul Olt), fostă capitală a provinciei Dacia Malvensis (79). Ga¬ 
lerius ar fi numit oraşul astfel, „după numele Romula al ma¬ 
mei sale** (Victor Aurelius, De vita et moribus imp., 40, 16). 
Romula — personaj istoric care ne interesează în cea mai 
mare măsură — este descrisă ca fiind o mare preoteasă de la 
nord de Dunăre (mater ejus Transdanuviana, c f. Lectantius), 
care aducea sacrificii „zeilor de munte** : „...mama lui Ga¬ 
lerius era o preoteasă a zeilor de munte (deorum montium 
cultrix), care aducea sacrificiu aproape în fiecare zi şi-i pri- 

mea pe slujitorii săi la mese şi ospeţe* (Lactantius, Op. cit. 
XI). Nu putem şti cine erau „zeii de munte* ; poate zei ura¬ 
nieni, sau zei care locuiau, ca şi Zalmoxis, pe Kogaionon — 
„muntele (care) a fost socotit sfînt* de către geţi (Strabon, 
•Geogr. VII, 3, 5). Două elemente par să coincidă cu informa¬ 
ţiile pe care le deţinem privind misterele întemeiate de Zal¬ 
moxis : a) practica sacrificiilor şi b) practica banchetelor ri¬ 
tuale. 

a) în privinţa periodicităţii sacrificiilor („aproape în fie¬ 
care zi“) este vorba fie de relatarea unor gesturi sacrificiale 
minore (libaţii, ofrande alimentare), fie de o exagerare a au¬ 
torului. Lactantius a fost un autor creştin (c. 260 — c. 325), 
care a scris strict de pe această poziţie, mai ales lucrarea la 
care ne referim (De mortibus persecutorum), în care a pre¬ 
zentat, de pe poziţia apologeticii creştine, biografiile împă¬ 
raţilor care au persecutat pe adepţii noi religii. Este deci fi¬ 
resc să-l bănuim de exagerări menite să discrediteze cultul 
„barbar* şi „păgîn* practicat de mama lui Galerius şi să de¬ 
monstreze că „în sufletul acestei bestii (e vorba de Galerius 
— n.n), era o sălbăticie înnăscută, străină de sîngele roman* 
(De mort. per sec. IX). De altfel, exagerări similare (dictate 
însă de alte considerente), se regăsesc şi la alţi autori antici : 
Strabon, vorbind despre cucernicia femeilor gete, citează din- 
tr-o carte (pierdută azi) a comediografului Menandru (secolul 
al IV-lea î.e.n.), în care un get misogin se plînge că din cau¬ 
za femeilor se nduc jertfe „de cîte cinci ori pe zi* (Strabon, 
Geogr. VII, 3, 4). 

b) In ceea ce priveşte „mesele şi ospeţele* organizate de 
preoteasă, la care se adunau toţi slujitorii săi (viccirios suos), 
este vorba de ospeţe cultuale, probabil de acelaşi tip cu cele 
la care Zalmoxis invita „pe cetăţenii de frunte* (Herodot, 
Ist. IV, 95). „Asemenea scene de banchete rituale — scrie 
Mir cea Eliade — sînt din abundenţă atestate mai tîrziu de 
monumentele aflate în Tracia şi în spaţiul danubian* (41, p. 
41, vezi tot aici şi bibliografia problemei). 

Tot un istoric latin din secolul al IV-lea e.n., Victor Sex- 
tus Aurelius, notează că preoteasa Romula — mama împăra¬ 
tului Galerius — era în relaţie erotici cu balaurul (matrem 
compressam drcicone). Autorul latin scrie că Galerius „a în¬ 
drăznit să afirme cu obrăznicie că mama sa l-a conceput în 
chipul Olimpiadei, născătoarea Iui Alexandru cel Mare, îm- 
perechindu-se cu un balaur* (Victor Aurelius, De vita et 
moribus imperatorum 40, 17). Ţinînd cont de grandomania, în 

general, a împăraţilor romani din epocă — faţă de care Galerius, 
nu a făcut excepţie (el a afirmat, de exemplu, că este „născut 
din zei**, cf. Lactantius) — nu este exclus ca legenda să fi fost 
„construită 1 * de Galerius însuşi. El ar fi putut, în principiu,, 
să fi cunoscut legenda naşterii lui Alexandru cel Mare, nu atit 
din manuscrise greceşti, cît din tradiţia orală. Dar, mai pro¬ 
babil, este vorba de o interpretatio operată de Victor Aure- 
lius, cu scopul de a-1 discredita pe împăratul de origine 
„barbară**, care ar fi avut „obrăznicia 1 * de a-şi fi comparat 
destinul cu cel incomparabil al eroului macedonean. Această 
a doua soluţie pare a fi mai credibilă, avînd în vedere şi 
faptul că Victor Aurelius — care şi-a scris cartea pe la anul, 
360 — a fost probabil influenţat de prima traducere în limba 
latină a Alexandriei — Historia Alexandri Magni regis Mace- 
(loniae — traducere, făcută de Iulius Valerius în jurul anului 
340, pe care nici Galerius (mort în anul 311), nici Lactantius 
(mort în anul 320) nu puteau s-o fi cunoscut. Oricum, fit 
într-un caz, fie în celălalt, este foarte probabil ca unei cre¬ 
dinţe „barbare** (preoteasă geto-dacă în relaţie magico-ero- 
tică cu balaurul), cu semnificaţie prea puţin, sau deloc, cu¬ 
noscută, i s-a suprapus „clişeul** legendei naşterii miraculoa¬ 
se a lui Alexandru Macedon — legendă care îşi începuse deja 
prodigioasa carieră pe care i-o cunoaştem (159). 

Ne oprim aici cu exemplificarea şi comentarea motivu¬ 
lui „legarea erotică a monstrului**, nu înainte însă de a subli¬ 
nia, încă o dată, că acesta este din abundenţă atestat în lite¬ 
ratura mito-folclorică şi cea istorică, atît pe axa orizontală ai 
spaţiului, cît şi pe cea verticală a timpului (vezi în acest sens 
82, p. 315—331 şi St. Thompson — Motij-Index nr. G 243.3, 
S 228, S 262.1, T 118, ş.a.). 


Alte sugestii, extrem de utile temei noastre (relaţia, 
preot-balaur în spaţiul traco-get), ne oferă relativ recentele 
descoperiri arheologice. Să luăm un singur exemplu : cele 
25 de plăcuţe de argint aurit, aflate într-un vas de bronz» 
descoperit în anul 1963 în localitatea Letniţa (regiunea Lo¬ 
veai), din zona nordică a Bulgariei de astăzi (la sud de Tumu 
Măgurele). Arheologii au considerat tezaurul ca datînd din 
secolul al IV-lea î.e.n. şi, pe bună dreptate, l-au inclus în 
fondul de artă traco-getică. (160). Din tnulte puncte de vedere 
— proveninţă (zonă traco-getă), datare (secolul IV î.e.n), ma¬ 
terial folosit (argint aurit), tehnică de execuţie (prin ciocănim.. 

au repousse), motive iconografice (cavalerul danubian, triske- 
lion etc.) — plăcuţele de argint de la Letniţa fac parte, în 
mod cert, din seria de obiecte (funerare, rituale sau votive) 
realizate la începutul celei de a doua epoci a fierului (La Tânej 
şi descoperite atît la nord de Dunăre (Băiceni, Craiova, Pe¬ 
reţii, Poroina etc.), cît şi la sud de Dunăre (Agighiol, Loveţ, 
Vraţa etc.). In antichitate, această zonă sud-clunăreană (din 
care face parte şi Letniţa), era locuită de triburi tracice (misi, 
triaballi, geţi), care erau — în perioada respectivă (secolele 
V—IV î.e.n.) — incorporate vastului regat trac al odrisilor, 
condus de dinastia Seuthes. 

Pe una din cele 25 de plăcuţe de argint descoperite la Let¬ 
niţa (s-o numim convenţional plăcuţa nr. 1), apare, stînd în 
picioare, un personaj feminin (161) care ţine în mîna dreaptă 
o pateră cu mîner canelat, în timp ce cu mîna stingă ţine 
(mîngîie ?) gîtul unui balaur tricefal. Această reprezentare 
iconografică pare a fi similară cu cea de pe o faleră de argint 
(circa secolul II î.e.n.), descoperită, împreună cu alte piese, 
la Lupu (comuna Cergău, judeţul Alba), pe care este figurat 
(din faţă) un personaj feminin ţinînd într-o mină un vas cu 
toarte şi în cealaltă un şarpe mare. Dar spre deosebire de 
acesta din urmă, balaurul tricefal de la Letniţa este repre¬ 
zentat arcuit şi sprijinit în coadă, într-o poziţie verticală şi 
într-o mişcare ascensională, care sugerează înălţarea în văz¬ 
duh — sub privirile personajului feminin care (probabil) în¬ 
făptuieşte un ritual de sacrificiu prin libaţie, cu ajutorul pa¬ 
terei (vezi 106, planşe). 

Pe o altă plăcuţă de argint (nr. 2), este figurat tot un 
personaj feminin (cu părul lung şi sînii marcaţi), care ţine 
de căpăstru un balaur cu cap de cal, cu coamă stilizată sau 
cu coroană („regele balaurilor 1 * ?). Cercetătorii care s-au ocu¬ 
pat de descifrarea acestui tezaur au identificat personajul fe¬ 
minin de pe plăcuţa nr. 1, fie cu zeiţa Cora, fie cu Ileeate 
(protectoarea vrăjitoarelor), iar pe cel de pe plăcuţa nr. 2 cu 
o nereidă (nimfă a mării) întruehipînd o semizeiţă sau (Marea) 
zeiţă tracica (106, p. 3G5—366). Părerea noastră este că ar 
putea fi vorba de reprezentarea unor preoţesc care imblîn- 
zesc (leagă magic) balauri hidro-atmosferici. Această ipoteză 
este susţinută de lipsa unor atribute simbolice divine, de sim¬ 
plitatea veşinîntului [veşmînt similar poartă preotesele re¬ 
prezentate pe rhyton-ul de la Poroina, judeţul Mehedinţi (107, 
p. 154—157), dar şi femeile gete şi dace figurate pe Tropaeum 
Traiani de la Adamclisi şi respectiv pe Columna lui Traicm] 

şi, mai ales, de sacrificiul prin libaţie operat de personajul 
feminin figurat pe plăcuţa nr. 1. Ambii balauri nu sînt re¬ 
prezentaţi, ca de obicei, într-o postură agresivă, ci, dimpotri¬ 
vă, într-una de supunere totală, iar personajele antropomorfe 
nu înfruntă monştrii (aşa cum înfruntă balaurul atmosferic, 
un călăreţ arcaş de pe cnemida nr. 1 din mormîntul princiar 
getic de la Agighiol, judeţul Tulcea, secolul IV î.e.n., cf. 107, 
p. 45), ci îi leagă, fie la propriu (cu căpăstru),, fie magic (prin 
actul libaţiei). 

Revenind la plăcuţa nr. 2, să consemnăm faptul că poziţia 
oblic-ascendentă a preotesei şi a balaurului hipocefal (ambii 
figuraţi din profil), precum şi lipsa terminaţiei din registrul 
inferior al plăcuţei (terminaţie realizată printr-un chenar din 
semiove, pe care se sprijină, de regulă, personajele din cele¬ 
lalte plăcuţe), dau privitorului sentimentul că cele două per¬ 
sonaje ar pluti prin aer. Mai mult decît atît, preoteasa pare 
că stă călare (cu picioarele de aceeaşi parte) pe spinarea ba¬ 
laurului, conducîndu-1 cu ajutorul căpăstrului. Această postu¬ 
ră a fost remarcată şi de I. II. Crişan şi de M. Oppermann (163), 
care au comentat recent tezaurul de la Letniţa : „un personaj 
feminin de pe o altă plăcuţă, care călăreşte (s.n.) un cal de 
mare (hippolcampos) cu corp de şarpe şi cap de cal“ (106. p. 
236). Desigur, poziţia călare a preotesei rămîne discutabilă, 
din cauza stîngăciei reprezentării, dar însăşi reprezentarea ba¬ 
laurului cu cap de cal şi cu căpăstru este, după părerea noastră 
un indiciu că monstrul este (sau, cel puţin, poate fi) călărit. 
Îmblînzirea balaurului prin punerea căpăstrului şi încăleca¬ 
rea lui au determinat — printr-un fenomen natural de fic¬ 
ţiune mitică —- diminuarea aspectului ofidian al acestuia, 
în favoarea celui cabalin. Şi pentru că mentalitatea mitică 
nu-şi schimbă în mod esenţial, de-a lungul timpului, coordo¬ 
natele care o jalonează şi legile care o guvernează, vom re¬ 
găsi acest fenomen în credinţele populare româneşti referi¬ 
toare la balaurul norilor şi la solomonarul care îi pune căpăs¬ 
trul şi-l călăreşte prin văzduh : „Unii 'mai cred că bălaurul 
are cap de cal şi trup de şarpe“ (8, p. 134). încălecarea balau¬ 
rului „ca pi cal u (33, p. 125 ; 164, p. 23 ; 20, p. 54) şi punerea 
căpăstrului pe capul acestuia sînt gesturi atît de pline de 
semnificaţii majore şi, în fond, atît de esenţiale în economia 
scenariului, încît caracterul (aproape obligatoriu) ofidian al 
balaurului poate fi complet detronat, ca în această legendă 
culeasă în anul 1977 (!), într-un sat din Munţii Apuseni: 
„Zgriminţeşu (==. solomonarul) prinsă a zîce vorbe neînţălese 

şi deodată apa s-o tulburat şi o ieşit on cal alb ca neaua. Omu 
i-o ţipat frîu în cap şi-o pornit. Păre că zboară. ...Balaur de 
gheaţă, numa că era sub formă de cal, că aşe l-o chemat 
zgriminţeşu w (18, p. 166). Balauri sub formă de cai înaripaţi, 
călăriţi prin nori de vrăjitori cu puteri meteorologice (gra- 
boncijas dijakj, se regăsesc şi în vechi legende sîrbo-croate 
(25, p. 438 ş.u.), iar în unele legende româneşti vehiculul as¬ 
censional al solomonarului este o căruţă trasă de cai sau, pur 
şi simplu, o căruţă care zboară, „ca gîndul* 1 (3, p. 43—45 ; 
12, p. 810; 39, p. 30). Pentru a reveni la datele oferite de ar¬ 
heologie, să consemnăm, pe de o parte, prezenţa cailor înari¬ 
paţi, alături de balauri cu cap de păsări, pe coiful de aur 
de la Băiceni (comuna Cucuteni, judeţul Iaşi), datînd din 
secolul al IV-lea î.e.n. şi, pe de altă parte, prezenţa unor care 
înaripate, minate de personaje .masculine, pe vasul de aur, 
datat tot din secolul al IV-lea î.e.n., descoperit intr-un mormînt 
princiar în localitatea Vraţa, din nord-vestul Bulgariei (106, 
p. 218 şi p. 239 ; 107, p. 110). 

Aşa cum am arătat, conform opiniei unor cercetători, pe 
cele două plăcuţe de argint ar fi reprezentată o zeiţă. în acest 
caz, situaţia nu se schimba esenţial, avînd în vedere că preo- 
tesele imitau şi dublau gesturile şi comportamentul zeiţei pe 
care o slujeau. Ar putea fi vorba de zeiţa tracă Bendis, fi¬ 
gurată în două ipostaze similare. Bendis — zeiţă a lunii, a 
pădurilor şi a farmecelor — era considerată ca fiind protec¬ 
toarea femeilor, fiind adorată de acestea şi slujită anume de 
preoţesc. 

Bună parte dintre cercetători (Tomaschek, Decev, Gh. 
Muşu, M. Eliade ş.a.), au indicat, ca origine a teonimului Ben¬ 
dis, rădăcina indo-europeană 'bfumdh = a lega (vezi avest. 
bandayaiti = el leagă, germ. binden ■= a lega, a înnoda, 
rom. bandă, bentiţa etc.) (165). I. I. Russu a respins această 
etimologie, considerînd că atributul „legării 14 este „nu tocmai 
potrivit semantic pentru un nume de zeitate* 1 (45, p. 59). 
Mireea Eliade, dimpotrivă, a demonstrat în mod strălucit, pe 
de o parte, că „legarea magică 11 este un atribut esenţial al 
zeilor magicieni, pe care istoricul religiilor îi numeşte chiar 
„zei care leagă 11 (dicux lieurs) şi, pe de altă parte, că de cele 
mai multe ori acest atribut apare, în mod mai mult sau mai 
puţin explicit, chiar în numele respectivilor zei. Aceste aspec¬ 
te se regăsesc, conform opiniei lui M. Eliade, şi la zeiţa tra- 
co-frigiană Bendis (Bentis la lituanieni, Bindus la iliri) şi la 
zeul traco-get Derzelates (Darzales la traci) (14, p. 135). Teo- 

nimul Bendis s-ar traduce, în acest caz, prin (Zeiţa) care lea- 
gă (110, p. 48) pe cale magică. 

Autorii antici elini au identificat-o pe zeiţa tracă Bendis 
fie cu Hecate, fie cu Artemis, iar cei romani cu zeiţa Diana. 
Hesyehios din Alexandria scria în Lexiconul său : „Bendis: 
Artemis la traci, la atenieni sărbătorirea zeiţei Bendis" şi, 
mai departe, „Marea zeiţă : zice Aristofan despre Bendis, căci 
este zeiţă tracă". Pindar o localizează pe Artemis („fiica Lato- 
nei. zeiţa cea pricepută la minatul cailor") în „ţara istriană" 
(Olimpice, III, 46), motiv pentru care scoliastul o numeşte 
„istriana Artemis", după numele Istrului, în jurul căruia tră¬ 
iesc triburi „care o cinstesc pe Artemis" (Scolii la Pindar). 
Herodot o numeşte pe Artehiis printre „singurii zei pe care 
îi slăvesc (tracii)" (Ist. V, 7). Acelaşi istoric grec aseamănă 
sacrificiile aduse zeiţei Artemida Regina de femeile (preote- 
sele) din Tracia şi din Peonia (ţinut la nord de Macedonia), 
cu cele aduse de preotese-fecioare hiperboreene, probabil a- 
ceieiaşi zeiţe, căci mormîntul lor „se află în curtea sanctua¬ 
rului Artemidei" (Ist. IV, 34). Transpare aici ideea unei zeiţe 
„Artemis hiperboreeana" (să nu uităm că Artemis e soră 
geamănă cu Apolo), idee care apare pregnant la Diodor din 
Sicilia (Bibi. Ist IV, 51), într-o legendă în care zeiţa este pre¬ 
zentată (ca şi Abaris) venind în zbor din Hiperboreea, într-un 
car tras de balauri. După ce traversează, împreună cu argo¬ 
nauţii, Pontul Euxin, Medeea intră în Tesalia ca preoteasă a 
zeiţei Artemis „ce venea din ţinuturile hiperboreenilor". „Me¬ 
deea le vesti (oamenilor) că Artemis, călătorind prin văzduh 
pe un car tras de balauri, străbătuse o mare parte a pămîn- 
tului ...pentru a-şi face aşezare statornică unde să-şi întemeie¬ 
ze cultul şi unde să i se dea veşnice slăviri...". Pentru a de- 
imonstra populaţiei misiunea şi puterile cu care era investită 
de zeiţă, însăşi Medeea „slujindu-se de unele leacuri dofto¬ 
riceşti, făcu să se ivească chipurile unor balauri , pe care 
pretindea că-i adusese zeiţa, prin văzduh, din ţara hiperbo¬ 
reenilor". De asemenea, şi Ovidiu (Metam. VII) povesteşte 
despre puterile vrăjitoarei Medeea asupra stihiilor atmosferi¬ 
ce şi despre zborurile în văzduh pe care aceasta le întreprin¬ 
dea într-un car tras de balauri (în acest caz însă preoteasa 
invoca, pa lună plină, prin descîntec, pe „întreita Hecate"). 
în textul lui Diodor, Medeea este prezentată ca fiind, o preo- 
teasă-misionară care ar fi introdus cultul zeiţei Artemis hiper¬ 
boreeana (probabil Bendis) în Grecia. Un ecou al unei astfel 
de legende apare şi la Aristotel ; povestind despre întoarcerea 

argonauţilor pe Istru, filozoful grec aminteşte de „un templu 
al zeiţei Artemis, înălţat de Medeea" (Povestiri minunate, 105). 
Ştim însă că serbarea şi cultul zeiţei Bendis au fost introduse 
de către traci în Grecia : la Atena (cf. Hesychios şi Xenophon), 
la Pireu (cf. Platon) etc. In legenda relatată de Diodor (Bibi. 
ist. IV, 52), Medeea pune pe fiicele lui Pelias (regele Tesaliei) 
să invoce pe Artemis hiperboreeana cu făclii aprinse într-o 
noapte cu lună, în timp ce vrăjitoarea invoca zeiţa cu „lungi 
rugăciuni (descîntece) în limba colhica“. Tot despre o proce¬ 
siune nocturnă cu torţe, în cinstea zeiţei Bendis, organizată 
„pentru întîia oară“ (circa 421—422 î.e.n.) de tracii stabiliţi 
în Pireu, relatează si Platon (Republica I, 327—328). (166). 

O dată cu influenţa romană în ţinuturile carpato-dunu- 
biene, numele zeiţei arhaice autohtone Bendis a fost înlocuit 
cu cel al zeiţei omoloage Diana. Numele zeiţei daco-romane a 
supravieţuit în folclorul şi, respectiv, în lexicul românesc 
într-o serie de credinţe şi, respectiv, cuvinte : zînă — din 
Diana (Dziana), sinziana — din San(cta) Diana, zănatic — 
(azi) zăpăcit, smintit, bezmetic (dar iniţial) „luat" sau „po¬ 
sedat" de Diana sau de zîne (lat. dianaticus). Această filiaţie 
cultuală şi etimologică (Diana-zîna) a fost remarcată şi argu¬ 
mentată de diverşi autori, de la Dimitrie Cantemir (Descriptio 
Moldaviae), pînă la Mircea Elinele (111, p. 245), Gh. Muşu 
(110, p. 19) şi I. P. Culianu (150, p. 344). In folclorul româ¬ 
nesc, zînele (sfintele, frumoasele, ielele — „Stapînele vînţu- 
lui, / Doarrjnele pămîntului,, / Ce prin văzduh zburaţi, / Pe 
iarbă lunecaţi, / Pe valuri călcaţi"), sînt nimfe aeriene cu 
puteri magice (probabil . din arhaicul cortegiu al divinităţii 
sincretice Bcndis-Diana), fecioare care, în nopţile cu lună, 
cîntă şi încing hore în văzduh şi despre care se spune că 
„pocesc" (adorm, paralizează, „leagă") pe cel care le surprinde 
dansînd şi cîntînd, sau pe cel care încalcă vreun alt tabu (173). 

Am insistat acum, ca şi cu alte prilejuri, asupra motivu¬ 
lui „legării" magico, pentru că a fost neglijat de cercetători, 
în pofida abundenţei atestării sale şi în pofida rolului im¬ 
portant pe care îl ocupă în cadrul mitologiei folclorice ro¬ 
mâneşti. Dimpotrivă, în alte mitologii, acest topos esenţial a 
fost studiat şi mecanismul său magico-simbolic a fost „des¬ 
făcut" pînă în cele mai mici detalii de savanţi de talia lui 
Georges Dumezil. (15, p. 17—33), Rene Guenon (16, p. 178— 
188), Mircea Eliade (14, p. 120-—163) şi alţii. 

Închizînd această (poate prea lungă) paranteză, să reve¬ 
nim la solomonar, cu observaţia că gesturile acestuia nu sînt, 
totuşi, exclusiv (ci doar predilect) magice. Cîteva arme din 
recuzita sa (topor, bîtă, bici), precum şi unele gesturi apa¬ 
rent minore, ni-1 prezintă pe solomonar ca fiind un erou 
care uzează nu numai de mijloace magice, dar şi de cele răz¬ 
boinice. „(Solomonarii), cînd vreau să porniască în văzduh, 
stau la marginea iezerului cu o carte în mină, din carea ci¬ 
tesc, apoi cu un cîrlig (bîtă încovoiată) şi cu un frîu. Dacă 
a gătat de cetit, dă cu cîrligul în apă şi iasă bălaurul. Atunci 
îi aruncă frîul în cap şi se înălţă cu el în aier“ (8, p. 137 şi 
p. 146), sau în vremea cît se roagă (= citeşte din carte) 
îngheaţă apa din iezer şi atunci solomonarul merge pînă la 
mijlocul iezerului cu toporul ce îl are în traistă, taie la mijloc 
gheaţa şi atunci se iveşte un balaur" (8, p. 147). 

Gesturile solomonarului, aşa cum apar ele în credinţe 
populare de tipul celor citate mai sus. fac parte dintr-o 
sferă de semnificaţii mitico-rituale arhaice şi universale. In 
astfel de cazuri, apa şi „duhul" care o locuieşte se identifică. 
A lovi apa, în orice punct, iar mai ales în „centru" („lâ mij¬ 
locul iezerului"), înseamnă, mitic şi ritual, a lovi balaurul 
care guvernează această stihie. Să ne aducem aminte de ri¬ 
tul de construcţie indian, în cadrul căruia zidarul, ca prim 
gest consacrator, bate un ţăruş în pămînt (într-un punct a- 
nume, indicat de magul-astrolog), cu convingerea că ţănişul 
şe va înfige exact în capul şarpelui subteran care susţine 
lumea (87, p. 72). Amintind de scenariul ritual de construire 
a unei case, să ne oprim o clipă la scenariul mitic al crea¬ 
ţiei lumii — paradigma arhetipală a tuturor creaţiilor/con¬ 
strucţiilor ulterioare. Intr-adevăr, în miturile cosmogonice ro¬ 
mâneşti, vom regăsi, la altă scară, aceleaşi personaje, ace¬ 
leaşi arme, aceleaşi gesturi, aceleaşi semnificaţii : „Dumne¬ 
zeu umblînd pe ape, a înfipt toiagul şi s-a făcut pămînt" (12, 
p. 15) ; sau o legendă mai completă, în care gestul zeului (si¬ 
milar cu cel al solomonarului) provoacă apariţia Dracului din 
apele haotice primordiale despicate de demiurg : „(Dumne¬ 
zeu) şi-a aruncat băltagul în apa cea mare. Şi ce să vezi, din 
băltag crescu un arbore mare, iar sub arbore şedea dracul" 
(13, p. 90). într-o altă legendă cosmogonică, cu un fond mai 
arhaic, cel care a ieşit „la începutul începului, din hău(l) 
ăla de ape" este chiar şarpele-balaur, cel care „a ieşit o dată 

cu copaciu ăla mare din ape, încleştat în rădăcinile lui“ (85, 
p. 245). 

Gestul lovirii apei, ca substitut al gestului lovirii „du¬ 
hului" ei, îl întîlnim şi în unele colinde româneşti. Eroul, ple¬ 
cat să răpună „duhul de mare“ (întruchipare a furtunii ma¬ 
rine), nu-1 săgetează pe acesta (cum se întîmplă de regulă), 
ci marea însăşi : „El în lume s-o d-afla / Marea de mi-o să- 
geta“ (88, p. 27). (Să punem în paranteză faptul că această 
imagine nu ne aduce aminte doar de celebrul rit al goto-da- 
cilor de a săgeta norii de furtună, dar şi de un gest magic 
al suveranului persan Xerxes I care, fiind surprins de o 
furtună pe mare în anul 480 î.e.n., a pus să fie biciuite vîn- 
t.urile şi aruncate în mare lanţuri pentru a-1 încătuşa pe dai- 
monul marin care provocase furtuna ; vezi 154). 

Nu numai armele solomonarului sînt consacrate (bîta de 
alun cu care a fost omorît un şarpe, topor de fier descîntat 
etc.), dar şi săgeţile eroului de colindă (săgeata este „sicrea- 
tă“, sau „de la cer picată 11 ). De asemenea, nu numai solomo¬ 
narul este predestinat şi iniţiat, dar şi voinicul din colindă, 
care nu se teme de furtuna marină, nici de „duhul“ ihtio- 
morf caro o declanşează, pentru că „... vcşmîntu-i zugrăvit, / 
Scrisă-i marea tulbure, / Scrisă-i marea rotocoală / Cam cu 
nouă vădurele...“ (88, p. 27). „Marea rotocoală" cu „nouă vă- 
durele" este, probabil, o reprezentare simbolică a apei primor¬ 
diale (a balaurului acvatic) care, în cosmologia populară, în¬ 
conjoară de nouă ori pămîntul (155). In credinţele şi legen¬ 
dele populare, şi solomonarul este înzestrat (din naştere) cu 
o cămaşă miraculoasă care îi dă „putere peste balauri 11 (8, 
p. 143). Ca şi solomonarul, eroul colindei nu omoară, de re¬ 
gulă, „duhul" acvatic („Degeaba te sileşti / Pe noi să ne pră¬ 
pădeşti"), ci doar îl îmblînzeşte („Duh de mare potoli") (156). 
Paralela cu solomonarul nu se opreşte aici. Jmblînzit, „duhul 
de mare" se oferă să-i fie vehicul aerian eroului de colindă : 
„Stai nu mă lovi / Că ţi-oi trebui. / In braţe te-oi lua / Şi 
te-oi ridica [...] Şi ţi-oi dărui cerul cu stelele" sau „Pe arlpî 
te-oi lua, / Sus te-oi ridica, / Sus la munţi cărunţi..." (vezi 
80. p. 93). 

Acţiunile (convenţional numite) „războinice" ale solomo¬ 
narului au, de multe ori, ca obiect chiar balaurul, care este 
lovit în cap, cu toiagul sau cu căpăstrul, din diferite motive 
devenite, din cauza pierderii semnificaţiilor iniţiale, margi¬ 
nale sau ilogice : pentru că „e prea mic", sau „prea voios", 
sau pentru că „nu e al lui" (3, p. 44 ; 8, p. 147 ; 9, p. 188 ; 

39, p. 30). In alte cazuri, solomonarul loveşte, sau doar ame¬ 
ninţă balaurul (noV-ii) cu o „botă“ (bîtă), cu care s-a scos o 
broască din gura Unui şarpe (18, p. 164—170 ; 33, p. 125), 
sau cu o nuia de alun („naşul şarpelui") cu care a fost omo- 
rît un şarpe (vedem valenţele magice ale armelor războinice), 
cu coasa, sau cu biciul : „Şi-o trecut şolomonarul / Care um¬ 
blă cu Şercanu (= balaur) / Din zbici o pocnit / Pe iei s-o 
suit“ (19, p. 84). Mai mult decît atît, acţiunea „războinică" 
a solomonarului asupra balaurului poate fi chiar mortală. în 
pofida faptului că Traian Herseni nu a găsit „nici un text 
folcloric care să menţioneze că un balaur-şarpe ar fi fost 
omorît (de solomonar)" (5, p. 22), astfel de texte există to¬ 
tuşi : fie că solomonarul omoară balaurul pentru a-i vinde 
carnea în „Ţara Căldurii, de sub răsărit" [sic], fie că un fost 
solomonar, pentru a mîntui colectivitatea de urgia furtunii, 
aruncă un cuţit „în inima balaurului", omorîndu-1 (3, p. 42 ; 
8, p. 147—149 ; 12, p. 810 ; 20), fie că solomonarul „taie capul 
balaurului" cu toporul (149, p. 154). Este adevărat că astfel 
de atestări nu sînt foarte frecvente şi, în orice caz, nu în 
totalitate specifice, o dată ce balaurul reapare de fiecare dată 
şi înfruntarea se reia mereu. Le-am amintit totuşi pentru a 
arăta că virtuţile „războinice" ale solomonarului au supra¬ 
vieţuit şi în această formă clasică şi că solomonarul deţine, 
de fapt, toate caracteristicile învingătorului de balaur, chiar 
dacă unele dintre aceste caracteristici ni se prezintă astăzi, 
aşa cum am mai arătat, într-o formă mascată sau atrofiată 

Două par a fi principalele mijloace ale solomonarului în 
înfruntarea sa cu balaurul, şi ambele sînt exclusiv magice 
deşănţarea (citirea din carte) şi legarea (punerea frîului). 
Chiar dacă, în economia legendelor solomonăreşti, armele şi 
gesturile „războinice" ocupă un loc secundar, totuşi, faptul 
că (şi felul cum) au supravieţuit acestea, ne 'face să admi¬ 
tem probabilitatea că, iniţial, ponderea celor două tipuri de 
acţiuni („magice" şi „războinice") era mai echilibrată decît 
ne-o prezintă legendele şi credinţele culese în secolele al 
XlX-lea şi al XX-lea. In urmă cu două milenii şi jumătate, 
de exemplu, geţii (cu siguranţă, preoţii acestora), alungau 
norii (balaurii) furtunii, uzînd simultan de două mijloace 
apotropaice distincte : săgetarea — gest „războinic", şi pro¬ 
ferarea de ameninţări (desănlece) — gest „magic" (Tlerodot, 
Istorii, IV, 94). 

Traian Gherman (8, p. 137) şi, după el, Traian Herseni 
(5, p. 18) au susţinut că „balaurii joacă un rol secundar", 

•pentru că „solomonarii sînt stăpînii lor“. Dimpotrivă, Mihai 
Coman consideră că «rolul şolomonarului în declanşarea fur¬ 
tunilor şi a grindinei este minor. El nu participă la facerea 
ei (lucru care ţine de puterea şi menirea balaurului) ci doar 
la dirijarea ei. Astfel, prezenţa lui în „mitologia u furtunii 
pare a fi una strict etiologică...«• (4, p. 135). Nu credem că 
problema se poate pune nici într-un fel, nici în celălalt. Este 
ca şi cum am pune în discuţie, de exemplu, cine este mai im¬ 
portant, Vritra — balaurul vedic care zăgăzuieşte apele ce¬ 
reşti, sau Indra — zeul care îl învinge şi eliberează apele. 
Ea fel de importanţi şi de indispensabili, balaurul şi solomo¬ 
narul sînt doi termeni ai unei ecuaţii mitice arhetipale (chiar 
dacă, în acest caz, ecuaţia se prezintă într-o ipostază meteo¬ 
rologică). Primul disturbă ordinea cosmică, al doilea o raen- 
ţine/o reinstaurează. Or, a menţine sau a re-instaura ordinea 
cosmică, periclitată de o manifestare stihială, haotică este 
în ultimă instanţă — un act care se raportează la înfruntarea 
cosmogonică primordială. Perpetua înfruntare dintre solo¬ 
monar şi balaur întruchipa, pentru mentalitatea arhaică, în¬ 
săşi instabilitatea echilibrului — dintre Ordine şi f/cos 
care domneşte în Univers, echilibru instaurat o dată cu ac¬ 
tul eosmogenezei şi care, de atunci, trebuie să fie menţinut, 
clipă de clipă, de zeul demiurg şi de preoţii acestuia. 

Toate cele spuse pînă aici ne permit să nu considerăm 
plauzibilă părerea potrivit căreia „învingătorul/îmblînzitorul 
balaurului" (categorie din care face parte şi solomonarul), 
ar fi fost „anexat", la un moment dat, la „mitologia" autoh¬ 
tonă a balaurului. Aşa cum am arătat, părerea noastră este 
că balaurul şi învingătorul/îmblînzitorul acestuia sînt şi au 
fost întotdeauna, pentru mentalitatea populară, două entităţi 
mitice inseparabile. Pe de altă parte, credem posibil ca tradi¬ 
ţia referitoare la solomonari să fi perpetuat, într-o fortnă 
populară, tradiţia referitoare la preoţii arhaici care slujeau 
zeului autohton al furtunii, dublîndu-i prerogativele mitice 
şi imitîndu-i ritual comportamentul. Trebuie ţinut însă seama 
de faptul că, în afară de degradarea lentă şi continuă a tra¬ 
diţiei (degradare liniară), datorită evoluţiei în timp a menta¬ 
lităţii populare, s-a manifestat şi alterarea accelerată, discon¬ 
tinuă a tradiţiei (degradare în trepte), datorită suprapunerilor 
şi presiunilor culturale exercitate de diverse tradiţii alogene. 
Dintre aceastea din urmă, pentru problema de care ne ocu¬ 
păm, trebuie, în primul rînd, amintită tradiţia referitoare la 
regele biblic Solomon. Este interesant şi util de văzut care 

a fost (cind şi cum s-a produs) impactul dintre ciclul de le¬ 
gende solomoniene şi tradiţia 'mito-folclorică autohtonă re¬ 
feritoare la solomonari. 


4. SOLOMON — SOLOMONAR 

Un fapt recunoscut astăzi de majoritatea cercetătorilor 
este acela că unele trăsături ale figurii solomonarului au fost 
preluate din ciclul de legende canonice şi, mai ales, apocrife 
referitoare la faimosul rege biblic Solomon (sec. al X-lea 
î.e.n.). Influenţa este evidentă, în primul rînd, la nivel ono¬ 
mastic : solomonar => Solomon |+ (sufixul profesional) -ar; 
fapt care nu a fost însă evident pentru toţi cercetătorii care 
au abordat această problemă. La sfîrşitul sec. al XlX-lea, de 
exemplu, în decurs de numai 15 ani, s-au formulat nu mai: 
puţin de trei soluţii etimologice, toate eronate, semnate de 
cărturari de talia lui Sim. FI. Marian, losif Vulcan şi Moses 
Gas te r. 

Astfel, în 1870, intr-un articol despre „Originea solomo- 
narului w , Sim. FI. Marian conchidea : „cred că nu ar sta ni- 
mene la îndoială, cum că Solomonariu derivă de la Solomo- 
neu“ (139, p. 158). Derivînd termenul solomonar din antro- 
ponimul Salmoneus (acesta este, de fapt, numele corect al 
legendarului bazileu grec, care şi-a asumat prerogativele me¬ 
teorologice ale lui Zeus ; cf. Diodor, Bibi. Ist., IV, 68 ; Virgi- 
liu, Eneida, VI, 585), folcloristul bucovinean s-a folosit de o 
metodă uzuală în epocă : apelul mecanic la una dintre mi¬ 
tologiile clasice. 

Opt ani mai tîrziu, S. FI. Marian a reluat subiectul, evi- 
tînd — de data aceasta — să mai facă referiri etimologice 
(20). Totuşi, într-o notă de subsol, losif Vulcan (semnînd 
I. V.) a derivat termenul solomonar din germ. schulmăner, 
bazîndu-se probabil pe credinţa populară că solomonarul tre¬ 
ce printr-o şcoală de iniţiere. I. Vulcan lasă să se înţeleagă 
faptul că termenul în discuţie a fost preluat de români de la 
saşii din Ardeal. în primul rînd, în tradiţia germană, omolo¬ 
gul solomonarului nu este numit ' schulmăner, ci jahrende 
schuler (şcolar rătăcitor) şi, în al doilea rînd, pronunţia so¬ 
lomonar (uzuală în Ardeal) se datoreşte faptului că, în limba 
maghiară, numele Solomon — scris Salamon — se pronunţă 
Solomon. 

în 1884, M. Gaster a acordat apelativului în discuţie o eti¬ 
mologie combinată : „Solomonar este rezultatul dintre şolo- 
manţă (de la Salamanca — n.n.) + solomonie (de la Solomon 

— n.n.) orientul şi occidentul aducîndu-şi aportul în egală 
măsură pentru formarea solomonarului“ (23). In demonstra¬ 
ţia sa filologică, M. Gaster a plecat de la termenul şolomanţă 

— numele şcolii magice pe care o urmează solomonarul, şi 
care apare în această formă într-o unică atestare la W. Schmidt 
(24). Moses Gaster a fost influenţat de cercetătorul sîrb 
V. Jagic (25), care a încercat să demonstreze faptul că ma¬ 
rea majoritate a legendelor privitoare la omologul sîrbo-croat 
al solomonarului, grabancijas dijak, „au pătruns de sus in 
popor, şi că îşi au originea, în ceea ce priveşte numele şcolii 
de magie ( Vrzino kolo — n.n.), în sfera de legende virgiliene 
ale evului mediu“. «Dintre şcolile enumerate de profesorul 
Jagic — a comentat M. Gaster — lipseşte una, şi anume ce¬ 
lebra şcoală de la Salamanca, care poate lua foarte uşor lo¬ 
cul celei din Toledo din legenda virgiliană. Sîntem siguri că 
din Salamanca s-a format apoi „şolomanţă“, cum se numeşte 
şcoala (solomonarilor — n.n.) în legendă» (23). într-adevâr, 
oraşul spaniol Salamanca era celebru în Europa medievală, 
nu atît pentru Universitatea sa (una din primele de pe con¬ 
tinent, înfiinţată la începutul secolului al XlII-iea), cît mai 
ales — ca şi Toledo şi Sevilla — pentru şcolile de magie 
neagră care fiinţau în peşterile din vecinătatea oraşului. Pe 
la sfîrşitul secolului al XV-lea intrările în aceste peşteri au 
fost zidite, din porunca reginei Isabela, care a sprijinit In¬ 
chiziţia spaniolă, în lupta acesteia cu practicile eretice şi ne¬ 
creştine. Insă Moses Gaster n-a demonstrat (şi nici nu ar fi 
putut să o facă), în ce mod tradiţia medievală a şcolii de ma¬ 
gie neagră de la Salamanca a traversat Europa, din Spania 
pînă în ţările române şi, mai ales, cum această tradiţie a pă¬ 
truns ulterior („de sus în jos“), atît de profund în mentali¬ 
tatea populară românească. Cu toate că această teorie a fost 
îmbrăţişată şi de alţi cercetători români (O. Densusianu, Al. 
Popescu-Telega / 26, p. 37 /), aserţiunea lui M. Gaster o pu¬ 
tem considera, astăzi, ca neplauzibilă şi chiar ca fiind „o e- 
roare filologică" (3, p. 47). La fel despre soluţiile etitnologice 
propuse de Sim. FI. Marian şi Iosif Vulcan. 

în prima jumătate a sec. al XX-lea, N. Cartojan (27), 
I.-A. Candrea (28) şi alţii, au pus în lumină felul cum s-a 
născut şi s-a dezvoltat tradiţia referitoare la Solomon şi, mai 
• ales, aceea referitoare la prestigiul său de mare taumaturg. 

„Această latură legendară despre marea iscusinţă şi măiestrie 
[magică — n.n.] a lui Solomon — scria N. Cartojan — a pă¬ 
truns în folclorul tuturor popoarelor şi a atras în jurul per¬ 
sonalităţii regelui biblic o sumedenie de superstiţii şi legende 
din alte cicluri“ (27, II. p. 63). Deşi astăzi este, în general^ 
acceptat faptul că tradiţia solomoniană a influenţat (inclusiv 
la nivel onomastic), pe cea referitoare la solomonari, merită 
totuşi să stăruim puţin asupra perioadei probabile şi asupra 
cauzelor care au determinat, sau doar au favorizat, exercita¬ 
rea acestei influenţe în spaţiul carpato-dunărean. 

Sîntem în măsură să propunem o ipoteză de lucru : epo¬ 
ca probabilă în care s-a născut şi a intrat în lexicul româ¬ 
nesc termenul solomonar sînt secolele XVII—XVIII (proba¬ 
bil în Ardeal), epocă pe care putem risca să o limităm la pe¬ 
rioada circa 1650 — circa 1750. Argumentele pe care se 
bazează ipoteza noastră sînt următoarele : 

1. în „Pravila lui Matei Basarab“, tipărită la Tîrgovişte 
în anul 1652, se fac referiri şi la vrăjitori populari cu puteri 
meteorologice; ei sînt numiţi în text „gonitori de nori u (57, 
p. 306). Dacă, la jumătatea secolului al XVII-lea, s-ar fi în¬ 
ţeles prin „gonitori de nori“, ceea ce înţelegem astăzi prin 
„solomonari 11 şi dacă acest din urmă termen ar fi fost cu¬ 
noscut şi folosit la acea dată, este de presupus că, pentru a 
se face înţeles de diferite categorii de cititori, autorul Pravilei 
ar fi înlocuit sau, cel puţin, ar fi dublat sintagma folosită 
(gonitori. de nori), cu denulmirea de solomonari. Problema este 
mai complicată şi de aceea doar o enunţăm aici, urmînd să 
o reluăm mai detaliat peste cîteva pagini. 

2. Să vedem care ar fi cele mai vechi atestări documen¬ 
tare ale cuvîntului în discuţie : 

a). Se pare că cea mai veche consemnare a termenului 
solomonar datează din ultimul deceniu al secolului al XVIII-lea, 
perioadă cînd a redactat Ion Budai-Deleanu prima versiune 
a Ţiganiadei (mss. BAR nr. 2G34). Vom luă ca dată conven¬ 
ţională a atestării anul 1795 — data probabilă cînd autorul 
şi-a finalizat această variantă iniţială, rămasă fără ecou : ea 
a fost publicată postum abia în 1875—1877 (92). în „Cînticu 
VI tt , un personaj (Ilaicu), se gîndeşte cum ar fi fost tratat 
de oameni, dacă ar fi reuşit să supună balaurul : „Cum că 
sînt şolomonariu, mi-ar zice / Oamenii avînd teama de mine / 
Şi m-ar cinsti, ca să nu strice / Grindina hotarele cu pâne...“ 

( Ţiganiada I, Vi, 86 ; cf. 92, II, p. 286). Poetul ardelean tri¬ 
mite, în subsolul paginii, la următoarea notă explicativă - 


208 



„Şolomonariu, sau Solomonariu — iarăşi un cuvînt, cu care 
să chiamă în Ardeal ceia care călăresc pe balauri, şi poartă, 
grindina (bazne ţărăneşti) şi învăţătura lor o zic solomonie“ 
(92, II, p. 286). Nici textul şi nici nota care-1 dublează nu 
şi-au mai găsit locul în versiunea a Il-a a Ţiganiudei, cea de¬ 
venită notorie. 

Aceste informaţii sînt importante pentru noi, nu numai, 
pentru că sînt cele mai vechi cunoscute, dar şi din alte punc¬ 
te de vedere. In primul rînd, pentru că sînt oonsemnate ambele 
variante ale cuvântului : „Şolomonariu sau Solomonariu...*, pre¬ 
cum şi cuvîntul solomonie, din aceeaşi familie lexicală. în al doi¬ 
lea rînd, pentru că termenul este prezentat ca fiind un regiona¬ 
lism („...să chiamă în Ardeal...“) şi ca fiind un termen popu¬ 
lar („bazne ţărăneşti 41 ), şi nu ca un termen cult. Faptul că. 
este vorba de un cuvînt popular rezultă şi din expersia „ia¬ 
răşi un cuvînt... 44 , prin care autorul trimite la o vocabulă, 
explicată la nota precedentă, şi anume la o particularitate a. 
ei : „după obiciaiul norodului de-a vorbi 44 . De altfel, de o „con¬ 
strucţie 44 similară beneficiază şi nota imediat următoare celei 
care are ca obiect solomonarul : „Este o zisă, iar ţărănească* 4 . 
Cele de mai sus ne îndreptăţesc să credem că apelativul so¬ 
lomonar nu era încă, la sfîrşitul secolului al XVIII-lea, ge¬ 
neralizat în lexicul românesc, ceea ce l-a determinat pe autor 
.să insereze nota explicativă, pentru ca termenul să poată fi 
corect înţeles atît de orăşeni, cît şi de românii din afara Ar¬ 
dealului (vezi, de exemplu, cum îşi justifică poetul nota an¬ 
terioară : „Aceasta trebuie să tălmăcesc, fiindcă mulţi doară 
nu vor înţelege 44 ). Faptul că I. Budai-Deleanu limitează spa¬ 
ţiul de circulaţie al cuvîntului la zona Ardealului, concordă 
cu faptul că toate primele consemnări cunoscute ale cuvîn¬ 
tului solomonar şi aproape toate din secolul al XlX-lea sînt 
atestate — aşa cum vom vedea — anume în această zonă. 
Este posibil, deci, ca termenul să fi apărut în Ardealul seco¬ 
lelor XVII—XVIII, de unde să fi elnigrat ulterior în celelalte 
provincii româneşti. 

Faptul că manuscrisul primei variante a Ţiganiadei nu a 
fost datat de autor a ridicat multe probleme istoricilor lite¬ 
rari (97, p. 256 ; 100, p. 130—135). Este probabil că această 
primă versiune a fost finalizată în jurul anului 1795, pentru 
că, în deschiderea ei, într-o „Epistolie închinătoare, cătră Mi- 
tru Perea... 44 (anagramă pentru Petru Maior), autorul însuşi 
scrie următoarele : „Doisprezece ani au trecut... de cînd eu 
fui silit a mă înstreina din ţara mea 44 (92, p. 543). Or, se pare 

că anul „înstrăinării* este 1783, dată cînd Ion Budai-Deleanu 
pleacă la Viena (1783—1787) şi, de acolo, la Lemberg-Lvov 
(1788—1820). Aceste cîteva amănunte biografice ridică o altă 
întrebare : de cind putea să cunoască Budai-Deleanu cuvîntul 
solomonar ? Cu siguranţă, dinainte de anul 1783 — cînd a 
părăsit pentru totdeauna Ardealul — şi, probabil, din vremea 
copilăriei sale (1760—1772), în satul natal de pe valea Mu¬ 
reşului — spaţiu mirific, despre care îşi va aduce cu nostal¬ 
gie aminte, printre altele, că avea munţii şi cerul „plini de 
balauri* (93, p. 558). Informaţiile despre solomonari date de 
poet, în text şi în nota de subsol din prima variantă a „poe- 
mation-ului iroi-comioo-satiric“, sînt foarte corecte şi aproape 
complete (esenţializate) — semn că Ion Budai-Deleanu era 
familiarizat cu fenomenul folcloric pe care îl prezenta. Cu¬ 
noştinţele sale în domeniu erau chiar mai ample, dacă ţinem 
cont de gesturile tipic solomonăreşti pe care le pune pe seama 
vrăjitoarei Brînduşa, în versiunea a doua a Ţiganiudei (\ , 
70—76 ; cf. 94, p. 165—167) ; vrăjitoarea „cheamă cu sila* 
balauri din viitoare, le pune câpestre magice, zboară cu ei 
prin văzduh într-un car desenat de ea pe colb (în legătură 
cu acest ultim motiv, ca fiind specific legendelor solamonfi¬ 
re şti. vezi 39. p. 30 şi 12, p. 810). 

b) . ion Budai-Deleanu nu este singurul dintre corifeii 
Şcolii ardelene care a consemnat termenul în discuţie. Samuil 
Micu-Klein a introdus termenul sholomonariu, ca articol in¬ 
dependent, în al său __ Dictionarium valachico-latinum. Fără 
să găsească echivalentul latin sau german al cuvîntului, în¬ 
văţatul ardelean a indicat totuşi (informaţie preţioasă), cores¬ 
pondentul maghiar : garabantzâs Diâk (96, p. 424). In acest 
caz, ştim exact cînd şi unde a încheiat autorul lucrul la dic¬ 
ţionar, datele fiind indicate la sfîrşitul manuscrisului : „în 
Monasterio SSS Trinitatis 1801. 10, Marţii. Balasfalvae* (în 
mînastirea Sfintei Troiţe. 10 martie 1811, Blaj). Să mai con¬ 
semnăm faptul că s-a considerat această atestare a termenu¬ 
lui solomonar ca fiind cea mai veche (3, p. 39). 

c) . Avînd ca punct de plecare dicţionarul rămas în ma¬ 
nuscris al lui Samuil Micu, dar fiind o operă colectivă a mai 
multor reprezentanţi ai Şcolii ardelene (Samuil Micu, Petru 
Maior ş.a.), aşa-numitul „Lexicon de la Buda* ( Lesiconu Ro- 
mănescu — Lătinescu — Ungurescu — Nemţescu...), a fost 
tipărit la tipografia Universităţii din Buda, în anul 1825. De 
data aceasta, termenul românesc şolomonariu a beneficiat de 
echivalări în toate celelalte trei limbi : latină (imbricitor), 

maghiară (gcircibantzăs deăk) şi gerhiană (der Wattermacher, 
Wettertreiber, Lumpenmann) (98, p. 654). Anul tipăririi Lexico¬ 
nului nu este concludent, dat fiind că — aşa cum declară, din 
titlu, autorii — el a fost redactat „în cursul a treizeci şi mai 
multoru ani“ (98), deci începînd cam din jurul anului 1790 
(168). Moses Gaster a indicat această atestare a cuvîntului so¬ 
lomonar ca fiind cea mai veche (23). 

d). In ordine cronologică, a patra atestare este datată 
1840, fiind vorba de un articol, semnat Dr. Vjasici], publicat 
într-o cunoscută revistă braşoveană. Iată un fragment din a- 
cest articol : „(Peatra înţelepţilor) este la mulţi dintre oa¬ 
menii noştri cunoscută supt numele Şolomănia. Adecă mulţi, 
gîndesc, cum că, deacă cineva peste fire învaţă 13 şcoli acela 
ştie purta norii, şi a se însoţi cu demonii şi duhuri necurate, 
care i-ar aduce Cartea Şolomănia numită, şi care carte, care 
ceteaşte poate să aibă tot ce dcreaşte pe aceasiă lume“ (99). 
Articolul — scris în spirit iluminist, „spre stricarea acestii 
credinţi deşarte u — este important, pentru că el conţine, se 
pare pentru prima dată, informaţii privind atît iniţierea so¬ 
lomonarilor („învaţă 13 şcoli“ — la fel ca în tradiţiile sîr- 
beşti, croate şi maghiare), cît şi cartea magică a acestora — 
prezentată ca fiind o piatră-talisman, conţinînd nouă litere 
tainice (vezi reproducerea ei la p. 235, infra). 

e). Ulterior, legende şi credinţe, tot ardeleneşti, referitoa¬ 
re la solomonari sînt publicate la Braşov, în 1857, de Fr. Mul- 
ler şi la Sibiu, în 1866, de W. Schmidt. 

Intr-o legendă (Die Erben von Salamonis Weisheit), cu¬ 
leasă de Fr. Miiller din zona Sighişoarei, se spune : „împăra¬ 
tul Solomon era un mare vrăjitor. Cu cuvinte magice putea 
să deschidă sau să închidă cerul, putea să facă să îngheţe 
apa din lacuri, putea să aducă pe cîmpuri rouă, sau să facă 
să cadă grindina, sau altele asemănătoare (169). Moştenitorii 
înţelepciunii sale se nu'mesc şolomonari“ (30). Este, după şti¬ 
inţa noastră, prima dată cînd se consemnează, şi încă într-o 
formă atît de tranşantă, relaţia dintre regele biblic Solomon 
şi vrăjitorii numiţi solomonari. Vom regăsi această credinţă, 
peste aproape un secol, într-un basm bucovinean, cules în 
1932 : „puterea solomonarilor... o au de la împăratul cel în¬ 
ţelept Solomon, care a stăpînit toate tainele de pe lumea 
asta“ (109, p. 178). 

W. Schmidt relatează legende, din zonele Făgăraş şi Si¬ 
biu, care conţin principalele coordonate ale scenariului cu¬ 
noscut : iniţierea la şcoala balaurului, învăţarea limbilor ani- 

malelor şi a tuturor formulelor magice, în şcoală intră zece 
ucenici — dar ies numai nouă, cartea solomonarului, scoate¬ 
rea balaurului din lac, zborul în nori călare pe balaur, stă- 
pînirea stihiilor atmosferice etc. (24). 

f). Abia în ultimele decenii ale secolului al XlX-lea, în¬ 
cep să apară primele menţiuni — credinţe şi legende — re¬ 
feritoare la solomonari, din zone româneşti din afara Ardea¬ 
lului, datorate, în special, folcloriştilor bucovineni Sim. FI. 
Marian şi Ion G. Sbiera (170). 

Desigur, tot acest excurs cronologic îşi are rosturile sale, 
dar datele privind primele atestări (cînd ? unde 7 ce ?), nu 
pot fi luate în valoare absolută, ci relativă. în general, data 
primei atestări a unui cuvînt (sfîrşitul secolului al XVIII-len, 
în cazul nostru), nu este decît un argument necesar, nu şi 
suficient, pentru că ea nu probează decît vag şi intuitiv epoca 
(şi eventual zona) cînd (şi eventual unde) acest termen s-a 
născut şi a intrat în lexic. De aceea, pentru a susţine ipoteza 
noastră, aducerea altor argumente pare a fi obligatorie. 

3. Tradiţia referitoare la legendarul rege Solomon şi, ir, 
special, aceea privind prodigioasele sale cunoştinţe şi practici 
magice, n pătruns în conştiinţa populaţiei româneşti mai ales 
prin aşa-numitele hronogrcife — „un fel de repertorii de is¬ 
torie universală* 4 care cuprindeau „legende apocrife, in care 
marile personalităţi ale Vechiului Testament (inclusiv Solo¬ 
mon — n.n.), sunt înfăţişate într-o lumină nouă, prinse în 
urzeala unor legende pe care nu le întîlnim în paginile Bi- 
bliei** (27, II, p. 33—35). Cronografe slave sau greceşti au 
circulat în ţările române încă din secolul al XVT-lea, dar tra¬ 
ducerea lor în româneşte şi intensa lor răspîndire s-a produs 
începînd din secolul al XVII-lea. 

Cea mai veche traducere şi prelucrare — după diferite 
„cărţi slavoneşti* 4 şi „alte izvoade** — este aceea a călugăru¬ 
lui oltean Mihail Moxa. din anul 1620. Acest „prim** crono¬ 
graf însă nu prezintă un interes deosebit în cadrul discuţiei 
noastre, şi aceasta din două motive. In primul rînd pentru că 
a avut, se pare, o răspîndire redusă, necunoseîndu-se pînă în 
prezent decît trei manuscrise (prototipul lui Moxa şi două co¬ 
pii). Un al doilea motiv al lipsei noastre de interes este acela 
că scrierea respectivă nu prezintă presupusele calităţi de mare 
vrăjitor şi de stăpîn al demonilor, atribuite, de regulă, lui 
Solomon în textele apocrife. In „Hronograful lui Moxa**, dom¬ 
nia regelui Solomon este prezentată lapidar, într-o singură 

‘frază anostă: „Solomon era de 12 ai, rînci stătu împărat; 
şi făcu besereca Sionului şi împăraţi 40 de ai" (90, p. 354). 

Cu totul altfel se prezintă situaţia eu cronografele tra¬ 
duse „după grecie pă limbă rumenească" (ms. BAR nr. 938), 
traduceri care s-au efectuat „pe la jumătatea secolului al 
XVff-lea" (27, I, p. 142), sau mai exact : între anii 1637 şi 
1G79 (tipul Danovici, după cronograful Cigalas) şi, respectiv, 
intre anii 1631 şi 1687 (după cronograful Dorotei). Iată numai 
cîteva dintre calităţile de mare înţelept şi vrăjitor atribuite 
lui Solomon, aşa cum apar consemnate intr-un hronograf ro¬ 
mânesc din secolul al XVIII-lea : „Şi au aflat (Solomon) fi¬ 
rea a tot ce iaste în lume, a oamenilor, a dobitoacelor, a pă¬ 
şirilor, a gadinilor, a peştilor, a ierbilor, a jivinilor şi a cîte 
ştim că sînt în lume pe supt ceriu şi pre pâmînt, şi în ape, 
toate cu înţălepciunea sa le-au aflat, care înţâlepciune-i era 
dată de la Dumnedzău. Aşijderea şi plan iţele şi crîngurile şi 
toată too.nala ceriului şi de supt ceriu ştia şi cum va lega pre 
diavoli şi cum îi chemă pe numele lor şi toate vrăjile. Aşij¬ 
derea toate leacurile şi toate doftoriile şi toate ierbile, care 
de ce leac era. Toate acestea le-au cunoscut Solomon cu în¬ 
ţălepciunea sa...“ (102, p. 224). 

De la jumătatea secolului al XVIf-lea, pînă la începutul 
celui de al XlX-lea, cronografele — aceste „istorii universale", 
devenite adevărate cărţi populare — „au circulat de o mani¬ 
eră de-a dreptul impresionantă, sub forma a zeci şi zeci de 
c«pii manuscrise, pe o arie întinsă, inrluzînd toate cele trei 
provincii româneşti" (91, p. 46). In această perioadă, crono¬ 
grafele de sorginte bizantină au ieşit din cercul relativ închis 
al lumii clericale şi — cum a observat N. Cartojan — „au 
pătruns, prin cărturarii mărunţi, în masele adînci ale poporu¬ 
lui şi au lăsat în folclorul nostru urme care dăinuiesc pînă 
astăzi" (31, p. 246). 

Nu numai calităţile taumaturgice atribuite lui Solomon, 
ci şi cele sapienţiale, au impresionat puternic mentalitatea 
populară românească, apărind, într-o mulţime de texte fol¬ 
clorice, figura celui numit „Preminte Solomon" — personaj 
atît de îndrăgit şi de popular, îneît şi-a pierdut, în timp, co¬ 
ordonatele spaţio-temporale care îl defineau. El devine, de 
multe ori, con-temporan şi con-sătean cu povestitorul, iar oa¬ 
menii apelează la sfaturile lui ca la cele ale unui moşneag 
înţelept din satul lor (vezi 28, p. 91 şi povestea „Preminte 
Solomon şi cele două fete" — 109). 

4. Un alt fenomen socio-cultural care a contribuit, cre¬ 
dem, în mare măsură la trecerea vrăjitorilor populari sub; 
patronajul lui Solomon, a fost ofensiva declanşată de Biseri¬ 
că, în secolele XVII—XVIII, înpotriva practicilor păgîne şi. 
vrăjitoreşti. Este o epocă în care Biserica ortodoxă română s-a 
simţit suficient de puternică şi de organizată pentru a încer¬ 
ca să diminueze amploarea acestei mentalităţi, considerată nu 
numai ca fiind nocivă, dar şi concurentă. Acţiunea nu a fost 
dintre cele simple. In această parte a Europei nu ar fi fost 
nici posibil, nici recomandabil, un război făţiş şi total împo¬ 
triva vrăjitoriei, de tipul celui purtat, începînd din secolul, 
al XlII-lea, în vestul şi centrul continentului unde, conform;: 
unei statistici, numărul celor executaţi sub învinuirea de-a fi. 
practicat vrăjitoria s-a ridicat la aproape 10 milioane (50, p. 
54). S-ar putea ca acest număr să fi fost chiar mai .nare, 
dacă ţinem seama, pe de o parte, de faptul că la data redac¬ 
tării statisticilor respective (1794) o informare exhaustivă a- 
supra execuţiilor din toate colţurile Europei era practic im¬ 
posibilă şi, pe de altă parte, de faptul că au mai fost semnalate 
execuţii de vrăjitori (chiar dacă sporadice şi ilegale) şi în se¬ 
colul al XlX-lea (86, p. 176). 

Spunem că o astfel de „cruciadă" din partea ortodoxiei 
române nu ar fi fost posibilă la nivelul Evului Mediu, pe de 
o parte, datorită relativ slabei organizări a Bisericii şi, pe de 
altă parte, datorită tolerenţei religioase de care a dat dovadă 
ortodoxia română de-a lungul timpului (103, p. 91—92). Spu¬ 
nem, de asemenea, că un „război" de acest tip nu ar fi fost, 
recomandabil, în ţările române, pentru că rezultatele lui ar 
fi putut să fie contrare celor aşteptate, compromiţînd însăşi 
doctrina creştină în ochii populaţiei, care practica un soi de 
creştinism popular, cu slabe trăsături dogmatice şi, în schimb, 
cu viguroase filoane magico-păgîne. Gesturile şi practicile 
magice dublau efectiv toate acţiunile şi evenimentele, fie ele 
individuale sau colective, sociale sau naturale etc. Iată, de 
exemplu, ce scria învăţatul bănăţean Dimitrie Ţichindeal, care 
a tradus („de pre limba serbiască... în limba daco-romanias- 
că“) şi a adaptat, la realităţile româneşti, cartea lui Dositei 
Obradovici Sfaturile a înţeleajerii cei sănătoase (Buda, 1802, 
p. 37) : „... din vremile cele «ledemult s-au obicinuit românii 
cu descîntece şi vrăji, şi pînă în zioa de astăzi le ţin (înjsă 
prostimea), aşa cît, cînd se nasc, vrăjesc, cînd se botează, vră¬ 
jesc, cînd se însoară sau mărită, vrăjesc, cînd intră în beserică, 
cînd stă în beserică şi cînd iasă din beserică tot vrăjesc, la 

serbători mari vrăjesc, cînd se betejesc, cînd mor încă vră¬ 
jesc, şi pentru ca să poată merje sufletul la Dumnezeu încă 
vrăjesc, cînd cumpără cînd vinde, cînd merg să îure, cînd 
merg la judecată, vrăjesc, şi toată întâmplarea şi tot beteşu¬ 
gul au a lor osibite descîntece şi farmece 11 pe care „oamenii 
cei proşti le ţin şi le cred ca pe nişte leji fireşti şi dumne¬ 
zeieşti" (32, p. 341). Am putea crede să pasajul reprodus mai 
sus ar fi un simplu exerciţiu de retorică şi că autorul ar fi 
exagerat, scriind de pe poziţiile dogmatice ale iluminismului 
raţionalist, dacă nu am şti, din multe alte surse istorice sau 
folclorice, că tabloul prezentat este veridic. In acest contexţ, 
vrăjitorul era privit de popor ca fiind un om superior, avînd 
putere nelimitată — care concura însăşi puterea divină („Dina¬ 
intea fermecătoarei şi Dumnezeu se dă in lături" — spune 
un vechi proverb românesc [49]). El se bucura de un statut 
social practic intangibil. Iată, descris de acelaşi autor, în ace¬ 
eaşi lucrare, un eveniment petrecut într-un sat din Banat, 
la sfîrşitul secolului al XVIÎl-lea : „D. loann Petrovici. pro- 
toprisvi turul Hasiaşului, la anul 1794, fiind eu învăţâtqriu 
tinerimii în Belinţi, îndată după ce au înţeles că au venit 
aci, în sat, vrăjitoarea de ia Drago eşti, au poruncit de au 
prins-o şi luînd de Ia dînsa făina, cucuruzul, lingurile, coco¬ 
şii, blidele, pînra şi alte toate carele căpătase vrăjitoarea cu 
minciunile ei şi împărţindu-le seracilor, iară pre dînsa cu ru¬ 
şine au scos-o afară din sat şi cu paze trimeţind-o din sat 
în sat, pînă la Drăgeeşti, spunindu-i că supt mai grea pe¬ 
deapsă va fi, de se va mai arăta. Dană ce ziceaţi oamenii ? 
Strigau zicind că protopopul nostru n-are ieaje ţi. e mai rău 
decît turcul, că nu lase vrăjitoarele în sat (s.n.) ... Multe ne¬ 
voi şi supărări dc la oamenii cei proşti capătă aceia care vreu 
să le strice serbătorile cele idoleşti şi obiceaiurile cele bă- 
trîne" (32, p. 341—342). 

Din motivele prezentate, sau doar enunţate mai sus, o 
vînătoare propriu-zisă de vrăjitori nu s-a produs în această 
epocă, în Moldova şi Ţara Românească. Reprimări sîngeroase 
nu sînt semnalate în aceste provincii, decît în cazuri de ex- 
xepţie : în anul 1714, de exemplu, din ordinul domnitorului 
^Ştefan Cantacuzino, a fost zidită de vie o „vrăjitoare" şi spîn- 
zurate alte două, pe motiv că au făcut vrăji necurate asupra 
soţiei suveranului (86, p. 164). Datorită dominaţiei Bisericii 
catolice şi, mai ales, a prezenţei iezuiţilor, cu totul alta a 
fost situaţia în Transilvania, unde în secolele XVI, XVII şi 
XVIII sînt atestate (la Cluj, Braşov, Sibiu, Mediaş, Sebeş, 

Tg. Mureş ş.a.), sute de arderi pe rug, sau alte pedepse e~ 
xemplare aplicate presupuşilor vrăjitori. Faţă de situaţia din 
Europa centrală şi occidentală, în Transilvania acest fenomen 
a început relativ tîrziu (primele arderi pe rug, atestate do¬ 
cumentar, s-au produs la Cluj, în 1565) şi s-a prelungit pină. 
la jumătatea secolului al XVIII-lea (66, p. 154—162). 

Intr-o carte din 1854, trecînd în revistă vrăjile şi acţiu¬ 
nile magice practicate de românii din Transilvania, folcloris¬ 
tul Fr. Miiller se declara surprins că „nu se găseşte atestat 
nici un proces de vrăjitorie îndreptat împotriva unor valahi" 
(50, p. 57). Şi alţi autori (Artur Gorovei, de exemplu) au sus¬ 
ţinut că judecăţile şi execuţiile priveau în exclusivitate pe 
„vrăjitorii" din rîndul populaţiei maghiare şi săseşti din Tran¬ 
silvania. Astfel de aserţiuni nu sînt doar ilogice, dar nici con¬ 
forme cu realitatea. In anul 1753, de exemplu, la Tg. Mureş 
a fost condamnat la moarte, pentru vagabondaj şi vrăjitorie,, 
şi ars pe rug pe malul Mureşului un „vrăjitor" român — 
.Tânos Olâh (Ion Valahul). Este, de altfel, ultima semnalare 
documentară privind execuţia unui presupus vrăjitor din 
Transilvania (86, p. 160). Im cîţiva ani după această dată (în 
1758), împărăteasa Maria Tereza i-a alungat pe reprezentan¬ 
ţii ordinului iezuiţilor şi a pus capăt execuţiilor de acest fel. 
(39, p. 88). 

Persecuţiile vrăjitorilor din Ardeal au determinat probabil, 
sau doar au favorizat intrarea vrăjitorilor sub patronajul — 
inclusiv onomastic — al seLmilegendarului rege Solomon. Pe¬ 
rioada sîngeroaselor campanii antivrăjitoreşti din Transilva¬ 
nia (1565—1753) premerge şi se suprapune perioadei probabile 
(circa 1650—1750) în care s-a produs fenomenul lingvistic de 
care ne ocupăm. 

Chiar dacă Biserica ortodoxă română nu i-a supus pe 
vrăjitori la focurile rugurilor, în schimb i-a ameninţat cu 
„locurile Gheenei" şi cu „chinurile iadului". în reprezentările 
iconografice ale „Judecăţii de apoi" de pe bisericile Moldovei 
secolului al XVI-lea (Probota, Voroneţ, Moldoviţa etc.) sînt 
(con)damnate grupuri etnice de alte confesiuni, fie necreş¬ 
tini, fie neortodocşi : evrei, turci, tătari, armeni, latini, arabi, 
etiopieni etc. (35, I, p. 241—264 şi II, p. 121—145). Ulterior, 
în secolele XVII şi XVIII, pe zidurile bisericilor din Mara¬ 
mureş, pînă în Ţara Românească, în reprezentările iconogra¬ 
fice ale acestei teme se manifestă o tendinţă sensibil diferită, 
fiind înfierate, de această dată, păcatele şi deprinderile rele 
ale oamenilor. Este perioada cînd simbolurile şi motivele teo- 

logice tipice sînt adaptate la realităţile sociale ale epocii şi 
ale regiunii respective. Astfel, în această epocă, alături de 
damnaţi ca „mincinosul 14 , „scumpul", „crişmarul", „care nu 
JCace coconi 11 , „care omoară prunci 14 , sînt supuşi „chinurilor ia¬ 
dului" şi vrăjitorii — ca „fermecător(ul)", „care ia mana va¬ 
cilor", „bosorcoaia" (34, p. 94—95 ; 171, p. 118) — aşa cum 
apar, de exemplu, reprezentaţi pe un mare număr de bise¬ 
rici : Hurezu (1693), „Buna vestire 4 ' — Km. Vîlcea (1747), 
Poienile Izei — Maramureş (1794), Rotăreşti — Bihor (sec. 
.al XVIII-lea) etc. In alte reprezentări iconografice ale „Ju- 
lecăţii de apoi" figurează, alături de diverse păcate etico-so- 
ciale, şi acelea ale „vrăjitoriei" şi „slujirii idolilor", ca în 
„Ikoana înfrikoşatei judecăţi... 44 , reprodusă de Sim. FI. Ma¬ 
rian (36, p. 456). Acest tip de reprezentări iconografice a fost 
influenţat de texte apocrife şi de legende hagiografice : „Că¬ 
lătoria Maicii Domnului la iad" (171, p. 117), „Apocalipsul 
Sfîntului Apostol Pavel" — tradus în româneşte în secolul 
al XVI-lea (37, p. 469), „Viaţa şi minunile Sfîntului Vasile 
cel Nou" — sf. sec. al XVII-lea — încep. sec. al XVIII-lea (27, 
IF, p. 202) ş.a.m.d. In ultimul text menţionat, de exemplu, sînt 
descrise cele 24 de „vămi" prin care trece sufletul după moar¬ 
te, printre care este şi „vama fermecâtoriei, vrăjitoriei... şi 
chemării dracilor" (27, II, p. 207). Aşa cum vom vedea, lupta 
bisericii ortodoxe împotriva practicilor magice s-a desfăşurat 
■şi pe cale livrescă, cu rezultate însă relativ modeste în rîn- 
dul populaţiei (175). Dimpotrivă, reprezentarea vizuală — care 
putea fi deci „citită" de omul de rînd, analfabet — a vrăji¬ 
torilor. supuşi „chinurilor iadului", unde este „muncă amară 
şi Kcrişnire de dinţi", în opoziţie cu redarea „celor drepţi", c;cre 
beneficiază de „sadurile şi pofnetel > raiului", a impresionat 
puternic, atît pe cei care practicau vrăjitoria, cit şi pe cei 
care apelau la serviciile acestora (172). Această „teologie vi¬ 
zuală". cu o deosebită forţă de sugestie, a avut, în epoca de 
care ne ocupăm, „un rol deosebit în pedagogia şi morala creş¬ 
tină" — cum observă mitropolitul N. Vornicescu (57, p. 496). 

Aşa cum am etnintit deja, ortodoxia română a luptat îm¬ 
potriva practicilor magice şi păgîne şi prin intermediul texte¬ 
lor. care înfierau aceste practici şi puneau sub semnul unor 
■severe pedepse duhovniceşti atît pe vrăjitori (inclusiv pe „go~ 
nitorii de nori"), cît şi pe „ceia ce merg pe la vrăjitori 44 (Pra- 
vi!ii de la Tîrgorişle , 1652) sau „ceia ce aduc vrăjitori la ca¬ 
sele lor" ( Şapte taine a bisericii, 1645) (vezi 112, p. 116). Ast¬ 
fel de texte erau redactate în primul rînd pentru uzul cleri- 

cilor, nu doar pentru a-i stimula la o campanie antivrăjito- 
rească şi antipăgînă în rîndul enoriaşilor, dar şi pentru a era¬ 
dica practicile magice din chiar rîndul lor. Texte de exorci¬ 
zare a diavolului („a dracului din ape“), scrise şi transcrise 
de preoţii români din Transilvania, sînt atestate încă din a„ 
doua jumătate a secolului al XVI-lea, iar practicile magice 
ale acestora, „nu numai de exorcizare, dar şi de sorocirea. 
dracilor ca să între în vrăjmaşii românilor 14 , au rămas fai¬ 
moase pînă spre sfîrşitul secolului al XlX-lea (90, p. 142—145). 

Revenind la campania livrescă, purtată de ortodoxia ro¬ 
mână împotriva mentalităţii şi practicilor magice, să consem¬ 
năm faptul că traducerea, prelucrarea sau chiar redactarea 
în limba română a unor astfel de texte (manuscrise sau tipă¬ 
rite), s-au bucurat de o amploare deosebită, în epoca de care 
ne ocupăm. Iată cîteva titluri de astfel de cărţi (texte) apăru¬ 
te de-a lungul a doar cîtorva decenii din secolul al XVII-lea : 
„Pravila aleasă 44 — 1632, „Pravila bisericească de la Govora 41 
— 1640, „Şapte taine a bisericii 44 — 1645, „Pravila lui Va- 
sile Lupu 44 sau „Cartea românească de învăţătură 44 — 1646, 
„Pravila lui Matei Basarab 44 sau „îndreptarea legii 44 — 1652, 
„Cărţile ceale mincinoase, pre care nu se caile a le ţinea şi 
a le ceti clireptu credincioşii hristiani 44 — 1667-—1669, „Aşe- 
zămînturile Vlădicăi Sava pentru folosul preoţilor, a besere- 
cilor şi a creştinilor 44 — 1675, „Mărgăritare, adecă cuvinte de 
multe feliuri a celui întru sfinţi... Ioan.. a lui Zlatoust (Pen¬ 
tru mincinoşii prooroci şi cei fără Dumnezeu eretici) 44 — 
1691 etc. 

Trecînd în revistă diferitele forme în care s-a manifes¬ 
tat campania împotriva practicilor pâgîne şi magice, nu ne-am 
propus să prezentăm o imagine globală, ci doar cîteva coor¬ 
donate ale fenomenului pe care l-am supus atenţiei, fenomen 
care a atins apogeul, după opinia noastră, în secolele al 
XVII-lea şi al XVIII-lea. 


* 

La astfel de acţiuni pluridirecţionale şi conjugate, nu au 
putut să lipsească reacţiile. Vrăjitorii s-au aflat în situaţia 
de a trebui să-şi tăinuiască şi să-şi mascheze practicile şi sta¬ 
tutul, inclusiv prin folosirea de eufemis'me pentru a ie de¬ 
numi. Astfel de reacţii sînt logice şi fireşti ; ele au supravie¬ 
ţuit pînă tîrziu, fiind atestate chiar şi în sec»lui al XX-loa. 
Astfel, Gh. Pavelescu observa, în anul 1945, că unele dintre- 
motivele „care împiedică sau limitează 44 contactul cu „des-- 

cîntătorii**, din zona Munţilor Apuseni, sînt teama manifes¬ 
tată de aceştia faţă de preot şi jandarmi şi rezerva faţă «le 
.„domnii de la oraş“ (39, p. 88—89). Alţi autori contemporani, 
trecînd în rezistă coordonatele esenţiale ale statutului vrăji¬ 
torului din satele româneşti, conchid pertinent : «De obicei, 
individul specializat [în practici magice — n.n.], nu afirmă 
explicit condiţia sa de „vrăjitor**» (40, p. 63). Studiind prac¬ 
ticile magice în zona Banatului, 1. I. Popa a observat, de a- 
semenea, că „vrăjitoarea 1 * chestionată de el nu se numea pe 
sine vrăjitoare şi nu vorbea de vrăjit, ci de căutat, ghicit, 
descintat etc. şi că nu a putut începe cu ea discuţia despre 
practici magice, decît după ce i-a cîştigat încrederea, impre- 
sionînd-o cu cunoaşterea cîtorva descîntece (38, p. 157). O ex¬ 
plicaţie în acest sens a încercat Enea Hodoş : «E uşor de în¬ 
ţeles că persoana care se ocupă cu vrăjitoria — o meserie 
prigonită de autorităţi — mai totdeauna îşi va tăgădui me¬ 
seria, zicînd că „nu vrăjeşte* 4 , „nu farmecă**, ci numai „des- 
cîntă** ca să „desfacă** sau să „dezlege** — ceea ce este permis, 
căci însăşi biserica are „rugăciuni de dezlegare**» (114, p. 5). 
(înainte de a trece mai departe, trebuie să lămurim, pe scurt, 
o problemă controversată de terminologie populară. De fapt. 
termenii descîntec, vrajă şi, respectiv, farmec nu erau, iniţial 
■decît sinonime care desemnau acelaşi tip de acţiuni / incan¬ 
taţii magice. Ceea ce le deosebea era doar originea lingvis¬ 
tică diferită : latină, slavă şi, respectiv, greacă. Totuşi, evo¬ 
luţia semantică ulterioară a acestor termeni a produs unele 
diferenţe notabile : a vrăji şi a fermeca desemnează, de re¬ 
gulă, practici magice ofensive, pe cînd a dcscînta, a desface, 
a dezlega desemnează acţiuni magice defensive — conform 
şi prefixului cu sens privativ des(z) —, care indică, de regulă, 
o reacţie la o acţiune anterioară, [veizi şi 39, p. 49]. Mai 
mult decît atît, din motivele enunţate, în popor a ajuns să 
se creadă — aşa cum atestă legendele — că „descîntătoarele 
îs lăsate de Dumnezeu, iar fărmăcătoarele... îs de la necu- 
ratul“ [55, p. 636]). 

Extrapolînd datele de mai sus şi ţinînd cont de toate 
aspectele prezentate în paginile anterioare, putem conchide 
că, în epoca luată în discuţie (secolele XVII—XVIII), vrăji¬ 
torii populari — din instinct do autoconservare, fiind prigo¬ 
niţi din atîtea direcţii şi condamnaţi în atîtea feluri — şi-au 
căutat un „nume“ în spatele căruia să se ascundă sau, mai 
-exact, care să le protejeze practicile şi .statutul. Numele 
„marelui vrăjitor** Solomon răspundea cum nu se poate mai 



bine acestui deziderat. Solomon era, simultan, „regele, Ipa- 
tronul vrăjitorilor 11 , dar şi ,un prestigios personaj biblic a 
cărui tradiţie nu numai că era acceptată de Biserică, dar 
era intens vehiculată, în acea epocă, atît prin textele cano¬ 
nice, cit şi prin legendele apocrife cuprinse, mai ales, în 
hronografe. Pare deci plauzibil faptul că vrăjitorii populari 
au intrat sub patronajul simbolic al legendarului Solomon, 
în încercarea de a îmblînzi prigoana din partea autorităţilor 
laice şi ecleziastice şi, nu mai puţin, de a mari prestigiul 
statutului lor în ochii populaţiei. Este foarte posibil ca acest 
fenomen să se fi materializat anume, sau mai ales, în Tran¬ 
silvania, zonă unde, aşa cum am văzut, prigoana si pedepsele 
la care au fost supuşi vrăjitorii, în perioada în discuţie (se¬ 
colele XVII—XVIII), au fost sensibil mai severe decît în ce¬ 
lelalte provincii româneşti. Un argument care pledează pen 
tru această ipoteză este şi faptul că primele atestări ale de¬ 
numirii de solomonar (sfîrşiitul secolului XVIII — începu¬ 

tul secolului XIX), le găsim anume în această zonă. 

O dată cu intrarea vrăjitorilor sub patronajul legen¬ 
darului Solomon, nu a mai fost nevoie decît de un singur 
pas pentru a se naşte şi a intra în lexicul popular o bogată 

familie de cuvinte : a solomoni (a vrăji), solomonit (vrăjit). 

solomonie (vrăjitorie sau carte de vrăji), solomonar (vrăjitor) 
etc. Probabil că, iniţial, sensul cuvântului solomonar era în 
general acela de individ care produce acţiuni magice : vră¬ 
jitor, vraci, cititor în stele etc., sensuri care, marginal, s-au 
păstrat pînă tîrziu (vezi 176). Ulterior, dar pînă la sfîrşitul 
secolului al XVIII-lea, sfera semantică a cuvîntului solo¬ 
monar s-a restrîns, desemnînd cu predilecţie pe vrăjitorul 

specializat în guvernarea stihiilor atmosferice. Cel puţin două 
sînt cauzele care ar fi putut determina acest fenomen de¬ 
limitare semantică a termenului : a) spre deosebire de cei¬ 
lalţi vrăjitori populari, solomonarul are statutul vrăjitorului 
„total“ şi „adevărat 14 („Solomonarii sînt adevăraţi vrăjitori 
sau fermecători 44 — 50, p. 75) ; el este predestinat, este supus 
unei severe şi prodigioase iniţieri, locuieşte în afara colec¬ 
tivităţii, acţiunile .sale sînt doar cele dictate de statutul său, 
duce o viaţă ascetică, are costumaţie, recuzită, înfăţişare şi 
comportament specifice etc. b) atributele cele mai spectacu¬ 
loase ale legendarului Solomon, care au impresionat proba¬ 
bil în mod deosebit imaginaţia populară (putinţa de a lega 
demonii, de a zbura prin văzduh, de a stăpîni fenomenele 

atmosferice etc.), sînt tocmai acelea specifice şi solomona¬ 
rului. 

Cum spuneam, acest fenomen de restrângere semantică 
a termenului s-a produs, în bună măsură, pînă la sfîrşitul 
secolului al XVI 11-lea, o dată ce primele atestări (de la 
sfîrşitul secolului al XVlII-lea şi începutul secolului al 
XlX-lea), acordă cuvîntului solomonar anume acest sens li¬ 
mitat. 


5. GONITOR DE NORI — SOLOMONAR 

Dacă privim ca fiind plauzibile aserţiunile de mai sus 
— în special aceea că termenul solomonar este o achiziţie 
relativ recentă în limba română (secolele XVII—XVIII) — 
atunci se ridică, în mod firesc, o altă întrebare : care era 
termenul prin care era denumit vrăjitorul cu atribute me¬ 
teorologice înainte de această epocă şi, deci, înainte de spec¬ 
taculoasa substituire de care am vorbit ? Un răspuns cert 
şi argumentat este deocamdată imposibil de dat, avînd în 
vedere sărăcia informaţiilor pe care le deţinem privind a- 
ceastă problemă. Cîteva comentarii şi-ar putea, totuşi, do¬ 
vedi utilitatea. 

în „Pravila lui Matei Basarab*, sau „îndreptarea legii* 
(tipărită la Tîrgovişte, în anul 1652), — care cuprinde, prin¬ 
tre altele, texte prin care sînt înfierate diferite tipuri de 
vrăjitori — se fac referiri şi la vrăjitori cu puteri meteoro¬ 
logice. Iată pasajul care ne interesează : „Carii urmează obi- 
eeaiurile păgînilor şi vrăjilor... şi carii se dau la ceia ce 
poartă urşii, sau alte hieri cătră batjocura şi rătăcirea celor 
mai proşti... şi celora ce spun neamul omului şi carii cred 
vrăjitorilor, fermecătorilor şi celor ce să ehiamă gonitori 
de nori, poruncit-au de aceştea sfîntul săbor şase ani să 
cază...* (57, p. 306). 

în legătură cu acest text merită să facem cîteva preci¬ 
zări. Pe cînd majoritatea vrăjitorilor sînt definiţi şi denu¬ 
miţi prin acţiunile magice pe care le efectuează — „cei carii 
cheamă dracii*, „cei carii citesc stelele*, „cei ce poartă baie- 
re“, „cela ce varsă ceară sau plumb* etc. (57, p. 185) — 
în schimb, în cazul care ne interesează, formula utilizată 
este uşor, dar esenţial, diferită. în locul formulării uzuale -— 
de tipul „cei ce gonesc norii* — se apelează la o formulare 
de excepţie — „cei ce să ehiamă gonitori de nori*. Preci- 





zarea nu este gratuită; formula utilizată ne lasă să înţele¬ 
gem că acest gen de vrăjitori cu atribute meteorologice erau 
numiţi (sau se autointitulau) „gonitori de nori". 

Comentînd pasajul respectiv din „Pravilă...I. -A. Can- 
drea i-a identificat, fără să argumenteze, pe „gonitorii de 
nori" cu .„solomonarii" (29, p. 171), dar aserţiunea sa este 
discutabilă. Sigur că din marea „breaslă" a vrăjitorilor „go¬ 
nitori de nori" face parte şi solomonarii, dar aceştia din urmă 
au un statut şi comportament distincte, inconfundabile. So¬ 
lomonarii sînt nu numai gonitori de nori, ci şi gonitori pe 
nori. In al doilea rînd, trebuie să ţinem seama de faptul că 
textul citat din „pravila lui Matei Basarab" (1652) nu se re¬ 
feră nici la o situaţie strict românească, nici anume la epoca 
secolului al XVII-lea. Pasajul respectiv este o preluare din 
limba greacă a Canonului 61, adoptat de Sinodul ecumenic 
trullan, sinod convocat la Constantinopole, în anul 691, de 
către împăratul Justinian al II-lea, în vederea completării 
hotărîrilor adoptate la precedentele două sinoade ecumeni¬ 
ce — al V-lea (533) şi al Vl-lea (680—681) — în materie de 
disciplină canonică. Scopul acestui sinod, numit şi cinci-şase 
(Qidnisextum), a fost — aşa cum observa un comentator — 
acela de „a re/forma viaţa creştină şi a sfîrşi cu cele din 
urmă resturi ale iudaismului şi păgînismului" (113, p. 17). 
Iată forma în care a fost redactat, la sfîrşitul şecolului al 
VH-lea, unul dintre cele 102 canoane adoptate de respecti¬ 
vul sinod : „Canonul 61 : să cadă sub canonul (penitenţei) 
de şease ani... cei ce trag după sine urşi, sau alte dobitoace 
de acest fel, spre distracţia şi vătămarea celor mai simpli, şi 
cei ce spun norocul şi ursita şi genealogia şi multe lucruri 
de acest fel, ...şi cei ce se zic gonitori de nori şi vrăjitori, 
şi cei ce confecţionează amulete, şi prezicătorii" (51, 11, p. 433). 

Ştim că preoţii arhaicelor populaţii europene (romani, 
greci, traci, celţi etc.) aveau şi atribuţii meteorologice de alun¬ 
gare a norilor (de furtună, de grindină), şi canonul sinodal 
citat mai sus este un indiciu că astfel de practici au supra¬ 
vieţuit, cu toată opoziţia Bisericii creştine. Practici de gonire 
a norilor de furtună, prin săgetare şi prin ameninţare, sînt 
atestate la geţi încă din secolul al V-lea î.e.n. (cf. Herodot) 
In pri'mele secole ale erei noastre, preoţii magi alungau norii 
de furtună şi (mai ales) pe cei de grindină, fie (ca în Argo- 
lida) prin sacrificii oferite zeilor (Seneca, Nciturales quaestio- 
nes IV, 6), fie prin descîntece (carmina) (Pliniu, Hist, nat. 
XXVIII, 2), fie (ca în Corint) „prin sacrificii şi cuvinte ma- 

gice" (Pausanias, Călăt. în Grecia II, 34, 4). Autorul latin' 
Columella (De re rustica — secolul I e.n.), vorbeşte şi el de 
„gonitori de nori" (nubijugus), iar Palladius (secolul IV e.n.) 
descrie felul în care erau alungaţi, pe cale magică, norii de 
grindină : „cruentae secures contra caelum minaciter levan- 
tur“ (contra cerului se ridică, în mod ameninţător, ,securi 
însîngerate — De agricultura I, 35). La aproximativ o sută 
de ani după sinodul trullan de la Constantinopole (691), în 
vestul Europei, Carol cel Mare (768—814) se vedea obligat 
să ia măsuri similare împotriva magicienilor cu puteri me¬ 
teorologice (tempestarii). Intr-o lege cuprinsă în Capitulaires 
(I, 83), Carol cel Mare proscrie pe cei care pretindeau că 
pot să alunge norii de grindină şi de furtună, îndreptînd 
către cer prăjini lungi, în vîrful cărora erau prinse benzi de 
hîrtie, cuprinzînd înscrisuri magice. Legile promulgate de 
Carol cel Mare nu au avut însă efectul scontat. Tempestarii, 
purtători ai norilor de furtună („iles meneurs des nuees"), 
erau semnalaţi în secolul al XlII-lea de Toma d’Aquino ; 
ulterior, Inchiziţia îi ardea pe ruguri pe vrăjitorii care pretin¬ 
deau că pot genera şi conduce norii de grindină (174, p. 45). 

Revenind la Canonul 61 al Sinodului ecumenic trullan,. 
să menţionăm faptul că prevederile acestuia le regăsim, sim¬ 
plificate, intr-un nomocanon (colecţie de legi şi canoane) nu¬ 
mit Pidalion sau Kîrma Korabiei, înţelese a Katoliceştei şi 
apostoleştei Biserici a Ortodocşilor, tradus din greceşte, pre¬ 
lucrat şi tipărit de mitropolitul Veniamin, la mînăstirea 
Neamţ, în anul 1844 : „Descîntătorii, fermecătorii, maghii, 
purtătorii de urşi, izgonitorii de nori, bîrfitorii, vrăjitorii şi 
matematicii (181) să se lepede de biserică" (52). Dacă prin 
„(iz)gonitor de nori" s-ar fi înţeles anume „solomonar", este 
de presupus că cel care a tradus şi a redactat în limba ro¬ 
mână nomocanon-ul, ar fi înlocuit sau, cel puţin, ar fi dublat 
expresia folosită cu aceea de solomonar — termen care, aşa 
cum am văzut, era cunoscut la acea dată, chiar dacă prima 
atestare documentară în Moldova este ceva mai tîrzie. În¬ 
cercarea de a aduce „la zi" şi la situaţia locală era firească 
şi chiar pare să fi preocupat traducătorul, aşa cum reiese, 
de exemplu, din felul în care a tradus/redactat un alt canon 
(al Sinodului al V-lea ecumenic — an 553), prevedere sino¬ 
dală care înfiera pe preoţii care descîntau de samcă : „se 
cuvine a se caterisi şi preoţii acei ce cetesc la bolnavi hîrtia 
ce se numeşte a Gbelei (în original Ghilld — n.n.), precum 
în limba noastră Samcă" (52, p. 168). Pe de altă parte, în- 



locuirea de care vorbeam (a expresiei „izgonitori de nori“ 
cu cea de „solomonari 11 ), nu ar fi fost oportună pentru că 
ea ar fi limitat, în mod nejustificat, subiectul înfierării. „(Iz)- 
gonitori de nori* 1 nu erau numai „solomonarii 11 , ci şi actanţii 
nespecializaţi, care operau magic, „de pe pămînt“, asupra 
fenomenelor atmosferice. Este, de exemplu, cazul Smaran- 
dei — mama lui Ion Creangă — care, aşa cum îşi aduce a- 
minte povestitorul, „alunga nourii cei negri de pe deasupra 
satului şi abatea grindina în alte părţi, înfigînd toporul în 
pămînt afară, dinaintea uşii“. Astfel ,de practici magice sînt 
din abundenţă atestate în toate regiunile ţării, pînă în zilele 
noastre, dar am optat anume pentru acest exemplu, nu atît 
pentru notorietatea JLui, cît pentru faptul că se referă la 
acelaşi act magic (gonirea norilor), practicat în aceeaşi zonă 
(Tg. Neamţ) şi în aceeaşi epocă (jumătatea secolului al 
XIX-lea), în care a fost redactat pidalion^-ul (Mînăstirea 
Neamţ, 1844). 


6. ZGRABUNŢAŞ — SOLOMONAR 

In diferite regiuni ale ţării sînt folosite şi alte denumiri 
pentru solomonar, dar ele nu prezintă un interes deosebit 
în cadrul comentariilor de faţă. Astfel de apelative provin 
de regulă fie din sinonime populare pentru vrăjitor (vîlhaş, 
farmazon, om meşter), sau pentru preot („cliric“ =- cleric), 
fie din confuzia cu alte fiinţe mito-folclorice (şercan, balaur, 
strigoi sau moroi de ploaie, vîrcolac care trage apele), fie 
din derivate la solomonar (şolomonar, solemonar, sodomonar, 
solomon, soloman, şoiomăţ etc.) (3, p. 48 ; 33, p. 124 ; 39, p. 
29 ; 65, p. 203). 

în nordul Transilvaniei şi al Moldovei, pe lingă apela¬ 
tivul solomonar, sînt semnalate ca uzuale şi cele de grindi- 
nar, pietrar, gheţar ; primul fiind derivat din substantivul 
grindina, iar celelalte două din sinonimele populare ale a- 
cestuia : piatră, respectiv gheaţă (3, p. 48 ; 33, p. 124—125). 

Alte denumiri, care ridică probleme pe cît de spinoase 
pe atît de interesante, sînt acelea de z grăbunţaş (sgrăbunţaş), 
mai rar (z)griminţieş, (z)grimincea. Astfel de apelative ale 
solomonarului sînt atestate numai în centrul şi vestul Tran¬ 
silvaniei (zona judeţelor Sălaj, Cluj, Alba, Bihor etc.), unde 
sînt folosite cu sau fără fonemul incipient „z“ (,,s“) (3, p. 
48; 18, p. 157—171 ; 39, p. 29; 65, p. 135; 95, p. 329; 104, 

p. 162). Cuvîntul zgrăbunţaş este compus din substantivul 
zgrăbunţă ]+ sufixul profesional -aş (cf. căruţaş =. căruţă 
+ aş), unde zgrăbunţă este un regionalism pentru grăunţă 
de rint, brînză, gheaţă, sau pentru bubă mică, coş pe pieie, 
spuzeală. Doar înţelesul zgrăbunţe = grăunţe de gheaţă, de 
grindină (178), ar da un sens coerent termenului zgrăbun- 
ţaş <= grindinar, cel care conduce/poartă grindina (cf. că¬ 
ruţaş = cel care conduce/poartă căruţa). O astfel de expli¬ 
caţie pare să fie posibilă, avînd în vedere faptul că una din¬ 
tre cele mai temute şi esenţiale calităţi atribuite solomona¬ 
rului este tocmai aceea de a purta grindina, distrugînd sau 
mîntuind recoltele („zgrăbunţaş care poartă ghiaţa“ — 39, 
p. 29) ; dovadă că şi alte denumiri ale solomonarului în 
Transilvania şi Moldova (grindinar, pietrar, gheţar) se ba¬ 
zează. pe aceeaşi calitate a acestuia şi beneficiază de o con¬ 
strucţie identică. 

Fonemul protetic „z-“ (sau „s-“), este un adaos de pro¬ 
nunţie, uzual la unele cuvinte româneşti care încep cu con¬ 
soane oclusive dure, de tipul : (z)grunţuros, (z)gripţor, (z)glă- 
voc, (z)benghi, (z)bici, (z)gîrbaci, (z)dreanţă etc. Aceste fo¬ 
neme incipiente nu au nici o valoare semantică, nefiind pre¬ 
fixe care să schimbe sau că nuanţeze înţelesul cuvintelor (ca 
în cazurile : z-bate, s-curge, s-cade etc.) (194). Fiind folosite 
sau nu, în funcţie de zonă, individ, epocă etc. (vezi de e- 
xemplu formele zgriminţeş şi griminţeş — 65, p. 135 ; 95, 
p. 329), putem, din raţiuni etimologice, să facem abstracţie 
de ele. 

Avînd în vedere cele de mai sus, putem considera ca 
fiind justificată următoarea întrebare : există o relaţie lin¬ 
gvistică între cele trei denumiri ale vrăjitorului de tip solo¬ 
monar, respectiv între grăbunţaş, în româneşte (în Ardeal), 
grabancijas (pronunţă grabanciaş) în sîrbo-croată şi gara- 
bonciâs (pronunţă aprox. gorobonţiaş) în maghiară ? Un even¬ 
tual răspuns afirmativ s-a putea baza pe cel puţin trei argu¬ 
mente esenţiale : 

a) asemănarea fonetică izbitoare : rom. grăbunţaş, s-cr. 
grabanciaş, mag. gorobonţiaş ; 

b) analogia (chiar identitatea) semantică a celor trei 
termeni, evidentă pentru oricine trece în revistă co'mparativ 
credinţele şi legendele care definesc cele trei personaje mito- 
folclorice din tradiţia maghiară (vezi 44 şi 53), sîrbo-croată 
(vezi 25) şi, respectiv, română. De altfel, aşa cum am arătat, 
identitatea semantică a fost pusă în evidenţă încă de la 

primele atestări documentare ale termenului solomonar în 
limba română : în „Dicţionarul..." lui Samuil Miuu-Klein' 
(1801) şi în „Lexiconul de la Buda“ (1825) ; 

c) existenţa unor astfel de relaţii reciproce (împrumu¬ 
turi, influenţe, contaminări etc.), între lexicurile celor trei 
limbi este din abundenţă dovedită; ele sînt justificate de 
condiţiile socio-geografice binecunoscute (intima vecinătate 
a celor trei zone, îndelungata coabitarea a populaţiilor, bi¬ 
lingvism etc.). 

Sigur că numai specialiştii filologi vor fi în măsură sâ 
valideze sau nu această soluţie, dar, dacă acceptăm (con¬ 

venţional, deocamdată) o astfel de ipoteză de lucru, atunci 
se pune o altă întrebare : care este direcţia în care s-a pro 
dus împrumutul ? 

Este posibil ca termenul garabonciăs din limba maghiară 
(atestat ca atare şi la populaţia maghiară din Transilvania 
- 17) să fi fost preluat de românii ardeleni, dar avînd a 
eesta o formă (pronunţie) insolită, să se îi suprapus unui 

cuvînt cunoscut — (z)grăbunţă — şi să fi dat un cuvînt 

nou : (z)grăbunţaş = garabonciăs + (z)grăbunţă. Ar fi, în 
acest caz, vorba de un fenomen de etimologie populară, sau 
doar de contaminare. A<stfel de fenomene lingvistice sînt 

din belşug atestate în lexicul românesc. Chiar printre de¬ 
numirile (e drept, mai rare) ale solomonarului, amintite în 
prezentul paragraf, întîlnim două astfel de exemple : sodo- 
monar solomonar + Sodoma şi farmazon = francmason 
-f- farmece. 

Dar şi soluţia inversă este, în principiu, posibilă şi a- 
nume ca ungurii (şi de la ei sîrbii ?) să fi preluat termenul 
românesc (z)grăbunţaş pentru a desemna magul cu puteri 
meteorologice. Un argument în această privinţă este faptul 
că — spre deosebire de termenul românesc, care are proba¬ 
bil sensul de grindinar — termenul maghiar şi cel sîrbo-croat 
nu au un înţeles concret în limbile respective, căutîndu-li-se, de 
aceea, originile în limbi ale populaţiilor învecinate. Mai mult 
decît atît, cele cîteva soluţii etimologice care s-au propus 
pentru explicarea originii celor doi termeni s-au dovedit a 
fi forţate şi puţin probabile. La sfîrşitul secolului al XlX-lea. 
filologul sîrb V. Jagid a încercat să demonstreze următoarea 
filiaţie : it. negromanzia (magie neagră) > gramanzia > gra- 
bancia > s-cr. grabancijas > mag. garabonciăs (25, p. 451—452). 
(Să punem în paranteză observaţia că, dacă această „călăto¬ 
rie" a cuvintelor s-a produs într,-adevăr, atunci termenul 

intermediar yramanzia este, din punct de vedere fonetic, 
mai apropiat de rom. griminţieş şi grimincea — atestate în 
Ardeal ca sinonime pentru grăbunţaş — decît s-cr. graban- 
cijas). Dat fiind că termenul grabancijas este atestat la slavii 
din sud-vest încă din secolul al XVII-lea, Jagic a susţinut 
că de la aceştia cuvîntul a pătruns în limba maghiară cu 
acelaşi sens şi aproape în aceeaşi formă. Ulterior, cercetă¬ 
torul ungur S. Solymossy (44) s-a declarat de acord cu eti¬ 
mologia propusă de V. Jagic, dar a susţinut că, dimpotrivă, 
garabonciăs este un termen preluat de sîrbo-croaţi de la 
maghiari. De curînd, E. Agrigoroaiei, într-o notă de subsol, 
a amendat soluţia privind provenienţa italică a celor doi 
termeni : «... o asemenea provenienţă italică nu poate fi si¬ 
gură, căci răspîndirea acestui tip de personaj în aria veche 
dacă ne duce mai degrabă la un cuvînt arhaic al dacilor ro- 
rnanizaţi, ca alternativă chtonică şi subacvatică a „călătoru¬ 
lui prin nori u » (6, p. 244). Ca ata^e, cercetătorul român con¬ 
sideră cei doi termeni in discuţie — maghiar şi sîrbo-eroat 
— ca fiind „relicve lingvistice* provenind de la un prototip 
tracic (din familia hidronimului Gabranus — rîu în Do- 
brogea), cu rădăcină i.e. *guebh- ==. a cufunda (cf. 45, p. 68). 
Şi această ultimă soluţie suferă din punct de vedere fonetic 
şi, mai ales, semantic, nefiind foarte claşă relaţia între vră¬ 
jitorul tip garabonciăs şi acţiunea de cufundare. 

în fine, mai trebuie menţionat faptul că nu există încă 
un consens general privind etimologia termenului (z)/(s)gră- 
bunţă — termen consemnat şi el încă de la începutul seco¬ 
lului al XlX-lea, în aceleaşi valoroase dicţionare redactate 
de corifeii Şcolii Ardelene (96, p. 423|+448 ; 98, p. 642}. In 
privinţa originii cuvîntului în discuţie, cercetătorii s-au îm¬ 
părţit de-a lungul timpului în mai multe tabere : origine ne¬ 
cunoscută (de exemplu Şăineanu — 105, p. 590 şi DEX 1984), 
origine slavă, origine latină şi, în fine, origine tracă (G. Rei- 
chenkron, V. Arvinte ş.a., cf. 68, p. 147). I. I. Russu, susţi¬ 
nător iniţial al originii autohtone (străromâne) a cuvîntului 
sgribunţă (104, p. 164) şi-a revizuit ulterior părerea, în fa¬ 
voarea soluţiei latinităţii termenului (66, p. 241). 

Revenim din domeniul etimologiei la cel al etnologiei, 
cu speranţa că demersul nostru — chiar dacă jalonat de mai 
multe întrebări, decît de răspunsuri — nu se va dovedi gra¬ 
tuit şi nu va rămîne fără ecou, mai ales în rîndul lingviştilor. 
Dovedirea unei filiaţii între cei trei termeni — din maghia¬ 
ră, sîrbo-croată, şi română — şi determinarea exactă a „ca- 

lităţii“ eventualei filiaţii, ar da un impuls nou cercetărilor 
etnologice (care altfel riscă să bată pasul pe loc), privind, 
vechimea (grabancijas e atestat încă din secolul al XVII-lea !), 
originea şi semnificaţia acestui personaj misterios şi de ex¬ 
cepţie din mito-folclorul românesc. Spunem aceasta pentru 
că este evidentă asemănarea (cu excepţia unor particulari¬ 
tăţii fireşti) şi, în multe privinţe, identitatea dintre credinţele 
şi legendele româneşti privitoare la solomonar şi cele sîr- 
beşti, croate şi, respectiv, maghiare referitoare la omologii 
acestuia. Cu peste un secol în urmă, Moses Gaster a încercat 
să pună în evidenţă unele dintre aceste asemănări şi deose¬ 
biri (23), dar a făcut-o cu informaţiile şi cu „uneltele" de 
care dispunea la sfîrşitul secolului al XlX-lea. Credem că 
studierea izolată a tradiţiei solomonarului, fără racordarea 
ei la cele ale populaţiilor învecinate, va duce la conturarea 
unui „portret-robot“ incomplet şi, în unele privinţe, fals al 
solomonarului român. 


7. CARTE — SOLOMONAR 

în ciclul de legende populare româneşti referitoare la 
Sf. Ilie, între momentul uciderii propriilor părinţi (sacrifi¬ 
ciu uman ? [182]) şi cel al apoteozei şi obţinerii rangului de 
stăpîn asupra manifestărilor atmosferice, Ilie trece prin cîte- 
va probe expiatorii. Una dintre ele este recluziunea forţată 
în chilia (sau în beciul -— 46, p. 191) unui schimnic care, 
după ce-1 încuie înăuntru, aruncă cheia în fundul unui iaz.. 
„Sf. Ilie a găsit acolo, pe masă, o pîne, o cană cu apă şi o 
carte şi cît mînca, pînea tot la loc era şi apa tot aşa, da 
în carte tot citea. Aşa a stat acolo închis 40 de ani, pînă 
cînd nişte oameni au dat drumul iazului şi-au găsit cheia... 
Atunci l-au deschis şi i-au dat drumul". Apoi „îngerii au 
venit şi l-au luat [în cer — n.n.]. Dumnezeu i-a dat puşca 
[fulgerul — n.n.] să împuşte în draci" (12, p. 521). în tra¬ 
diţia populară românească, Ilie pare să fie supus unei re¬ 
cluziuni forţate şi prelungite şi unei iniţieri livreşti, simi¬ 
lare celor la care este supus, la rîndul său, solomonarul : „în 
Mararjureş (se) cred(e) că cei ce intră la şcoala de şolomo- 
nărie nu intră de bunăvoie, ci un solomonar mai bătrîn fură 
băieţi de pe pămînt şi îi duce la şcoala de şolomonărit, unde 
îi ţine închişi 7 ani" (8, p. 146). „Acolo [solomonarii — n.n.l 
învaţă din cărţi pe care alţi oameni nu le pricep şi nu le 

ştiu ceti : învaţă cum să călărească pe balauri, cum să îi 
cheme, cum să poarte vremurile,... (învaţă) farmece de-a lega 
şi dezlega ploile...“ (8, p. 145). Iată şi o credinţă similară, 
culeasă din zona Munţilor Apuseni : „După ce ,au gătat de 
învăţat toate cărţile din lumea asta, (solomonarii) au mers 
într-o ţară tare depărtată, de la Răsărit, aici au stat într-o 
peşteră şi au scris la o masă de piatră toată învăţătura din 
lume într-o carte. Din peştera aceasta apoi, Dumnezeu, fiind¬ 
că în lume au fost ca nişte sfinţi, i-a înălţat în nori şi acum 
ei conduc norii [balaurii — n.n.] după cum voieisc... Dum¬ 
nezeu le lasă voie deplină peste nori, căci ei fiind sfinţi, 
nuTnai ce e bine vor face." (8, p. 144). 

O primă constatare se impune : „cartea lui Ilie“ şi .„car¬ 
tea solomonarului“ sînt două ipostaze ale Liber Muncii (183) 

— „Carte a Lumii 11 a cărei deţinere/cunoaştere este sinoni¬ 
mă, în toate tradiţiile, cu deţinerea/cunoaşterea tainelor Uni¬ 
versului („Universul este o carte uriaşă“ — cf. Mohyddin 
ibn-Arabî [cf. 16]). Această „carte totală" este, de regulă, în 
posesia Cosmocratorului, de la care alţii fie o primesc („La 
început Dumnezeu face doi îngeri : Mihail şi Satanail care 
sînt puşi să înveţe dintr-o carte uriaşă" — 9, p. 540), fie o 
fură. Intr-un mit accadian, demonul Zu sustrage zeului Enlil 
„tăbliţele destinului", provocînd dezordinea în Univers prin 
„suspendarea normelor". Zu este în final învins (se pare de 
zeul Marduk), „tăbliţele destinului" sînt recuperate şi or¬ 
dinea este reinstaurată (60, p. 61—65). Similar, într-o le¬ 
gendă indiană (Bhăgavata-Purăna), prinţul demonilor — 
Hayagriva — profitînd de somnul lui Brahma, sustrage Ve¬ 
dele, provocînd astfel potopul universal. Vishnu ucide demo¬ 
nul şi recuperează cărţile sacre. (115, p. 78—79). De regulă 

— în mituri, legende şi basme — accesul la „cartea înţelep¬ 
ciunii" este cu desăvârşire oprit ; interdicţia este totuşi în¬ 
călcată şi intrusul este aspru pedepsit de Cos'mocrator. Re¬ 
cunoaştem acest scenariu şi în mitul biblic al Genezei, chiar 
dacă, în acest caz, Liber Mundi apare într-o ipostază den- 
drologică : «Şi a poruncit Domnul Dumnezeu lui Adam. 
zicînd : „Din toţi pomii grădinii vei mînca, dar din pomul 
cunoştinţei binelui şi răului să nu mănînci..."» (Geneza II. 
16—17). Ispitiţi de şarpe (Satana), Adam şi Eva au gustai 
totuşi „din rodul pomului care este în mijlocul grădinii (Ede¬ 
nului)" şi „li s-au deschis ochii la amîndoi" (Geneza III, 
3—7). încălcarea interdicţiei („păcatul originar" — motiv 
central şi esenţial în mitologia iudeo-creştină), este urmată 

de alungarea din rai şi pedepsirea primilor oameni şi a ur¬ 
maşilor lor. 

Regăsim acelaşi scenariu într-o legendă cosmogonică 
transilvană, culeasă la sfîrşitul secolului al XlX-lea : se spu¬ 
ne că „de cînd hăul [haosul — n.n.j, cînd lumea nu era plăs- 
muită“, Dumnezeu şi Dracul trăiau împreună în cer. în tim¬ 
pul celor şapte zile, în care Dumnezeu a făcut Lumea, Dra¬ 
cul a încălcat interdicţia şi a intrat în „chilia oprită 11 , în 
„odaia a douăsprezecea din fundul cerului", unde „pe o masă 
găsi el o carte mare în care era scrisă înţelepciunea lui Dum¬ 
nezeu. Văzînd această carte, Dracul se puse să cetească şi 
ceti, curios cum era, şapte zile şi şapte nopţi întruna, pe 
nernîncate şi nebăute. în lăcomia sa, ca să se facă atoate- 
ştiutor uită că se apropie timpul cînd Atotputernicul se va 
sui din nou la cer, şi Dumnezeu îl află cetind. Atunci el 
alungă pe Dracul din cer...“ ,(47, p. 65). 

Să mai consemnăm faptul că motivul a penetrat şi în 
basme. Proporţiile elementelor epice se reduc, în acest caz, 
la scară umană — cosmosul (cerul, raiul) devine un palat, 
Cosmocratorul e înlocuit cu un împărat, care nu mai pleacă 
să „facă Lumea“, ci „la bătălie" ş.a.m.d. — dar scenariul este 
analog : în pofida interdicţiei, cele trei prinţese intră şi în 
„camera interzisă" care, spre deosebire de celelalte din cas¬ 
tel, „n-avea nici o podoabă, dară în mijloc era o masă mare 
cu un covor scump pe dînsa, şi deasupra o carte mare des¬ 
chisă", carte în care prinţesele îşi vor citi, pe rînd, ursita 
(116 ; 179). Mai sînt de asemenea basmele de tip Dracul şi 
ucenicul său (129, p. 258—259), sau Arhimagul şi servitorul 
său (129, p. 646), în care protagonistul învaţă (în „şcoala dia¬ 
bolică") toate faitnecele din „cartea de vrăji" a stăpîhului 
său. (Vezi alte basme româneşti, cu scenariu analog, în 6, p. 
239—256.) Acest motiv epic nu-1 găsim numai „la toate 
popoarele balcanice" (129, p. 258), ci şi la cele orientale (117), 
de unde probabil că şi provine. 

Revenind la problema noastră — şi anume, care este 
sorgintea motivului „Cartea solomonarului" din tradiţia ro¬ 
mânească — să amintim părerile altor comentatori contem¬ 
porani care s-au încumentat să dea un răspuns la această 
spinoasă problemă. 

Mihai Coman consideră că este vorba de un amestec 
inextricabil între două motive. Pe de o parte, motivul fol¬ 
cloric autohton al „cărţii sacre" (colindătorii şi bătrânul Cră¬ 
ciun aduc, printre alte obiecte magice, o carte; în colinde 

şi în bocete, la poarta raiului, stă Maica Domnului care „scrie 11 
sufletele într-o carte) şi, pe de altă parte, motivul creştin 
(„bisericesc 41 ) al „cărţii sacre 11 (în pictografia creştină sfinţii 
sînt figuraţi — ca şi solomonarii — cu toiagul şi cu cartea 
în mînă) (4, p. ,122). 

Reconstituind o întreagă mitologie românească a scrisului 
şi a cărţii, E. Agrigoroaiei ajunge la concluzia că motivuJ 
„cartea solomonarului 11 este „un motiv dacic, din substrat 1 * 
(6, p. 244). O astfel de aserţiune este greu de susţinut. Pe 
cînd imaginea solomonarului, în general, poate fi conside¬ 
rată, după opinia noastră, ca fiind o supravieţuire folclori- 
zată a imaginii arhaice şi autohtone a unui Homo Magus 
cu atribuţii meteorologice, în schimb nu credem că motivul 
„cartea solomonarului 11 (în sensul modern, de volum conţi- 
nînd o colecţie de incantaţii magice), poate avea aceeaşi ve¬ 
chime milenară. Este greu să ne imaginăm că un astfel de 
motiv a luat naştere in spaţiul carpato-dunărean, într-o epo¬ 
că arhaică (preromană, cum încearcă să demonstreze E. Agri- 
goroaiei) şi că acest motiv a fost apoi perpetuat, de-a lun¬ 
gul mileniilor, de o tradiţie eminamente orală. „Cartea so¬ 
lomonarului 11 cuprinde, conform tradiţiei populare, „molitfe 
de ascultare şi supunere (a balaurilor) 11 (9, p. 188), descîn- 
tece de chemat, de legat şi de supus balaurii (demonii) lii- 
droatmosferici. Or, cum ştim foarte bine şi cum au subliniat 
de nenumărate ori cercetătorii care s-au ocupat de această 
problemă, descântecele şi toate „secretele 11 vrăjitorilor se 
transmiteau exclusiv pe cale orală (184), „din gură în gură“ 
(50, p. 61). Iată şi cîteva concluzii la care a ajuns Gh. Pa- 
velescu, în cartea sa Cercetări asupra magiei la românii din 
Munţii Apuseni: «...descîntatul constituie o tradiţie ce se 
transmite din generaţie în generaţie. „Eu am învăţat [declară 
o informatoare — n.n.] de la soacră-mea ; soacră-mea o în¬ 
văţat de la soaeră-sa... 11 Sau : „Eu am învăţat, din mama ba- 
trînă, din moşii şi strămoşii noştri 11 ... în privinţa procedeului 
de a învăţa un descîntec, toţi informatorii sunt de acord că 
trebuie învăţat pe „furate 11 , „numai aşa e bine [numai aşa 
îşi păstrează eficienţa magică — n.n.j, dacă îl furi 11 » (39, 
p. 86—87 ; vezi şi 40, p. 63). 

Intr-un singur caz putem vorbi de formule magice scrise. 
Este cazul descîntecelor-talisman, menite nu atît să fie ci¬ 
tite, cît, mai ales, să fie purtate (la gît, de regulă), sau afi¬ 
şate (pe porţi, pereţi etc.), apelîndu-se, în acest caz, la func¬ 
ţia magic-operantă a semnului şi a cuvîntului scris. Iată o 

posibilă direcţie în care am putea căuta eventualele origini 
ale „cărţii solomonarului 14 . 

jSă încercăm să punctăm, în ordine cronologică, doar 
cîteva repere care ar putea susţine o astfel de prehrisă. Re¬ 
lativ recent, s-a propus o descifrare ipotetică a semnelor (con¬ 
siderate pînă nu de mult ca avînd valoare strict decorativă) 
incizate şi încrustate pe figurinele de argilă antropomorfe, 
descoperite în mormintele din epoca mijlocie a bronzului 
(1600—1150 î.e.n.), în sudi-vestul teritoriului român«sc de 
astăzi (Cultura Gîrla Mare). Una din statuetele antropomorfe 
prezentate pare a fi un talisman, conţinînd (conform tradu¬ 
cerii propuse), un descîntec funerar de „călăuzire 14 a sufle¬ 
tului la cer : „Mergi suflete la cer... 44 (118, p. 116—118). Este 
probabil că amulete similare, conţinînd diverse formule ma- 
gico-rituale (de alungare a duhurilor rele, a bolilor, a furtu¬ 
nilor, etc.) erau purtate, în scopuri apotropaice, de populaţia 
arhaică autohtonă, aşa cum ştim că se foloseau de către alte 
populaţii indo-europene sau semite. 

Poetul grec Euripide (secolul al V-lea î.e.n.), vorbeşte 
despre „descîntece trace, înscrise de Orfeu pe tăbliţe de lemn 44 
(Alcesta, 962), iar scoliastul (Scholii la Euripide, Alcesta) 
susţine că într-un sanctuar al lui Dionisos, din Tracia, s-au 
găsit astfel de tăbliţe cu texte privind vindecarea trupului 
şi a sufletului (vezi 64, p. 52, 60). Unele „i'mnuri orfice 44 (a- 
devărate descîntece, unele cu caracter magico-meteonologic 
— 69, p. 40—48) ar fi fost, conform tradiţiei, compuse de 
Orfeu „sub puterea inspiraţiei divine 44 , texte „pe care (tra¬ 
cul) Musaios le-a aşternut în scris, după ce a făcut unele 
mici îndreptări 44 (Aristid. Orationes 41 ; cf. 64, p. 67). 

în primele secole ale erei noastre, canoanele stabilite de 
sinoadele ecumenice bizantine înfierau pe „cei ce confecţio¬ 
nează amulete 44 , pe „cei ce poartă baiere 44 şi pe „cei ce ce¬ 
tesc la bolnavi hîrtia ce se numeşte a Ghelei 44 (al V-lea Sinod 
ecumenic, an 553) (51). Avem motive să credem că astfel de 
prevederi sinodale se refereau şi la populaţia pontico-danu- 
biană, avînd în vedere, printre altele, faptul că în secolele 
IV—VI episcopi ai Tomisului şi mitropoliţi din Scythia Mi¬ 
nor „participau activ la sinoadele ecumenice şi locale din 
cadrul Imperiului bizantin 44 (37, p. 28, 99). De altfel, astfel 
de prevederi vor face ulterior obiectul unor texte cuprinse 
în literatura juridică (Pravile), redactate şi tipărite în ţările 
române începînd din secolul al XVlI-lea (186). 



Nu este locul aici să inventariem toate tipurile de amu¬ 
lete, talismane, baiere, răvaşe de leac, filactere, avgare etc. 
cunoscute şi folosite de români în diferite scopuri magice. 
Să amintim textele-amulete, de influenţă creştină, prezen¬ 
tate şi comentate de N. Cartojan : „Călătoria Maicii Domnu¬ 
lui la iad“, „Epistolia Domnului nostru Isus Cristos", „Mi¬ 
nunile Sf. Sisinie“ (27 1, p. 102 şi 184), „Visul Maicii Domnu¬ 
lui", „Sator-Arepo-Opera-Rotas“, „Cele 72 de nume ale iui 
Hristos" (de la 1620), „Cele 72 de nume ale Precistei" (27, 
I, p. 102, p. 184 şi II, p. 125—138). Cel mai vechi document 
de acest gen — un deseîntec-amuletă scris pe două foi de 
plumb, descoperit în raza comunei Burăneşti-Mehedinţi — 
este datat în jurul anului 1300 ,(119). Tot în categoria talis- 
manelor intră şi aşa-nu'mitele „răvaşe de leac" — descîntece 
dublate de diverse desene şi semne magice, înscrise (cu cer¬ 
neală, cărbune, sînge) în spirală, în cerc, în elipsă, de la 
dreapta la stînga (de tipul : „IAD ĂS TARADNI — U1RCS 
ET TÂRÂDNÎ ACNARB"), încrucişat (polindromul „SATOR- 
AREPO-TENET-OPERA-ROTAS", cf. mps. BAR 4104, din 
anul 1777), în triunghi (formula ABRACADABRA, coruptă 
din formula magică ebraică „Abreq ad hâbra" = „Trimite-ţi 
fulgerul pînă la moarte") ş.a.m.d. (29, p. 416—429 ; 27, II, p. 
130; 12, p. 756 ; 185, p. 133 ş.u.). Vechimea folosirii de către 
români a unor astfel de talismane de exorcizare a demoni¬ 
lor bolilor este cu siguranţă mult mai mare decît o atestă 
documentele cunoscute. Remedii aproape identice recoman¬ 
dau, scriitorii latini (Pliniu cel Bătrîn, Marcellus Empiricus 
ş.a.), încă în primele secole ale erei noastre. Amulete cu în¬ 
scrisuri magice, analoage cu cele româneşti, cum ar fi cele 
în spirală (29, p. 418—420), sînt atestate la babilonieni (121, 
p. 57), la cretani (122, p. 160) etc. — forma labirintico-spira- 
lată fiind considerată, din cele mai vechi timpuri, ca fiind 
apotropaică. La români, „răvaşul de leac" era fie purtat la 
gît de bolnav, fie aruncat pe apă, fie înghiţit (ca atare sau 
doar cenuşa), fie uns cu miere şi aplicat cu partea scrisă pe 
„locul pătimaş" ş.a.m.d. Dar nu numai hîrtia putea fi suport 
al răvaşului. Acesta putea fi imprimat fie în lutul unei că¬ 
rămizi crude, care se cocea apoi (precum „zapisul" dintre 
Ada'm şi Diavol, în tradiţia populară, cf. 180), fie pe fruntea 
bolnavului, fie în aluat, din care se cocea pîine (ca în această 
arhaică recomandare de descoperire a unui hoţ : „De vrei 
să cunoşti furul, să scrii pe pită dospită : eţa, stra, fa, ariga, 
eriafa — şi să dai aceluia pă cine te vei căi, că să va vădi" 

— 120, p. 359), fie pe un vas de lut (ca în această „reţetă 41 
populară din 1744 : „cînd se încuie [constipă — n.n.], omul 
t>au dobitocul, scrie aceste cuvinte pe un taler nou : Fison, 
Gheon, Tigru, Eufrat şi să speli cu apă neîncepută şi să bea 
că-i va trece, iar dobitocului să-i torni pe nas 44 — 27 II, p. 
134). în ultimul exemplu citat, cele patru cuvinte înscrise 
sînt numele celor patru fluvii care izvorăsc din rai (cf. Ge¬ 
neza II, 10—14). Aceste nume erau trecute în cele patru col¬ 
ţuri ale amuletelor ebraice care reproduceau celebra „Pe¬ 
cete a lui Solomon 44 (121, p. 49). 

Nu putem continua fără să remarcăm, fie şi în treacăt, 
toată încărcătura poetică de care sînt dublate aceste practici 
magico-rituale (187). „Efecte poetice, din cele mai sigure şi 
mai irezistibile — observa Lucian Blaga — se obţin prin 
mlijloace cară sînt de natură magică. Magicianul recurge 
involuntar la mijloace poetice, poetul recurge involuntar la 
mijloace magice 44 (123, p. 167). 

Din această sumară trecere în revistă rezultă credem su¬ 
ficient de limpede faptul că în tradiţia populară românească 
înscrisurile magice au jucat un rol însemnat, se pare din 
cele mai vechi timpuri. Ceea ce interesează acum este fap¬ 
tul că talismanul (cel care cuprindea un descîntec sau for¬ 
mule/litere magice), era de multe ori numit carte. Să amin¬ 
tim, de exemplu, Cartea de Samca, descîntecul-amuletă pur¬ 
tat de lehuze şi de copiii mici pînă la trei ani, cu scopul 
de a alunga (cu ajutorul prezumtiv al Sf. Sisoe) demonul 
feminin Samca — personificare a „frigurilor 44 şi a altor boii 
care „la unii li trece cu descîntece de Samcă sau li se face 
de călugării iscusiţi o carte în care este făcut chipul dracului 
înconjurat de o scrisoare care cuprinde diferite blesteme... 44 
(124, p. 6 ; vezi şi 95, p. 263 ; 127, p. 247). Textul-amuletă 
„Visul Maicii Domnului 44 se încheie cu această promisiune : 
„cine va scrie această sfîntă carte şi o va purta la dînsul, 
acela om va avea milă de la Dumnezeu... 44 (27, II, p. 127). 
Ne oprim aici cu exemplele ; numărul lor poate fi uşor mul¬ 
tiplicat. 

în lexicul popular, carte este un cuvînt polisemantic, 
în principiu, orice obiect care conţinea un text, sau chiar 
numai litere sau însemne, putea fi numit carte: scrisoare 
(epistolă), document,- -ordin emis de o autoritate (de aici ex¬ 
presia ,„ai carte — ai parte 44 ), sentinţă judecătorească (carte 
de judecată), cărţi de ghicit (şi ulterior, de joc), amuletă cu 

înscrisuri etc. si, abia în epoca : 'modernă, volum (de citit) 
<188). 

Credem deci că ar trebui să reconsiderăm valoarea se¬ 
mantică pe care o acordăm cuvîntului carte din expresia 
„Cartea solomonarului “ înţelegînd prin aceasta din urmă 
„talis'aianul solomonarului 44 . De altfel, cea mai veche infor¬ 
maţie pe tărîm românesc privind „Cartea solomonarilor 44 („la 
mulţi dintre oamenii noştri cunoscută supt numele Şolomă- 
nia a ), ne-o prezintă ca fiind o piatră-talisman („Peatra în¬ 
ţelepţilor 44 ), conţinînd un pătrat magic cu nouă litere tainice 
înscrise (189). Cel care „ştie purta norii şi a se însoţi cu 
demonii şi duhuri necurate 44 , ar primi de la aceştia „Cartea 
Şolomonia anumită şi, (din) care carte, care ceteaşte, poate să 

aibă tot ce doreaşte pe această lume 44 . Este vorba de un ar¬ 
ticol, menţionat deja de noi, scris în 1840 de Paul Vasici, al 
cărui scop declarat era să dezvăluie „ce este (cartea) Şolo- 
mănia a , „spre stricarea acestii credinţi deşarte... 44 (99). 

Informaţiile ulterioare acestei prime atestări /documen¬ 
tare nu sînt prea generoase în privinţa formei şi conţinu¬ 
tului acestei „cărţi 44 . Singurele lucruri pe care le aflăm sînt 
că solomonarii (mai rar) o „scriu 44 (în perioada iniţierii) şi 
(de regulă) o „citesc 44 . Dar şi aceste cuvinte sînt poliseman¬ 
tice, avînd, la nivel popular-arhaic, şi alte înţelesuri decît 
cele uzuale astăzi. A citi =, a descifra în suflet, pe chip, 
în stele etc. A scrie = a desena, a zugrăvi, a broda („chipu¬ 
rile căpitanilor... erau cu mare meşteşug scrise 44 — N. Costin, 
Letopiseţ, sau „Iar în pieptul lui, / Scris îmi este scris / 
Soarele şi luna... 44 ). 

Ca atare, considerăm că este forţat să acordăm cuvîntu¬ 
lui carte (fie ea a solomonarului, fie a eroului de basm, de 
tipul Voinicul cel cu cartea în mină născut — P. Ispirescu), 
anume înţelesul modem de scriere (tipărită sau manuscris) 
legată în volum. De altfel, în basme, cînd povestitorul popu- 

Iar se referă anume la acest tip dc carte, face în mod expres 
precizarea ; ca în basmul ardelenesc Niculăiţă micul mamei, 
în care eroul foloseşte, împotriva vrăjilor şi a Necuratului, 
„Biblia (cartea) aia cu 32 de foi" (129, p. 567). 


In tradiţia populară r^.*anească nu sînt atestate (decît 
de la jumătatea secolului al XlX-lea) talismane sau amule¬ 
te scrise care să-l facă pe posesor „stăpîn“ asupra demonilor 
(balaurilor) atmosferici. Acest fapt ne permite să presupu¬ 
nem că motivul „cartea solomonarului 11 este o achiziţie re¬ 
laţii' recentă, care s-a suprapus tradiţiei arhaice autohtone 
a înscrisurilor cu caracter magic şi celei a vrăjitorului popu¬ 
lar cu atribuţii meteorologice. Motivul pare să fi fost preluat 
din legendele referitoare la regele Solomon, prin aceeaşi 
filieră (cărţi populare şi cronografe) şi cam în aceeaşi pe¬ 
rioadă (circa secolele XVII-—XVIII), în care vrăjitorul popu¬ 
lar a intrat sub patronajul simbolic şi onomastic al semi- 
legendarului rege biblic. 

Conform tradiţiei talmudice, Solomon era în posesia 
unui inel conţinînd un talisman („Sigiliul lui Solomon“, gr. 
„Sphragis Solomonos"), pe care era săpat numele taumatur- 
gic (si. ciudotvoreţ) al lui Dumnezeu. Acest inel îi dădea 
regelui puteri nelimitate asupra demonilor şi îngerilor şi, 
în primul rînd, acelea de a alunga sau de a chbma demonii, 
de a-i lega sau închide în vase de aramă, de a-i obliga să-l 
slujească (191, p. 32). Astfel de legende au avut parte de o 
carieră prodigioasă, răspîndindu-se în folclorul şi literatura 
populară a Orientului şi Occidentului (195). 

în romanul popular Alexandria (primele traduceri în 
româneşte s-au făcut la începutul secolului al XVII-lea), 
se vorbeşte despre „emurlucul lui Solomon, tot cu ochi 
de şarpe, şi era într-însul trei pietre de avea '12 toc- 
mele şi toate boalele vindeca" (129, p. 636), sau, în altă ver¬ 
siune a Alexandriei, despre „Plaşca şi emurlucul lui Solo¬ 
mon" ca „vindecînd toate boalele". Filologul V. Bogrea a 
făcut legătura între această informaţie şi înţelesul de „vraci" 
al cuvântului „şolomonariu" (124, p. 9). 

Este cunoscută legenda talmudică a zidirii de către So¬ 
lomon a templului din Ierusalim, cu ajutorul arhidemonului 
Asmodeu (devenit Kitovras la ruşi, Markolf la germani, Mer- 
lin la francezi, Saturn la englezi). Pentru a-1 pune la trea¬ 
bă pe acesta din urmă, Solomon îl „leagă" cu inelul său 

taumaturgic (190). „Legarea 11 magică a lui Asmodeu a devenit 
legare efectivă ; în versiunile ulterioare ale legendei, So- 
lomon foloseşte „un lanţ de aur pe care era scris numele 
lui Dumnezeu 11 . Legenda a pătruns în literatura română prin 
romanul popular Viaţa lui Bertoldo, tradus (începînd din 
secolul al XVIII-lea), după cartea lui Giulio Cesare Croce 
Astuzie sottilissime di Bertoldo (1592) (28, p. 101 ; 130, p 
204). Motivul „Solomon leagă dracul cu un lanţ“ a penetrat 
-şi în folclorul românesc, în legende populare (12, p. 209). 

Şi în colecţia de basme arabe 1001 nopţi se fac foarte 
dese referiri la „pecetea lui Solomon". Intr-o versiune ro¬ 
mânească (primele traduceri s-au făcut ,în secolul al XVIII-lea), 
se spune : „Inelul ce-1 porţi în deget e pecetea lui Solbmon... 
(care) te face stăpîn peste toate duhurile din văzduh, de pe 
pămînt, de prin ape şi de sub pămînt; toate ferăriile se zdro¬ 
besc în mii de bucăţi, atingîndu-te de ele, şi toate farme¬ 
cele se fac nevăzute dinaintea ta...“ (129, p. 037). într-o le¬ 
gendă musulmană, evocată de noi mai înainte, se spune că 
cei opt îngeri (duhuri) ai vînturilor, trimişi de Dumnezeu, 
s-au prezentat şi închinat în faţa lui Solomon, dăruindu-i 
puterea de a potoli vînturile şi de a zbura prin văzduh. 
Căpetenia duhurilor i-a dat regelui o piatră-talisman pe care 
erau săpate cuvintele „Dumnezeu este puterea şi slava", zi- 
cîndu-i : „Cînd vei vrea să ne porunceşti ceva, ridică această 
piatră spre cer şi îndată vom fi lîngă tine, ca să ascultăm 
de poruncile tale“ (28, p. 97). 

Să remarcăm analogia dintre legendele de mai sus şi 
credinţa românească despre „Piatra înţelepţilor — Cartea 
Şolomănia“, descrisă de Paul Vasici în 1840 (99). Cafti în 

aceeaşi perioadă (1843), poetul moldovean Costache Stamati 
(circa 1786—1869), publica Povestea povestelor, în care in¬ 
cludea legenda versificată a lui Ciubăr Vodă — domnitor 
de două luni al Moldovei, la jumătatea secolului al XV-lea 
(133, p. 142). In acest poem cult — avînd însă la bază „o 
poveste veche românească" (132) — găsim din nou referiri la 
„solomonii" (vrăji) şi la un talisman de tipul celui al lui 
Solomon : „...Fata judelui... / însă farmece ştiind / Şi, fiind¬ 
că şi Ciubăr / Credea în solomonii / Pe dînsa el o avea / 
De dragoman credincios / între dracul şi între el... / Dar 
eată că au văzut / Pe a ei scumpă brăţea / Un baer (=i talis¬ 
man) de matostat / Cu multe scrijălituri / Ce foarte se po- 
trivia / Cu slova ce au fost scris / împăratul Solo'mon / în 

Solomonia sa / Pre care carte cetia / Pre adesea Domnul 
Ciubăr..." (131, p. 68). 

Am avansat ipoteza că legendele talmudice referitoare 
la „pecetea lui Solomon" au generat, ,/sau cel puţin au in¬ 
fluenţat, motivul „peatra (cartea) înţelepţilor (solomonari¬ 
lor)" din tradiţia populară românească. Numele de „carte..." 
putea să-l primească avînd /în vedere înţelesul ,arhaic, popu¬ 
lar al acestui cuvînt — amuletă cu înscrisuri magice, taiis- 
man (cf. „Cartea de samcă" ş.a.). Dar, în aceeaşi măsură, 
motivul respectiv putea |fi generat/influenţat şi de motivul 
„Cartea lui Solo'mon" (Solomonia). La jumătatea secolului al 
XlX-lea, pentru ardeleanul Paul Vasici, „Cartea Solomonia 
este o peatră [din posesia şolomonarilor — n.n.]... şi cele ce 
se cuprind într-însa sînt numai din nouă slove alcătuite" (99), 
în timp ce, pentru moldoveanul Costache Stamati, „Solomo¬ 
nia" este o „carte de vrăji şi de preziceri, un fel de carte de 
zorii, atribuită împăratului Solomon" (28, p. 103), dar care 
este înrudită cu „baerul de matostat" cu slove „şcrijălite", 
folosit la „solomonii" (131, p. 68). Credem că cele două mo ¬ 
tive alogene („Pecetea lui Solomon" şi „Cartea lui Solomon") 
s-au suprapus în tradiţia românească, generînd motivul „Car¬ 
tea (piatra) solomonarilor". 

Rămîne de văzut care este istoria 'motivului „Cartea lui 
Solomon" şi, mai ales, cum a pătruns (în secolele XVII— 
XVIII) acest motiv în conştiinţa populară românească. 

In textul canonic, al Vechiului testament, în Cartea re¬ 
gilor, se vorbeşte pe larg (despre marea înţelepciune cu care 
a fost dotat Solomon, dar nu se face nici o referire la vreo 
carte magică scrisă de acesta. Pentru a ne /păstra în spiri¬ 
tul epocii de care ne ocupăm, să vedem cum „sună" pasajul 
respectiv în traducerea făcută în anul 1688 f — „Biblia lui 
Şerban Vodă" : „Şi au dat Domnul învăţătură şi înţelep¬ 
ciune lui Solomon foarte, şi revărsare inemii ca năsipul cel 
de pre lîngă mare. Şi să în'mulţi învăţătura lui Solomon 
foarte, mai mult decît mintea tuturor oamenilor vechi şi 
mai mult decît toţi înţelepţii Egiptului... şi se făcu numele 
lui întru toate limbile (= popoarele) împrejur. ( Şi au grăit 
Solomon 3000 de pilde şi cinci mii de cîntări. Şi au grăit 
pentru lemne (= despre arbori), de la chedrul cel mare 
den Livan şi pînă la isopul ce iase prin zid, şi au grăit pen¬ 
tru [= despre] dobitoace şi pentru sburătoare şi pentru tî- 
rîtoare şi pentru peşti. Şi au mers toate noroadele să auzi 
înţelepciunea lui Solomon şi luo daruri de la ,toţi împăraţii 

pământului cîţi auzeau înţelepciunea lui“ (III Cartea regilor 
IV, 29—34 ; cf. 28, p. 91). Analog sînt prezentate lucrurile 
şi într-un alt text biblic atribuit, de data aceasta, chiar re¬ 
gelui iudeu : înţelepciunea lui Solomon VII, 17—21. Deci, con¬ 
form textelor canonice, Solomon a grăit şi nu a scris, iar 
„noroadele 11 auzeau şi nu citeau. Totuşi, în Talmud (Tractat 
Pesachim 56a, Berachoth 10b; cf. 102, p. 224), se spune că 
Solomon este autorul unei „cărţi de doftorii 11 , abrogată şi 
arsă ulterior de împăratul ludeei, Iezechia (727—689 î.e.n.), 
pe motiv că bolnavii nu se mai rugau lui Iehova, ci folo¬ 
seau remediile din „Cartea lui Solomon 11 . Deja în secolul 
î e.n., legenda unei cărţi de descîntece scrise de Solomon 
făcuse carieră, astfel că istoricul evreu Josephujs Flavius 
o evocă în lucrarea sa Antichităţi iudaice: „Acest rege ad¬ 
mirabil a compus cinci mii de imnuri şi de versuri, pe lin¬ 
gă trei mii de parabole, începînd de la isop pînă la cedru, 
şi continuînd cu animalele, cu păsările, cu peştii şi cu toate 
cite se tîrăsc ,pe pămînt. Căci Du'mnezeu îl înzestrase cu da¬ 
rul de a pricepe firea şi însuşirile lor, /despre cari a scris o 
carte; şi se folosea de aceste cunoştinţe spre a alcătui, pen¬ 
tru binele oamenilor, diferite leacuri, printre cari şi acela 
care avea puterea de a alunga demonii fără să îndrăznească 
a se întoarce vreodată. Acest chip de a-i goni e încă foarte 
întrebuinţat la cei din neamul meu“ (Antic. lud. VIII, 2 ; 
cf. 28, p. 92). în continuare, Josephus flavius, descrie un 
eveniment la care pretinde că a fost martor ocular : „Am vă¬ 
zut astfel pe un evreu, numit Eleazar, care, /în faţa împă¬ 
ratului Vespasian, a fiilor săi şi a mai multor căpitani şi 
ostaşi, a vindecat pe mai mulţi îndrăciţi. Lega de nasul celui 
îndrăcit un inel, în care era vîrîtă o rădăcină de care se ser¬ 
vea împăratul Solomon în acest scop şi, îndată ce o simţea 
demonul, îl trîntea la pă'mînt pe bolnav şi o rupea la fugă. 
Recita apoi aceleaşi cuvinte pe care le lăsase Solomon in 
scris şi, în numele acestui împărat, poruncea demonului să 
nu se mai întoarcă. Dar, pentru a arăta şi mai bine efectul 
vrăjilor sale, a umplut o cană cu apă şi a poruncit demo¬ 
nului s-o trîntească la pămînt, spre a dovedi prin acest 
semn că a ieşit din cel îndrăcit ; iar demonul se supuse. A'.n 
amintit această întîmplare pentru ca nitneni să nu se mai 
îndoiască de ştiinţa extraordinară cu care Dumnezeu înzes¬ 
trase în mod particular pe împăratul Solomon" (ibidem). 

în acest pasaj, extrem de interesant, întîlnim din nou 
relaţia dintre „Cartea lui Solomon" („cuvinte pe cari le lă- 

sase Solomon în seris u ) şi „Pecetea (inelul) lui Solomon".. 
în legătură cu rădăcina cu virtuţi magice, folosită de vrăji¬ 
torul evreu Eleazar, poate fi vorba de Radix Polygonati — 
rădăcina plantei Polygonatum odoratum, numită şi Sigillum 
Salomcniis, despre care au scris Dioscoride (Polygonon) şi 
Pliniu (Polygonatos). La noi, această plantă e denumit;! Coa- 
da-cocoşului sau Pecetea-lui-Solomon (125, p. 75). Camillo 
Leonardo a găsit şi publicat (în Speculum lapidum — Vene¬ 
ţia 1502)“ „o carte foarte veche despre figurile gravate pe 
diferite pietre preţioase", despre care credea „că a fost a 
lui Solomon". în acest tratat medieval se afirmă că anume 
itădăcini de plante, puse sub pecetea magică a unui inel, 
compun un talisman care te face stăpîn peste „spiritele rele" 
(cf. 126, II, p. 325). în orice caz, tot ce amintea de Solomon 
era considerat ca avînd puteri asupra demonilor ; numele 
regelui, cuvinte din cartea atribuită lui, planta cu numele 
Pecetea-lui-Solomon, şi chiar „fire de păr din barba lui So¬ 
lomon", ca în legenda versificată de Costache Stamati. : 
„Drept în pept să-l izbeşti / Unde avanul de han /Poartă 
baer (= talisman) fermecat / Ce este puterea sa / Fiind în 
baer cusut / Un deget afurisit / Cîteva fire de păr / Din 
barba lui Solomon / Şi alte lucruri drăceşti..." (131, p. 77). 

în primele secole ale erei noastre şi în epoca bizantină, 
talismanele şi cărţile atribuite lui Solomon au beneficiat de 
o carieră prodigioasă. în secolul al III-lea e.n., Origene îi 
blama pe creştinii care, imitîndu-i pe evrei, îl invocau pe 
Solomon contra demonilor. Pseudo-Pliniu recomanda împo¬ 
triva febrei o amuletă de pergament — legată de braţul 
drept al bolnavului — pe care trebuia scris : „Du-te de la 
X..., Solomon te urmăreşte" (121, p. 60). Figura lui Solo¬ 
mon şi cea a Sf. Sisinie se suprapun. Din Asia Mică pătrund 
în Europa medalii talismanice reprezentîndu-1 pe Solomon- 
Sisinios ca un sfînt creştin, aureolat, ecvestru, străpungîncl 
cu o lance cu cruce un demon feminin cu corp de şarpe, 
numlit printr-un atribut]: Memisemenos (blestemata) (veai 
121, p. 61—64 ; 191, p. 27). Despre o carte magică scrisă de 
Solomon ne vorbesc diverşi autori bizantini : Gheorghios Mo¬ 
nahul (sec. al IX-lea), Lexicograful Suidas (sec. al X-lea), 
Mihail Pselos (sec. al Xl-lea), Nicetas Choniates (sec. al 
XH-lea), Nicetas Comnenul (sec. al XlII-lea) etc. Această 
„nouă Biblie" ( Biblos Solomonteios) era folosită — pentru 
a alunga sau invoca demonii — la toate nivelurile sociale, 
inclusiv la cele mai înalte ; o împărăteasă bizantină (cf. N. 

Choniates), un consilier imperial (cf. N. Comnenul) etc. (121, 
p. 59). In occidentul medieval această colecţie de formule de 
magie practică, atribuită lui Solomon, circula sub denumirea 
de „Salomonis Citatio 11 , „Les Pentacles de Salomon“. „Les 
Cluvicules de Salomon“, „Les Quatre Anneaux de Salomon**, 
sau „Salomonis Schliissel“. Aceasta din urmă, de exern,plu, 
este evocată de Faust pentru a se apăra de Mefistofel (J. 
W. Goethe — Faust I) (134, p. 221—223 ; 150, p. 224). 

La români erau în uz cărţi de prevestire şi de noroc — 
numite „Roata lui Solomon“ sau „Carte ghicitoare a împă¬ 
ratului Solomon 44 — cum sînt cele din secolele XVIII—XIX, 
comentate de M. Giaster (102, p. 344—346). Cu sensul de 
„carte de vrăji şi de preziceri atribuită împăratului Solomon 1 *, 
românii foloseau termenul Solomonie (sau Solomonărie), 
similar cu bulgarii (Solomonija), rutenii (Salimon), grecii 
(Biblos Solomonteios) etc. (28, p. 104). Principala filieră prin 
care legenda referitoare la o carte scrisă de Solomon a pă¬ 
truns în tradiţia populară românească a fost cea a cronogra¬ 
felor bizantine. Deja în secolul al IX-lea Gheorghios Mona¬ 
hul, supranumit Amartolos (= păcătosul), introducea aceas¬ 
tă legendă apocrifă în cronograful său, care a fost de tim¬ 
puriu (sec. al X-lea) tradus în limba slavă, pătrunzînd în 
literatura bulgară. Copii după acest cronograf s-au făcut ,şi 
în ţările române (vezi de ex. mss. BAR 320 din sec. al 
XVI-lea). In limba română, legenda s-a răspîndit începînd 
cu jumătatea secolului al XVII-lea, o dată cu traducerea 
cronografelor greco-bizantine (mai ales, probabil, prin cro¬ 
nograful lui Dorotei al Monembasiei, care a preluat legende 
apocrife din Cronica lui Gheorghios A'martolos). Astfel, in¬ 
tr-un hronograf românesc din secolul al XVilI-lea, după ce 
se descrie marea înţelepciune a lui Solomon — „dată de la 
Dumnedzău 44 — şi se inventariază calităţile sale taumatur- 
gice („... ştia şi cum va lega pre davoli şi cum îi chema pe 
numele lor şi toate vrăjile 44 ), se spune : „Că, de lovea boala 
pe vreun om y el să şi lecuia cu aceale ierbi ce le dedeasă 
scrisoare Solomon, cit de o vreme mai uitasă oamenii a să 
închina lui Dumnedzău şi a se ruga pentru boale, pînă stă¬ 
tu împărat Iezechie. Şi văzînd că au părăsit oamenii a să în¬ 
china şi a să ruga lui Dumnedzău pentru boale, au tri'mis 
de au strîns toate cărţile acelea şi le-au aruncat în foc, de 
au ars. Şi încă dentru acelea învăţături a lui Solomon sînt 
doftorii pînă astădzi. 44 (102, p. 224; vezi acelaşi episod şi 

în alte cronografe româneşti, de ex. mss. BAR 4865, cf. 
192, p. 95). 

Putem presupune, deci, că motivul „Cartea lui Solo¬ 
mon" (pătruns în tradiţia populară românească, prin crono¬ 
grafe, în secolele XVII—XIII), s-a suprapus motivului „Pe¬ 
cetea lui Solomon" (pătruns, prin romanele populare, în a- 
ceeaşi perioadă), generînd sau doar reformulînd motivul 
„Cartea solomonarului". Fenomenul s-a produs în aceeaşi 
perioadă, prin aceeaşi filieră şi în aceleaşi condiţii (prezen¬ 
tate într-un paragraf anterior), în care vrăjitorul popular a 
trecut — simbolic şi onomastic — sub patronajul legenda¬ 
rului rege Solomon. Probabil că, înainte de această epocă, 
vrăjitorul popular cu atribuţii meteorologice rostea un des¬ 
cântec, şi nu îl citea. Astfel, în unele enclave etnice conser¬ 
vatoare (cum este, de exemplu, zona Munţilor Apuseni) — 
în care contaminările şi alterările culturale au fost sensibil 
mai reduse — „cartea solomonarului" este rar atestată (v. 
de ex. 39, p. 29). In astfel de zone, solomonarul rosteşte, de 
regulă, „nişte descîntece" (49, p. 189), sau pronunţă „vorbe 
neînţelese", sau „oarece vorbe" (18, p. 166, 171), sau „po¬ 
runci" (date „cu tot duhul, nu numai cu buzele" — 109, p 
178), fără să se facă referiri la vreo „carte". 

Faptul că legenda consemnată în cronografele bizantine 
şi respectiv româneşti îşi nre sorgintea într-o legendă tal¬ 
mudică, a fost consemnat deja de M. Gaster (102, p. 224— 
225). Prezenţa, atît în Talmud, cît şi în cronografe, a episo¬ 
dului „arderii" cărţii lui Solomon de către Iezechia, nu lasă 
nici un dubiu în acest sens. (Pe la 1350, papa Inocenţiu al 
Vl-lea a repetat, după două milenii, gestul regelui Iudeu 
Iezechia, dînd foc unei cărţi groase intitulate Livre de Sa- 
lomon — 121, p. 59). De fapt, „Cartea lui Solomon" (în mă¬ 
sura în care a existat), nu a fost arsă de oamenii lui Ieze¬ 
chia, ci distrusă, pentru simplul motiv că ea nu era scrisă 
pe hîrtie sau pergament, ci (în mod firesc pentru evreii din 
secolul al X-lea î.e.n.) săpată în piatră. Sub această formă 
este consemnată legenda în secolul al X-lea e.n. în „Lexi¬ 
conul Suidas" (s.v. Ezechias), unde se spune că noul rege 
iudeu a distrus „Cartea lui Solomon", care cuprindea des¬ 
cîntece şi leacuri împotriva tuturor demonilor bolilor, „car¬ 
te" care era săpată în piatră la poarta templului (cf. 28, p. 
93). Probabil că tot la acest eveniment se referă un pasaj 


242 



din Vechiul Testament, în care se spune că lezechia ,„a .sfă¬ 
râmat stîlpii cu pisanii idoleşti“ (II Regi, 18, 4). Acest gest 
al regelui iudeu nu a fost unul singular. El a „dqsfiiriţat 
închinarea de pe înălţimi 1 ' şi a sfărîmat toate „Asherah" 
(stîlpi de lemn simbolizînd-o pe zeiţa Astarteea — zeiţă cin¬ 
stită de Solomon, căreia i-a ridicat „capişti pe înălţimi 4 ' cf. 
I Regi, 11, 5 şi II Regi, 23, 13); el a distrus chiar „şarpele 
de aramă pe care îl făcuse Moise, căci pînă în vremea aceea 
fiii lui lsrail îi aduceau tămîieri“ (II Regi, 18, 4). Aceste 
acţiuni reformatoare, de purificare şi de renaştere a i ah viş¬ 
inului, întreprinse de regele lezechia (727—689 î.e.n.), sub 
influenţa proorocului Isaiia, au avut nu numai un caracter 
religios, dar şi politic — vizînd .subminarea dominaţiei stră¬ 
ine, în speţă a celei asiriene. încheiem, consemnînd faptul 
că, dacă lezechia a dispus distrugerea „literaturii magice 1 ' 
atribuite lui Solomon, în .schimb el a păstrat şi a populari¬ 
zat literatura sapienţială atribuită aceluiaşi : despre „Prover 
bele lui Solomon 11 se spune că „le-au strîns oamenii lui le¬ 
zechia, regele lui Iuda“ (Proverbele lui Solomon, 25, 1). 

★ 

în legătură cu motivul „Cartea solomonarului 11 , mai vrem 
să relevăm un singur aspect. Se credea că, de regulă, „căr¬ 
ţile magice 11 nu pot fi citite/înţelese decît, de iniţiaţi. Acest 
submotiv apare în basmele româneşti („şi cartea ceea mimai 
ei o cunoşteau" — cf. 6, p. 254) şi de ,aiurea, în care un u- 
cenic (ea şi solomonarul) învaţă „cartea de vrăji 11 în „şcoala 11 
diavolului sau a unui vrăjitor. într-un basm arab, un astfel 
de ucenic, în prima zi, „luă cartea şi o deschise ; ci nu ştiu 
să descifreze nici un puvînt", iar după o lună „încă nu iz¬ 
butise să afle în ce fel trebuia s-o ţină spre a o citi 11 (117', 
p. 123). Scrisul din cărţile de magie poate ( fi nu numai ili¬ 
zibil, sau ininteligibil, dar chiar invizibil. în Europa medi¬ 
evală se credea eă vestitele cărţi de conjuraţii magice, po¬ 
rnite Grimoires sau Les Clavicules de Salomon, erau scrise 
pe foi de un purpuriu violent, care „ardea" ochii profanilor, 
scrierea fiind astfel vizibilă doar pentru iniţiaţi. (128, p. 179). 

Caracteristici similare posedă şi „cartea solomonarilor" 
din tradiţia ‘mito-folclorică ,românească. Credinţele populare 
le subliniază în mod expres : şolomonarii învaţă în „şcoala 
de şolomonărie" să citească „şolomăneşte" (99), „din cărţi 

pe cari alţi oameni nu le pricep .şi nu le ştiu ceti" (8, p. 145), 
sau „învăţ cit e lumea — declară un şolomonar — din cărţi 
mari, din care nime(ni) nu ştie ceti, afară de mine”'' (8, p. 
142). Desigur, principalul motiv al acestei situaţii este as¬ 
pectul secret al actului iniţiatic. Chiar şi statutul de solomo¬ 
nar trebuie tăinuit : „Ei nicicînd nu se dau de (= drept) so¬ 
lomonari înaintea oamenilor...“ (8, p. 142). Cîteodată, inter¬ 
dicţia este impusă ca o condiţie de ieşire din „groapa bala¬ 
urilor 11 (12, p. 808 ; 193, p. 310). Interdicţia de a pomeni cui¬ 
va — chiar şi „dascălului” — despre învăţarea „cărţii de 
farmece” apare în basmele ro’mâneşti („Şi, să nu-i spui — 
drăcoaicei — că ai învăţat carte, măcar de te-ar omorî” — 
6, p. 250), în aceeaşi formă în care apare în basmele orien¬ 
tale : „Am să te învăţ eu cartea de vţăji ; ci, cînd are să 
vină maghrebinul, să-i spui că nu ai învăţat-o” (117, p. 124). 

Neputinţa profanilor de a citi/înţelege „cartea solomo¬ 
narului” (sau alte „cărţi” similare), are şi o altă explicaţie, 
mai pragmatică. Astfel de scrieri erau pline de semne ma¬ 
gice şi cabalistice, de formule magice scrise cu diverse ca¬ 
ractere exotice (mai ales ebraice). Iată ce scria, în secolul 
al XlII-lea, celebrul Rogeţ Bacon, în tratatul său De secre- 
tis operibus artis et naturae : „înţelepţii, pentru a-şi ascunde 
gîndurile, pentru a nu fi înţeleşi decît de cei studioşi şi i- 
niţiaţi, au inclus în operele lor nenumărate pasaje pe care 
le-au făcut de neînţeles prin caracterele de litere folosite, 
prin versuri, cînturi şi cuvinte enigmatice şi figurative, prin 
utilizarea de consoane neînsoţite de vocale — aşa cum fac 
evreii, caldeenii, sirienii, arabii — prin amestecarea diverse¬ 
lor genuri de litere — ebraice, greceşti şi latine şi chiar de 
litere inventate” (121, p. 307). 

Faptul că în „Cartea solomonarului” se utilizau, proba¬ 
bil, diverse formule magice, scrise cu caractere ebraice, i-a 
făcut pe ţăranii români să o asemene, sau chiar să o iden¬ 
tifice, cu cărţile d!e rugăciune ale evreilor. Astfel, «în Bu¬ 
covina (se) cred(e) că taina „şcolii de şolomonărit” o ştiu 
numai jidovii din cartea din care se roagă ei toamna la săr¬ 
bătoarea lor cea mare» (8, p. 146). De aici, nu a mai fost de¬ 
cît un singur pas jpînă la naşterea insolitei credinţe (atestată 
tot în Bucovina), «că „Solomonarii îs jidovi” şi că „din altă 
lege nu pot ieşi solomonari, decît din jidovi” (8, p. 143). 

NOTE LA „BALAURUL ŞI SOLOMONARUL... 


1 Mircea Eliade — Shamanism. Archaic techniques of ecstasy. 
Princeton Umverşity Press, 1974. 

2 Vilmos Dioszegi — „Die Uberreste des Schamanismus in der 
ungarischen Volkskultur" în „Acta ethnographica", VII, p. 97—135, 
Budapest, 1958. 

3 „Solomonarul — în credinţele şi legendele populare româ¬ 
neşti", în „Anuar de lingvistică şi istorie literară", tom XXV, Iaşi, 
1976, p. 39—53. 

4 Mihai Coman — Sora Soarelui. Schiţe pentru o frescă mito¬ 
logică. Ed. Albatros, Bucureşti, 1983. 

5 Traian Herseni — „Le dragon dace" în „Ethnologica" nr. 
1/1979, Bucureşti, p. 13—22. 

6 Eugen Agrigoroaiei — Ţara neuitatelor constelaţii. Folclor ar¬ 
haic românesc. Ed. Junimea, Iaşi, 1981. 

7 Petru Ursache — Prolegomene la o estetică a folclorului. Ed. 
■Cartea Românească, Bucureşti, 1980. 

8 Traian German — Meteorologie populară (Observări, credin¬ 
ţe şi obiceiuri), Blaj, 1928. 

9 Ion Muşlea, Ovidiu Bîrlea — Tipologia folclorului. Din răs¬ 
punsurile la chestionarele lui B. P. Hasdeu. Ed. Minerva, Bucureşti, 
1970. 

10 Marie-France Guesquin — Le mois des dragons. Paris, 1981. 

11 „Fiinţele mitologice în legendele româneşti" în „Revista de 
Etnografie şi Folclor", tom 21, nr. 2, Bucureşti, 1967, p. 123—131. 

12 Elena Niculiţă-Voronca — Datinele şi credinţele poporului 
român. Cernăuţi, 1903. 

13 *** — Legende populare româneşti, voi. I, Ediţie critică şi 
studiu introductiv de Tony Brill, Ed. Minerva, Bucureşti, 1981. 

14 Mircea Eliade — Images et symboles. Essais sur le symbo- 
lisme magico-religieux. Gallimard, Paris, 1979. 

15 Georges Dumezil — Mythes et dieux des Germains. Essai 
d'interpretation comparative. Paris, 1939. 

16 Rene Guenon — Le Symbolisme de la croix. Paris, 1931, 
cap. XIV, p. 178—188. 

17 Demeny Istvan Păi — „A taltos es a garabonciâs Arany 
Jănos muveiben" în „Nepismereti dolgozatok 1980". Kriterion konyv- 
kiado, Bucarest 1980. 

18 Maria Ioniţă — Cartea vîlvelor. Legende din Apuseni. Ed. 
Dacia, Cluj-Napoca, 1982. 

19 Ion Iliescu, Ana Şoit — Cîntece populare minereşti. Ed. 
pentru Literatură, Bucureşti, 1969. 

20 Sim. FI. Marian — „Mitologie daco-română. Solomonarii" în 
„Albina Carpaţilor" III, p. 54—56, Sibiu, 1878. 

21 Mircea Eliade — Mephistophelăs et l’androgyne. Gallimard, 
Paris, 1962. 

22 Mircea Eliade — Mitul reintegrării. Bucureşti, 1942. 

23 Moses Gaster — „Sholomonar, d.i. der Grabancijas dijak 
nach der Wolksuberlieferung der Rumănen" în „Archiv fur slavis- 
che Philologie" voi. 7, p. 281—290, Berlin, 1884. 

24 W. Schmidt — Das Jahr und seine Tage in Mcinung unei 
Brauch der Rumănen Siebenburgens. Hermannstadt 1866, p. 16—17. 

25 V. Jagic — „Die siidslavischen Volkssagen von dem Gra¬ 
bancijas dijak und ihre Erklărung" în „Archiv fui- slavische Philolo¬ 
gie", voi. 2, p. 437—481, Berlin, 1877. 

26 Al. Popescu-Telega — Asemănări şi analogii în folklorul ro¬ 
mân şi iberic. Craiova, 1927. 

27 N. Cartojan — Cărţile populare în literatura românească. Voi. 
I şi II. Ed. Enciclopedică Română, Bucureşti, 1974. 

28 I.-A. Candrea — „Preminte Solomon. Legendele solomoni- 
ene în basmele şi credinţele noastre" în „Cercetări folklorice" I, p. 
91—106, Bucureşti, 1947 

29 I.-A. Candrea — Folklorul medical român comparat. Bucu¬ 
reşti, 1944. 

30 Fr. Muller — Siebenbiirgische Sagen. Braşov, 1857, p. 177 — 

178. 

31 N. Cartojan — Istoria literaturii române vechi. Ed. Miner- 
va, Bucureşti, 1980. 

32 Alex. Duţu — Coordonate ale culturii româneşti în seco¬ 
lul al XVIII-lea (1700 — 1821). Studii şi texte. Ed. pentru Literatură, 
Bucureşti, 1968. 

33 Ion H. Ciubotaru şi Silvia .Ciubotaru — „Obiceiurile agrare 
— o dominantă a culturii populare din Moldova" în „Anuar de lingvis¬ 
tică şi istorie literară", tom XXIX, B, p. 107—127, Iaşi, 1983—1984. 

34 Anca Pop-Bratu — Pictura murală maramureşeană. Maşteri 
zugravi şi interferenţe stilistice. Ed. Meridiane, Bucureşti, 1982. 

35 W. Podlacha şi Grigore Nandriş — Umanismul picturii mu¬ 
rale postbizantine. Voi. I şi II, Ed. Meridiane, Bucureşti, 1985. 

36 Sim. FI. Marian — Inmormîntarea la români. Studiu etno¬ 
grafic. Bucureşti, 1892. 

37 Nestor Vorniccscu — Primele scrieri patristice in literatura 
noastră, sec. IV — XVI. Ed. Mitropoliei Olteniei. Craiova, 1981. 

38 I. I. Popa — „Contribuţii la studiul practicii magice în Ba¬ 
nat" în „Folclor literar", voi. I, Timişoara, 1967, p. 151—181. 

39 Gh. Pavelescu — Cercetări asupra magiei la românii clin 
Munţii Apuseni. Bucureşti. 1945. 

40 F. E. Lorint, J. Bernabe — La sorcellerie paysanne. Approchc 
anihropologique dc VHomo Magus, avec unc etude sur la Rou- 
manie. Bruxelles, 1977. 

41 Mircea Eliade — De la Zalmoxis la Genghis-han. Ed. Ştiin¬ 
ţifică şi Enciclopedică, Bucureşti, 1980. 

42 N. Gostar, V. Lica — Societatea geto-dacică, de la Burebista 
la Decebal. Ed. Junimea, Iaşi, 1984. 

43 A. Bodor — „Cu privire la kapnobatai şi la polistai lu daci' 
în „Studia Universitatis Babeş—Bolyai", series Historia, fasc. I, 1965. 

41 Sdnclor Solymossy — „A Garabonciâs" în „A Magyarsâg ne- 
prajza. Harmacîik kiadâs", voi. II, f.a. 

45 I. I. Russu — Limba traco-daciior. Ed. Acad R.P.R., Bucu¬ 
reşti, 1959. 

46 T. Pamfile — Sărbătorile de vară la români, Bucureşti, 1911 

47 T. Pamfile — Povestea lumii de demult. Bucureşti, 1913. 

48 T. Pamfile — Mitologie românească, I, Duşmani şi prieteni 
ai omului. Bucureşti, 1916. 

49 I. A. Zâne — Proverbele românilor, voi. VII, Bucureşti, 1902. 

50 Artur Gorovei — Literatura populară II (ediţia I-a — Des- 
cintecele românilor. Studiu de folclor. Bucureşti 1931), Ed. Minerva, 
Bucureşti, 1985. 

51 Nicodim Milaş — Canoanele Bisericii ortodoxe, însoţite de 
comentarii, voi. I, partea I, Arad, 1930 ; partea II, Arad, 1931. 

52 *** — Pidalion sau Kîrma korabiei înţelese a kotoliceştei şi 
apostoleştei Biserici a ortodocşilor. Mînăstirea Neamţ, 1844. 

53 Oszkâr Asbith — „Der Garabonciâs diâk nach der Volksu- 
berheferung der Magyaren" în „Archiv fur slavische Philologie“, 
voi. 4, p. 611—627, Berlin, 1880. 

54 Linda Degh — Folktales of Hungary. Chicago, 1969. 

55. Al. Vasiliu — Literatura populară din Moldova. Ed. Miner¬ 
va, Bucureşti, 1984. 

56 Ioan P. Couliano — Experiences de l'extase. Extase, as- 
cension et recit visionnaire de l’hellenisme au Moyen Age. Payot, 
Paris, 1984. 

57 **» — Pravila bisericească (numită cea mică) tipărită în Mo- 
nastirea de la Govora la anul 1640 şi Pravila lui Mateiu Bassarab 

cu canoanele sânţilor apostoli (intitulată îndreptarea Legei) tipărită 
la Tirgovişte în anul 1652, Bucuresci, 1885. 

58 Diogene Laertios — Despre vieţile şi doctrinele filozofilor 
Ecl. Acad. R.P.R., Bucureşti, 1963. 

59 — Filosojia greacă pînă la I’laton, voi. I, parte 2, Eci. 
Ştiinţifică şi Enciclopedică, Bucureşti, 1979. 

60 *** — Gîndirea asiro-babiloniană in texte. Ed. Ştiinţifică,. 
Bucureşti, 1975. 

61. Victor Kernbach — Miturile esenţiale. Antologie de texte. 
Ed. ştiinţifică şi enciclopedică, Bucureşti, 1978. 

62 Victor Kernbach — Dicţionar de mitologie generală. Ed. 
Albatros, Bucureşti, 1983. 

63 *** — Pasărea fericirii. Basme populare din China. Ed. Uni¬ 
vers, Bucureşti, 1973. 

64 ♦»* — Filosogia greacă pînă la Platou, voi. I, partea 1. Eci. 
ştiinţifică şi enciclopedică, Bucureşti, 1979. 

65 *** — Texte dialectale, culese de Emil Petrovici ; Supliment 
la Atlasul linguistic român II, Sibiu-Leipzig, 1943. 

66 . I. I. Russu — Etnogeneza românilor. Ed. ştiinţifică şi en¬ 
ciclopedică, Bucureşti, 1981. 

67. E. R. Dodds — Dialectica spiritului grec. Ed. Meridiane, 
Bucureşi, 1983. 

68 . Ariton Vraciu — Limba daco-geţilor. Ed. Facla, Timişoara, 

1980. 

69. Orfeu — Imnuri. în rom. de Ion Acsan. Ed. Univers, Bucu¬ 
reşti, 1972. 

70. Gr G. Tocilescu — Dacia înainte de romani, Bucureşti, 1880. 

71. *7* — Izvoare privind istoria României. Voi. I. Ed. Acad. 
R.P.R., Bucureşti, 1964. 

72. Vasile Pârvan — Getica. O protoistorie a dacilor. Ed. Meri¬ 
diane, Bucureşti 1982. 

73. I. I. Russu — „Religia geto-dacilor. Zei, credinţe, practic; 
religioase" în „Anuarul Institutului de studii clasice", voi. V, 1944— 
1948, Cluj, 1949, p. 61—139. 

74. H. Daicoviciu — Dacii. Ed. Enciclopedică română. Bucu¬ 
reşti, 1972. 

75. Constantin Daniel — ,,De l’origine thraco-gete du mythe des 
hyperboreens" în „Etimologica", Bucureşti, 1983, p. 153—158. 

76 *1** — Poveste culeasă de E. Niculiţă-Voronca, publicată în 
„Ion Creangă" VI, 1913, p. 305—306. 

77. Gh. Muşu — Zei, eroi, personaje. Ed. Ştiinţifică, Bucureşti, 

1971. 

78. B. P. Haşdeu — Etymologicum Magnum Romaniae. Voi. III. 
Ed. Minerva, Bucureşti, 1972. 

79. AI. T. Dumitresscu — „Ler împărat (împăratul Galerius)" 
în „Rev. pt. ist., archeologie şi filologie", voi. XII—XV, 1911—1914. 

80. *** Izvoarele istoriei României. Voi. II. Ed. Acad. R.S.R, 
Bucureşti, 1970. 

81. Cristea Sandu Timoc — Cintece bătrîneşti şi doine. Ed. pt 
literatură, Bucureşti 1967. 

32. V. I. Propp — Rădăcinile istorice ale basmului fantastic, 
Ed. Univers, Bucureşti, 1973. 

•3. V. A. Urechia — Codex Bandinus, Bucureşti, 1895. 

84. Gh. Muşu — „Ritul nudităţii magice pe meleagurile ţării 
noastre şi la alte popoare" în „Studii clasice" XIII, Bucureşti, 1971, 
p. 159—170. 

85. R. Vulcănescu — Mitologie română, Ed. Acad. R.S.R. Bucu¬ 
reşti, 1985. 

86. Gh. Brătescu — Procesele vrăjitoarelor, Ed. enciclopedică 
română. Bucureşti, 1970. 

87. Mircea Eliade — Comentarii la legenda meşterului Manole, 
Bucureşti, 1943. 

88. C. Brăiloiu şi colect. — Folclor din Dobrogea, Ed. Minerva, 
Bucureşti, 1978. 

89. Dumitru Bălăeţ — „Herodot şi săgetarea", în „Viaţa Româ¬ 
nească’' an LXX1X, nr. 5, Bucureşti, 1984, p. 89—96. 

90. B. P. Hasdeu — Cuvente den bătrini. Tom II. Ed. Didacti¬ 
că şi pedagogică. Bucureşti, 1983. 

91. Doru Mihăescu — „Cronografele româneşti I", în „Memo¬ 
riile secţiei de ştiinţe filologice, literatură şi artă", seria IV, tom I, 
1977—1978, p. 45—77, Ed. Acad. R.S.R., Bucureşti, 1980. 

92. Ion Buclai-Deleanu — „Ţiganiada" (versiunea I), în „Buciu¬ 
mul românu" I, 1875 şi II, 1877, Iaşi. 

915. Ov. Bîrlea — „Folclorul în Ţiganiada lui I. Budai-Deleanu". 
în „Studii de folclor şi literatură", Ed. pentru literatură. Bucureşti, 
1967, p. 497—567. 

94. Ion Buclai-Deleanu — Ţiganiada, ediţie îngrijită de Florea 
Fugariu, Ed. Minerva, Bucureşti, 1985. 

95. Adrian Fochi — Datini şi eresuri populare de la sfîrşitul 
secolului al XlX-lea: Răspunsurile la chestionarele lui N. Densuşia- 
nu. Ed. Minerva, Bucureşti, 1976. 

96. Samuelis Klein — Dictionarium Valachico-Latinum, Budapest, 

1944. 

97 *** — Şcoala ardeleană 1, ediţie critică, note, bibliografie 
şi glosar de Florea Fugariu, Ed. Minerva, Bucureşti, 1983. 

98. "** — Lesicon Romănescu - Lătinescu - Ungurescu-Nemţescu, 
e*re de mai mulţi autori, în cursul a treizeci şi mai multoru ani, 
s-au lucratu. Budae, 1825. 

99. Dr. (Paul) V(asici) — „Peatra înţelepţilor", in „Foaie pentru 
minte, inimă shi literatură", nr. 4/21 ianuarie 1840, p. 32, Brashov, 

100. Ion Lungu — Şcoala ardeleană. Mişcare ideologică naţio¬ 
nală iluministă. Ed. Minerva, Bucureşti, 1978. 

101. Anton Dumitriu — Cartea întîlnirilor admirabile. Ed. E- 
mincscu, Bucureşti, 1981. 

102. Moses Gaster — Literatura populară română. Ed. Minerva, 
Bucureşti, 1983. 

103. loan Petru Culianu — „Reconstituiri în domeniul mitolo¬ 
giei româneşti", (prezentare şi dialog consemnat de A. Oişteanu), 
in „Rev. de istorie şi teorie literară", nr. 3/1985, Bucureşti, p. 89—93. 

104. I. I. Russu — „Cuvinte autohtone în limba română", în 
„Dacoromania" voi. XI, p. 148—183, Cluj, 1948. 

105. Lazăr Şăineanu — Dicţionar universal al limbei române, a 
şasea ediţie, Ed. Scrisul românesc, 1929. 

106. Ion Horaţiu Crişan — Spiritualitatea geto-dacă. Repere 
istorice. Ed. Albatros, Bucureşti, 1986. 

107. D. Berciu — Arta traco-getică. Ed. Acad. R.S.R., Bucureşti, 

1969. 

108. Eusebe Salverte — Des Sciences ocultes ou Essai sur la 
magie, Ies prodiges et Ies miracles. Paris, 1843. 

109. Petru Rezuş — Dochiţa impărătiţa. Basme şi poezii populare 
in Ţara de Sus. Bucureşti, 1972, p. 172—180. 

110. Gh. Muşu — Din mitologia tracilor. Studii. Ed. Cartea Româ¬ 
nească, Bucureşti 1982. , 

111. Mircea Eliade — Istoria credinţelor şi ideilor religioase. 
voi. III, trad. Cezar Baltag, Bucureşti, 1988. 

312. Moses Gaster — Chrestomaiie română. Voi. II, Bucureşti, 

1893. 

113. Dimitrie Georgescu — Sinodul II Trulan sau QuinisexL 
Teză pentru licenţă, Universitatea Bucureşti, Fac. Teologie, Bucu- 
reşci, 1900. Este de remarcat faptul că autorul preferă formula „cei 
ce se numesc observatori de nori", considerînd că este vorba de 
vrăjitori care prevesteau viitorul, observînd ,„figurile pe care le fă¬ 
ceau norii, mai ales cînd apunea soarele" (p. 55). 

114. ***; — Poezii populare. Voi. III. Descîntece, Prefaţă de 
Enea Hodoş, Sibiu, 1912. 

115. Paul Regnaud — Comment naissent Ies mythes, Paris, 1898. 

116. P. Ispirescu — Legende sau basmele românilor, adunate din 
gura poporului... Bucureşti, 1882 ; basmul „Porcul cel fermecat". 

117. ***’ — Cartea celor o mic şi una de nopţi. Voi. XIV, p. 
121—124. Ed. Minerva, Bucureşti, 1976. 

118. Viorica Mihai — «Puncte de vedere privind scrierea daci¬ 
lor", în „Anale de istorie", nr. 1/1979, p. 95—129, Bucureşti. 

119. L. I. Ciomu — „Un vechi monument epigrafic slav la Tur- 
nu-Severin. O rugâciune-descîntec slavo-sîrbă din sec. 13—14", în 
„Rev. ist. rom.", VII, p. 210, 1938. 

120. Ovidiu Papadima — Literatura populară română. Ed. pen¬ 
tru literatură, Bucureşti, 1968. 

121. Jean Marquăs-Riviere — Amuletcs, talismans et pantacles 
dans Ies traditions orientales et occidentalcs. Payot, Paris, 1938. 

122. Diodor din Sicilia — Biblioteca istorică. Ed. Sport-turism, 
Bucureşti, 1981. 

123. Lucian Blaga — Despre gândirea magică. Bucureşti, 1841 

124. Vasile Bogrea — Pagini istorico-filologice. Ed. Dacia, Cluj. 

1971. 

125. Vaier Butură — Enciclopedie de etnobotanică românească 
Ed. ştiinţifică şi enciclopedică, Bucureşti, 1979. 

126. Eugenio Battisti — Antircnaşterea. Cu un apendice dc ma¬ 
nuscrise inedite. Voi. I şi II. Ed. Meridiane, Bucureşti, 1982. 

127. Ioana Ene — „Un document etnografic foarte rar. Tableta 
apotropaică din colecţia muzeului judeţean Vîlcea", în „Buridavo. 
Studii şi materiale", nr. 4, p. 247—250. Rm. Vîlcea, 1982. 

128. J. Tondriau, R. Villeneuve — Dictionnaire du Diable et de 
la demonologie. Marabout Uni verşi te, Vcrviers, 1968. 

129. Lazăr Şăineanu — Basmele române... Ed. Minerva, Bucu 
reşti, 1978. 

130. Ştefan Ciobanu — Istoria literaturii române vechi. Bucu 
reşti, 1947. 

131. Cav(aler) C(ostache) Stamati — Povestea povestelor. Iaşi, 

1843. 

132. Moses Gaster — „Ciubăr-Vodă mîncat de guzgani" în „Re¬ 
vista pentru istorie, arheologie ş filologie" II, p. 185—191, 1883. 

133. A. D. Xenopol — Istoria românilor din Dacia traiani. Voi. 
II (ed. IV-a), Ed. Ştiinţifică şi enciclopedică, Bucureşti, 1986. 

134. Kurt Seligmann — Le Miroir de la Magie. Histoire de la 
magie dans le monde occidental. Paris, 1961. 

135. „în unele versuri, pe care le-am citit — afirmă Pausanias 
— se spune că Boreas ar fi înzestrat pe Musaios cu darul zborului. 
După părerea mea, aceste versuri aparţin lui Onomacritos" (Călătorie 
în Grecia, I, 22, 7). 

136. In legătură cu fumigaţiile de plante narcotice şi haluci¬ 
nogene, atestate la sciţi (Herodot) şi la traci (P. Mela, Solinus, 

Pseudo-Plutarh), vezi Andrei Oişteanu, Mătrăguna şi alte plante psiho¬ 
trope, în „Rev. de ist. şi teorie literară", nr. 3—4, 1988, p. 134—146.. 

137. Nu numai sunetele toacei sînt investite cu puteri meteo¬ 
rologice, dar şi toaca însăşi, ca obiect. In caz de secetă, pentru a. 
declanşa ploaia, se fură toaca de la biserică şi se aruncă în fîntînă. 
rîu etc. (95, p. 255—256). De asemenea, se crede că sunetele clopo¬ 
tului pot să pornească ploaia (95, p. 254), sau să oprească furtuna, 
şi grindina (T. Papahagi, Mic dicţionar folkloric, Bucureşti, 1979, p. 
147 şi 275). „Românii noştri — scria cu naivitate Gheorghe Şincai,. 
în jurul anului 1800 — nu rău fac că trag clopotele înaintea vremi- 
lor celor grele pentru că, prin sunetul clopotelor, mai vîrtos de sînt 
mari clopotele, norii se risipesc precum ne-nvaţă esperienţa" (177, 
p. 153). Sim. FI. Marian (într-un text inedit) consemna obiceiuri şi. 
credinţe interesante referitoare la „păzitorii de grindine" şi la „cre¬ 
dinţa poporului român că trăgîndu-se clopotele cînd vine o grindină 
mare, gheaţa sau peatra se-mprăştie şi astfel hotarul e scutit dc-o 
primejdie". „Pentru acest scop — continuă Marian — mai fiecare sat 
tocmeşte doi oameni, ca aceştia totdeauna să tragă clopotele cînd văd 
că se apropie o grindină de hotarul satului. Pentru aceasta capătă 
Ei, toamna, de la fiecare gospodar o dirmelie (= baniţă) de ciucălăi 
de păpuşoi. Dacă însă vine o vreme grea, o grindină mare, şi ci nu 
trag clopotele sînt pedepsiţi cu închisoare şi pedeapsă în bani" (Sim. 
FI. Marian, Satul, Studii etnografice, ms. B.A.R., nr. 4076, f. 12). în 
aceeaşi epocă (sfîrşitul sec. al XlX-lea) este atestat obiceiul do a 
tocmi solomonari pentru a păzi holdele sătenilor (149, p. 153—154). 

138. Pentru funcţii asemănătoare (reglementarea regimului me¬ 
teorologic), paparudele primesc daruri rituale asemănătoare( ouă, mă¬ 
lai, brînză, lapte, miere etc.). „Nu este vorba, cum s-ar deduce din 
scrutarea stadiului actual de evoluţie al obiceiului, de simpla răsplă¬ 
tire a demersului magic prestat de grupul de actanţi în beneficiul 
comunităţii şi al gospodăriilor ce o compun, ci de un act ritual 
adînc înrădăcinat în credinţe şi practici străvechi de promovare a 
manei holdelor, a belşugului, a fecundităţii şi fertilităţii" (cf. Ion 
Cuceu, Maria Cuceu, Vechi obiceiuri agrare româneşti. Tipologie şi 
corpus de texte, I, Bucureşti, Ed. Minerva, 1988, p. 132—137). 

139. Sim. FI. Marian, Datinele superstiţiunile poporului român 
(Solomonariul, Formarea gheţii, întoarcerea gheţei, Contra-Solomona- 
riul, Alte superstiţiuni despre producerea ploii, Originea Solomona- 
riului şi a Farmazonului, Balaurul), în „Familia", an VI, nr. 13, 1870 
p. 147—150 şi p. 157—158. 

140. Jean Coman, Zalmoxis, în „Zalmoxis", II, Paris, 1939, p.. 

106. 

VI. Jacques Lemoine, Mythes d'origine, mythes d’identification 
în „L’Homme", nr. 101, 1987, p. 58—85. 

142. Yuan-ke, Miturile Chinei antice, Ed. şt. şi enciclopedică, 

1987. 

143. A. î. Odobescu, Fumuri archcologice, scornite din lulele prc- 
historice, în „Columna lui Traian", nr. 4, februarie 1873, p. 49—51 ; 
este un răspuns polemic Ia articolul lui Cezar Bolliac, Archeologie, 
Usul fumatului din timpii prehistorici, în „Trompeta Carpaţilor", nr. 
1045, 1873. 

144. Cezar Bolliac, Archcologia, în „Trompeta Carpaţilor", nr. 
1054, 1873. 

145. Mahomet, Le Koran, tom I, Paris, 1921. 

146. *** — Filosofia greacă pînă la Platon, voi. II, partea 
a 2-a, Bucureşti, 1984. 

147. M. Eliade, Patterns in Comparative Religion, New York, 

1974. 

148. „Conform multor tradiţii, — observa M. Eliade — putinţa 
de a zbura o aveau, în timpurile mitice, toţi oamenii ; toţi puteau 
ajunge la cer, fie pe aripile unei păsări fabuloase, fie pe nori. Nu 
e necesar să repetăm toate detaliile simbolismului zborului [...] Vom 
adăuga doar că o credinţă universală, amplu atestată în Europa, 
acordă vrăjitorilor şi vrăjitoarelor capacitatea de a zbura prin aer" 
(cf. 1, p. 478 ş.u.). 

149. T. Pamfile, Văzduhul, după credinţele poporului român. 
Bucureşti, 1916. 

150. Ioan Petru Couliano, Bros et Magie ă la Renaissance, 1484, 
Paris, Flammarion, 1984. 

151. Imaginea încălecării unui demon meteorologic, Murga (o 
personificare a norilor de furtună), este atestată şi în folclorul co¬ 
piilor, în descîntecele de alungat norii ; vezi Andrei Oişteanu, Murga 
— o fiinţă mitologică, în „Vatra", nr. 9/1986 şi 10/1986 şi A. Oişteanu, 
Reminiscenţe mitico-rituale în folclorul copiilor, în „Folclor literar", 
voi. VII, Timişoara, 1988, p. 51—80. 

152. Vezi, în acest sens, studiul lui I. P. Culianu şi C. Culianu, 
Interferences between Iconography and Folklore in Roumania, în 
„Visible Religion", Leiden, 1983, p. 40—57. 

153. Indra — zeul vedic al fulgerului — este supranumit în 
texte Meghavahana = „Cel care călăreşte norii" (cf. New Larousse 
Encyclopedia of Mythology, New York, 1974, p. 326). Acelaşi supra¬ 
nume îl poartă şi divinităţile semite. Zeul asiro-babilonian al fur¬ 
tunii, Adad-Ramman, este numit „Călăreţul norilor de furtună" (cf. 
Tăbliţele de argilă. Scrieri din Orientul antic, Bucureşti, Ed. Minerva, 
1981, p. 115), zeul fenician al furtunii, Baal-Hadad, poartă epitetul 

rkb'rpt = .Călăreţul norilor" (cf. Gindirea feniciană in texte, Bucu¬ 
reşti, 1979, p. 211 şi 324) şi, similar, Iahve este numit rokeb ba’rabot 
-- .Călăreţul norilor* (cf. Psalmi, 65, 5). 

154. Juvenal, Satire, X (ed. rom., Bucureşti, Ed. Univers, 1986, 
p. 129) şi Eschil, Perşii (ed. rom., Bucureşti, Ed. Univers, 19f!2, p. 117) 

155. .— Să te încolăceşti (şarpe) în jurul pămîntului de noua 
ori şi să-l aperi de prăpădul apelor* (fragment de legendă cosmo¬ 
gonică românească, apud 85, p. 246). O credinţă populară similară 
este atestată şi la sud de Dunăre : „ceea ce ţine pămîntul încercuit 
ca să nu se hîrnească în apă, este un şarpe încolăcit în jurul său" 
(T. Pamfile, Pămîntul, Bucureşti, 1924, p. 23). Pentru forma arheti¬ 
pală, de uroboros, a şarpelui care înconjoară pămîntul, vezi frec¬ 
ventele imagini din baladele populare, de tipul : „Munte ocolit, ./ 
Şarpe-ncolăcit*. Universală nu este numai credinţa în circularitatea 
apei (şi a „duhului* ei) care înconjoară pămîntu), dar şi reprezen¬ 
tarea apotropaică pe veşmîntul / scutul eroului. Okeanos — „noian 
care-ncinge pămîntul* — este reprezentat de Jiefaistos pc circumfe¬ 
rinţa scutului destinat lui Ahile (Homer, Iliada, 594—595). La Pho 
rekydes din Syros, Okeanos apare în forma Ogenos (cf. accad. Vginna 
----- cerc), a cărui imagine este brodată de Zeus pe mantia cerească 
(peplos) oferită Chtoniei (cf. 64, p. 82). In descintecele româneşti 
„de dragoste*', brîul care înconjoară talia de nouă ori, devine un 
balaur zburător : »Brîu de nouă coturi, / Fă-te şarpe cu nouă col¬ 
ţuri, / Cu nouă aripi zburătoare...* (167, p. 388). 

156. Pentru mentalitatea mitică arhaică, balaurul nu este pro- 
priu-zis o fiinţă (neputînd fi deci nimicit), ci un principiu (al Hao¬ 
sului). înfruntarea dintre principiul Ordinii şi cel al Haosului nu 
s-a încheiat o dată cu cosmogeneza, ci continuă „zi de zi* (costno- 
geneza perpetuă), în orice situaţie în care Haosul încearcă să-şi im¬ 
pună primatul, periclitînd ordinea cosmică. Astfel se explică dc ce, 
după ce Bell-Marduk „ucide" şi despică balaurul Tiamat, aceiaşi 
zeu este implorat ca „în viitorul omenirii", „să învingă el pe Tia¬ 
mat" (cf. Gindirea asiro-babiloniană în texte. Bucureşti, 1975, p. 50) 
Pentru mentalitatea egipteană arhaică, „cosmogonia este reluată In 
fiecare dimineaţă, cînd zeul solar îl «alungă» pe şarpele Apophis, 
fără a reuşi totuşi să-l nimicească; deoarece Haosul (=Tenebrele) 
reprezintă virtualitatea; el este deci indestructibil* (M. Elîade, Isto¬ 
ria credinţelor..., voi. I, Bucureşti, 1981, p. 95). în aceeaşi sferă de 
semnificaţii mito-simbolice poate fi inclusă şi regenerarea capetelor 
tăiate ale balaurului, ca în basmele româneşti, sau transformarea Im, 
după „ucidere*. în alte forme de manifestare stihială (musca colnm- 
bacă, de exemplu), ca în balade. Uciderea balaurului de către zeu/ 
erou trebuie privită ca fiind doar o formulare narativă „imperfectă" 


254 



o alegorie a „îmblînzirii", „înfrînării", .supunerii' lui; adică exact- 
scopul şi rezultatul acţiunii solomonarului. 

157. Vasile Lica, Observaţii asupra „ nemuririi“ getice, în „A- 
nalele ştiinţifice ale Universităţii Al. I. Cuza“, tom. XXII, S. III a, 
Iaşi, 1976, p. 125—130. 

158. De-a lungul carierei sale militare, Galerius a primit nu 
numai titlul de Carpicus Maximus, dar şi pe cele de Sarmaticus Ma- 
ximus, Gothicus Maximus şi Persicus Maximus. Acest din urmă titlu 
l-a căpătat în urma strălucitei sale campanii antipersane, din anul 
297. în urma acestei victorii, Galerius a ordonat ridicarea unui Arc 
de triumf la Salonic (reşedinţa sa). Pe basoreliefurile de marmură, 
păstrate pînă azi, este reprezentat în diferite ipostaze Ceasar-ul Ga¬ 
lerius, înconjurat de ostaşi purtînd .stindarde dacice", în formă do 
balauri. Istoricii au ajuns la concluzia că este vorba de ostaşi daci, 
recrutaţi de Galerius, ostaşi care probabil făceau parte din garda 
sa personală (vezi Ion I3arnea, Stindardul dacilor pe Arcul de triumf 
al lui Galerius ?, în .Magazin istoric", nr. 1, 1978, p. 11—15). 

159. Pentru relaţia magico-erotică dintre femeie şi şarpe (ba¬ 
laur), vezi M. Eliade Patterns in Comparative Religion, New York, 
1974, p. 165—166. şi R. Ferwerda, Le serpent, le Noeud d’Hercule ct 
le Caducee d'Hermes, Sur un passage orphique chez Athenagore, in 
„Numen", voi. XX, Fasc. 2, Leiden, august 1973, p. 104—115. Vezi şi 
197, p. 85—87. 

160. Vezi, printre altele. Le group des tresors thraces du Nord 
des Balkans (I), în „Dacia", N. S. XXVII, nr. 1—2/1983, p. 45—56 
(mai ales p. 53) şi Un Ari Thraco-Gete ?, în „Dacia", N.S. 
XVIII, 1974, p. 273—281 (mai ales p. 275—276). 

161. După alţi cercetători, ar putea fi vorba de un personaj 
masculin : „un personaj imberb", „un preot" (vezi 162, p. 136 şi p>. 
XXXVI). 

162. Manfred Opperman, Tracii, între Arcul Carpatic fi Mu¬ 
rea Egee, Bucureşti, Ed. Militară, 1988. 

163. „Tot o divinitate feminină, care de data aceasta călăreşte 
un cal de mare cu trup de şarpe [...] apare şi pe o altă plăcuţa a 
tezaurului din Letniţa" (162, p. 136). 

164. S. FI. Marian, Mitologia daco-romănă. Bălaurii, în „Albina 
Carpaţilor", nr. 2, Sibiu, 1878, p. 22—23. 

165. Chiar şi zeiţa greacă Artemis — omoloaga zeiţei Bendis, cu 
care a fost adesea identificată — purta epitetul Dictynna (de la jssr. 
dictyon -- „plasă" de prins, de legat) (cf. Orfeu, Imnuri, XXXVI). 

166. Torţa nu este numai un atribut al zeiţei Bendis, ci şi a! 
zeiţelor cu care ea a fost identificată : Artemis, numită „zeiţa cu 
aprinse torţe" (Orfeu, Imnuri, XXXVI) şi Hccate, cu epitetul Phos- 
phoros = „purtătoarea luminii" (Euripide, Elena, 569 ; Şcolii la Teocriî, 

II, 12), Vezi şi C. G. Jung şi C. Kerenyi, Essais on a Science of My- 
thology, Princeton University Press, 1973, p. 110. ş.u. 

167. Petru Caraman, Magia populară ca sursă de inspiraţie pen¬ 
tru poezia cultă, în voi. Elogiu folclorului românesc, Bucureşti, 1969, 
p. 376 ş.u. 

168. Prezenţa vocabulei şolomonariu în „Lexiconul de la Buda" 
este simptomatică nu numai pentru epoca, dar şi pentru zona pro¬ 
babilă In care s-a născut acest termen. B. P.Hasdeu a definit „Lexi¬ 
conul Budan" ca fiind „cel mai bun interpret al dialectului român 
din Transilvania" (cf. Istoria critică a românilor, Ed. Minerva, 1984 
p. 580) şi ca fiind „cea mai bună fîntînă pentru cunoaşterea idiotis- 
melor române de peste Carpaţi" (cf. Studii de lingvistică şi filologie, 
.Ed. Minerva, Bucureşti, 1988, voi. II, p. 251). 

169. în acest caz, pare a fi vorba de un fenomen de inversare 
a direcţiei împrumutului. Cel care putea, rostind „cuvinte magice", să 
„îngheţe apa din lacuri", „să facă să cadă grindina" etc., era solo¬ 
monarul şi nu Solomon. Dar pentru că era greu de admis că „uceni¬ 
cul" putea să facă lucruri pe care „maestrul" său nu le putea face, 
î s-au atribuit regelui biblic calităţile solomonarului. 

170. în articolul său clin 1870, Sim. FI. Marian (139) trece în 
revistă credinţe populare româneşti referitoare la solomonari, fără 
să indice însă zonele de unde acestea au fost culese. Abia în arti¬ 
colul din 1878 avem o atestare clară a termenului în provincii ro¬ 
mâneşti din afara Ardealului : „Aceste fiinţe închipuite în Bucovina 
şi Moldova se numesc «solomonari». în Ardeal şi celelalte provincii 
române de sub sceptrul austro-ungar, se numesc «solomonari»..." (20, 
p. 54). în privinţa lui Ion G. Sbiera, vezi legenda Balaurul şi stri¬ 
goiul, din Poveşti poporale româneşti, Cernăuţi, 1886, p. 310—312. 
Două menţiuni trebuie făcute în acest ultim caz : în primul rînd, 
textele publicate de folclorist în 1886 au fost culese prin 1855—1856 ; 
în al doilea rînd, cu toate că personajul din legenda citată este un 
tipic solomonar, el nu este numit ca atare, ci strigoi. 

171. Florian Dudaş, Manuscrisele româneşti medievale din Cri- 
şana, Ed. Facla, Timişoara, 1986. 

172. Iată, în acest sens, doar două mărturii din perioada de 
care ne ocupăm. în 1659, impresionat de expresivitatea excepţională 
a reprezentării Judecăţii de Apoi (şi a diavolului) de pe biserica 
Trei Ierarhi, din Iaşi, călătorul Evlia Celebi a cerut lămuriri cleri¬ 
cului român care-1 însoţea. „Jur, aga, — i-a răspuns acesta — că 
poporul nostru este neştiutor cînd îi ţinem predici de pe amvoanele 
noastre şi-l sfătuim, el nu înţelege cuvintele noastre. Noi nu-1 putem 
face să înţeleagă vorbele noastre printr-un limbaj simbolic, cum pot 
face şeicii voştri. De aceea noi punem să se facă chipurile tuturor 

acestora şi, cinci predicăm, îi arătăm : «raiul este aşa, iadul este aşa, 
purgatoriul este aşa, rebelii sînt aşa»" (cf. Călători străini despre 
ţările române, Bucureşti, 1976, voi. VI, p. 480—481). în 1713, călă¬ 
torind prin Moldova, Erasmus Heinrich von Weismantel scria: „Des- 
prea cuvîntul domnului şi despre Biblie [oamenii de rînd — n.n.] nu 
au nici o cunoştinţă, iar puţinii lor preoţi au foarte puţine cunoş¬ 
tinţe...". De aceea ei folosesc icoanele „în locul cărţilor sfinte" (cf. 
Idem, voi. VIII, 1983, p. 352—353). 

173. Pentru relaţia dintre zîne (Diana) şi căluşari şi pentru fe¬ 
lul cum aceştia din urmă imită zborul prin văzduh al zînelor, vezi 
111, p. 237 ş.u. 

174. Herve Fillipetti & Janine Trotereau, Symboles et pratiques 
rituclles dans la maison paysanne traditionnelle, Ed. Berger Levrault, 
Paris, 1978. 

175. Vezi şi studiul lui C. Stoicesco, La magie dans l’ancien 
droit roumain, în Melanges de droit roumain dedies ă Georges Cornii, 

V. LABIRINTUL — ORDINE ŞI HAOS 


1. ORDINE ŞI HAOS 

Nu este cazul să teoretizăm pe marginea multiplelor sen¬ 
suri şi valenţe pe care le presupune un simbol major ; su¬ 
biectul este mult prea vast pentru a fi abordat nici în toată 
complexitatea sa. Vom spune doar că, în funcţie de perspec¬ 
tiva din care este interpretat un astfel de simbol — în funcţie 
de grila care i se aplică în vederea decodificării — alte sem¬ 
nificaţii se dezvăluie, alte faţete se luminează. Un astfel de 
„simbol poliedric 14 este, fără discuţie, Labirintul, care cores¬ 
punde, mai degrabă, unei întregi constelaţii de arhetipuri, 
decît unui arhetip anume. 

Rîndurile/gîndurile de faţă ne-au fost sugerate de o a- 
serţiune am spune provocatoare : „Labirint înseamnă Ordme“ 
(1). Cu această afirmaţie se deschide un număr al remarca¬ 
bilei reviste internaţionale de arhitectură, „Daidalos“, număr 
dedicat în întregime patronului său onomastic şi, bineînţeles. 
Labirintului. Nu ştim dacă Norbert Miller — cel căruia îi 
aparţine aserţiunea — a aruncat astfel mănuşa, sau doar i-a 
căzut din mînă ; ceea ce ştim este că o astfel de afirmaţie 
apodictică este în măsură să devină un oportun prilej pentru 
o polemică. Sîntem tentaţi să parafrazăm în răspăr : „Labi¬ 
rint înseamnă Haos“. 

Sigur că, din perspectivă pur filozofică, intervenţia noastră 
riscă să fie inoperantă, o dată ce, din aceeaşi perspectivă. 
Haosul poate fi privit ca „un fel de Ordine 11 . O Ordine para¬ 
doxală — în măsura în care este guvernată de o singură loco. 
cea a lipsei de legi ; o Ordine superioară — în măsura în care 
este inaccesibilă ; o Ordine superioară — în măsura în care este 
o stare a lipsei de constrîngeri, o stare a libertăţii totale. Dim¬ 
potrivă, din perspectiva mentalităţii mitice, cele două no- 

ţiuni — Chaos şi Kosmos (cu sensul atribuit de Pitagora : 
„Univers ordonat“) — sînt antonime, iar cele două stări >pe 
care le desemnează — antino'/ne. Cele două noţiuni/stări sînt 
complementare, tangente chiar; fiecare conţine getmenele 
celeilalte, sînt reversibile deci, dar ineonfundabile şi ireconci¬ 
liabile, aflîndu-se într-un raport de proporţionalitate inversă. 

Dar să reamintim, foarte pe scurt, principalele date ale 
mitului. Conform tradiţiei, labirintul a fost conceput şi clădit 
în Creta de celebrul artifex Dedal (expulzat din Atena), la 
cererea nu mai puţin celebrului Minos, rege al Cretei — stat, 
pe atunci (jumătatea mileniului II î.e.n.), în plină înflorire. 
Menirea labirintului era de a adăposti/ascunde/închide Mino¬ 
taurul — rodul unei împerecheri aberante dintre Pasiphae 
(soţia regelui cretan) şi un taur trimis din ape de zeul Po- 
seidon. Acest fiu adulterin — monstru compozit, tauro-antro- 
pomorf — se hrănea cu tributul viu (şapte băieţi şi şapte fete), 
pe care cetatea Atena era obligată să-l ofere periodic. Un 
bio-tribut tragic, umilitor şi de bună seamă inacceptabil, 
o dată ce Egeu — regele* Atenei — a consimţit sa includă pe 
propriul său fiu, Tezeu, printre cei care urmau să fie sacri¬ 
ficaţi Minotaurului, cu scopul de a încerca răpunerea mon¬ 
strului. Desigur, regele atenian a riscat enorm, dar nu orbeş¬ 
te. Tezeu era un erou — os de zeu (legenda spune că tatăl 
său era chiar Poseidon) — care probase deja, la vîrsta de 
şaisprezece ani, curajul, iscusinţa şi forţa ieşite din coimin 
răpunînd tîlharii giganţi Sinis, Sciron, Cercion şi Procrust 
(impropriu încetăţenit Procust) şi, mai ales, prinzînd de viu, 
legînd şi apoi sacrificînd Taurul de la Maraton ; această ul¬ 
timă ispravă anunţînd viitoarea lui înfruntare cu Minotaurul. 
Acesta din urmă era considerat ca fiind invulnerabil, dar for¬ 
mula este clasică în mitologia universală şi tot clasic este 
faptul că, de fiecare dată, mentalitatea mitică a impus şi ima¬ 
ginaţia a găsit un remediu la ceea ce, prin definiţie, părea a 
fi imposibil. Această situaţie paradoxală în care omul imagi¬ 
nează creaturi terifiante şi invulnerabile, pentru a putea apoi 
inventa eroi — oa'meni ca şi el — în măsură să le răpună, 
are menirea de a comuta centrul de greutate al mitului de pe 
fiinţa fabuloasă pe erou (2, p. 140). 

înfruntarea dintre două entităţi invincibile este o remi¬ 
niscenţă degradată prin vulgarizare/literaturizare a primei în¬ 
fruntări — din momentul zero al istoriei mitice a Universu¬ 
lui — dintre principiul Ordinii (Zeul demiurg) şi cel al Hao¬ 
sului (Monstrul primordial). Răpunerea/îmblînzirea monstru- 

lui de către demiurg este, hermeneutic vorbind, un act de 
ordonare a Haosului şi, ca atare, de cosmogeneză. Haosul or¬ 
donat devine Cosmos. 

Tezeu are însă de înfruntat doi monştri : Minotaurul şi 
Labirintul, care nu sînt altceva dedt două reprezentări sim¬ 
bolice ale Haosului. Acţiunea stihială, exclusiv 'malefică a 
Minotaurului, precum şi structura sa hibridă — jumătate om, 
jumătate taur — ni-1 definesc ca pe un tipic simbol al Hao¬ 
sului. Astfel de fiinţe compozite — în care speciile se con¬ 
topesc, spulberînd toate legile biologicului — populează şi 
simbolizează Haosul precosmogonic. Iată-1 descris în Cosmo¬ 
gonia redactată de Berosos (secolul III î.e.n.) — preot caldeean 
al zeului Bel-Marduk — care rezumă mitul babilonian al fa¬ 
cerii lumii, la rîndul său o prelucrare a străvechiului mit cos¬ 
mogonic sumerian : -«A fost un timp, [...] în care „Totul“ era 
întuneric şi apă ; atunci au luat fiinţă vieţuitoare diferite şi 
de o conformaţie ciudată. Căci atunci ar fi luat naştere oa¬ 
menii cu două aripi, unii chiar cu patru aripi şi cu faţa 
dublă ; de asemenea, unii care aveau un timp şi două capete, 
unul bărbătesc şi altul femeiesc. Alţii aveau două sexe, mas¬ 
culin şi feminin. O altă parte din oameni... aveau picioare de 
cal, în spate fiind cum sînt caii, iar în faţă avînd chip de 
om, aşadar de forma hipocentaurilor. Tot atunci ar fi luat 
naştere şi taurii cu cap de om, precum şi cîinii cu patru tru¬ 
puri, la spate cu cozi de peşte. Ar mai ,fi fost cai cu capul 
de cîine şi de om» (3, p. 52). O turmă de astfel de monştri 
hibrizi (dragon zburător, omul-scorpion, centaurul, demon cu 
chip de leu etc.) sînt creaţi de Tiamat — Haosul primordial 
— în mitul asiro-babilonian (mileniul II î.e.n.) al creaţiei 
lumii (Enuma Elis I, 132—142, cf. 3, p. 20). 

Dar dacă „taurii cu cap de om“ şi celelalte fiinţe abomi¬ 
nabile sînt fireşti într-o lume precosmogonică, în schimb Mi¬ 
notaurul cretan — germene al Haosului, apărut din senin în 
mijlocul unui Univers ordonat — este o aberaţie icare nu 
poate exista în sînul lumii cosmicizate, fără s-o contamineze, 
fără s-o disturbe, fără să-i pericliteze însăşi legea (ordinea) 
care o guvernează. El trebuie ori să fie răpus (soluţia lui 
Tezeu), ori să fie izolat (soluţia lui Dedal), într-o enclavă 
haotică, într-un spaţiu-carantină, în care să se reconstituie, 
la scară mică, prncipalele date ale lumii precosmogonice (în¬ 
tuneric, linişte, absenţa oricăror legi etc.). Prin găsirea acestei 
a doua soluţii şi prin punerea ei în aplicare, Dedal şi-a dat 
adevărata măsură a geniului său. El a trebuit să joace, de 

data aceasta, nu rolul unui demiurg cosmogon sau antropo- 
gon (cu alt prilej el a creat antropoizi artificiali), ci pe acela 
al unui demiurg cu semnul minus (haogon), creînd un (micro) 
haos — labirintul — din materia şi în sînul cosmosului. La- 
biritul este, în acelaşi timp, cea mai perfectă graniţă (chiar 
dacă nepăzită) între cele două lumi ; totala lipsă de comu¬ 
nicare, între exterior şi interior, este o garanţie sigură că 
nici una dintre lumi n-o va putea infesta pe cealaltă cu mor¬ 
bul său (al ordinii, respectiv, al dezordinii). 

Minotaurul şi Labirintul sînt deci două ipostaze formal 
diferite, dar complementare, ale Haosului. Labirintul — sis¬ 
tem fără lege, sau fără posibilitatea de a i-o descifra — este 
un tărîm al dezordinii, al întunericului deplin, al traseelor 
sinuoase şi obstaculate, al răspîntiilor imprevizibile, în care 
orbecăi şi rătăceşti paralizat de frica monstrului a cărui ră¬ 
suflare o auzi, cînd departe, cînd foarte aproape. Şi chiar 
dacă, printr-un miracol, vei reuşi să răpui fiara, eşti osîndit 
să rămîi pe veci în măruntaiele Labirintului, devorat de acest 
„monstru arhitectonic 11 , prin al cărui bot ai avut îndrăzneala să 
accezi (20). „Adevărata fiară nu e atît Minotaurul, cît Labi¬ 
rintul însuşi...“ (4). Şi pentru că în faţa lui Tezeu stau doi 
monştri, la fel de nemiloşi şi la fel de invulnerabili, el va 
avea nevoie de două arme, la fel de redutabile : securea şi 
ghemul. Parcurgerea dus-întors a meandrelor Labirintului (cu 
ajutorul ghemului) şi răpunerea Minotaurului (cu ajutorul 
securii), sînt acţiuni sinonime, din punct de vedere simbolic, 
cu aceea de cosmicizare a Haosului. Labiritul (respectiv mon¬ 
strul care-1 locuieşte şi-l reprezintă) este un Univers dezor¬ 
donat (un microhaos) care, prin gestul de natură cosmogonică 
al eroului demiurg, devine un Univers ordonat (un microcos¬ 
mos). Astfel, „insula de Haos“ este cosmicizată şi reintegrată 
în Cosmos. 

Intr-o legendă cosmogonică bucovineană regăsim unele 
dintre conceptele şi motivele mitice în discuţie : „Cum şarpe¬ 
le [creat de Nefărtat — n.n.], iscodea şi urzea mereu împo¬ 
triva Fărtatului, atunci Fărtatu l-a prins de coadă, l-a în¬ 
vârtit de două trei ori cum învîrţi un bici şi l-a azvîrlit în 
hău. Şi a zis : — Să te încolăceşti în jurul pămîntului de nouă 
ori şi să-l aperi de prăpădul apelor“ (5, p. 245). Şarpele pri¬ 
mordial este învins de zeul demiurg şi expulzat din zona cos¬ 
micizată. Trupul monstrului este aşezat într-o formă de spi¬ 
rală centrifugă (un labirint, de fapt), în vederea delimitării 
celor două lumi, în vederea protejării Cosmosului de Haos. 

Cele două „semne" majore (monstrul şi labirintul), nu mai 
sînt aici net delimitate, ci comasate într-unul singur : şarpele 
primordial este concomitent monstrul şi labirintul ; indiciu 
că cele două „semne" sînt numai formal diferite, dar esen¬ 
ţial analoage. „Centrul spiralei — comentează Romulus Vul- 
cănescu legenda românească — a devenit centrul potenţial al 
cosmosului, al delimitării dezordinii de ordine, al mişcării 
progresive a lumii spre periferia haosului, care simbolizează 
mitic puterea creatoare a cosmocratului principal, Fărtatul, 
şi a extinderii treptate a puterii lui în Haos. Aşa se face că 
spirala strînsă în jurul centrului ei a dat mai apoi naştere 
ideii de labirint, schemei labirintului ca diagramă a cerului 
şi astrelor.“ (5, p. 246). 

într-adevăr, labirintul — motiv mito-simbolic polivalent 
— a fost interpretat şi ca „o reprezentare a universului în- 
stelat“ (6, I, p. 41), sau ca o „diagramă a cerului, imagine a 
mişcării aparente a corpurilor astrale..(5, p. 409). Pe teri¬ 
toriul românesc, această interpretare mitico-simbolică trans¬ 
pare, atît din felul astral în care sînt reprezentate unele la¬ 
birinturi (vezi cele de pe pereţii ansamblului de biserici ru¬ 
pestre de la Basarabi — secolele VII—IX e.n.) (101), cit şi 
din felul cum este denumită în popor Calea Lactee şi motivul 
decorativ care o întruchipează (102) : „Calea întortocheată 41 , 
„Drumul încîlcit 44 , „Drumul nesfîrşit 44 ctc. (5, p. 403, 410). 
Revenind la legenda labirintului, să nu uităm că. In mitolo¬ 
gia greacă, adevăratul nume al Minotaurului era Aslerios • 
„Şi ea (Pasiphae) dădu naştere lui Asterios, care fu numi 4 
Minotaur 44 (Apollodor, Bibliothehca, III, I, 4, 4), sau „(Tezeu) 
s-n întors din Creta, unde ieşise biruitor asupra fiului lui Mi- 
nos, Asterion 44 (Pausanias, Călătorie în Grecia, II, 31, 1). Pe 
de altă parte, conform tradiţiei, Ariadna (sau doar coroana ei) 
ar fi fost ridicată la cer, devenind constelaţia Aridcla („care 
se vede de departe 44 ). Căzînd în capcana acestor date şi a altora 
similare, Lucian de Samosata a dat mitului o interpretare 
pseudo-raţionalistă (improprie, de altfel, ironicului sofist grec), 
într-o lucrare atribuită lui (Despre astrologie), autorul credea 
că Dedal, iniţiind-o pe Pasiphae (soţia lui Minos) în tainele 
astrologiei, a făcut-o să se îndrăgostească de această ştiinţă 
şi chiar de „Taurul celest, care străluceşte printre stele 44 (con¬ 
stelaţia Taurului), cu care s-ar fi împreunat, dînd naştere 
lui Asterios-Minotaur (61, II, p. 168). 


264 



2. GHEM ŞI LABIRINT 


Valenţele simbolice ale ghemului sînt multiple şi com¬ 
plexe ; ceea ce ne interesează acum este valoarea sa simbo¬ 
lică în cazul particular al labirintului. Să observăm, pentru 
început, analogia dintre ghem şi labirint, în condiţiile în care, 
pe de o parte, ghemul nu este altceva decît o complicată 
spirală spaţială (un sferoid de înfăşurare) şi, pe de altă par¬ 
te, „toate labirinturile care au un singur centru pot fi reduse 
teoretic la o spirală" (6, I, p. 61). Mircea Eliade a observat 
faptul că labrintul însuşi este un „nod“ care trebuie „dezle¬ 
gat" (7, p. 153), iar Marcel Urion (8) a adus argumente pri¬ 
vind înrudirea emblematică şi strînsa relaţie conceptuală din¬ 
tre labirint, pe dc o parte, şi nod, împletitură, ghem (spirală), 
pe de altă parte (cf. 6, 11, p. 1 2 —14). Să notăm şi faptul că, 
printre obiectele de cult din inventarul sanctuarelor de la 
Cnossos (Creta), s-au descoperit „noduri sacre din fildeş şi 
faianţă, simbolizînd legături magico" (56, p. 415). 

Putem conchide, deci, că ghemul este o paradigmă a la¬ 
birintului, în aceeaşi măsură în care ultimul este o paradig¬ 
mă a primului, pentru ca atît unul, cit şi celălalt să nu fie 
decît si'mbolice reprezentări ale Haosului. Vom realiza acest 
lucru mai bine, făcînd un efort de imaginaţie', încercând să ne 
închipuim parcurgerea în ambele sensuri a firului unui 
ghem. Călătorul imaginar, care s-ar aventura într-o astfel 
de expediţie fantastică în măruntaiele ghemului, ar fi con¬ 
fruntat cu acelaşi şir de dificultăţi insurmontabile, ca şi vic¬ 
timele „devorate" de Labirintul din Cnossos : acelaşi deplin 
întuneric, aceeaşi spaimă a drumurilor necunoscute, aceeaşi 
dezorientare provocată de lipsa totală de repere, aceleaşi ire- 
zolvabile dileme în faţa nenumăratelor răspîntii, aceeaşi ex¬ 
tenuantă rătăcire, acelaşi sentiment al monotoniei datorat re¬ 
cluziunii prelungite, aceleaşi accese inhibante de claustrofo- 
bie, aceeaşi paralizantă spaimă de singurătate şi, în final, 
aceeaşi pierdere a speranţei şi aceeaşi resemnare cu ideea im¬ 
posibilităţii de a mai ieşi la lumină. 

Dar, spre deosebire de labirintul arhitectonic, ghemul 
este un „labirint" care se poate desfăşura ; de aici şi pînă la 
folosirea lui ca „armă" împotriva labirintului cretan nu este 
decît un singur pas. Prin desfăşurare, firul marchează drumul 
corect, dintr-o infinitate de drumuri posibile. Firul (ghemul 
desfăşurat) devine astfel Logosul şi Legea instaurate într-un 



tărîm ilogic şi ilegic. Or, un sistem haotic căruia i se impune 
Legea, devine Kosmos (Univers ordonat). 

O altă alegorie cu bogate semnificaţii — cea a ţesutului 
— pare să fie cuprinsă în demersul lui Tezeu. Privit de sus, 
labirintul cu firul desfăşurat pe parcursurile sale se aseamă¬ 
nă cu „o ciudată pînză de păianjen" (8, p. 197). In textele 
vedice şi post-vedice, Zeul suprem este frecvent numit „ţe¬ 
sătorul" cosmic şi asociat alegoric cu păianjenul care ţese 
lumea din propriul său fir (83, p. 215—218). M. Eliade consi¬ 
deră că apelul speculaţiilor arhaice indiene la noţiuni de tipul 
„fir, păianjen, tramă, ţesătură", este cel mai adecvat pentru 
a exprima ideea că Universul este „o unitate bine îmbinată 
şi articulată". «Pînza de păianjen exprimă într-un mod stră¬ 
lucit posibilitatea de a „unifica" spaţiul, plecînd dintr-un 
Centru, legînd între ele cele patru puncte cardinale»- (83, p. 
218). In unele legende cosmogonice româneşti, păianjenul îşi 
ţese pînza simultan cu „urzirea" lumii de către Dumnezeu 
(53, p. 396). De regulă, Cosmosul este văzut ca o enormă ţe¬ 
sătură sau ca un veşmînt al Gosmocratorului (98). Este simp¬ 
tomatic, de exemplu, testul la care îl supun zeii pe Bel- 
Marduk, pentru a verifica virtuţile cosmogonice ale acestuia ; 
el trebuie, prin rostirea Logos-ului, să facă să dispară şi apoi 
să reapară un veşmînt. Marduk — zeul care va lega în plasă 
pe dragonul Tiamat (Haosul), pentru a clădi Cosmosul din 
trupul lui — trebuie să-şi demonstreze întîi puterile asupra 
„ţesăturii" : «El porunci din gură şi veşmîntul a fost nimicit. / 
El porunci a doua oară şi veşmîntul a fost refăcut. / Cînd 
zeii, părinţii lui, văzură puterea cuvîntului său, / Plini de 
bucurie l-au omagiat : „Marduk e rege (al zeilor)". / Ii dărui- 
ră un sceptru, un tron şi un veşmînt regal» (Enuma Eliş, IV, 
25—29 ; cf. 3, p. 32). 

Pentru unii filozofi greci, în speţă pentru Democrit şi 
Leucippos (secolul V î.e.n.), „de jur împrejurul Universului" 
este întinsă „ca o tunică (chitona), o membrană (himen) ţe¬ 
sută din atomi" (19, p. 388 şi Diog. Laert. IX, 32). Dar deja. 
înaintea acestora, la Pherekydes din Syros (secolele VII — 
VI î.e.n.), Zeus „face o mantie (peplos) mare şi frumoasă şi 
brodează pe ea imaginea Gaiei (= Pămîntul) şi a lui Ogenos 
(= Oceanul) şi lăcaşurile lui Ogenos" (9, p. 82). Aşa cum co¬ 
rect a observat H. Diels, această din urmă imagine are un 
vădit caracter cosmogonic (10, p. 82—83). Ogenos, brodat pe 
mantia cosmică ţesută de Zeus, este Okeanos — apa care se 
credea că înconjură lumea ca un brîu (cf. akkadianul Uginna 


266 - 



= cerc). Pentru veşmîntul zeului (peplum), „imitînd stelele 
şi bolta cerească 11 şi pentru reprezentarea mării ca „un brîu 
care-i încinge pieptul 11 , vezi şi Macrobius, Satumalia, I, XVIII, 
22. 

Şi în colindele româneşti, „marea rotocoală“ apare „scri¬ 
să" (brodată) pe veşmîntul eroului : „Nu se teme de nimic / 
Că veşmîntu-i zugrăvit / Scrisă-i marea tulbure / Scrisă-i ma¬ 
rea rotocoală, / Cam cu nouă vădurele" (13, p. 94). 

Această îmbrăcăminte care consacră, învesteşte şi .pro¬ 
tejează pe erou nu este decît o ipostază a veşmîntului cos¬ 
mic — „lung pînă-n pămînt" sau „lungu-i lat prejur pămînt“ 

— purtat de Cosmocrat.or : „Frumos mi-e Do'mnu-mpodobit : 1 

Cu veşmînt cam moliorît (-- roşu închis) / Lung, mi-e lung, 
pînă-n pămînt; / Larg, îi larg, prejur pămînt. / Jur-prejurul 
poalelor, / Joacă stele mărunţele, / Mai presus şi mai mare¬ 
le... / (In) spate-i luna cu lumina, / (In) piept, soarele cu căl¬ 
dura" (90, p. 9 ; 14, p. 9). ' 

Dar imaginea cea mai apropiată de cea în discuţie o gă¬ 
sim în legendele cosmogonice româneşti, unde Dumnezeu şi 
ajutorul său ariciul (el însuşi un „ghem ţepos" sau „un ghe- 
motoc" de animal — 15), „urzesc" lumea cu ajutorul unui 
ghem de aţă : „Dumnezeu urzea (lumea) pe după araci. Ari¬ 
ciul, care ajuta la urzit, ferindu-se de un araci, a scăpat ghe¬ 
mul mare; din această cauză pămîntul nu a ieşit neted, ci 
accidentat" (11, p. 78). Pentru mentalitatea populară, urzirea 
lumii de către Demiurg nu este o simplă figură de stil ; el 
„ţese" lumea cu „două ghe'muri, unul de urzeală şi altul de 
bătătură" (12, p. 112). 

Asocierea cosmogenezei cu actul ţesutului îşi are expli¬ 
caţia în calitatea demiurgică a ţeserii (99). Ghemul de aţă 
(massa conjusa) este o prima viateria în mîna demiurgului, 
care o transformă — printr-o acţiune ritmată şi repetitivă 
(rînd după rînd) — într-o materie perfect orînduită, cartezian 
ordonată (lat. ordo — rînd, şir). Mînuirea inabilă a ghemului 

— ca în legendele româneşti — este o abatere de la normă, 
avînd ca rezultat o Lume accidentată, deci „imperfectă". Cele 
două acţiuni demiurgice — ordonarea şi, respectiv, „urzirea" 
Lu'rnii — nu se înrudesc doar din perspectivă simbolică, ci 
şi din perspectivă etimologică : lat. ordior — a urzi o ţesă¬ 
tură, lat. ordino = a ordona, orîndui, organiza. 

Dacă privim Labirintul — aşa cum am făcut-o deja — 
ca pe o „insulă de Haos" în mijlocul Cosmosului, atunci ac¬ 
ţiunea lui Tezeu de a depăna ghemul pe traseele întortocheate 

c ile Labirintului poate fi privită ca o încercare de a „ţese" rup¬ 
tura („gaura neagră 11 ) din „pînza Lumii 11 , cu alte cuvinte de 
a reinstaura ordinea într-un microspaţiu haotic. Rolul de că¬ 
lăuză al „firului Ariadnei 11 nu dispare, ci se resemnifică ; 
doar într-un spaţiu re-ordonat eroul va fi în măsură să-şi 
găsească reperele care să-i călăuzească întoarcerea. 


3. DEDAL ŞI ARIADNA 

Potrivit unor mitografi antici şi unor exegeţi contempo¬ 
rani (124, p. 169—170), nu Ariadna, ci Dedal (la rugămintea 
şi prin intermediul acesteia) i-a dat lui Tezeu ghemul şi so¬ 
luţia folosirii lui. Scenariul este aparent logic; pare firesc 
ca cel care cunoaşte ta'ina labirintului şi, implicit, felul în 
care putea fi ea dezlegată, să fie chiar cel care l-a conceput 
şi creat. Pe de altă parte, relaţia Dedal-fir-Labirint este încă 
o dată subliniată în episodul final al legendei. Mîniat că l-a 
ajutat pe Tezeu, regele Minos îl închide în Labirint pe Dedal, 
împreună cu fiul său Icar. Arhitectul legendar devine astfel 
„constructorul propriei sale închisori 11 — observă Paul Diel 
paradoxul (16, p. 47). S-ar părea că, fără ghe'm, nici chiar 
Dedal nu poate ieşi. Arhitect, sculptor şi inginer iscusit — 
tradiţia îi pune în seamă inventarea securii duble, echerului, 
nivelei cu bulă de aer, burghiului, velei de corabie precum 
şi construirea primilor antropoizi artificiali — Dedal (gr. dai- 
dalos =meşter iscusit) este şi inventatorul legendar al pri¬ 
mului sistem artificial de zbor, conceput după cel natural 
al păsărilor (asemenea „ornitopterelor 11 concepute de Leonar- 
do da Vinci, peste circa trei milenii — 17). După 

cum se ştie, Dedal va reuşi să parcurgă în zbor drumul 
dintre Creta şi Sicilia, dar fiul său — extaziat de mirajul 
zborului — se va apropia prea mult de soare şi — topindu-se 
ceara care lega între ele penele aripilor — se va îneca în 
apele care-i vor purta numele (Marea Icarîcă). Să punem în 
paranteză faptul că Meşterul Manole — un alt celebru arhi¬ 
tect legendar — pus într-o situaţie similară va apela, îm¬ 
preună cu ortacii săi, la o soluţie similară („Meşterii gîndeau / 
Şi ei îşi făceau / Aripi zburătoare / Din şindrili uşoare / Apoi 
le-ntindeau / Şi-n văzduh săreau 11 ), şi va avea parte de a- 
celaşi sfîrşit ca cel al lui Icar („Dar pe loc cădeau / Şi unde 
picau / Trupu-şi despicau 11 ). 

Interesant, semnificativ şi, într-un fel, paradoxal este 
faptul că nu cel care a inventat şi folosit cu succes sistemul 
de zbor, nu Dedal — tehnocratul genial (cu minte) şi pilotul 
precaut (cuminte) — a devenit paradigma omului care zboa¬ 
ră, ci Icar — cel a cărui încercare a eşuat în mod lamenta¬ 
bil, cel care a plătit cu viaţa candoarea şi îndrăzneala de a 
visa mai mult decît i se cuvenea. Preferinţa oamenilor pentru 
icar este un indiciu că virtuţile sale — chiar dacă păgubi¬ 
toare (motiv pentru care sînt adesea luate drept vicii) — a- 
parţin structurii psihice profunde a omului, care s-a recu¬ 
noscut mai degrabă în persoana lui Icar, decît în cea a lui 
Dedal. 

Ajuns în Sicilia, Dedal a fost primit cu mari onoruri şi 
ascuns de regele Cocalos.' Minat de răzbunare, Minos îl ur¬ 
mează pe Dedal în Sicilia şi, pentru a-1 găsi, imaginează un 
tertip ingenios. Ştiind că numai Dedal cunoaşte taina labi¬ 
rintului, regele cretan merge din cetate în cetate, promiţînd 
o avere celui care va reuşi să treacă un fir pnin labirintul 
unei cochilii. Dedal este singurul care reuşeşte să treacă pro¬ 
ba, găurind cochilia şi introducînd o furnică de care legase un 
fir subţire ; apoi îi prezentă obiectul regelui Cocalos, iar a- 
cesta lui Minos, care a ştiut astfel că l-a găsit pe cel pe care 
îl căuta. 

In această legendă totul este, fizic, redus la scară şi, sim¬ 
bolic, reprodus la scară. Cochilia melcului şi, respectiv, la¬ 
birintul cretan sînt două „semne“ care se definesc reciproc : 
pentru poetul Theodorides cochilia era „labirintul mării“, iar 
pentru filologul Hesychius labirintul este „un loc în formă de 
scoică 44 . Nu numai cochilia este un microlabirint, dar şi 
fiinţa care o locuieşte (luîndu-i forma) pare a fi un ; „rmon- 
stru“ în miniatură, un mic balaur taurocefal, un melc cu „coar¬ 
ne boureşti“ (74). 

Este posibil ca motivul „Trecerea unui fir printr-un mi- 
crolabirint 44 să fie de sorginte orientală. In orice caz, o pro¬ 
bă identică este rezolvată identic de eroul unui vechi basm 
tibetan : „Liidongzan a legat un capăt al firului de piciorul 
unei furnici, a împins apoi furnica pe gura labirintului, iar 
în partea cealaltă a picurat cîteva boabe de miere. Cînd a 
mirosit mierea, furnica a alergat spre ieşire, ducînd cu ea fi¬ 
rul de aţă, străbătînd astfel întregul labirint 14 (18, p. 158). 

Avînd în vedere cele de mai sus, am putea fi tentaţi să 
o considerăm pe Ariadna un personaj secundar (cvasiinutil 
chiar) în economia mitului. Rolul ei mitico-simbolic pare, la 



prima vedere, să fie derizoriu, iar cel aneedotico-literar s-ar 
reduce la cîteva scene idilico-erotice şi apoi melodramatice, 
la părăsirea ei (inechitabilă şi inexplicabilă) pe insula Naxos, 
de către Tezeu. Cum se explică atunci formula, atît de în¬ 
cetăţenită, de „fir al Ariadnei“ ? Faptul că meritul nu a fost 
atribuit celui care a descoperit soluţia firului (Dedal) şi nici. 
măcar celui care l-a folosit cu succes (Tezeu), ci intermediarei 
(Ariadna), care nu a făcut decît să i-1 ceară primului şi să 
îl ofere celui de al doilea, este în măsură să ne dea de gîndit. 
Din nou a fost Dedal nedreptăţit ? La urma urmei, Dedal a 
imaginat două soluţii distincte şi corecte la o ecuaţie ire- 
zolvabilă pentru toţi ceilalţi — ieşirea din Labirint. Pînă la 
urmă, ambele au fost (conştient sau nu) atribuite altor eroi : 
zborul, lui Icar şi firul, Ariadnei. Am văzut ce i-a determinat 
probabil pe oameni să-l prefere pe Icar lui Dedal. Dar în că¬ 
zu] Ariadnei ? Să se fi produs pur şi simplu o comutare a 
centrului de greutate de pe inventator (Dedal), pe interme¬ 
diar (Ariadna) ? Astfel de fenomene sint relativ frecvente 
în istoria reală sau legendară a omenirii. Să fie vorba de 
faptul că grecii nu i-su putut trece cu vederea lui Dedal o 
crimă din tinereţe, pentru care a şi fost, conform tradiţiei, exilat 
din Atena în Creta ? Să fi pălit măreţia geniului său pentru 
că, din invidie, a redus la tăcere un concurent, aruneîndu-1 
„din vîrful cetăţii Atena 41 ? Este vorba de propriul său nepot 
şi ucenic, Tăios, care, inventînd roata olarului, compasul ş.a. 
(100), dădea semne că ar putea să ştirbească faima sau să ia 
locul maestrului. Nu pare plauzibil. Crime mult mai atroce 
abundă în mitologia greacă, fără ca vinovaţii — de la Zeus, 
pînă la cel mai umil muritor — să fie sancţionaţi în vreun 
fel. Miturile grecilor şi, în general, cele ale anticilor nu sînt, 
în primul rînd, lecţii de etică şi echitate. Pe de altă parte, 
„sacrificarea ucenicului de către arhitect 44 pare a fi un motiv 
arhaic degradat, acela al sacrificiului ritual, înfăptuit în ve¬ 
derea întemeierii creaţiei. Motivul ,„arhitectul care, din in¬ 
vidie, îşi sacrifică ucenicul, aruncîndu-1 de pe schelă 44 este 
atestat şi pe teritoriul românesc : vezi tradiţiile populare re¬ 
feritoare la construirea Bisericii Negre din Braşov şi a bise¬ 
ricii săseşti din Sebeş (21). 

In privinţa rolului simbolic pe care îl joacă Ariadna în 
economia mitului, credem că problema ar trebui pusă exact 
invers decît am făcut-o pînă acum. Evoluţia (involuţia) mi¬ 
tului în timp s-a produs în defavoarea şi nu în favoarea eroi¬ 
nei ; cu alte cuvinte, nu crede'm că Ariadnei i s-au atribuit 

meritele altora, ci invers, rolul ei mito-simbolic s-a diminuat 
pe parcurs. Pentru a reface coordonatele iniţiale ale acestui 
rol, va trebui să căutăm date nu atît în trama legendei, cît 
în afara sau în jurul ei. Şi pentru că procesul de reabilitare 
a Ariadnei, de reconstituire a rolului său mitico-simbolic ar¬ 
haic, presupune din partea cercetătorului parcurgerea unui 
traseu labirintic, va trebui să ne luăm drept călăuză chiar 
„firul Ariadnei 11 . 

Nu este nevoie să insistăm prea mult asupra relaţiei tra¬ 
diţionale dintre femeie şi actul torsului (ţesutului, cusutului 
etc.) (22 ; 103). Istoria tehnicii şi a civilizaţiei ne oferă su¬ 
ficiente argumente privind faptul că ţesutul şi toate activi¬ 
tăţile înrudite au fost (şi au rămas) îndeletniciri eminamente 
feminine (104). Datele mitologice confirmă această concluzie • 
ţesutul (torsul, cusutul etc.) şi uneltele respective sînt, cu 
rare excepţii (105), inventate şi patronate de zeiţe sau de 
eroine legendare (52). La aceste concluzii de antropologie eco¬ 
nomică şi culturală s-au alăturat şi lingviştii, care au adus 
în această privinţă argumente noi, de antropologie lingvisti¬ 
că, susţinînd înrudirea semantică şi fonetică dintre cuvinte 
ca germ. iveib (femeie), pe de o parte, şi germ. weben (a 
ţese), engl. web (ţesătură, pînză), pe de altă parte, sau dintre 
engl. to weave (a ţese, a urzi) şi engl. w\]e (nevasta) etc. (vezi 
şi în limbile scandinave vefinn, veifa, vefja, cu sensurile : o 
înfăşa, a înfăşiu'a, a înveli) (22, p. 70—71). 

Pentru a rămîne în domeniul lingvisticii, să ne oprim o 
clipă asupra numelui Ariadnei. In pofida etimologiei .,clasi¬ 
ce “ ( Ari-agnos = prea sfînta, prea pura) (106), numele ei ini¬ 
ţial — Ariagne — ne sugerează asocierea cu păianjenul (gr. 
arachne) şi cu legendara ţesătoare Arachne, metamorfozată 
în păianjen de zeiţa Atena, în urma celebrei confruntări din¬ 
tre cele două ţesătoare mitice (54). Atena era considerată 
ca fiind atît patroana războinicilor, cît şi a ţesătoarelor, motiv 
pentru care era reprezentată cu o lance într-o mînă şi cu o 
furcă de tors în cealaltă (62, fig. 193, 299) — arme/unelte a- 
naloage, în esenţă, cu cele primite de Tezeu din mîna Ariad¬ 
nei : securea şi ghemul. Aceste două simboluri sînt doar apa¬ 
rent antinomice. Din perspectiva mentalităţii arhaice, ambele 
sînt folosite (aşa cum vom vedea că o face şi Tezeu) ca „arme“ 
de răpunere a principiului haotic, cu alte cuvinte de ordonare 
a Haosului; vezi în acest sens posibila înrudire dintre cuvîn- 
tul latin texo (a ţese, a împleti), cel sanscrit taks (a tăia cu 
securea) (22, p. 21) şi cel grecesc taxis (ordine). 

Am văzut deja analogia (formală, dar şi simbolică) din¬ 
tre planul labirintului şi pînza de păianjen. Minotaurul (fra¬ 
tele Ariadnei) devoră victimele prinse în „păienjenişul labi¬ 
rintului, la fel cum îşi devoră păianjenul victimele prinse în 
pînza sa. Pe de altă parte, după unele variante ale legendei, 
Ariadna s-ar fi spînzurat (Plutarh, Thezeus XX) — tipică 
reprezentare simbolică a păianjenului suspendat în aer de 
propriul său fir. De asemenea, pe vase vechi, Ariadna e zu¬ 
grăvită mînuind furca şi fusul în poziţia clasică a torcătoarei 
şi, apoi, dăruind lui Tezeu fusul cu firul tors, sau ghemul (6, 
I, p. 27). Firul depănat de Tezeu este o întruchipare a „me- 
moriei“ drumului (vieţii, iniţierii etc.) ; ca şi în cazul „firului 
vieţii 11 , ruperea „firului Ariadnei 41 implică rătăcirea eroului, 
fiind sinonimă cu întreruperea vieţii acestuia. Ne-ara apro¬ 
piat astfel, chiar dacă numai tangenţial, de arhetipul jirului 
vieţii şi al destinului tors, depănat şi tăiat de (semi)divini- 
tăţi — exclusiv feminine — precum Ursitoare (Urzitoare ?) 
la ro'mâni, Moire la greci, Parce la romani, Norne la nordici 
ş.a.m.d. 

Să conchidem deci, deocamdată, că mitografii antici care 
i-au atribuit Ariadnei (şi nu lui Dedal), rolul de a-i fi oferit 
eroului ghemul şi soluţia folosirii lui, sînt parcă mai aproape 
de adevăr : „Ariadna, îndrăgostindu-se de el, i-a dat un fir 
şi l-a învăţat cum să străbată prin intortocherile Labirintu¬ 
lui" (Plutarh, Thezeus XIX), sau „De-o fecioară ajutat, cu 
un fir ce mereu l-înfăşoară, / Al lui Egeu fiu găsi uşa ane¬ 
voioasă prin care / Nu mai treeuse-ndărăt nici unul din cei 
dinainte-i.“ (Ovidiu, Metamorfoze, VIII, 175—177). 


4. „LEGAREA 1 * MINOTAURULUI 

Conotaţiile mitico-simbolice ale firului sînt extrem de 
complexe şi eterogene ; printre ele, cea a „legării" este esen¬ 
ţială. La nivelul eposului, acţiunea este concret reprezentată 
prin legarea efectivă a monstrului (demonului), Hind în fond 
vorba de o reprezentare alegorică a unei acţiuni magice ab¬ 
stracte, de ordonare, pe care o produce Demiurgul asupra Hao¬ 
sului (monstrului primordial). înlocuirea noţiunilor/acţiunilor 
abstracte cu cele concrete este una din legile epicului popu¬ 
lar, dar nu întotdeauna gestul abstract este supus unui feno¬ 
men de concretizare totală. Vom vedea, în paginiJe care ur¬ 
mează, suficiente exemple de „legări" care-.şi păstrează în 



mod evident caracterul magic : „legarea 41 monstrului prin des- 
cîntec (prin magia cuvîntului), „legarea 44 prin circumambulu- 
ţiune (prin magia gestului), „legarea 44 prin eros (magico-ero- 
tică) etc., etc. Dar, chiar şi atunci cînd zeul (eroul) leagă la 
propriu demonul (monstrul), sînt, uneori, păstrate date care 
atrag atenţia asupra subtextului magic al demersului. De 
foarte multe ori, în colindele româneşti, eroul (eroina) leagă 
monstrul cu „o aţă răsucită 44 , sau cu „frîne subţirele 44 , sau cu 
„fire de mătase 44 care, chiar dacă sînt „împletite-n şase 44 , nu 
pot, evident, să supună forţa oarbă şi stihială a monstrului, 
decît în măsura în care aceste „legături 44 subtile sînt de na¬ 
tură magică. Fineţea, subtilitatea, chiar imaterialitatea sub¬ 
stanţei din care sînt confecţionate „legăturile 44 , dau măsura 
caracterului lor magic şi, implicit, a trăiniciei lor (107). Este 
motivul pentru care, de exetnplu, puternicul şi demonicul 
lup Fcnrir, din mitologia nordică, după ce a sfărîmat de două 
ori lanţuri trainice, nu a fost în stare să rupă a treia legă¬ 
tură cu care a fost pecetluit de zeii aseni, cu toate că aceasta 
„arăta netedă şi moale la pipăit de parcă ar fi fost făcută din 
fir de mătase 4 *. Ea fusese confecţionată, la cererea zeilor, de 
elbi — „spiriduşii cei negri 44 — „din zgomotul paşilor miţei 
din (fire din) barba femeii, din rădăcinile muntelui, din vînă 
de urs, din răsuflarea peştelui şi din scuipat de păsărele 44 (70, 
I, p. 28). Astfel de „ingrediente 44 par a fi de tipul acelora fo¬ 
losite/evocate de vrăjitoare, în cadrul descîntecelor magice. 

De regulă, zeii şi eroii demiurgi din mitologiile indo-eu- 
ropene şi semite se autodefinesc fie prin folosirea strictă a 
armelor clasice (zei/eroi „războinici 44 — tip Indra), fie prin 
folosirea „armelor 44 care leagă : năvod, plasă, lasou, lanţ. fir 
(zei/eroi „magicieni 44 — tip Varuna), fie prin folosirea conco¬ 
mitentă a ambelor tipuri de arme (zei/eroi „războinico-magi- 
cieni 44 — tip Bel-Marduk), cum bănuim că este şi cazul lui 
Tezou. 

Iată cîteva exemple mai puţin clasice. Din prima cate¬ 
gorie putem să-l amintim pe Alexandru Macedon — erou 
războinic, ajuns legendar — căruia nu întîmplător i s-a pus 
în seamă o faptă semnificativă. în faţa nodului lui Gordius -- 
rege mitic al Frigiei — nod care avea menirea de a testa pu¬ 
terile megice (de a „lega“/„dez-lega“) ale viitorului împărat 
al Asiei, Alexandru va folosi sabia, tăind şi nu dezlegînd no¬ 
dul, autodefinindu-se astfel ca prototip al eroului exclusiv 
războinic. Să notăm, pe de o parte, faptul că a desface un 
nod complicat — cum era nodus Gordius — este un act sino- 



ni'm cu a parcurge un traseu labirintic şi, pe de altă parte, 
că numele de Gordius nu este purtat întîmplător de regele 
frigian. Acest antroponim are ca rădăcină i.-e. *gherdh = a 
împleti, inclusiv a împleti garduri, a îngrădi (vezi coradicalul 
rom. gard, alb. gardh) (23, p. 69). Numele regelui frigian poa¬ 
te fi pus în legătură şi cu gr. chorde şi lat. chorda (coardă, 
intestin — vezi sugestia de labirint a viscerelor), lat. cortex 
(înveliş, scoarţă), sau cu ţesături legato cu sfori : ngr. kortis 
(cort), lat. cortina (cortina), germ. gardine (perdea) etc. (55). 

Printre eroii care mînuiesc nu numai armele războinice, 
ci şi pe cele magice, de „legare 41 , să-l amintim pe Heracles. 
care a coborît în Infern, unde (ajutat de zeiţa Atena) a în¬ 
lănţuit Cerberul şi l-a scos la lumină (după unii autori clasici. 
Cerberul era un balaur — Pausanias, Călătorie in Grecia, III, 
25, 4). Am ales acest exemplu nu numai pentru că este vorba 
de acelaşi tip de katabasis-anabasis prin care trece Tezeu 
intrînd, răpunînd (legînd) Minotaurul şi ieşind din Labirint, 
dar şi pentru că „Tezeu a încercat — cu multă rîvnă - să 
imite isprăvile lui Heracles (...), cuprins — zice-se — de o 
nestăpînită dorinţă de a nu se lăsa mai prejos decît fusese 
Heracles 44 (Dindor Sic., Bibi. ist., IV, 59). 

In ceea ce-1 priveşte pe Tezeu, „legarea 44 nu este evi¬ 
denta în scenariul legendei, dar poate fi bănuită în subtextul 
ei, ca un element existent iniţial, dar atrofiat cu timpul şi dis¬ 
părut în cele din urmă. Tezeu este un erou „legător 44 (magi¬ 
cian). Să nu uităm că el a prins de viu, prin legare, la Ma¬ 
raton, un alt terifiant taur cretan (vezi această imagine pc 
un vechi vas grecesc in 24, p. 145), taur ale cărui date biogra¬ 
fice şi simbolice nu se deosebesc esenţial de cele ale Mino¬ 
taurului. Pe de altă parte, chiar înfruntarea eroului cu tau¬ 
rul din labirint este destul de insolită. Faptul că-1 găseşte 
dormind nu trebuie să ne mire; este o imagine simbolică 
tipică de reprezentare a stihiei haotice în starea de non-ma- 
nifestare. Dar lupta propriu-zisă cu Minotaurul — care ar fi 
trebuit să fie motivul central şi punctul culminant al struc¬ 
turii epice — este, în majoritatea cazurilor, uitată de mito- 
grafi sau, în cel mai bun caz, sumar prezentată. Monstru] 
fioros, antropofag, care teroriza Creta şi decima floarea tine¬ 
reţii cetăţii Atena, este în mod brusc şi paradoxal prea blînd. 
Pare că Tezeu nu are de îndeplinit decît o simplă formali¬ 
tate : „Eroul se repezi la animal şi, acoperind cu mîna stingă 
ochii taurului, cu mîna dreaptă îi înfipse sabia în trup 44 (6, I, 
p. 28). Nimic din înfruntarea aceea clasică, epuizantă, pe via- 


274 



ţă şi pe moarte, dintre erou şi monstru. Nimic din înfrunta¬ 
rea de o zi-lumină („zi de vară pînă-n seară 11 ), pe durata că¬ 
reia sc schimbă întruna tipurile de arme folosite, care se do¬ 
vedesc, pe rînd, ineficiente şi în care balanţa victoriei se în¬ 
clină cînd într-o parte, cînd în cealaltă. Gestul lui Tezeu pare 
a fi doar actul final, de sacrificare a taurului. Lipseşte, în. 
schimb, actul esenţial de îmblînzire (,,legare“) pe cale ma¬ 
gică a monstrului. 

Cu cîţiva ani în urmă, am susţinut această ipoteză, ba- 
zîndu-ne, ca şi în rîndurile de mai sus, pe argumente cu ca¬ 
racter mai mult intuitiv şi speculativ (25). De data aceasta, 
sîntem în măsură să aducem unele argumente efective (şi, 
speram, decisive) în sprijinul ipotezei enunţate. Pausanias 
descrie o acropolă — cu un sanctuar dedicat zeului Apolo — 
aflată în oraşul Amyclai, la sud de Sparta. Printre persona¬ 
jele şi scenele mitologice reprezentate pe tronul lui Apollon 
Amyclaios, autorul grec descrie pe „Minotaur... legat şi minat 
viu de către Tezeu“ (Pausanias, Călătorie în Grecia, III, 13, 
7). Excludem posibilitatea unei confuzii (eventual, dintre Mi¬ 
notaur şi taurul de la Maraton), pentru că atît sculptorul care 
a executat lucrarea (Bathycles din Magnesia), cît şi scriitorul 
care a descris-o (Pausanias), erau foarte buni cunoscători ai 
tradiţiei şi mitologiei elene. Un alt argument care înlătură 
posibilitatea unei confuzii este faptul că, cel puţin din punct 
de vedere iconografic, cei doi monştri răpuşi de Tezeu se di¬ 
ferenţiază în mod frapant, sînt. deci inconfundabili. Pe de 
altă parte, Pausanias nu descrie „din auzite 14 opera de artă în 
discuţie, ci ca unul care a avut prilejul s-o contemple : „mă 
voi mărgini să descriu tronul [lui Apolo — n.n.], aşa cum l-am 
văzut, precum şi figurile sculptate [pe el — n.n.]“ (idem, III, 
18, 6). Şi totuşi, Pausanias nu înţelege imaginea sculptată de 
Bathycles. Iată cum se exprimă el însuşi : „Nu ştiu de ce pe 
Minotaur, Bathycles l-a redat legat şi 'minat viu de către Te¬ 
zeu 44 (idem, III, 18, 7). 

Care ar putea fi justificarea acestei neînţelegeri ? între 
biografiile şi personalităţile lui Pausanias şi Bathycles există 
destule puncte comune. Atît unul, cît şi celălalt, sînt origi¬ 
nari din aceeaşi regiune a Asiei Mici (Lidia). Amîndoi s-au 
stabilit, în timpul vieţii, în Grecia. Amîndoi sînt intelectuali, 
buni cunoscători ai mitologiei greceşti şi amîndoi s-au stră¬ 
duit, unul ca scriitor, celălalt ca sculptor, s-o imortalizeze. 
Ceea ce îi deosebeşte flagrant este epoca în care au trăit : 
Bathycles în secolul al Vl-lea î.e.n., Pausanias în secolul al 

II-lea e.n. Aici trebuie, probabil, căutată cauza neînţelegerii 
primului, de către al doilea. Ceea ce era în secolul al Vl-lea 
î.e.n., pentru sculptorul Bathycles, un motiv mitic logic (le¬ 
garea Minotaurului de către Tezeu), a devenit în secolul al 
II-lea e.n. — prin degradarea şi dispariţia semnificaţiei ■— un 
motiv mitic fără sens, pentru scriitorul Pausanias. 

De altfel, unele date ale formei arhaice ale scenariului 
mitic în discuţie, par să fi supravieţuit şi în relatări mai tîrzii 
ale 'mitului. Astfel, cronicarul bizantin Ioannes Malalas (se¬ 
colul al Vl-lea), relatează că Minotaurul s-a ascuns în La¬ 
birint (o peşteră labirintică în munte) şi că „Tezeu l-a urmă¬ 
rit şi... după ce l-a scos din vizuină, l-a ucis de îndată 44 (Ma¬ 
lalas, Chronographia IV, 108 ; cf. 6, I, p. 144). Această rela¬ 
tare, grăbită şi neglijentă, are totuşi nu numai meritul de a 
afirma un fapt esenţial (Minotaurul a fost sacrificat în afara 
Labirintului şi nu înăuntrul său), dar şi pe acela de a lăsa 
să se bănuiască un alt fapt, la fel de esenţial : ca să scoată 
monstrul din „vizuină 44 , Tezeu trebuia, în prealabil, să-l îm- 
blînzească pe cale magică, să-l „lege 44 . Ceea ce este cert în 
reprezentarea iconică a lui Bathycles (legarea Minotaurului), 
este subînţeles în relatarea lui Malalas şi, ceea ce este cert la 
acesta din urmă (sacrificarea Minotaurului în afara Labirin¬ 
tului), este subînţeles la Bathycles. Ne putem încumeta acum 
să încercăm să reconstituim o posibilă formă arhaică a sce¬ 
nariului mitic : Tezeu l-a „legat 44 pe Minotaur şi l-a mînat viu 
din Labirint, după care l-a sacrificat, probabil în public, pe 
un altar din centrul cetăţii. 

Vo'm regăsi mare parte dintre aceste motive, redate ex¬ 
plicit, în colindele româneşti „de flăcău 44 , în care junele par¬ 
ticipă la o vînătoare mitico-rituală, cu evidente conotaţii ini 
ţiatice şi cosmogonice. Animalul vizat în aceste texte este, 
de regulă, leul (sau bourul, cerbul, peştele etc.) (26,-tip 50, 
55, 60, 61). «Lipsa de relaţie cu atributele concrete ale ani¬ 
malului, funcţia sa aproape de nume propriu aplicat unui 
personaj care s-ar putea chema şi altcum fără a tulbura coe¬ 
renţa tipurilor respective de colindă, indică adoptarea „leului 41 
ca o noţiune descărnată, ca un termen confuz cu o sferă se¬ 
mantică în curs de dezagregare» (26, p. 83). Unii cercetători au 
considerat că în spatele acestui nume generic s-ar „ascunde 44 
lupul (27, p. 43) sau zmeul (26, p. 83) etc. Ceea ce ne inte¬ 
resează pe noi acum este faptul că „leul 44 este o fiinţă zoo¬ 
morfă cu conotaţie mitologică precisă, dar cu conformaţie 
biologică echivocă, o făptură care, ca şi Minotaurul, „trans- 

gresează speciile şi legile anatomiei 11 (26, p. 81). El locuieşte 
un spaţiu haotic, necosîmizat, în creierul munţilor, în „codrii 
ce n-au d-umblat“, pe tărîmuri izolate unde „mirean n-a 
călcat“ şi unde vegetaţia creşte nemăsurat şi neordonat („unde 
iarba creşte, / în patru se-mpleteşte“). Statutul său este acela 
de fiinţă stihială („Vine leul cum îi vîntul / Scuturîndu-se 
pămîntul“), el pradă şi distruge spaţiul cosmizat : „Leul în 
sat că şi-o intrat, / Ce-o fost rău tot a stricat, / Ce-o fost 
bun tot o luat, / Ş-a luat şi sora lui june... 44 (28, p. 178). 

Asemenea lui Tezeu, junele din colindă pleacă să răpună 
stihia zoomorfă (katabasis), dar între lumea (cosmizată) a pri¬ 
mului şi cea (haotică) a monstrului este un traseu labirintic, 
spiralat, de cercuri concentrice, în care eroul — pentru a nu 
se rătăci în căile întortocheate („căile nu le-am zmintit 44 ) — 
trebuie să găsească şi să „ţină urma leului 41 : „Din fortna ine¬ 
lului (60), / Luai urma leului / Şi-o luai şi o aflai, / Colea-n- 
coaci, colea-n coleare, / Colea-n vîrful munţilor, / Sub poa¬ 
lele brazilor. 44 (29, p. 70). 

Ca şi în legenda labrintului, eroul găseşte „leul ador¬ 
mit, / adormit, nepomenit 44 . Armele tranşante pe care şi le 
pregătise eroul se dovedesc a fi inutile, pentru că cele două 
personaje se înfruntă „în lupte, că-s mai drepte 44 (29, p. 78) 
şi, după o „zi de vară pînă-n seară 44 , voinicul răpune leul şi-l 
leagă cu „curea neagră 44 , sau cu „zgardă albă de bumbac 44 , 
sau cu „o sfoară de mătasă, / împletită-n cinci, în şasă 44 (29, 
p. 71—78), sau „mi-1 leagă cu curele / şi în frîne subţirele / 
ca de-o aţă răsucită / în trei (şu)viţe împletită 44 (30, p. 536). 

Pînă în acest punct al scenariului armele .„voiniceşti 44 
nu-şi găsesc rostul ; eroul uzează exclusiv de arme „magice 44 . 
Textele subliniază în mod expres această idee : „De-’mi adu¬ 
ce leu legat, / Leu legat nevătămat, / Nici în puşti că nu-i 
puşcat, / Nici în săbii nu-i tăiat 44 (29, p. 71). 

Chiar şi în cazurile de excepţie, în care sînt folosite arme 
războinice, acestea joacă (paradoxal) acelaşi rol magic, de 
legare : „Binişor că mi-1 lega, / Cu cordiţa arcului, / Arcului 
voinicului 44 (66, p. 37 şi 31, p. 90). în acest caz, arcul e folosit 
ca arcan. O dată legat, leul este scos „în zgardă 44 din „zonă 44 
(anabasis) şi adus „la ţară 44 (în sat) sau „în tîrg 44 , ca tropaeum 
(trofeu) sau ca hostia (animal de sacrificiu). Pe drum, oamenii 
îl elogiază pe erou şi-i laudă părinţii care au un astfel de 
fecior. 

Un număr de variante ale tipului de colindă în discuţie 
au fost grupate într-un subtip, datorită diferenţelor specifice 

pe care le comportă (33). în aceste cazuri, leul nu atacă şi 
nu distruge „zona civilizată 11 (cosmizată), dimpotrivă, eroul 
este cel care pătrunde în „zona ne-civilizată“ (necosmizată) 
pe care o patronează leul („Io sunt dornnu muntelui ,l ). Este 
aici o ramură a mitului de întemeiere, vasal acesta mitului 
suveran al cosmogenezei. Opoziţia dintre erou şi leu este un 
dublet mitic al opoziţiei dintre cultură şi natură şi, ' ! la 
limită, dintre Cosmos şi Haos. Eroul are oi, dar nu are pă¬ 
şuni („Oi el d-are, / Munte n-are“), în timp ce leul este .stă¬ 
pânul unui munte cu păşuni inutilizate („un -munte făr-de oi“) 
(33, p. 77—78). în acest subtip de colindă, legarea, uciderea 
sau alungarea leului echivalează cu smulgerea unui teritoriu 
din zona naturii sălbatice (Haos) şi integrarea sa în circuitul 
socio-eeonomic (un act de uosmizare, deci) (108). în unele 
variante ale colindei, această idee este In moi expres for¬ 
mulată ; după ce este învins de erou, leul îi cedează toate 
domeniile sale : „Rămâneţi voi (munţi) la junelu / Să mi-ţ 
pască boi-n voie / ... / Ilămîneţi voi (codri) la junelu / Să 
mi-ţ pască oii-boii / ... / Râmîneţi voi (cîmpii) la junelu / 
Să mi-ţ pască capre-n voie u (10P, p. 280—281). 

Colindele româneşti de vinare a bourului („bohor“, bou 
sălbatic), par să difere de cele de vinare a leului, la cele dinţii 
lipsind aparent motivul „legarea animalului“, fiind în schimb 
explicit cel al uciderii lui. Eroul rătăceşte în căutarea anima¬ 
lului, fiind nevoit să-şi caute o călăuză : „N-ai văzut, Doam¬ 
ne, pe-aicea, / D-un bohor, de-o fiară neagră ?“. Răspunsul 
ne sugerează drumul spiralat, labirintic al voinicului : „De 
te-i duce precum vii, / Pe bohor îl vei găsi... / (Voinicul) Şapte 
moşii că-mi săriară, / Cu bohor S-alăturară, / De trei ori 
roată-i deteară, / Intr-o scară se lăsară, / Cu patru suliţi mi -1 
tăiară. / Zăbovi, de mi-1 coji. / Mititel locşor făceară, / Bune 
bucate găteam. 11 (63, p. 78—79). 

Octavian Buhociu a observat corect funcţia magică a ac¬ 
tului circumambulaţiunii (echivalent cu cel al legării) care 
precede (de fapt, determină) răpunerea bourului. -«încercui¬ 
rea „de trei ori“ este gestul prin care forţa, curajul, virtu¬ 
tea animalului sînt „legate 11 , ca în ritul, şi el magic, ,„de fă¬ 
cut 11 . Din acest moment bourul nu se mai poate „desface 11 , 
nu-şi mai poate recîştiga „firea“, să sară afară din cercuri. 
Din acest moment, tînărul poseda virtuţiile sălbăticiunii, trans¬ 
ferul magic al puterilor s-a operat...>► (64, p. 144 ,ş.u.). 

Tot despre o „legare“ a fiarei prin în-cercuire (de foc, 
de data aceasta) este vorba în unele variante ale baladei tip 


278 



Iovan Iorgovan (sau Gruia lui Novac şi şarpele). Monstrul 
este, în acest caz, un balaur care „a oprit drumurile, a stri¬ 
cat potecile" şi a devorat 99 de voinici (sau a răpit o fecioa¬ 
ră). Iorgovan, care trebuie „să deschidă drumurile", îşi co¬ 
mandă la faur arme redutabile (buzdugan, sabie), dar aces¬ 
tea se dovedesc ineficiente în lupta cu „.şarpele negru". A- 
cesta se ascunde în pădure (labirint silvestru) : „Şi-n dum¬ 
bravă s-ascundea, / Şi de urmă nu-i mai da." Eroul dă foc 
pădurii de jur împrejur („hje trei părţi foc i dădea, / Trei 
dealuri foc ocolea"), orbind astfel şarpele, care i se supune 
de bună voie (monstrul şi zona labirintică ii' care acesta să¬ 
lăşluieşte sînt distruse în acelaşi timp şi prin acelaşi mijloc), 
înfipt în sabie, capul şarpelui va fi adus în cetate : „Capul 
şarpelui tăia, / Capu-n sabie-1 lua, / La-mpăratul so ducea" 
,(30, p. 223 şi 489). 

Rămînînd în estul Europei, dar urcând in continuare spre 
Nord, pe acelaşi meridian (în Finlanda, după Creta, Grecia 
şi România), vom regăsi aceleaşi motive mitice intr-o le¬ 
gendă finlandeză din cuprinsul Kalevalei (eîntul XLVI, ei'. 
32, p. 734—755). Louhi — stăpîna ţinutului mitic Pohjola — 
trimite un urs uriaş Otso (numit In text şi taur — 32, p 
745), să distrugă turmele. livezile şi păşunile din Kalevala. 
Pentru a prinde fiara, Vcîinămcinen ii cere artizanului Ilma- 
rinen — omologul divin al lui Dedal — să-i meşterească o 
armă consacrată, o lance cu însemne magice : „Făuri fieraru-o 
lance, / Nici prea lungă, nici prea scurtă, ! A fâeut-o '.mijlo¬ 
cie : / St.a un lup pe ascuţişu-i, / Se găsea un urs ie virfu-i, / 
Un elan sărea pe tocu-i, / Alerga un rnînz pe coadă, / Az- 
vîrlea un ren sălbatic." (32, p. 735). 

Văinâmoinen incanteazâ un descântec de imbunare a di¬ 
vinităţilor pădurii şi de legare magică a fiarei. Pentru a găsi 
ursul, pentru a străbate căile întortocheate ale labirintului 
silvestru, eroul este călăuzit de fecioara Mieiikki — .stăpîna 
pădurilor — care îl ghidează printr-un ,„fir" de semne : „Mîn- 
dra fată-a celor codri, / Sluga lînără din codru / Arătatu-mi-a 
cărarea, / îmi tot puse pari în cale, / Aşeză-n potecă semne, / 
Mă călăuzi pe drumuri, / Crestături făcu în arbori, / Urme 
a săpat în steiuri, / La ăst nobil urs, în uşă, / Lingă preabo- 
gată lînă." (32, p. 749—750). 

O dată ajuns faţă în faţă cu ursul, folosirea armelor răz¬ 
boinice se dovedeşte a fi inutilă ; fiara este lipsită de vlagă, 
fiind „legată" pe cale magică : „Cum ajunsei, cum atinsei / 
Ţinta ce mi-am hotărît-o / Nu mi-a folosit vreo lance, / Nici 

să trag n-a fost nevoie ; / Din copac căzu el singur, / Potic- 
nitu-s-a-ntr-o bîrnă, / Crengile-i bortiră coasta, / L-au stră¬ 
puns in pîntec ramuri." (32, p. 750). 

Astfel „legat", Vâină'moinen aduce ursul în sat, unde îl 
sacrifică (abia acum sînt folosite armele tranşante), carnea 
animalului fiind apoi mîncată, în mod ritual, de întreaga co¬ 
lectivitate (32, p. 743—745). 

Cîteva date particulare apar în această legendă, fără să-i 
altereze însă fondul şi semnificaţiile. Labirintul parcurs de 
erou este (ca şi în colindele şi baladele româneşti menţiona¬ 
te), un labirint natural, silvestru, iar locul „firului de aţă" 
este luat de „firul de semne". Similar, în basmele româneşti 
şi de aiurea, cei doi copii (întotdeuna frate şi soră), abando¬ 
naţi noaptea în pădure, pîndiţi de fiare sălbatice, se călău¬ 
zesc la întoarcere de „firul" de pietricele, de mălai sau dc 
cenuşă (94). 

Pe de altă parte, Vainămoincn nu leagă ursul la pro¬ 
priu, ci pe cale magică, prin descîntec. Nu trebuie să insis¬ 
tăm prea mult asupra faptului că, din perspectiva gîndirii 
arhaice şi tradiţionale, cele două acţiuni sînt perfect omo¬ 
loage. Felul cu’m celţii, de exemplu, îl reprezentau pe eroul 
lor mitic Ogmios este revelator, didactic chiar (vezi gravura 
din 62, p. 181). Ogmios — patron al elocvenţei şi inventator 
al scrierii ( ogam.a = rune) — este figurat trăgînd după sine 
o mulţime de oameni, legaţi cu „lanţuri fine de aur şi de 
ambră". Aceste legături sînt prinse, la un capăt, de limba 
eroului orator, iar la celălalt, de urechile oamenilor care-1 ur¬ 
mează, vrăjiţi de încărcătura magică a cuvintelor sale (Lu¬ 
cian din Samosata, Hercule). Nu este întîmplător faptul că 
romanii l-au asimilat pe Ogmios cu eroul „legător" Heracies 
(a cărui biografie este analoagă celei a lui Tezeu), care leagă 
;i el Cerberul şi pe tîlharii cercopi. Tot aşa cum pentru Pau- 
sanias imaginea sculptată de Bathveles (Tezeu legînd Mino¬ 
taurul) era de neînţeles, pe Lucian din Samosata (contempo¬ 
ranul lui Pausanias) imaginea descrisă mai shs (Ogmios le- 
gîndu-şi auditoriul) îl umplea de „mirare, incertitudine şi 
chiar de indignare". După propria sa mărturie, el a trebuit să 
facă apel la explicaţiile unui „gal instruit", pentru a descifra 
subtextul reprezentării (61, p. 243—245). Acelaşi subtext n 
generat şi alte imagini mitico-simbolice similare. într-o le¬ 
gendă talmudică, regele Solomon — ajuns patron al vrăjito¬ 
rilor — îl leagă pe arhidemonul Asmodeu cu un lanţ, tot de 
aur, pe care era scrisă o formulă taumaturgică (40, p. 204 ; 

91, p. 101). Cuvântul 'magic rostit este, în acest caz, înlocuit 
de cel scris. Intr-o legendă medievală, înlocuirea este chiar 
motivată : dat fiind că aspida — ,-un şarpe monstruos — îşi 
astupă urechile pentru a nu auzi vraja care ar răpune-o 
(Pslam 58, 5—6), ea este „legată" cu eşarfe pe care, cu litere 
de aur, era înscris descîntecul (2, p. 163 ; vezi şi nota 95). 

De altfel, datele de semantică lingvistică nu vin decît 
să confirme omologia acţiunilor în discuţie (a lega — a vrăji), 
probînd faptul că fenomenul a fost generat de un mecanism 
mental arhaic .şi universal. în limba română, de exemplu, 
a lega are, în afară de sensul propriu, şi pe acela de a efec¬ 
tua o operaţie magică. Iată astfel de fertile bivalenţe seman¬ 
tice şi în alte limbi : în turco-tătară bag, baj, boj = vrăjito¬ 
rie, dar şi sfoară, legătură; gr. katadeo — a lega solid, dar 
şi a lega prin farmec, făcînd un nod (de unde katadesmos = 
sfoară şi a vrăji); lat. fascinatio = fermecare, vrăjire, iar 
fascio j=i a înfăşură, a lega cu fîşii; sanscr. yukti = a lega, 
a uni, dar şi mijloc magic ş.a.m.d. (7, p. 151). ,în aceste cazuri, 
omologia acţiunilor este dublată de omonimia noţiunilor. 

Regăsim labirintul silvestru şi legarea magică prin rugă 
în Epopeea lui Ghilgameş (tăbliţele III, IV, V). Eroul sume¬ 
rian este călăuzit prin pădurea de cedri de Enkidu („Enkidu 
să meargă înaintea ta ; / El cunoaşte drumul... / Înăuntrul pă¬ 
durii, toate potecile lui Huwawa, întîi el să le păşească 11 ), 
pentru a-1 răpune pe monstrul tauromorf Huwawa. Urmînd 
„calea arătată" şi ajungînd în faţa monstrului, Ghilgameş se 
roagă zeului Şamaş, care îl „leagă" (82) pe monstru : „Şi îi 
e cu neputinţă să se mişte înainte, / Nici nu e în stare să se 
retragă înapoi. / Atunci Huwawa se .predă." (3, p. 138). 

Ulterior, cei doi eroi îl răpun pe monstru dar, concomi¬ 
tent, distrug şi zona labirintic-silvestră pe care acesta a lo¬ 
cuit-o : „O dată cu el, Enkidu răpuse codrii şi cedri [...] Ghil¬ 
gameş taie copacii, Enkidu smulge buturugile 11 (51, p. 232). 
Pare a fi vorba de o defrişare a zonei, în vederea cosmizării 
ei : „îţi voi tăia ţie cedri... şi case pentru tine clădi-voi din 
cedrii aceia". (Şi Iason desţeleneşte, ară şi seamănă zona unde 
a înjugat taurii.) Am comentat mai înainte analogia simboli¬ 
că dintre monstrul stihial şi ţinutul (labirintul) în care acesta 
sălăşluieşte ; amîndoi sînt ipostaze/intruziuni ale Haosului în 
Cosmos şi, ca atare, eroul îi distruge (răpune, ordonează) pe 
amîndoi, în acelaşi tilmp, cu aceeaşi armă şi chiar prin acelaşi 
gest. Episodul comentat se încheie astfel : Ghilgameş nu a- 
duce monstrul în cetate, ci doar capul acestuia, înfipt în lan- 

ce, pe care îl aşază, ca trofeu, „dinaintea marii porţi a Uru 
kului“ (conform versiunii ninivite, 98, p. 88). Tot astfel va 
proceda Ghilgameş şi după ce va răpune „Taurul ceresc“ 
„El luă (coarnele taurului) şi le atîrnă în iatacul său dom¬ 
nesc" (8, p. 143). Motivul este din abundenţă atestat în tex¬ 
tele folclorice româneşti, ca în balada tip Iovan Iorgovan . 
„Capul şerpelui tăia, / Capu-n sabie-1 lua, / La-mpăratul se 
ducea" (30, p. 228), sau în colindele de vînare a „fcoului Ne¬ 
gru" : „Pe Bou Negru-1 ajungea, / Frumos capul i-1 tăia / 
Şi-ntr-o suliţă-1 punea" sau „Şi lui, ca să-i fie fală, / fru¬ 
mos capu-i retezară / Şi-n suliţă i-1 puneară / Şi-napoi că 
se-ntorceară“ (90, p. 56-—62). In alte variante de colinde vî- 
nătoreşti, capul (herbul) fiarei este pus pe casa (la poarta 
etc.) nou întemeiată. Acest motiv este mult prea bogat în sem¬ 
nificaţii pentru a încerca să le descifrăm în cadrul noduri¬ 
lor de faţă ; o vom face cu un proxim prilej. 

De fapt, motivele ale căror coordonate încercăm să le 
definim acum („legarea" monstrului, scoaterea lui din „zo¬ 
na" şi sacrificarea „în cetate"), nu trebuie să le căutăm prea 
departe ; ele se regăsesc în legenda unei alte fapte eroice 
puse pe seama lui Tezeu : prinderea taurului de la Maraton, 
adus din Creta de Ileracles. După unii exegeţi, „Istoria lui 
Tezeu şi a Minotaurului era un duplicat al istoriei lui I-Iercu- 
le care învinge taurul cretan şi al lui Tezeu care capturează 
taurul de la Maraton" (6, I, p. 37). Nu ne interesează acum 
faptul că E. Bethe — a cărui afirmaţie am reprodus-o — in¬ 
terpretează istoricist aceste legende, care ar reprezenta „în- 
frîngerea dominaţiei cretane (de către jdorieni)", ci fapul că 
analogiile de formă şi de fond dintre cele trei „istorii" n-au 
putut fi trecute cu vederea, indiferent de perspectiva din care 
a fost făcută exegeza. 

In căutarea taurului fioros, Tezeu înnoptează în coliba 
bătrînei Hecale (din nou participarea unui personaj feminin 
la iniţierea şi ajutarea eroului). A doua zi, Tezeu găseşte 
taurul, se luptă cu acesta fără arme („corp la corp"), îl în¬ 
vinge şi îl leagă. Astfel legat, taurul este minat la Atena, 
eroul fiind, pe drum, slăvit şi felicitat de oameni. (Identitatea 
cu colindele româneşti de „vînare" a leului este izbitoare.) 
Abia aici, în cetate, Tezeu sacrifică taurul zeului Apolo (sau 
lui Poseidon, după alte versiuni) : „... punînd mîna pe el, 1-a 
arătat viu locuitorilor, minîndu-1 prin cetate, iar apoi l-a sa¬ 
crificat lui Apolo Delphinianul" (Plutarh, Tliczeus XIV). Sa- 



orificiul a fost urmat de un „praznic măreţ* (6, I, p. 25), un 
ospăţ gătit, probabil, cu carnea animalului. 

Nu putem încheia acest şir de exemple, fără a mai da 
cel puţin unul. Este vorba de „un ritual de învestitură re¬ 
gală* (56, p. 425), practicat de suveranii legendarei insule 
Atlantida, conform celebrei relatări a lui Platon (Kritias, 
108 d-121 c). Zeul Poseidon s-a împreunat pe insulă cu o 
muritoare (Kleitho), împărţind ulterior ţinutul celor zece copii 
zămisliţi cu aceasta. (Vezi împreunarea pe insula Creta dintre 
taurul-Zeus şi rnuritoarea Europa — mama lui Minos, sau 
cea dintre taurul lui Poseidon şi rnuritoarea Pasiphae — mama 
Minotaurului.) In mijlocul Atlantidei, Poseidon construieşte 
un adevărat labirint : „... a tăiat toate povârnişurile împrej¬ 
muitoare ale colinei pe care locuia dînsa (Kleitho), făcînd 
astfel o cetate trainică şi întocmind adevărate brîie de pă- 
mînt şi de mare, unele în jurul altora, rînd pe rînd mai mici 
şi mai mari, două de pămînt şi trei de mare, ca şi cum, por¬ 
nind din inima insulei, ar fi făcut să se învirtească o roată de 
olar, şi a îndepărtat de centru în toate direcţiile aceste oco¬ 
luri alternate, făcînd inima cetăţii inaccesibilă pentru oa¬ 
meni*. Conform „poruncilor purcese chiar de la Poseidon, aşa 
cum le transmisese prin obiceiul pămîntului şi printr-o in¬ 
scripţie... pe o stelă*, stabilirea autorităţii „unor regi asupra 
altora* se făcea periodic (la cinci—şase ani), în felul urmă¬ 
tor : „După ce .se dădea drumul unor tauri în ţarcul sfînt al 
lui Poseidon [aflat în centrul zonei labirintice — n.n.] regii, 
rămînînd singuri, înălţau rugi Zeului ca acesta să primească 
victima ce îi va fi pe plac ; după aceea, ei porneau la vînă- 
toare, fără arme de fier (ăneu sideron), doar cu beţe şi plase 
(xylois kai brochois). Apoi, acela dintre tauri care fusese 
prins era dus lingă stelă şi înjunghiat lingă partea ei de sus, 
în vreme ce ei jurau pe inscripţie*. Trupul taurului era apoi 
îmbucătăţit şi ars pe jertfelnic, iar bazilcii făceau libaţii şi se 
împărtăşeau cu sîngele acestuia. (Platon, Kritias 108 d-121 c ; 
c:f. 51, p. 354—341, mai puţin pasajul subliniat, care ne-a 
fost tradus de Andrei Cornea.) 

Este foarte probabil că Platon a atribuit legendarilor n- 
tlanţi un ritual 'de iniţiere şi de consacrare regală, practicat 
în vechime de ere toni şi de greci. Picrre Vidal-Naquet (80, 
p. 394—426) a adus argumente privind faptul că, pentru Pla¬ 
ton. arhaica cetate Atena ar fi jucat rolul de model al uto¬ 
picei insule Atlantida (110). Pentru alţi cercetători (K. T. 
Prost, W. Brandestein, S. ‘Marinatos, J. V. Luce), acest mn- 

del l-ar fi constituit insula Creta : „rolul pe care îl joacă 
sacrificarea taurului [într-o construcţie labirintică — n.n.], 
în jurământul regilor atlanţi ducea în chip aproape inevitabil 
în ţara Minotaurului, iar distrugerea fabulosului regat a fost 
asimilată cu căderea Cnossos-ului“ (80, p. 398). 

Cel puţin patru eroi din mitologia clasică (Androgcu, He- 
racles, Tezeu, Iason), sînt supuşi la probe similare : prinderea 
(fără arme) şi legarea unui taur. Tezeu reuşeşte această per¬ 
formanţă de două ori. în ambele cazuri pare a fi vorba de 
un ritual de învestire regală. Prima dată — prinzînd şi le- 
gînd taurul de la Maraton — pentru a dovedi că este fiu de 
rege (imediat după depăşirea acestei probe, regele Egeu îl 
recunoaşte drept fiu al său şi moştenitor al tronului). De 
altfel, relatarea lui Plutarh este suficient de concludentă în 
privinţa justificării acestei înfruntări : „Iar Thezeus, dorind 
să fie... cîrmuitorul poporului, a pornit spre taurul din Ma- 
rathon“ (Thezeus XIV). A doua oară — prinzînd şi legînd 
Minotaurul cretan ; imediat după această izbîndă (de fapt. 
datorită ei), Tezeu devine regele cetăţii Atena, în locul lui 
Egeu. Legenda spune că Egeu aştepta pe stînci corabia din 
Creta care urma să-i aducă pe fiul său (învingător), sau şti¬ 
rea morţii sale în Labirint. Tot legenda susţine că Tezeu ar 
fi uitat să înlocuiască, de pe catarg, steagul negru (consemn 
al eşecului), cu cel alb '(oonsemn al izbînzii), motiv pentru 
care Egeu, disperat, s-ar fi aruncat de pe stînci, în marea 
care-i poartă pînă astăzi numele (111). Fără îndoială mito- 
grafii antici — explicînd sinuciderea regelui printr-o banală 
neglijenţă în mînuirea consemnelor — au „îndulcit 14 tradiţia, 
dlnd uitării sau nemaiînţelegînd rostul unui obicei rebarbativ. 
De fapt, Tezeu nu a uitat să arboreze la catarg steagul alb, 
dar anume acest semn al izbînzii sale (şi nu cel al eşecului) 
a impus sinuciderea bătrânului rege. Prinzînd fără arme, le¬ 
gînd şi sacrificînd Minotaurul, Tezeu şi-a cîştigat titlul de 
neo-basileus, cel vechi urmînd să moară. însuşi felul sinuci¬ 
derii lui Egeu probează această interpretare : în Grecia ar¬ 
haică, bătrînii decrepiţi erau aruncaţi în apă, de pe stînci, 
chiar de către fiii lor. Vezi oronimul gr. Gerontobrahos = 
„stînca moşnegilor" din Parnas. 

Reminiscenţe ale unor astfel de „învestiri regale", par să 
fi supravieţuit şi în textele folclorice româneşti. Invariabil, 
eroul de basm, după ce răpune monstrul, este înscăunat ca 
domn. Similar se întîmplă lucrurile în balade : „Capul şar¬ 
pelui tăia, / Cu o sfoară îl lega, / Lîngă brîu îl încingea, / 

La-mpăratul se ducea, / Ca să vadă / Şi să creadă, / Şar¬ 
pele că a pierit, / Druîmul ţării-i slobozit. / împăratul cînd 
vedea, / Hei, pe Gruia-1 aşeza / Cu el pe scaun alăturea / 
Şi lui Gruia că i da / Jumătate / Din cetate / Şi din sate / 
A treia parte“ (30, p. 492 şi 229). 

în legătură cu motivul ritual al înscăunării eroului (după 
trecerea probelor de vitejie), concomitent cu uciderea vechiu¬ 
lui suveran, vezi şi baladele româneşti comentate de noi, în 
subcapitolul Paltinul consacrat. 

5. răpunerea monstrului, schiţa de tipologie 

Am dat exemplele de mai sus cu scopul de a contura mai 
bine motivele mitice care compuneau probabil scenariul „ini¬ 
ţial" al legendei lui Tezeu şi a Minotaurului cretan : legarea 
monstrului, aducerea lui de viu în cetate, sacrificarea lui. 
Am pus cuvîntul iniţial între ghilimele pentru că există po¬ 
sibilitatea ca nici acest nivel, evident arhaic, să nu reprezinte 
încă „nivelul zero" al scenariului mitic. Cu alte cuvinte, ro¬ 
lul Ariadnei în arhitectura mitului nu este complet reconsti¬ 
tuit ; el este deja vizibil, dar nu încă lizibil. Ne luă'.n riscul 
(şi şansa) formulării unei ipoteze de lucru : este posibil ca 
iniţial (de data aceasta, fără ghilimele), cea care lega Mino¬ 
taurul era chiar Ariadna. Se înţelege faptul că tratăm aceas¬ 
tă situaţie ca pe una „ideală" şi, cumva, la limită. Să încer¬ 
căm să prezentăm, foarte schematic şi evident simplificat, cele 
cîteva nivele de evoluţie/involuţie ale scenariului mitic, n- 
vînd acesta ca model scenariul mitului cosmogonic. 

0). Zeul demiurg (androgin) ordonează Haosul printr-o 
acţiune complexă (sau printr-un complex de acţiuni) repre¬ 
zentată concret, de regulă, prin răpunerea (învingerea „răz 
boinică" şi legarea magică) a monstrului primordial. 

1). Caracterul androgin (bisexual) al zeului demiurg pre¬ 
cum şi cel bivalent al acţiunilor sale (războinice şi magice), 
îndreptate împotriva principiului Haosului, au determinat re¬ 
prezentarea zeului suprem nu printr-un unic erou/zeu (sem- 
nificant care ar fi limitat nepermis entitatea semnificată), ci 
printr-un cuplu de principii cosmologice (feminin-masculin) . 
un cuplu de zei (zeu-zeiţă) sau de eroi (făt-fată) (86). Erou) 
(zeul) simboliza valenţele masculine şi războinice, iar eroina 
(zeiţa) pe cele feminine şi magice ale divinităţii primordiale. 
v Femeia — scria Mircea Eliade — nu înseamnă niciodată „fe- 

meie“ într-un text mitic sau ritual, ci se referă la principiul 
cosmologic manifestat în ea. De aceea, androginia divină are 
o valoarea teoretică, metafizică. Se exprimă prin ea — în 
termeni biologici -— coexistenţa contrariilor, a principiilor 
cosmologice (căci astea sînt femeie şi bărbat) în divinitate* 
(87, p. 100 sau 88, p. 421). 

Desigur, modelul propus (ca şi cele care îi vor urma), 
simplifică şi schematizează o complexă ecuaţie (cu n varia¬ 
bile) a naraţiei mitice dar, în scopuri (să le zicem) didacti¬ 
ce, il acceptăm ca atare. Cuplul Iason-Medeea .întruchipează 
poate cel mai bine acest prim model eroic al mentalităţii mi¬ 
tice. Numai cu ajutorul magicienei Medeea reuşeşte Iason 
— tipic erou războinic — să înjuge (lege) fioroşii tauri de 
aramă şi să adoarmă („lege*) nu mai puţin fiorosul balaur 
care păzea „lîna de aur* (39). Medeea — prototipul vrăjitoa¬ 
rei — nu leagă balaurii doar la figurat (administrîndu-le „ier¬ 
buri descîntate*), ci şi la propriu, înhămîndu-i la carul său 
aerian (Ovidiu, Metamorfoze VII). 

Este posibil ca aici, la acest nivel, să fim nevoiţi să că¬ 
utăm statutul iniţial al Ariadnei, respectiv al lui Tezeu. Fap¬ 
tul că eroul şi eroina sînt două ipostaze sexualizate ale ace¬ 
leiaşi entităţi primordiale androgine este confirmat de încer¬ 
carea lor de a reface unitatea-totalitatea din care s-au des¬ 
prins. Această încercare este alegoric reprezentată, în sce¬ 
nariul tuturor miturilor de acest gen, prin căsătoria (hiero- 
gamia) protagoniştilor : Tezeu—Ariadna (81), Iason—Medeea, 
Perseu—Andromeda, Heracles—Hesiona, Sf. Gheorghe—fe¬ 
cioara, eroul de basm—prinţesa răpită de zmeu etc. Excepţia 
nu face decît să întărească regula : căsătoria este ratată (ca 
în balada Iovan Iorgovan), pentru că protagoniştii realizează 
că sînt frate şi soră, deci descendenţi din acelaşi părinte (vezi 
şi colindele în care junele răpune leul care-i răpise sora). 
Motivul diferă doar formal, nu şi esenţial. In fond. căsăto¬ 
ria (hierogamin) finală dintre erou şi eroină nu trebuie în¬ 
ţeleasă altfel decît ca un net de „androginizare mitică*, care 
corespunde actelor de „androginizare rituală*, bogat atestate 
(83, p. 138 sau 88, p. 425). 

2). Pierzîndu-so semnificaţia cosmogonică a scenariului şi, 
implicit, justificarea înfruntării cu monstrul, o altă motiva¬ 
ţie s-a impus : eroina devine victimă a monstrului — justi- 
ficînd astfel intervenţia războinică a eroului —, dar nu-şi 
pierde total prerogativele magice. Ea ajută pe erou, legîn- 
du-1 pe 'monstru (112). Este cazul, de exemplu, al legendei 

Sf. Gheorghe droconoctonul, asupra căreia vom reveni. Chiar 
şi în basmele .româneşti şi de aiurea, unde înfruntarea cu 
zmeul (balaurul etc.) are o altă justificare (furarea astrelor, 
a merelor de aur etc.), rolul de victimă al fetei nu dispare 
complet. La „curtea zmeului 14 , eroul găseşte întotdeauna o 
fată pămînteană, care îl ajută in înfruntarea cu zmeul şi 
care îi va deveni, ulterior, soţie. Şi în aceste cazuri apare 
o funie, un „fir al Ariadnei 44 , cu funcţie doar parţial schim¬ 
bată. Ea nu mai călăuzeşte eroul în drumul său (orizontal) 
dus-întors prin labirint, unde răpune Minotaurul, ci îi ser¬ 
veşte pentru a coborî în şi a urca din „lumea de dincolo 44 , 
unde răpune balaurul (72, p. 281—301). 

3) . Eroina îşi pierde complet rolul activ, rămînînd doar 
cu un rol pasiv şi ancilar : victif/nă a monstrului. Vezi mitul 
Perseu—Andromeda, Iieracles—Hesiona, balada românească 
lovan Iorgovan etc. In unele colinde „de flăcău 44 înfruntarea 
dintre erou şi leu este motivată de faptul ,că fiara „ş-a luat 
şi sora lui june 44 (28, p. 178). Vezi în Tipologia poveştiloi 
populare (79), tipul 300 „Lupta cu dragonul 44 şi în Indexul de 
motive din literatura populară (78), motivele G. 551.1 „Sal¬ 
varea surorii de către un frate de la un monstru (vîrcolac, 
căpcăun) 44 , ,R. 111.1.3. „Salvarea unei prinţese (fecioare) de 
la un balaur 44 , R. 111.1.4. „Salvarea unei prinţese (fecioare) 
de la un uriaş (monstru) 44 , toate cu o impresionantă bibliogra¬ 
fie, chiar dacă neexhaustivă. 

4) . Eroina dispare complet ,din economia mitului ; valen¬ 
ţele sale magice fiind (cîteodată) anexate la cele războinice 
ale eroului. Vezi, de exd.nplu, mulţimea de sfinţi din mito¬ 
logia creştină franceză care lovesc balaurul cu cîrja episco¬ 
pală şi-l leagă de gît cu un accesoriu vestimentar : Sf. Mar¬ 
cel (34, p. 65—66; 35, p. 100—103), Sf. Julien (35, p. 80), 
Sf. Clement (35, p. 85), Sf. RoLtiain (35, p. 92—99) etc. In 
unele legende de acest tip, rolul eroinei-victimă a monstrului 
(vezi tipul 3), mai persistă, dar atrofiat. In cea mai veche 
relatare (sec. al Vl-lea e.n.) privind un sfînt francez sauroc- 
ton, Sf. Marcel — episcop de Paris (sec. al V-lea e.n.) şi de¬ 
venit patron al oraşului -— supune un balaur, dar nu pen¬ 
tru că acesta e gata să devore o fecioară virtuoasă (aşa cum 
ue întîmplă de regulă), ci pentru că devoră trupul defunct al 
unei femei vicioase : „Cînd şarpele ieşi din pădure ca să se 
ducă la mormînt, îşi veniră unul altuia în întîmpinare. Sf. 
Marcel începu să se roage iar monstrul, cu capul plecat, veni 
să ceară îndurare, dînd din coadă. Atunci Sf. Marcel îl lovi 

de trei ori peste cap cu cîrja, îi înfăşură gîtul cu stola şi arătă 
mulţimii izbînda lui“ (Venantius Fortunatus, Vita sandi Mar¬ 
celii, X, cf. 34, p. 66). Legende populare franceze susţin că 
tot Sf. Marcel a scăpat Parisul de un taur fioros, care tero¬ 
riza locuitorii oraşului, legîndu-şi stola în jurul gîtului fiarei 
(35, p. 101). Tot un taur fioros (dar şi un balaur) a fost îm- 
blînzit în chip similar — conform tradiţiei romane — de Sf. 
Silvestru (Legenda aureea — sec. al XlII-lea e.n. ; cf. 34, p. 
73, nota 47). 

5). Eroul dispare complet din economia mitului. Tot din 
mito-folclorul francez, să le amintim pe Sf. Martha (35, p. 
82) şi Sf. Marguerite (35, p. 114), care leagă cu centura cîte 
un balaur (Sf. Martha leagă balaurul Tarasque cu centura sa 
virginală ; este vorba de o legare magico-erotică). O situaţie 
analoagă este cea din colinda românească tip „Peştele şi mrea 
ja fetei“ (tip 50, cf. 26, p. 202). „Peştele de mare", care pe¬ 
riodic distruge grădina fetei, este o ipostază a lui Draco ma- 
rinus: (Ioana) „Acasă se întoarce, / Se pune şi toarce, / O 
mreajă să facă / La lume să placă, / Mreajă de rnatase, / îm- 
pletită-n şase. / (Ioana), ochi negri, / Merge la grădină, / 
Mreaja îşi anină, / Mreaja îşi întinde, / Grădina coprinde. / 
Peştele de mare, / Din mare că sare, / în grădină intră / Prin 
mreajă se-ntinde / Şi-ntr-însa se prinde." Peştele, astfel legat, 
urmează să fie sacrificat; carnea lui va servi la ospăţ nupţial, 
iar capul va fi păstrat ca trofeu (Colind de fată mare , cules 
în 1860, cf. 36, p. 101)r 


6. FECIOARA ŞI FIARA 

Din tipologia propusă, merită să ne ; oprim puţin asupra 
scenariilor de tip 2, pentru că ele au „imortalizat" un nivel 
de trecere (între tipul 1 şi tipul 3) foarte interesant, pe curba 
de evoluţie/involuţie a semnificaţiilor simbolice ale motive¬ 
lor mitice în discuţie. 

în colindele, atît de numeroase, tip Bourul (cerbul) cu 
leagăn între coarne, animalul cornut se trezeşte din starea 
de non-manifestare, disturbînd ordinea cosmică, instaurînd 
starea procosmogonică : „Boul negru se sculară, / De rouă se 
scuturară, / Munţi înalţi se clătinară, / Văi adînci se tulbu¬ 
rară / Şi de vale c-apucară. / Rupse maluri, rupse dealuri, 7 
Rupse brazi şi păltinaşi, / Cu molizi amestecaţi..." (63, p. 86). 

In acest potop de ape primordiale înoată „boul negru“. 
purtînd între „coarne într-aurite“ o fecioară, aşezată pe un 
„leagăn de mătase 14 . Aşa cUm au observat şi alţi exegeţi, ima¬ 
ginea este similară cu aceea a fecioarei Europa, răpită de 
Zeus tauromorf şi trecută înot în Creta, unde — după îm¬ 
preunarea cu taurul, sub platanul sacru de la Gortyna — 
Europa va naşte pe viitorul rege Minos (întemeind astfel un 
neam, o ţară, un continent). Ceea ce este însă particular şi 
definitoriu în colinda românească, este faptul că fecioara este 
doar aparent o victimă a fiarei ; de fapt, ea domină bourul 
pe care îl călăreşte. Raportul tipic .monstru-feciioară — în care 
forţei brute şi stihiale ale primului, i se opun vulnerabilita¬ 
tea, lipsa de apărare a ultimei — este, în cazul nostru, com¬ 
plet inversat. Nu fecioara este dusă de bour, ci acesta din 
urmă este con-dus de fecioară. în acest scop ea posedă şi u- 
zează de un întreg arsenal de mijloace magice, evidenţiate 
acestea în text, sau doar sugerate în subtext. 

în primul rînd, călărirea unui animal sălbatic este un 
prim semn al îmblînzirii/domesticirii, de fapt, supunerii ma¬ 
gice a acestuia. Să reamintim doar imaginea solomonarilor 
călărind balauri înfrînaţi, sau pe aceea a vrăjitoarelor călă¬ 
rind demonii. Sînt atestate credinţe populare româneşti pri¬ 
vind faptul că doar „strigoaiele 44 (vrăjitoarele) „călăresc pe 
auri 44 (65, p. 165). Chiar „leagănul de mătase, împletit cu vi 
ţa-n şase 44 ne poate sugera „legarea 44 bourului, punerea lui „în 
frîu 44 (113). „Leagănul 44 e împletit şi pus între coarne chiar 
de către fată : „Poartă leagăn de mătase, / împletit de Lea- 
na-n şase 44 (29, p. 176) ; tot aşa cum, în alte colinde (dar tot 
„de fată mare 44 ), fecioara toarce şi împleteşte o „mreajă de 
mătase, / împletită-n şase 44 pentru a prinde (a lega) tot un 
monstru acvatic („cel peşte de mare 44 ), cu aceeaşi finalitate 
— facerea ospăţului de nuntă, întemeierea unei noi familii, 
a unei noi case, a unui nou Univers (36, p. 101). în alte co¬ 
linde, animalul cornut — după ce e prins — nu este legat (ca 
în atîtea cazuri), ci (gest analog legării), i se pune între coar¬ 
ne un leagăn : „Ş-atunci mi-1 vîna / Ş-acasă-1 ducea / Şi-n 
coarne că-i puse / Leagăn de mătase 44 (36, p. 76). 

Din acelaşi punct de vedere, este foarte semnifica dv fap¬ 
tul că, în toate variantele, fata, aşezată în leagănul dintre coar¬ 
nele bourului, toarce („Că ea-şi trage-un firicel 44 ), sau coase 
şi brodează („Coase şi chindiseşte 44 ) (29, p. 178—180). Am vă¬ 
zut bogatele semnificaţii simbolice ale acestui tip de acţiuni 
şi, mai ales, acelea de „legare 44 a stihiei haotice şi, implicit, 

de instaurare a ordinii cosmice sau de re-instaurare a celei 
temporar compromise. Dovada ca o astfel de semnificaţie nu 
este străină de imaginea comentată este (des)cîntecul fetei, 
care dublează (aproape echivalează) gesturile sale manuale 
(torsul, cusutul etc.): „Şi nu-mi coase ca să-mi tacă, / Şi-mi 
cântă de-un cîntecel u (29, p. 180). Desigur, imaginea unei fete 
cîntînd în timp ce coase — atît de domestică şi de frecventă 
în mediul rural — poate fi luată drept un simplu clişeu li¬ 
terar şi nu drept ceea ce de fapt este : un topos cu semnifi¬ 
caţii mitice. în primul rînd, nu este vorba de un cîntec oare¬ 
care („Nu e cîntec mojicesc, / E cîntec împărătesc 11 ), ci de un 
alt mijloc magic, avînd aceeaşi finalitate — domolirea stihiei 
acvatice : „Ce cînţi, fiico,-aşa frumos / De stau apele pe loc ? / 
Ce cînti, fiică,-aşa cu jele / De stau apele a mere ?“ (29, p. 
179). 

Complementaritatea icdlor două gesturi magice (cuşut- 
cîntat) rezultă şi din discursul melo-poetic al fetei ; un dis¬ 
curs cu valenţe magice, pronunţat pe un ton imperativ, care 
poate fi asimilat unui descîntec de tip „poruncă directă, cu 
ameninţări şi îngrozire“ (dacă utilizăm tipologia descântece¬ 
lor, propusă în 1931 de Ar tur Gorovei, 77, p. 122) : „Lin, mai 
lin, cerbe stretin, / Lin, mai lin cu-notătura, / Să nu-mi tur¬ 
buri cusătura, / Că fac val, talazuri mari“ (36, p. 71). 

O semnificaţie deosebită are aici corelarea dintre plutirea 
bourului şi urzeala jetei; ele sînt într-un raport invers pro¬ 
porţional, la fel ca Haosul şi Cosmosul a căror paradigme sînt. 
„înotătura“ haotică a bourului provoacă „turburarea“ (smin- 
tirea u ) cusăturii fetei (dacă bourul face valuri — fata coase 
„vălurit“). Dar şi invers : o ţesere/toarcere/coasere regulatei 
(ordonată) denotă, dar şi provoacă „înotătura lină“ a bourului, 
cu alte cuvinte, îmblînzirea pe cale magică a stihiei acvatice. 
Abia în ultimă instanţă, fata ameninţă bourul că, dacă nu va 
pluti lin, fraţii ei (vezi fraţii plecaţi în căutarea. Europcâ ră¬ 
pite de taur), îl vor omorî „cu suliţi“, urmînd să facă din 
trupul lui nunta, casa, etc., să întemeieze deci un (micro)- 
cosmos. Avem aici toate motivele şi submotivele trecute mai 
sus în revistă, inclusiv acela al cuplului frate-soră versus 
monstru. Trebuie totuşi să remarcăm faptul că rolul eroului 
(eroilor) „războinie(i)“ este mult atenuat ; intervenţia lui este 
virtuală (potenţială deci, nu actuală) şi de ultimă instanţă. 
Spre deosebire de fată, care pune în mişcare un întreg com¬ 
plex de mijloace magice, „războinicul 11 , nu numai că nu este 
protagonistul acţiunii, dar el rămîne „în eulise“, neapărînd 

decît in ameninţarea fetei. Aceasta ameninţă bourul că-şi va 
chema fratele (fraţii) ca să-l ucidă, ca şi cum această ac¬ 
ţiune războinică, de răpunere a fiarei, ar fi tot un apanaj 
al ei. Pe de altă parte, ni se spune cum ar putea să inter¬ 
vină vinâtorul şi nu cum intervine. Eroul rămîne cumva „în 
rezervă 11 , iar intervenţia sa ar fi de ultimă instanţă. Doar 
dacă „armele 11 magice mînuite de protagonistă se vor dovedi 
inoperante sau insuficiente, abia atunci ar intra în acţiune 
armele vînătorului. Scenariul colindei în discuţie pare să fi 
involuat spre tipul 5 al schemei noastre. Disproporţia dintre 
rolul principal al eroinei şi cel secundar al eroului putea să 
tie impusă sau doar favorizată de însuşi rostul (iniţierea ma¬ 
ritală a fetei) acestui tip de colindă. Sau poate că scenariul 
colindei a involuat în această direcţie din alte motive, deve¬ 
nind astfel propice pentru a intra în rîndul colindelor „de 
fată 44 . 

O situaţie în multe privinţe asemănătoare întîlnim în 
legenda prinderii inorogului (asimilat/confundat, de multe ori, 
cu boul sălbatic — 68, 69), prin expunerea afară din cetate, 
la poalele unui copac din pădure, a unei fecioare — legendă 
cu rădăcini arhaice, caro a beneficiat de o carieră prodigioasă 
în literatura şi iconografia europeană medievală (70). Iată un 
pasaj din Floarea darurilor, într-o veche tălmăcire româneas¬ 
că : „...şi poţi să aseaVneni nesocotinţa unii hieri, ce-i zic ino¬ 
rog carele are multă dulceaţă ca să şază lîngă fată şi deacă 
veade vreo fată, el îndată mearge la dînsa şi adoarme în bra¬ 
ţele ei ; şi atuncea vin vînătorii de-1 prind“ (67, p. 109). Ele¬ 
mentul erotic transpare, în acest caz, dqstul de limpede ; este 
vorba de o relaţie magico-erotică, în măsură să îmblînzească 
(,,lege“) fiara. Fecioara uzează, de data aceasta, de „legături 14 
mai subtile şi mai imateriale chiar decît cele folosite de zeii 
aseni în vederea legării monstrului licomorf Fenrir. Această 
relaţie dintre fecioară şi inorog a fost diferit valorizată în 
Evul Mediu, în funcţie de perspectiva din care a fost abor¬ 
dată legenda. Pentru alchimişti, de exemplu, fecioara întru¬ 
chipa aspectul feminin şi pasiv al mercurului, în timp ce li¬ 
cornul simboliza forţa sălbatică, neîmblînzită, masculină a 
spirt lus mercurialis (vezi şi aspectul falie al cornului). Întîl- 
nirea lor este coniunctio oppositorum, iar dragostea lor are ca 
rod aurul alchimic, de natură androgină (71, p. 438). In specula¬ 
ţiile ecleziastice, imaginea unicornului îndrăgostit de fecioară 
a fost asociată imaginii neo-testamentare a concepţiei ima- 

culate, unicornul fiind considerat ca o întruchipare a Duhului 
sfint (68, p. 198). 

Am comentat şi cu alte prilejuri relaţia magico-erotică 
dintre eroină şi monstru (vezi şi subcapitolul Balaur-solomo- 
nar), fie că această relaţie apare evident în textul epic, fie 
că este doar bănuită în subtext. Imaginea unei fecioare îm- 
blînzind o fiară a devenit embleLnatică şi în cărţile de divi¬ 
naţie medievale, Tarot. în Ar cana Majora, imaginea numărul 
11, denumită „Forţa", reprezintă o fată (în postura clasică a 
lui Samson sau Ilercule), răpunînd un leu, nu cu ajutorul 
armelor, ci prin „forţa dragostei 1 ' (84, p. 91). în aceste cazuri, 
eroina îşi asumă toate prerogativele, eroul dispărînd complet 
din economia emblemei (tipul 6, din cadrul schemei noastre 
tipologice). în legenda răpunerii inorogului, situaţia nu este 
radical diferită. Chiar dacă eroul (vînătorul) nu a dispărut 
complet, el rămîne un personaj secundar şi anonim, al cărui 
singur merit/rol este acela de a prinde fiara, supusă („le¬ 
gată") deja de fecioară. Ei vor mîna sălbăticiunea în cetate şi 
abia acolo va fi răpusă. 

în legenda Sf. Gheorghe draconoctonul, raportul dintre 
rolul eroului şi cel al eroinei este sensibil diferit, dar sce¬ 
nariul originar este evident acelaşi. Rolul principal îi revine, 
în acest caz, „sfîntului militar" ; fecioara — aparent o umilă 
victimă a balaurului — îşi păstrează însă/încă prerogativele 
magice. Iată rezumată această legendă, cu pasaje extrase din 
Vieţile sfinţilor pe luna aprilie, tipărită la Mînăstirea Neamţ, 
în 1834 : în Palestina, lingă o cetate, un balur fioros îşi face 
lăcaş într-un iezer (sau într-o grotă), terorizînd populaţia şi 
devorînd oamenii şi animalele care se apropiau. Pentru a 
potoli furia distructivă a monstrului, i se oferă periodic un 
copil din cetate. Vine şi rîndul fetei împăratului, care este 
expusă pe malul apei (sau la gura peşterii). Cînd balaurul 
este gata s-o înghită, apare Sf. Gheorghe — ostaş creştin din 
armata lui Diocleţian — care, „în numele Tatălui şi aî Fiului 
şi al Sfîntului Duh, s-au răpezit cu suliţa şi l-au lovit pro acela 
tare în gîtlej şi rănindu-1 l-au împilat la pămînt, iară calul 
călca pre bălaur cu picioarele. După aceea Sf. Gheorghe au 
poruncit fecioarei ca să lege pre bălaur cu briul său şi să-l ducă 
ca pe un cline blind în cetate, iară norodul cu mirare privind 
la aceea, şi văzînd pre bălaur dueîndu-se de fecioară, au în¬ 
ceput a fugi de frică. Iară Sf. Gheorghe au zis către dînşii : 
Nu vă temeţi, ci nădăjduiţi spre Domnul Iisus Hristos şi crea- 
deţi întru dînsul, că El 'm-au trimis pre mine la voi ca să vă 

izbăvesc de la bălaur. Şi au ucis Sf. Gheorghe pre balaurul 
acela cu sabia în mijlocul cetăţii şi trăgînd afară oamenii tru¬ 
pul lui, după cetate, l-au ars cu foc 44 (cf. 58, p. 126). De re¬ 
gulă, în urma acestui „miracol 11 , locuitorii cetăţii, în frunte 
cu împăratul, se creştinează, iar pe locul unde a fost sacri¬ 
ficat balaurul este înălţată prima biserică (vezi şi 37, II, p. 
193 ; 40, p. 222). Iată câteva fragmente similare dintr-un alt 
text arhaic : „(Sf. Gheorghe) zise fetii : clescinde-te fetiţă de 
paftalele tale şi leagă bălauru(l) de gît cu acel brîu al tău. 
Şi îndată făcu fata aşa [...] Dacă voi vă veţi boteza eu oi 
omorî heara şi vom crede în Dumnezeu, iar de nu (vă) veţi 
boteza eu sloboz heara şi unu(l) nu veţi scăpa i[.„] şi ridicîn- 
du-şi mina lovi şarpele cu suliţa... şi omorî pre acel înfrico¬ 
şat bălaur 44 (76). 

Sigur că simbolistica de factură creştină şi-a lăsat, în 
aceste cazuri, amprenta-i inconfundabilă. Balaurul — simbol 
al păgînismului înfrînt — reprezintă aici pe vechiul zeu („idol 44 ), 
căruia i se aduceau sacrificii umane. Înfrîngerea balaurului 
de către erou îşi păstrează în continuare caracterul de mit 
de întemeiere, de data aceasta, al primei biserici şi comuni¬ 
tăţi creştine. Dar aceste aspecte nu ne interesează acum. 
Ceea ce prezintă interes pentru noi este supravieţuirea moti¬ 
velor „legarea monstrului de către fecioară 41 , „aducerea lui 
legat din zona extra muros‘‘ şi „sacrificarea lui în zona intra 
murosf‘, chiar „în mijlocul cetăţii 44 . Aceasta cu atît mai mult, 
cu cît motivele enumerate nu serveau propriu-zis semnificaţiei 
creştine a legendei ; Sf. Gheorghe putea să-şi ducă la îndepli¬ 
nire misiunea apostolică, fără ca, neapărat, fecioara să lege 
monstrul. Dacă ţinem seama şi de faptul că episodul omorîrii 
balaurului a penetrat „forţat 44 în legenda hagiografică a Sf. 
Gheorghe, fără ajutorul şi, într-un fel, fără voia Bisericii, nu 
ne rămîne decît să constatăm faptul că motivul omorîrii/legării 
balaurului era răspîndit şi foarte înrădăcinat în mentalitatea 
populară. 

Aşa cum au observat majoritatea exegeţilor, această le¬ 
gendă are o bază mito-folclorică. „Tema aceasta folclorică şi 
mitologică — scria N. Cartojan — are nu numai o arie de 
răspîndire destul de întinsă în spaţiu, dar în acelaşi timp îşi 
adînceşte rădăcinile în afundul veacurilor, pînă în epoca pă¬ 
gînismului 44 (37, II, p. 195). Episodul luptei Sf. Gheorghe cu 
balaurul pentru mîntuirea fecioarei nu aparţine vechilor re¬ 
dacţii ale legendei hagiografice ; el a fost preluat din tradi¬ 
ţiile populare şi anexat, după secolul al Xl-lea, la celelalte 

miracole înfăptuite de sfint, conform tradiţiei hagiografice 
din Evul Mediu timpuriu (97). Deja în secolul al Xlil-lea, arhi¬ 
episcopul Genovei — Iacopo da Varrazze — introduce această 
legendă (inclusiv submotivele care ne interesează) în telebra 
sa compilaţie, Legenda aureea (38), de unde pătrunde în toată 
Europa, atît în forma literară, cît şi iconografică. Aşa cum 
am spus, nu ne intere.sează în mod particular motivul „Sf. 
Gheorghe omorînd balaurul 41 care, în Evul Mediu tîrziu şi 
în veacurile care i-au urmat, a beneficiat de o strălucită ca¬ 
rieră in iconografia creştină, ci submotivul „fecioara legînd 
balaurul 44 care, nebeneficiind de o rescmnificare creştină, a 
dispărut în multe dintre cazuri, fiind mai rar atestat. In alte 
cazuri, submotivul a supravieţuit, dar cu o spectaculoasă in¬ 
versiune de sens; nemaiînţelegîndu-se cum poate fecioara 
(o victimă neajutorată) să lege fiorosul balaur, imaginea a 
fost complet răsturnată : balaurul este cel care ţine fata le¬ 
gată ; vezi bibliografia motivului B 11.10.1, „Dragonul ţine 
fecioara legată cu un lanţ de aur 44 (78). 

in economia legendei au apărut şi alte modificări, poate 
'mai puţin spectaculoase, dar mult mai semnificative. într-o 
variantă baladescă a legendei Sf. Gheorghe — datînd din 1601, 
prelucrată şi publicată în Germania, două secole mai tîrziu — 
fecioara este cea care îl leagă pe balaur, cu propriul 
ei brîu, dar eroul este cel care îl duce legat în cetatea, în 
centrul căreia îl va sacrifica : «Grăi fecioarei bunul glas : / 
„Sleit balauru-a rămas. / De el n-ai teamă,-i doborît, / Şi 
pune-i brîul tău la gît 44 . / Sîn-Ghcorghe-apoi de laţul său / 
îl trase ca pe-un blînd dulău. / Prin tîrg îl duseră astfel, / 
Mic-mare, toţi fugeau de el» (114). 

intr-o varianta romanească, din aceeaşi epocă (începutul 
secolului al XVlI-lea — pare a fi cea mai veche atestare 
scrisă a legendei în arealul românesc), Sf. Gheorghe este cel 
oare leagă balaurul şi o face (element insolit) cu propriul său 
„brîu de aur 44 . Totuşi, fata îşi păstrează privilegiul de a duce 
monstrul legat în cetate, unde eroul îl va omorî „înaintea 
tuturor oamenilor 44 : «Sveatîi Gheorghe, ce slujea lui Dadian 
(= Diocleţian) înpărat, luo pre sine panţirul (= veşmîntul os¬ 
tăşesc şi armele ; din pol. panerz) şi brîul de aur cum Isă 
cade viteazului [...] Deacă-1 văzu pre el, zmău(l) turnă să 
fugă. Sv(î)ntul Gheorghe ajunse-1 şi-l înpunse el prin gură şi 
(îşi) destinse (= descinse) brîul şi-l legă de grumazi şi-l deade 
la fată şi-i zîse ei : „Du-1 în cetate ! 44 . Fata tremura şi-l du- 

cea. Sv(î)ntul Ghcorghe bătea-1 cu grăbaciul (= gîrbaciul)...» 

(115). ' 

Cele două variante prezentate ne indică li'mpede direcţia 
involuţiei motivului mitic, de la tipul 2, la tipul 3 (vezi ti¬ 
pologia propusă de noi). Ele fac parte cîintr-un subtip inter¬ 
mediar, de trecere : fecioara nu şi-a pierdut încă toate prero¬ 
gativele magice, dar ele au fost drastic diminuate. Mai mult 
decît atît, aptitudinile magico-feminine, pierdute de eroină, 
nu au dispărut fără urmă (simptetn al înrădăcinării lor), ci 
au supravieţuit, fiind anexate la cele războinico-masculine 
ale eroului. 

In varianta românească a legendei (cea de la începutul 
secolului al XVII-lea), relaţia erotică dintre balaur şi fecioa¬ 
ră este în mod expres formulată. în vederea expunerii prin¬ 
ţesei pe malul iezerului în care sălăşluieşte zmeul, împăratul 
îşi „podobeşte" fata „cu aur şi cu argint, ca şi la nuntă" şi-i 
spune : „o, dragă fiica mea, ...zmăul hi-va mie junere (=> gi- 
nere)“ (115). Aşa cum am constatat şi cu alte prilejuri, mo¬ 
tivul mitic „Potolirea foamei monstrului 11 a înlocuit un motiv 
mitic mai ârhaic : „Potolirea foamei sexuale a monstrului". 
In legenda de mai sus, motivul mitic originar a supravieţuit 
ca atare, în altele insă el a fost substituit complet sau parţial 
de forma coruptă şi mai recentă a motivului (116). Semnifi¬ 
cativ este şi faptul că, de regulă, cu fata nu se mai căsăto¬ 
reşte balaurul, ci eroul care l-a răpus, dar ideea „căsătoriei" 
a supravieţuit. 

Un alt element erotic din economia legendei este dezle¬ 
garea brîului de pe talia fetei (formă simbolică a nudităţii) 
şi, apoi, legarea balaurului cu acest brîu ; act prin care mon¬ 
strul este îmblînzit, lipsit de putere, „supus" erotic, cu alte 
cuvinte, este „legat" pe cale magico-erotică. în favoarea a- 
cestei interpretări simbolice, este suficient să amintim legen¬ 
da legării dragonului Tarasque de către Sf. Martha, legendă 
din hagiografia franceză, în care eroina nu leagă dragonul 
cu un simplu brîu, ci cu propria-i centură virginală. Arhai¬ 
cele valenţe erotice ale brîului au supravieţuit şi în folclorul 
mitic românesc ; fie că e vorba de „baierul de zmeu" (reme¬ 
diu magico-erotic al fetelor împotriva zburătorului), fie de „brîul 
fecioarelor" (simbol vestimentar al castităţii, care era dăruit 
mirelui în preajma nunţii) (117). 

Privite fiind din perspectiva acestor arhaice valenţe ma- 
gico-erotice ale brîului, gestul sfîntului militar de a purta el 
însuşi balaurul în lesă (ca în balada germană) şi, mai ales, acela 

de a lega balaurul cu propriul său brîu (ca în versiunea ro¬ 
mânească a legendei) devin cu atît mai insolite şi mai lipsite 
de sens. Pierzîndu-şi semnificaţiile mitico-rituale şi magico- 
simbolice (existente în tipul 2 al legendei), este firesc ca 
gestul legării balaurului să dispară, eroinei rămînîdu-i doar 
un rol pasiv, de victimă a 'monstrului (tipul 3) şi, în final, 
însăşi eroina să dispară din scenariul legendei (tipul 4). 

Totuşi, submotivul mitic originar („fata leagă balaurul 
şi-l aduce viu în cetate “) a supravieţuit în destule texte şi 
imagini (121). In spaţiul românesc, textul propriu-zis al le¬ 
gendei este atestat relativ tîrziu (secolul al XVII-lea), el fiind, 
se pare, precedat de tratarea iconografică a motivului şi sub- 
motivului în discuţie. Iată cîteva ctitorii care conţin, în fres¬ 
ce, submotivul „legarea balaurului de către fecioară 41 : Voro- 
neţ, Hîrlău, Dobrovăţ, biserica episcopală din Roman (toate 
în Moldova, cf. 44, p. 54—5(i), Biserica Doamnei (Bucureşti), 
bisericile din Gura Văii (119), Căzăneşti, Genuneni, Covreşti, 
Copăceni, Drăgăşani (Vîlcea), Vladimir (Gorj), Urşi, Vineţi 
(Olt), Ciofrîngeni-Ungureni, Cotu (Argeş) ş.a. (85). în decoru¬ 
rile de lemn sculptat ale tâmplelor apar, de regulă, reprezen¬ 
tări parţiale : fie balauri cu zgardă (biserica Rucăr-Muscel, 
Mînăstirea Cotroceni etc., cf. 120), fie Sf. Gheorghe (fără fe¬ 
cioară) răpune un balaur cu zgardă (biserica Şerban Vodă — 
Bucureşti, tîmplă expusă la Muzeul de Artă al R.S.R.). 

Este interesant faptul că motivul legendar „Sf. Gheorghe 
omorînd balaurul 14 a penetrat în inconografie, în condiţiile 
în care multe dintre Mineele bizantine şi chiar post-bizanti- 
ne (45, p. 217), precum şi Vieţile sfinţilor (cu excepţia celor 
tîrzii) nu includeau acest episod apocrif printre minunile să- 
vîrşite de Sf. Gheorghe. Consultînd mai multe Minee pe luna 
aprilie (printre care un text din 1854, tipărit de Andrei Şa- 
guna), folcloristul Atanasie M. Marienescu era îndreptăţit să 
scrie, în 1874, următoarele : „Ce mi-a venit curios, e aceea 
că în mai multe biserice am văzut icoana lui Sf. Gheorghe cum 
el e pe cal şi cu suliţa ucide un şerpe, un balaur călcat de 
cal, iară în biografia lui nu e pomenire de uciderea balau¬ 
rului 44 (30, p. 233). Este simptomatic faptul că nici în Viaţa 
şi petrecerea svînţilor a lui Dosoftei (laşi, 1682—1686), nici 
în Cazania lui Varlaam (Iaşi, 1643) nu este inclusă relatarea 
privind uciderea balaurului, în capitolul „Mâcenia svântului 
şi marelui mâcenic Gheorghe... 44 (46, p. 441—450). Şi totuşi, 
paradoxal, capitolul respectiv din Cazanie are ca frontispiciu 
o gravură, reprezentîn«lu-l pe sfînt călare şi înfigînd lancea 

Sf. Ghcorghe şi fecioara rapunînd balaurul (cf. Varlaam, Cazania, 1643) 



în gura balaurului, ţinut în lesă de fecioară (vezi gravura de 
mai sus). Este un semn că artistul rutean Ilelias (Ilia) — care 
a realizat xilogravurile pentru ilustrarea Cazaniei (48, p. 193) — 
nu a cunoscut în detaliu cuprinsul cărţii dar este şi un indiciu 
privind răspîndirea şi înrădăcinarea motivelor în zona şi în 
epoca în discuţie. 


7. CONSIDERAŢII FINALE 

Se poate pune întrebarea de ce am insistat atît de mult 
asupra figurii Sf. Gheorghe draconoctonul, într-un eseu avînd 
ca temă răpunerea Minotaurului de către Tezeu. Multe ele¬ 
mente — formale şi esenţiale — sînt analoage în cele două 
legende. Mai mult decît atît, balaurul, prin peştera pe care 
o locuieşte (59) şi prin conformaţia sa serpentiformă, prin 
poziţia sa circulară (uroboros), „fără de sfîrşit“ (60), este un 
simbol al labirintului. Asocierea balaurului cu labirintul este 
frecventă în reprezentările iconografice ale sfinţilor draco- 
noctoni. Fie că Sf. Gheorghe răpune un balaur în centrul unui 

impenetrabil labirint vegetal (122), fie că eroul se luptă cu 
un imens balaur încolăcit, al cărui trup însuşi este labirintul. 
Comentînd o gravură a lui A. Durer, „Lupta Sf. Mihail cu 
balaurul 11 , Edgar Papu scrie : „Lucrarea înfăţişează o înfrun¬ 
tare încordată şi penibilă cu multiplele, aproape infinitele, 
componente organice ale acelei bestii, în cuprinsul unui col¬ 
căitor labirint de capete hidoase, de membrane respingătoare, 
de gheare uriaşe şi de ţesături cutanee reptilice, încreţite în 
mişcări spasmodice 11 (123). Vezi şi legenda cosmogonică ro¬ 
mânească, deja citată, cu şarpele primordial plasat de zeul 
demiurg în Cosmos sub formă spiralat-labirintică (5, p. 245) 
şi imaginea Glykon -ului de la Histria — şarpe fantastic cu 
cap semiovin-semiantropoid, cu trupul încolăcit sinuos, în 
forma unui „ghem 44 labirintic. 

Analogia dintre Minotaur şi Dragon (amîndoi monştri 
chtonieni, hibrizi, distructivi şi antropofagi) a condus la re¬ 
prezentarea dragonului în centrul sau la intrarea labirintu¬ 
lui, în unele gravuri medievale (49, p. 23 şi 6, II, p. 143). De fapt, 
chiar şi în legendele populare din Creta modernă, Minotau¬ 
rul sălăşluind în labirint este, cel mai adesea, înlocuit cu un 
demon draconomorf, sălăşluind în peşteră (daimonospelios) 
(124, p. 228). Mulţi eroi legendari (Heracles, Iason, Cadmos) 
şi sfinţi creştini (Sf. Silvestru, Sf. Marcel etc.) răpun nu nu¬ 
mai dragoni, dar şi tauri fabuloşi (50), sau răpun dragoni tau- 
romorfi : Ghilgameş pe Huwawa (92, p. 235 ş.u.), Heracles 
pe Ahelaos, Sf. Martha pe Tarasque (93). 

Dar principalele analogii dintre cele două structuri le¬ 
gendare se referă la motivele care le compun. Legarea mon¬ 
strului, aducerea ,,în cetate 11 şi sacrificarea lui sînt, aşa cum 
am văzut, motive comune, generate de aceeaşi mentalitate mi¬ 
tică. Dar dacă analogia este atît de evidentă, atunci este po¬ 
sibil ca Ariadna să fi avut iniţial (aşa cum era Medeea în le¬ 
genda lui Iason, sau fecioara în legenda Sf. Gheorghe) un rol 
mai, activ în „legarea 14 monstrului. Unele reminiscenţe ale a- 
cestui rol prezumtiv par să fi supravieţuit chiar în legendă. 
După unele versiuni, Ariadna ar fi intrat împreună cu Te- 
zeu în Labirint (6, I, p. 28), iar după altele ea ar fi rămas 
la intrarea în Labirint, legîndu-şi de mină începutul ghemu¬ 
lui. Rămîne să ni-1 imaginăm pe Tezeu (însoţit sau nu de 
Ariadna), depănînd ghemul prin meandrele Labirintului şi 
„legînd 44 Minotaurul cu capătul celălalt al firului. Apoi, Te¬ 
zeu (ca în imaginea sculptată de Bathycles), sau chiar Ariad¬ 
na (precum fecioara din legenda Sf. Gheorghe), sau amîndoi 

îl vor scoate pe monstrul „legat" (îmblînzit), pentru a fi sa¬ 
crificat în „centrul' 1 cetăţii. Ambivalenţa simbolică a firului se 
manifestă simetric : el .se des-făşoard pentru a dez-lega (taina 
Labirintului) şi se în-jăşoară pentru a „lega* (Minotaurul). 

Desigur, toate aceste noţiuni, obiecte, gesturi (labirint, 
ghem, legare otc.), trebuie înţelese numai dintr-o perspectivă 
simbolică. Iată, de exemplu, relatată o „legare" similară, tot. 
cu ajutorul unui ghem, într-o veche şi celebră saga irlande¬ 
ză, „Peripeţiile lui Brain, fiul lui Febal". Eroul mitic eelt. 
Brain, rătăcea pe mare in căutarea Insulei fericirii. „Regina 
(insulei) aruncă în el cu un ghem de aţă. Atunci Brain prin¬ 
se in mînă ghemul, care i se lipi de palmă. Capătul aţei era 
In mina reginei, aşa că ea il trase pe Brain la ţărm cu tot 
cu luntrea lui“ (51, p. 381). 

In final, vom observa şi schiţa doar analogia (în unele 
privinţe, chiar identitatea), dintre cuplurile legendare Tezeu- 
Minotaur şi Oedip-Sfinx-, Intre Tezeu şi Minotaur se află La¬ 
birintul, între Oodip şi Sfinx se află Enigma. Dezorientarea 
lui Tezeu în faţa răspîntiilor Labirintului (în limba engleză 
muze ~ labirint, dair şi a dezorienta), din care trebuie să t- 
leagă un singur drum corect, este similară cu dezorientarea 
lui Oedip în faţa multiplelor răspunsuri posibile, din caro tre¬ 
buie să aleagă un singur răspuns (cuvînt) corect. Acest „cuvînt 
corect", Adevărul care răpune monstrul, nu este «lecît un sim¬ 
bol al Logos- ului — o altă „armă" magică a Demiurgului cu 
care „răpune", ordonează Haosul, creînd Cosmosul. Sfinxul, 
monstru compozit (antropozoomorf), din aceeaşi familie cu 
Minotaurul este, ca şi acesta din urmă, o întruchipare a Hao¬ 
sului. Intre ei există însă o diferenţă, dacă nu esenţială, cel 
puţin semnificativă : pe cînd Minotaurul are trup de om (băr¬ 
bat) şi cap de animal (taur), Sfinxul are trup de animal (fe¬ 
lină) şi cap de om (femeie). Ceea ce sînt la Minotaur bruta¬ 
litate şi agresivitate pură, sînt la Sfinx perversitate, perfi¬ 
die şi viclenie — nu mai puţin terifiante şi ucigătoare (gr. 
sphiggx = care apasă, strînge, strangulează). Ca urmare, ar¬ 
mele celor doi eroi vor trebui să difere : securea la Tezeu şi 
logo; ?-ul la Oedip ; de fapt, două ipostaze diferite ale armei 
demiurgului. Constatarea analogiei dintre cele două legende 
se dovedeşte a fi legitimă nu numai dacă le „citim" dintr-o 
perspectivă mitologică (mitul cosmogenezei), ci şi dintr-una 
ritologică (ritul iniţierii şi învestirii regale). Astfel, datorită 
răpunerii „fără arme" a Minotaurului, Tezeu devine noul 
rege al cetăţii Atena, după ce el însuşi provocase moartea ve- 

chiului rege Egeu, tatăl său. Similar, datorită răpunerii „fără 
arme“ a Sfinxului, Oedip devine noul rege al cetăţii Teba, 
după ce el însuşi ucisese pe vechiul rege Laios, tatăl său. 

Vom conchide deci că cele cîtcva concepte supuse aten¬ 
ţiei : zeul (eroul) demiurg — principiul Ordinii, monstrul — 
principiul Dezordinii şi „arma“ folosită de primul împotriva 
celui de al doilea, sînt concepte mito-simbolice şi protofilo- 
zofice esenţiale, deosebit de complexe şi de abstracte, ale 
mentalităţii arhaice. Miturile, legendele şi producţiile folclo¬ 
rice nu ne transmit, de regulă, decît diferite ipostaze şi aces¬ 
tea alegorizate ale conceptelor. Pentru a putea recupera coor¬ 
donatele şi liniile de forţă majore ale gîndirii arhaice, este 
necesar un demers convergent, de însumare şi reunificare a 
diverselor ipostaze sub care ni se prezintă un concept şi o 
refacere, în sens invers, a unui parcurs labirintic de la Con¬ 
cret la Abstract, de la Formă la Idee, de la Substanţă la Esen¬ 
ţă, de la Tip la Arhetip. 


NOTE LA „LABIRINTUL — ORDINE ŞI HAOS" 

30 A. M. Marienescu — Poezii populare din Transilvania, Ed. 
Minerva, Bucureşti, 1971. 

31 A. Fochi — Datini şi eresuri populare de la sjîrşitul secolului 
al XlX-lea, Ed. Minerva, Bucureşti, 1976. 

32 Elias Lonnrot — Kalevala. Epopee populară finlamhza, in 
româneşte de I. Vesper, Ed. de stat pentru literatură şi ană, Bucu¬ 
reşti, 1959. 

33 Motivul leului în contextul colindelor vinătoreşti, in „R.E.F.", 
tom 24, Nr. 1, Bucureşti, 1979, p. 63—88. 

34 Jacques Le Goff — Pentru un alt ev mediu. Valori umaniste 
în cultura şi civilizaţia Evului Mediu, voi. 1 şi II, Ed. Meridiane,. 
Bucureşti, 1986. 

35 Marie-France Gueusquin — Le mois des Dragons, Paris 1981. 

36 G. Dem. Teodorescu — Poezii populare române, Ed. Mintrva, 
Bucureşti, 1982. 

37 N. Cartojan — Cărţile populare în literatura românească, Ed, 
Enciclopedică Română, Bucureşti, 1974, voi. I şi II. 

38 Louis Reau — Iconographie de l'art chretienc, tom 3, voi. II, 

(Iconographie des saints), Paris 1956. 

39 In legătură cu motivul legării balaurului în Orientul Apro¬ 

piat, vezi Vechiul Testament, unde Iahve îl întreabă pe Iov daca este 
în stare să lege balaurul acvatic Leviatan : „Pescui-vei tu Leviatanul 
cu cîrligul pescăresc şi-l vei lega de limbă cu frînghia ? Poţi să-i bagi 
prin nări o sfoară de papură?" (Cartea lui Iov, 40, 25—26); vezi şi 
Noul Testament: „Apoi am văzut un înger pogorîndu-se clin cer, avînd 
cheia genunei şi un lanţ mare în mîna lui. Şi a prins pe balaur, pe 
şarpele cel vechi, care este diavolul şi Satana, şi l-a legat pe o mie 
de ani" (Apocalipsa, 20, 1—2). In iconografia egipteană, pe sarcofagul 
lui Ramses VI (secolul XII î.e.n.), sînt reprezentate gesturile de apă¬ 
rare magică împotriva acţiunilor malefice ale şarpelui-balaur : un 

şarpe enorm, cu cuţite înfipte în trup, este legat de gît de un perso¬ 
naj feminin şi de coadă de un personaj masculin (vezi Maurice Bcssy 
— A Pictorial History of Magic and the Supernatural, Spring Boolcs, 
Londra, 1970, p. 78, fig. 237 şi 238). O imagine similară apare în icono¬ 
grafia alchimică (41, p. 67 şi 125, pl. 14). 

40 Ştefan Ciobanu — Istoria literaturii române vechi, voi. I, 
Bucureşti 1947. 

41 Judy Allen & Jeanne Griffiths — The Book of the Dragon, 
Londra, 1979. 

42 x x x — Iconi ot Balkanite — Sinai, Greţia, Balgaria, Yugo- 
slavia, Sofia & Belgrad, 1966. 

43 Konrad Onasch — Icones de la Russie ancienne, Ed. Siloe, 
Berlin, 1982. 

44 Victor Brătulescu — Elemente profane în pictura religioasă. 
în „Buletinul Comisiunii monumentelor istorice" an XXVII, fasc. 80,. 
p. 49—67, Vălenii de Munte, 1934. 

45 Dionisie din Furna — Carte de pictură, Ed. Meridiane, Bucu¬ 
reşti, 1979. 

-so Varlaam — Cazania, 1643, F.R.L.A., Bucureşti, 1943. 

•47 Fierea Mureşanu — Cazania lui Varia am. 1643 — 1943. Pre¬ 
zentară în imagini, Cluj, 19-14. 

4S N. Cartojan — Istoria literaturii române vechi, Ed. Minerva, 
Bucureşti 1930. 

-19 Francis Huxley — The Dragon — nalure of spirit, spirit oj 
natura, Macmillau Publishing Co., New York, 1979. 

50 Pe stelele milraiee reprczentînd sacrificiul de taur, acesta 
este întotdeauna dublat, la partea inferioară, de un şarpe htonian. 

51 Victor Kejnbach — Miturile esenţiale. Antologie de texte, 
Ed. Ştiinţifică şi Enciclopedică, Bucureşti, 1978. 

59 Spre deosebire do Adam reprezentat, pc bisericile româneşti, 
nrînuind (după „izgonirea din rai") unelte tranşante, Eva — femeia 
primordială — mînueşte furca şi fusul (44, p. 60) ; vezi indicaţiile 
iconografice din cărţile de pictură bisericească : „Adam cu o sapă 
lucrează pămîntul, iar Eva, dinaintea lui, cu furca în mină, toarce" 
(45, p. 93). Fecioara Maria — „femeia primordială" din tradiţia neo- 
testamentară — a devenit şi ea un fel de patroană a torcătoarelor. 
In reprezentarea iconografică a Bunei Vestiri, ea „poartă fusul cu 
fuior de mătase", în faţa Arhanghelului Gavriil înarmat cu lance 
(45, p. 127). Erminiile au preluat această imagine din protoevanghelia 
lui Iacov, unde Arhanghelul o găseşte pe Maria „şezînd la masa sa 
şi toreînd purpură" (40, p. 194). Vezi şi nota 54. 

53 Elena Niculiţă-Voronca — Datinele şi credinţele poporului 
român, Cernăuţi, 1903. 

54 Ovidiu — Metamorfoze, cartea VI ; în legendele populare 
româneşti este atestată o confruntare similară : păianjenul o provoa¬ 
că pe Maica Domnului la un concurs de tors (vezi Sim. FI. Marian — 
Legendele Maicii Domnului, Bucureşti, 1904, p. 98—105). 

55 Gortyna este şi numele locului din Creta unde, după unele ver¬ 
siuni, era localizată legendara cavernă-labirint a Minotaurului (6, I, 

p. 128). 

56 Paul Faure — Viaţa de fiecare zi în Creta lui Minos, 1300 
î.e.n., Ed. Eminescu, Bucureşti, 1977. 

57 Denia Mateescu — Uccello, Ed. Meridiane, Bucureşti, 1976. 

58 Stelian Metzulescu — „Din simbolurile artei plastice creşti¬ 
ne : reprezentarea Sf. Gheorghe şi dragonul", în „Mitropolia Banatu¬ 
lui" 1—3, an XV, 1965, p. 123—144. 

59 Nu. numai în reprezentări iconografice balaurul este figurat 
cu coada dispărînd în cavernă — ca, de exemplu, în gravura din Ca¬ 
zania lui Varlaam (47, p. 94) — dar şi în textele hagiografice : în le¬ 
genda franceză a Sf. Bi6, cel care răpune dragonul de la Vendome, se 

spune că monstrul era atît de lung îneît, chiar atunci c-înd ieşea du. 
peşteră, coada sa rămînea întotdeauna înăuntru (35, p. 80). 

60 în baladele româneşti (tip Iovan Iorgovan, sau Şarpele), mon 
strul apare încolăcit în forma Uroboro.s-ului : „Şerpe mare-neolucil" 
(30, p. 490), „(Balaorul) un cerc că se făcea" (N. Densuşianu — Vecin 
cîntece şi tradiţii populare româneşti, Ed. Minerva, 1975, p. 108), „Mun¬ 
te ocolit, / Şarpe-ncolăcit" (Al. I. Amzulescu — Cîntece bătrîneşti, 
Ed. Minerva, 1974, p. 33 şi FOM, voi. 3, Ed. pt. lit., 1968, p. 14) „Sla 
procletu-ncolăcit / Şi cu capul tot pe trup" (63, p. 184). 

61 Lucien de Samosate — Oeuvres completes, traduction di 
Berlin de Ballu, voi. I + II, Librairie Garnier Fr£res, Paris, f.a. 

62 Vincenzo Cartari — Imagini delii Dei de gl’antichi (Veneţia . 
1647), Akademische druck, Graz, Austria, 1963. 

63 x x x — FOM V, Ed. Minerva, Bucureşti, 1970. 

64 Oct. Buhociu — Folclorul de iarnă, ziorile şi poezia păsto¬ 
rească, Ed. Minerva, Bucureşti, 1979. 

65 Ion Muşlea — Cercetări etnografice şi de folclor, voi. II, Ed. 
Minerva, Bucureşti, 1972. 

66 Teodor T. Burada — Opere, voi. IV, Ed. Muzicală, Bucureşti, 

1980. 

67 x x x — Floarea Darurilor — Care mai întâiu s-au fost 
tradus din greceaşte în rumăneaşte şi tipărită în Tipografiea din 
Znagov în Ţara Rumenească, iară la anul 1808 tipărită în Braşov 
după acel Orighinal; iară acum a treea oară tipărită în Sibiiu în Ti¬ 
pografica lui G. C. 

68 A. Oişteanu — Grădina de dincolo, Ed. Dacia, 1980, p. 191—206. 

69 A. Oişteanu — The Unicorn — Zoomythological Commentaries, 
în „Ethnologica", Bucureşti, 1982, p. 63—79, fig. 3 şi 4. 

70 xxx — The Unicorn Tapestries, The Metropolitan Museum 
of Art, New York, 1974. 

71 C. G. Jung — Psychology and Alchemy, Princeton University 
Press, 1977. 

72 L. Şăineanu — Basmele române, Ed. Minerva, Bucureşti, 1978. 

73. I. Muşlea şi Ov. Bîrlea — Tipologia folclorului, Ed. Miner* 

va, Bucureşti, 1970. 

74 Pentru analogia simbolică dintre melc şi bou şi, respectiv, 
dintre melc şi şarpe, iată cîteva mărturii folclorice şi lingvistice. In 
1883, B. P. Hasdeu demonstra că bour(el) era un vechi sinonim, dc 
origine latină, al dacicului melc; ca argumente : supravieţuirea în 
româneşte a denumirii bourel, pentru melc şi faptul că „în dialectul 
veneţian melcul se cheamă pînă astăzi bovolo, adecă din punct în 
punct românul bour din latinul buvulus" (B. P. Hasdeu, Bourel, melc 
şi cubelc. Dacii şi latinii într-o scoică, în „Columna lui Traian", nr. 

3—6, 1883, p. 193—212). In recitativele infantile folclorice, melcul are 
„coarne boureşti" (prin deformare, „boiereşti"), iar în ghicitori, mel¬ 
cul este o vietate „cu coarne ca boul, cu şea ca un cal, (care) se 
urcă pe copaciu ca un scarpe" (P. Ispirescu, Legende şi basmele rumâ¬ 
nilor , Ghicitori şi proverburi, 1, Bucuresci, 1872, p. 154). „După ce se 
face mare, (melcul) iese clin căsuţă sau şi-o leapaclă şi devine napîrcă- 
şarpe" — susţin credinţele populare (73, p. 289) ; „La scară mică şi 
în mod metaforic melcul se comportă precum balaurul" — susţin exe¬ 
geţi ai mitologiei populare (15, p. 209). Pentru polivalenţele magico- 
simbolico-religioa.se ale cochiliei, scoicii, melcului vezi 7, p. 164—198. 

75 xxx — Walhala şi Thulc. Mituri şi legende vechi germanice, 
voi. I şi II, Ed. Minervn, Bucureşti, 1977. 

76 Teodor Bălăşel — Vechi texte bogomilice găsite prin Oltenia 
în „Arhivele Olteniei", 1931—1933, nr. 54—55, p. 107—121. 

7 7 Artur Gorovei — Literatura populară, voi. II (Descîntecele 
românilor), ediţie îngrijită de Iordan Datcu, Ed. Minerva, Bucureşti, 
1985. 

78 Stith Thompson — Motif-Index of Folk-Literature, 6 volume, 
Indiana University Press, Bloomington, 1955. 

79 Antti Aarne & Stith Thompson — The Types of the I'olktale, 
F.F.C. 184, Helsinki, 1961. 

80 Pierre Vidal-Naquet — Vînătorul negru. Forme de gîndire şt 
forme de societate în lumea greacă, Ed. Eminescu, Bucureşti, 1985. 

81 Mircca Eliade considera că răpunerea Minotaurului, urmată 
de hierogamia dintre Tezeu şi Ariadna, sînt două dintre probele unui 
arhaic rit de iniţiere, cf. Rites and Symbols. The Mysteries of Birth 
and Rebirth, Ilarper & Itow, New York, 1975, p. 109. 

82 Insolit în acest episod este mijlocul de „legare" a monstru¬ 
lui : prin asmuţirea celor opt vînturi asupra lui. Imaginea nu este 
totuşi singulară ; în înfruntarea cosmogonică dintre Marduk şi drago¬ 
nul Tiamat, primul îl paralizează pe ultimul în acelaşi fel : „El îm¬ 
pinse în ea (Tiamat) pe vîntul cel rău, şi ea nu-şi mai putea în¬ 
chide buzele. In timp ce vînturile turbate îi umplură corpul, trupul i 
se înţepeni, gura rămase încleştată, deschisă" (3, p. 43). (Şi în mito¬ 
logia română „Vîntul turbat" şi „Vîntoasele" au darul de a paraliza 
fiinţele). In speculaţiile cosmologice indiene, elementele componente 
ale Universului (respectiv ale organismului) sînt legate prin vînturi 
(respectiv sufluri) ca într-o „ţesătură pneumatică". Ruperea acestor 
„fire cosmice" (vînturile) echivalează cu dezintegrarea Universului, 
cu regresiunea lui în Haos (vezi 83, p. 212—214). 

83 M. Eliade — Mephistophel'es et VAndrogyne, Gallimard, Paris, 

1962. 

84 Elisabeth Haich — The Wisdom of the Tarot, New York, 1975. 

85 Mulţumim şi pe această cale istoricului de artă Andrei Pa- 
leolog, pentru amabilitatea de a ne fi oferit informaţiile referitoare 
la ctitoriile din Ţara Românească. 

86 Iată cîteva concluzii la care a ajuns M. Eliade în această 
privinţă : „Androginia divină este, pur şi simplu, o formulă arhaică 
pentru exprimarea bi-unităţii divine ; gîndirea mitică şi religioasă, 
înainte de a exprima acest concept al bi-unităţii divine în termeni 
metafizici (esse şi non esse), sau în termeni teologici (manifestat şi 
nonmanifestat), a început prin a-1 exprima în termeni biologici : bi- 
scxualitate" (88, p. 420). „Cuplurile divine (ca Bel şi Belit ş.a.m.d.) 
sînt, de regulă, invenţii tardive sau formulări imperfecte ale andro¬ 
giniei primordiale care caracterizează toate divinităţile" (88, p. 422). 
In privinţa androginiei iniţiale a zeului/omului primordial şi a fe¬ 
nomenului mitico-religios ulterior, de scindare a acestuia într-un cu¬ 
plu de zei/eroi sexualizaţi (zeu şi zeiţă, erou şi eroină), vezi un bogat 
material la 83, p. 95—154 ; 87, p. 71—108 ; 88, p. 420—425. 

87 Mircea Eliade, Mitul reintegrării, Bucureşti, 1942. 

33 Mircea Eliade, Patterns in Comparative Religion, New York, 

1974. 

89 *** — Epopeea lui Ghilgameş, în româneşte de V. Şerbănescu 
şi Al. Dima, Ed. pt. Lit. Universală, Bucureşti, 1966. 

90 C. Mohanu — FOM, voi. VI, Ed. Minerva, Bucureşti, 1975. 

91 Î.-A. Candrea — Preminte Solomon, în „Cercetări folklorice" 
I, Bucureşti, 1947, p. 91—106. 

92 S. N. Kramer — Istoria începe la Sumer, Ed. Ştiinţifică, Bucu¬ 
reşti, 1962, p. 235 ş.u. 

93 Vezi relaţia etimologică taur-Tarasque la Gilbert Durând — 
Structurile antropologice ale imaginarului, Ed. Univers, Bucureşti, 1977, 
p. 99. Şi în folclorul românesc balauri taurocefali sînt răpuşi/alun¬ 
gaţi/legaţi de vrăjitoare : „Bălaur, balaur / Cu cap de taur, / Du-te-n 
pustie, / Ca nimeni să nu te ştie, / Că de nu ti-i duce / Cu drăgla 
te-oiu trage, / Cu săcurea te-oiu tăia...", cf. Tr. Gherman — Meteo¬ 
rologie populară, Blaj, 1928, p. 150. 

94 Vezi, de exemplu, acest motiv epic în basmul german Hăn- 
sel şi Gretel (Grimm) şi în basmele româneşti Copiii văduvului şi 
iepurele, vulpea, lupul şi ursul (Petre Ispirescu), N-aude, N-avede (C. 
Fundescu), Cerbul de aur (D. Stăncescu) Legenda cucului (Sim. FI. Ma¬ 
rian) ş.a. 

95 Unii sfinţi creştini, luptători cu balaurul, din tradiţia fran¬ 
ceză, leagă monstrul cu stola (35, p. 101) — piesă de vestimentaţie 
preoţească, de forma unei fîşii înguste de stofă, lungă de 3,5—4 m. 
Şi în acest caz, legarea propriu-zisă suplineşte „legarea" magică, pro¬ 
dusă cu ajutorul unei formule taumaturgice, scrise sau rostite; pe 

stolă era brodat textul „Simt, sfînt, sflnt. Domnul Savao1h..„" (firi) 
— imnul serafimilor din viziunea profetului Isaia (Isaia 6, 3). Vezi 
şi nota 107. 

96 Ene Branişte — Liturgica <)encrală, cu noţiuni de arid bise¬ 
ricească, Editura B.O.R., Bucureşti, 1985, p. 517. 

97 N. Cartojan considera că legenda luptei Sf. Gheorghe cu ba¬ 
laurul a fost anexată „vechilor redacţii ale legendei hagiografice... 
după secolul al XI-lcu" (87, 11, p. 196), pe cînd N. Denslişianu credea 
că „lui Sf. George începe a i se atribui lupta cu balaurul numai din 
secuiul al XlV-lea încoace", (cf. Dacia preistorică, ediţia a Jf-a, Ed 
Meridiane, Bucureşti, 19(16, p. 309). 

98 In Unpanişadc (mai ales Mundaka şi Brihad-aranyaka) ast¬ 
fel de metafore sint frecvente : „Even as a spider sends forth and 
draws in its thread, ... even so the whole creation arises from the 
Eternal (Brahma)", „In him (Spirit) are woven the sky and the carth 
and all the regions of the air" ; Brahma este „Acela pe care lumile 
sînt ţesute, ca bătătura şi urzeala" (vezi The Upanishads, tranxlation 
from the sanskrit by Juan Mascaro, Pcnguin Books, 1971, p. 75, 79 
ş.a.). Pentru comentarii, vezi M. Eliade, Images et symbolcs, ed. cit., 
p. 150 ; Rene Gucnon, Le Symbolisme de la Croix, Paris, 1931, cap. 
XIV, p. 178—188 ; Silvia Chiţimia, Motivul vălului, în „Luceafărul", 
nr. 5/5 febr. 1983. 

99 „Ţesătura a fost întotdeauna un model pentru structură şi 
ordine («ţesătura lumii»)" — conchide C. Noica, încercînd el însuşi să 
reînnoade „fire" semantice demult rupte (C. Noica, Cuvînt împreună 
despre rostirea românească, Ed. Eminescu, 1987, p. 23 ; vezi şi Stc- 
lian Dumistrăcel, Lexic românesc, Ed. Şt. şi Enciclopedică, 1980, p. 
204—205). „A ţese nu e numai a predestina (antropologic) şi a pune 
laolaltă realităţi diferite (cosmologic), dar, de asemenea, a crea, a 
face ceva din propria-ţi substanţă, aşa cum îşi ţese păianje¬ 
nul pînza" (M. Eliade, Patterns..., ed. cit., p. 181). 

100 Pentru o motivare originală a opoziţiei Dedal-Talos, pierind 
de la opoziţia dintre tipurile de unelte şi instrumente inventate de 
unul şi, respectiv, de celălalt, vezi Manuela Tecuşan, Circle and Line 
as Patterns in Greek Presocratic Thought, în „Studii clasice", XXIII, 
Bucureşti, 1985, p. 13—20 (vezi p. 15). 

101 I. Barnea — Reprezentarea labirintului pe monumentele ru¬ 
pestre de la Basarabi, în „S.C.I.V.", an XIV, I, 1963, p. 191. 

102 Pentru Calea laptelui, ca fiind „Calea rătăcită", vezi T. Pam- 
file, Cerul şi podoabele lui, după credinţele poporului român, Bucu¬ 
reşti, 1915, p. 188—192. Pentru constelaţia Şarpele sau Calea rătăci¬ 
ţilor, vezi I. Otescu, Credinţele ţăranului român despre cer şi stele, 
Bucureşti, 1907, p. 19. în ornamentaţia ouălor de Paşti, în tradiţia 

populară românească, „Calea rătăcită" este „modelul cel mai răspîn- 
dit, pe tot cuprinsul ţării" (A. Gorovei, Ouăle de Paşti, Bucureşti, 
1937, p. 103). 

103 Marta Weigle, Spiders *nd Spinsters. Women and mytho- 
logy, University of New Mexico Press, 1982. 

104 „La poule qui chante, la fille qui siffle, le gars qui file, 
le coq qui pond" sînt — pentru înţelepciunea populară — situaţii 
care compromit ordinea socială şi echilibrul cosmic (22, p. 67). 

105 Una dintre excepţii este cea formulată de Pliniu cel Bătrîn 
(/st. Nat, VII, 52) : „fusul şi arta de a toarce lina" ar fi fost inven¬ 
tate de un erou legendar, Closter, şi nu de o eroină. Evident, nu este 
decît o excepţie care confirmă regula, căci Closter este fiul ţesătoa¬ 
rei legendare Arachne. 

106 Walter F. Otto, Dionysos, Le Mythe et le Culte (ediţia origi¬ 
nală, 1933, în germană), Mercure de France, Paris, 1969, p. 192. 

107 Intr-o versiune caucaziană (abhazâ) a mitului prometeic, 
eroul cu puteri supranaturale (Aram-Xut’u) este legat cu un singur 
şi simplu fir, de către Dumnezeu : «„Am să te înfăşor cu un fir, ia 
să vedem dacă-1 rupi !“. „Cum să nu", îi x'ăspunse Aram-Xut'u. A- 
tunci Dumnezeu îl înconjură cu un fir, făcu semnul crucii şi firul 
se preschimbă într-un lanţ.» (apud Georges Charachidze, Prometeu 
sau Caucazul, Ed. Meridiane, 1988, p. 123). Similar se întîmplă lucru¬ 
rile în legendele populare româneşti referitoare la ferecarea Diavo¬ 
lului : «Dumnezeu, cum îl văzu aşezat, zise „amin" şi deodată Necura¬ 
tul s-a văzut legat cu trei lanţuri de fier groase şi încătuşate de nu 
se mai putea mişca [...] Şi de atunci stă diavolul înlănţuit şi ferecat 
ca de o stîncă de piatră !» (53, p. 18). în legenda caucaziană nu este 
vorba atît de „echivalenţa simbolică dintre fir şi lanţ", cum crede 
G. Carachidze, cît de relevarea naturii magice a actului legării. Firul 
şi lanţul au doar rostul de a „vizualiza" un act de „legare" magică, 
produsă de un gest magic (semnul crucii) şi, respectiv, de un cuvînt 
magic (amin). Vezi şi nota 95. 

108 Ciobanul din colindă este, în aceste cazuri, un erou civili¬ 
zator şi întemeietor, de tipul Sf. Hilaire, de exemplu, care, conform 
unei legende hagiografice din secolul al VI~lea e.n., a alungat bala¬ 
urii din insula Gallinaria, „sporind astfel pămîntul oamenilor, căci 
omul a venit şi s-a aşezat pe pămîntul fiarei" (V. Fortunatus, Vita 
Sandi Hilarii, cf. 34, II, p. 44—45). 

109 Aurelian Sîrbu — Florile-s dalbe, Texte ceremoniale din 
Hunedoara, culese de ..., în „Folclor literar", voi. V, Timişoara, 1983, 
p. 265 ş.u. 

110 Pentru descrierea celor două supraputeri (cetatea arhaică A- 
tena şi utopicul regat al atlanţilor) şi a confruntării dintre ele, vezi 

Platon, Timaios, 17—27 ; în „Viaţa Românească", nr. 12/1987, p. 53— 
59, în traducerea lui Cătălin Partenie şi comentariul acestuia. Cetatea 
ideală între utopie şi mit, la p. 50—52. 

111 Pentru o discuţie vizînd semnificaţia morţii regelui Egeu, 
vezi H. Jeanmaire, Couroi et Couretes. Essai sur Veducation spartiate 
et sur Ies rites d'adolescencc dcms l’anliquite hellenique, Biblio- 
theque Universsitaire, Lillc, 1939, p. 363 ş.u. 

112 într-un basm românesc, prinţesa — victimă a balaurului de 
la fîntînă — îl ajută pe erou, dar într-un mod insolit : eroul stră¬ 
punge balaurul nu cu săgeata, ci cu un ac de păr, luat din capul fe¬ 
tei (vezi funcţia de „legare" a acului de păr, agrafei etc., care strîng 
la un loc, leagă părul). Finalul este cel clasic : dat fiind că a răpus 
balaurul, eroul se căsătoreşte cu prinţesa, iar împăratul îi cedează 
tronul (P. Ispirescu, Copiii văduvului...). 

113 Imaginea înfrînării şi încălecării unui bou este, stricto sensu, 
absurdă, nerealistă. Pentru latini (la poetul Horatius, de exemplu) 
proverbul „Bovi clitellas imponere" (a pune şaua pe un bou) era 
folosit cu sensul „a cere ceva imposibil". Din punct de vedere mitic 
însă imaginea e plină de sens : a „lega", a înfrîna, a îmblînzi, a do¬ 
mina daimonul respeciv. Nu numai în colinde şi în credinţe apare, 
aşa cum am văzut, acest topos, ci şi în folclorul copiilor, unde re¬ 
găsim imaginea încălecării unui demon bovimorf, Murga (personifi¬ 
care a norilor), în vederea domolirii furtunii (Vezi A. Oişteanu, Murga 
— o fiinţă mitologică, în „Vatra", nr. 9/1986 şi nr. 10/1986 şi A. Oiş¬ 
teanu, Reminiscenţe mitico-rituale în folclorul copiilor, în „Folclor 
literar", voi. VII, Timişoara, 1988, p. 51—80). 2ntr-o colindă de vînare 
a leului (un „leu" bovimorf, căci are coarne), eroul învinge, pune 
„zgardă" (frîu) şi încalecă pe leu : „Cum l-adusă, / jos mi-1 pusă / 
Zgarda-n cap că i-o ţîpară / Şi frumos 1-încălecară", iar în final ju¬ 
nele este slăvit de oameni pentru „C-aduce (în tîrg) leu-nzgărdat / 
'nzgărdat, nevătămat / Cum e bun de-ncălecat" (109, p. 279—281). 

114 Balada populară germană, Ed. Minerva, Bucureşti, 1979, p. 85. 

115 Florian Dudaş — Manuscrisele româneşti medievale din Cri- 
şana, Ed. Facla, Timişoara, 1986, p. 126 şi Florian Dudaş — Manuscri¬ 
sele româneşti din bisericile Bihorului, II, Oradea, 1986, p. 66. 

116 într-o legendă bănăţeană, „la o fîntînă, balaurul mănîncă 
în fiecare zi un chip de fată mare, după ce o iubeşte" (cf. Cristea 
Sandu Timoc, Cîntece bătrîneşli şi doine, Ed. pentru Literatură, 
Bucureşti, 1967, p. 482), iar într-un basm rusesc, „Zmeul a apucat-o 
pe fata de împărat şi a tîrît-o în bîrlogul lui, dar de mîncat n-a mîn- 
cat-o ; tare frumoasă era, aşa că a luat-o de nevastă“ (cf. V. I. Pvopp, 
Rădăcinile istorice ale basmului fantastic, Bucureşti, 1973, p. 315). 


309 



117 Vezi Ivan Evseev — Simboluri folclorice. Lirica, de drago,;c 
şi ceremonialul de nuntă, Ed. Facla, Timişoara, 1987, p. 149—1.10, 
clin care mai spicuim următoarele : „l,a vechii romani, mireasa era 
încinsă cu un brîu de lină la care se făcea un nocl, (aşa-zisul nod 
herculean) si pe care mirele il desfăcea în patul nupţial. în obiceiu¬ 
rile de nuntă româneşti, dezlegarea brîului a fost adesea înlocuită prin 
gestul ritual al dăruirii brîului: mirele primea din partea jmri.se, 
un «brîuleţ» ţesut de ea [...]. Prin această substituire însă nu «-a 
pierdut semnificaţia ancestrală a brîului simbolic. Dezlegarea bri >- 
lui nupţial sau înstrăinarea lui marcau decizia fetei de a accepta 
o nouă stare existenţială si de a renunţa la regimul do castitate. C i- 
vîntul românesc a se dezbăra [...] trebuie să fie înrudit cu a se dez¬ 
batem, însemnînd iniţial gestul respectiv cu întreaga sa gama de 
valori morale şi psihologice. Dacă în limba română verbul a evoluai 
spre sensul «a scăpa de la anumite oprelişti externe sau interne»', 
corespondentul său în rusă rapojasat’sja (mareînd prin structura in¬ 
ternă acelaşi gest ritual) a căpătat o semnificaţie negativă, -a-şi da 
frîu liber», «a sfida normele morale»" (idem, p. 150). 

Obiceiul roman al dezlegării brîului miresei în noaptea nunţii 
este consemnat de Paulus (ap. Fest, 63, 18M, s.v. cingillo ; cf. R. F<-r- 
werda, Le Sc.rpent, Ic Noeud d’Hercule et le Caduc.ce d’Hernie.:-. Sur 
un passage orphique chez Athenagore, în „Numen" voi. XX, lase. 
2, Leiden, august 1973, p. 104—105). Pentru obiceiul românesc, vizi 
118, p. 78 şi Sim. FI. Marian, Nunta la români, 1890, p. 261. 

118 Teodor T. Burada — Opere, voi. III, Ed. Muzicală, Bucu¬ 
reşti, 1978. 

119 Vezi Teodora Voinescu — Radu Zugravu, Ed. Meridiane, 
Bucureşti, 1978, pl. 10 ; vezi şi idem, pl. 25 — un desen în peniţă cu 
acelaşi subiect. 

120 Constantin Prut — Fantasticul în arta populară românească, 
Ed. Meridiane, Bucureşti, 1972, vezi planşe. 

121 Iată doar eîteva exemple iconografice : o miniatură engleză 
din secolul al XV-lea (41, p. de titlu), o pictură realizată de Uceeilo. 
cca 1456 (57, pl. 50), o miniatură etiopiană din secolul al XVIÎ-ilea 
(41, p. 54), o icoană bulgărească din 1667 (42, p. 135), două icoane 
ruseşti din secolele XV—XVI (43, fig. 21 şi 23) etc. 

122 Vezi, de exemplu, pictura Sf. Gheorghe omorînd balaurul 
a pictorului ceh Josef Mânes (1820—1870). 

123 Edgar Papu — Ipostaze zguduitoare în manierism (II), în 
„R.I.T.L.", nr. 2—3/1986, p. 94. 

124 Paul Faure — Fonctions des Cavernes Cretoises, Ed. E. de 
Boccard, Paris, 1964. 

125. Stanislas Klossowski de Rola, Alchemy. The Secret Art, Avon 
Books, New York, 1973. 



INDEX TEMATIC 


A 

Abaris 180—182, 200 
Abracadabra 233 
Adam 86, 229, 233, 303 
Adapa 88, 175 
Ahelaos 298 
Ahriman 28, 37—39, 50 
Alah 176 
Alchimie 291, 302 
Alexandru cel Mare 195—196, 
273 

Alun 82, 125—127, 131, 193, 203— 
204 

Amfion 92—93 

Amirani (Aram-Xut'u) 71, 308 
Amortirea/paralizarea demonului 
37, 39, 49—51, 305 
Amuletă, vezi Talisman 
Androgeu 284 

Androginie 262, 285—286, 291, 

306 

Andromeda 176, 286—287 
Animale psihopompe 151 
An Nou 17—24, 36, 39—40, 124 
Anşar 42 

Antofită 19, 41, 43, 52 
Antropogonie 30, 46, 64, 175 
Anu 42, 175 


Apele primordiale 30—31, 41, 59, 

70, 72, 87, 123—124, 184, 202— 

203, 262, 289 

Apollo 180—182, 200, 275, 282 

Apophis 254 

Apsu 26, 49, 68, 70, 113 

Arachne 271, 308 

Arbore 

— antropogonie 103, 123 

— blestema t/binecuvîntat 127‘, 
130, 146—153, 160, 165 

— consacrat 73, 82, 84—98 pas- 
sim, 102—103, 111—112, 121, 
125—129 

— consubstanţial cu omul 142— 
144 

— cosmic 16, 18, 19—20, 87— 
91, 95, 111, 121—125, 129— 
130, 133—136, 144, 159 

— cosmogonic 103—104, 122— 
124, 202—203 

— al cunoaşterii 118, 229 

— funerar 132—144, 158 

— de iniţiere 125—127 

— interogat de erou 146—153, 
160 

— de înfrăţire 126—127 

— de investire (a noului con¬ 
ducător) 125—130 

— de judecată 126—130, 164 

— lăcaş al zeului/demonului 

81—82, 87—88, 123—124, 

129—130, 151, 160, 164 

— magico-apotropaic 130—132, 
159 

— de naştere 142 

— ele nuntii 142, 144 

— ele pomană 135—136, 142 

— psihopomp 88, 145—153 

— de sacrificare (a vechiului 
conducător) 128—129, 139 

— sacru 86—88, 112, 116, 119, 
121—122, 126—130, 160 

— de spovedanie 126 

— suplicaloriu 126—127 

— crescut din trupul detunatu¬ 
lui 137—138, 158 (n. 57) 

— trăznit 89, 127, 160 

— al vieţii 87, 151 

Arcă (luntre, corabie) 63—118 

passim, 121, 130 
Argea 69—70 
Argo 69, 85, 109, 117 
Argonauţi 50, 180, 201 
Ariadna (şl firul Ariadnei) 190, 
260—310 passim 
Arici 267 
Aristeas 182 

Arme/mijloace magice 50—51, 73, 
80, 189—190, 202—205, 263, 271, 
273—310 passim 

Arme/mijloace războinice 19—51, 
65—67, 73, 86, 190, 202—205, 263, 
271, 273—310 passim 
Arme/unelte consacrate 65—67, 86, 
88, 91, 103—105, 167, 203, 223— 
224, 273—300 passim 
Artemis 177, 178, 200—201, 255 
Ar[ar, vezi Paltin 
Arvun 124—125 
Asmodeu 236, 280 
Aspidă 96, 281 
Astarteea (Asherah) 243 


Asterios 264 

Atena (Minerva) 85—86, 102, 111, 
271, 274 
Atis 96 

Atlantida 283, 308 
Axis muncii 70, 9,5, 103, 124, i3C< 
161 


B 

Baal 175, 186 

Baal-Hadad 42, 49, 190, 253 
Balaur (şarpe) 15, 16, 28—30, 40— 
46, 49—50, 53, 59, 61, 87—88, 
102, 129, 150, 173—175, 231, 254, 
263, 279, 286—309 passim 

— al furtunii/acvatic 44, 66—67, 
173—177, 180, 184—212, pas¬ 
sim, 231, 236, 288—289, 302 

— hipocefal 179, 197—199, 255 

— iauromorf 298, 306 

— încolăcit 43, 185, 203, 254, 
263, 297—298, 304 

Basilisc 96 
Belerophon 193 

Bel-Marduk 15, 42, 50, 70, 113, 
185, 229, 254, 262, 266, 273, 305 
Bcndis 178, 199—201, 255 
Beowulf 43 

Bogomili 16, 59, 108, 148, 158— 
159 

Boreas 180—181, 251 
Bou(r) 26, 120, 145, 269, 276, 278, 
282, 288—291, 304—305, 309 v. 
Taur 

Brad 18, 26, 82, 85, 111, 119, 122, 
124, 126—127, 133, 138, 143— 
145, 149, 151, 153—154, 157— 

158, 165, 277 
Brahma 229, 307 
Brain 299 

Brîncoveanu (baladă) 139, 165 


312 



Brîu/centură 52, 144, 190, 193, 

254, 266—267, 277, 288, 292— 
297, 310 
Broască 71 
Bufniţă 179 

C 

•Cadmos 298 

■Cal năzdrăvan 48, 176, 199—200, 
262 

Calea spre dreapta/stînga în lu¬ 
mea de dincolo 133—134, 151— 
152 

Calea rătăcită 264, 307 
Calipso 86 
Callicanţari 18 

Capul balaurului (fiarei), ca tro¬ 
feu 279, 281—282, 284—285, 288 
Carnaval 23 
Cartea 

— magică 178, 243—244, 

— sacră (a lumii) 183, 228—231 
— Iui Solomon 238—243 

— solomonarului 167, 189, 202, 
211—212, 228—244 passim 

— vieţii (ursitei) 230, 257, (n. 
179) 

Casă (locuinţă) 12, 20, 68—70, 

73—74, 77, 85—86, 98, 102—103, 
106, 111, 114—115, 131—132, 

157. 282, 289 

— talpa (temelia) casei 84—85, 
91, 97, 102—103, 115 

Castitate 168—170, 190—191, 193, 
295, 310 

Călători prin nori (văzduh, cer) 
170—183, 190, 201, 220, 222, 227, 
237, 253 (n. 148, n. 153), 257 (n. 
173), 268—269 

— călare pe balauri (pe alte 

fiinţe) 170, 173—177, 179, 

183, 186, 189—191, 197—199, 


202—203, 209, 212, 229, 253 
(n. 151), 255 (n. 163), 289 

— în car tras de balauri (de 
alte fiinţe) 48, 175—178, 183, 
190, 199—200, 210, 259, 286 

Călăuză în labirint 260—310 pas¬ 
sim 

Câlăir.'ă în lumea de dincolo 89, 
150 -153, 165 
Călin 73, 96 
Căluşari 257 

Căsătorie erou-eroină salvată 34, 
1)7, 191, 286, 295, 305, 309 
Centrul 

— apei 87, 124, 136, 202 

— cetăţii 276, 283, 294, 299 

— construcţiei 85- 86, 08, 94, 

103 

— lumii 20, 70, 88—89, 95, 102, 
123—124, 257, 264, 260 

— satului, vezi Vatra satului 
Cerul aproape de pămînt 20, 46— 

47, 54 

Cerb 129, 257, 276, 288, 290 
Cerber 50, 274, 280 
Chiparos 152 

Cirrumambulaţiune rituală 192—- 
193, 273, 278—279 
Ciubăr Vodă 237—238, 240 
Coloana cerului 82, 85, 1)6, 137, 
144 

Coniunctio oppositorum 291 

Cora 197 

Cori) 71, 91, 182 

Cosmorrator 15, 32, 72, 229—230, 
267 

Cosmogonic 12, 15, 18, 23, 30—32, 
39—40, 44, 46—48, 53—54, 59, 

66, 70—71, 73, 80—81, 90—93, 
96, 103—104, 122—124, 186, 202, 
205. 230, 254, 262—264, 266, 

278, 285, 299 

Cosmos 12, 13, 17—18, 25, 30, 34, 
44, 53—54, 70, 73, 81, 86, 90, 

93, 114, 117, 123, 144, 266, 277, 
307 

Cosmos şi Haos 12, 15, 39—10, 44, 
HO— i 81, 03, 105, 205, 260—267, 
27,3, 281, 290, 299 
Crăciun 17—20, 36, 40, 53, 61, 

123 

-- bătrînul Crăciun 19—20, 35, 
230 

Creştinism popular 14, 63, 214 
Cruce 67, 83, 102, 109, 118, 137, 
140, 143, 308, vezi şi Lemnul 
crucii 

Cuc 60, 91, 109 


D 

Daimon silvestru (al vegeta(iei) 
91, 97, 99, 110, 116, 151, 279 
Dan iii Sihastrul 94, 98, 101, 121 
Decapitare 50, 53, 83, 128, 139, 
177 

— a balaurului (fiarei) 204, 254, 
279, 281—282, 284, 288 

Deceneu 101, 181 
Dedal 261—272 passim, 279 
Demetra (Ceres) 86, 111 —112, 178, 
259 

Demonofobia 38, 41—46, 60, 263 
Dendromitologie 12, 72—105 pas¬ 
sim, 116, 119—165 passim 
Derzelates (Derzales) 199 
Dcscensus ad inferos 27, 49, 89, 
91—92, 150, 274, vezi şi Kata- 
basis/anabasis 

Deschiderea cerurilor 19, 211 
Descîntece (cuvinte magice) 25, 
49—50, 52, 54, 91—93, 97, 112, 
131, 175—177, 180—181, 204, 

211—212, 222, 231—244 passim, 
258, 273, 279—281, 290, 306—308 
Desfrîul 

— ritual 18—19, 21—24, 36, 59 


— zeilor 21, 24—25, 59 
Deucalion 72, 83 
Deus otiosus 31, 46—49, 59 
Diana 200—201, 257 
Drac (demon) 15—310 passim 
Duh de mare 43, 202—203, 288 
Dyaus 185 

E 

Ea 49, 68, 70, 175 
Edificarea (construcţiei, cosmosu¬ 
lui) pe cale magică 73—76, 80— 
81, 84, 88, 90—93, 112—113 
Egeu 261, 272, 284, 300, 309 
Eliah 64, 175—176 
Empedocle 181 —182 
Eneea 50 
Enki 30 

Enkidu 89, 91, 281 
Enlil 42, 229 
Enoh 111—112 
Eolus 177 
Epaminonda 92 

Epuizarea zeului demiurg 30—32 
Erebos 33 

Erou civilizator 259, 278, 308 
Erou autentic/fals 27—29, 34, 44, 
58—59, 110 
Erysichton 112 
Europa 289 
Eva 229, 303 
Exorcism 218, 239—240 
Expunerea cadavrului (supratera- 
nă, la înălţime, în copac) 137— 
144, 163—164 

Expunerea pruncului (pe apă) 71— 
72, 107 (n. 28), 114 

F 

Fag 126, 133, 143—144 
Fahrende schiiler 206 

FaUi sălbatică 130, 1G1 
Fausl si Mcfislofcl 211 
Fărtat/Nefărtat 115, 185, 263—264 
Fecioara legîncl balaurul (demo¬ 
nul, monstrul) 191—192, 285— 
300 passim 310 (n. 121) 

Fecioara, victimă a balaurului (de¬ 
monului, monstrului) 285—300 
passim, ,309 
Feririi 273, 291 

Fier (apotropaic, dcscîntat) 17, 
61—67, 97, 105, 167, 203, 237 
Fir 265-- -206, 269, 272—273, 280, 
299, 308, vezi Legături, Ariad- 
u a 

Fi alina 127, 133-134, 136, 151, 

252, 309 

Fluier (bucium) 93, 130, MO, 143— 
141, 158, 159 (ii, 69) 

Fra-.in 37 

Frale-^ira 277, 280, 286 287, 290- - 

29 \ 

Friu magic 167, 177, 179, 11)9, 191, 

1'37—199, 202—201, 210, 277, 

309, vesti Legarea... 

Furarea (ascunderea, înghiţirea) 
a-dreior 15—62 passim, 178, 189, 
237 

Furtuna 12, 41, 48—49, 66—67, 

145, 170, 183, 186—189, 190, 

193, 203—204, 222—224, 232, 


G 

Galcrius 193—196 , 255 
Grabarcijns dijak (Garabanclâs 
diăii) 167, 199, 207, 210—211, 

225—228 
Genius loci 115 
Geboleizis 185 

Ghem 190, 263, 265, 267—268, 

272, 298—299 


Ghilgaineş 26, 27, 45, 87—91, 109, 
281—282, 298 
Gh'llo 147—148, 223, 232 
Gîsca de aur 97, 99, 110 
Glugă 139—140, 143 
Glykon 298 

Goni lor do nori 66—67, 208, 217, 

221— 224, 250 (n. 113) 

Gordius 273—274 
Gorgona 96, 102 
Gorun 143, 163 

Greşeală rituală 35, 89, 94—99, 
113 

Grindină 41, 66—67, 180, 186— 

187, 190, 193, 204, 208—209, 211, 

222— 229, 225, 252, 257 
Grindinai' 224, 226 

Gruia (lui Novac) 42, 279, 28 !— 
285 


II 

Hades 152, 165 
Haiduc (ie) 127 -128, 163 
Haos 12, 23—24, 20, 30, 32—34, 
39, 41, 44, 53, 06, 70, 86, 93, 
102, 105, 124, 144—145, 178, 184, 
230, 254, 260—260, 272, 277— 
278, 285, 299, 301 
Harap Alb 50 
Hecate 177, 197, 200, 255 
Hellcnus 83 
Hera 135, 179 

Heracles 274, 280, 282, 284, 286— 
287, 292, 298 
Hesiona 286—287 
Hesychasma 101 

Hipcrboreeni 178, 180—182, 200— 
201 

Homo iestus 58 
Horus 71 

Hotar 120, 124—126, 163, 193, 252 
Huapa 87 

Huluppu 87—88, 109 
Huwawa 45, 281, 298 
Hypnos 33 


I 

Iad (infern) 27, 40, 46, 51, 53, 89, 
91, 150, 152, 165, 178, 216— 

217, 257 

Iahve 31, 67, 104—105, 176, 190, 
213, 245, 302 

lasou 50, 177, 190, 281, 284, 286, 

298 

Icar 268—270 
Iele 201 

lozechia 239, 241—243 
Ifigenia 177 
llluvanka 15 

Imago muncii 34, 70, 88, 91, 93, 
95, 113, 123 
Imbricitor 210 
Imitalio clei 19, 36 
Inanna (Iştar) 87, 111 
Indra 15, 26, 43, 49, 53—54, 185, 
190, 205, 252, 273 

lnelul/pecetea lui Solomon 86, 
23 4, 236—241, 258—259 
Iniţiere 27, 89, 109, 125—126, 166— 
167, 179, 183—184, 211, 220, 228, 
235, 243—244, 272, 276, 291, 300, 
305 

Insula 70, 124, 130, 160, 182, 283, 

299 

Io van Iorgovan 129, 161, 279, 282, 
286—287, 304 
Ispas 131—132, 161 
Isus 13, 35—36, 40, 52, 68, 76, 92, 
112—113, 118, 123—124, 129, 

133—134, 148—149, 165, 233, 292 
Iuda 16, 17, 18, 24—26, 28—29, 32, 
37, 40—41, 46, 48, 51—53, 62— 
64 


I 

încălcarea interdicţiilor 229—230 
Infăşarea / învelirea cadavrului 
138—143 

înfruntarea erou-balaur (demon, 
monstru) 16, 28, 40, 42—43, 50— 
52, 58, 63, 66, 81—82, 86—88, 
175—176, 186, 189, 197,. 202— 
205, 240, 261—300 passim 
înfruntarea zeu-balaur (demon, 
monstru) 15, 26, 31, 37—46, 48— 
54, 59, 63, 66, 81, 108, 175, 185— 
186, 139—191, 229, 254, 263 
îngeri 19, 21, 51, 73, 133—134, 

176, 228, 237 

îngeri căzuţi 16, 111—112, 230 
învăţarea graiurilor animalelor 19, 
183, 211 

Investire regală 97, 125—129, 

283—285, 299—300 
învierea defunctului 137—-144 


J 

Jidovi 64, 111, 188, 244 
Judecata de apoi 216—217, 256 
Jugastru, vezi Paltin 
Jupiter 103, 178 

Jupuirea/împăierea eroului 123, 
139, 165 

Jupuirea fiarei 278 

K 

Kapnobcites 166, 168—174, 190 
Katcibasis/armbtsis 274, 277, 287» 
vezi şi Descensus aci inferos 
Kingu 50, 96 
Kogaionon 195 
Kosingas 134, 179 
Ktistai 101, 168, 172 
Kybele 158 

L 

Labirint 100, 134, 150, 152, 164, 
175, 190, 233, 260—310 passim 
Labirint silvestru/vegelal 34, 270— 
281, 298 
Latona 200 
Leagăn 

— agăţat în paltin i24, 137—- 
139, 141, 160 

— între coarne 288, 289 

— din lemn de paltin 123—124, 
137—138, 164 

— ca sicriu 138—139, 162 (n. 
116), 163 

Legarea balaurului (demonului, 
monstrului) 16, 37, 39, 49—52, 
93, 115, 176—177, 136, 189—193, 
198, 203—204, 213, 220, 261, 

266, 272—300 passim, 302, 306, 
309 

Legarea magică a balaurului (de¬ 
monului, monstrului) 34, 93, 

MYTHO-SYMBOLIC MOTIFS AND MEANINGS 
in Romanian Tradiţional Culture 

Abstract 


When trying to reconstitute a pre- and proto-Romanian rnythology 
one is confronted with a number of hardly surmontable difficulties 
such as the lack of autoclitonous written sources or the loss of cer tain 
books — containing certai n or probable references to the Geto-Dacian 
and Daco-Roman mythologies — written by Greek or Roman authors 
(Poseidonios, Kriton, Appianos, Arrianus and others). In addition, the 
Information concerning the Geto-Dacians, supplicd by ancient authors, 
is comparatively poor, sometimes ambiguous or contradiclory, being 
often gathered at second or third hand. 

The situation takes a turn for tlie worse when trying to reconsti¬ 
tute the mythic beliefs and the ritual practices of the Geto-Dacians as 
all these — being secrete — eould hardly be known and mostly by 
fragments, by foreigners. On the other hand, the foreign authors — 
unable to grasp the true signifieance of some specific beliefs and rites, 
different from their myto-religious mentality — would either refrain 
from relating them or they would „eram", them inore or less forcibly 
within the coordinates of the ir own mentality. 

In point of fact these are far from being the only difficulties ; 
nevertheless, it would be absurd and equally inefficient to keep de- 
ploring the situation. An interdiseiplinary and pluridisciplinary ap- 
proach to the problem will most likely break this deadlock. The infor- 
raation (as much as it is available) incorporated by the ancient sources 
(accurately translated and intorpreted) may be joined with the data 
provided by archaeolog ists, anthropologists, liistorians, linguists, pa- 
leoethnologists, etc. 

A praetically inexhaustible source of Information concerning the 
Romanian rnythology is provided by the folkloric manifestations and 
texts, even if they were systematically collected and recorded only at 
mid-nineteenth century. 


323 



The relation between the Romanian. folk mythology, on the one 
hand, and the pre- and proto-Romanian mythology, on the other hand, 
seerns to be the most delicate problem facing the researcher who un- 
dertakes a diachronic approach of the cultural phenomena and of the 
autochtonous folk mentality. The point in question is a lucid and 
necurate „measurement“ of the contribution — quantitative and quali- 
tative — made by the archaic mythological structures and motifs to 
the complex cultural phenomenon of the Romanian mythology The 
maximal position assumed by some rescarchers is highly spectacular 
and enticing but not less exagerated (noxious at times) than the minimal 
one, adopted by others. Most often, in both cases, the problem is the 
subjective implication of the researcher (as a matter of fact one cannot 
expert a zero lavei of subjectivity) which we do not consider to be 
negative in itself but only through certain forms of manifestation 
(unreliability, thesism, Thracomania, protochronism at all costs, etc.). 
Folk cui ture — born and enduring for thousands of years on the terri- 
tory between the Carpathians and the Danube — is endowed witli 
pleniy of authentic merits so that it is in no need of false „prothetic 
appliances", evenmade of gold. The truth of the matter is that one 
of the main indicators teslifying the vigour, the lack of complexes 
and the maturity of a civilization (the Romanian contemporary civi- 
lization is a case in point) is the eourage of contemplating with 
objectivity ils own historical and cultural evolution, unsparingly and 
without decorative adornments. It goes without saying that the main 
sources of reconstituting the Romanian mythology are the folk texts 
and manifestations, cultural phenomena characterized by anonimity 
and o rality. From the researcher’s standpoint the disadvantage presen- 
ted by a tradiţional culture, an oral one to a high degree (scarcity of 
wnlten sources) is fully compensated by an essential advantage : the 
perpetuation in vivid forms of certain ancient mythic beliefs and ritual 
practices. These cultural data have been transmitted — under hardly 
chunged forms — „by word of mouth", from generation to generation 
in a vivid state, as elements still working for an almost contemporary 
mentality and not as fossilized relics or as dead riiuseum exhibits. 

Considering the existing cvidence and the great number of ar- 
guments resorted to by the researchers in the field of the Romanian 
(paieo)ethnology (to which those invoked by historians, archaeologists, 
linguists, anthropologists should be added) casting doubt upon the 
conti.auity of the Carpathian-Danubian population can only be accoun- 
teu for by ignoranre or by iU-intentioned action. For a folk culture 
transmitted orally from generation to generation, based exclusively 
on collective memory, a single hiatus covering one generation would 
have been necessary and sufficient for all the cultural coordinates and 

the force lines — defining and structuring this culture — to be annihi- 
lated. On tlie other hand, the similarity/identity of the mythico-ritual 
struclures, scenarios and motifs and finally of the mythic mentaîity 
aii over the Romanian spart' Jeaves no room for donbt with rog ard 
to their belonging to the same elimin eommunity. The features confi- 
gurating an ethnic imit in spare and ti ine are not mainly of an anthro- 
po-bioiogical nalure but of an anthropo-cuJtural nature : aspeets of 
civilization and cuiluiv among which, besides the language one should 
consider in the first place the mythic mentaîity, the traditions, the 
eustoms, etc., generated, adopted — perpetuated in one word — by 
the respective etlinic colleetiviu. Tot be sure, we are going to avoid 
equaliy the trap of asserting the „freezing ' 1 or „purity" of the Romanian 
mythology. fn point of fact to the contemporary researcher it appears 
as a „composite being" (to stick to the mythological sphere). To the 
autochtonous mythic structures and scenarios elements of Roman, Ju- 
deo-Christian (through the Byzantine way) and Slavonie mythology 
as wcll as mythical elements of certain migratory Asian peoples were 
added. The result was a vivid and evolutive folk mythology, a peculiar 
cultural syncretic product tvhose layers superposed along the years, 
can hardly be identil'ied today. The problem Îs an extremely complex 
one but by simplifying it and by reducing it to a mathematical modei 
we are ablc to discern — diachronically — the autochtonous mythic 
mentaîity as a function of at least two variables. On the one hand, it 
was subject to a slow (almost imperceptible) evolution, but a con- 
tinous one (due to the natural evolution along the years of the folk 
mentaîity) — let us conventionally caii it „linear evolution 11 and, on 
the other hand, it was subject to an accelerated evolution, but gene- 
rally discontinuous (due to the superposed strata and the cultural 
pressures excerted by various exogenous traditions) — let us caii it 
„evolution by steps". 

The specificity of the Romanian mythology does not lie oniy in 
the fact that archaic autonomous mythic structures have survived un- 
der folklore-like forms in folk mythology but also in the way the mythic 
exogenous scenarios and motifs were assimilated. The curve of the 
„evolution by steps“ was thus much flattened (rendered linear), in the 
first place, because only those mythic motifs had been assimilated 
which did not glaringly contradict the main coordinates and principles 
of its own mythic metality and, secondly, because the mythic motifs 
taken over had not been servilely imitated but adopted (by resorting 
to eliminations, addings, changes of meaning or merely of focus) in 
keeping with the same autochtonous mythic mentaîity. Thus we are 
entitled to speak about the phenomenon of adoptation by option and 
adaptation. This accounts for the fact that a mythic motif or scenario 


325 



obviously „imported" remains, nevertheless, most oflen, distinctive also 
for the Romani an mythic mentality not only for the mentality which 
generaled and „exported" it. Under such circumstances the researcher 
is not mereiy obliged to acknowledge the taking over but also to be 
able to answer such cjuestions as why it was adopted, and in what 
specific way the respective mythic motif or scenario has been adapted. 

As mentioned above, not only to keep deploring the scarcity of 
written sources concern ing the autochtonous paleomythology is absurd 
and inefficient but also to keep congratulating ourselves for the wealth 
of mythic information inherent to the folkloric creations. This huge 
cultural matter (gathered, treasured up, typologized and circulated by 
the folkiorists) is mereiy raw material for the researcher of folk my- 
thology. His approach will be one of cultural archaeology — not only 
useful but absolutely compulsory — approach which implies the follow- 
ing stages : the intuition of the place that should be „excavated", the 
„digging up“ of certain relics convered by alluvial deposits, their inter- 
pretation by correclly decoding the symbols and meanings, the removal 
of the superposed efements (when ?, how ?, why ?) and the adding of 
those that have disappeared (when ?, how ?, why?), the reconstituion by 
extrapolation, starting l'rom a few fragments, of a whole archaic my¬ 
thic phenomenon, the grounding of the origin and evoiution of the 
respective socio-cultural phenomenon, its rcference to the universal 
mythic phenomenon, and so on. 

As far as the mythologies of certain European ethnic communi- 
ties are concerned — which were drawn up in the antia,uity (the 
Greek and the Roman), in the Middle Ages (the Scandinavian and the 
German) or in the modern age (the Finnish) as a rule an effort of 
„deliteraturization" is required, in view of finding out the original 
mythic motifs and structures. In principie, the researcher who ven- 
tures to reconstituie the Romanian mythology is faced with a difficulty 
somehow antagonistic : the gathering up of all the mythic motifs and 
their joining together in such a way as to result a unitary and 
coherent „scenario". A fundamental problem, debatable nowadays, is 
whether we can speak about a Romanian mythology proper or rather 
aWout a number (very great, it is true) of mythic themes and motifs. 
The second solution is by far more comforlable and, at first sight, it 
seems to be obvious. This is the reason whv along the years many 
scholars chose either an all-embracing but mythographic, descriptive 
approach of the Romanian mythology or an ethno-mythologic ap¬ 
proach. deep-going but rather parţial (at the level of a mythic motif or 
theme). In both cases, as a rule, the problems of the „mythic voca¬ 
bular}" were over-solicited to the detriment of those of „mythic 
grammar". It goes without saying that the knowlwdge of the words 

T .vhich consUlute a language is indispensable but also not sufficient 
for the actual knowledge o£ the respective language. The ciuestion 
aristts what are the law.s giving birth to certain mytliologems under 
specific l'orms and what are the rules according to which they articu¬ 
late themselves in view of generating a coherent mythic language. In 
other vvords, what generates and unites mythico-ritual manifestations 
so (apparently) diverse and so (apparently) distinctive as the cosmogo¬ 
nic legcnds, the beliefs and rituais of founding a living space, the 
magical practices of driving away epidemic diseases, storms, eclipses, 
etc., the attributing of mytho-symbolic values to plants and animals, 
the belief in so many fabuloiis beings, the (u)topographiy of 
■the other ivorld, the beliefs and ritual practices connected with birth, 
inarriage, dcath, the rlays of the year (the folk calendar), etc., etc. ? 
To bc sure all the.se actually compo.se a folk mythology but — what 
matters even more — they are generated and governed by a (one and 
the same) mythic mcntality. The mythic mentality consists in a finite 
number of mythic principles (patterns of archetypal thinking) which, 
when applied to an infinity of dilferent situations, generates an in- 
finity of mythic „answers 11 apparently different but fundamentally con¬ 
vergent. The latter might find their place into an organic mythical 
structure — into that unitary and coherent „scenariu" mentioned abo- 
ve — if we only could estabilish the mythic principles which generate 
and govern them. 

Following a centripetal approach — starting from a great number 
of different mythic motifs — we have tried to delimit the coordinates 
of a pattern of archetypal thinking that we have conventionally called 
„Cosmos and Chaos". For tlie mythic mentality Chaos does not disap- 
pear simultaneously with the act of cosmogenesis. Similar to the fact 
that all the elements of the Cosmos are pre-existing — in a virtual 
and latent state — in the very matter of the precosmogonic Chaos, the 
latter survives in the structure itself of the Cosmos. Disease, death, storm, 
drought, ec’ipse, cfarthquake, the invasion of the enemies, etc. are 
perceived as being hypostases of the Chaos which disturb the order 
of the Cosmos. The principie of the Chaos claims its rights and its 
pre-eminence ; it tries to bring the world back to the chaotic, precos¬ 
mogonic state. The Universe (or any microuniverse : the bodv, the 
house, the village, the colectivity, etc.) is seen to be in an 
unsteady equilibrium, always oscillating between the state of Chaos 
and that of Kosmos (that is an ordered universe in the Pitagorean 
meaning of the concept). In the arhaic and tradiţional societies man 
does not behave like a passive spectator to this „cosmic spectacle", he 
takes an active part with mythico-ritual means in the regeneration of 
the worn-out Cosmos and in re-establishing the cosmic order that is 
temporarily (sometimes cyclically) disturbed. 

Having restored this principie of the mythic mentality we have 
applied it — this time by a centrifugal approach — to the various 
Romanian mytho-foikioric creations. We have noticed that most of the 
legends, Christmas carols, ballads, magic spells (through their being 
i'ecited) and ceremonies, rituals, magic gestures (through their being 
practised) ultimately aim at maintaining or re-establishing the 
order of the world. When „read" by mcans of this „iattice" the mythic 
motifs and the ritual practices have proved to be more easily decoda- 
ble, that aspects considered gratuitous by former commentators have 
assumed meaning, or new meanings have come to the fore. Moreover, 
we have become aware of the fact that mythico-ritual texts and mani- 
festations, dealt with as being distinct, are in fact only formally dif- 
ferent hypostases of the same archetipal mythic equation. 

The question arises if the principie „Cosmos and Chaos" is speci¬ 
fic for the autochtonous mythic mentality, and, if so, to what extent. 
in our opinion we do not consider that we may believe it to be 
specific strictiy speaking. It is rather an archaic and universal pattern 
of mythic thought. It is specific for the autochtonous mythic menta- 
iity only to the extent to which it manifested itself under specific 
forms, not seldom original ones. We can also consider it as being 
specific to the extent to which its action is not attested only synchro- 
nically, over the whole horizontal area of the Carpatho-Danubian, space, 
but also diachronically, on the vertical course of time, covering the 
historical and arhaeological evidence thousands of years old as well 
as the almost contemporary folkloric and mythic creations. On the 
other hand, the principie „Cosmos and Chaos ' 1 does not always work 
alone but in corelation with other mythic principles that, together, 
make up a specific, well shaped autochtonous mythic mentality. Only 
by reconstituing this mentality we shall be in the position of charting 
this continent so wide, so diverse and with so many blank spots as 
the Romanian mythology appears to be nowadays. 

In this book we do not intend to approach the Romanian mytho¬ 
logy as a whole but — from the above-mentioned perspective — we 
have considered a few mythic themes and motifs which wpre not 
studied at all or little studied or were approached from other points 
of view. We have approached these aspects of the autochtonous my¬ 
thology in a universal context, but we have not resorted to the tools of 
mechanical comparativism (the infantile disease of ethnology), but to 
an orientative reference to other mythologies as well as to a more 
cautious and differentiated use of the „invariant" mythic structures. 
and scenarios. 

Chaptcr I. Mythic Motifs and Meanings in Carols of the Type : 
„The Stealing of the Sun and Moon“. Christmas carols, being texts. 

and productions with a ritual character have, along the centuries, 
been less subject to alterations as compared with the non-rituai i'olk- 
loric texts and productions. This accounts for the fact that the study 
of the carol is highly prolitable. The scenario of the carol of the t.vpe 
„The .Sten ling of the Sun and Moon" contains the following main my- 
thic motifs : God and the saints are making good cheer in heaven ; 
they are drinking, eating, dancing, etc. Their excesses of behaviour 
justify the ritual excesses and the orgiastic manifestations practised 
by man at the renewing of the year and thev also announce the disso- 
lution of order and the setting up of Chaos. Saint Peter — the guar- 
dian of paradise — is seized by an irresistable sieep and Judas (or- 
thodox-Christian hypostasis of the devii) penetrates into the paradise. 
The vigour of God and that of the Demon are in inverse ratio : when 
one is asleep (minimum vigour) the other one is awake and active 
(maximum vigour). Judas steals from the paradise the sun and the 
moon (or some other divine insignia) and he hides them in the hell 
(the regression of the Cosmos in Chaos). Frightened and powerless, 
God (Deus otiosus) asks the saints to destroy Judas, but they are sub¬ 
ject to an irrepresible fright (demonophobia). Only saint Elijah (the 
orthodox-Christian hypostasis of an ancient storm god) attacks the 
demon with lightenings, binds him, takes back the stolen hcavenly 
bodies and finally restores the cosmic order. The analysis underlines 
the signil'icance of the fact that this particular mvthic theme has been 
taken over by the carols — the ritual songs chanted at the renewing 
of the year when the Time, Mature and Cosmos as a whole are being 
renewed. It is a renewal which implies two essential moments : the 
regression in Chaos of the old, weakened Cosmos and the regeneration 
of a new Cosmos, apt to perpetuate existence. Thus, by means of a 
mythical and ritual way, the Cosmos is maintained on the ontological 
spiral ad infinitum. 

Chapter II. The Rovwnian Legend of the Deluqe. Although the 
Romanian folk legedns and beliefs referring to the deluge have follow- 
ed, in principie, the biblical model of the myth, a number of changes 
and insertions can be detected. A few of these new epic elements come 
from the apocryphal texts, others are generated by the autochtonous 
mythic mentality. For instance, in the Romanian legend of the deluge, 
the devii is against Noah’s building his ark. He would destroy during 
the night what Noah builds during the day. Desperate, Noah resorts 
to a magic act. From the wood of the first tree used in building, a 
maple tree, he produces a toaca (a ritual percution instrument used 
only in the orthodox-Cristian divine service). Noah strikes toaca 
(a wooden board) and when hearing these sounds the devii runs away 
and the ark is built by itself. From the symbolic point of view 

ti ie ark floating of the waters of the deluge (that can be assimilated 
with the waters of the primordial Chaos) is a „cosmogonic egg“, a 
bioteque which contains „the sead“ of the future World, of the new, 
post-deluvian Cosmos. Then, it is but natural for the mythic mentality 
that the devii — the principie of the Chaos should oppose the buil- 
ding of the ark. Noah’s magic act is studied in comparison with other 
construction rites practiced by the Romanians and by other populations. 

Chapter III. Romanian Dendromythology — The Maple Tree. In 
this study the main aspects implied by dendromythology (Romanian 
tind world dendromythology) are resumed and debated anew. In order 
to avoid a too general or strictly theoretical tackling of the problem 
our analysis considers only a definite tree : the maple tree. This choice 
is also accounted for by other reasons. Although many researchers of 
the tradiţional culture dealt with various aspects of the Roumanian 
dendromythology, none of them noticed the fact that — besides the 
fir tree, the oak and the apple tree — Romanian folk mentality had 
also conferred important mythic and symbolic attributes to the maple 
tilee. It is true that the apple tree, the oak and espeeially the fir 
tree are given priority of place in the Romanian dendromythology, but 
we have tried to show that within this dendrological „sacred family“ 
the maple tree is also to be found and not as a „poor reiaţive“. By 
analizing folklorie texts, historical and linguistic data, apocryphal le- 
gends, mythic beliefs and ritual practices we have reached the con- 
clusion that in the Carpatho-Danubian space the maple tree was 
considered to be a sacred tree with all its hypostases and its deri- 
vatives : cosmic and cosmogonic tree, dwelling of the god/daimon, tree 
of judgement, tree of initiation, tree of installing (a new leader), tree 
with magic and apotropaic attributes, funerary tree, psychopomp tree, 
etc. 

Chapter IV The Dragon and the Solomonar. The Terms of an 
Archetipal Mythic Equation. In the Romanian folk mythology the Solo¬ 
monar is taken to be a wizard with meteorological powers which are as- 
sumed by him as a result of an initiation accomplished in an underground 
„devii ish school“. By means of magic spells the Solomonar bewitches 
the dragon of the clouds, fastens it with a bridle („magic binding"), 
mounts it and rises to the sky on its back where he starts (or stops) 
the rain, the storm and espeeially the hail storm. In our study the 
Solomonar is seen as a „vanquisher of the dragon", even if his weapons 
are mostlv of a magic nature (the magic speli, the bridle). For the 
mythic mentality the dragon — as an archaic principie of Chaos — 
tries to disturb through storm and hail the cosmic balance ; the 
Solomonar tries to preserve it or to re-establish it. Thus the dragon 
and the Solomonar are seen as the terms of an archetipal mythio 

equation. Starting frorn the ancient texts and from archaeological evi- 
dencv we have tried lo outline the possible archaic origins of this 
mythic belief in the Thracian-Geto-Dacian space. Most likely the 
Sotomunars were initially priests of the ancient storm god. We have 
aiso tried to trace the evolution of this belief during the medieval 
period and after it. In the seventeenth and the eighteenth centuries, 
owing to the apocryphal literature (mostly the chronographs) which 
circaLated in the Romanian provinces, the wizard with meteorological 
powers entered symbolically and onomastically — under the pa- 
tronage of the biblical king Solomon considered to be a „great wi- 
.zard“ and later on the „patron of the wizards". That phenomenon 
took place in order to soften the persecutions of the Christian Church 
against those who continued to believe in heathen sperstitions and to 
practice magic rituals. The „robot portrait" of the Solomonar has been 
completed by referring it to similar personages in the mythic traditions 
of other peoples, mainly the neighbouring ones (Serbians, Croats, 
Hungarians, etc.). 

Chapter V. .The Labyrinth — Order and Chaos. In this chapter 
the mythic and symbolic meanings of the labyrinth are re-interpreted 
as well as the status of the characters who played, a part in the sce- 
nario of the well-known legend (Minotaur, Ariadna, Theseus, Dedalus, 
Egeus, etc.). A typology of the action mcant to defeat the monster is 
suggested, trying to detect the direction of the evolution (involution, 
in fact) of the scenario : from the iniţial pattern (the androgynous 
supreme god defeats the primordial monster through a complex of 
warlike and magic actions) to an intermediary level (the hero and 
the heroine — or the god and the goddess — defeat the monster to- 
gether, the first one in a warlike manner, the second one in a magic 
way) up to the final level (one of the characters gradually loses its 
function and role ; only the hero/god defeats the monster in a warlike 
manner or only the heroine/goddess defeats it in a magic way). One 
of the aims and of the results of this study is the rehabilitation of 
the role initially played by Ariadna. Starting from some information 
conveyed by ancient authors as well as a wide comparative research 
of the similar legends in the Romanian and world mythology, we have 
come to the conclusion that — in the iniţial form of the legend — 
Ariadna takes a more active part in the defeat of the Minotaur. The 
lattcr was caught alive and bound by the couple Theseus-Ariadna, it 
was taken out of the labyrinth and only after that sacrificed. The 
Crossing of the labyrinth and the sacrification of the Minotaur are 
dealt with as acts which confer cosmic attributes (order) to a chaotic 
space (the labyrinth). 

Translated from Romanian by MARIA MOCIORNIŢA 

